KOSIDOVSKIS ZENONS

BĪBELES STĀSTI

Z. KOSIDOVSKIS

BĪBELES STĀSTI

ZENONS KOSIDOVSKIS

BĪBELES STĀSTI

RĪGA «ZINĀTNE» 1978

No polu valodas tulkojis Voldemārs Meļinovskis

Mākslinieks Viesturs Grants

Izdota saskaņā ar Latvijas PSR Zinātņu akadēmijas Redakciju un izdevumu padomes lēmumu,

K 70304—045_ © Tulkojums latviešu valodā

M8ll(U)-78 Izdevniecība «Zinātne», 1978

Зенон Косидовский БИБЛЕЙСКИЕ СКАЗАНИЯ Серия «Апварснис» («Кругозор») Издательство «Зинатне» Рига 1978

На латышском языке

Перевод с польского Волдемара Мелиноеского Художник Виестур Грант

AUTORA IEVADVĀRDI

SAKARĀ AR 3. IZDEVUMA IZNĀKŠANU KRIEVU VALODĀ

Savā grāmatā cīņai pret reliģiskiem mītiem esmu izmantojis zinātnisku pierādījumu metodi kā mūsdienu cilvēkam vispārliecinošāku metodi. Balstīdamies uz daudzu zinātnieku pētījumu rezultātiem, esmu centies parādīt, kā radušies miti un kādam nolūkam tie kalpojuši, — vārdu sakot, atklāt to vēsturisko vietu un lomu, kuru apzināti slēpa teologi.

Ceru, ka mūsdienu sabiedrībai tik svarīgajā cīņā par laicīgās, racionālistiskās domas uzvaru, par cilvēka intelekta cieņu manai grāmatai bija un joprojām ir sava pieticiga loma.

Zenons Kosidovskis

IEVADS

Parasti manas grāmatas pieskaita pie populārzinātniskajam Nemaz nenoniecinot šo visai derīgo literatūras paveidu. es tomēr atzīšos, ka manas pretenzijas sniedzas tālāk. Varbūt es maldos, tomēr uzskatu, ka esmu rakstnieks, kurš par savas daiļrades materiālu izvēlējies vienkārši zinātnes sasniegumu epopeju. Mani iedvesmo atklājums, bet vēl vairāk pats atklājējs kā cilvēks, viņa darbs, viņa sūrā piepūle un dramatiskās grūtības ceļā uz patiesību, viņa panākumi, par kuriem bieži vien vajadzēja samaksāt ar savu veselību un pat dzīvību.

Vai varētu būt vēl kaut kas aizraujošāks nekā kluso pētnieku, ģeniālo un cildeno entuziastu vai nesavtīgo, pēc zināšanām alkstošo klaiņotāju garā virtene, kuri, par spīti visam, sagrāvuši aizspriedumu pēc aizsprieduma un ienesusi aizvien vairāk gaismas mūsu tumšajos prātos? Stāsts par viņu mocekļu gaitām un triumfu ir visbrīnišķīgākā literārā tēma. Visās tajās baismās, kuras vēsture mums nav aiztaupījusi un neaiztaupīs, viņi patiesībā ir vienīgais apstiprinājums un attaisnojums mūsu dzīvei šajā bēdu ielejā. Pārfrāzējot Stendālu, gribētos sacīt, ka cilvēce bez zināšanām būtu akla kā vētras varā pamests kuģis bez balasta.

Ja es rakstu par senatnes kultūru likteņiem, es to allaž daru, meklēdams tieši šo dzīves apstiprinājumu, šo cilvēka progresa vērtīgo pavedienu, kurš izvijas cauri karu, nežēlības un tumsonības laika griežiem. Es meklēju cilvēku, kurš, pūlēdamies saraut pirmatnējo instinktu un māņticības valgus, tomēr gāja pretim gaišākiem dzīves apvāršņiem. Viņa moku pilnā ceļa izsekojums cauri laikmetiem un gadsimtiem — tas ir īstais manu grāmatu temats.

Šķiet, nav interesantākas epopejas par cilvēku dzimtas gājienu no troglodīta līdz atoma un kosmosa noslēpumu atklājējam.

Sajā perspektīvajā ainā par visai svarīgu posmu uzskatāma Vecā Derība. Ar tūkstošiem šķiedru tā ieaužas mūsu kultūrā, tās ietekmē veidojušies paaudžu priekšstati, mūsu valoda un ieražas.

Un tomēr cik maz mums zināms tās saturs! Vecākā paaudze atceras atlasītus fragmentus, bet toties mūsdienu paaudze, kas uzaudzināta pasaulīgā garā, Bībeli gandrīz nemaz nepazīst. Kā agrāko tulkojumu, tā arī visjaunāko izdevumu arhaiskā valodas plūsma caurmēra lasītāju nespēj piesaistīt, bet racionālistisku uzskatu cilvēkus atbaida doma, ka Bībele ir svētie raksti, kur atrodami galvenokārt senlaiku mīti un rituāli priekšraksti.

Taču, pateicoties zinātnieku pūlēm, laika gaitā noskaidrojies, ka Bībele uzskatāma par pasaulīgu dokumentu, kurā ir krietna tiesa vēstures informācijas. Ja nepieminam dažus sporādiskus mēģinājumus, varam sacīt, ka sistemātiski pētījumi šajā jomā sākušies 19. gadsimta vidū. Bet cik fundamentālas, revolucionāras izmaiņas šajā samērā īsajā laika posmā notikušas mūsu uzskatos par Bībeli!

Līdz pagājušā gadsimta vidum šeit darboties varēja tikai teologi. Kā dieva iedvesmotiem, svētajiem rakstiem Bībelei piemita baznīcas iestāžu stingro priekšrakstu garantēta savdabīga imunitāte, kas to pasargāja no zinātniskiem pētījumiem. Katru mēģinājumu Bībeles tekstus kritiski izvērtēt no lingvistiskā vai vēsturiskā viedokļa ilgi uzskatīja par svē+uma zaimošanu un uzbrukumu reliģiskiem ticējumiem.

Tolaik valdīja pārliecība, ka Mozus, Jozua, Dāvids, Sala- inans un pravieši patiešām uzrakstījuši attiecīgas Bībeles nodaļas, ka Jahve Sinaja kalnā nosacījis «desmit baušļus», ka Elija ar uguns ratiem uzbraucis debesīs, bet Daniēls neskarts iznācis no lauvu bedres. Ja Bībeles teksts bija pārlieku krasā nesaskaņā ar svētuma jēdziena saturu, komentatori tajā meklēja mistikas pārpilnu alegorisku nozīmi. Tā, piemēram, austrumnieciskas juteklības caurstrāvotā «Augstās dziesmas» mīlas lirika viņu versijā pārveidojās reliģiskā poēmā, kur zem mīļotās būtnes simbola slēpās Jahve, bet kristiešu ērā — Jēzus Kristus.

Mums, dabas zinātņu dižo atklājumu laikmeta cilvēkiem, grūti apjēgt, ka vēl nesen Bībele tika uzskatīta par vienīgo autoritāti visos jautājumos par apkārtējo pasauli.

savā naivitātē .tik jaukos Bībeles nostāstus par Ādamu, ievu un paradīzes dārzu vairums cilvēku uztvēra burtiski un uzskatīja tos par pēdējo vārdu problēmā par dzīvības aizsakšanos zemes virsū. Kad Darvins 1859. gadā savā pamala «Sugu  izcelšanās» attīstīja evolūcijas teoriju, sākas protesta vētra ne tikai Bībeles piekritēju vidū, bet pat dažās zinātnieku aprindās.

Pagajuša gadsimta otrā pusē, kad mūsu redzes loks, pateicoties virknei lielisku zinātnes atklājumu, spēji pa- pla anajas, neatvairāmi vajadzēja sākties izmaiņām arī mušu attieksmē pret Bībeli. Ar tās problēmām beidzot sāka nodarboties patiesi zinātnieki, un pamazām attīstījās liililislika, kuras pirmsākumi meklējami jau 17. gadsimtā, la i adas jauna zinātnes nozare ar tai raksturīgām pētniecības metodēm, kas ar katru dienu tika pilnveidotas.

Sis izmaiņas veicināja vispārējā atmosfēra Eiropā, kura parvareja līdzšinējo izolāciju un saskārās ar citiem kultūras lokiem. Ceļotāji un nepazīstamu kontinentu pētnieki pamodināja dzīvu interesi par Tuvo un Tālo Austrumu lielajām kultūrām. Tad, starp citu, arī atskārta, ka nav nekāda pamata uzskatīt Bībeli par vienīgo «svēto rakstu» grāmatu. Indiešu braminiem taču ir Rigvēda, jaunākā hinduisma piekritējiem — Mahābhārata un Rāmajāna, budistiem Indijā viņpus Gangas, kā arī Japānā, Ķīnā un Mongolijā — Mahājānas grāmatas, parsiešiem — pēdējiem zoroastrisma piekritējiem — Zendavesta, musulmaņiem — korāns. Un šis uzskaitījums vēl nav pilnīgs, jo te vajadzētu nosaukt arī ķīniešu konfuciānisma un taoisma, ka arī japāņu sintoisma svētās grāmatas.

Lai gan šie svētie raksti ir ļoti atšķirīgi, taču, pēc to piekritēju pārliecības, ikvienā no tiem ietverta vienīgā augstākās varas atklāta patiesība. Bībele ir tikai viena no daudzām «svētajām» grāmatām, turklāt, pēc piekritēju skaita vērtējot, tā nav liekama pirmajā vietā, jo šajā ziņā daža laba to pārspēj. Kad Bībelei norāva vienreizības oreolu, tā mitējās būt ārkārtējs un neatkārtojams fenomens un kļuva par vienu no daudzajiem sacerējumiem, kuros izpaužas cilvēces ilgas pēc patiesības. Augsne, no kuras tā izaugusi, ir normāli psiholoģiski un sociāli procesi, bet tie ir vienādi visu kontinentu tautām, neatkarīgi no rasu, valodas un kultūras atšķirībām.

Zinātnieki, kuri nodarbojās ar Bībeles tekstu pētīšanu, izkopa jaunu zinātnes nozari — Bībeles kritiku, kas iedalās zemākajā un augstākajā.

Zemākā kritika, atklājot pārrakstītāju un tulkotāju kļūdas, cenšas noskaidrot Bībeles autentisko tekstu. Mūs vairāk interesē augstākā kritika, jo, pateicoties tās atklājumiem, beidzot esam uzzinājuši, kas tad īsti ir Vecā Derība. Sīs jaunās pētniecības nozares celmlauži starp citiem bija Renāns un Velhauzens. Viņu lingvistisko metožu nevainojamā loģika, kas tika izkopta līdz apbrīnojamām finesēm, galu galā pieveica dogmatiķu pretestību, un pat katoļu baznīcai vajadzēja piekāpties.

Kādas metodes savā pētnieciskajā darbā izmanto augstākā kritika? Sis jautājums ir visai sarežģīts, un nespeciālistiem pagrūti tajā iedziļināties. Lai to reducētu līdz pāris pamatelementiem, atļausimies sniegt diezgan- vienkāršotu salīdzinājumu, kuram tomēr piemīt tā priekšrocība, ka izskaidrojums ir visai uzskatāms.

Iedomāsimies polonistu, kura rokās nokļuvis no Reja, Paseka, Naruševiča, Ņemceviča un Lelevela[1] darbu fragmentiem vienā veselumā sakompilēts sacerējums. Tā kā poļu valoda līdzīgi citām valodām laika tecējumā bija pakļauta ievērojamām attīstības izmaiņām un turklāt ikvienam no minētajiem autoriem ir savas stila īpatnības, mūsu polonists atsevišķās teksta vietās viegli saskatīs atšķirības sintaksē, leksikā un frazeoloģijā. Izdarīdams rūpīgu analīzi, viņš atklās mistifikāciju un nosacīs, kādam autoram pieder atsevišķi fragmenti, bet, ja tas neizdotos, tad pēc raksturīgām valodas iezīmēm katrā ziņā konstatēs attiecīga fragmenta tapšanas laiku. Un galu galā viņš secinās, ka sacerējums ir atšķirīgas cilmes fragmentu konglomerāts un tāpēc nevar tikt uzskatīts par viena autora darbu.

Ar līdzīgām, tikai daudz sarežģītākām problēmām saduras Bībeles kritika. Vecās Derības grāmatas, kuras atzīst ebreji, saglabājušās senebreju valodā, izņemot nedaudzus aramiešu fragmentus.[2] Pateicoties' Telelamarnā un Ras-Samrā atrastajiem dokumentiem un tāpat dažiem visvecākajiem Bībeles fragmentiem, piemēram, Mozus māsas Mirjamas un Deboras dziesmām, izdevies rekonstruēt senebreju valodas attīstību, sākot ar 13. gadsimtu pirms m. ē. Tādā veidā zinātnieki ieguvuši lielisku līdzekli atsevišķu Bībeles grāmatu lingvistiskai analīzei. Skaidrs, ka šis delikātais darbs prasa neatlaidīgu pacietību un milzīgu erudīciju. Tas vēl ne tuvu nav pabeigts, un pār gūtajiem rezultātiem risinās rosmīgas zinātniskas diskusijas. Taču par dažām pamata atziņām nekādu šaubu vairs nevar būt.

Vispirms noskaidrots, ka Vecā Derība ir dažādos laikmetos un sociālos slāņos radušos vēsturisku liecību, tautas teiksmu, likumu, rituālu priekšrakstu un mītu kopojums. Šo mantojumu apkopojuši un apstrādājuši ebreju kompilatori jau samērā vēlā vēstures posmā, galvenokārt pēc atgriešanās no Bābeles gūsta. So neapstrīdamo faktu priekšā saļodzījās daža laba gadsimtos nostiprinājusies tradīcija, piemēram, aksioma, it kā piecu Mozus grāmatu un Jozuas grāmatas autori būtu Mozus un Jozua, ka pravieši paši uzrakstījuši savas pamācības (ar nedaudz izņēmumiem), ka Dāvids sacerējis Psalmus, bet Salamans — Augsto dziesmu un Sakāmvārdus.

Dažādi teksta noslāņojumi Bībelē tā sajaukušies un cits uz cita nogulsnējušies, ka to zinātniska nodalīšana un atšķirošana vēl prasīs daudzus gadus ilgu darbu. Papildu grūtības šā uzdevuma veikšanai rada šādu vai citādu apsvērumu dēļ izveidojušies pierakstījumi, ko izdarījuši daudzie pārstrādātāji, sakopotāji un pārrakstītāji. Šeit, starp citu, pieskaitāmi arī tā saucamie etioloģiskie jeb cx posi[3] radītie mīti nolūkā sniegt izskaidrojumu dažiem' atgadījumiem, kuru patiesā norise paaudžu atmiņā izdzisusi. Par etioloģiskiem mītiem uzskatāmi, piemēram, brīnums ar pāriešanu pāri Sarkanajai jūrai, brīnums ar debesu mannu, kā arī Jordānas ūdeņu tecējuma apturēšanas brīnums. Pētījumi parādījuši, ka aiz šiem notikumiem slēpjas pavisam dabiskas parādības, kuras tikai vēlāk laika plūdumā apdzisušas un izvērtušās it kā pārdabiskās parādībās.

Visa šā zinātniskā veikuma augstākais vainagojums tomēr ir Bībeles vēsturiskā kritika. Pacentīsimies dažos teikumos paskaidrot, uz ko dibinās tās darbs un nopelni.

Līdz 19. gadsimta sākumam mūsu zināšanas par Tuvo Austrumu senajām kultūrām bija visai trūcīgas un daudzos gadījumos diezgan juceklīgas. Vienīgie avoti, no kuriem tās guvām, bija miglaini Bībeles nostāsti un grieķu vēsturnieku Hērodota, Ksenofonta u. c. raksti. Tādu tautu nosaukumi kā babilonieši, asīrieši, ēģiptieši un persieši mums patiesībā maz ko izteica, bet viņu valstu teritorijas kartēs veidoja baltus laukumus. Tāpēc nav nekāds brīnums, ka no vēstures konteksta izrautā Bībele tika pakļauta visfantastiskākai interpretācijai. Nebija gluži nekādu iespēju pārbaudīt, kas šajos nostāstos bija leģenda un kas vēsturiska patiesība.

Neziņas migla sāka izklīst tikai ar lielajiem arheoloģijas atklājumiem pagājušā gadsimta vidū. No tuksneša smiltīm dienas gaismā parādījās brīnišķīgi aizmirstu kultūru pieminekļi: tempļi un faraonu kapenes, kā arī Horsa- badas, Hatušašas, Ninīves, Babilonas, Uras, Ugaritas un daudzu citu senās Mezopotāmijas un Sīrijas pilsētu tempļu un valdnieku piļu drupas. Izrakumos atrada neskaitāmu daudzumu rakstītu dokumentu, burtiski veselas bibliotēkas un arhīvus. Tā, piemēram, Asīrijas ķēniņa Asurbanipala pils drupās Ninīvē bija uzglabājies līdz divdesmit pieci tūkstoši māla plāksnīšu ar ķīļraksta tekstiem. Tajā ietverta diplomātiskā sarakste, traktāti, pagājušu gadsimtu literatūras pieminekļi un reliģiskie mīti, starp citu, ari eposs par Gilgamešu ar nostāstu par grēku plūdiem. 1901. gadā Sūzās tika atrasts Babilonijas ķēniņa Hamurapi (II gadu tūkstotis pirms m. ē.) likumu kodekss, bet, kā izrādījās, no šī kodeksa aizgūti atsevišķi Mozus grāmatu tiesiskie priekšraksti.

Kad francūzis Sampoljons (1790—1832.) atšifrēja ēģiptiešu hieroglifus, bet vācietis Grotefends (1775.—1853.) atmudžināja ķīļraksta skrudzes, sākās atrasto dokumentu lasīšana. Sis darbs vēl ne tuvu nav paveikts, taču jau šodien mūsu priekšā pilnā izgaismojumā nostājušās maz pazīstamas vai pat gluži aizmirstas senās pasaules tautas: šumeri, babilonieši, asīrieši, haldieši, feniķieši, filistieši, heti, persieši, aramieši un ēģiptieši. Mums. jau daudz kas zināms par viņu kultūru, reliģiju un parašām, bet vairāku šo tautu vēsture šodien tik sīki iepazīta, ka par šo tēmu jau uzrakstītas plašas grāmatas.

'Pagājušā gadsimta vidū arheoloģiski meklējumi sakas arī Palestīnā. Atrakta jau lielākā daļa no tām pilsētām, kuru nosaukumus mēs zinājām tikai no Bībeles. To gruvešos atrasti apstiprinājumi veselai virknei Bībeles nostāstu, starp citu, arī neapgāžami pierādījumi Jozuas vadītajai iekarojumu kampaņai, Saula, Dāvida un Salamana laika celtņu paliekas, kā arī aramiešu, asīriešu un haldiešu iebrukumu laikā izdarīto postījumu pēdas. No otras puses, ēģiptiešu, asīriešu, haldiešu un persiešu uzraksti un dokumenti ļāva mums noskaidrot, ka ne jau viss Bībelē ir tikai leģenda un safantazējumi un ka tās vēstījumos līdzīgi ceļa zīmju akmeņiem atrodami arī patiesīgi vēstures fakti.

Izraēliešu tauta, tāpat kā jebkura cita, nevarēja dzīvot pilnīgā izolācijā, bez kultūras sakariem ar citām tautām un bez to ietekmes sadzīvē un parašās, jo vairāk tāpēc, ka salīdzinājumā ar apkārtējām vecajām, bagātajām un attīstītajām civilizācijām izraēlieši bija jauna tauta. Vēsturiskā kritika nodarbojas ar šo sakaru atsegsmi un šajā ziņā savā aktīvā var ierakstīt jau neapšaubāmus panākumus. Vispirms ar korelācijas metodi tai izdevās daļēji rekonstruēt Bībeles vēsturisko hronoloģiju, papildināt vai konstatēt vairākas epizodes, kuras Bībelē vai nu noklusētas, vai arī sniegtas pārāk lakoniskā un vienpusīgā veidā. Tāpat izdevies noskaidrot politiskos motīvus daudziem notikumiem, kuri agrāk šķita neizprotami, ar vārdu sakot — visumā panaivajā Bībeles vēstures izklāstā ieviest zināmu pragmatisku cēloņsakarību.

Mums vissvarīgākais bija noskaidrot precīzas sakarības parašu, likumdošanas un reliģijas jomā. Grāmatā šai problēmai veltīts daudz vietas, tādēļ šeit piemēra dēļ pieminēsim tikai, ka Mozus likumos un desmit baušļos saskatāma Mezopotāmijas likumdošanas ietekme, ka teiksmas par pasaules radīšanu, grēku plūdiem un virkne citu nostāstu aizgūti no babiloniešu mitoloģijas, ka pat visa praviešu eshatoloģija — pastarā tiesa, sods un atlīdzība pēc nāves, debesis un elle, eņģeļi un sātans — smelta no svešiem avotiem. Ar vārdu sakot, visas mūsu reliģiskās koncepcijas un konfesionālās reālijas ir vairākus gadsimtus vecākas par Bībeli, no kuras tās esam smēlušies.

Visu šo atklājumu ietekmē mēs uz Bībeli sākām skatīties ar citām acīm un, sev par lielu izbrīnu, saredzējām, ka tā ir viens no lielākajiem pasaules literatūras šedevriem, ar vienreizēju reālisma spēku uzrakstīts darbs, kurā verd un mutuļo patiesa dzīve. Dažkārt pat grūti noticēt, ka bagātīgais, gleznainais, kustībās un krāsās izstrādātais atstāstījumu kaleidoskops ar dzīvajiem, miesā un asinīs veidotajiem cilvēku tēliem varējis rasties tik tālā pagātnē un saglabāties līdz mūsu dienām.

Bībeles saturs ir tik bagāts, cik bagāta ir pati dzīve. Idilliskas scēnas tur sastopamas līdzās asiņainām karu ainavām, netiklības un izvirtības aprakstiem un traģiski satricinošām epizodēm. Un cik krāsaina ir tās tēlu galerija! Pietiek pieminēt Simsonu, vientulībā pusārprātā un postā pamesto ķēniņu Sauļu vai ari iznesīgo un bezgala veiklo Salamanu, kurš, tirgodamies ar zirgiem un kausēdams varu, iedzīvojās milzu bagātībā.

Visu šo notikumu augstākais kāpinājums ir Bābeles gūstā aizvestās ebreju tautas kopīgā traģēdija. Bet, kā jau atbilstoši visiem likumiem veidotajā-traģēdijā, arī šeit reizē ar finālu iestājas katarse, apskaidrotība un reabilitācija. Trimdiniekiem Babilonā nemaz neklājās tik ļauni, taču viņus kremta ilgas pēc dzimtenes. Sēdēdami Eifratas krastā, viņi dziedāja savus nožēlu psalmus un nezaudēja cerības, ka ari viņiem reiz atausis brīves rīts.

Kad persiešu ķēniņš ļāva trimdiniekiem atgriezties mājup, viņi, paciezdami visas grūtības un mokas, pa tuksnešiem un kalnu grēdām steidzās uz dzimto zemi, lai uz sagrautās un izpostītās Jeruzalemes drupām celtu jaunu dzīvi. Pieredzētās ciešanas vairākus praviešus paskubināja sludināt cilvēka tikumisku pilnveidošanos, sabiedrisku taisnīgumu un augstākās kārtas monoteismu, kas balstījās uz ticību, ka Visumu pārvalda viens vienīgs dievs.

Tāda, lūk, man šķita Bībele, kad es ķēros pie šīs grāmatas uzrakstīšanas. Galvenās grūtības radīja tas, ka vajadzēja rīkoties ar divējādu materiālu: no vienas puses, ar Bībeles tekstiem, bet no otras, — ar milzīgu daudzumu zinātnisku atziņu, kuras tur aprakstītos notikumus parādīja citādā gaismā. Abi šie elementi bija jāsaliedē vienā grāmatā, bet tā nedrīkstēja būt zinātnisks traktāts un pat ne populārzinātnisks apcerējums.

Bija jāpanāk, lai lasītāji iepazītos ar Bībeles saturu un to izlasītu atbilstoši šodienas zinātnes izpratnei. Tādēļ es grāmatu veidoju divās plūsmās: atsevišķi sniedzu Bībeles tekstus un atsevišķi komentārus. Tādā kārtā radās šī mazliet dīvainā un riskantā forma, kura, kā es ceru, tomēr pārāk neapgrūtinās lasīšanu.

Izklāstīdams Bībeles tekstus, es centos tos pasniegt, cik vien iespējams, saprotamā veidā, lai šodienas lasītājs tos varētu lasīt bez īpašas piepūles.

Visumā es centos konsekventi pieturēties pie divplānu kompozīcijas principa. Taču tādos gadījumos, kad fabulu bija iespējams papildināt, vērst krāsaināku vai dzīvāku ar arheoloģiskos atklājumos iegūtu papildu informāciju, es nešaubīdamies to darīju. Tas attiecas,_ piemēram, uz Oras pilsētu un reālijām, kas nostāstu par Ābrahāmu dara plastiskāku un dzīvāku.

Bija vēl cita problēma, ap kuru nācās ne mazums nopūlēties, un proti, daudzu Bībeles epizodu psiholoģiskie pamatmotīvi. Bībele šajā ziņā ir visai atturīga, lai gan dažkārt sniedz neskaidrus, grūti atminamus mājienus. Kāpēc Ievīti Koraha vadībā sacēlās pret Mozu, kāpēc viņam paklausīt liedzās paša tuvinieki, kāpēc virspriesteris Arons atteicās no Jahves un nodibināja zelta teļa kultu? Tādu intriģējošu jautājumu Bībelē ir ļoti daudz. Ja es iedrošinājos uz dažiem no tiem atbildēt, tad aizvien meklēju attaisnojumu vai nu pašā Bībeles tekstā, vai arī loģiskā secinājumā, kas pats par sevi izrietēja no apstākļiem, kādos norisinājies attiecīgais atgadījums.

NO PASAULES RADĪŠANAS LlDZ BĀBELES TORNIM

PASAULES RADĪŠANA.

Iesākumā dievs radīja debesis un zemi. Bet zeme bija neizveidota un tukša, un mūžīgā tumsā iegrimusi. Visapkārt pletās tikai ūdeņi, un dieva elpa lidinājās pār tiem.

Tad dievs sacīja: lai top gaisma! Redzēdams, ka gaisma ir laba, dievs to atšķīra no tumsas un nosauca gaismu par dienu, bet tumsu — par nakti.

Nākamajā dienā dievs starp ūdeņiem radīja debess velvi, kura ūdeņus sadalīja divās daļās: tādos, kas bija uz zemes zem debess, un tādos, kuri mākoņu un lietus veidā sijājās debesīs.

Trešajā dienā dievs savāca zemes virsū esošos ūdeņus vienkop, un tādā kārtā radās sausums. Un dievs nosauca ūdens krājumu par jūru, bet sausumu — par zemi. Pēc tam viņš pavēlēja, lai zeme apaugtu ar dažādiem augiem, kas nobriedina sēklu, un kokiem, kas nes katrs savus augļus.

Ceturtajā dienā dievs radīja debessķermeņus, kas spīdēja debess velvē: lielāko, lai tas apgaismotu dienu, un mazāko — naktij. Tā tapa saule un mēness, kas atšķīra dienu no nakts un rādīja gadalaikus, kā arī diennaktis un gadus. Un tāpat neskaitāmā daudzumā viņš debesī iededza zvaigznes.

Piektajā dienā dievs radīja jūras zvērus un citas dzīvas būtnes, kuras mīt ūdenī, kā arī putnus, kas lidinās debesīs. Un dievs svētīja tos un sacīja: vaislojieties un vairojieties, un piepildiet jūras ūdeņus un tāpatās arīdzan gaisu.

Sestajā dienā dievs radīja lopus, rāpuļus un citus kustoņus, kas staigā zemes virsū. Pašās beigās viņš radīja cilvēku pēc sava ģīmja un līdzības, lai tas valdītu pār zivīm jūrā un pār lopiem un putniem apakš debess un tāpat pār visu zemi un rāpuļiem, kas ložņā zemes virsū.

Septītajā dienā dievs atpūtās no visiem saviem darbiem, Šo dienu svētīdams un padarīdams par svētu atdusas dienu uz laiku laikiem.

ĀDAMS UN IEVA PARADĪZĒ

Tālu austrumos auglīgā līdzenumā dievs Jahve dēstīja dārzu, ko dēvē par paradīzi, un ielika tajā Ādamu (burtiskā tulkojumā — cilvēku), lai tas dārzu uzraudzītu un koptu. Tur auga daudz dažādu koku, kurus bija jauki uzskatīt un kuri savu krāšņo augļu dēļ bija ļoti derīgi.

Bet pašā paradīzes vidū bija «dzīvības koks» un «labā un Jaunā atzīšanas koks».

Paradīzes dārzā tecēja liela upe, kas piegādāja augiem valgmi. Vietā, kur upe šķērsoja dārza robežu, tā sazarojās četrās galvenajās pasaules upēs. Vienas vārds bija Pišona, un tā apskaloja Havilas zemes, kur bija atrodams vistīrākais zelts, smaržīgi sveķi un sarkans akmens. Otras upes vārds bija Gihona — tā apskaloja visu Kušas zemi. Trešo upi sauca par Hedekelu [4] , un tā plūda uz austrumiem. no Asuras (pilsētas), bet ceturtā bija Eifrata.

Dievs Jahve bija atļāvis Ādamam ēst augļus no visiem kokiem, izņemot «labā un Jaunā atzīšanas koku», jo dienā, kad Ādams no tā ēdīšot, viņš mirdams miršot. Redzēdams, ka cilvēkam nav labi dzīvot vientulībā, Jahve visādiem lauku zvēriem un debess putniem lika iet pie Ādama paradīzes dārzā. Ādams tiem visiem deva vārdus, tomēr vēl aizvien jutās vientuļš, jo neatrada palīga, kas viņam atbilstu.

Tad dievs Jahve lika cietam miegam nākt pār Ādamu, izņēma vienu no viņa ribām un uztaisīja no tās sievieti.* To ieraudzījis, Ādams sacīja: «Sī tiešām ir kauls no mana kaula un miesa no manas miesas! Tai būs saukties par vīreni (sievu), tāpēc ka tā no vīra ir ņemta. Tādēļ vīrs atstās tēvu un māti un pieķersies savai sievai, un tie kļūs par vienu miesu un asinīm.» Ādams abi ar savu sievu bija kaili, bet tie nekaunējās viens no otra.

No visiem dzīvniekiem, ko Jahve bija radījis, visviltīgākā bija čūska. Kādu dienu tā ievaicājās sievietei, kāpēc dievs cilvēkiem aizliedzis ēst augļus no «labā un ļaunā atzīšanas koka». Sieviete atbildēja, ka to nedrīkstot darīt tāpēc, lai viņi ar Ādamu mirdami nenomirtu.

«Jūs nemirsiet vis,» viltīgā čūska apgalvoja un iestāstīja sievietei, ka dievs aizliedzis ēst šā koka augjus tāpēc, lai cilvēkiem neatdarītos acis un, atskārzdami labo un ļauno, viņi nekļūtu līdzīgi dievam.

Sieviete ciešāk ielūkojās aizliegtajā kokā, redzēja, ka tas acīm tīkams un labā un ļaunā atskarsmes augļi visai vilinoši. Tad viņa norāva tā augli, apēda to un pierunāja arī Ādamu, lai tas darītu tāpat. Pēc tam abiem no acīm nokrita tikpat kā zvīņas, un viņi pamanīja, ka ir kaili. Kaunēdamies sava kailuma, abi saplūca vīģes lapas un apsedza ar tām savu miesu.

Kad dievs Jahve dienas vēsumā pastaigājās pa dārzu, Ādams ar savu sievu paslēpās starp kokiem. Bet Jahve aicināja Ādamu, uzsaukdams viņam; «Kur tu esi?» Ādams atbildēja ar šādiem vārdiem:

«Es dzirdēju tavus soļus dārzā, un mani pārņēma bailes, jo esmu kails, un es paslēpos.»

To dzirdēdams, dievs teica:

«Kas tev sacīja, ka tu esi kails? Tu taču nebūsi ēdis no koka, no kura es tev aizliedzu ēst?»

Ādams visu vainu uzvēla sievietei, bet tā savukārt, atbildēdama uz Jahves jautājumu, vainoja čūsku, kas viņu pavedinājusi un pierunājusi nobaudīt aizliegto augli.

Dievs pārskaitās uz čūsku, nolādēja to un sodīja tāda veidā, ka tai mūžu mūžos vajadzēs rāpot uz vēdera, pārtikt no zemes pīšļiem un dzīvot nemitīgā ienaidā ar cilvēku.

Bet sievietei Jahve teica, ka viņai sāpēs būs dzemdēt bērnus un palikt zem vīra varas, jo tas turpmākj)ūs noteicējs pār savu sievu. Beidzot Jahve pievērsās Ādamam un sacīja:

«… Lai zeme ir nolādēta tevis pēc; tev, grūti strādājot, būs maizi ēst visu tavu mūžu. Ērkšķi un dadži lai tev izaug no tās, no lauka augiem tev būs pārtikt. Sava vaiga sviedros tev būs maizi ēst, kamēr tu atgriezīsies pie zemes, jo no tās tu esi ņemts: tu esi puteklis, un pie pīšļiem tev būs atkal atgriezties.»

Ādams deva savai sievai vārdu Ieva, jo viņai vajadzēja kļūt par visas zemes ļaužu māti. Pēc tam Jahve grēcīgajam pārim no zvēru ādām darināja apģērbu, apģērba viņu kailumu un padzina no paradīzes, jo negribēja pieļaut, lai tie ēstu dzīvības koka augļus un tādā kārtā kļūtu nemirstīgi. Bet ķerubam ar atvāztu zobena liesmu lika nostāties sardzē pie paradīzes vārtiem.

KAINS UN ĀBELS.

Ādamam un Ievai bija divi dēli: vecākais — Kains un jaunākais — Ābels. Ābels ganīja avis, bet Kains kopa zemi. Kādu dienu gadījās tā, ka Kains dievam ziedoja zemes augļus, bet Ābels tam upurēja sava ganāmpulka pirmdzimto jēru. Jahve ar patiku pieņēma Ābela upuri, bet uz Kaina velti pat nepaskatījās. Kains par to iedegās bardzībā un sadrūma. Tad dievs sacīja Kainam:

«Kāpēc tu esi apskaities? Kāpēc tavs vaigs raugās nikni? Vai nav tā: ja tu esi labs, tavs upuris taps pieņemts, bet, ja tu dari ļaunu, tad grēks ir tavu durvju priekšā, un, ja tu nesavaldīsies, tad kritīsi tā varā.»

Taču Kains brīdinājumu neuzklausīja. Nenovīdības urdīts, viņš izvilināja Ābelu tīrumā un tur viltīgā kārtā nokāva. Noziegumu pamanījis, atkal ieradās dievs un Kai- nam jautāja:

«Kur ir Ābels, tavs brālis?»

Bet Kains atbildēja:

«Es nezinu. Vai tad es esmu sava brāļa sargs?»

Tad dievs lielās dusmās teica:

«Ko tu esi darījis? Tava brāļa asinis brēc uz mani no zemes. Tādēļ tu būsi nolādēts zemes virsū un uz mūžīgiem laikiem klīdīsi pa to, bet, ja kāds gribētu tev darīt galu, to sagaidīs septiņkārtīgs sods.»

Slēpdamies no dieva acīm, Kains aizgāja svešumā un apmetās Noda zemē, austrumos no Ēdenes. Tur viņš apņēma sev sievu*, un tā viņam dzemdēja Enohu. Enoha mazmazdēlam Lameham bija divas sievas, no kurām viena, Ada, laida pasaulē dēlu Jābalu, kas kļuva par ciltstēvu visām klaiņotāju un ganu tautām. Jābala brālis Ju- bals savukārt ir ciltstēvs tiem, kas spēlē cītaras un stabules. Tubalkains, ko Enoham dzemdēja otrā sieva Cilla, bija veikls amatnieks vara un dzelzs apstrādē. Ādams nodzīvoja 930 gadu. Ieva viņam dzemdēja dēlus un meitas, bet no tiem radās daudz pēcnācēju. Viens no tiem, Metu- zāls, dzīvoja 969 gadus. Metuzāla mazdēls bija Noa, kuram savukārt radās trīs dēli: Sems, Hams un Jafets.

GRĒKU PLŪDI.

Ādama un Ievas pēcnācēji ar laiku piepildīja zemi. Taču ļaužu dzimums bija apzīmogots ar sākotnējo grēku. Cilvēkiem sūrā piepūlē vajadzēja iegūt dienišķo maizi, un viņu sirdīs pamazām iemitinājās ļaunums un negantība. Viņi uzbruka cits citam, laupīja un slepkavoja nepārtrauktos karos. Zeme bija pilna varmācības un noziegumu, un šajā juceklī neviens neuzklausīja radītāja brīdinošo balsi.

Tad Jahve nožēloja, ka bija radījis cilvēku, un savā sirdī gauži skuma par cilvēku cilts negantību, līdz nolēma izdeldēt visu, kas dzīvoja zemes virsū, — kā cilvēkus, tā dzīvniekus, lai tādā kārtā darītu galu ļaunumām.

Taču viņš negribēja, lai galīgi pazustu viss, kas bija licis radīts, jo cerēja, ka jauna cilvēku un dzīvnieku paaudze būs paklausīgāka un iekārtos labāku un laimīgāku pasauli. No visiem grēciniekiem vienīgi Noa bija atradis /elastību tā kunga acīs. No taisnības ceļa nebija nogājuši arī Noas trīs dēli Sems, Hams un Jafets.

Pēc dieva padoma Noa uzbūvēja šķirstu no sveķainiem kokiem, spraugas aiztepdams ar darvu. Tas bija trīs simti olekšu garš, piecdesmit plats un trīsdesmit augsts, ar trim klājiem, bet tikai vienu logu un vienējām durvīm.

Ar savu dēlu palīdzību Noa šķirstu pabeidza, lai gan viņam tolaik bija jau seši simti gadu. Kad dievs redzēja, ka šķirsts ir gatavs, viņš lika nākt pāri zemei grēku plūdiem. Saudzēt Jahve bija nolēmis tikai Nou, viņa trīs dēlus ar sievām un pa vienam pārim no visiem četrkājainiem kustoņiem, kā arī rāpuļiem un putniem, lai tie atkal no jauna savairotos.

Noa sadzina šķirstā dzīvniekus, savāca tur pārtiku un ieslēdzās tajā ar savu ģimeni. Septītajā dienā sāka gāzt lļetavas, kas ilga četrdesmit dienas un četrdesmit naktis. Ūdeņi augtin auga stiprumā un daudzumā, līdz beidzot pārplūdināja visu zemi un apsedza pat visaugstākos kalnus zemes virsū. Visa dzīvība uz zemes, ļaudis, zvēri un putni tika iznīcināti. Tikai Noas šķirsts ar viņa ģimeni un dzīvniekiem tajā peldēja pa nepārskatāmo ūdens izplatījumu.

Beidzot lietus mitējās līt no debesīm, taču ūdeņi kritās ļoti lēnām, un vēl pēc simts piecdesmit dienām nebija redzama neviena kripatiņa sauszemes. Tikai septītajā mēnesī šķirsts nosēdās uz Ararata kalna virsotnes Armēnijā, bet desmitajā mēnesī nāca redzamas kalnu grēdas. Noa nogaidīja vēl četrpadsmit dienas un tad izlaida kraukli, lai pārbaudītu, vai tas" atradīs sauszemi. Taču putns drīz vien atgriezās šķirstā. Beidzot Noa izlaida dūju, bet arī tā neatrada vietu, kur būtu varējusi atpūsties, un atgriezās atpakaļ. Noa nogaidīja vēl septiņas dienas, tad atkal izlaida putnu, un pievakarē tas atgriezās ar olīvas zariņu knābī, no kā bija redzams, ka ūdeņi vietumis jau ir noskrējuši. Noa pagaidīja vēl septiņas dienas un trešo reizi palaida balodi, bet tas vairs neatgriezās pie viņa, jo zeme bija jau pavisam nožuvusi.

Tad Noa izgāja no šķirsta un uzcēla altāri, lai pateicībā par glābiņu upurētu tam kungam. Jahve nolēma nekad vairs nesodīt cilvēci ar grēku plūdiem un par zīmi mūžīgai derībai ar visu dzīvo dvašu zemes virsū padebešos pacēla mirdzošu septiņkrāsainu varavīksnes loku.

Noa atkal sāka apstrādāt zemi un kopt lopus. Viņš iedēstīja vīna dārzu un pat iemācījās izgatavot vīnu. Kādreiz pamatīgā skurbulī viņš norāva sev drēbes un pliks aizmiga teltī. Tādā stāvoklī viņu atrada Hams, Kānaāna tēvs, un, smieklos locīdamies, pastāstīja saviem brāļiem, ko bija redzējis. Taču Sems uņ Jafets izrādīja tēvam lielāku cieņu: novērsdami acis, lai neredzētu viņa kailumu, tie apsedza tēvu. Kad Noa pamodās un uzzināja, kā izturējies Hams, viņš tā pārskaitās, ka nolādēja savu jaunāko dēlu un pareģoja, ka tā pēcnācēji kļūs par Šema un Jafeta nākamo paaudžu vergiem.

Pēc grēku plūdiem Noa nodzīvoja vēl trīs simti piecdesmit gadu un tātad savā nāves brīdī bija deviņi simti piecdesmit gadu vecs. No viņa dēliem radās trīs lieli zemes virsū dzīvojošas cilvēces nozarojumi. Jafets tapa par ziemeļu tautu pirmtēvu, no Sema radās semīti, bet Hams kļuva par afrikāņu tautu hamītu aizsācēju*. Viens no Hama pēcnācējiem bija Nimrods, kurš kļuva par slavenu mednieku tā kunga priekšā.

BĀBELES TORNIS.

Sākotnēji visi cilvēki runāja vienā valodā. Viņi dzīvoja Sineāras līdzenumā, Tigras un Eifratas upju baseinā. Zeme tur bija ne

izsakāmi auglīga, un viņiem klājās aizvien labāk. Tas radīja cilvēkos iedomību, un viņi nosprieda uzbūvēt torni, kas sniegtos līdz pat debesīm. Kā būvmateriālu viņi nelietoja vis akmeņus, bet ugunī apdedzinātus ķieģeļus, kurus sasaistīja ar māliem.

Tornis augtin auga augstumā, līdz Jahve sāka raizēties un nosprieda to apskatīt. Cilvēku iedomība Jahvi sadusmoja, un viņš sajauca tiem valodu, lai cilvēki vairs nevarētu saprast cits "citu. Tas radīja tādu jucekli, ka torņa celšanu vajadzēja pārtraukt, un cilvēki izklīda pa visu zemes virsu, pamezdami uzkrātos celtniecības materiālus, kā arī darbarīkus. Bet vietu, kur bija pacēlies tornis un cilvēkiem sajukušas valodas, nosauca par Bābeli.

BRĪNUMAINI ATKLĀJUMI PAR PASAULES RADĪŠANU, PARADĪZI, GRĒKU PLŪDIEM UN BĀBELES TORNI

No Bībeles mēs uzzinām, ka ebreju sākotnējā dzimtene bijusi Mezopotāmija. Ābrahāma ģimene dzīvoja Ūrā, senajā šumeru galvaspilsētā, un tikai pēc tam izceļoja uz Kānaānu jeb tagadējo Palestīnu. Ebreji tādējādi piederēja pie lielas tautu grupas, kura Eifratas un Tigras baseinā radīja vienu no bagātākajām kultūrām cilvēces vēsturē. Tiešie šīs lielās kultūras izveidotāji bija šumeri. Jau trešajā gadu tūkstotī pirms m. ē. viņi cēla skaistas pilsētas, ar plaša apūdeņošanas kanālu tīkla palīdzību apūdeņoja tīrumus, attīstīja amatu prasmi un radīja lieliskus mākslas un literatūras pieminekļus. Akadieši, asīrieši, babilonieši, heti un aramieši, kuri vēlāk secīgi Mezopotāmija un Sīrijā izveidoja savas valstis, bija šumeru mācekļi, kas mantoja viņu lielās kultūras bagātības.

Līdz 19. gadsimta vidum mums par šo tautu kultūru bija ļoti skopas un pat aplamas ziņas. Tikai arheoloģiskie izrakumi, ko plašā mērogā izdarīja Mezopotāmijā, atklāja mums tās diženumu un bagātību. Tika atraktas tādas varenas metropoles kā Ora, Babilona un Ninīve, bet ķēniņu pilīs atrada tūkstošiem ķīļraksta plāksnīšu, kuras tagad jau ir izlasītas. Šo dokumentu vidū ir vēsturiskas hronikas, diplomātiska sarakste, līgumi, reliģiski mīti un dzejojumi. To skaitā atradās arī visvecākais ēposs cilvēces vēsturē par šumeru tautas varoni Gilgamešu.

Izlasot šos tekstus, pamazām atklājas, ka Bībele, ko gadsimtiem ilgi uzskatīja par ebreju oriģinālsacerējumu un svētu grāmatu, ar savām saknēm iesniedzas mezopotāmiešu tradīcijās un ka daudzi tās fragmenti un nostāsti lielākā vai mazākā mērā aizgūti no šumeru mītu un teiksmu bagātās krātuves.

Šajā apstāklī patiesībā nav nekā dīvaina. Šodienas vēstures zinātnes gaismā drīzāk neparasti liktos, ja būtu citādi. Mēs taču zinām, ka kultūras un civilizācijas neizzūd bez jebkādām pēdām, ka savu sasniegumu vērtīgāko tiesu fās dažkārt pat pa visai līkumotiem ceļiem nodod jaunākām kultūrām. Vēl nesen mēs uzskatījām, ka Eiropas kultūra par visu parādā Grieķijai, tomēr jaunākie pētījumi pierādījuši, ka daudzējādā ziņā mēs esam pārmantojuši to, ko pirms pieci tūkstošiem gadu radījis šumeru tautas ģēnijs. Kultūras un tautas nemitīgu izmaiņu plūsmā uzplaukst un iet bojā, bet viņu pieredze dzīvo un attīstās nākamajās paaudzēs un piedalās jaunu, jau nobriedušāku kultūru izveidošanā.

Šajā vēsturiskajā pēctecībā ebreji nebija un nevarēja būt kaut kāds izolēts grupējums. Viņu sasniegumi sakņojās Mezo- potāmijas kultūrā, no turienes viņi uz Kānaānu aiznesa priekšstatus, ierašas un reliģiskus mītus, kuri tūkstošiem gadu ilgas attīstības gaitā bija radušies Eifratas un Tigras krastos. Šo tālo ietekmju skaidri saskatāmas pēdas mēs šodien atrodam Bībeles tekstos.

Taču šo atkarību un aizguvumu atsegsme nav viegls uzdevums. Apmetušies uz dzīvi Kānaānā, ebreji pamazām atrāvās no Mezopotāmijas ietekmes. No turienes līdzi paņemtie priekšstati, mīti un nostāsti mutes vārdiem tika pārmantoti no paaudzes paaudzē un gadsimtu gaitā dažkārt tiktāl izmainījās, ka vienīgi ar Mezopotāmijas avotu palīdzību iespējams nosacīt to izcelsmi.

Senseno radniecības saišu noklusēšanu visvairāk veicinājuši ebreju priesteri, kuri pēc atgriešanās no Bābeles gūsta, tātad laika posmā no 6. līdz 4. gadsimtam pirms m. ē., apstrādāja Vecās Derības tekstus un nodeva tos mums tādā veidā, kādā tie saglabājušies līdz šai dienai. Savās kompilā- cijās viņi izmantoja senās tautas teiksmas, taču bez jebkādiem sirdsapziņas pārmetumiem pakļāva tās jau iepriekš pieņemtiem reliģijas mērķiem.

Vēsturiskas precizitātes jēdziens jaunlaiku izpratnē viņiem bija svešs. Paaudžu paaudzēs saglabātie nostāsti viņiem noderēja tikai vienam mērķim — pierādīt, ka Jahve jau no Ābrahāma laikiem nosacījis savas izredzētās tautas likteni.

Par laimi zinātnei, priesteri savā avotu sagrozīšanas darbā ne jau vienmēr bija konsekventi. Bībeles tekstos viņi reizēm nepamanīja dažu labu detaļu, kas liecināja par ciešiem sakariem ar Mezopotāmijas kultūru. Gadsimtiem ilgi neviens nespēja izskaidrot to jēgu. Tikai lielie arheoloģiskie at- kliijumi, kas ļāva mums iepazīties ar šumeru, akadiešu, asīriešu un babiloniešu aizmirsto kultūru, izgaismoja šīs agrāk nesaprotamās detaļas un atklāja to senseno izcelsmi.

Bībeles nostāsti par pasaules radīšanu var noderēt par piemēru tam, kā priesteri pārveidoja senos mezopotāmiešu mītus. Izcilais arheologs Džordžs Smits ķīļraksta plāksnēs izlasīja veselu babiloniešu poēmu par pasaules radīšanu, tā saucamo «Enuma eliš», kurai šķietami nav nekā kopīga ar Bībeles nostāstu. 5ā mitoloģiskā epa saturu ar lieliem saīsinājumiem var izklāstīt apmēram šādi.

Sākumā pastāvēja tikai ūdens un valdīja haoss. No šā baismīgā haosa radās pirmie dievi. Laikam aizritot, daži dievi apņēmās pasaulē ieviest kārtību. Tas izraisīja dieva Abzu un viņa sievas Tiamatas — briesmīgās haosa dievietes — sa-

Sutumu. Nemiernieki apvienojās gudrā dieva Eas vadībā un nogalināja Abzu. Tiamata, ko iztēlojās pūķa izskatā, apņēmās atriebt vīra nāvi. Tad kārtības dievi Marduka vadībā asiņainā cīņā nonāvēja arī Tiamatu, bet viņas milzīgo ķermeni sadalīja divās daļās, no kurām viena kļuva par zemi, bet otra — par debesīm. Bet Abzu asinis sajauca ar māliem, un no šīs javas cēlies pirmais cilvēks.

Šeit tūlīt rodas jautājums, kas gan šai drūmajai, ārkārtīgi primitīvajai kosmogonijai varētu būt kopīgs ar cildeno, mono- teistisko nostāstu, ko atrodam priesteru sakopotajā Vecajā Derībā? Tomēr ir norādījumi, ka tai kaut kādā veidā vajadzējis būt izejmateriālam, no kura radusies nesalīdzināmi cildenākā ebreju versija. Amerikāņu arheologs Džeimss Dž. Pričards veltīja daudz pūļu abu tekstu rūpīgam salīdzinājumam un atklāja tajos daudz pārsteidzošu analoģiju. Vispirms uzmanību jau pievērš abiem tekstiem kopīgā notikumu secība: debess un spīdekļu rašanās, ūdens un zemes atdalīšana, cilvēka radīšana sestajā dienā, kā arī dieva atpūta Bībelē, bet «Enuma elis» tekstos babiloniešu dievu kopīgās dzīres septītajā dienā.

Daži zinātnieki domā, ka teksts 1. Mozus grāmatas 3. nodaļas 5. pantā: «… un jūs būsiet kā dievs, zinādami, kas labs un kas ļauns», jāsaprot politeistiskā nozīmē: «kā dievi». Ja tas atbilstu patiesībai, tad nāktos atzīt, ka priesteru neuzmanības dēļ šeit Bībelē saglabājušās seno politeistisko priekšstatu pēdas. Tās pašas grāmatas 6. nodaļas 2. pantā cilvēki nosaukti par «dieva dēliem», bet babiloniešu mīts tieši tāpat dēvē dumpīgos dievus, jo tie patiesi bija dieva Abzu un dievietes Tiamatas dēli.

Ilgu laiku pētnieki lauzīja galvas par 1. Mozus grāmatas pirmās nodaļas otro pantu, kur runa ir par dieva garu jeb, pareizāk, — par dieva dzīvinošo elpu, kas lidinājusies pār ūdeņiem. Šo pantu iztulkoja daždažādi, reizēm pavisam fantastiski, līdz feniķiešu pilsētas Ugaritas (netālu no mūsdienu Ras-Šamras Sīrijā) drupās atrada ķīļraksta plāksnītes ar mitoloģiskām poēmām. Kosmogoniskajā mītā zinātnieki atklāja tekstu, kurā runa ir par dievu, kas līdzīgi perētājam putnam notupies virs ūdens un izperējis no haosa dzīvību. Nevar būt nekādu šaubu, ka dieva gars, kas lidinās pār ūdeņiem, ir šā Ugaritas mīta atbalss.

Bībeles nostāsts par pasaules radīšanu neapšaubāmi radies priesteru darbistabu klusumā, un tas kā teologu intelektuāla koncepcija neatrada piekrišanu plašās ebreju tautas masās.

Vienkāršo ļaužu iztēlei laikam tuvāki bija dramatiskie mīti per dievu varonīgo cīniņu ar milzīgo haosa briesmoni. Vecās Derības tekstos saglabājušās šo tautas ticējumu nepārprotamas pēdas. Ugaritas poēmā dievs Baāls uzvar septiņgal- vaino pūķi Leviatānu. Jesajas grāmatas 27. nodaļas 1. pantā mēs burtiski lasām: «Tanī dienā tas kungs piemeklēs ar savu garo, lielo un stipro zobenu Leviatānu, žiglo un veiklo čūsku, otru Leviatānu, lunkano čūsku, un nokaus lielo jūras pūķi.» Pūķi sastopam vēl ar Rahaba vārdu. Par Jahves konfliktu ar Rahabu piemin tāpat ījaba grāmata, viens no psalmiem, kā arī Jesajas grāmata.

Mums palaimējies tajā ziņā, ka varam izsekot ceļus, pa kādiem vēsturē virzījies mezopotāmiešu mīts par dievu cīņu ar briesmoni. Šumeru laikā uzvarošais dievs, kurš pieveica pūķi, bija Enlils. Kad Mezopotāmiju iekaroja akadiešu ķēniņš Hamurapi, par pūķa uzvarētāju kļuva Marduks. Apritēja gadsimti, un hegemoniju Divupē ieguva asīrieši, un tad valsts augstākā dieva godā iecēla Ašuru. Asīriešu rakstveži uz ķīļraksta plāksnītēm izkašņāja Marduka vārdu un tā vietā ierakstīja paši savu cilts dievu Ašuru. Taču viņi to izdarīja nevīžīgi, un dažkārt tekstā Marduka vārds palika nepamanīts. Beidzot mīts nonāca Palestīnā, kur ebreji lika Jahvem cīnīties ar briesmoni Leviatānu vai Rahabu. Pēc dažu zinātnieku domām, šo mītu pārņēmuši pat kristieši, likdami svētajam Jurim leģendā nogalināt pūķi.

Sakarā ar Bībeles nostāstu par pasaules radīšanu interesanti pieminēt kādu faktu, kas ir visai raksturīgs tiem ļaudīm, kuri Vecajā Derībā redzēja visu cilvēku zināšanu alfu un omegu. Kā 1654. gadā paziņoja Īrijas arhibīskaps Ušers, svēto rakstu vērīga izstudēšana liecinot, ka dievs radījis pasauli 4004. gadā pirms m. ē. Veselu gadsimtu šo gada skaitli ievietoja visos kārtējos bībeles izdevumos un visus, kas to apšaubīja, uzskatīja par ķeceriem.

Tomēr arhibīskapam Ušeram uzbruka bīskaps Laitfūts, pārmezdams savam amata brālim neprecizitāti aprēķinos. Pēc viņa aplēsēm, pasaule bija radusies 23. oktobrī pulksten 9 no rīta 4004. gadā pirms m. ē.

Tāpat šumeru iztēles auglis ir arī paradīze. Mītā par dievu Enki paradīze attēlota kā liels ar kokiem apaudzis dārzs, kur cilvēki un zvēri dzīvo vislabākajā saticībā, nepazīdami' sāpes un slimības. Sis dārzs atradies Persijā, Dilnumas apvidū. Turpretim bībeles paradīze neapšaubāmi meklējama AAezopotāmijā, kur sākas četras upes, no kurām divas ir Tigra un Eifrata.

Abos šajos mītos vērojamas apbrīnojamas analoģijas. Nav mūsu uzdevums šeit tās izklāstīt visos sīkumos, taču jāpasvītro, ka abos nostāstos ietverta ideja par cilvēka pagrimšanu. Bībelē čūska pierunā Ādamu un Ievu nobaudīt «labā un ļaunā atzīšanas koka» augļus, bet mezopotāmiešu mītā šāds divkosīgs pavedinātājs ir dievs Ea. Abās versijās pausta doma, ka labā un ļaunā atskarsme jeb gudrība dara cilvēku līdzīgu dieviem un nodrošina viņam nemirstību. Atcerēsimies, ka paradīzes dārzā līdzās «labā un ļaunā atzīšanas kokam» auga vēl «dzīvības koks», kas spēja dot nemirstību. Jahve padzina Ādamu un Ievu no paradīzes dārza ne tikai nepaklausības dēļ, bet arī bīdamies, ka tie tieksies pēc «dzīvības koka» augļiem un līdzīgi dievam iemantos nemirstību. 1. Mo- .zus grāmatas 3. nodaļas 22. pantā lasāms: «Un dievs tas kungs sacīja: Lūk, cilvēks ir kļuvis kā kāds no mums, zinādams, kas labs un ļauns! Bet ka tas tagad neizstiepj savu roku un neņem arī no dzīvības koka, un neēd, un nekļūst mūžīgs, un nedzīvo mūžīgi!» («…kā kāds no mums» —atkal politeisma palieka!).

Zināmā mērā noskaidrojusies arī Bībelē minētās kārdinātājas čūskas izcelsme. Šumeru varonis Gilgamešs devies uz pa- rddīzes salu, kur mitinājies dievu mīlulis Utnapištims, lai no viņa dabūtu dzīvības zāli. Kad varonis atgriezies pāri upei, viens no dieviem, negribēdams, lai cilvēks nemirstībā kļūtu viņiem līdzīgs, čūskas izskatā izniris no ūdens un izrāvis Gilgamešam no rokām brīnišķīgo augu. Starp citu, šeit atzīmēsim, ka šajā šumeru teiksmā droši vien meklējams izskaidrojums tam, ka daudzus gadsimtus kopš Ābrahāma laikiem ebreji Jahvi iztēlojās čūskas veidā. Tikai priesteri, nikni uzstādamies pret līdzīgiem dieva attēliem, pasludināja šo simbolu par elkdievību un izskauda.

Arheologi kādas Mezopotāmijas .pilsētas drupās atrada akadiešu zīmogu ar tajā iegravētu ainu, par kuru var domāt, ka tā ilustrē nostāstu, kas izmantots par prototipu Ādama un Ievas teiksmai. Sajā dobjgravējumā redzams koks ar čūsku, bet tam abās pusēs divi cilvēki: vīrietis ar ragiem un sieviete. Taču lojāli jāatzīst, ka tēlu apveidi ir stipri bojāti, tāpēc tos grūti pazīt, un vairāki pētnieki izteikuši šaubas, vai šim zīmogam ir maz kas kopīgs ar mītu par pirmajiem cilvēkiem. Bet, tā kā tomēr nav izdevies atrast citu, pārliecinošāku izskaidrojumu šai ainai, tad pārsvaru gūst atziņa, ka jau Mezopotāmijā bijusi pazīstama teiksma par Ādamu un Ievu.

Jau kopš neatminamiem laikiem cilvēkus interesējis jautājums, kāpēc dievs radījis Ievu tik dīvainā kārtā, un proti, no Ādama ribas. Viņam pie rokas taču bija pietiekami daudz mālu, no kuriem, tāpat kā vīrieti, varēja izlipināt arī sievieti. Babilonas drupās atraktās ķīļraksta plāksnītes sniedz tam visai pārsteidzošu izskaidrojumu. Izrādās, ka visu nosacījis kāds diezgan jocīgs pārpratums. Šumeru mītā dievam Enki ir slima riba. Ribu šumeru valodā sauc par «ti», bet dievietei, kura tika aicināta, lai izārstētu Enki slimo ribu, vārdā bija Ninti, tas ir «ribas sieviete», taču «nin-ti» nozīmē vēl ko citu — «dot dzīvību». Tātad apzīmējumu Nin-ti varēja vienādā mērā saprast gan kā «ribas sievieti», gan kā «dzīvību devēju sievieti».

Un tieši šeit meklējams pārpratuma izskaidrojums. Ebreju ciltis «Nin-ti» aizvietoja ar Ievu, kura bija viņu teiksmainā cilvēces pirmmāte jeb «dzīvību devēja sieviete». Bet arī izteiciena «Nin-ti» otrā nozīme («ribas sieviete») ebreju atmiņā nebija izgaisusi. Un tāpēc tautas nostāstos radās juceklis. No Mezopotāmijas laikiem ļaudis atcerējās, ka Ievai ir arī kaut kas kopīgs ar ribu, un, pateicoties šim apstāklim, izplatījās dīvainā versija, ka viņa radīta no Ādama ribas. Šeit mums ir vēl viens pierādījums, cik lielā mērā ebreji savas teiksmas bija aizguvuši no Mezopotāmijas tautām.[5]

Toties nostāsts par Kainu un Ābelu šķiet esam tikai ebreju iztēles auglis. Šajā teiksmā ebreju ciltis pūlējās izskaidrot, kāpēc Jahve, viņu labdarīgais tēvs, nosodījis cilvēci ar nemitīgu grūtu darbu, ciešanām un slimībām. Daži Bībeles pētnieki domā, ka šajā leģendā saglabājušās vēl arī to konfliktu atbalsis, kādi sirmā senatnē radušies klaiņojošām ganu tautām ar ciltīm, kuras sāka nodarboties ar zemkopību un apmetās vienā vietā uz pastāvīgu dzīvi. Ebreju ciltis tolaik piederēja pie ganu tautām, un tāpēc avju gans Ābels viņu uztverē kļuva par Jahves mīluli un zemkopja Kaina upuri. Šeit gan būtu atzīmējams, ka cilvēces attīstības vēsturē parasti notika otrādi, un tieši klejojošās lopkopju ciltis uzbruka miermīlīgi noskaņotiem zemkopjiem. Šis subjektīvisms Bībeles teiksmā katrā ziņā ir ļoti raksturīgs un liecina, ka nostāsts par Kainu un Ābelu radies ļoti tālā pagātnē, kad ebreji vēl piederēja pie klejotāju tautām. Laikmetā, kad ebreju ciltis jau bija apmetušās uz dzīvi Kānaānā un tām pašām vajadzēja aizstāvēties pret tuksnesī klejojošām kareivīgām tautām, šī teiksma jau bija kļuvusi par anahronismu, taču tā saglabājās kā godājams mantojums no tiem laikiem, kad ebreju senči paši vēl bija klaiņojoši lopkopji.

Pagājušā gadsimta septiņdesmitajos gados milzīgu satraukumu izraisīja atklājums, kam bija sakars ar Bībeles grēku plūdiem. Kādu dienu vienkāršais Britu muzeja darbinieks Džordžs Smits sāka atšifrēt ķīļraksta plāksnītes, kas bija atsūtītas no Ninīves un glabājās muzeja pagrabos. Sev par lielu izbrīnu, viņš uzdūrās uz cilvēces vēsturē pirmo poēmu, kurā aprakstīti šumeru leģendārā varoņa Gilgameša darbi un piedzīvojumi. Kādu dienu Smitam likās, ka viņš redz sapni. Uz vairākām plāksnītēm viņš bija atradis grēku plūdu no

stāsta fragmentus, kas bija pārsteidzoši līdzīgi Bībeles versijai. Kad Smits tos publicēja, viktoriāņu Anglijas dievticīgie liekuļi, kuri Bībeli uzskatīja par svētu, paša dieva iedvesmotu grāmatu, sacēla protestu vētru. Viņi nevarēja samierināties ar domu, ka stāstījums par Nou aizgūts no šumeriem. Pēc viņu uzskatiem, viss, ko Smits bija izlasījis, drīzāk bija nejauša sīkumu sakritība. Strīdu galīgi izšķirt varētu tikai tad, ja izdotos atrast iztrūkstošās ķīļraksta plāksnītes, taču tas šķita pilnīgi neiespējami. Tomēr Smits nepadevās. Viņš pats devās uz Mezopotāmiju un taisni neticamā kārtā Ninīves milzīgajās gruvešu kaudzēs atrada grēku plūdu nostāsta iztrūkstošos fragmentus, kuri visā pilnībā apstiprināja viņa tēzi. Par to liecināja tādi identiski fragmenti kā kraukļa un baloža palaišana no šķirsta, kalns, uz kura šķirsts bija nosēdies, plūdu ilgums, kā arī pati nostāsta morāle: cilvēcei uzlikts sods par grēkiem, bet dievbijīgs cilvēks ticis saudzēts. Protams, ir arī atšķirības. Sumeru Noa saucas par Utnašpi- timu, mīta sākotnējā variantā sastopamies ar daudziem dieviem, kuriem piemīt visas cilvēku vājības, turpretim Bībelē grēku plūdus cilvēku dzimumam uzsūta pasaules radītājs Jahve, kuru mēs redzam visspēcīgu un varenu. Mīta pārstrādājums monoteistiskā garā radies droši vien vēlākā laikā, bet galīgo reliģisko un ētisko padziļinājumu tam acīmredzot piešķīruši no priesteru aprindām nākušie apstrādātāji.

Pieredzējušiem vēsturniekiem zināms, ka teiksmas bieži vien ir izpušķota vēsture un ka tajās nereti ietverts patiesības grauds. Tāpēc radās jautājums, vai arī nostāsts par grēku plūdiem nevarētu būt kādas aizmirstas stihiskas katastrofas atbalss, kura nostiprinājusies cilvēku paaudžu atmiņS.

Šo jautājumu apbrīnojamā kārtā izšķīra lielais angļu arheologs Leonards Vūlijs, Oras atradējs. Milzīgā mēslainē, kas gadu tūkstošos bija sakrājusies pie šumeru galvaspilsētas mūriem, viņš izraka šahtu un četrpadsmit metru dziļumā atklāja šumeru ķēniņu kapenes no trešās tūkstošgades sākuma pirms i mūsu ēras, kurās bija saglabājušies milzīgi dārgumi un pat apbedīto valdnieku mirstīgās atliekas.

Vūlijs, protams, gribēja izdibināt, kas atrodas zem kapenēm. Kad strādnieki izrakās cauri nākošajam slānim, parādījās upes sanesu duļķes, kurās vairs nebija redzamas nekādas cilvēka darbības pēdas. Vai strādnieki jau būtu sasnieguši sākotnējo slāni no tā laika, kad Mezopotāmijā vēl nebija apmeties cilvēks? Izdarot triangulācijas aplēses, arheologs pārliecinājās, ka neskartais pamatslānis vēl nav atrakts, jo

sanesas bija nogulsnējušās augstāk par apkārtējo apvidu un veidoja skaidri nosakāmu uzkalni. Tālākie izrakumi kapulauka apvidū deva pārsteidzošus atklājumus. Zem trīs metrus biezā duļķu slāņa atkal parādījās cilvēka apmetnes pēdas: ķieģeļi, gruži, ugunskuru pelni, keramikas lauskas. Šo lausku

Zikurāts Ninīvē. Asīriešu 7. gs. pirms. tn. ē. bareljefs.

veids un tāpat ornamentācija liecināja, ka atradumi pieder pavisam citai kultūrai nekā tie, kuri bija saglabājušies virs dujķu slāņa.

Šāds noslāņojums bija izskaidrojams tikai sekojošā veidā: kaut kādi baismīgi pali iznīcinājuši mums nezināma vecuma un nezināmas izcelsmes cilvēku apmetni, bet, kad ūdens noplacis, ieradušies citi cilvēki, kas atkal sākuši dzīvot Mezopo- tāmijā. Šie atnācēji bija šumeri, kas tad arī radījuši visvecāko no mums zināmajām pasaules civilizācijām.

Bet, lai uzkrātos gandrīz trīs metru biezs dūņu un duļķu slānis, ūdenim ļoti ilgu laiku vajadzēja šeit sniegties gandrīz niloņu metru augstumā. Aplēsts, ka pie šāda līmeņa visa Mezopotāmija bija kļuvusi par palu upuri. Tātad notikusi vēsture reti sastopama, milzīga mēroga, kaut arī lokāla rakstura kataklizma. Taču cilvēkiem, kas tolaik dzīvoja katastrofas piemeklētajā apvidū, pēdējais veidoja visu pasauli, un viņiem šie pali nozīmēja grēku plūdus, ar kuriem dievi sodījuši grēcīgo cilvēci. Nostāsti par notikušo katastrofu gadsimtu tecējumā pārgāja no šumeriem pie akadiešiem un babiloniešiem. Ebreji tos aiznesa no Mezopotāmijas uz Kānaānu, pārveidoja pēc sava prāta un šo pašu radīto versiju uzņēma starp Vecās Derības svētajām grāmatām.

Visās pilsētās Eifratas un Tigras krastos pacēlās milzīgas savāda izskata celtnes. Tās bija būvētas no kubveida vai apaļiem akmens bluķiem, ko vairākos stāvos sakrāva citu virs cita, celtnes augšdaļu sašaurinot, tāpēc tēs atgādināja kāpņveida piramīdas. Nošķeltajā virsotnē parasti atradās neliela, vietējam dievam veltīta svētnīca. Uz turieni veda trejas akmens kāpnes. Dievkalpojuma laikā, skanot kora dziesmām un mūzikas instrumentiem, pa tām svinīgā procesijā soļoja baltās drānās tērpušies priesteri.

Visizdaudzinātākā no šīm piramīdām, ko sauca par «zi- kurātiem», pacēlās milzīgajā, brīnumskaistajā Babilonijas metropolē. Arheologi no gruvešiem izrakuši tās fundamentus un sienu apakšējo daļu. Mums noteikti zināms, kāds bija šīs piramīdas arhitektoniskais izskats, jo ķīļraksta plāksnītēs atrasti ne tikai tās apraksti, bet arī zīmējums. Tā pacēlās septiņos stāvos deviņdesmit metru augstumā.

Radās jautājums, vai Babilonas piramīda nebija rosinājusi Bībeles nostāstu par Bābeles torni. Izcilais franču zinātnieks Andrē Paro šim jautājumam veltīja veselu grāmatu un, dibinādamies uz daudziem pierādījumiem, secināja, ka par to nevar būt ne mazāko šaubu.

Mums nav iespējams šeit izklāstīt visu viņa diezgan komplicēto un skrupulozo argumentāciju. Tāpēc apmierināsimies ar galveno pierādījumu pieminējumu.

Atbilstoši Bībeles nostāstam cilvēki, kuri tolaik vēl runājuši vienā valodā, Bābeles torni cēluši Sineāras novadā, ko daži zinātnieki identificē ar Šumeru. Tur lietotais būvmateriāls — ugunī apdedzināti ķieģeļi, kā saistvielu lietojot upes mālus, — uz mata atbilst Babilonas piramīdas celtniecībā izmantotajam.

Radīšanas grāmatas 11. nodaļas 7. pantā lasām: «… un sajauksim viņu valodu, ka tie vairs nesaprot cits citu.» Kāpēc senie ebreji uzskatīja Bābeles torni par cilvēku iedomības simbolu un kādēļ, pēc viņu domām, Jahve tieši tur sajauca valodas Noas pēctečiem? Vispirms jāpiebilst, ka Babilonijas metropoles nosaukums babiloniešu valodā nozīmē «dieva vārti» (bab-ilu), bet ebreju valodā līdzīgi skanošs vārds «balal» nozīmē jaukšanas darbību. Abu vārdu fonētiskās līdzības rezultātā Babilona viegli varēja kļūt par valodu sajukuma simbolu pasaulē, jo sevišķi tāpēc, ka tā bija pilsēta, kur runāja daudzās valodās.

Tāpat nav nekāds brīnums, ka ebreji Babilonā un tās piramīdā redzēja dievam netīkamas augstprātības un apgrēcības iemiesojumu. Babilonijas ķēniņi uzcēla piramīdu, izmantojot vergu un no dažādām pasaules malām šurp sadzītu kara gūstekņu darbu. 7. gadsimtā pirms m. ē. Babilonijas ķēniņš Na- bopolasārs uzsāka senā torņa atjaunošanas darbus un lika, starp citu, tur iegravēt šādu uzrakstu: «Daudzu tautu ļaudis esmu piespiedis strādāt torņa atjaunošanas darbos.»

Pie torņa restaurācijas kā vergus droši vien atdzina arī ebrejus. Viņi saglabāja atmiņas par Bābeles sūro nebrīvi un šīm rūgtuma pilnajām atcerēm ļāva izpausties nostāstā par Bābeles torņa celšanu. Kā mēs vēlāk redzēsim, atmiņas par Bābeles torni vēlreiz izpaudīsies vīzijā par eņģeļu kāpnēm, kas sapnī rādījās Ābrahāma mazdēlam Jēkabam. Kopš Babilonijas dienām tad jau bija pagājis liels laika posms, un Kānaānā dzimušās ebreju paaudzes bija gandrīz pilnīgi aizmirsušas pārestības, ko viņu senčiem nodarījuši Babilonijas ķēniņi. Tiesa, piramīdas tēls viņu atmiņā nebija izdzisis, taču ieguvis pavisam citu nozīmi un kļuvis par kāpnēm, kas simbolizē cilvēka izlīgumu ar Jahvi.

ĀBRAHAMS, ĪZAKS UN JĒKABS

ĀBRĀMA DZIMTA DZĪVO URĀ.

Teram bija trīs dēli: Harans, Ābrams un Nahors. Vecakais no viņiem, Hārans, pāragri nomira, atstādams tikai

vienu dēlu, Latu. Ābrāms apņēma par sievu savu pusmāsu Sāraju, bet tā izrādījās neauglīga.

Tera bija ļoti bagāts cilvēks.* Viņš dzīvoja skaistā namā ar lielu skaitu kalpu, viņam piederēja vergi, simtiem aitu, zelts un sudrabs, un viņa dēli izpalīdzēja visos darbos un piepilsētas ganībās uzraudzīja, kā tiek uzmanīti ganāmpulki. Turklāt Tera, kas jau sen bija atsacījieš no klejotāja lopkopja dzīves veida, nodarbojās vēl ar tirdzniecību. Tātad viņš bija slavenās haldiešu Uras — tā šī pilsēta tiek dēvēta Bībelē — cienījams patricietis. Tā kā Bībelē par to nav atrodamas nekādas ziņas, aizpildīsim šo robu ar arheoloģijas un vēstures iegūtajiem datiem.

Seno šumeru galvaspilsētai tad jau bija krietni vairāk nekā tūkstoš gadu. Šaurajās, cieši sabūvēto māju iežmieg- tajās līkumotajās, nebruģētajās ieliņās atskanēja nepārtrauktas ļaužu čalas. Cauri cilvēku drūzmai spraucās ar nastām apkrautas ēzeļu karavānas vai ari ķēniņa sardzes vīru nodaļas. Tikai tad, kad parādījās baltās linu drānās ģērbušies priesteri, cilvēki godbijīgi pašķīrās.

Augstu pāri pilsētas jumtiem pacēlās konusveida piramīda ar mēness dieva Nanarsina svētnīcu virsotnē. Tā bija viens no slavenajiem zikurātiem, kurus daudzināja ne vien Tigras un Eifratas zemēs, bet pat tālajā Ēģiptē, lai gan tur jau kopš seniem laikiem pastāvēja faraonu piramīdas, kas tika uzskatītas par pasaules brīnumu.

Ūras apkaime tolaik līdzinājās ziedošam dārzam. Mākslīgi radītu lielāku un sīkāku kanālu tīkls no Eifratas laiskās plūsmas pievadīja spirdzinošu valgmi saules svelmē tvīkstošajiem miežu tīrumiņu kvadrātiem, dārzeņu dēstījumiem, olīvkoku birzīm, datejpalmu dārziem un leknām pļavu ganīklām. Cik tālu vien sniedzās skatiens, visur redzēja lauku darbos rosāmies puskailus, saulē kā bronza iedegušus kalpus un vergus. Pa Eifratu peldēja ar precēm piekrautas baržas. Pie pilsētas vārtiem un mūriem apmetās apkārtceļojoši tirgoņi un klaiņojošie gani ar saviem tālajā ceļā pagurušajiem lopu bariem.

TERA NOLEMJ IZCEĻOT UZ HĀRANU.

Teras ģimenes maja atradas pilsētā turpat pie pašas cietokšņa sienas. Divstāvu, no ķieģeļiem celtais un ar kaļķi izbalsinātais nams bija visai izskatīgs, kā jau tas pieklājās Uras brīvā pilsoņa mājvietai. Pa mazo priekšnamu, tūlīt aiz ieejas durvīm, kur ciemiņš baseinā varēja nomazgāt rokas un kājas, ienācējs nokļuva gaismas pielietā, svaiga gaisa apdvestā bruģētā pagalmā. Uz otro stāvu veda akmens kāpnes. Tur atradās atsevišķas istabas, kuras savā starpā savienoja uz akmens balstiem pacelta ārēja galerija. No slīpā jumta pāri galerijai lietus ūdens brīvi notecēja pagalmā, bet no turienes pa kanālu — uz ielas.

Aiz kāpņu telpas bija izvietota terakota tualete, virtuve, pieliekamais kambaris, pirts un maltuve, kur verdzenes ar rokas dzirnām samala graudus miltos. Pirmo stāvu aizņēma lūgšanas telpa ar ģimenes dieva nelielu tēlu, bet zem akmens grīdas māla zārkos apglabāja mirušos dzimtas locekļus.

Tera rūpējās par saimniecību, izrīkoja saimi, veda rēķinus un nodarbojās ar tirdznieciskajiem darījumiem. Katru dienu no rītiem un vakaros viņš godināja mājas dievu, bet svinamās dienās devās pie piramīdas un tur kvēli pielūdza mēness dievu, kamēr košās drānās ģerbtie priesteri, taurēm sidrabaini skanot un kora svētdziesmām viļņojot, svinīgā procesijā virzījās augšup un lejup pa zikurāta kāpnēm.

Likās, ka Tera tā ari nodzīvos savu mūžu pārticībā un rimtā mierā. Viņš bija jau krietni gados un sakrājis ne mazums mantas. Taču kādu dienu Tera nolēma aizslēgt mājas divviru durvis, atsacīties no ierastajām ērtībām, uz visiem laikiem pamest dzimto pilsētu un doties jaunā ceļojumā uz tālu pilsētiņu, kura saucās par Hāranu un atradās Eifratas augšteces baseinā, pie tās pietekas Nārbali.

Tālā senatnē pirmie ceļotāji un vidutāji tirdzniecībā bija klejotāji lopkopji, kuri ar saviem ganāmpulkiem sasniedza ļoti tālas zemes. Sākumā viņi izmainīja savus ražojumus — ādas, kazu vilnas audumus, taukus, sviestu, pienu, gaļu — pret tādām precēm, kuras paši neražoja. Ar laiku viņi tomēr apjauda, ka var nopelnīt vairāk, iepērkot preces vienā vietā un pārdodot tās dārgāk citā. Sāda veida tirdzniecību veicināja ari tas, ka viņi pastāvīgi atradās ceļā, bet ciemu un pilsētu iemītnieki labprāt izmantoja viņu pakalpojumus.

Tera savu mantu bija sakrājis tieši šādā veidā. Vēlāk viņš tomēr atzina,_ka izdevīgāk ir atsacīties no klejotāju dzives, apmesties Urā un kļūt par vidutāju starp draudzīgajam, bieži vien radnieciskajām ganu ciltīm un viņu preču pircējiem.

No ceļojošiem tirgoņiem un lopkopjiem viņš bija dzirdējis daudz interesanta par Hāranas pilsētiņu un tās apkārtni. Hārana atradās pie viena no visdzīvākajiem senās pasaules tirdzniecības ceļiem. Sis karavānu trakts veda no Persijas līča augšup gar Eifratu, Hāranas tuvumā spēji pagriezās uz dienvidrietumiem, sasniedza Kadešas un Damaskas pilsētas un tālāk gar Vidusjūras piekrasti cauri Kānaānai stiepās līdz Ēģiptes robežām.

Slavenais tirdzniecības trakts taisīja ļoti lielu līkumu. Kādēļ gan praktiskie tirgoņi veica simtiem lieku kilometru, bet nedevās no Uras tieši uz rietumiem Kānaānas virzienā? Sādā gadījumā viņiem vajdzētu iet cauri drausmīgajam bezūdens Sīrijas tuksnesim. Tikai ar kamieļiem varētu kaut ko tādu iedrošināties, taču cilvēks šos dzīvniekus tolaik vēl nebija piejaucējis. Kā^nastu nesēji dzīvnieki kamieļi parādījās tikai 12. gadsimtā pirms m. ē. Tos pieradināja beduīni, kas dzīvoja tālos Arābijas nostūros, bet tās bija noslēpumainas zemes un tikai vēlu uznāca vēstures skatuvē.

Tera droši vien zināja, ka Hāranas apkaimes zemes ir apbrīnojami auglīgas, tur zeļ augļu dārzi, līgo druvas un plešas plašas ganības. Tāpat viņš zināja, ka tām velgmes pietiekami, jo ūdeni šīm zemēm piegādāja Eifrata un Nār- bali, bet tās zemkopjus nekad nepievīla. Turklāt — un tas bija pats svarīgākais — Hārana bija kļuvusi par sava veida starptautiskas tirdzniecības centru. Tur apstājās tirgoņu karavānas, lai apmainītu no Mezopotāmijas un Ēģiptes atvestas vērtīgas preces. Tātad Tera tur veiksmīgi varēja turpināt nodarboties ar tirdzniecību, tajā pašā laikā nepamezdams novārtā savas dzimtas lopkopju tradīcijas.

Urā šajā laikā bija sākušās visādas likstas. Varenais Babilonijas ķēniņš un diženais likumdevējs Hamurapi centās pakļautajām tautām uzspiest vienotu valsts reliģiju un šajā nolūkā savu cilts dievu Marduku paaugstināja pāri visiem citiem Mezopotāmijas dieviem. Pilsētas, kuras izrādīja pretestību, viņš sodīja ar uguni un zobenu, bet to iedzīvotājus aizdzina vergu darbos.

Mēness dieva dedzīgajiem piekritējiem, bet pie tiem piederēja ari Tera, neatlika nekas cits kā pārcelties uz tādām dzīves vietām, kuras nevarēja aizsniegt ķēniņa sodošā roka. Tādā kārtā Hāranā bija sapulcējusies prāva izceļotāju kolonija. Ar laiku tur tika uzcelta lepna svētnīca un Hārana kļuva par otro pēc Ūras svarīgāko dieva Sina kulta centru.

Teram starp šiem tālajiem ticības biedriem bija daudz paziņu, draugu un tuvu radinieku, tāpēc arī viņš ar visiem dvēseles spēkiem tiecās uz nepazīstamo, bet daudzsološo Hāranas zemi.

-

TERA, NAHORS UN ABRĀMS JAUNAJĀ DZIMTENE*.

Teras ģimenei Hāranā klājās labi. Viņš turpināja nodarboties ar tirdzniecību, bet dēliem

'uzticēja gādību par ganāmpulkiem piepilsētas pļavās. Apvidus bija neiedomājami auglīgs un cilvēkiem dāsni atmaksāja viņu pūles. Pilsētiņa ar savām baltajām kupolveida mājelēm, kas saulē žilbinoši mirdzēja, pletās apkārtējo zaļo pakalnu vidū. Dienu un nakti tur nerimtīgi čaloja strauti, uzdvesdami spirgtu dzestrumu, bet pļavas un kalnu nogāzes bija kā nosētas ar raibu raibiem ziediem. Tālāk, rietumu pamalē, saules piestrāvotajās debesīs iezīmējās Antitaura kalnu grēda.

Ābrāms, sargādams viņam uzticētos dzīvnieku pulkus, bieži pavadīja naktis pie ugunskura kopā ar ganiem. Tās bija tīkami vēsas, dziļa klusuma apņemtas naktis, kas pamudināja uz pārdomām. Stundām ilgi Abrāms vērās debesīs ar mirdzošajām zvaigznēm, izsekodams to ceļu melnam baldahīnam līdzīgajās tālēs, un arvien skaidrāk noģida pasaules neaptveramo plašumu, tās diženumu, skaistumu un harmoniju. Viņa sirdī pamazām iezagās apmulsums, jo ticība mēness dievam tur sāka sabrukt. Kādu dienu viņu apžilbināja noģieda, ka Visuma, saules, mēness un zvaigžņu radītājs varēja būt tikai viens vienīgs varens, visuresošs, neredzams, labestīgs, taču dusmās nepielūdzams dievs.* Ābrāms savu jauno pārliecību nedomāja slēpt un atklāti sludināja to pilsētā. Ap reliģijas reformētāju pulcējās neliels viņam uzticīgu un pakļāvīgu cilvēku bariņš. Par jaunā dieva piekritējiem kļuva viņa sieva Sāraja, brāļa dēls Lats un tuvākie kalpotāji, kuriem viņš aizvien bija gādīgs maizes tēvs.

Hāranas iedzīvotāji, kas bija dedzīgi dieva Sina pielūdzēji, novērsās no Abrāma kā no atkritēja. Mazā jaunā reliģiskā kopiena, ap kuru pacēlās nepatikas un īgnuma

siena, dzīvoja savu noslēgtu dzīvi. Sektantu bargais, puritāniskais morāles kodekss, pievēršanās senču vienkāršajam dzīves veidam no tā laika, kad tie vēl bija klejotāju lopkopju tauta, jēri, ko jaunās ticības piekritēji apkaimes nokalnēs upurēja nezināmajam, tuvāk neapzīmētajam dievam, — tas viss izraisīja pret viņiem vērstu nicinājumu un nosodījumu. Pat Tera un Nahors neskopojās ar pārmetumiem Ābrāmam. Jo sevišķi viņus šokēja tas, ka ar savu zaimojošo mācību viņš bija sajaucis prātu arī jaunajam Latam.

Ģimenes instinkts austrumu tautās ir sevišķi spēcīgs, tāpēc arī Teras dzīves laikā nekas mājās neizmainījās. Ģimenes locekļi joprojām cits citam izpalīdzēja, un visi dzīvoja priekšzīmīgā saskaņā. Tomēr beidzot pienāca diena, kad Tera šķīrās no dzīves. Kā paaudzēs saglabāta teiksma vēstī_, viņam tad bijis divi simti pieci gadi. Lielo mantojumu Abrāms un Nahors taisnīgi sadalīja savā starpā, un ģimene nošķīrās divos nozarojumos. Abrāmu nekas vairs nesaistīja pie pilsētas, kurā viņš bija pieredzējis tik daudz nicinājuma un izsmiekla. Viņam jau bija septiņdesmit pieci gadi, taču viņš pēkšņi sajuta ilgas pēc sentēvu klaiņotāju dzīves, pēc plašajām ārēm un melnajām, no kazu vilnas izgatavotajām teltīm. Tur bija brīves un neatkarības plašā dvesma, tur viņš varēja pēc sirds patikas godināt savu dievu un nest tam dedzināmos upurus uz laukakmeņu altāriem, tur bija iespējams mācīt savus ļaudis mīlēt tikumu skaidrību un vairīties no visādiem pilsētas dzīves kārdinājumiem.

GĀJIENS UZ KANAĀNAS ZEMI.

Kādu dienu Abrāms pavēlēja saviem ļaudīm posties ceļam.

Viņš bija nolēmis doties uz Kānaānu, par kuru

- stāstīja, ka tā esot reti apdzīvota, tur esot labas

ganības un iespējams nodarboties pat ar tirdzniecību, jo cauri visai zemei uz Ēģipti gāja tirgoņu karavānas. Labāku dzīvi meklējot, uz turieni bija jau pārcēlusies daža laba semītu lopkopju cilts. Eifratas un Tigras zemēs kļuva pārāk šauri, bez tam iedzīvotāji cieta no nemitīgiem kariem, aizvien pieaugošiem nodokļiem un administratīviem spaidiem. Kānaānas vārdu daudzināja gani un tirgoņi, tāpēc nav nekāds brīnums, ka Abrāms šajā tālajā pusē saskatīja paša dieva apsolīto zemi.

Karavāna, kas, dodamās ceļā, izgāja pa Hāranas vār-

tiem, liecināja par tās īpašnieka pārticību. Priekšgalā, sēdēdami uz lieliem un spēcīgiem ēzeļiem, jāja Abrāms, Sāraja un Lats. Aiz viņiem garā virtenē nāca simts ēzeļu, kas nesa pārtikas krājumus, ādas maisus ar ūdeni, teltis un mantu saiņus. Vēl tālāk nopakaļ gani dzina kazu un aitu barus, bet gājienu noslēdza Abrāma personiskais karapulks, kas sastāvēja no trim simtiem ar stopiem un lingām bruņotu vergu. Ceļi tolaik nebija droši, un vajadzēja rēķināties ar tuksneša laupītāju uzbrukuma iespējamību. Tāpēc neviens tirgonis vai cilts šeiks neiedrošinājās doties ceļā bez bruņotas apsardzes.

Līdz Kānaānai bija vairāk nekā tūkstoš kilometru, taču ceļinieki par garlaicību nevarēja sūdzēties. Rosīgajā tirdzniecības traktā valdīja nemitīga kustība. Bieži bija sastopamas karavānas, kas atgriezās no Ēģiptes, un bārdainie tirgoņi zināja pastāstīt daudz interesantu jaunumu par Kānaānu un vareno faraonu valsti. Abrāma ļaudis iegriezās pa ceļam arī ciemos un pilsētiņās, bet kādu dienu nonāca pat pie lielas, ar mūriem apjoztas pilsētas, kuru sauca par Kadešu.

Pēc daudz nedēļu ilga pārgājiena viņi, sev par lielu prieku, ieraudzīja izslavēto Damasku. Abrāms nosprieda tur apstāties uz ilgāku laiku, lai cilvēkiem un dzīvniekiem dotu nopelnīto atpūtu. Norā pie pilsētas vārtiem viņš lika uzcelt teltis, bet pats ar dāvanām steidzās pie vietējā valdnieka, lai izlūgtos viesmīlību.

Damaskā runāja aramiešu valodā, kas bija ļoti līdzīga senebreju valodai, tāpēc saprasties nebija grūti. Pilsētas iemītnieki milzīgā izbrīnā, kas tik parasts pūlim, blenza uz Abrāma ļaudīm. Un, patiesi, tur bija ko redzēt. Starp melnajām teltīm rosījās vīrieši, sievietes un bērni. Viņu drēbes neatgādināja baltos burnusus, kādus valkāja tuvējā tuksneša beduīni. Vīriešiem ap gurniem bija īsi, zilsarkani svītroti bruncīši. Aukstā laikā viņi uzvilka uz kailas miesas kreklus ar īsām piedurknēm un uzmeta uz pleciem izrakstītus apmetņus, ko naktīs izlietoja arī kā segas. Sievietēm acīmredzot tīkamākā bija zaļā krāsa, jo tā dominēja viņu tērpos. Zem apmetņiem, kas garās krokās krita līdz puslielam, viņas valkāja krāsainas tunikas, bet ap galvām turbāna veidā aptina garu, košu šalli, kuras gali nokarājās pāri mugurai līdz pat apmetņa malai. Kā redzams, viņām patika koķetēt un greznoties ar rotām. Matus viņas krāsoja melnus ar antimonu, plakstiem piešķīra tumšāku toni, pielietojot malahītu un pulveri saberztu tirkiZu, bet lūpas un vaigus krāsoja ar sarkanu okeru. Uz īlilbiem un kājām atnācējas valkāja sudraba sprādzes, bet AP kaklu aplika krāsainas krelles.

Kad satumsa, no tālās Hāranas atnākušie Jaudis sasēdas ap ugunskuru un mazu liru pavadībā dziedāja sēfīgas, sirdi dīvaini aizkustinošas dziesmas. Bet bērni, dziesmu iežūžoti, saldi aizmiga mātēm rokās.

Ābrāms skraidīja pa pilsētu un, sīvi kaulēdamies, iegādājās tālākam ceļam nepieciešamo. Vienlaikus viņš iemantoja daudz paziņu. Kādu dienu viņš iepazinās ar jaunu, ļoti izveicīgu Damaskas iedzīvotāju Eliēzeru, kurš izrādījās viņam visai noderīgs. Ābrāms to pieņēma kā paša dēlu un savā saimniecībā uzticēja jauneklim svarīgus uzdevumus.

APSOLĪTAJA ZEMĒ.

Pienāca brīdis, kad vajadzēja atvadīties no Damaskas, taču Abrāma ļaudis visai nelabprāt devās ceļā, jo pilsēta ar saviem tirgiem un jautrajām čalām visiem bija iepatikusies. Caurām dienām viņi klaiņoja cilvēku burzmā un, mutes atple- tuši, nolūkojās uz precēm, kas bija atvestas no tālām pasaules malām. Tīkama viņiem šķita arī tuvākā apkaime. Visur pletās iekopti tīrumi un pļavas, bet lēzenu uzkalnu nogāzēs zaļoja olīvu birzis un augļu dārzi, kur koku zari līka aprikožu un mandeļu smagumā.

Abrāms, nelūkodamies uz saimes ļaužu sapīkušajām sejām, pavēlēja doties ceļā. Gara ar nastām apkrautu ēzeļu un žēli blējošu aitu un kazu ganāmpulka karavāna virzījās tālāk uz dienvidiem. Pēc kāda laika viņi nonāca paugurainā priekškaļņu apvidū, bet ceļš aizvijās aizvien augstāk un augstāk. Kānaānas un Sīrijas robežas tuvumā viņi ieraudzīja pa kreisi izplešamies bezgalīgo Sīrijas tuksnesi, bet pa labi augšup slējās varenais Hermona kalnu masīvs, kur sākās Jordānas upe.

Kānaāna tolaik visumā bija vēl mežonīga un reti apdzīvota zeme. Ielejās, kur zeme bija noderīga apstrādāšanai, retumis pagadījās pa kādai pilsētiņai jeb, pareizāk sakot, nocietinātai pilij, kur uzturējās tikai vietējie valdnieki un viņu kara draudzes. Mierīgie iedzīvotāji dzīvoja ārpus pils mūriem teltīs un slieteņos un apstrādāja tīrumus un vīna kalnus. Pilī viņi patvērās tikai briesmu gadījumos, kad parādījās kareivīgās tuksneša ciltis, kas siroja pa Kānaānu, meklēdamas laupījumu.

Abrāms rūpīgi izvairījās no ielejām un prāvākām cilvēku apmetnēm. Viņš uzturējās tikai klinšainās augstienēs, kur brīvi varēja ganīt savus lopus. Neviens viņam nelika nekādus šķēršļus ceļā. Vietējie iedzīvotāji bija pieraduši pie klejotāju karavānām, kuras, ganības meklējot, krustām un šķērsām klīda apkārt. Ja viņi bija pārliecinājušies, ka nomadiem nav naidīgu nolūku, tad labprāt ielaidās ar tiem maiņas tirdzniecībā. Turklāt no izsūtītajiem izlūkiem viņi bija uzzinājuši, ka Abrāmam līdzi nāk trīs simti bruņotu vīru, un tāpēc labāk atstāja to mierā.

Pēc neilgas uzturēšanās Sihemā Abrāms uzcēla teltis Bēteles apkaimē. Kalnā starp Bētēli un Aju viņš uzrīkoja dievam altāri un nesa tam upurus, pateikdamies par līdzšinējo aizgādību. Taču tur pietrūka ganību un vajadzēja doties tālāk; tāds jau bija ganu liktenis. Tagad Abrāms klejoja no vienām ganībām uz otrām pa Hebronas- un Bēršebas apvidiem, līdz beidzot nonāca Kānaānas dienvidos Negebas novadā, kas robežoja ar Ēģipti.

Ceļojošo tirgoņu tik gauži izdaudzinātā Kānaāna Abrāmam sagādāja tikai vilšanos. Augstienēs, kur viņš brīvi varēja uzturēties, ganības bija diezgan trūcīgas, bet koku izrādījās tik maz, ka bieži vien pietrūka kurināmā ēdiena gatavošanai. Pat ūdeni reizēm vajadzēja piegādāt no liela attāluma.

Laiku pa laikam Kānaānu piemeklēja sausums. Tādas nedienas Abrāms pieredzēja, uzturoties Negebas novadā. Ganības pārvērtās izkveldētās stepēs, cilvēkiem un dzīvniekiem draudēja bada nāve. Citas izejas neredzēdams, Ābrāms apstājās pie Ēģiptes robežas un lūdza faraona ierēdņiem viesmīlību.*

KĀ SĀRAJA KĻUVA PAR FARAONA SIEVU.

Ēģiptieši pie šāda veida apmeklējumiem bija pieraduši.

Nereti gadījās, ka ganu tautas, glābdamās no Sausuma, meklēja pie viņiem patvērumu. Tās parasti

nometināja plašajās, maz izmantotajās ganībās Nīlas ietekas tuvumā. Uz robežas uzceltais mūris, ko dēvēja par «dižciltīgo mūri», torņi un modri sargi atvairīja tuksneša sirotāju iebrukumus, bet mierīgām ganu ciltīm pēc noklaušināšanas robežsardze neliedza ienākt Ēģiptes teritorijā. Ēģiptieši no viņiem, protams, prasīja nodevas, turklāt palaikam tie ienācējiem pat atņēma skaistākās meitenes, lai nosūtītu uz augstmaņu vai paša faraona harēmu.

Abrāmam tas bija zināms, un, kad viņi tuvojās Ēģiptes robežām, viņš savu sievu Sāraju noveda sāņus un teica: «Lūk, es zinu, ka tu esi ļoti skaista sieva, un, kad ēģiptieši tevi ieraudzīs, tad var gadīties, ka tie saka: Tā ir viņa sieva. — Viņi nokaus mani, bet tevi tie atstās dzīvu. Tādēļ saki: Es esmu viņa māsa, — lai man klātos labi tevis dēļ un es palieku dzīvs tevis labad.»

Sāraja bija paklausīga sieva. Lai glābtu vīru, viņa bija ar mieru ielaisties šādā viltībā un uzdevās par Abrāma māsu. Viņa to varēja darīt ar jo tīrāku sirdsapziņu tāpēc, ka patiešām bija Abrāma pusmāsa, un tāpēc viņa tikai daļēji atkāpās no patiesības. Ēģiptiešu augstmaņi ziņoja faraonam par Sārajas skaistumu, un viņš to paņēma savā harēmā. Drīz vien faraonam Sāraja tik ļoti iepatikās, ka viņš tās šķietamo brāli bērtin apbēra ar bagātīgām dāvanām. Abrāmam drīz vien bija «… sīklopi, liellopi un ēzeļi, kalpi un kalpones, ēzeļu mātes un kamieļi».

Taču pār Ēģipti kā sodība nāca lielas likstas, un faraons, pūlēdamies noskaidrot to cēloņus, atšķetināja' visu patiesību. Būdams pārliecināts, ka, turot harēmā ebreju virsaiša sievu, viņš nogrēkojies to dieva priekšā, faraons ataicināja Abrāmu un pārmezdams sacīja:

«Kāpēc tu esi man to darījis? Kāpēc tu man neesi sacījis, ka viņa ir tava sieva?»

Ābrāms visādi nopūlējās attaisnoties, taču fakts palika fakts: valdnieks bija ticis vadāts aiz deguna, un tas jau izskatījās pēc majestātes goda aizskaršanas.  Tomēr faraons, vai nu bīdamies no svešā dieva jaunas sodības, vai arī vadīdamies no vēl neizdzisušām mīlas jūtām pret Sāraju, Abrāmam apmānu ne tikai kā piedeva, bet vēl atļāva atstāt valsts robežas ar visām bagātīgajām dāvanām, kādas bija tam pasniedzis.

Un tā Ābrāms atgriezās Kānaānā ar savu sievu un Latu bagātāks nekā pirms ierašanās Ēģiptē.

LATA ŠAUSMĪGAIS PIEDZĪVOJUMS.

Ābrāms atgriezās Bētelē, kur viņš kādreiz bija uzcēlis altāri savam dievam. Viņa brāļadēls Lats apprecējās un sāka patstāvīgi nodarboties ar lopkopību. Drīz vien izrādījās, ka tur nepietiek vietas diviem pieaugušiem ganāmpulkiem, tāpēc starp Abrāma un Lata ganiem izcēlās ķīviņi un plēšanās par tiesībām lietot ganības. Abra-

mam šīs ģimenes ķildas apnika, viņš pasauca Latu un teica:

«Lai nebūtu strīdus mūsu starpā un manu un tavu ganu starpā, jo mēs esam rada. Vai nav visa zeme tavā priekšā? Labāk šķiries no manis; ja tu gribi ^pa kreisi, es iešu pa labi; bet, ja tu gribi iet pa labi, es iešu pa kreisi.»

Abrāms augstsirdīgi atstāja brāļadēlam brīvu zemes izvēli, un Lats tūlīt to izmantoja. Viņš izvēlējās sev ieleju Nāves jūras dienvidu krastā, kur ganību bija pietiekami daudz, un pārcēlās uz dzīvi Sodomā, lai gan šī pilsēta bija pazīstama ar savu iedzīvotāju netiklību. Abrāms apmetās Mamres ielejā Hebronas tuvumā. Tur kuplu ozolu pavēnī viņš uzcēla teltis, kā arī jaunu upuraltāri savam dievam.

Kādu dienu pie viņa atsteidzās vēstnesis ar bargu ziņu. Zaļajā ielejā Nāves jūras dienvidus piekrastē, kur Lats ganīja savus lopu barus, netālu no Sodomas un Gomoras atradās vēl trīs citas pilsētas, kuru valdnieki bija padoti Ēlamas ķēniņam un divpadsmit gadu paklausīgi bija mak- sājušMam meslus, bet trīspadsmitajā atteikušies to darīt. Tad Elamas ķēniņš, sabiedrojies ar trim citiem Eifratas piekrastes valdniekiem, ar saviem karapulkiem devās pret dumpiniekiem, tos smagi sakaudams. Sodomas un Gomoras valdnieki kaujā krita, bet viņu karaspēka paliekas aizbēga kalnos. Uzvarētāji ar milzīgu laupījumu un daudz gūstekņiem bija jau atceļā uz savām valstiņām. Aizvests gūstā bija ari Lats ar ģimeni un visu mantību.

Ābrāms nekavējoties saposās, lai atbrīvotu sagūstīto Latu. 318 apbruņotu kalpu un viņam piebiedrojušos kaimiņu priekšgalā Ābrāms steidzās vajāt ienaidnieku, neraugoties uz tā lielo pārspēku. Danas tuvumā pie Kānaānas ziemeļu robežām Mezopotāmijas ķēniņu karaspēks bija apmeties atpūsties. Dažādās valodās runājošie karavīri bija bezrūpīgi un neuzmanīgi. Apskurbuši priekā par uzvaru un no iebaudītā vīna, viņi bija nolikušies gulēt, pat neizlikdami naktī sardzes vīrus. Abrāms, sadalījis savu karaspēku nelielās grupās, nakts tumsā uzbruka nometnei no visām pusēm un pārsteigtajā pretiniekā_ izraisīja tādu sajukumu, ka tas nekārtībā metās bēgt. Abrāms vajāja ienaidniekus līdz pašai Damaskai un ar uzvaru atgriežas Kānaānas zemē, vezdams sev līdzi atbrīvotos gūstekņus kopā ar Latu, kā arī iebrucēju salaupīto mantību.

Jaunais Sodomas ķēniņš kopā ar pārējo četru pilsētu valdniekiem sveica Abrāmu kā atpestītāju. Viņu sagaidīt

ar vīnu un maizi izgāja arī Melhisedeks, Salemas pilsētas ķēniņš un virspriesteris, un_ svētīja viņu augstākā dieva Jahves vārdā, jo, tāpat kā Abrāms, arī viņš bija dedzīgs Jahves piekritējs.1 Abrāms ziedoja dievam desmito tiesu laupījuma un, kad Sodomas ķēniņš lūdza viņam atdot tikai ļaudis, bet pārējo guvuma daļu atstāt sev, tam atbildēja:

«Es paceļu savu roku uz to kungu, visaugstāko dievu, kam pieder debesis un zeme; nevienu pavedienu, nevienu kurpju siksnu es neaiztikšu, nedz ko no tā, kas tev pieder, lai tu neteiktu: Es esmu Abrāmu darījis bagātu.»

Viņš palūdza tikai, lai savu tiesu laupījuma saņemtu sabiedroto cilšu virsaiši Aners, Eškols un Mamre, kuri viņam bija nākuši palīgā izcīnīt uzvaru.

ĀBRĀMS RAIZĒJAS PAR PĒCNĀCĒJIEM*.

Ābramu nepārtraukti kremta šaubas. Sapnī viņš bija dzirdējis Jahves balsi apsolām, ka Kānaāna kļūs par dzimteni Ābrāma pēcnācējiem. Bet šimbrīžam viņam kā nebija, tā nebija dēla. Tā vien likās, ka par viņa mantinieku kļūs Ēliēzers no Damaskas. Abrāms viņu gan bija pieņēmis savā dzimtā, bet šā vai tā tas bija tikai mājas kalpotājs un svešu asiņu cilvēks.

Redzēdama Ābrāma raizes, Sāraja, kurai bērnu nebija, iežēlojās par viņu un nosprieda izmantot sensenu senču ierašu. Tā neauglīgai sievai atļāva atvest pie vīra verdzeni, bet dēlu, kurš bija radies no šāda sakara, tad atzina par likumīgu dzimtas mantinieku ar visām pirmdzimtā tiesībām. Sāraja izvēlējās verdzeni ēģiptieti Hagāru. Un patiesi, Abrāmam par lielu prieku, verdzene kļuva grūta.

Taču drīz vien mājās radās nesaskaņas. Hagāra pārlieku dižojās ar to, ka savā klēpī nēsā Abrāma dēlu, un kļuva arvien nekaunīgāka. Sāraju urdīja greizsirdība un bažas par savu turpmāko stāvokli dzimtā, un viņa sarīkoja vīram scēnu, pārmezdama, ka vienīgi viņš pie visa vainīgs. Bet Ābrāms tikai grūši nopūtās un, negribēdams iejaukties sievu ķīviņos, noteica:

«Redzi, tava kalpone šeit ir tavās rokās, dari viņai, kas tavām acīm labpatīk.»

' Pastāv uzskats, ka Salema ir tā pati Jeruzaleme, tolaik jebusiešu pilsēta, kas vēlāk kļuva par Izraēla galvaspilsētu.

Viņš nespēja iedomāties, ka Sāraja savās dusmās varētu aiziet tik tālu, ka padzīs verdzeni no mājas. Hagāra, asarām pārplūzdama, devās prom, kur acis rāda. Bez jebkāda mērķa viņa klīda pa tuksnesi un, nerazdama sev mājas vietu, aizmiga zem klajas debess pie ūdens avota. Tad viņai parādījās eņģelis un vaicāja:

«No kurienes tu nāc un kur tu ej?»

Bet Hagāra atbildēja:

«No savas valdnieces Sārajas es esmu bēgusi.»

Tad eņģelis viņai teica:

«Atgriezies pie savas valdnieces un pazemojies zem tās rokas.»

Hagārai jau bija gana klaiņot, viņa tūdaļ paklausīja eņģeļa balsij, atgriezās mājās un nolūdzās savu kundzēni. Drīz vien viņa dzemdēja dēlu, kuram deva vārdu Isrnaēls.

ĀBRĀMS KĻŪST PAR ĀBRAHĀMU.

Kopš tā laika bija pagajis trīspadsmit gadu. Ābramam bija jau 99 gadi, bet viņa dēls Ismaēls uzaudzis par ņipru, visai draiskulīgu puiškānu. Kādu dienu dievs lika Ābrāmam saliedēt savus apakšniekus vienā tautā un vienā ticības draudzē. Sajā nolūkā viņš pavēlēja, lai visi vīri un zēni, kā brīvie, tā arī nebrīvie, tiktu apgraizīti par zīmi ar dievu noslēgtai derībai. Tāpat viņš nosacīja uz laiku laikiem, lai visi vīriešu dzimuma bērni pēc astoņu dienu vecuma sasniegšanas tiktu apgraizīti. Ja kāds negribētu šim noteikumam pakļauties, tāds līdz ar to mitējas būt par cilts locekli.

Abrāms, kurš šādā vārdā kādreiz bija nosaukts par godu vienam no daudzajiem mezopotāmiešu dieviem, nolēma sevi pārdēvēt, ar to apstiprinādams atteikšanos no elkdievības, un nosauca sevi par Ābrahāmu, kas nozīmē «daudzu tautu tēvs». Vienlaikus viņš savai sievai Sārajai deva vārdu Sāra, kāds nosaukums atbilda «jūsu augstības» titulim.[6]

Ābrāma izdarītā vārdu maiņa liecināja, ka viņš ar šo aktu pūlējās piešķirt sev augstmanības mirdzumu, kas viņu darītu līdzīgu apkārtējo valstiņu ķēniņiem un paceltu pāri paša cilts vienkāršajiem locekļiem.

TRĪS noslĒpumainu vĪru apciemojums.

Šāda pašpaaugstināšanas tomēr neizmainīja Ābrahāma dzīves veidu. Viņš aizvien vēl mitinājās teltī, '- saglabāja vienkāršās ierašas un saviem apakšniekiem bija tas pats lādzīgais un taisnīgais tēvs.

Kādu dienu pēc pabeigtiem darbiem Ābrahāms sēdēja telts priekšā. Diena bija tveicīga. Ozolu šalkšanas un bišu zuzēšanas iežūžots, Ābrahāms iesnaudās. Bet tad viņš izdzirdēja soļus un iztrūcies ieraudzīja trīs nepazīstamus ceļavīrus. Ievērodams ganu cilšu viesmīlības likumus, Ābrahāms paklanījās atnācējiem un lūdza viņus savā teltī. Tur viņš lika pasniegt ūdeni, lai ceļa gājēji varētu nomazgāties, un pats aizskrēja pie Sāras.

«Steidzies paņem trīs mērus miltu no smalkajiem miltiem, iejauc tos un taisi plāceņus.»

Bet pats vēl aizmetās pie ganāmpulka, izvēlējās jaunu telēnu un lika to izcept. Uz paklāta audekla telts priekšā kalpones salika krūzes ar pienu, kā arī bļodas ar sviestu, gaļu un maizi. Lūgdams ciemiņus iestiprināties, Ābrahāms pats par cieņas zīmi tomēr neapsēdās, bet nostājās viņiem līdzās, pasniegdams traukus un paskubinādams mieloties. Kad atnācēji bija paēduši, tie jautāja viņam: «Bet kur ir Sāra, tava sieva?» «Palūk, teltī,» Ābrahāms atbildēja. , Tad viscienījamākais no ciemiņiem viņam pavēstīja, ka Sāra dzemdēšot dēlu. To dzirdēja arī Sāra teltī, un, tā kā viņa jau bija krietni gados, tas viņai likās neticami. Viņa nevarēja apvaldīt smieklus un pie sevis nodomāja:

«Pēc tam kad es esmu sākusi novecot, lai es vēl iedegtos? Bez tam mans kungs ir sirmgalvis.»

Dzirdēdams Sāras smieklus, noslēpumainais atnācējs sapīka un pārmetošā balsī sacīja:

«Kāpēc tad Sāra smējās, sevī domādama: vai man patiesi būs vēl dzemdēt, tik vecai esot? Vai tam kungam būtu kas neiespējams? Noliktā laikā es atgriezīšos pie tevis šinī gadalaikā, un Sārai būs dēls.»

Apmulsusi Sāra noliedza, ka viņa būtu smējusies. Taču ciemiņš palika pie sava:

«Kā tad ne — tu smējies gan.»

Pēc kāda brīža ciemiņi piecēlās un devās uz Sodomas pusi. Ābrahāms viņus pavadīja ceļa gabalu un tad atskārta, ka pie viņa ciemojies pats dievs ar diviem saviem eņģeļiem. Tāpat viņš uzzināja, ka dievs dodas uz Sodomu

un Gomoru nolūka sodīt šīs pilsētas par to iedzīvotāju negantību.

Ābrahāmam tas šķita nesavienojami ar taisnīguma jēdzienu, un viņš vaicāja dievam, vai gadījumā, ja Sodomā atrastos piecdesmit nevainīgu cilvēku, būtu pareizi, ka tie ietu bojā kopā ar grēciniekiem. Uz to dievs atbildēja, ka viņš saudzēšot pilsētu, ja tajā būtu piecdesmit taisnīgu cilvēku.

Tomēr tas vēl neapmierināja Ābrahāma sirdsapziņu. Pazemīgi piebilzdams, ka viņš dieva priekšā esot tikai zemes pīslis un puteklis, Ābrahāms tomēr pajautāja, vai dievs nepažēlotu pilsētu arī tad, ja tajā būtu tikai četrdesmit pieci taisnīgi cilvēki. Un Jahve atbildēja:

«Es neizpostīšu, ja atradīšu tur četrdesmit piecus.»

Bet Ābrahāms ari tagad nerimās un turpināja taujāt, vai dievs sodīšot pilsētu, ja tanī sastapšot četrdesmit vai trīsdesmit, vai pat divdesmit dievbijīgu cilvēku. Dievs katru reizi Ābrahāmam pacietīgi atbildēja, ka taisnības sodošā roka tad tikšot apturēta. Kad Ābrahāms beidzot minēja desmit nevainīgos, dievs atkal deva viņam apstiprinošu atbildi un, izbeigdams jau tā pārlieku ieilgušo sarunu, aizgāja savu ceļu. Tad arī Ābrahāms atgriezās mājās.

SODOMA UN GOMORA.

Uz Sodomu dievs negāja pats personīgi, bet aizsūtīja uz turieni divus no

saviem eņģeļiem. Bija jau novakars, kad abi de- bess sūtņi pie pilsētas vārtiem sastapa Latu. Ābrahāma brāļadēls paklanījās ciemiņiem un ielūdza viņus savā mājā. Taču eņģeļi, kā jau tas pieklājās vīriem, kuriem nav sveša pieklājīga uzvedība, laipni atteicās un apgalvoja, ka viņi labāk palikšot uz ielas. Taču Lats tik ļoti uzstāja, ka viņi beidzot ielūgumu pieņēma. Iepriecinātais namatēvs tūdaļ lika verdzenēm izcept neraudzētu maizi un klāt galdu, bet, kad ciemiņi bija paēduši, sagatavoja tiem guļvietas naktij.

Viņi tomēr nepaguva atgulties, kad mājas priekšā sapulcējās Sodomas padibenes un, skaļi klaigādami, pieprasīja izdot abus aizdomīgos svešzemniekus.* Lats uzskatīja par savu svētāko pienākumu aizstāvēt ciemiņus, kas atradās zem viņa jumta. Tā pavēlēja no sentēviem pārmantotie viesmīlības likumi. Tāpēc viņš izgāja mājas

priekšā, piesardzīgi aizvēra durvis un lūdza sodomiešus neaizskart atnācējus.

«Redziet, man ir divas meitas, kuras neviens nav atzinis,» viņš izmisumā iesaucās. «Es likšu viņām iznākt pie jums, un jūs varat tām darīt, kā jums labpatīk, tikai tiem vīriem nedariet nekā, tāpēc ka tie nākuši mana jumta pavēnī!»

Taču pūlis palika kurls uz visiem lūgumiem. Varmākas uzbruka Latam un tā ar viņu izrīkojās, ka varbūt būtu pat to nogalējuši, ja vien eņģeli pēdējā brīdī Latu neievilktu atpakaļ mājā. Saniknoti par to, ka upuris viņiem izslīdējis no rokām, uzbrucēji mēģināja uzlauzt durvis un dabūt savā varā abus svešzemniekus. Tad eņģeļi zaudēja pacietību un uzsūtīja aklību visiem vīriešiem, kuri drūzmējās durvju priekšā. Sodomiešus pārņēma šausmas. Gaudodami un šķendēdamies viņi grābstījās apkārt, līdz beidzot izklīda pa pilsētu, ar rokām sataustīdami sev ceļu.

Lata mājā iestājās klusums, un tad eņģeļi namatēvam paziņoja, kas viņi tādi un kādu uzdevumu tiem dievs devis. Viņi pavēlēja Latam paņemt sievu ar abām meitām un to līgavaiņiem un tūdaļ pamest iznīcībai nolemto pilsētu. Lats atnācējiem tūlīt noticēja, bet tad ieradās abi znoti, kas bija pārlieku pašpārliecināti un mazticīgi, izsmēja abu svešinieku pareģojumus un ij nedomāja aiziet no dzimtās pilsētas.

Gaismiņai svīstot, kad vajadzēja doties ceļā, šaubas uzmācās arī Latam. Viņš tik ilgi vilcinājās un tūļājās, līdz eņģeļi beidzot viņu paķēra zem rokām un ar varu izveda no pilsētas.

Aiz pilsētas vārtiem viņi Lata ģimenei piekodināja steigties kalnos un nekādā ziņā neskatīties atpakaļ. Bēgļi bija jau sasnieguši Coāras pilsētiņu, kad izdzirdēja aiz muguras briesmīgus grāvienus. Pāri Sodomai un Gomorai nogāzās sēra un uguns lavīna. Zemi pārņēma baismīga dreboņa, un mājas pārvērtās kūpošu krāsmatu kaudzēs. Neviens no netiklajiem iedzīvotājiem neatrada glābiņa. Pāri pilsētai pletās nāves klusums.

Diemžēl Lata sieva, sievišķīgas ziņkāres pārņemta, nepaklausīja eņģeļu pavēlei un palūkojās atpakaļ. Un tajā pašā mirklī pārvērtās par sāls stabu.

KĀ TIKA PIEVILTS ĶĒNIŅŠ ABIMELEHS.

Ābrahams nojauca savas teltis un atkal devas uz Ka- naānas dienvidu malu. Viņš apmetās ganībās starp

Kadešas un Sūras pilsētu. Tur Ābrahāms bieži ciemojās pie Gerāras ķēniņa Abimeleha, ar kuru bija sadraudzējies. Tā kā arī šoreiz viņš Sāru uzdeva par savu māsu, ķēniņš to pievāca savā harēmā. Bet dievs, piedraudēdams Abimeleham ar sodu, pavēlēja viņam Sāru, godā neaizskartu, atvest atpakaļ pie vīra.

Pieviltais valdnieks izsauca pie sevis Ābrahāmu un pārmetoši viņam jautāja:

«Kāpēc tu to mums esi nodarījis? Vai es kādā lietā pret tevi biju noziedzies, ka tu pār mani un manu valsti esi licis nākt tik lielam grēkam? Lietas, kādas nedrīkst notikt, tu man esi darījis.» Uz to atbildēdams, Ābrahāms taisnojās: «Es tāpēc runāju, jo domāju, ka šinī vietā nav dieva bijības un ka viņi nokaus mani manas sievas dēļ. Un, patiešām, viņa ir arī mana māsa: viņa ir mana tēva meita, bet nav manas mātes meita, un viņa ir kļuvusi mana sieva. «.Un, kad dievs man lika apkārt klīst projām no savām tēva mājām, tad es sacīju viņai: Lai tā ir tava laipnība, kādu tu man parādi, — ikvienā vietā, kurā mēs nonāksim, saki uz mani: Tas ir mans brālis.»

Abimelehs nodeva aizmirstībai šo krāpšanu, piešķīra Ābrahāmam tiesības apmesties savā valstī un pat dāvināja tam avis, vēršus un govis, kā ari kalpus un kalpones. Turklāt viņš noskaitīja vēl tūkstoš sudraba gabalus Sārai, lai atlīdzinātu viņai par kaunu, kāds tai bija jāpiedzīvo Gerāras iedzīvotāju priekšā.

ĪZĀKA PIEDZIMŠANA.

Kad Ābrahāmam apritēja simts gadu, piepildījās dieva solījums, un Sara dzemdēja dēlu. Laimē apskurbusi, viņa smējās augām dienām un gribēja, lai arī visi priecātos

līdz ar viņu. Zīdīdama mazuli, viņa nevarēja vien nobrīnīties un klusībā pie sevis atkārtoja:

«Kas gan būtu vēstījis Ābrahāmam: Sāra ir bērnu zīdītāja. Jo viņa vecumā es esmu dzemdējusi viņam delu.»

Par piemiņu līksmajam notikumam bērnam deva vārdu Izāks, kas cēlies no vārda «smieties».

Zēns attīstījās teicami un pēc pāris gadiem jau drais- kuļojās ar savu pusbrāli Ismaēlu. Bet Sāra nolūkojās šajās rotājās ar aizvien pieaugošām bažām, jo viņu nomocīja baiļošanās, ka pēc Ābrahāma nāves galvenā mantojuma daļa pienāksies Ismaēlam kā pirmdzimtajam dēlam, turpretī Izākam vajadzēs apmierināties ar nožēlojamām pabirām. So raižu dēļ viņā pieauga nepatika pret kalponi Hagāru un viņas bērnu. Beidzot Sāra_ nolēma atbrīvoties no viņiem uz visiem laikiem un teica Ābrahāmam:

«Padzen šo kalponi un viņas dēlu, lai šīs kalpones dēls nebūtu mantinieks kopā ar manu dēlu īzāku.»

Ābrahāms ilgi pretojās sievas iegribai, jo patiesi un no visas sirds bija pieķēries jaunajai un skaistajai ēģiptietei. Un arī Ismaēlu viņš mīlēja ar īstu tēva mīlestību. Bet tad šajā lietā iejaucās dievs un paziņoja, ka tieši Izāku un nevis Ismaēlu viņš izredzējis par Ābrahāma cilts turpinātāju, un Ābrahāms ar sāpošu sirdi izpildīja Sāras vēlēšanos.

Nākamajā dienā mazā gaismiņā viņš izraidīja tuksnesī nelaimīgos padzīteņus. Iedevis tiem maizi un ādas maisā ūdeni, viņš abus sirsnīgi apskāva un ieteica viņiem doties uz Ēģipti, kur Hagārai bija radinieki.

Ceļš uz turieni bija tāls un bīstams. Vientuļajā tuksnesī abiem pietrūka ūdens un draudēja nāve no slāpēm. Hagāra atstāja Ismaēlu zem kāda koka un atgāja tik tālu, cik sniedzas no stopa izšauta bulta, lai neredzētu dēla pirmsnāves mokas. Nosēdusies smiltīs ar muguru pret Ismaēlu, viņa rūgti raudāja. Tad parādījās dieva eņģelis, lika viņai paņemt dēlu un aizvadīja abus pie akas, kur viņi remdēja slāpes un piepildīja tukšos ūdens maisus. Jo dievs gribēja saglabāt Ismaēlu pie dzīvības, tāpēc ka viņš to bija izraudzījis par arābu tautu ciltstēvu.*

No Ābrahāma nama izdzītie veiksmīgi sāka saimniekot zemes nomaļajos apvidos. Ismaēls kļuva par nepārspējamu loka strēlnieku un izcilu mednieku. Palaikam viņš devās piepelnīties Ēģiptē, cīnīdamies tās algotņu rindās. Māte viņu saprecināja ar kādu ēģiptieti, un Ābrahāms nekad vairs neredzēja savu atstumto dēlu.[7]

ĪZĀKS UZ UPURU ALTĀRA

. Kādu dienu dievs gribēja Ābrahāmu parbaudīt, lai pārliecinātos, cik lielā mērā tas ir viņam padevīgs. Un tā dievs lika viņam par dedzināmo upuri nest Ābrahāma iemīļoto dēlu Izāku.

Visas Ābrahārma mūža cerības bija saistītas ar viņa vienīgo dēlu. Dieva pavēle viņu satricināja līdz dvēseles dzīlēm, taču viņš paklausīgi gatavojās grūtajam upurim. Naktī piecēlies slepšus no Sāras, sacirta malku dedzināmam upurim, sagatavoja pārtiku un, paņēmis dēlu, kā arī divus kalpus, devās ceļā. Trešajā dienā viņš apstājās kalna piekājē. Licis kalpiem ar ēzeli pagaidīt apakšā, viņš kopā ar Izāku kāpa pašā virsotnē. Dēlam Ābrahāms lika nest malku ugunskuram, bet pats vienā rokā turēja degošu skalu, bet otra — asi trītu dunci.

Ceļā Izāks iejautājās:

«Te ir uguns un malka, bet kur tad ir. upurējamais jērs?»

Ābrahāms atbildēja:

«Gan dievs pats izraudzīs sev jēru upurim, mans dēls.»

Kalna virsotnē Ābrahāms sakrāva no akmeņiem altāri, sasēja šausmu pārņemto Izāku un noguldīja to uz malkas. Pēc tam pacēla dunci dūrienam, taču dievs pēdējā mirklī ar eņģeļa starpniecību atturēja Ābrahāma roku un svētīja viņu par to, ka paklausījis un bijis gatavs par upuri nest savu pirmdzimto dēlu. Atlīdzinājumam dievs vēlreiz solīja Ābrahāmam vairot viņa pēcnācējus kā zvaigznes debesīs un smilšu graudus jūrmalā.

Tieši šinī brīdī nomaldījies auns ar ragiem aizķērās dzelkšņainos krūmos. Ābrahāms to upurēja dievam Izāka vietā un devās uz mājām.

SĀRAS NĀVE.

Līgumā ar viņam draudzīgo Abime- lehu Ābrahāms bija nodrošinājis sev tiesības ganīt lopus ķēniņa zemē un izmantot tur akas. Taču šī zeme viņam pārāk atgādināja skumjos brīžus, kuri bija saistīti ar mīļotās Hagāras un pirmdzimtā dēla Ismaēla zaudējumu. Tāpēoviņš pārcēlās uz Hebronu, kur kādreiz Mamres ielejā zem šalkojošiem ozoliem bija tik laimīgi dzīvojis. Bet tur, viņam par lielām bēdām, nomira Sāra. Viņai bija jau simt divdesmit septiņi gadi, un tālā pārgājienā grūtības droši vien bija paātrinājušas viņas nāvi.

Ābrahāms devās pie vietējā hetu ķēniņa* un, zemu klanīdamies, lūdza atļauju apbedīt dārgās mirstīgās atliekas šī valdnieka zemē. Valdnieks Ābrahāmu uzņēma laipni un piešķīra viņam vietu hetu kapsētā. Taču reliģisku apsvērumu dēļ Ābrahāmam tas nebija pieņemams. Turklāt viņš baidījās, ka Sāras apbedīšanu kopējā kapsētā heti varētu iztulkot kā viņa pakļaušanos vietējam ķēniņam. Bet Ābrahāmam dārga bija brīvā ganu dzīve, un viņš vērīgi raudzījās, lai nekas neapdraudētu viņa cilts un reliģisko neatkarību. Tāpēc viņš atteicās no piedāvātās apbedījuma vietas hetu kapsētā un lūdza ķēnjņa gādību, lai bagātais hets Efrons pārdotu Ābrahāmam Makpelas alu, kas bija visai piemērota dzimtskapeņu iekārtošanai.

Efrons izrādījās augstsirdīgs cilvēks un gribēja atdot alu par velti. Taču Ābrahāms tam nepiekrita un tiepās, ka viņš katrā ziņā samaksāšot. Galu galā Ābrahāms alu ieguva par četriem simtiem sudraba seķeļu.

Sāru svinīgi apbedīja jauniegūtajās dzimtskapenēs. Bērēs piedalījās daudz hetu, kuri Ābrahāmu ļoti cienīja. Makpelas ala Mamres apkaimē kļuva par pirmo patriarhu dzimtskapiem, kur mūžīgas atdusas vietu atrada Ābrahāms, Izāks un Jēkabs.

KĀ APPRECINĀJA IZĀKU.

Ābrahāms bija jau krietni gados, un tāpēc vajadzēja padomāt, kur pe*syatrast sievu Izākam. Tā nēkādā ziņā nedrīkstēja hetiete vai kānaāniete, kura mājās ienestu svešas asinis un svešus dievus. No apkārtceļojošiem tirgoņiem Ābrahāms bija uzzinājis, ka Harānā dzīvo brāļa Nahora ģimene. Dēlam atbilstošu sievu vajadzēja meklēt tikai tur, pašu ļaužu vidū. Tāpēc Ābrahāms atsauca uzticamu kalpu un uzticēja tam būt par precinieku. Ceļam viņš deva tam desmit kamieļu ar dzinējiem, kā arī bagātīgas dāvanas bildināmai līgavai un tās vecākiem.

Pēc ilga pārgājiena pa Eifratas zemēm karavāna apstājās Harānas pilsētas tuvumā pie akas. Ceļavīri bija noguruši. Kamieļi nometās ceļos, gaidīdami, lai tos padzirdina. Bija pievakares cēliens, kad sievietes nāca pie akas pēc ūdens. Ābrahāma kalps savā garā nosprieda, ka Izākam par līgavu izvēlēsies meiteni, kura visžiglāk pasniegs Viņam ūdeni nodzerties.

Saule mirdzēja debesu pamalē, liedama pāri pasaulei zeltaini sārtu mirdzumu. Tērzēdamas un jautri smiedamās,

bariņos no pilsētas šurpu steidzās sievietes. To vidū bija kāda neizsakāmi daiļa un cēla jaunava. Turēdama uz pleca ūdens krūku, viņa soļoja ar tādu nesalīdzināmu grāciju, ka ielīksmoja visu cilvēku acis, kas vien to redzēja.

Ābrahāma sūtnis pieklājīgi paklanījās un palūdza dot viņam ūdeni nodzerties. Meitene laipni pasmaidīja un naski pasniedza viņam ar ūdeni pielieto trauku. Tad aši jo aši iesmēla ūdeni spaiņos un padzirdināja kamieļus. Un tas viss tika izdarīts ar tādu gādību un veiklību, ka sūtnim meitene tūdaļ gauži iepatikās.

Kad viņš pieklājīgi apvaicājās, kas daiļavai vārdā un kas ir viņas tēvs, par lielu brīnumu, izrādījās, ka tā ir Rebeka, Betuēla meita un Nahora mazmeita. Precinieks nodomāja, ka dievs savā žēlastībā licis viņam jau pie pilsētas vārtiem sastapties ar Teras dzimtas meitu. Un viņam vairs nebija nekādu šaubu, ka atradis Izākam īsto sievu, kurai piemīt visas tās īpašības, kādas Ābrahāms gaidīja no savas nākamās vedeklas: skaistums, piemīlība un saim- nieciskums.

Pabeigusi darbus, Rebeka ceļavīrus ielūdza naktsmājās pie saviem vecākiem, solīdama, ka šķūnī atradīšoties vieta un barība arī visiem desmit kamieļiem. Tad sūtnis, kuru jaunavas labsirdība jau bija galīgi savaldzinājusi, izņēma no ceļasomas tīra zelta auskarus un rokassprādzes un godbijīgi tās pasniedza meitenei. Pārsteigtā Rebeka ar izbrīnu palūkojās uz mirdzošajām rotām, nezinādama, vai viņa drīkst pieņemt tik dārgas dāvanas. Tad sievietes aušība tomēr viņā guva virsroku, un Rebeka, pārējo meiteņu apbrīnas izsaucieniem atskanot, izgreznojās ar uzdāvinātajām rotām. Bet pēc tam tūlīt tecēja mājup, lai palepotos ar dāvanām un pavēstītu ģimenei par sūtņa ierašanos.

Ciemiņu sagaidīt izgāja viņas brālis Lābans. Viņš ceļavīru ieveda mājās un deva ūdeni nomazgāties, bet kamieļus novietoja šķūnī un nolika tiem barību. Pa to laiku mājās bija sagatavots azaids un viesus lūdza pie galda. Taču sūtnis liedzās ēst, iekams nebūs pavēstījis, kādā lietā viņš ieradies. Pastāstījis par Ābrahāmu un viņa dēlu Izāku un dzimtas lielo bagātību, viņš cēla priekšā atvestās dāvanas: zelta un sudraba traukus, košus audumus un citus vērtīgus priekšmetus.

Mājas ļaudis izbrīnījušies noskatījās uz bagātīgajām dāvanām, bet tad sūtnis paklanījās un lūdza meitenes roku Izākam. Vecāki labprāt piekrita šādam piedāvājumam, taču pretēji sensenajam ieradumam teica, ka galējais vārds sakāms pašai Rebekai. Kad meiteni ieaicināja istabā un pajautāja, vai viņa grib iet uz svešu zemi par sievu nepazīstamam cilvēkam, viņa īsi un noteikti atbildēja:

«Es iešu.»

Rebekai līdzi cejā deva aukli un kalpones. Sievietes uzsēdināja uz kamieļiem, un karavāna, raudām un visa laba novēlējumiem atskanot, devās uz Kānaānu.

Izāks nevarēja vien sagaidīt atgriežamies karavānu ar viņam paredzēto līgavu. Bieži viņš izgāja uz ceļa un, acis ar delnu noēnojis, ilgi ielūkojās tālumā, vai pamalē beidzot neparādīsies karavāna. Kādas dienas novakarē viņš izdzirdēja trinkšķam vara zvārgulīšus, bet pēc mirkļa putekļu mākonī varēja izšķirt gausi soļojošu kamieļu virteni. Kamēr Izāks stāvēja, pūlēdamies saredzēt, vai tie ir pašu ļaudis, viņu ieraudzīja Rebeka un vaicāja preciniekam:

«Kas ir šis vīrs, kas tur staigā pa lauku, kas nāk mums pretim?»

Un Ābrahāma kalps atbildēja:

«Tas ir mans kungs.»

Meitene tūdaļ nokāpa no kamieļa, ar plīvuru aizsedza seju, kā tas līgavai pieklājas, un kautri nostājās sava nākamā vīra priekšā.

Iepriecinātais Izāks ieveda Rebeku nelaiķes Sāras teltī par zīmi, ka tagad viņa sieva bus ciltsmāte, un tūlīt pēc tam atbilstoši senai tradīcijai notika jaunā pāra kāzas ar līksmām svinībām. Ābrahāma dēls tik dedzīgi iemīlēja savu sievu Rebeku, ka tas remdināja viņa bēdas mirušās mātes dēļ.

ĀBRAHĀMS APPRECAS OTRO REIZI*.

Ābrahāmam apnika atraitņa dzīve. Juzdams atkal jaunības spēku uzplūdus, viņš nolēma apprecēties otro reizi un ņēma par sievu Ketūru. Viņš ar to piedzīvoja sešus dēlus un daudz mazbērnu. Kuplais pēcnācēju skaits no otrās laulības varēja nevēlamā kārtā sarežģīt mantojuma lietas. Izāks pieprasīja, lai jau pirms tēva nāves, iekams nav par vēlu, viņam tiktu nodrošinātas pirmdzimtā tiesības. Ģimenes ķildas sarūgtināja Ābrahāmu, bet sirds dziļumos viņam vajadzēja atzīt, ka Izā- kam taisnība. Pārkāpt cilts sensenos likumus un sadrum-

stalot mantojumu nedrīkstēja. Par galveno mantinieku varēja būt tikai pirmdzimtais dēls. Ar smagu sirdi viņš nosprieda atšķirt no otrās sievas dzimušos dēlus un mazbērnus. Devīgi tos apdāvinājis, viņš tiem ieteica doties uz austrumiem no Kānaānas, kur viegli bija atrodamas nevienam nepiederošas ganības, un sākt tur jaunu dzīvi. Tur no viņiem ar laiku dzima jaunas ciltis, kuras, lai gan pašas bija radušās no Ābrahāma, Izāka pēcnācējiem kļuva svešas un naidīgas.

Ābrahāms nomira, kad viņam bija simts septiņdesmit pieci gadi. Viņu apbedīja blakus Sārai alā, kuru savā laikā viņš bija nopircis no heta Efrona. Uz bērēm no tālā tuksneša ieradās ari nelaimīgās Hagāras dēls Ismaēls.

ĪZĀKA UN REBEKAS DVĪŅI.

īzāks un Rebeka kvēli viens otru mīļoja. Tomēr pari majai nolaidas skumjas, jo pēc divdesmit gadu ilgas laulības dzī

ves viņiem vēl nebija bērnu. Beidzot dievs uzklausīja viņu kvēlās lūgsnas, un Rebeka sajuta, ka ir mātes cerībās. Izākam bija jau sešdesmit ga-du, kad Rebeka dzemdēja dvīņus. Dienas gaismu pirmais ieraudzīja Ezavs, un tāpēc viņu uzskatīja par pirmdzimto dēlu. Otro nosauca par Jēkabu, kas aptuveni nozīmē «turpapēdi», jo viņš piedzimstot bija turējis brāli aiz papēža. [8]

Abiem brāļiem nebija nekā kopēja, un nekad viņi nedzīvoja saticībā. Rebeka žēlojās, ka jau mātes klēpī viņi grūstījušies, un, kad bērni pieauga, grūti bija ticēt, ka tie ir dvīņi.

Ezavs bija drukns un plecīgs, turklāt vēl sarkanmatains, un visa miesa viņam bija apaugusi ar spalvu. Pēc rakstura viņš bija pārgalvnieks un lielības maiss, kurš mīlēja parupjus jokus un labprāt cīkstējās ar mājas ļaudīm. Būdams lētticīgs, labsirdīgs un vientiesīgs, viņš tomēr aši aizsvilās dusmās un tad kļuva bīstams. Caurām dienām viņš klaiņoja pa apkārtni medīdams, bet labprāt uzturējās arī ganīklās, brāļodamies ar ganiem. Par savu ārieni Ezavs nerūpējās nemaz, staigāja noskrandis, un no viņa piesvīdušajām drēbēm uzvēdīja lauku un kazu dvaka. Dzīve viņam bija — plašas āres, saule un brīve. Nekad viņš neraizējās par to, ko nesīs rītdiena. Atgriezies mājās

no klaiņojumiem, viņš par saimniecību nelikās ne zinis. Ja bija izsalcis, apsēdās pie azaida, ja viņam slāpa, tad dzēra, ja uznāca miegs, kaut kur nogūlās un aizmiga.

Bet cik atšķirīgs cilvēks bija Jēkabs! Allaž viņš centās staigāt pa iemītām takām un nemitīgi rosījās saimniecībā, ar vārdu sakot, bija priekšzīmīgs, čakls un paklausīgs dēls. Ezavs brāli uzskatīja par tūļu un izturējās pret viņu mazliet nicīgi. Viņš pat nenojauta, cik viltīgs un atjautīgs patiesībā bija šis memmes dēliņš.

Vecais Izāks neslēpa savu pieķeršanos Ezavam. Tēvam viņš droši vien bija iepaticies ar savu izmanību medībās un fizisko spēku. Tās bija īsta vīrieša iezīmes, kas Izākam atgādināja tālos senčus no tiem laikiem, kad viņi vēl bija klaiņojoši lopkopji. Arī Ezavs mīlēja tēvu savā īpatnējā veidā, izrādīja viņam visādi savu cieņu, uzjautrināja un izkliedēja viņu, bet, atgriezdamies no medībām, allaž atnesa kādu nomedītu dzīvnieku.

Jēkabs toties bija Rebekas acuraugs. Ezavu viņa uzskatīja par neaptēstu lamzaku un drusku pat par viņu kaunējās. Jau iedomājoties' vien, ka Ezavs kļūs par galveno mantinieku, Rebeka nevarēja aizmigt. Māte baidījās, ka Ezavs vieglprātīgi izšķērdēs dzimtas sakrāto bagātību, bet Jēkabam, kurš pēc sava aicinājuma bija tirgonis un saimnieks, vajadzēs apmierināties ar nožēlojamām mantojuma paliekām. Dienām un naktīm viņa lauzīja galvu, kā novērst šo nedienu un visu izkārtot tādējādi, lai Jēkabs iegūtu pirmdzimtā dēla tiesības.

PAR LĒCU VIRUMU.

Kādu dienu Jēkabs stāvēja virtuvē pie pavarda un varīja sev lecu strebekli. Šajā brīdī ieradās Ezavs un prasīja, lai brālis dod viņam ieēst. Viņš bija pārguris un izsalcis kā Vilks. Auga diena bija pavadīta, dzenoties pakaļ zvēriem, taču nekas nebija nomedīts. Bet, kad Ezavs bija izsalcis, viņam vajadzēja ēst un turklāt nekavējoties, jo tāds nu reiz bija šis karstgalvis.

Bet Jēkabam nenāca ne prātā no sava strebekļa dot kaut ko brālim. Ezavs kāri ieelpoja kārdinošo smaržu un kļuva aizvien neatlaidīgāks. Beidzot Jēkabs it kā pa jokam ieminējās:

«Vai tu par lēcu viruma bļodu pārdosi man savu pirmdzimtību?»

«Pārdošu!» Ezavs neapdomājoties atbildēja.

«Un to apzvērēsi?»

«Es zvēru!» aušīgais karstgalvis apgalvoja.

To sakot, Ezavs neko nedomāja. Cik reižu viņš nebija pārsteidzīgi zvērējis un solījies, jo tas jau ganiem un medniekiem parasts. Ja viņi tiecas izteikt savas jūtas, tad nekad neprot turēt mēli aiz zobiem. Bet Jēkabam zvērests bija kaut kas svēts un neatsaucams, un tāpēc viņš uzskatīja, ka iemantojis pirmdzimtā tiesības. Ezavs alkatīgi strēba virumu, nemaz nenojauzdams, cik nopietnas sekas būs viņa neapdomībai.

ĪZĀKA DIENAS UN NEDIENAS.

Hebronas novadu, kur Izaks dzīvoja jau ilgus gadus, piemeklēja sausums un bads. Tāpēc viņš nolēma pārcelties uz Gerāras ķēniņa Abimeleha, kādreizējā Ābrahāma drauga, zemi. Kad Izāks tur ieradās, turienes iedzīvotāji.nevarēja vien beigt jūsmot par Rebekas skaistumu. Bīdamies, ka tie varētu viņu nogalināt un Rebeku, ar varu aizvest, Izāks visiem stāstīja, ka Rebeka ir viņa māsa.

Bet gadījās, ka Abimelehs kādu dienu palūkojās pa logu • un gauži izbrīnījās. Viņš bija ieraudzījis Izāku ķircināmies ar Rebeku ne jau tā, kā brāļi parasti ķircinās ar māsām. Tad ķēniņš izsauca īzāku pie sevis un teica viņam:

«Patiesi, tā taču tava sieva, kā tad tu esi sacījis: Tā ir mana māsa?»

Izāks nokaunējās un atbildēja:

«Tāpēc, ka es domāju, ka man būs jāmirst viņas dēļ.»

Taču ķēniņš viņu skarbi sarāja:

«Kāpēc tu šādas lietas esi mums darījis? Daudz netrūka, lai kāds no šiem ļaudīm būtu gulējis ar tavu sievu. Tu mums būtu uzkrāvis lielu noziegumu.»

Galu galā ķēniņš Izākam piedeva viņa viltību, tāpat kā savā laikā bija piedevis Ābrahāmam, bet saviem ļaudīm paziņoja: ja kāds iedrošināsies aizskart Rebeku, tāds tiks sodīts ar nāvi.

Gerārā Izāks kopa lopus, taču pirmo reizi pievērsās arī zemes apstrādāšanai. Sajā ziņā viņam bija krietni panākumi, un nereti viņš ievāca simtkārtīgu ražu. Drīz vien Izāks kļuva ļoti bagāts cilvēks, kuram piederēja plaši aitu un liellopu ganāmpulki, kā arī daudz kalpu. Tas vietējos iedzīvotājos izraisīja skaudību. Gerāras gani uzsāka ķil-

das un kautiņus ar Izāka ļaudīm aku dēļ, kuras savā laikā bija izracis Ābrahāms. Izāks pārcēlās no vienas vietas uz otru, taču, kolīdz viņš izraka jaunu aku, tā skauģi to aizbēra ar smiltīm.

Galu galā viņš nosprieda pārvākties uz Bēršebu, kur uzcēla dievam altāri. Tur pie viņa ieradās Abimelehs kopā ar kādu draugu un sava karaspēka pavēlnieku, lai atvainotos par Izākam nodarītām pārestībām. Bet Izāks ar rūgtumu viņam vaicāja:

«Kāpēc jūs nākat pie manis? Jo jūs tašu ienīstat mani un esat mani aizsūtījuši prom no sevis.»

Uz to Abimelehs atbildēja:

«Mēs redzēt redzam, ka tas kungs ir bijis ar tevi, un tā mēs domājām, lai būtu solījums mūsu starpā — starp mums un starp tevi, un lai nodibinātos saderība mūsu vidū, un tu nedarītu mums nekā ļauna, kā arī mēs tevi neesam pazemojuši, ka esam tev tikai labu vien darījuši, tevi mierā esam atlaiduši uz šejieni, tu tā kunga svētītais.»

Un tā atkal iestājās saticība starp ebrejiem un vietējo ķēniņu. Izāks ciemiņiem sarīkoja dzīres un, kad tie bija paēduši un padzēruši, mierīgi atlaida uz mājām.

REBEKAS UN JĒKABA VILTĪBA.

Izāks vecumdienas zaudēja redzi un nepazina vairs pat savus tuviniekus. Turklāt viņam sirdsēstus sagādāja Ezavs, kurš, nerēķinādamies ar cilts tradīcijām un nerūpēdamies par dzimtas asins tīrību, paņēma par sievām divas hetietes. Taču Izāks nemitējās viņu mīlēt un joprojām uzskatīja par pirmdzimto dēlu.

Kādu dienu Izāks pasauca Ezavu un teica viņam: «Redzi, es esmu vecs tapis un nezinu, kad miršu. Tādēļ ņem savus ieročus, savu bultu maku un savu loku un izej laukā un medī man medījumu. Sagatavo man azaidu tā, kā man patīk, un cel to man priekšā; es gribu ēst un tad tevi svētīt, pirms es mirstu.»

Ezavs tūdaļ devās medībās, lai izpildītu tēva vēlēšanos. Bet Rebeka bija noklausījusies viņu sarunu un sagudroja viltīgu plānu. Māte nolēma izmantot Ezava prombūtni un aizstāt viņu ar Jēkabu, lai tādā kārtā izmānītu no īzāka svētību, kāda tiek dota vienīgi-pirmdzimtajam dēlam.

Kad Jēkabs uzzināja par nodomāto viltību, viņš uztraucās un cēla iebildumus:

«Redzi, mans brālis Ezavs ir spalvains vīrs, bet es esmu gluds. Varbūt mans tēvs mani aptausta, un tad es viņa acīs kļūšu par krāpnieku un likšu pār sevi nākt lāstam un

ne svētībai.»

Bet Rebeka izkliedēja viņa bažas un lika, lai viņš atved divus kazlēnus. No tiem viņa uzvārīja azaidu, ieģērba Jēkabu Ezava drēbēs, lai no viņa nāktu lauku smaržas, bet rokas un kaklu ietīstīja viņam kazlēnu ādās.

Tādā kārtā pārģērbies, Jēkabs gāja pie Izāka, uzdeva sevi par Ezavu un pasniedza tēvam azaidu. Neredzīgais Izāks nobrīnījās, ka pirmdzimtais dēls tik ātri atgriezies no medībām, un, lai pārliecinātos, ka viņš nealojas, aptaustīja Jēkabu un tad nomurmināja:

«Balss ir Jēkaba balss, bet rokas ir Ezava rokas.»

Kolīdz viņš bija paēdis un nodzēries vīna, Izākam no jauna uzmācās šaubas. Viņš lika, lai šķietamais Ezavs viņu noskūpsta, un, sajutis piesvīdušo drānu smaku, iepriecināts paziņoja:

«Patiešām, mana dēla smarža ir kā lauka smarža, ko dievs ir svētījis.»

Tad Izāks, vairs nevilcinādamies, deva Jēkabam svinīgo svētību, kura piešķīra pirmdzimtā dēla un galvenā mantinieka tiesības.

Ezavs, pārnācis no medībām, uzzināja, cik nelietīgā kārtā viņam atņemts mantojums. Tēva svētība bija mistisks akts ar neatgriezenisku spēku pat tādā gadījumā, ja tā bija izvilkta ar krāpšanu. Izāks un Ezavs notikušo vairs nespēja atsaukt. Ezavu sagrāba nevaldāmas dusmas, un viņš piedraudēja, ka nogalinās Jēkabu. Taču, saudzēdams mīļoto tēvu, viņš bruņojās ar pacietību un nolēma savus draudus izpildīt tikai pēc tēva nāves.

JĒKABA KĀPNES.

Baiļodamies par Jēkaba dzīvību, Rebeka viņam teica:

«Redzi, tavs brālis Ezavs taisās tev atriebties, viņš tevi grib nokaut. Tagad, mans dēls, klausi man,

celies, bēdz pie mana brāļa Lābana uz Hāranu. Un paliec pie viņa kādu laiku, kamēr tava brāļa dusmas norims. Lai tava brāļa dusmas no tevis novirzās un viņš aizmirst, ko tu viņam esi darījis, tad es sūtīšu un likšu tevi no turienes atvest.»

Arī Izākam patikās, ka Jēkabs dotos uz Hāranu. Tur viņš taču varētu atrast sievu no pašu ļaudīm un izvairīties

no aplamības, kādu bija izdarījis Ezavs, apprecēdams hetietes. Vecais tēvs acīmredzot Jēkabam jau bija piedevis nekrietno mānīšanos, jo viņš no dēla sirsnīgi atvadījās un deva tam savu svētību ceļam.

Jēkabs devās tālajā pārgājienā kā nabaga svētceļnieks, ar tarbu plecos un zizli labajā rokā. Viņam vajadzēja" no apmetnes izlavīties slepus naktī, kad niknais Ezavs gulēja savā teltī ciešā miegā.

Visu ceļu Jēkabs gāja kājām un pārnakšņoja zem klajas debess. Kādu dienu, kad atkal uznāca vakars, viņš palika pagalvī akmeni un, garā dienas ceļa nogurdināts, iegrima dziļā miegā. Un tad viņš redzēja ļoti savādu sapni: augstu debesīs sniedzās kāpnes, pa tām augšup un lejup soļoja eņģeļi, bet uz paša augšējā pakāpiena stāvēja Jahve un laipnā balsī viņam teica:

«Es esmu Ābrahāma, tava tēva, dievs un Izāka dievs. To zemi, uz kuras tu guli, es došu tev un taviem pēcnācējiem. Un tavi pēcnācēji būs kā zemes smiltis, un tu izpletīsies uz rietumiem un uz austrumiem, ziemeļiem un dienvidiem … Es, lūk, esmu artevi…»

No rīta pamodies, Jēkabs solījās Jahvem, ka atzīs viņu par savu dievu un maksās desmito tiesu, ja tas viņu pasargās no briesmām, nežēlos viņam maizes kumosu un ļaus atgriezties tēva mājā. Par piemiņas zīmi neparastajai parādībai Jēkabs nolika svētu akmeni, svaidīja to ar eļļu, bet vietu, kur viņš bija noslēdzis šo derību ar dievu, nosauca par Bētel-i, kas nozīmē «dieva nams».

KĀ LĀBANS UN JĒKABS VIENS OTRU APKRĀPA.

Bija pievakares celiens, kad Jēkabs nonāca Hāranā. Pie pilsētas vārtiem ap aku pulcējās i—'gani, lai padzirdinātu savus lopiņus. Jēkabs apvaicājās, vai kāds nepazīst Lābanu, Nahora mazdēlu. Tieši šajā brīdī ar aitu bariņu pie akas pienāca brīnum- daiļa ganu meita.

«Lūk, tur nāk viņa meita Rāhele ar lopiem!» gani iesaucās.

Ieraudzījis savu māsīcu, Jēkabs jutās ļoti aizkustināts un ar asarām acīs nomutēja to uz vaiga.

Rāhele aiztecēja uz māju un pavēstīja tēvam par radinieka ierašanos. Lābans aizelsies atskrēja pie akas, cieši jo cieši apskāva Jēkabu un aizveda ciemiņu uz savām mājām. Vakariņu laikā viņš nevarēja vien beigt iztaujāt Jēkabu par Izāku un Rebeku, bet, kad bija gana noklausījies, iejautājās māsasdēlam, kas viņu īsti atvedis uz Hāranu. Jēkabs lūdza Lābanam, lai tas viņu pieņemtu darbā kā savu saimes cilvēku. Bet Lābans, būdams praktisks vīrs, māsasdēlam tūlīt noprasīja, kādu atalgojumu tas vēlētos.

Kautrus skatienus brālēnam uzmezdamas, sarunā noklausījās abas Lābana meitas. Arī Jēkabs savukārt nolūkojās uz abām māsām un savā prātā kaut ko apsvēra. Vecākajai no meitām, kuru sauca Lea, pūžņoja acis, un vispār tā nebija nekāda skaistule. Toties jaunākā, Rāhele, bija tik daiļa, ka viņš no meitenes nespēja ne acu novērst. Nokrernšļojies, lai piešķirtu sev vairāk drosmes, beidzot Jēkabs tēvocim atbildēja:

«Es esmu ar mieru par Rāheli kalpot septiņus gadus.»

Lābans nosmējās par tik tiešiem vārdiem un, tā kā šāda noruna viņam bija izdevīga, labprāt piekrita.

Tēvoča saimniecībā Jēkabs apkopa lopus. Viņš šo darbu lieliski prata, un tāpēc Lābana ganāmpulki vairojās tā kā nekad agrāk.

Septiņi gadi aizsteidzās līdzīgi septiņām dienām. Bija pienācis brīdis saņemt atalgojumu par darbu. Lābans apgalvoja, ka noruna ir spēkā, un uz Rāheles kāzām saaicināja pulka viesu. Kāzu svinības bija varen skaļas, netrūka ne ēdamā, ne dzeramā, dzīrotāji mielojās pēc sirds patikas un nebeidza vien līksmoties.

Kā jau tas kāzās parasts, līgavainis vakarā devās tumšā kambarī, kur sievastēvam vajadzēja atvest izredzēto jaunuvi. Kāziniekiem par lielu jautrību, līgavainis uz turieni aizklunkuroja diezgan grīļīgiem soļiem, jo bija krietni iebaudījis vīnu. Tomēr viss noritēja gods godam, kā to prasa kāzu ierašas. Rītam svīstot, kad kambarī kļuva gaišāks, Jēkabs pamodās jau atskurbis un, sev par neizsakāmu izbrīnu, līdzās ieraudzīja nevis Rāheli, bet Leu.

Mirklī viņš atskārta, ka Lābans viņu nešpetni apkrāpis un tādā kārtā atbrīvojies no neglītās meitas. Neizsakāmā sašutumā Jēkabs pietrūkās no kāzu gultas, aizskrēja pie sievastēva un sāka nikni šķendēties. Taču vecais blēdis par pārmetumiem neko daudz neuztraucās un, sataisījis nevainīgu seju, paziņoja:

«Tā nemēdz šinī vietā darīt, ka izdod jaunāko meitu pirms vecākās.»

Nekaunīgā atbilde ķērās Jēkabam gauži pie sirds." Aiz dusmām drebēdams, viņš kliedza, brēca un lamājās tā, ka māja šķita pārvērtusies par pekli. Taču Lābana miers bija nesatricināms, un, tikko znots, no plosīšanās noguris, uz mirkli pierima, viņš Jēkabam piedāvāja, lai tas kalpotu vēl septiņus gadus un tad saņemtu arī Rāheli.

Kas gan nabadziņam cits atlika? Lai iegūtu mīļoto, gribot negribot vajadzēja piekrist. Taču, mācību saņēmis, viņš šoreiz pieprasīja, lai sievastēvs par turpmāk atkalpojamiem septiņiem gadiem atlīdzību izmaksātu jau iepriekš. Un patiesi, kāzas ar Rāheli notika nedēļu pēc nelādzīgā atgadījuma.

Tā nu Jēkabam tagad bija divas sievas. Pats par sevi saprotams, ka Rāhele viņam bija mīļāka, un pret Leu viņš izturējās nevērīgi. Mājas mieram gan tas nāca par ļaunu, jo greizsirdīgās māsas viena pār otru centās iemantot vīra labvēlību, un viņu starpā bieži izcēlās ķildas.

Turklāt liktenis it kā pasmējās par Rāheli. Izrādījās, ka viņa ir neauglīga, turpretim mājas rušķe Lea gadu no gada dāvāja Jēkabam pa dēlam, līdz beidzot viņam jau bija četri pēcnācēji.

Neglītene nespēja vien nolielīties. Bērnus zīdīdama, viņa nemitīgi dižojās un visvisādi zobojās par savu skaisto, bet nelaimes nomākto māsu. Rāhele savās bēdās aizgāja tik tālu, ka visu vainu uzvēla vīram, izmisumā iesaukdamās:

«Gādā man bērnus, ja ne, es miršu.»

Jēkabs sašuta un pikti viņai atcirta:

«Vai tad es esmu dieva vietā, kas liedzis bērnus tavam klēpim?»

Neredzēdama citas izejas, Rāhele beidzot nosprieda izmantot vecu savas tautas ierašu: viņa izvēlējās skaistu kalponi, vārdā Bilha, un deva to savam vīram par piegu- lētāju. Bilha patiesi drīz vien bija mātes cerībās. Kad viņai vajadzēja dzemdēt, Rāhele kalponi radību laikā turēja sev uz ceļiem, lai tiktu izpildīts viss likumā paredzētais un kalpones bērns atzīts par neauglīgās sievas dzemdētu. Sādā kārtā piedzima puisēns, kuram deva vārdu Dans. Rāhele tagad priekā staroja un lielā pacilātībā izsaucās:

«Dievs man piešķīris tiesu un ir paklausījis mani un devis man dēlu!»

Bet pēc kāda laika Bilha dzemdēja vēl vienu dēlu! Tad nu Rāhele atviegloti nopūtās:

«Es esmu izcīnījusi dieva cīņu ar savu māsu un esmu uzvarējusi.»

Tagad savukārt sadrūma Lea, jo viņa ne no šā, ne no tā mitējās dzemdēt un šajā mātišķības cīniņā acīm redzot zaudēja. Tāpēc Lea sekoja māsas paraugam un izvēlējās vīram piegulētāju ar skanīgo Zilfas vārdu. Zaļoksnējā meiča Jēkabam iepatikās, un viņa gadu pēc gada dzemdēja tam_ divus dēlus. Atguvusi pārsvaru pār savu māsu, Lea savā garā atkal jutās varen pacilāta.

«Es laimīgā,» viņa uzvaroši izsaucās, «jo mani teiks laimīgu visas sievietes.»

Gadījās, ka viņas dēls Rūbens, grābdams nopļautos kviešus un siedams tos kūlīšos, rugājos atrada kādu neparasti retu augu, mandragoru, kas bija iedarbīgs līdzeklis pret neauglību. Rūbens tūdaļ steidzās to aiznest savai mātei, lai tā atkal turpinātu dzemdēt dēlus. Izmanīgā Rāhele drīz vien to uzzināja, aizsteidzās pie Leas un uzstāja, lai māsa dotu arī viņai kādu kripatiņu no brīnišķīgajām zālēm. Taču laimīgajai zāļu īpašniecei nenāca ne prātā palīdzēt māsai, un viņa tai strupi attrauca:

«Vai tad nav vēl diezgan, ka tu man esi atņēmusi manu vīru, tagad tu gribi paņemt arī mana dēla mīlestības ābolus?»

Satriektā Rāhele bešā atgriezās mājās un nobažījusies apsvēra nākotnes izredzes. Iemeslu bažām viņai bija gana, jo Lea dzemdēja vēl divus dēlus un vienu meitu, tā ka galu galā viņa varēja lepoties ar sešiem dēliem un vienu meitu no pašas klēpja, kā arī ar diviem kalpones Zilfas iznēsātajiem dēliem.

Tā vien šķita, ka Lea nav vairs pieveicama. IҐet tad —• ak tavu brīnumu! — arī Rāhele, it kā no jauna stādamās sacensībā ar māsu, dzemdēja dēlu, kuram deva vārdu Jāzeps. Beidzot viņa bija pārvarējusi savu neauglību. Rasi, ar brīnumzāļu palīdzību, no kurām viņa varbūt kādu šķipsniņu izdevīgā mirklī bija nočiepusi savai nenovīdīgajai māsai?

Septiņi pēdējie kalpības gadi bija apritējuši, un Jēkabs nolēma atgriezties Kānaānā. Pirms tam viņš ar Lābanu vēl izkaulējās par papildu atlīdzību, kādu gribēja saņemt tāpēc, ka tik čakli un sekmīgi bija pūlējies viņa labā.

«Jo maz tev bija (mantas), pirms es atnācu, bet tā pieauga vairumā, un tas kungs svētīja manus soļus,» Jēkabs pacietīgi pūlējās ieskaidrot Lābanam.

Sievastēvs visvisādi nopūlējās izlocīties. Taču, kad Jēkabs viņu piespieda pie sienas, kļuva pielaidīgāks, jo sevišķi vēl tāpēc, ka gribot negribot vajadzēja atzīt znota

vārdu patiesību. Redzēdams Lābanu svārstāmies, Jēkabs piedāvājās vēl turpmāk tam kalpot, ja viņam tagad un arī nākotnē tiks atdotas par īpašumu visas palsās un lāsainās kazas, aitas un teķi.

Lābans nosmējās bārdā par znota vientiesību un tūdaļ pieņēma jauno darba līguma noteikumu. Viņa ganāmpulkos taču lielā pārsvarā bija dzīvnieki ar melnu un baltu vilnu, starp kuriem tikai retumis pagadījās kāds palss vai raibs. Tādēļ viņš nopriecājās, domādams, ka par visai niecīgu samaksu-arī turpmāk varēs izmantot Jēkaba pakalpojumus. Tomēr Lābans savās cerībās bargi pievīlās, jo bija aizmirsis, ka Jēkabs lopu kopšanas prasmi bija tikpat kā iezīdis ar mātes pienu un lieliski prata arī sarežģīto dzīvnieku krustošanas mākslu. Jēkabs sagrieza svaigus sprungulīšus un svītrās nolobīja to mizu, atsegdams baltos gremzdus. Tā sagatavotos kociņus viņš nolika pie dzīvnieku dzirdināmām silēm. Avis, dzerdamas ūdeni, tik cieši nolūkojās tajos, ka tām atnesās svītraini, raibi un lāsumaini jēri. Lābans pārāk vēlu pamanīja, cik draudīgā ātrumā savairojas palsie un lāsumainie dzīvnieki, bet melno un balto skaits nemitīgi saplaka. Beidzot nonāca tik tālu, ka Lābans kļuva aizvien nabadzīgāks, bet Jēkabs r iedzīvojās mantā un viņam piederēja nepārskatāmi avju, teķu un kazu bari, kā arī daudz kalpu un kalpoņu, kamieļu un nastu nesēju ēzeļu. Ar vārdu sakot, šoreiz cirvis bija trāpījis uz akmeni.

Lābana dēliem, protams, tas nevarēja būt pa prātam. Redzēdami, ka izmanīgais svainis tos galīgi noplicinājis, viņi sacēla lielu brēku un žēlojās šādiem vārdiem:

«Jēkabs ir piesavinājies it visu, kas mūsu tēvam bija. No tā, kas mūsu tēvam pieder, viņš ir sev sagādājis visu šo bagātību …»

Jēkabs savukārt taisnodamies aizbildinājās, ka dievs gribējis Lābanu sodīt par viņa blēdīšanos un tāpēc izkārtojis tā, lai vairotos palsie un raibie dzīvnieki.

«Tā dievs ir atņēmis visu mantību jūsu tēvam un devis man,» viņš paskaidroja savām sievām.

Bet sievas, kā jau samīlējušies meitieši, šajā dzimtās ķīviņā nostājās sava vīra pusē. Kad Jēkabs tām kā lielu noslēpumu pavēstīja, ka dievs viņam liek atgriezties Kānaānā, tās no visas sirds apsveica vīru un pie reizes ļāva izpausties arī ilgi krātajam sarūgtinājumam pret tēvu:

«Vai mums ir vēl kāds mantojums jeb kāda daļa mūsu tēva namā? Vai viņš mūs netur kā svešinieces? Viņš mūs ir pārdevis un pats apēdis mūsu atlīdzības naudu. Un visa bagātība, kādu dievs licis atraut mūsu tēvam, tagad ir mūsu un mūsu bērnu. Tad nu visu, ko dievs tev sacījis, to dari.»

JEKABA BĒGŠANA.

Sarūgtinājumi un saspringtās attiecības Lābana mājā vairs nebija izturamas. jēkabs dibināti baidījās, ka sievastēva dēli gribēs ar varu pievākt visu mantu, kādā viņš bija iedzīvojies, pateicoties savai izmanībai un pūliņiem. Tāpēc viņš apņēmās paklusītiņām izlavīties no Hāranas. Bet Jēkabs nezināja, ka Rāhele bija iezagusies tēva namā un piesavinājusies sīkos mājas dievekļu tēlus, kuru aizgādībā kopš sendienām bija atradusies Teras dzimta.

Jēkaba karavāna bija milzīga: tā sastāvēja no kamieļiem, nastu nesējiem ēzeļiem, avīm, teķiem un kazām, kā arī,no divām sievām, divām piegulētājām un vienpadsmit Jēkaba dēliem, neskaitot lielu skaitu saimes ļaužu ar to ģimenēm. Tāpēc nebija viegli slepšus aiziet no Hāranas. Tomēr Lābans bēgšanu pamanīja tikai trešajā dienā. Cik vien iespējams žigli viņš sasauca savus dēlus un bruņotu kalpu priekšgalā dzinās pakaļ bēgļiem. Taču ceļā dievs viņam pavēlēja nedarīt pāri Jēkabam un nepieļaut asins izliešanu.

Vajātāji dzinās, pakaļ bēgļiem trīs dienas. Lābans panāca viņus Gileādas augstienē, kur Jēkaba ļaudis pašlaik cēla teltis. Aizkaitinātais sievastēvs piegāja klāt bēglim, kurš viņu sagaidīja ar bruņotiem vīriem, un pārmetoši teica:

«Ko tu man esi darījis? Kāpēc tu esi mani pievīlis, manas meitas aizvezdams kā kara gūsteknes? Kāpēc tu esi slepeni aizbēdzis, mani pievildams, un neesi man to paziņojis; es tevi būtu pavadījis ar prieku un dziesmām, ar bungām un cītarām. Un tu neesi ļāvis man noskūpstīt manus bērnu bērnus un manas meitas. Tiešām, tu esi aplam darījis. Mana roka gan ir pietiekami stipra, lai tev ļaunu darītu, bet tavu tēvu dievs vakar runāja ar mani, sacīdams: Sargies ar Jēkabu runāt citu kā vienīgi labu. Bet tagad: Labi, tu esi ietin aizgājis tāpēc, ka tu ilgodamies ilgojies pēc sava tēva nama; bet kāpēc tu esi nozadzis manu dievu?»

Jēkabs par to ļoti brīnījās, jo viņam par zādzību nekas nebija zifiāms. Viņš nosolījās zagli sodīt ar nāvi, ja tas tiks atklāts, un atļāva sievastēvam sīki pārmeklēt visu apmetni. Lābans izvandīja Jēkaba, Leas un abu piegulētāju teltis, un beidzot devās uz Rāheles telti. Bet vainīgā žigli ieraka dievekļu tēlus kamieļu pakaišos un pati uztupās virsū. Lābanam nenāca ne prātā, ka tie varētu būt noslēpti tik nepienācīgā vietā, un tā viņš arī nekā neatrada.

Tagad savukārt Jēkabs saskaitās uz sievastēvu, kurš tik naski bija dzinies viņam pakaļ un, pārmeklēdams apmetni, viņu pazemojis. Dusmās Jēkabs pieminēja visas pārestības, ko no Lābana bija "pieredzējis savas kalpības divdesmit gados.

«Ko es esmu pārkāpis, ko es esmu nogrēkojis, ka tu man dzenies pakaļ?» viņš sarūgtināts sacīja. «Tu esi aptaustījis visas manas lietas. Ko tu esi atradis no sava nama lietām? Liec to tagad manu un tavu brāļu priekšā, lai tie izšķir, kam taisnība. Divdesmit gadus es esmu bijis pie tevis; tavas avis un tavas kazas nav izmetušās, un tavu sīklopu aunus un āžus es neesmu apēdis. Saplosītos es tev neesmu atnesis atpakaļ, es esmu samaksājis, jo no manas rokas tu to atprasīji, vai nu dienā tas bija zudis vai naktī. Es esmu tā dzīvojis, ka karstums mani saēda dienā, bet aukstums naktī. Bet miegs bēga no manām acīm. Es tev divdesmit gadus esmu kalpojis, četrpadsmit gadus es esmu kalpojis par tavām abām meitām un sešus gadus par taviem sīklopiem; desmitām reižu tu manu algu es pārgrozījis. Ja nebūtu mana tēva Ābrahāma dievs un tas, ko Izāks bīstas, bijis ar mani, tad tagad tukšām rokām tu būtu mani atlaidis. Bet dievs ir redzējis manas bēdas un manu roku darbu un šonakt lietu izšķīris.»

Lābans turpināja tiepties, ka viss, ko Jēkabs paņēmis līdzi, patiesībā esot viņa, Lābana īpašums. Tomēr viņš uz savām tiesībām nepastāvot un neceļot iebildumus, ka znots pārceļas uz Kānaānu, lai gan, viņš teica:

«Sīs meitas ir manas meitas, šie bērni mani bērni, un šie sīklopi mani lopi; un viss, ko tu pārredzi, tas ir mans. Bet ko gan es darīšu šodien savām meitām un viņu bērniem, kurus tās dzemdējušas?»

Lābans Jēkabam piedāvāja izlīgt, un par samierināšanās zīmi viņi Gileādas augstienē uzbēra pauguru no apkārtnē salasītajiem akmeņiem. Lābans šo pakalnu nosauca par Jegarsahadutu, bet J"ēkabs — par Galēdu. Un Lābans sacīja Jēkabam:

«Šī kaudze lai ir par liecību starp mani un tevi… Liecinieces ir šī kaudze un šis piemiņas akmens, ka es neiešu pāri pie tevis un tu nenāksi pāri pie manis, lai darītu ļaunu. Ābrahāma dievs un Nahora dievs lai ir soģis starp mums.»

Pēc kopīgi ieturēta azaida Lābans nomutēja meitas un mazbērnus, bet pēc tam ar saviem dēliem devās atceļā uz mājām.

JĒKABS CĪKSTAS AR DIEVU.

Jēkabs pārgāja Kanaanas robežas un uzcēla teltis kada vieta, kuru viņš nosauca par Mahanaimu (apmešanās vietu). No vietējiem iedzīvotājiem viņš uzzināja satraucošas vēstis par savu brāli Ezavu. Ezavs bija apmeties pie Nāves jūras Seīras augstienē, ko dēvēja par «čukslaino», «kokiem apaugušo» kalnieni, un kļuvis par Edomas zemes valdnieku. Viņš nodarbojās galvenokārt ar medībām mežonīgajos "kalnu apvidos, bet neatsacījās arī no uzbrukumiem laupīšanas nolūkos, ja vien tāda iespēja atgadījās. Tāpēc ielejās dzīvojošo mierīgo kānaāniešu vidū viņam bija nelāga slava.

Dzirdētās vēstis nesolīja nekā laba, un Jēkabam sirds aiz bailēm sažņaudzās. Viņa sirdsapziņa taču nebija tīra, un bija pamats bīties, ka brālis nebūs aizmirsis pirms divdesmit gadiem- nodarītās pārestības. Jēkabs aizsūtīja pie Ezava vēstnešus ar lūgumu piedot viņam, bet, kad tie atgriezās un paziņoja, ka Ezavs steidzas šurp ar apbruņotu karavīru vienību, Jēkabu sagrāba šausmas un viņš griezās pie dieva ar šādiem vārdiem:

«Izglāb mani no mana brāļa rokas, no Ezava rokas, jo es bīstos viņu, ka tas nenāk un nenokauj mūs, mātes un viņu bērnus. Jo tu esi sacījis: Es darīdams darīšu labu tev un vairošu tavus pēcnācējus kā jūras smiltis, kuru ir tik daudz, ka tās nevar saskaitīt.»

Pēc tam Jēkabs darīja visu nepieciešamo, lai nodrošinātos pret iespējamo brāļa uzbrukumu. Ēzeļus, vēršus, kamieļus, avis un cilvēkus viņš sadalīja divās grupās un izvietoja tādā attālumā vienu no otras, lai vismaz viena no tām varētu bēgot glābties, jautrai uzbruktu.

Tajā pašā laikā viņš mēģināja Ezavu pielabināt ar bagātīgām dāvanām. .

«Es gribu remdināt viņa dusmas ar šo dāvanu, kas man iet pa priekšu,» Jēkabs prātoja, «un tikai pēc tam es gribu

pats rādīties viņa vaiga priekšā; varbūt viņš mani saņems draudzīgi.»

Sādā nolūkā Jēkabs no karavānas nošķīra divi simti kazu, divdesmit āžus, divi simti avju, divdesmit teķu, trīsdesmit kamieļus ar kumeļiem, četrdesmit govis, divdesmit buļļus, divdesmit ēzeļu mātes un desmit ēzelēnu. So milzīgo ganāmpulku viņš savukārt sadalīja trīs vienādās daļās un katru no tām izsūtīja atsevišķi pēc vienādām laika atstarpēm, lai brālis pakāpeniski noskaņotos viņam draudzīgā garā.

Nakti Jēkabs pavadīja apmetnē un tur piedzīvoja pavisam neparastu atgadījumu. Sapnī viņš redzēja, ka sīvā cīkstiņā saķēries ar pašu dievu.*

«Es tevi neatlaidīšu, iekams tu mani nesvētīsi!» Jēkabs apņēmīgi uzsauca dievam, it kā tas būtu viņa līdzinieks.

Viņš cīkstējās ar visiem spēkiem un galu galā piespieda dievu dot viņam svētību kā Izāka likumīgajam pēctecim. Dievs nopūlējās ar Jēkabu, līdz svīda gaismiņa, taču nevarēja no stingrā tvēriena atbrīvoties un tāpēc aizskāra pretinieka ciskas kaulu, tā ka gūžas dzīsla tūdaļ nokalta. Atbrīvojies dievs Jēkabu svētīja un deva viņam pievārdu «Izraēls» («tas, kurš cīkstējies ar pašu dievu»).

No rīta pamodies, Jēkabs ievēroja, ka viena kāja viņam kliba. Taču garā viņš jutās spēcināts, jo nakts notikums izkliedēja šaubas un bažas, kas viņu kremta jau ilgus gadus. Netaisnīgā kārtā iegūtās tiesības uz pirmdzimtību dievs tagad ar savu svētību bija legalizējis, turklāt vēl nozīmējis viņu par ciltstēvu nākamām audzēm, kurām vajadzēja valdīt pār citiem cilvēkiem. Vietu, kur tas viss bija noticis, Jēkabs nosauca par Penuēlu, kas nozīmēja «dieva vaigs», bet izraēlieši, pieminot šo notikumu, turpmāk nekad ēdienā vairs nelietoja nogalināto dzīvnieku gūžas dzīslas.

SASTAPŠANĀS AR ĒZAVU.

Beidzot savu karavīru priekšgalā parādījās Ezavs. Bet Jēkabs, neraugoties uz dieva svētību, vēl aizvien baidījās, ka viņu neievilina lamatās. Uzzinājis, ka brālis ir jau tuvu, Jēkabs satrauktā steigā sadalīja dzimtu trijās grupās. Pašā priekšā viņš izvirzīja abas piegulētājas ar viņu bērniem, pēc tam Leu ar tās pēcnācējiem, bet beigās atstāja Rāheli ar Jāzepu, jo tie viņam bija vismīļāki.

Taču Jēkabs pārliecinājās, ka neviens viņa ļaudis neaizskar. Tad viņš iedrošinājās tuvoties brālim un vislielākā pazemībā paklanījās līdz pašai zemei. Izrādījās, ka Ezavs senās pārestības nodevis aizmirstībai. Dziļā sirsnībā viņš apskāva Jēkabu un aiz liela prieka apraudājās. Ieraudzījis sieviešu un bērnu varzu, Ēzavs nevarēja apvaldīt izbrīnu un jautāja, vai viss šis bars patiešām ir brāļa ģimenes locekļi.

«Tie mani bērni, ar kuriem dievs ir svētījis tavu kalpu,» Jēkabs paskaidroja.

Tad arī piegulētajās ar bērniem un kalpones pienāca tuvāk un paklanījās. Ezavs tikai tagad ievēroja milzīgos ganāmpulkus, kurus dzina Jēkabam pa priekšu.

«Kas tas tev par pulku, ko es esmu sastapis?» viņš jautāja, bet, kad Jēkabs steidzās atbildēt, ka tie domāti viņam, Ezavs ilgi negribēja dzirdēt ne par kādām dāvanām. Bagātīgās veltes viņš "pieņēma tikai tad, kad Jēkabs neatlaidās, un savukārt ielūdza brāli savā kalnu mītnē, ierosinādams tālāko ceļu iet kopā. Taču Jēkabs vēl aizvien neuzticējās Ezavam. Šķietami viņš it kā pieņēma ielūgumu, tikai atrunājās, ka nevarēšot ceļu veikt kopīgi, jo viņš virzoties ļoti lēni un bieži apstājoties ilgākai atpūtai, lai nenogurdinātu dzīvniekus un tādā kārtā neļautu samazināties ganāmpulkiem. Tomēr Jēkabs apsolījās iet nopakaļ brālim un ierasties ciemos viņa mājās Seīras augstienē.

KĀ JĒKABA DĒLI ATRIEBĀS PAR SAVU MĀSU.

Jēkabs tikai nogaidīja, līdz Ezavs pazūd apvāršņa pamalē Edomas virzienā, un tad nekavējoties nogriezās sāņus. Steigšus viņš pa braslu pārgāja pāri Jordānai un apstājās Sihemas pilsētas tuvumā. Turienes ķēniņš Hamors atļāva Jēkabam apmesties savā valstī uz pastāvīgu dzīvi, un tad Jēkabs nopirka tur zemes gabalu un uzcēla teltis.

Taču drīz vien atgadījās satricinošs notikums, kurš Jēkaba nodomiem pārvilka svītru. Vietējā valdnieka vecākais dēls Sihems kādu dienu nolaupīja Jēkaba meitu Dīnu, kura bija izgājusi, lai paskatītos uz šajā apkaimē dzīvojošām meitenēm, un izvaroja viņu. Tomēr jaunais princis nebija tāds neģēlis, kā varētu domāt, jo viņš kvēli samīlējās savā upurī un bija gatavs meiteni apprecēt. Kopā ar savu tēvu viņš nekavējoties steidzās pie Jēkaba, lai lūgtu Dīnas roku. Jēkaba dēli tobrīd strādāja tīrumā, bet, atgriezušies mājās un uzzinājuši par valdnieka dēla izrīcību, iedegās briesmīgās dusmās. Māsas aizvešana tolaik tika uzskatīta par neiedomājamu apvainojumu, kuru pēc tuksneša parašām varēja nomazgāt tikai ar asinīm. Teras dēli bija lepni, brīvību mīloši gani. Viņi nesaprata pilsētas iedzīvotājus, kuriem pašcieņa, goda sajūta un cilts kopība vairs nebija tādā cenā. Redzēdams Jēkaba dēlus tik saniknotus, ķēniņš Hamors nobažījās un sāka runāties jau pat padevīgā balsī.

«Sihems, mans dēls, ir savu sirdi piesējis pie jūsu meitas,» viņš teica. «Dodiet to viņam par sievu. Saradojieties ar mums; jūsu meitas dodiet mums, mūsu meitas ņemiet jūs. Dzīvojiet ar mums. Zeme, kas jūsu priekšā, ir .atvērta; dzīvojiet tanī, staigājiet apkārt un apmetieties tajā.»

Bet satriektais Sihems no savas puses piebilda:

«Kaut es atrastu žēlastību jūsu acīs! Ko jūs no manis prasīsiet, to es došu. Lai cik lielu atpirkšanas maksu un cik daudz dāvanu jūs prasītu no manis, es tās došu, kā jūs sacīsiet man, tikai dodiet jaunavu man par sievu.»

Cik maz gan ķēniņš Hamors pazina ebreju ganus, ja viņš tiem piedāvāja apvienoties ar viņu vienā tautā! Jēkabs un viņa dēli tieši no tā baidījās kā no uguns. Viņi negribēja ieplūst vietējā, tiem svešā ticībā un cilvēku rasē. Par cilts asins tīrību viņi tik ļoti rūpējās, ka lūkoties sievas devās tālajā ceļā uz Hāranu, bet dēlus, kuri bija apprecējušies ar svešas rases sievietēm, nicināja kā atkritējus.

Jēkaba dēli izvirzīja noteikumu, kurš, viņuprāt, ķēniņam Hamoram nekādā ziņā nebija pieņemams. Un proti, viņi pieprasīja, lai pats ķēniņš, tāpat kā viņa dēli un visi viņa tautas vīrieši, ļautu sevi apgraizīt.

«Mēs nevaram to pielaist, ka dodam savu māsu vīram, kas neapgraizīts, jo tas mums ir apkaunojums,» viņi apgalvoja. «Tikai ar vienu noteikumu mēs to varam darīt, ka jūs kļūtu tā kā mēs, apgraizīdami visus vīriešus. Tad mēs dotu savas meitas jums un ņemtu jūsu meitas, un mēs dzīvotu ar jums un būtu viena tauta. Bet, ja jūs nepaklausīsiet mums un neliksiet apgraizīties, tad mēs paņemsim savu jaunavu un aiziesim.»

Nav izsakāms viņu pārsteigums, kad ķēniņš pieņema arī šo noteikumu. Patiesi,, lielai vajadzēja būt Sihema mīlai pret Dīnu! Taču izrādījās, ka ķēniņam bija arī savi slēpti, visai lietišķi aprēķini. Jo, pārliecinot savus pavalst

niekus, lai tie piekristu vispārējam apgraizīšanās rituālam, viņš, starp citu, pūlējās viņiem ieskaidrot:

«Sie vīri tur labu prātu uz mums, atļaujiet tiem šinī zemē dzīvot un to pārstaigāt, jo zeme ir diezgan plaša viņu priekšā; mēs ņemsim viņu meitas sev par sievām un dosim savas meitas viņiem. Bet tikai tad viņi ir ar mieru dzīvot ar mums un kļūt par vienu tautu, ja katrs vīrietis, gluži tāpat kā tas ir pie viņiem, tiktu apgraizīts. Viņu ganāmpulki, viņu īpašumi un visi viņu kustoņi, vai tie nepiederēs mums? Izdabāsim viņu prātam, lai tie dzīvo ar mums!»

Rādījās jau, ka ķilda tiks nokārtota miera ceļā. Sihemas pilsētas un tās apkaimes vīrieši tika apgraizīti. Bet trešajā dienā, kad tie visi vēl nesadzijušo brūču dēļ nevarīgi gulēja mājās, brāļi Simeons un Levijs sapulcināja savus ļaudis, apkāva visus Sihemas vīriešus līdz pēdējam vīram un aizveda savu māsu Dīnu no pils, bet pārējie brāļi tajā pašā laikā izpostīja pilsētas apkaimi, aizveda gūstā sievietes ar bērniem, kā arī aizdzina ganāmpulkus.

Jēkabs par šo sazvērestību neko nezināja, tāpēc dēlu asiņainās izdarības viņu gauži apbēdināja. Ataicinājis pie sevis Simeonu un Leviju, viņš tiem rūgti pārmeta:

«Jūs grūžat mani postā, padarīdami mani ienīstu Šīs zemes kānaānie'šu un ferisiešu starpā. Cik liels mūsu skaits? Tiklīdz tie sapulcējas pret mani, tie mani var sasist. Un es un mans nams būsim izdeldēti.»

JĒKABS BETELE UN MAMRE.

No Sihemas pēc iespējas ātrāk bija jāaiziet, iekams kaimiņu tautas nav atguvušās no pārsteiguma un pieprasījušas atbildi par nodevīgo asins izliešanu. Kad iestājās nakts, Jēkabam parādījās dievs un teica viņam:

«Celies, ej uz Bēteli un paliec tur,"un taisi tur altāri - dievam, kas tev parādījās, kad .tu bēgi no sava brāļa Ezava.»

Jau rīta agrumā Jēkabs sapulcināja savus ļaudis, lai tie šķīstītos no grēkiem un atsacītos no jebkādas elku kalpības.

«Atmetiet svešos dievus, kādi vēl jūsu vidū,» viņš skubināja, «šķīstieties un mainiet savas drēbes. Tad celsimies un noiesim uz Bēteli, un es tur uzcelšu altāri tam dievam, kas mani paklausījis manās posta dienās un kas bija ar mani ceļa, ko esmu nostaigājis.»

Dažādus no Mezopotāmijas atvestos aplamas ticības priekšmetus, piemēram, mājas dievekļu tēlus un ausīs nēsājamus auskarveida amuletus, apraka Sihemas tuvumā zem liela ozola par zīmi jaunai derībai ar Ābrahāma dievu.

Ķad Jēkabs ar saviem ļaudīm devās ceļā, apkārtējo pilsētu iedzīvotājus sagrāba lielas izbailes, tādēļ aizgājējus neviens nevajāja. Nonācis Bētelē, Jēkabs uzcēla dievam altāri un nosauca šo vietu par Elbēteli, jo tur viņam bija parādījies dievs, kad viņš bēga no sava brāļa. Pateikdamies dievam par līdzšinējo gādību, Jēkabs tam upurēja dzīvniekus un eļļu. Tad dievs viņam parādījās vēlreiz, atkal apstiprināja Jēkaba jauno vārdu «Izraēls» un beidzot pavēstīja:

«Es esmu visspēcīgais dievs; augļojies un vairojies. Tauta, jā, pat tautu kopa lai ceļas no tevis, un ķēniņi nāks no taviem gurniem. Un to zemi, ko es biju devis Ābrahāmam un Izākam, tev ēs to došu, un taviem pēcnācējiem pēc tevis es došu šo zemi.»

Bet, kad viņi bija aizgājuši no Bēteles ceļa uz Efratu, vēlāko Betlēmi, Rāhelei uznāca dzemdību sāpes, un, dzemdējusi Jēkabam dēlu, viņa radībās nomira. Tā kā viņai bija jāizcieš lielas mokas, tad Rāhele pirms miršanas deva bērnam vārdu «Ben-oni», kas nozīmē «mocību dēls», bet Jēkabs, kurš bija ļoti iepriecināts par divpadsmitā dēla ierašanos pasaulē, viņa vārdu izmainīja par «Beniamin» — «labējās rokas dēls».

Acīmredzot bija lemts, ka Jēkabs Kānaānas zemē vairs nepazīs miera. Kad viņš uzturējās Migdal-Edaras tuvumā, atgadījās, ka viņa paša dēls Rūbens ielaidās neatļautos mīlas sakaros ar sava tēva piegulētāju Bilhu. Sīs jaunās likstas satriektais Jēkabs pārcēlās uz Mamri, kur sirmais tēvs Izāks ar ilgošanos gaidīja viņu atgriežamies. Apkampis sen neredzēto dēlu un gana nopriecājies par viņa pārnākšanu, Izāks mira simts astoņdesmit gadu vecumā. Tēva bērēs ieradās arī Ezavs, un abi brāļi vislabākajā saticībā apbedīja tēvu Makpelas dzimtas kapenēs, kur jau atdusējās Ābrahāms un Sāra.

PATIESĪBA UN TEIKSMAS PAR PATRIARHIEM

Mēs jau zinām, ka Bībeles teksti pašreizējā variantā radušies samērā vēlu, tikai pēc ebreju atgriešanās no Bābeles gūsta, tātad laika posmā starp 6. un 4. gadsimtu pirms m. ē. Galīgo variantu uzrakstījuši priesteri. Viņu nolūks bija pamācīt, nevis rakstīt tautas vēsturi. Vēsture viņu izpratnē bija Instruments, kuru izmantoja dievs, lai pasludinātu savu gribu, sodītu un atalgotu. Atbilstoši šiem reliģiskajiem un pedagoģiskajiem principiem viņi izmainīja tradicionālo vēsturisko mantojumu, atmezdami visu, kas bija pretrunā ar tiem, un reliģiskas domas skaidrākam izcēlumam pat papildinādami to ar pašu izdomātiem stāstījumiem. Tos Bībeles tēlus, kas, viņuprāt, bija paklausīgi dieva gribai, priesteri cildināja, bet personāžus, kuri šāda vai tāda iemesla pēc bija nonākuši ar to konfliktā, attēloja kā grēciniekus, pār kuriem nācis pelnīts Jahves sods.

Nevar būt nekādu šaubu, ka priesteri nebija oriģināi- autori, bet tikai senāku nostāstu sakopotāji un apstrādātāji. Bībeles tekstu analīze rāda, ka tajos jāizšķir trīs dažādi no- slāņojumi. Visvecākā Bībeles daļa uzrakstīta 9. gadsimtā pirms m. ē. Šo tekstu raksturīgā iezīme ir tā, ka nezināmie autori dieva apzīmēšanai lieto vārdu Elohims. Turpretī jaunākajās daļās, kas radušās 8. gadsimtā pirms m. ē., tiek lietots jau Jahves vārds. 7. gadsimtā pirms m. ē. abas daļas apvienotas un tik lielā mērā sajauktas, ka tekstos sastopam pamīšus gan Elohima, gan Jahves vārdu.* Vēlāk šis apvienotais variants vairākkārt pārrakstīts un katru reizi no jauna grozīts. Galīgais variants tad arī noderējis priesteriem par pamatu stāstījumu sastādīšanai tādā veidā, kādā tie uzņemti Bībelē.

Bībeles tekstu kritiskā analīzē un atsevišķu tās daļu hronoloģijas noskaidrošanā milzīgi nopelni ir vācu zinātniekam Jūlijam Velhauzenam. Pēc ilgiem un rūpīgiem Bībeles tekstu pētījumiem viņš nonāca pie atziņas, ka Bībelē attēlotā ebreju vēsture uzrakstīta daudz vēlākā laikā un tāpēc nostāsti par patriarhiem, par Mozu un pat par soģiem jāpieskaita pie samērā jaunām teiksmām. Velhauzena skola triumfēja gadu trīsdesmit, un tai vēl tagad ir piekritēji, taču zinātne kopš tiem laikiem pavirzījusies uz priekšu un lielie arheoloģiskie atklājumi liek izdarīt korektīvas Velhauzena secinājumos. Milzīgās Babilonijas arhīvu bagātības, kas atklātas tādās pilsētās kā Ninīve, izrakumi Palestīnas pilsētās, kuras minētas nostāstos par patriarhiem, kā arī šeit izdarīto atradumu konfrontācija ar Bībeles tekstiem ļāva neapšaubāmi konstatēt, ka vēstures mantojums, uz kura balstījās priesteri 6. gadsimtā pirms m. ē., ir daudz vecāks, nekā domāja Velhauzens.

Šis mantojums ebreju tautā mutvārdos tika saglabāts no paaudzes paaudzē. Pateicoties to folkloristiskajam raksturam, ap patiesiem vēstures notikumiem sakrājusies tāda teiksmu, līdzību, leģendu, anekdošu un drastisku nostāstu gūzma, ka šodien jau grūti atšķirt patiesību no izdomas. Jahves un Mozus likumiem uzticīgie priesteri kompilatori nekautrēdamies pārstrādāja tautas garamantas, lai tās pielāgotu savām reliģiskajām tēzēm, taču viņu pamācību pamatmetos saglabājās senie tautas nostāsti, kuros izpaudās ebreju radošā iztēle, viņu mentalitāte, ieražas un ilgas. Priesteru nevērības pēc Bībeles tekstos vietumis saglabājušies norādījumi uz to seno izcelsmi. Tā, piemēram, 1. Mozus grāmatā atrodamas neapšaubāmas politeisma un fetišisma paliekas, bet stāstījumos par patriarhiem sastopamies ar Mezopotāmijai īpatnējām ierašām un mītiem.

Pēc Ninīves un Ugaritas drupās atrasto ķīļraksta plāksnīšu atšifrēšanas mēs uzzinājām, ka nostāsti par Ādamu un levy, Bābeles torni un grēku plūdiem lielākā vai mazākā mērā aizgūti no šumeru un babiloniešu mītiem, bet dažas Bībelē aprakstītās ierašas izveidojušās mezopotāmiešu sabiedriskajā iekārtā un daļēji pat tikušas kodificētas Hamurapi likumos. Ar vārdu sakot, dažu Bībeles nostāstu izcelsme sakņojas ļoti senā pagātnē.

Ilgu laiku domāja, ka tautas garamantas saglabātas tikai mutvārdos. Taču pēc angļu arheologa Flindersa Petrija atklājumiem 1905. gadā radās doma, ka visvecāko Bībeies nostāstu autoru rīcībā varējuši būt arī kaut kādi rakstu avoti. Sinaja kalna vara un malahīta raktuvēs Petrijs atrada klints sienā iegravētu alfabētisku rakstu, kas bija radies 15. gadsimtā pirms m. ē. Sī rakstība pilnīgi vēl nav atšifrēta, taču zināms, ka tā sastāv no 32 rakstu zīmēm un satur kādas semītu valodas tekstus. Uzrakstus droši vien klintīs iekaluši izraēliešu tautības vergi, kurus ēģiptieši bija nosūtījuši spaidu darbos uz raktuvēm. Tāpēc nav izslēgts, ka ebreji savus dokumentus rakstījuši jau otrajā gadu tūkstotī pirms m. ē. Jāņem taču vērā, ka Feniķija, kas atradās turpat kaimiņos Kānaānai, bija alfabētiskā raksta dzimtene. Turklāt starp dokumentiem, kas iegūti Elamarnā un radušies 14. gadsimtā pirms m. ē., ir bagātīga sarakste starp Kānaānu un Ēģipti. Šie visi fakti ļauj secināt, ka, ja ne agrāk, tad katrā ziņā Mozus laikā izraēlieši ir izmantojuši rakstību.

Bet kāpēc tad Palestīnā izdarītie izrakumi ir tik pārsteidzoši nabadzīgi ar rakstu pieminekļiem? Ēģiptē un Mezopo- tāmijā taču atrasti milzīgi arhīvi, kuri visos sīkumos ataino šo zemju vēsturi, bet Palestīnā atrasts tikai neliels daudzums rakstītu dokumentu, piemēram, slavenais Gezeras kodekss no 10. gadsimta pirms m. ē., Hiskijas ieraksti no 8. gadsimta, kā arī Lahišas vēstules no 6. gadsimta. Atbilde ir pavisam vienkārša. Palestīnā rakstīja ar tušu uz trauslām māla plāksnēm, turpretim Mezopotāmijā ķīļrakstus ar irbuli iegravēja biezās apdedzinātās plāksnītēs. Valgajā Palestīnas klimatā māla plāksnes ātri sadrupa, bet, ja tās arī brīnumainā kārtā saglabājās līdz mūsu dienām, tad tuša tik lielā mērā izdzisusi, ka uzraksti kļuvuši nesalasāmi. 1960. gadā arheologi atrada neparasti labi saglabājušos vēstuli, kas bija rakstīta 7. gadsimtā pirms m. ē. uz māla plāksnes. Šajā kādam augstmanim sūtītajā vēstulē izraēliešu zemnieks sūdzējās par nodokļu piedzinēju, kurš viņam it kā par nesamaksātu nodevu atņēmis apmetni. Šai vēstulei ir liela zinātniska nozīme, jo tā liecina, ka Palestīnā rakstība izmantota, pat ikdienas sadzīves lietas kārtojot.

Ka Bībeles nostāsti ir visai seni, liecina arī to satura analīze. Ābrahāma dzīves veids Kānaānā ir raksturīgs klejojošām ganu ciltīm. Noteiktos gadalaikos patriarhs apmetās pie pilsētu mūriem, kur savas preces — pienu, vilnu un ādas — apmainīja pret vietējo amatnieku izstrādājumiem. Viņa apmetni veidoja aplī izvietotas teltis. Pie tām sēdēja sievietes un, vilnu vērpdamas, dziedāja savas mezopotāmiešu dziesmas. Patriarha lielā telts atradās apmetnes vidū, un tajā sapulcējas dzimtas vecākie. Ābrahāms tur izrīkoja kalpus un ganus, kā arī izšķīra strīdus un pieņēma ciemiņus.

Tie bija skarbi un vēl maz civilizēti laiki. Ebreju vidū valdīja asinsatriebības ierašas, pēc kurām vajadzēja maksāt «aci pret aci», «zobu pret zobu». Asiņainie notikumi sakarā ar Dīnas nolaupīšanu droši vien nebija nekāda retā parādība, lai gan Jēkaba sašutums par dēlu izrīcību liecina, ka senās parašas jau tolaik bija sākušas zaudēt savu bargumu.

Uz Bībeles nostāstu vecumu norāda tāpat sabiedrisko attiecību pakāpeniskais izmaiņas process, kāds izsekojams Bībeles tekstos. Ābrahāma ģintī vēl redzama tipiski patriarhālā iekārta, bet jau tolaik sākusies skaidri manāma šķiriska nodalīšanās. Ābrahāms ir bagātnieks, kuram pieder vergi; no pārējiem cilts locekļiem viņu atdala bezdibenis, kuru Ābrahāms pūlas legalizēt, piešķirdams sev un savai sievai dižciltīgākus vārdus.

Tāpat mēs redzam, ka ebreji soli pa solim no klejotāju dzīves pāriet uz vienā vietā apmetušos zemkopju dzīves veidu. Ābrahāms ir tipisks bukoliskā vienkāršībā dzīvojošs beduīnu šeihs. Viņš pats personīgi nokauj teļu, lai pacienātu trīs noslēpumainos ceļavīrus, un kā dzērienu pasniedz viesiem pienu. īzāks turpretim nopērk zemi, sekmīgi nodarbojas ar laukkopību un nedzer vairs pienu, bet gan vīnu. Bet Jēkabs ar savām labajām un sliktajām īpašībām ir jau ar pastāvīgu dzīves vietu saistītas, gandrīz vai pilsētnieciskas vides produkts.

Viss šis evolūcijas process, kas tik izteiksmīgi iezīmēts secīgajos Bībeles nostāstos, pilnīgi saskan ar to, ko mūsdienu zinātnei izdevies noskaidrot par sabiedriskās iekārtas agrīnajām attīstības fāzēm.

No Bībeles tekstiem varam secināt, ka Ābrahāms kļuva par monoteisma piekritēju. Pateicoties Bībeles dažādo tekstu no- slāņojumu rūpīgai izpētei, mēs šodien varam nosacīt, kādā mērā šis fakts pierakstāms tiem izskaistinājumiem, kādus izdarījuši priesteri 6. gadsimtā pirms m. ē. Mēs zinām, ka ebreju tauta vēlākos gadsimtos vairākkārt pievērsusies kā- naāniešu dievu kultam un ka pravieši savās kvēlajās runās par to viņus bargi nosodījuši. Drīzāk gan jāpieņem, ka patriarhu laikā mēs sastopamies ne tik daudz ar tīru mono- teismu kā henoteismu, t. i., ar tādu ticību, kad atzīst gan daudzus dievus, bet godināms ir tikai tas no viņiem, kurš rūpējas par cilts likteņiem. Ābrahāma dievam nav universālu iezīmju, tas ir tipisks cilts dievs, kurš gādā vienīgi par savas izredzētās tautas nākamību un labklājību.

5ā dieva koncepcija vēl ir ļoti primitīva. Viņš izturas gluži kā cilvēks, iejaucas zemes dzīvē, strīdas ar Ābrahāmu un pat atzīst morāli visai apšaubāmās Ābrahāma viltīgās izdarības. Jēkabs cīkstas ar dievu cauru nakti un piespiež to legalizēt savas pirmdzimtā tiesības, kas ar viltu atņemtas Ēzavam.

Pēc ebreju atgriešanās no Bābeles gūsta, kad praviešu ietekmē monoteisms bija galīgi izkristalizējies un ētiski padziļinājies, tāda reliģiska koncepcija jau kļuva par anahronismu. 5o naivo un primitīvo reliģisko priekšstatu ietilpinā- šana Bībelē izskaidrojama tikai ar to apstākli, ka tekstu apstrādājošie priesteri tos pārņēmuši kopā ar senajiem tautas nostāstiem, uz kuriem viņi balstījās savā darbā.

Bībeles nostāstos mūs jo sevišķi pārsteidz patriarhu plastiskais un sulīgais raksturojums. Katrs tēls te ir vienreizējs, individualizēts un izzīmēts ar apbrīnojamu reālisma izjūtu. Cik ļoti savstarpēji atšķiras Ābrahāms, Lats, īzāks vai Jēkabs! Cik pārliecinošas savā sievišķīgumā ir Sāra, Rebeka, Rāhele vai nelaimīgā Hagāra! Un Ēzavs, šis ģimenes sāpju bērns, kurš labprāt klaiņojis apkārt, mīlējis medības un nicinājis lauku darbus! Viņš ir straujš, ātri saskaišas, taču reizē ar to ir labsirdīgs un nepiemin ļaunu. Ļoti zīmīgs ir takts, ka Bībelē par viņu runāts ar acīm redzamām simpātijām. Pat īzāks, kuram dēla dēļ bija ne mazums raižu, tam sevišķi pieķēries. Nav iespējams atvairīt iespaidu, ka Ezava personā ebreju tauta pauda tās zemapziņā aizvien iemītošo nostalģiju pēc vecajiem, labajiem laikiem, kad tās senči bija brīva, apkārtklejojoša ganu tauta.

Viss, ko mēs lasām par patriarhiem, ir ārkārtīgi interesants, bagāts ar dramatiskām situācijām, ietver sevī daudz saistošu piedzīvojumu un neparastu nostāstu. Sājos nostāstos redzams pilnestīgs cilvēks, kas mums tuvs ar saviem tikumiem, netikumiem un konfliktiem. Tā ir gluži kā sirmā pagātnē pulsējošas dzīves palieka, kura brīnišķīgā kārtā saglabājusies laikmetu vētrainajos griežos un tagad ļauj mums jo dziļi ieskatīties vispārcilvēciskās un nepārejošās seno laiku vērtībās.

Bībeles nostāstiem par patriarhiem piemīt visas tautas teiksmām raksturīgās īpašības, un tie tēlaini atsedz ebreju seno paaudžu mentalitāti. Nav grūti iztēloties tālaika ganus sēžam pie ugunskura un cits citam stāstām jocīgus atgadījumus un notikumus no senču dzīves: kā Ābrahāms apšmaucis faraonu, kā īzāka sūtītais precinieks pie akas saticis Rebeku, kā viltīgais Jēkabs brālim izmānījis pirmdzimtā tiesības, bet pēc tam noplicinājis Lābanu tīri nabagu, kā Lea un Rāhele sa- centušās dēlu dzemdēšanā.

Tur tērzēja vienkārši, intelektuāli neizkopti ļaudis, kurus sajūsmināja tautas varoņu stiķi un niķi. Viņi labi izjuta savu nostāstu dzejisko pievilcību, bet priekštečiem piedēvēto izdarību morālajā novērtējumā dažkārt nošāva greizi. Ganu cilšu dzīve bija grūta un briesmu pilna; lai varētu paglābties nemitīgo karu un briesmu darbu barbariskajā laikmetā, sirdsapziņas jautājumos neviens nedrīkstēja būt pārlieku delikāts.

Savos stāstījumos ganu ciltis ļāva vaļu neiegrožotai iztēlei. Cilts sentēvi — patriarhi šajos nostāstos dzīvo neiedomājami garu mūžu un viņiem ir milzīgs skaits pēcnācēju. Sāra vēl vecumdienās ar savu skaistumu savaldzina ķēniņus. Dievs un eņģeļi iejaucas cilvēku dzīvē, lai pavērstu stāstījuma fabulu vajadzīgā virzienā vai atrisinātu dramatiskas situācijas, no kurām citādi nav izejas. Sai augstāko spēku intervencei bieži vien piemīt pasakains burvīgums. Atcerēsimies aizkustinošās ainas tuksnesī, kad eņģelis izdzītajai Hagārai liek atgriezties mājās un viņu ar Ismaēlu paglābj no nāves.

Ir pilnīgi neiespējami, ka visas šīs detaļas un sīkumus, kas tik precīzi uzbur sendienu ainavas, būtu varējuši izdomāt 6. gadsimtā pirms m. ē. dzīvojušie priesteri, kad sabiedriskās dzīves apstākļi un parašas bija pavisam citādas. Tas nebūtu pa spēkam pat izcilam rakstniekam. Pārveidodami senos tekstus, priesteri gan ienesa tajos zināmus anahronismus, taču šādu misēkļu ir samērā nedaudz. Ja viņi apgalvo, ka patriarhiem piederējuši kamieļi, tad tas noticis tāpēc, ka priesteru dzīves laikā kamieļus varēja sastapt diendienā. Bet tikai samērā nesen atklāts, ka kamieļi cilvēka kalpībā parādījušies ne agrāk kā 12. gadsimta pirms m. ē., tātad vairākus gadsimtus vēlāk. Mums nav iemesla šaubīties, ka priesteri zināja ļoti senus tautas nostāstus, kas varbūt bija saglabājušies pat rakstveidā, un ka viņi tos visumā nepārgrozītus iekļāvuši savās kompilācijās. Tāpēc šie nostāsti ir autentiski un pasniegti precīzi tādā veidā, kā tos bija saglabājusi senā tradīcija.

Taču ar to nepavisam nav sacīts, ka tie zinātnieki, kuri apšauba, vai patriarhi vēsturiski maz eksistējuši, šādus uzska- fus izvirzītu gluži bez jebkāda pamata. Senebreju ciltīm, protams, bija savi vadoņi, taču nav zināms, vai tos var identificēt ar Bībeles nostāstu Ābrahāmu, īzāku un Jēkabu. Un vēl ļaunāk tas, ka; uzkrājoties arvien jaunām arheoloģiskām atziņām, šis jautājums drīzāk sarežģījas, nekā noskaidrojas. Pamēģināsim īsumā palūkoties, ko zinātne šajā jomā jau paguvusi izdibināt.

Telelamarnā Ēģiptē atrasts trīs simti ķīļraksta plāksnīšu, kas radušās 15. gadsimtā pirms m. ē. Tās ir vēstules, ko sīriešu un palestīniešu valdnieki rakstījuši faraoniem Amenho- tepam III un Ehnatonam. Kādā vēstulē Palestīnas valdnieks ziņo, ka viņa valstī parādījušās abiru ciltis, kas atnākušas no Mezopotāmijas. Bībeles pētnieki domā, ka zem abiru nosaukuma slēpjas ebreju ciltis.

Sensacionālu atklājumu paveica franču arheologs Andrē Paro. Ceļa malā no Mosulas uz Damasku paceļas pakalns, ko arābi sauc par Telhariri. Rokot kapu, tur tika atrasta statuete, kuras dīvainais stils liecina par tās piederību kādai nezināmai kultūrai.

Izdzirdējis par atradumu, uz turieni 1934. gadā aizsteidzās Paro un uzsāka sistemātiskus izrakumu darbus. Jau pirmajās dienās gruvešos atrada figūriņu, kurā bija attēlots bārdains vīrietis it kā ar lūgsnā saliktām rokām. Pamatnē iegravētais ķīļraksts skanēja: «Es esmu Lami Mari, Mari valsts valdnieks …»

Satraukums bija milzīgs. Par Mari valsts pastāvēšanu bija zināms, taču neviens nevarēja pasacīt, kur atradusies tās teritorija. 17. gadsimtā pirms m. ē. šo valsti bija ieņēmis Babilonijas karaspēks un pilnīgi izpostījis tās galvaspilsētu, tā ka pāri nepalika nekādu pēdu. Paro tālākie meklējumi galīgi apstiprināja, ka zem uzkalna atrodas Mari galvaspilsētas drupas. Tika atrakta svētnīca, privātas mājas, nocietinājumu mūri, zikurāts un par visām lietām valdnieka pils no trešās tūkstošgades pirms mūsu ēras. Tajā atradās 260 istabas un zāles. Tur bija virtuves, pirtis ar vannām, troņa zāle, kā arī dievietei Ištarai veltīta kapela. Visur bija redzamas ugunsgrēka, kā arī tīšu postījumu pēdas, kas nekļūdīgi liecināja par babiloniešu iebrukumu.

Taču vissvarīgākais atradums bija ķēniņa arhīvs, kas sastāvēja no 33 600 ķīļraksta plāksnītēm. No tām mēs, starp citu, uzzinājām, ka Mari iedzīvotāji piederējuši pie amt>- riešu ciltīm. Valsts sastāvā bija ietilpusi arī Hāranas pilsēta un tieši tajā laika posmā, kad tur ieradušies Teras ļaudis.

Kad sāka atšifrēt Mari valsts hronikas, ierēdņu ziņojumus un saraksti, atklājās kaut kas augstākā mērā pārsteidzošs. Dokumentos minēto Nahuras, Turas, Sarūgi un Peligas pilsētu nosaukumi apbrīnojamā kārtā atgādina Ābrahāma radinieku Nahora, Teras, Seruga un Pelega vārdus. Turklāt tajos vēl pieminētas Abam-rama, Jakob-ela un pat Benjamīna ciltis, kuras parādījušās robežu tuvumā un nedodot miera valsts iedzīvotājiem. Nevarēja būt nekādu šaubu, ka cilšu nosaukumi cieši saistīti ar Ābrahāmu, viņa mazdēlu Jēkabu un Jēkaba jaunāko dēlu Benjamīnu. Pie reizes der atgādināt, ka Bībelē kā Nahora sievastēvs minēts Hārans, tātad arī šajā gadījumā notikusi pārsteidzoša personas vārda identificēšana ar pilsētas nosaukumu.

Šā vienreizējā atklājuma rezultātā rodas secinājums, ka patriarhu vārdi patiesībā ir cilšu vai arī šo cilšu nodibināto vai iekaroto pilsētu nosaukumi. Tādā gadījumā Ābrahāms patiesībā būtu kādas uz Kānaānu izceļojušas ebreju cilts mitoloģiska personifikācija un viņa tēlā tautas atmiņa būtu fokusējusi visas tās likteņa pārvērtības, kādas cilts pieredzējusi pārceļojuma laikā uz jauno apmešanās vietu.

Mari ķīļraksta plāksnīšu lingvistiskā analīze turklāt pierādīja, ka senie ebreji bijuši tuvu rada amoriešiem un pat veidojumi vienu no šīs cilts etniskiem nozarojumiem. Tas viņu pārvietošanos ievirza daudz plašākā vēsturiskā perspektīvā. Sirmā senatnē no Persijas līča ziemeļu virzienā migrēja semītu tautas, ko pazina zem amoriešu vārda. Neapturamā straumē tās devās augšup gar Eifratu, iznīcinādamas šumeru valstiņas un pārplūdinādamas gandrīz vai visu Mezopotā- miju. Uz iekaroto valstiņu drupām amorieši dibināja savas valstiskas organizācijas. Starp tām nekad nebija saticības, līdz beidzot tās vienā lielā valstī apvienoja amoriešu izcilākais valdnieks Hamurapi. Šajā amoriešu tautu staigāšanā neapšaubāmi piedalījušās arī ebreju ciltis. Tas izsecināms no fakta, ka vispirms tās dzīvojušas Orā, tad pārcēlušās uz Hāranu, kur, kā mēs zinām no Mari galvaspilsētā atrastajām ķīļraksta plāksnītēm, tolaik dzīvojuši amorieši.

Vēlāk no ziemeļiem Mezopotāmijā ielauzās nesemītu tautas. No savām dzīves vietām izspiestās semītu ciltis atkāpās dienvidrietumu virzienā. Šīs jaunās migrācijas laikā amoriešu ciltis ieņēma Sīriju, bet moābieši, amonieši un ēdo- mieši apmetās Kānaānas rietumu un dienvidu apvidos. Nedaudz vēlāk viņiem sekoja Ābrahāma cilts ļaudis, pie kam, kā tas no Bībeles redzams, viņus uz šo pārvietošanos bija

paskubinājuši arī kaut kādi reliģiska rakstura konflikti. Miglainas atceres par šiem notikumiem ebreju cilšu atmiņā saglabājušās teiksmu un dažādu nostāstu veidā, kurus priesteri pēc daudziem gadu simtiem uzņēmuši Bībeles tekstos.

Pateicoties arheoloģiskajiem atklājumiem, mēs šodien no- ^ stāstos par Ābrahāmu, īzāku un Jēkabu varam uzrādīt konkrētus fragmentus,-kuros saskatāma tieša saikne ar mezo- potāmiešu tradīcijām un senākiem reliģiskiem kultiem. Pie dažiem no šiem fragmentiem vērts pakavēties tuvāk, lai noskaidrotu, cik patiesa ir tēze par šo tautas teiksmu seno izcelsmi.

Vispirms šeit minams kutelīgais notikums ar Sāras atdošanu valdnieku harēmos. Taču, runājot par to, nedrīkstam aizmirst, ka tas noticis otrās tūkstošgades pirmajā pusē pirms m. ē., t. i., laikmetā, kad ktejotāju ciltis dzīvoja ļoti primitīvā sabiedriskā iekārtā. Tolaik vīrieši uzskatīja sievieti par savu īpašumu, ar kuru var rīkoties gluži tāpat kā ar jebkuru citu mantu. Pat vairākus gadsimtus vēlāk Jahve vēl brīdina ķēniņu Dāvidu, ka par sodu atņemšot viņam sievu un atdošot kaimiņam. Tāpēc arī saprotams, kāpēc Sāra tik paklausīgi, bez jebkādiem iebildumiem izpilda vīra pavēli.

Senās Mezopotāmijas tautas, tai skaitā arī ebreji-, precētas sievietes sakarus ar svešu vīrieti uzskatīja par laulības pārkāpšanu ne tāpēc, ka šis vīrietis nebija viņas vīrs, bet gan aiz tā iemesla, ka tam uz sievieti nebija nekādu īpašuma tiesību. Tas attiecās pat uz saderēto līgavu, ja nākamais vīrs bija par viņu samaksājis izpirkuma maksu. Turpretim sakarus ar neprecētu sievieti, kura pret izpirkuma maksu nebija vēl nevienam saderēta, uzskatīja par nenozīmīgu pārkāpumu, kas visumā tika sodīts vienīgi tādā veidā, ka vīrietim vajadzēja sievietes vecākiem samaksāt zināmu atlīdzību. No tā izriet, ka sievas galvenais uzdevums bija bērnu dzemdēšana un vīra dzimtas turpināšana, bet viņas neaizskaramību ar tik stingriem noteikumiem aizsargāja tāpēc, lai nodrošinātu likumīgus pēcnācējus un mantiniekus.

Atbilstoši tam gluži nekāda vērība netika piegriezta neprecētu sieviešu nevainībai. Kad Lats gribēja atdot savas meitas aizkaitinātajam sodomiešu pūlim, lai tikai glābtu savus viesus, viņš rīkojās saskaņā ar šo dziļi iesakņojušos tradīciju. Viņa meitas vēl nebija precētas sievas un nākamo paaudžu mātes, tāpēc zaudējums nebija nekāds lielais.

Taču tas nenozīmē, ka senie ebreji Lata rīcību būtu atzinuši par pareizu. Jēkaba dēli Simeons un Levijs taču asiņaini atriebās par savu māsu, kuru bija aizvedis valdnieka dēls Sihems. Gadījums ar Latu droši vien ir tipisks nostāsts, kuru saglabāja no paaudzes paaudzē, un tauta ar pārspīlētās metaforas palīdzību, šķiet-, gribējusi jo spilgtāk parādīt, cik augstu tā vērtējusi viesmīlības tikumu. Turklāt grūti atvairīt iespaidu, ka šeit Bībelē mēs sastopamies ar dzēlīgu, tautā izplatītu Latam nelabvēlīgu tenku, jo Lats bija moābiešu un amoniešu ciltstēvs, bet ebreji pret šīm tautām bija noskaņoti naidīgi un nicinoši.

Parašas, kas nosacīja sievietes sabiedrisko stāvokli, tiesiski tika nostiprinātas Hamurapi kodeksā. Pēc tā nosacījumiem pat laulības pārkāpšana bija pieļaujama, ja tikumīgais vīrs šādu vai tādu iemeslu pēc, piemēram, bīdamies par savu dzīvību, necēla pret to iebildumus. Ābrahāms divas reizes atdeva Sāru svešu valdnieku harēmā, uzdodams viņu par savu māsu. Tas nepavisam neliecina — kā agrāk to ar zināmu neērtības sajūtu atzina — par seno ebreju izvirtuša- jiem morāles jēdzieniem. Kā sirmā senatnē vērtētas līdzīgas izdarības, varam secināt no tā, ka dievs nepārprotami aprobē Ābrahāma viltību. Viņš taču soda nevis Ābrahāmu, bet svešos valdniekus, lai gan tie tikuši piekrāpti. Tas notiek droši vien tāpēc, ka viņi bija vainīgi netieši, būdami patvarīgi un varmācīgi valdnieki, un Ābrahāmam bija dibināts iemesls no tiem baidīties. Taču sodam šajā gadījumā ir arī praktiska jēga, jo tādā kārtā svešie valdnieki tika piespiesti atdot vīram Sāru, kurai bija lemts kļūt par izraēliešu turpmāko paaudžu ciltsmāti.

Ja jau esam uzkavējušies pie Sāras, tad parunāsim vēl par diezgan jocīgajiem nostāstiem attiecībā uz viņas skaistumu; Kad faraons Sāru pievāca savā harēmā, viņai bija 65 gadi, bet 80 gadu vecumā viņa ar savu daiļumu izraisīja sensāciju Abimeleha valstī. Ebreju cilšu varoņi Bībeles nostāstos apveltīti ar pārdabīgi ilgu mūžu un milzīgu pēcnācēju skaitu; Tera no dzīves šķīrās 250 gadu vecumā, bet Ābrahāms nodzīvoja 175 gadus. Tāpēc arī ebreju tautai nebija grūti noticēt, ka patriarha sieva, kura, pēc nostāstiem, atstājusi neatvairāmu iespaidu uz saviem laika biedriem, tik ilgi spējusi saglabāt sievišķīgu pievilcību.

Bībeles teiksma par Sāras skaistumu vijas cauri visai Izraēla vēsturei. 1947. gadā pie Nāves jūras tuksnesīgās klinšu krauju alās atrada vīstokļus ar Bībeles tekstiem, kuri datējami ar 3. gadsimtu pirms m. ē. līdz m. ē. 1. gadsimtam. Tie piederēja ebreju eseniešu sektai, kuras centrs bijis Kumranas klosteris, kas uzcelts droši vien ap 2. gadsimtu pirms m. ē. Vienā no vīstokļiem ir aramiešu komentārs 1. Mozus grāmatai, un tur, starp citu, ir runa par Sāras skaistumu. Tulkojumā šis teksts skan šādi:

«Ai, cik sārti ir viņas vaigi, cik burvīgas viņas acis, cik jauks viņas deguns un cik mirdzoša viņas seja! Ai, cik piemīlīgas viņas krūtis un cik neskarti balts viņas augums! Ai, cik vilinoši palūkoties uz viņas pleciem un brīnumaini veidotajām rokām! Cik smuidri un smalki viņas pirksti, cik kārdinošas kāju pēdas un nevainojamie gurni!»

Tāpat Hagāras skumjais stāsts atrod savu izskaidrojumu Hamurapi likumos kodificētajās mezopotāmiešu parašās. Šajā kodeksā precīzi nosacīta piegulētājas un viņas bērnu loma ģimenē. Likums prasīja, lai piegulētāja dzemdētu, sēdēdama uz likumīgās bezbērnu sievas ceļiem. Ar šo aktu piegulētājas dēls formāli tika atzīts par pilntiesīgu dzimtas mantinieku. Bībelē šī īpatnējā paraša minēta nostāstā par Lābana meitām.

Arhīvā, kas atrakts kāda bagāta mezopotāmiešu tirgotāja vasarnīcā Nuzi pilsētā, atrasts Tehaptilli ģimenes laulības kontrakts (ap 1500. gadu pirms m. ē.), kurā, starp citu, sastopami šādi noteikumi:

«Ja sievai būs bērni, vīram nav tiesību ņemt citu sievu. Turpretī ja bērnu viņai nebūs, tad viņa pati izvēlēsies vīram verdzeni-, bet no šā sakara radušos bērnus audzinās tā, it kā tie būtu viņas pašas bērni.»

Vēl jāpiebilst, ka saskaņā ar Hamurapi kodeksu Sāra gan varēja sodīt kalponi Hagāru, bet viņai nebija tiesību to padzīt no mājas.

Tagad pievērsīsimies vienam no vissavādākajiem un noslēpumainākiem rituāliem, kuru Ābrahāms nodibināja savā pārgājienā uz Kānaānu, un proti, apgraizīšanai. Šī paraša pieder pie vienas no vissenākajām pirmatnējo tautu izdarībām, bet patiesībā tās jēga mums nav zināma. Mēs ar to sastopamies visos laikmetos un visos pasaules kontinentos. Hērodots to izskaidro ar rūpēm par miesas tīrību, bet mūsdienu pētnieki tajā saskata maģisku aktu, kurš simbolizē dievam veltītu asins upuri. Apgraizīšana piekopušas vairākas indiāņu ciltis pirms Amerikas atklāšanas, kā arī Austrālijas, Polinēzijas un

Āfrikas tautas. Mums svarīgi tas, ka apgraizīšanas aktam pakļāvušies arī ēģiptiešu priesteri. Ebreji, jādomā, ar šo rituālu iepazinušies tajā īsajā laikā, kuru viņi pavadīja Ēģiptē, un, palikdami tā reliģiskā simbolisma ietekmē, ieviesuši to arī pie sevis kā ārēju zīmi derībai ar dievu. Hēro- dots apgalvo, ka ebreji, ēdomieši, amonieši un moābieši apgraizīšanas parašu aizguvuši no ēģiptiešiem. Tas jo ticamāk tāpēc, ka šis rituāls nebija zināms Mezopotāmijā, no kurienes minētās tautas pārcēlās uz Kānaānu. Grieķu vēsturnieks vēl apgalvo, ka ēģiptieši šo parašu savukārt aizguvuši no etiopiešiem. Jādomā, ka no etiopiešiem to pārņēmuši arī arābi, turklāt vēl pirms Muhamēda. Reizē ar islamu apgraizīšanas paraša izplatījās visur, kur vien sniedzās arābu ietekme, lai gan korāns ne tikai kā neuzliek par pienākumu apgraizīties, bet vispār par šo jautājumu klusē.

Ja apgraizīšanās izcelsme meklējama Ēģiptē, tad Ābrahāma saruna ar dievu un viņa iestāšanās par nevainīgajiem sodomiešiem ir ar skaidri izsacītu mezopotāmisku cilmi. Šumeru teiksmā par grēku plūdiem dieviete Ištara ierodas pie visaugstākā dieva, kurš ir atbildīgs par plūdiem, un pārmet viņam netaisnīgu, pat noziedzīgu rīcību. Pēc viņas domām, dievam nebija tiesību izdeldēt cilvēci, jo par upuriem kļuva arī nevainīgi un dievbijīgi ļaudis. Savu apsūdzību viņa beidz ar zīmīgo sentenci: «Katrs grēcinieks lai atbild pats par saviem grēkiem.»

Šajā šumeru mītā nosodīts kolektīvās atbildības princips. Problēma par ciešanām un nāvi, kas lemtas arī patiesīgiem un dievbijīgiem cilvēkiem, jau kopš neatminamiem laikiem satraukusi daudzu paaudžu prātus. Kāpēc dievs pieļauj, ka jācieš taisnīgiem cilvēkiem, bet grēcinieki dzīvo labklājībā? Ar mēģinājumu atbildēt uz šo jautājumu mēs sastopamies arī Bībeles nostāstā par ījaba traģisko likteni, kā arī citās senās leģendās.

Cik lielā mērā ebreju atmiņā bija iesakņojušās atmiņas par savu uzturēšanos Mezopotāmijā, var liecināt Jēkaba sapnis, kurā viņš redzējis kāpnes ar eņģeļiem, kas pa tām soļojuši augšup un lejup. Tas viss spilgti atgādina Clras un Babilonas «zikurātus» jeb piramīdas ar to akmens kāpnēm, pa kurām procesijas gājienā soļoja priesteri. Visas šaubas šajā jautājumā izkliedē vārdi, kurus Jēkabs saka pēc pamošanās no sapņa: «Cik bijājama ir šī vieta, te tiešām ir dieva nams, un šie ir debesu vārti.» Minētie «debesu vārti» kontekstā ar kāpnēm būtu pavisam neizprotami, ja mēs nezinātu, ka

Babilona tulkojumā nozīmē «dieva vārti». Tatad sapnī redzētā vīzija asociatīvi saistās ar Babilonas «zikurātu».

Par piemiņu redzētajam sapnim Jēkabs uzcēla akmeni un apzieda to ar eļļu. To viņš darīja atbilstoši sensenām semītu parašām. Akmeņu (senebreju valodā — massaba) kults ir viens no pirmatnējo tautu vissenākajiem kultiem. Kaābas melnais akmens Mekā ir senas arābu reliģijas palieka vēl kopš politeisma laikiem. Akmeņu kultu piekopa arī feniķieši un kānaānieši. Palestīnā izrakts daudz svēto akmeņu, starp citu, Gezeras pilsētas drupās atrasti astoņi uz pakaina uzstādīti svētie akmens stabi. Semīti ticēja, ka tajos iemājo dievs, un tāpēc šos stabus nosauca par «Bēteli» jeb «dieva mājokli». Tieši tādā vārdā Jēkabs arī nosauca vietu, kur viņš sapnī bija redzējis kāpnes ar eņģeļiem. Šī epizode liecina, ka Jēkaba laikā vēl nebija izzudis arhaiskais fetišisms.

Visvairāk grūtību pētniekiem sagādāja Izāka upurēšana uz uguns altāra. Šī drūmā epizode nekādi nesaskan ar labestīgā dieva jēdzienu, jo šeit tas savu uzticīgo piekritēju pakļauj pārāk nežēlīgai pārbaudei. Taču šodien mēs zinām, ka šī epizode ir seno barbarisko kulta parašu pēdējā atbalss, un, pateicoties arheologu atklājumiem, esam noskaidrojuši tā izcelsmi.

Mezopotāmijā, Sīrijā un arī Kānaānā pastāvēja sens rituāls, kurā dievam par upuri nesa pirmdzimtos bērnus. Izrakumos Gezerā, kas bija viens no visiecienītākajiem kā- naāniešu kuita centriem, arheologi kādā alā un tās tuvumā atrada urnas ar dieviem upurētu astoņas dienas vecu bērnu skeletiem. Bērnus upurēja arī, uzsākot svētnīcas vai kādas citas sabiedriskas ēkas celtniecību. Šo rituālo upuru paliekas bieži ir iemūrētas namu pamatos, bet Megidas pilsētas mūru pakājē atrasti piecpadsmit gadu vecas meitenes pīšļi.

īzāka upurēšanas epizodei ir vēl kāds sakars ar mezopotāmiešu mītiem. Uz to norāda nostāsta detaļa par aunu, kurš ar ragiem aizķēries ērkšķu krūmā. Tas droši vien bija kāds kulta simbols, jo angļu arheologs Vūlijs Ūras pilsētas drupās izraka šāda auna skulptūru, kas ar ragiem sapinies krūmā. Šumeriem šī skulptūra, liekas, bijusi liels svētums. Par to liecina ne tikai fakts, ka tā atrasta kāda valdnieka kapā, bet arī tās izpilde. Figūra izgriezta kokā, apsista ar zelta skārdu, bet auna ragus un krūma zarus senais meistars izgatavojis no lazurīta.

Tautas, kuras Ābrahāma laikā dzīvoja Kānaānā, lielākoties piederēja pie semītu rietumu grupas un runāja valodā, kas bija ļoti līdzīga senebreju valodai. Par viņu reliģiskajiem ticējumiem mums bija visai skopas ziņas. Tikai feniķiešu pilsētas Ugaritas drupās izraktās ķīļraksta plāksnītes deva iespēju tuvāk iepazīties ar šo tautu mitoloģiju un reliģiskajiem rituāliem. To augstākā dievība bija Els (dievs), ko bieži dēvēja arī Dagana jeb Dagona vārdā. Tas tika uzskatīts par pasaules radītāju un attēlots kā sirmgalvis ar garu bārdu. Taču vispopulārākais dievs bija Baāls, vētru un lietus pavēlnieks, zemkopju un lauku ražas aizgādnis. No kānaāniešu bagātīgā panteona vēl jāpiemin mīlas dieviete. Aštarte (arī Ašera). Tai par godu rīkoja seksuālas orģijas, bet svētnīcās piekopa sakrālo prostitūciju. Bea tam katrai kānaāniešu pilsētai bija vēl savs dievs, kura aizgādībā tā atradās.

Kānaāniešu reliģijai ir daudz kopēja ar babiloniešu ticējumiem. Vairākiem dieviem ir savs Babilonijas līdzinieks, un nereti pat to vārdi ir līdzīgi. Nav nekādu šaubu, ka senebreju sākotnējais politeistiskais kults daudzējādā ziņā līdzinājās kānaāniešu kultam. Bībeles teksti liecina, ka ebreji dieva apzīmēšanai bieži vien lietoja Baāla vārdu; nosaukumam Elohims (dievs) ir tā pati sakne kā kānaāniešu augstākā dieva Ela vārdam, bet tā dēlu, ko bieži identificē ār Baālu, sauca par Javu, kas droši vien ir ebreju cilts dieva Jahves vārda dialektisks variants.

Tiesa, kānaānieši saviem dieviem upurēja cilvēkus, lai gan civilizācijas attīstības ziņā stāvēja daudz augstāk par ebreju klejotāju ciltīm. Viņi dzīvoja pilsētās, nodarbojās ar zemkopību un bija labi amatu pratēji. Šāda augstāk stāvoša civilizācija, kā arī valodas un kulta tuvā radniecība, protams, stipri ietekmēja nesen ieradušos, teltīs dzīvojošos ieceļotājus.

Ābrahāms droši vien pretojās šai ietekmei, un viņa nostāja izpaužas epizodē ar īzāka upurēšanu. Kā tas Bībelē jo bieži notiek, barbarisks kulta ieradums šeit pakļauts sublimācijai un kļūst par dziļas reliģiskas domas simbolu. Šajā gadījumā pasvītrota bezierunu paklausība dieva gribai, bet reizē ar to parādītas būtiskas izmaiņas, kādas notikušas ebreju reliģiskajos priekšstatos.

Bērnu upurēšana Laiku grāmatā nosodīta kā visdrausmīgākais kānaāniešu noziegums. Tāpēc incidents ar īzāku savā ziņā ir formāla norobežošanās no asiņainās parašas, kāda droši vien Kānaānā tolaik vēl pastāvēja.

Neatminēta mīkla ilgi bija nostāsts par mājas dievekļu figūriņām, kuras Rāhele nozaga Lābana mājā. Bībeles pētniekus ieintriģēja, kādu iemeslu dēļ Rāhele paņēma līdzi šīs statuetes, ko senebreju valodā sauca par «terafimiem», un kāpēc Lābans tās uzskatīja par tik svarīgām. Atbilde uz šo jautājumu gūta tikai nesen. Nuzi ķīļraksta plāksnīšu arhīvā tika atrasts testaments, kurā tēvs vecākajam dēlam novēl mājas dievekļa tēlu kopā ar mantojuma galveno tiesu un noteic, ka pārējiem dēliem ir tiesības ierasties galvenā mantinieka mājā, lai upurētu šim dieveklim. No Hamurapi kodeksa noteikumiem izriet, ka znots, kura īpašumā ir sievastēva mājas dievekļa tēls, iegūst tādas pašas tiesības uz mantojuma daļu kā īstie dēli.

Dibinoties uz šiem faktiem, mums ir tiesības domāt, ka Rāhele vadījusies ne tik daudz no elkdievības apsvērumiem, kā gluži praktiskiem nolūkiem. Piesavinādamās mājas elkus, viņa gribēja savam vīram nodrošināt tiesības dalīties mantojumā, ko atstās tēvs. Lābans to labi saprata un tāpēc tik neatlaidīgi pūlējās atrast nozagtos dievekļus.

Tikpat sena ir paraša sievastēva mājās nostrādāt zināmu skaitu gadu par izprecēto meitu, un brīnumainā kārtā pie dažām Tālo Austrumu tautām tā saglabājusies līdz pat mūsu dienām. Arkādijs Fidlers savā grāmatā «Savvaļas banāni» stāsta par šādu gadījumu, kuru viņš novērojis Vjetnamas taju tautiņā. Vēl 19. gadsimtā šāds atstrādāšanas veids bija spēkā pie tatāriem un sīriešiem. Vācu ceļotājs Burkharts savā grāmatā «Ceļojums pa Sīriju» raksta: «Kādu dienu es sastapu jaunu cilvēku, kurš astoņus gadus bija strādājis tikai par iztiku, lai, šim termiņam beidzoties, par sievu saņemtu sava darba devēja meitu, par kuru citādi viņam būtu vajadzējis samaksāt septiņi simti piastru. Kad es šo cilvēku sastapu, viņš jau trīs gadus bija precējies, taču rūgti sūdzējās par sievastēvu, kurš vēl arvien prasīja, lai znots strādātu vissmagākos darbus par velti, tādējādi radīdams viņam grūtības savas saimniecības un ģimenes dzīves nokārtošanā. Tas viss notika netālu no Damaskas.»

Cik ļoti tas atgādina Lābana un Jēkaba strīdu!

1. Mozus grāmatā tajās vietās, kur aprakstīta trīs patriarhu vēsture, sastopamies ar vairāku pilsētu nosaukumiem, kuras agrāk uzskatīja vienkārši par leģendārām. Taču lielie arheoloģiskie atklājumi 19. un 20. gadsimtu mijā noskaidroja, ka šajā ziņā Bībelei var ticēt.

Tas vispirms attiecas uz Oras pilsētu, no kurienes Ābrahāma tēvs izceļojis uz Hāranu. 1922. gadā izcilais angļu arheologs Leonards Vūlijs sāka izrakumu darbus kādā paugurā, ko arābi dēvēja par Darvas kalnu, un atklāja milzīgas pilsētas drupas, kuru bija dibinājuši šumeri trīs tūkstošus gadu pirms m. ē. Uz kādas piramīdai līdzīgas celtnes, ko sauca par zikurātu, atradās mēness dievam veltīta svētnīca, kur gandrīz divi tūkstoši gadu nepārtraukti bija piekopts attiecīgs kults.

Vūlijs no izrakumiem rekonstruēja kāda turīga pilsētnieka namu no laika posma starp 19. un 18. gadsimtu pirms m. ē., kad tur varēja dzīvot Teras dzimta. Dibinoties uz šo rekonstrukciju, angļu arheologs savā grāmatā «Haldiešu Ora» raksta:

«Tagad, kad esam uzzinājuši, cik kulturālos apstākļos viņš pavadījis savus jaunības gadus, mums pašos pamatos jārevidē savi uzskati par ebreju patriarhu. Viņš bija lielas " pilsētas iedzīvotājs un senas, augstu attīstītas civilizācijas mantinieks. Sīs pilsētas nami liecina par ērtu, pat greznu dzīvi.»

Vēl interesantāka it Hāranas atklāšanas vēsture. No Bībeles nostāstiem izriet, ka Teras dzimta no Ūras uz Hāranu pārcēlusies reliģisku motīvu pēc. Pēc amerikāņu orientā- lista Olbraita domām, šī pārcelšanās notikusi starp 20. un 17. gadsimtu pirms m. ē., Hamurapi valdīšanas laikā. Kad īsti. valdīja Hamurapi, par to zinātnieki vēl nav vienis prā- tis. Tiek minēti trīs dažādi periodi: 1955.—1913. g. pirms m. ē., 1792.—1714. g., kā arī 1728.—1686. g. pirms m. ē.* Ir pamats domāt, ka Teras dzimtā valdīja mēness dieva kults. Tas izsecināms no Bībeles nostāsta, kuru atrodam Jozuas grāmatas 24. nodaļas 2. pantā: «Tā saka tas kungs, Izraēla dievs: Vecos laikos viņā pusē Eifratas upei ir dzīvojuši jūsu tēvi, Teras, Ābrahāma un Nahora tēvs, un tie ir kalpojuši citiem dieviem.»

No Bībeles teksta mēs uzzinām, kāpēc Ābrahāms atstājis Hāranu un devies uz Kānaānas zemi. Pārceļošanas iemesls bija Ābrahāma henoteistiskie uzskati, pie kādiem viņš, spriežot pēc Bībeles, bija nonācis jau Urā.

Kādā no Ugaritā atrastajām ķīļraksta plāksnītēm stāstīts par cīņu, kas tur norisinājusies starp mēness un saules pielūdzējiem, kā arī par mēness godinātāju padzīšanu. Turklāt mēness kulta pēdas atklātas arī Palestīnā. Zinātne uzskata par iespējamu, ka Ābrahāma tēva vārds Tera cēlies no visām semītu valodām kopīga vārda, kas nozīmē «mēness».

Britu arheologs Deivids Storms Raiss 1957. gadā devās uz Turcijas dienvidu novadiem un tur atrada Hāranas drupas.

Izrādās, ka Teras dzimtas pilsēta atradusies pie Nārbali upes, kas ieplūst Eifratā tās augštecē, gandrīz 500 kilometru uz ziemeļiem no Oras. Tas, ka Hārana bija mēftess dieva kulta centrs un tās iedzīvotāji izcēlās ar reliģisku fanātismu, mums zināms no dažādiem seno babiloniešu tekstiem. Taču neviens neiedomājās, ka viņi tik ļoti pieķērušies savam dievam. Pētījumi, ko pilsētas drupās izdarīja angļu arheologs, liecināja, ka mēness dieva kults tur bija pārdzīvojis Romas impērijas rašanos un krišanu, ka kristietībai neizdevās tur iespiesties un pat islamam ilgus gadsimtus vajadzēja samierināties ar šā kulta pastāvēšanu. Mēness dieva svētnīca tika nopostīta tikai Saladina valdīšanas laikā, un uz tās pamatiem m. ē. 1179. gadā uzcelta mečeta, kuru savukārt mongoļi 13. gadsimtā nolīdzināja ar zemi.

Zem mečetas trīs vārtu paliekām doktors Raiss atrada trīs akmens plāksnes, uz kuram bija gravēts mēness dieva simbols. Plāksnes bija novietotas tādējādi, lai Muhamēda piekritēji, ieiedami mečetā, tās mīdītu ar kājām par zīmi, ka Hāranas sensenā reliģija izdeldēta uz laiku laikiem.

Doktors Raiss uz visu šo atradumu pamata izvirza hipotēzi, ka mēness dieva kults Hāranā saglabājies līdz m. ē. 12. gadsimtam.

Ko mēs varam izsecināt no šiem faktiem? Ja pieņemam, ka Bībeles nostāstu Ābrahāms patiešām dzīvojis, tad mums viņa izceļošana jāatzīst par jauna kulta dibinātāja bēgšanu no Hāranas fanātisko iedzīvotāju vajāšanām. Šeit prātā nāk Muhamēds, kuram tāpat savā laikā vajadzēja bēgļ no Mekas. Bet, ja apšaubīsim to, ka Ābrahāms bijis vēsturiska persona, tad saskaņā ar Mari atrastajām plāksnītēm mums viņš būs jāuzskata par personifikāciju, kurā viena no ebreju ciltīm iemiesojusi visu tās pārceļojumu laikā pieredzēto. Turklāt daži Bībeles teksti paskubina mūs domāt, ka patriarha mo- noteisms nebija monoteisms šā vārda mūsdienu izpratnē, bet gan Elohima vārdā nosaukta cilts dieva kults.

Vai šajā sakarā būtu atmetama hipotēze, ka izceļošana no Hāranas notikusi reliģisku iemeslu pēc? Manuprāt, nē. Tikai Ābrahāma persona tādā gadījumā jāaizstāj ar visu cilti kopumā, un hipotēze kļūs pilnīgi ticama. Viena no Hāranā dzīvojošām ebreju ciltīm varēja nonākt asā konfliktā ar šās pilsētas mēness dieva piekritējiem, jo tā negribēja atzīt citus dievus kā vien savas cilts aizgādnieku. Un šis konflikts galu galā piespieda cilts piederīgos meklēt jaunu dzīves vietu Kānaānā. So notikumu atbalsis, kā jau tikām minējuši, sa- giabajušas tautas teiksmās un nostāstos, kurus priesteri vēlāk uzņēma Bībeles tekstos.

No reliģiju salīdzinošās vēstures zināms, ka dievi bijuši pakļauti tām pašām pārmaiņām, kā to pielūdzēji. Politisko satricinājumu un nedienu ietekmē izraēlieši pakāpeniski padziļināja savu cilts reliģiju, līdz beidzot, pēc atgriešanās no Bābeles gūsta, to pacēla tīra monoteisma augstumos. Jahve kļūst par universālu dievu, kurš atbilst laika prasībām. Bībeles tekstus apstrādājošie priesteri šajā garā tad arī izdarīja labojumus senajos nostāstos un nopūlējās iztēlot Ābrahāmu par tīra monoteisma piekritēju. Kā mums jau zjnāms, pilnībā tas viņiem nav izdevies, jo tekstos vietumis atklājamas sākotnējā ebreju cilts dieva iezīmes.

Arheoloģiskie izrakumi Palestīnā dod arvien labākus rezultātus. Pēdējā laikā atklātas patriarhu stāstos pieminētu mazāk nozīmīgu pilsētu drupas. Tā, piemēram, mūsdienu Tel- balatas tuvumā atrakta ķēniņa Hamora pilsēta, kur savā laikā Jēkaba dēli pastrādāja asins atriebības aktu. Vissenākais izrakumu slānis attiecināms uz 19. gadsimtu pirms m. ē. Tur atrastas varena nocietinājumu mūra, pils un tempļa drupas. Kā no šiem atradumiem izsecināms, ķēniņš Hamors nav bijis vis kaut kāds nieka valdnieks.

Toties Mamre, kur Ābrahāms un vēlāk īzāks bija apmetušies ozolu pavēnī, vispār nekad nav gājusi bojā un atrodas trīs kilometrus uz ziemeļiem no Hebronas. Arābi šo vietu dēvē par Haram-Ramet-el-Halilu ([«dieva] drauga svētā augstiene», t. i., Ābrahāma augstiene). Kopš senseniem laikiem tur tiek godināts Ābrahāma ozols, aka un altāris. Arheoloģiskie pētījumi atklāja hipotētisko patriarha aku, kā arī altāra pamatus, uz kuriem vēlākos gadsimtos uzcelts kristiešu altāris. Turklāt apkārtējās alās atrastas cilvēku kaulu paliekas, kuras liecina, ka senā pagātnē Mamre bijusi liela kapsēta._ Virs Makpelas alas, kur, pēc Bībeles nostāstiem, apbedīti Ābrahāms, īzāks un Jēkabs, tagad atrodas viena no visiecienītākajām islama mečetām.

Tāpat šodien mēs jau zinām, kur atradusies Abimeleha pilsēta Gerāra. Tās drupas atrastas Teldžemlā, 13 km uz dienvidaustrumiem no Gazas. 1927. gadā angļu arheoloģiskā ekspedīcija aizrakās līdz bronzas laikmeta slānim. Drupās tur atrasts daudz svaru, kas liecina, ka Ābrahāma laikos Gerāra bijusi svarīgs tirdzniecības centrs.

Līdz šim vēl nav izdevies noskaidrot Sodomas un Gorao- ras atrašanās vietu, lai gan pēdējos gados arvien vairāk pārsvaru gūst uzskats, ka šīs pilsētas patiešām pastāvējušas. Līdzšinējo meklējumu rezultātus īsumā var izklāstīt šādi.

1.    Jau 19. gadsimta vidū angļi atklāja, ka no šaurā Lisa- nas zemesraga Nāves jūras austrumu piekrastē zem ūdens stiepjas augsta klinšu grēda, kura sadala ezeru divās daļās. Dienvidu daļā ūdens ir ļoti sekls, bet ziemeļu daļā dziļums strauji pieaug līdz četriem simtiem metru. Tāpēc domā, ka seklā ieplaka kādreiz bijusi tejiene, kura kādas ģeoloģiskas kataklizmas rezultātā pārplūdināta. Bībelē teikts, ka Sodoma un Gomora atradušās Mežu ielejā (ebreju valodā «Sidim»), «…tur, kur tagad ir Sāls jūra» (2. Mozus grāmata, 14. nod. 3. pants). Nesen atrasti ēģiptiešu priestera Sanhuniatona «Pirmatnējās vēstures» fragmenti, kur rakstīts, ka «Sidimas lejiene nogrima un kļuva par ezeru».

2.    Ģeoloģiski pētījumi atklāja varenas vulkāniskas kataklizmas pēdas Jordānas ielejā, Tauru kalnu piekājē, Arābijas tuksnesī, Akabas līcī, kā arī Sarkanās jūras piekrastes joslā. Ģeologiem izdevās pat noteikt šīs dabas katastrofas laiku. Tā notikusi divas tūkstošgades pirms mūsu ēras, tātad Ābrahāma laikos.

3.    Tieši Nāves jūras tuvumā atrodas pauguru verdzes, kas sastāv lielākoties no akmens sāls. Daži no šiem pauguriem erozijas rezultātā pieņēmuši cilvēkiem līdzīgus apveidus. Nav nekādu šaubu, ka tur arī radusies teiksma par sāls stabā pārvērtušos Lata sievu.

4.    No sacītā izriet, ka ebreju tauta no paaudzes paaudzē saglabājusi atmiņas par kādu dabas katastrofu, kura sensenos laikos notikusi kaut kur Nāves jūras apvidū, un šo satricinošo notikumu, protams, apvijusi ar daudzām teiksmām un nostāstiem, bet tas nepavisam nenozīmē, ka to pamatā nebūtu vēsturiski patiess atgadījums.

5.    Lidotāji, kuri veic regulārus reisus pāri Nāves jūrai, apgalvo, ka viņi manījuši kaut kādu drupu aprises, turklāt tieši tajā vietā, kur, pēc aplēsām, vajadzētu atrasties Sodomai un Gomorai. Ezera dibenu pūlējušies pārbaudīt arī akvalangisti. Tā, piemēram, baptistu Betlēmes misijas vadītājs doktors Ralfs Banijs 1958. gadā paziņoja, ka viņš nogremdējies līdz pašam dibenam un uzdūries kādām aizsprosta paliekām, taču viņa apgalvojums tika uzņemts diezgan skeptiski.

Ienirt Nāves jūrā un sīkāk aplūkot tās dibenu nemaz nav tik vienkārši. Tās ūdens satur 25% sāls un ir tik duļķains, ka jau izstieptas rokas attālumā ir grūti kaut ko saredzēt. Turklāt tam piemīt tāds blīvums, ka cilvēks var nogulties uz

ūdens virsmas un lasīt grāmatu. Nirējam jāņem līdzi gandrīz četrdesmit kilogramu balasta, lai varētu nogremdēties ezera dibenā. Turklāt augstais sāls saturs izraisa nepatīkamu ādas iekaisumu un sāpīgu lūpu pietūkumu. Pēdējā laikā zemūdens ekspedīcijai nopietni gatavojas amerikāņu un kanādiešu jaukta arheologu grupa. Varbūt tai izdosies atrisināt Sodomas un Gomoras noslēpumu.

Seit vēl jāpieskaras Damaskas jautājumam. Bībelē nav sacīts, ka Ābrahāms pa ceļam uz Kānaānu būtu apstājies šajā pilsētā. Taču, aprakstīdami šo epizodi, mēs nevadījāmies no tukšiem minējumiem, bet balstījāmies uz noteiktiem avotiem un norādēm, kas liecina, ka Ābrahāma uzturēšanās tur ir vairāk nekā tikai iespējama.

1.    Par Ābrahāma ierašanos Damaskā savā darbā «Ebreju senatne» ieminas ebreju vēsturnieks Jozefs Flāvijs (m. ē. 37.—95. g.), kurš droši vien dibinās uz kaut kādiem mums nezināmiem avotiem vai tautas nostāstiem.

2.     Sensenais, visai rosīgais ceļš no Hāranas uz Kānaānu veda caur Sīriju, tātad arī caur Damasku. Nav nekāda iemesla pieņemt, ka Ābrahāms būtu izvēlējies kādu citu, mazāk izdevīgu aplinkus maršrutu.

3.   Ābrahāma uzturēšanos Damaskā apliecina fakts, ka viņa dzīvē pēkšņi parādās Ēliēzers no Damaskas. Patriarhs viņam uzticēja vadošas funkcijas savā saimniecībā un pirms paša dēla īzāka piedzimšanas Ēliēzeru pat uzskatīja par savu galveno mantinieku, vadīdamies no Hamurapi kodeksa, kurš pielaiž adoptāciju gadījumā, ja mantojuma atstājējam pašam nav bērnu.

Zeme, uz kurieni pārceļoja Ābrahāms, sākotnēji saucās par Kānaānu jeb «lejienes zemi» vai arī — pēc citu pētnieku domām — par «purpura krāsas vilnas zemi», jo tā bija slavena ar dārgas krāsvielas ražošanu, iegūstot to no jūras gliemežiem murex. Tikai Hērodots to nosauca par Palestīnu. Šis nosaukums atvasināts no vārda «pelištim», kādā Bībele dēvē filistiešus, kuri 13. gadsimtā pirms m. ē. mita Kānaānas dienvidu piekrastē.

Palestīna iedalās trīs galvenajās daļās: zemienes joslā, kas stiepjas gar Vidusjūras piekrasti; augstienē uz rietumiem no Jordānas jeb Priekšjordānā un, beidzot, klinšainā apvidū austrumos no Jordānas jeb Pārjordānā. Vidusjūras piekrastes joslas dienvidu daļā nelielu upju palienēs zeme bija ārkārtīgi auglīga. Saronas ieleju, kas atradās šajā apivdū, dēvēja par «paradīzes dārzu». Auglīga zeme bija arī daudzos

apvidos Jordānas rietumu krastā. Pateicoties karstajam klimatam, tur ienācās pat dateles. Auglības dēļ jo sevišķi daudzināja Galileju, un tā jau kopš sendienām bija biezi apdzīvota zeme. Tur atraktas daudzu Bībelē minētu senu pilsētu drupas. Arī austrumos no Jordānas bija sastopamas nelielas platības, kurās atttīstījās zemkopība.

Visumā Kānaāna tomēr bija lopkopības zeme. Plakankalnes, ar zāli apaugušas nogāzes un sausas stepes sniedza lopiem pietiekami barības, lai gan tās reizēm piemeklēja sausuma periodi. Jordānas ielejā zemkopībai noderīga augsne bija sastopama tikai Ģenecaretes ezera apvidū, bet citur zēla lekna augu valsts, kurā mitinājās pat plēsīgi zvēri.

Primitīvais augsnes apstrādes veids bez mēslojumu pielietošanas, auglīgo joslu ātrā noplicināšana un sausuma periodi noveda pie tā, ka bada gadi Palestīnā bija diezgan bieža parādība.

Ēģiptieši bija pieraduši redzēt klejotājas ganu ciltis ierodamies pie savām robežām un lūdzam patvērumu. Viņi zināja, ka atnācējus uz to spiež bads un ka tie ir mierīgi ļaudis, bez naidīgiem nolūkiem. Tāpēc ēģiptieši tos parasti bez jebkādiem iebildumiem ielaida savos tolaik mazapdzīvotos apvidos pie Nīlas deltas. Atnācējiem par to, protams, vajadzēja maksāt nodevas. Kādā ēģiptiešu kapenēs uzietā sienas gleznojumā redzami satriecoši klejotāju augumu attēli, kas liecina, ka atnācēji sastāvēja tikai no kauliem un ādas. Beni- Hasanas kapeņu freska reālistiski attēlo semītu ganu ciltis, kuras uz robežas ved sarunas ar Ēģiptes ierēdņiem.

Ēģiptiešu robežmūrisf kas bija uzcelts, lai aizsargātos no tuksneša kareivīgo cilšu iebrukumiem, pastāvēja jau divi tūkstoši gadu pirms m. ē., tātad Ābrahāma laikos. Mēs to uzzinām no avantūristiskajiem piedzīvojumiem, kādus aprakstījis ēģiptiešu augstmanis Sinuhets, kurš bija iejaukts kaut kādās galma intrigās un bija spiests glābdamies bēgt pāri robežai. Sinuhets stāsta, ka viņš naktī pārkļuvis pāri «Augstmaņu mūrim» un devies uz Kānaānas ziemeļiem. Tur viņš atradis viesmīlīgu uzņemšanu pie kāda Ābrahāmam, īzākam un Jēkabam līdzīga cilts virsaiša. Ēģiptiešu augstmanis nespēj vien beigt slavēt zemes auglību, tā apstiprinādams Bībeles liecību, pēc kuras Kānaānā tekot «piens un medus». Sie cildinājumi, protams, varēja attiekties tikai uz tiem novadiem, kur pastāvēja laukkopība un dārzkopība. Sinuhets, starp citu, raksta: «Tā bija laba zeme. Vīģes un vīnogas tur auga lielā daudzumā, bet vīna mums bija vairāk nekā ūdens.

Tāpat nekad netrūka medus un olīveļļas. Koki bija pilni visdažādākiem augļiem. Audzēja tur arī kviešus un miežus. Mājlopu bija bez sava gala. Diendienā es ēdu maizi, vārītu gaļu un ceptus mājputnus, kā arī dzēru vīnu. Vēl ēdu medītus dzīvniekus, jo man par godu tika rīkotas medības, un arī es pats ar dzinējsuņiem it bieži devos medīt.»

Aprakstot ebreju tērpus, mēs tāpat dibinājāmies uz Ēģiptē izdarītiem arheoloģiskiem atradumiem. Ēģiptiešu augstmaņa kapenēs Beni-Hasanā no 18. gadsimta pirms m. ē. ir sienas gleznojums, kurā attēlota klejotāju semītu cilts no Palestīnas. Tajā redzam bārdainus vīriešus, sievietes un bērnus. Daži vīrieši valkā īsus krāsaini svītrotus bruncīšus, bet sievietes un tāpat arī citi vīrieši ietinušies garos, gleznainos apmetņos. Klejotāju ieroči ir šķēpi, loki un lingas. Viens no tiem spēlē uz mazas liras, kas liecina, ka jau tolaik semīti bijuši ļoti muzikāli. Pārsvarā sastopama zaļā, sarkanā un zilā krāsa.

Starp citu, arī Bībele vairākās vietās apstiprina, ka ebrejiem patikusi krāsainība. 2. Mozus grāmatas 25. nodaļā, no 2. līdz 5. pantam lasām, ka dievs uzdevis Mozum savākt no saviem ļaudīm upuru dāvanas, un proti: «… šāda lai ir dāvana, ko jūs ņemat: zelts» sudrabs un varš; zils un sarkans purpurs, sarkans šarlaks un karmezīns, smalku dziju audums un kazu spalvu audums un iesarkanas aunu ādas…» Bet Sa- muēla 2. grāmatas 1. nodaļas 24. pantā Dāvids izsaucas: «Ak Izraēla meitas! Raudiet par Sauļu, kas jūs tērpa dārgā purpurā un greznoja jūsu tērpus ar mirdzoša zelta rotājumiem!»

JĀZEPA VĒTRAINAIS DZĪVES STĀSTS

PĀRDOTS VERDZĪBĀ.

Jēkabam bija divpadsmit delu, bet visvairak pieķeries viņš bija jaunakajam atvasēm Jāzepam un BenjamTnam, jo tos bija dzemdējusi viņa iemīļotā Rāhele. Benjamīns bija vēl bērns, bet Jāzeps jau izaudzis par neparasti atjautīgu puisi, un neviens dzimtā nebija ar tik gudru prātu.

Tēvs ar viņu, protams, ļoti lepojās un, kā tas reizēm mēdz notikt, izdabāja visām viņa iegribām. Starp citu, Jēkabs savam mīļajam dēlam uztaisīja rakstainu, košu tērpu un pārlieku nespieda viņu saimniecības darbos. Bil- has un Zilfas dēliem turpretim vajadzēja rūpēties par lopu bariem, un viņi augas dienas pavadīja ganībās, kamēr Jāzeps, grezni saģērbies un uzposies, slaistījās pa mājām. Un to viņš darīja dižmanīgā kārtā, bez mēra lielīdamies un iedomādamies, ka viņš visu zina labāk par saviem pusbrāļiem. Turklāt gadījās pat, ka Jāzeps izspiegoja brāļus un, ja tie kaut ko nogrēkojās, tūdaļ tos nosūdzēja tēvam.

Jēkaba dēliem, kuri lielāko daļu laika pavadīja ārpus tēva mājas, daudz kas bija slēpjams, tāpēc viņi no visas sirds ienīda šo švītu un mēlnesi, kurš viņiem tik daudz bija sariebis. Bet Jāzeps, kuru iedomība darīja aklu, neatskārta, ka brāļu naids augdams aug lielumā. Nepagāja nevienas dienas, kad viņš šādā vai tādā veidā nebūtu brāļus aizskāris. Jo sevišķi viņš tos kaitināja, klāstīdams savus sapņus, kuros brāļi allaž uzstājās pazemojošā lomā. Kādu dienu, kad visi bija nosēdušies pie azaida galda, Jāzeps izstāstīja šādu sapni:

«Mēs, lūk, sējām kūlīšus tīruma vidū, un mans kūlītis piecēlies stāvēja, bet jūsu apkārtējie kūlīši klanījās līdz zemei mana kūlīša priekšā.»

Pusbrāļi viņam izaicinoši noprasīja:

«Vai tiešām tu valdīdams gribi kā ķēniņš valdīt mūsu vidū?»

Jēkabs, kā jau allažiņ visos strīdos, nostājās sava mīluļa pusē. Bet Jāzeps drīz vien redzēja citu sapni, kurā ne tikai vienpadsmit zvaigznes, bet pat saule un mēness viņam klanījās. Tas šoreiz sāpīgi aizskāra pat veco tēvu.

«Ko nozīmē sapnis, kuru tu sapņoji?» Jēkabs sašutis norūca. «Vai mums būtu ietin jāiet: man, tavai mātei un taviem brāļiem, lai klanītos tavā priekšā līdz zemei?»

Pēc tēva rājiena Jāzeps kādu laiku bija rimtāks. Taču nepatīkamais atgadījums drīz aizmirsās, un viņš atkal gozējās tēva mīlestības un labvēlības saulītē.

Bet tad gadījās, ka Jāzepa pusbrāļi, labākas ganības meklēdami, aizklīda līdz Sihemai, un no viņiem ilgāku laiku nebija nekādu ziņu. Satrauktais Jēkabs aizsūtīja Jāzepu uzzināt, kas ar brāļiem noticis.

Pārrauga uzdevumus Jāzeps uzņēmās visai labprāt un jutās pagodināts. Sihemā viņš uzzināja, ka brāļi ar ganāmpulku pārcēlušies uz Dotanas pilsētas apvidu. Tāpēc viņš devās uz turieni. Klajajās kalnu ganīklās brāli Jāzepu tūdaļ ieraudzīja, līdzko viņš parādījās pamalē. Viens no viņiem pikti iesaucās:

«Lūk, tur nāk tas lielais sapņotājs! Nokausim viņu un iemetīsim to kādā no bedrēm un sacīsim, ka plēsīgs zvērs to ir aprijis. Tad mēs gan redzēsim, kas būs ar viņa sapņiem!»

Redzēdami lepni uzcirtušos švītu, kurš droši vien atkal bija ieradies, lai viņus izspiegotu, Bilhas un Zilfas dēli nosprieda izbeigt ar viņu reizi par visām reizēm. Viņi gribēja to nogalināt un iemest izžuvušā akā, bet tēvam sacīt, ka Jāzepu saplosījis plēsīgs zvērs. Taču Rūbens tam pretojās un lūdza neizliet brāļa asinis. Tas ierosināja Jāzepu iemest akā dzīvu, jo viņam tā kā tā vajadzēja tur nobeigties aiz bada. Bet ^dvēseles dzīlēs Rūbens bija apņēmies naktī Jāzepu no turienes izvilkt un aizvest pie tēva.

Negantiē brāļi pēc ilgiem strīdiņiem beidzot Rūbenam piekrita. Tiklīdz Jāzeps bija pienācis klāt, brāļi tūlīt metās viņam virsū, izģērba viņu kailu, sasēja ar virvēm un nolaida dziļas akas dibenā. Nabadziņš aiz gauža pārbīļa sākumā zaudēja pašpārliecinātību un kļuva gluži stīvs, bet, kad atjēdzās tumšajā bedrē, viņu pārņēma lielas šausmas un viņš sāka skaļi vaimanāt un lūgties. Taču negantie brāļi palika kurli pret Jāzepa žēlabām un lūgumiem, mierīgā garā apsēdās ieturēt launagu, bet viņam bedrē neno- meta pat maizes kumosiņa.

Pagāja pāris dienas, Jāzeps visu laiku cieta bada un slāpju mokas. Bet tad parādījās midiāniešu vai ismaēliešu[9]karavāna, kura no Gileādas veda uz Ēģipti garšvielas, balzamu un mirres. Tie bija bagāti tirgoņi, ģērbušies krāšņās drēbēs. Ap kaklu un rokām viņiem saulē mirdzēja tīra zelta rotas, un pat nastu nesēju ēzeļu iemaukti bija greznoti ar zelta pogām.

Tad brāļiem ienāca prātā pārdot Jāzepu verdzībā. Ceļojošie tirgoņi vērīgi aplūkoja izģindušo pusaudzi un beidzot samaksāja par viņu divdesmit sudraba seķeļus, jo labi zināja, ka Ēģiptes tirgū jauns vergs skaitījās vērtīga prece.

Kad karavāna bija aizgājusi tālāk savu ceļu, nekrietnie brāļi izmērcēja Jāzepa drēbes kazlēna asinīs un aizsūtīja tās tēvam, likdami apjautāties, vai viņš tās pazīstot. Ieraudzījis asinīm slacīto mīļotā dēla apmetni, Jēkabs vai prātu zaudēja aiz bēdām. Saplosījis savas drānas, viņš nevaldāmās sāpēs vaimanāja:

«Tie ir mana dēla svārki; plēsīgs zvērs ir viņu aprijis; Jāzeps ir plēstin saplosīts.»

Pēc tam viņš ieģērbās maisā un nerimās apraudāt savu zaudējumu. Ģimene visādi nopūlējās remdēt tēva ciešanas, taču Jēkabs nebija nomierināms un aizlauztā balsī žēlojās:

«Sērodams es sekošu savam dēlam uz pazemi.»

Kamēr tēvu kremta neizsakāmas sāpes, midiānieši turpināja savu tālo ceļu, vezdami līdzi uz Ēģipti noraudājušos, nelaimīgo Jāzepu, kuru brāļi tik nekrietni bija nodevuši.

JAZEPS POTIFARA MĀJĀ.

Ceļojošie tirgoņi pārdeva Jāzepu faraona miesas sardzes priekšniekam Potifaram. Tādā kārtā Jēkaba dēls nokļuva pie

'viena no visaugstākām Ēģiptes amatpersonām. Tur viņam neklājās slikti. Čakls, godīgs un augstākā mērā izdarīgs, viņš iemantoja labvēlību Potifara acīs, kurš viņam veltīja savu uzticību un lika aizvien atbildīgākos darbos. Galu galā nonāca tik tālu, ka Potifars iecēla Jāzepu par visu savu īpašumu pārvaldnieku, bet pats vairs nemaz neiejaucās viņa rīcībā. Kā Jāzeps izlēma, tā bija labi. Potifaram bija dibināts pamats izvirzīt ebreju vergu. Kopš tā laika, kad viņš tam bija uzticējis savu saimniecību, Potifara manta nemitīgi pieauga, bet viņš pats, atbrīvojies no ikdienas raizēm, varēja pilnīgi nodoties kara lietām un dzīvot pēc sirds patikas.

Bet, kā mēdz sacīt: nelaime nenāk brēkdama. Jāzeps bija stalts un vaigā visai skaists jauneklis. To redzēdama, Potifara sieva iedegās pret viņu kaislībā un visādi nopūlējās viņu pavedināt uz mīlēšanos. Taču Jāzeps, negribē-

dams ar nekrietnu nodevību atmaksāt savam labdarim, neļāvās viņas kārdinājumiem.

Diemžēl saldkaislā sieva bija apņēmusies pavest jaunekli, lai tas maksātu ko maksādams. Reiz, izmantodama gadījumu, kad mājās nebija ne vīra, ne kalpotāju, viņa ar kaut kādu ieganstu ievilināja Jāzepu guļamistabā, apķērās jauneklim ap kaklu un novilka viņu guļamvietā. Jāzeps izmisis pretojās un beidzot aizbēga, pamezdams viņas rokās savu apmetni.

Dziļi aizvainota savā sievišķīgā lepnumā, nonievātā sieva Jāzepam atriebās visai neglītā kārtā. Viņa sāka nelabā balsī brēkt un, kad no visām pusēm saskrēja kalpotāji, norādīja uz Jāzepa apmetni kā viņa vainas pierādījumu. Atgriezies mājās, Potifars visu uzzināja un, noticēdams viltīgās sievas sašutumam, ieslodzīja Jāzepu cietumā.

Taču pat tur Jēkaba dēls nezaudēja savu atjautību. Pēc neilga laika viņš bija iemantojis cietuma priekšnieka labvēlību, un viņam uzdeva uzraudzīt pārējos ieslodzītos. Jāzeps allaž bija noderīgs cilvēks, kuram varēja uzticēt visādus darbus un saimniecības raizes. Kur vien viņš parādījās, Jāzeps visur izvirzījās ar savu centību un gatavību pakalpot. Nerimtīga godkāre urdīja viņu kā sīkās, tā lielās lietās, un viņš, pateicoties savam praktiskajam un apņēmīgajam saprātam, kā arī prasmei izdabāt priekšniecībai, allaž iemantoja uzslavu.

Kādu dienu cietumā ieslodzīja faraona dzērienu devēju un galveno maizes cepēju. Jāzeps pūlējās palīdzēt viņiem postā un atvieglot viņu likteni. Neveiksmīgie galminieki, atlīdzinādami Jāzepam ar savu draudzību, caurām dienām runājās ar viņu, izklāstīdami visas galma intrigas un iepazīstinādami ar valdnieka vājībām. Jāzeps visu ielāgoja un drīz vien bija tik labi informēts, it kā pats būtu kalpojis valdnieka pilī.

Kādā sarunā izrādījās, ka abi galminieki redzējuši savādus sapņus. Dzērienu devējam bija rādījies vīnogu cers, kuram bija uzaugušas trīs atvases ar pumpuriem, kas drīz vien nobrieda par ogām. Dzērienu devējs tad palicis zem tām krūzīti, izspiedis no vīnogām sulu un pasniedzis to faraonam.

Jāzeps brīdi padomāja un tad pareģoja, ka dzērienu devējs pēc trim dienām atgūs faraona labvēlību un atgriezīsies agrākajā amatā. Pie reizes Jāzeps palūdza, lai dzērienu devējs tad neaizmirstu arī viņu un iebilstu faraonam kādu vārdu par to, ka Jāzeps bez jebkādas vainas ieslodzīts cietumā.

Tad savu sapni izstāstīja galvenais maizes cepējs. Tas bija redzējis, ka nes uz galvas trīs grozus ar maizi, bet to izknābā putni. Jāzeps sadrūma un pareģoja, ka pēc trim dienām maiznieku nodos bendēm.

FARAONA PILĪ.

Un patiesi, pēc trim dienām Jāzepa pareģojumi piepildījās. Faraons svinēja savu dzimšanas dienu un dzīru laikā atcerējās, ka dzē

rienu devējs viņam aizvien prasmīgi pakalpojis. Tāpēc faraons tam piedeva pārkāpumu un atkal pasniedza pils pagraba atslēgas. Bet pret ceptuves pārzini valdnieks palika nelokāms un nodeva to bendēm.

Diemžēl, kā jau tas palaikam mēdz notikt, dzērienu devējs savā laimē aizmirsa nedienu biedru, kurš viņam bija pareģojis brīvību. Jāzeps vēl divus gadus nosēdēja cietumā un jau atmeta cerības, ka nepateicīgais galminieks kādreiz izpildīs savu solijumu. Un nav iespējams paredzēt, kā izveidotos Jāzepa liktenis, ja savukārt faraonam nebūtu sākuši rādīties sapņi.

Kādu nakti faraons redzēja šādu sapni. No upes izkāpa septiņas treknas govis un ganījās palienes pļavā. Bet tad no upes izkāpa septiņas izkāmējušas govis un aprija treknās. Citu reizi viņš sapnī redzēja, ka no zemes izaug septiņas brangas un skaistas graudu pilnas vārpas, bet tad septiņas tukšas un izkaltušas vārpas aprij brangās.

Savādie sapņi satrauca faraonu. No visas Ēģiptes viņš saaicināja visviedākos pareģus un zintniekus, kuri bija lietpratēji sapņu iztulkošanā. Bet tie tikai grozīja galvas, apspriedās savā starpā un ķīvējās, līdz beidzot noplātīja rokas un atziņas dievišķīgajam valdniekam, ka nespējot atminēt sapņos apslēpto nozīmi.

Faraons sadrūma, un visā pilī valdīja nomākts garastāvoklis. Un tikai tad dzērienu devējs atcerējās Jāzepu. Paredzēdams izdevību iemantot vēl lielāku faraona labvēlību, viņš pastāstīja par jauno ebreju, kurš viņam kādreiz cietumā tik trāpīgi pareģojis nākotni.

Faraona sirdī atdzima jauna cerība. Ne mirkli nekavēdamies, viņš lika atvest Jāzepu. Kad cietumnieks, kurš bija apcirpis matus un ieģērbies tīrās drānās, faraona priekšā nometās uz sejas zemē, valdnieks viņu nepacietīgi uzrunāja:

«Es redzēju sapni, bet nav neviena, kas to izskaidrotu, un tad es dzirdēju par tevi sakām, ka tev tikai jādzirdot sapnis, lai to izskaidrotu.»

Jāzeps vērīgi noklausījās valdnieka sapņus par treknajām un liesajām govīm un tāpat arī par brangajām un izkaltušajām vārpām. Brīdi padomājis, viņš paziņoja, ka Ēģipte pieredzēšot septiņus auglīgus gadus, pēc kuriem nākšot septiņi sausuma un bada gadi. Taču viņš neapmierinājās tikai ar sapņa izskaidrošanu, bet vēl ieteica faraonam, lai tas nekavējoties ieceltu gudru pārvaldnieku, kurš pārticības gados klētīs sakrātu vienu piekto daļu gadskārtējās ražas, lai tad posta laikā novērstu trūkumu.

Faraonam šis padoms iepatikās. Domīgi viņš nolūkojās izskatīgā jaunekļa atklātajā sejā, un prātā,viņam iešāvās doma, ka tepat, raugi, jau arī ir paša likteņa izredzētais vīrs. Faraons tūdaļ iecēla Jāzepu par pārvaldnieku, nododams tā rokās visas valsts vadību. Jo tikai ar bargiem līdzekļiem bija izpildāms saimnieciskais plāns, kurš prasīja uzlikt smagu nodevu nastu kā feodālajiem zemes īpašniekiem, tā arī trūkumā dzīvojošiem zemniekiem.

Jāzepam bija trīsdesmit gadu, kad viņš pēkšņi no dziļa posta izvirzījās pašās sekmju un labklājības virsotnēs. Pēc četrpadsmit verdzības gadiem viņš kļuva par savu kādreizējo kungu pavēlnieku un labo roku faraonam, kuru Ēģiptē godināja kā dievu.

Saskaņā ar galma rituālu Jāzepam varu nodeva ārkārtīgi svinīgā ceremonijā. Zelta tronī sēdēdams, faraons viņam pasniedza augstā amata, atribūtus: zelta gredzenu, dārgu kaklarotu un greznu apmetni. Un pēc tam svinīgi paziņoja:

«Es esmu faraons, bet bez tavas ziņas lai neviens cilvēks nepaceļ nedz savu roku, nedz savu kāju visā Ēģiptes zemē.»

Tajā pašā dienā viss galms kaujas ratos, kuros bija iejūgti ugunīgi rumaki, aizauļoja uz templi. Jāzeps kā valsts pārvaldnieks kavalkādē ieņēma otro vietu, tūlīt aiz faraona, un, kad viņš tā traucās pa ielām, heroldi aicināja tautu krist ceļos jaunā oligarha priekšā. Templī faraons piešķīra Jāzepam ēģiptiešu vārdu, nosaukdams viņu par Safnat-Paneahu, kas burtiskā tulkojumā nozīmē: «dievs teic, lai viņš dzīvo». Bez tam faraons izprecināja Jāzepam Onas pilsētas (grieķiski: Hēliopole) ietekmīgā priestera Potifara meitu, tādā kārtā nodrošinādams viņam varenās priesteru kastas atbalstu.

JĀZEPS VALDA PĀR ĒĢIPTI.

Septiņos labas ražas gados Jāzeps apbraukaja visu valsti, lai personīgi pārbaudītu,» kā tiek izpildītas viņa pavēles. Noliktavas līdz malām pildījās ar kviešiem, bet valstī, neraugoties uz nodevām, bija tāda pārticība, ka ļaudis cildināt cildināja jauno pārvaldnieku. Laime viņam uzsmaidīja arī ģimenes dzīvē, jo laulātā draudzene Ase- neta viņam dzemdēja divus dēlus — Manasi un Efraimu.

Tad saskaņā ar Jāzepa pareģojumu uznāca sausuma un bada gadi ne tikai Ēģiptē, bet arī visās kaimiņu zemēs. Ļaudis cieta badu, bet, kad viņi lūdza faraonu, lai tas liktu atvērt tiem noliktavas, valdnieks tos sūtīja pie Jāzepa.

Kā saprātīgs saimnieks Jāzeps izpildīja ļaužu lūgumus, taču labību neizdalīja par velti. Sākumā par to vajadzēja maksāt naudā, bet, kad tās vairs nebija, cilvēki pārdeva zirgus, aitas, vēršus, ēzeļus, lai tikai paglābtos no bada. Beidzot tie zaudēja zemi un paši atdeva sevi verdzībā. Tādā kārtā pēc septiņiem posta gadiem visa zeme kopā ar tās arājiem kļuva par faraona nedalītu īpašumu. 'Vienīgi priesteri saglabāja savas bagātības, jo faraons, rēķinādamies ar viņu ietekmi, bija atļāvis labajos gados tiem pašiem rūpēties par labības uzkrāšanu.

Tiklīdz visa zeme bija kļuvusi par faraona īpašumu, Jāzeps sāka to izrentēt, bet tautai paziņoja:

«Redzi, es esmu tagad nopircis jūs un jūsu zemes faraonam. Te jums sēkla, ko savus laukus apsēt. Bet ar augļiem būs tā, ka jums piektā daļa jādod faraonam, bet četras daļas paliks jums ir tīruma sēklai, ir barībai jums un tiem, kas jūsu namā, un pārtikai jūsu mazajiem bērniem.»

Un ļaudis solījās uzticīgi kalpot faraonam. Kopš tiem laikiem nodibinājās tāda kārtība, ka ēģiptiešu tauta valdniekam atdeva piekto daļu ražas. Bet tā neattiecās uz priesteriem, un tāpēc tie kļuva aizvien bagātāki un viņu vara augtin auga.

JĒKABA DZIMTA CIEŠ BADU.

Sausums bija piemeklējis ari Kānaānu. Padzirdējis, ka Ēģipte var iepirkt kviešus, Jēkabs aizsūtīja savus desmit

dēlus uz faraona zemi pēc labības. Mājās viņš paturēja tikai Benjamīnu, kuru tik ļoti mīlēja, ka negribēja laist projām no sevis.

Braji sakrāva tukšos maisus uz ēzeļiem un devās tālajā ceļā. Ēģiptē viņiem bija jāstājas augstākā amatvīra vaiga priekšā, jo tikai viņš pats personīgi varēja tiem piešķirt labību. Ieraudzījis atnācējus no Kānaānas/Jāzeps piedzīvoja milzīgu satraukumu. Pirmajā acu uzmetienā viņš pazina brāļus, kuri bija viņu kādreiz pārdevuši par divdesmit sudraba gabaliem. Taču viņš tiem neatklājās un sarunājās ar brāļiem ar tulka starpniecību.

Tāpat Jāzeps nevarēja atsacīties no prieka viņus pabiedēt. Skaļā balsī viņš brāļus apsūdzēja, ka tie ieradušies Ēģiptē spiegošanas nolūkos, nevis lai iepirktu pārtiku. Pārbijušies brāļi svīda nāves bailēs. Tie visādi .nopūlējās ieskaidrot, ka ieradušies tikai pēc labības, ka viņu vecajam tēvam, kas tos uz šejienes atsūtījis, bijuši divpadsmit dēli, no kuriem jaunākais palicis mājās, bet viens pazudis bez vēsts.

Jāzeps noklausījās viņos ar sarauktu pieri un neizrādīja, cik ļoti viņu saviļņojusi vēsts, ka Jēkabs un Benja- mīns ir dzīvi. Izlikdamies sadusmots, viņš vēl aizvien apvainoja brāļus spiegošanā un paziņoja, ka tikai vienu no viņiem atlaidīšot uz mājām, lai tas atvestu jaunāko brāli par pierādījumu, ka viss stāstītais ir patiesība. Neuzklausīdams brāļu zvērestus un lūgumus, Jāzeps izsauca sardzes vīrus un lika visus aizvest uz cietumu.

Taču pēc trim dienām viņam kļuva brāļu žēl, un viņš nolēma spriedumu mīkstināt. Licis atvest brāļus vēlreiz pie sevis, viņš paziņoja, ka pārdošot tiem labību un atļaušot atgriezties Kānaānā, tikai vienu paturēdams par ķīlnieku tam, ka viņi atvedīs jaunāko brāli.

Neiedomādamies, ka ēģiptiešu augstmanis saprot ebreju valodu, Jēkaba dēli sāka savā starpā žēloties, ka viņus pelnīti ķer dieva sods par kādreiz brālim nodarīto pārestību. Tādā kārtā Jāzeps uzzināja, ka viņi nožēlo savu vainu un patiesībā nemaz nav ļauni cilvēki. Un Jāzepu pārņēma tāds aizkustinājums, ka viņam vajadzēja iziet blakus istabā, lai tur vientulībā izraudātu savas sirds mokas un neaprimušo ilgošanos pēc tuviniekiem. Norausis asaras, viņš apvaldīja savas jūtas un lika brāļiem piepildīt maisus ar labību, bet Simeonu aizvest uz cietumu kā ķīlnieku. Slepenībā viņš pavēlēja naudu, ko brāļi bija samaksājuši par labību, ielikt, tiem neredzot, maisos, lai ar to pārbaudītu viņu godīgumu.

Jēkaba dēli devās atceļā uz Kānaānu, vezdami ar kviešu maisiem apkrautos ēzeļus. Pa ceļam viņi apstājās pārnakšņot kādā iebraucamā vietā. Atraisot maisus, lai pabarotu ēzeļus, viņi tajos atrada savu naudu, ko bija samaksājuši par labību. Pārliecībā, ka notikusi kāda kļūda, viņi nosprieda šo naudu atmaksāt, kad nākamo reizi ieradīsies Ēģiptē.

Taču tas nenotika tik drīz, un. Simeons jau zaudēja cerības, ka izkļūs no cietuma, jo Jēkabs neparko pasaulē negribēja šķirties no Benjamīna. Pēc Jāzepa zaudēšanas viņš dzīvoja vienās bailēs, ka varētu zaudēt arī visjaunāko dēlu, kurš vecumā viņam bija vienīgais iepriecinājums. Nelīdzēja ne pierunās, ne ierunas, un pat ne Rūbena apgalvojums, ka pēdējais ļaušot nonāvēt savus divus dēlus, 'ja no Ēģiptes neatgriezīšoties kopā ar Benjamjnu. Jēkabs bija nelokāms, un brāļi nolēma otro reizi uz Ēģipti vairs nedoties, jo baidījās bez Benjamīna rādīties ēģiptiešu augstmanim.

Drīz vien tomēr pārtika izbeidzās un trūkums atkal sāka žņaugt dzimtu. Jēkabam vairs nebija citas izejas: ar smagu sirdi viņam vajadzēja brāļiem līdzi sūtīt arī Ben- jamīnu. Lai pielabinātu ēģiptiešu augstmani, Jēkabs viņam kā dāvanu aizsūtīja maķenīt balzama un medus, garšvielas, mirres, riekstus un mandeles. Tāpat viņš dēliem piekodināja atmaksāt naudu, kura neizprotamā kārtā bija iekļuvusi maisos.

Brāļi devās uz Ēģipti, sagaidīdami visļaunāko, bet Jāzeps, ieraudzījis Benjamīnu, uzņēma viņus laipni. Viņš pavēlēja pavāriem sagatavot dzīres, bet pašus ciemiņus nodeva nama pārrauga gādībā, lai tie varētu noskalot ceļa putekļus. Brāļi izmantoja šo gadījumu un gribēja atmaksāt maisos atrasto naudu. Taču, viņiem par pārsteigumu, kalpotājs negribēja naudu pieņemt, sacīdams:

«Miers ar jums. Nebīstieties! Jūsu un jūsu tēvu dievs ir jums kādu mantu ielicis jūsu barības maisos. Jūsu naudu es esmu dabūjis.»

Brāļi atviegloti uzelpoja un drīz vien pieredzēja arī citu iepriecinājumu, jo nama pārraugs atveda no cietuma Simeonu un iedeva viņam tīras drēbes, lai arī Simeons varētu piedalīties dzīrēs.

Pilī brāļi līdz zemei paklanījās ēģiptiešu augstmanim un pasniedza tam Jēkaba atsūtītās dāvanas. Jāzeps apsveica viņus, aplūkoja dāvanas un apvaicājās par tēva veselību. Bet, paskatoties uz savu brāli Benjamīnu, viņu pārņēma tāda aizgrābtība, ka viņš tikai ar pūlēm novaldīja asaras. Cik vien aši spēdams, Jāzeps izgāja blakus istabā, lai tur vienatnē izraudātos. Pēc tam, nomazgājis muti un atgriezies dzīru zālē, viņš lika celt cienastu galdā.

Dzīru laikā Jāzeps rūpējās, lai jaunajam Benjamīnam pasniegtu vislabākos un lielākos kumosus. Un pie galda drīz vien valdīja tāda jautrība, ka visi pamatīgi apskurba.

JĀZEPS VELREIZ PĀRBAUDA BRĀĻUS.

Nākamajā dienā-Jāzeps nama pārraugam pavēlēja, lai tas atkal katram brālim maisā paslēpj naudu, bet—Benjamīna maisā teica ielikt vēl sudraba vīna kausu, pēc kura pats vairākkārt bija zīlējis nākotni.

Kolīdz Jēkaba dēli ar saviem nastu ēzeļiem atradās ārpus pilsētas, Jāzeps tiem pakaļ nosūtīja miesas sargus. Brāļiem aiz šausmām pamira sirds, kad viņus ielenca bruņoti karavīri kaujas ratos. Sardzes priekšnieks ar bargu seju piegāja pie viņiem, pārmezdams, ka tie nozaguši pārvaldnieka sudraba kausu. Brāļi, protams, dedzīgi to noliedza un, būdami ar mieru, lai viņus pārmeklē, teica:

«Pie kura no taviem kalpiem tas tiks atrasts, tam būs mirt, un mēs būsim mūsu kungam par kalpiem.»

Bet sardzes priekšnieks paziņoja, ka viņš aizvedīšot uz cietumu tikai zagli. Un, visiem par lielu brīnumu, sudraba kausu izvilka no Benjamīna maisa! Jēkaba dēli izmisumā saplosīja savas drēbes un apraudāja savu posta likteni. Bet šajā brīdī tie atkal nepārprotami apliecināja savu godīgumu, ko Jāzeps bija gribējis pārbaudīt. Viņi nolēma nepamest Benjamīnu nestundā un kopā ar jaunāko brāli atgriezās Ēģiptes galvaspilsētā.

Pilī brāļi metās Jāzepam pie kājām, lūgdamies, lai viņš tos patur verdzībā kopā ar Benjamīnu. Taču ēģiptiešu augstmanis negribēja pieņemt viņu upuri un palika pie sava, ka sods jāizcieš tikai Benjamīnam. Tad priekšā iznāca Jūda un droši sacīja: «Ak kungs! Tu vaicāji mums par mūsu tēvu. Tas ir jau ļoti vecs, un, ja mēs atgriezīsimies bez viņa.mīļotā bērna, viņš nomirs aiz bēdām. Apžēlojies par mūsu tēvu, atlaid Benjamīnu brīvē un viņa vietā paturi par vergu mani, bet es tev uzticīgi kalpošu līdz sava mūža pēdējai dienai.»

Redzēdams, ka viņa pusbrāļi ir krietni ļaudis, Jāzeps vairs nespēja slēpt savas jūtas. Izsūtījis no istabas visus ēģiptiešus, Jāzeps atzinās, kas viņš patiesībā tāds ir. Visa viņa godība mirklī pagaisa, un viņš sāka raudāt tik skaļā balsī, ka tas bija dzirdams visā pilī.

Brāji stāvēja kā pērkona spēriena ķerti. Viņi nemaz nepriecājās, jo bija nobažījušies, vai tikai brālis negribēs atriebties par tam nodarīto pārestību. Taču Jāzeps viņus sirsnīgi noskūpstīja, bet visciešāk apskāva Benjamīnu, savu visjaunāko brāli. Kad Jāzeps bija gana nopriecājies un noslaucījis laimes asaras, viņš paskubinošā balsī teica: «Steidzieties atgriezties pie mana tēva un sakiet viņam: To tev liek teikt tavs dēls Jāzeps: dievs mani ir nolicis par kungu visai Ēģiptes zemei; nāc pie manis un nevilcinies! Tu dzīvosi Gošenes zemē un būsi man tuvu; ir tu, ir tavi bērnu bērni, ir tavi sīklopi, ir tavi liellopi, ir viss, kas tev pieder. Un es apgādāšu tevi tur ar uzturu, jo vēl būs pieci bada gadi, ka tu nekļūsti nabags, nedz tu, nedz tavs nams, nedz kas tev ir.»

Vēsts par neparasto sastapšanos aši kļuva zināma valdnieka pilī. Faraons savā žēlastībā atļāva Jāzepam atvest no Kānaānas visu savu dzimtu un izsūtīt pajūgus, ar ko pārvest mantas.

Jāzeps darīja tā, kā viņa pavēlnieks bija atļāvis. Bez tam viņš devīgi apdāvināja visu savu dzimtu. Vecākajiem brāļiem Jāzeps pavēlēja izsniegt katram divas kārtas drēbju, bet Benjamīnam — piecas kārtas vislabāko drānu un trīs simti sudraba gabalu un tēvam nosūtīja ne tikai drēbes un naudu, bet arī daudz citu Ēģiptes bagātību. Dāvanas sakrāva uz desmit ēzeļiem, bet desmit ēzeļu mātes veda kviešus, kā arī citu pārtiku, lai Jēkaba ļaudīm pārcelšanās laikā nevajadzētu badoties.

Kad dēli atgriezās Kānaānā un izstāstīja tēvam visu faraona galmā pieredzēto, viņš sākumā negribēja ticēt un, tikai ieraugot atvestās dāvanas, atžirga garā. Aiz prieka raudādams, Jēkabs izsaucās:

«Pietiek! Mans dēls Jāzeps vēl ir dzīvs. Es celšos, lai viņu redzētu, pirms mirstu.»

IZRAĒLA DZIMTA APMETAS NĪLAS DELTĀ.

Izraēla dzimta, kas sastāvēja no sešdesmit sešiem cilvēkiem, devās ceļā uz Ēģipti, kur apmetās Gošenes zemē Nīlas deltā. Saņēmis ziņu par tēva ierašanos, Jāzeps kaujas ratos traucās viņam pretim un krita Jēkabam ap kaklu.

«Tagad labprāt gribu mirt,» aizkustinātais sirmgalvis sacīja, «jo esmu tevi redzējis un zinu, ka tu vēl esi dzīvs.»

Pēc tam Jāzeps tēvu un piecus no brāļiem aizveda stādīt priekšā savam labdarim. Pēc viņu lūguma faraons atļāva tiem apmesties Gošenes zemē, bet tad, ar cieņu paskatījies uz sirmo, lepnas pašapziņas pilno Jēkabu, kas stāvēja viņa priekšā, ģērbies platā vilnas apmetnī un ar gana zizli rokā, pajautāja sirmgalvim, cik īsti viņam gadu.

«Mani svešniecības gadi ir simts trīsdesmit; īsi un bēdu pilni ir mani mūža gadi, un tie nesasniedz manu tēvu mūža gadus viņu sirošanas laikos,» sirmgalvis atbildēja un, labo roku pacēlis, svētīja faraonu.

Ganības Gošenes zemē bija leknas un auglīgas. Izraēliešu ienācējiem šeit klājās labi, tālab viņi ātri savairojās. Jēkabs nodzīvoja vēl septiņpadsmit gadu, bet, juzdams tuvojamies savu galu, lūdza Jāzepu, lai tas viņu apbedītu vectēva un tēva kapenēs Makpelas alā Mamres tuvumā. Pirms nāves Jēkabs par savas dzimtas locekļiem uzņēma vēl Jāzepa un ēģiptietes dēlus Manasi un Ēfraimu. Svētījis savus divpadsmit dēlus, no kuriem vajadzēja izaugt divpadsmit izraēliešu ciltīm, Jēkabs pagriezās pret sienu un izlaida garu.

Viņa mirstīgās atliekas pēc ēģiptiešu parašas iebalzamēja. Bēru ceremonijas ilga četrpadsmit dienas, bet pēc tam iestājās septiņdesmit dienu ilgs sēru laiks, kas tika izsludināts visā Ēģiptē. Uz Ābrahāma dzimtas kapenēm Kānaānā devās gara bēru procesija, kurā piedalījās visi faraona augstākie ierēdņi. Šķirstu pavadīja arī apraudā- tājas. Tās tik izmisīgi vaimanāja, ka Kānaānas iedzīvotāji nevarēja vien nobrīnīties, kas gan tas varētu būt par ēģiptiešu augstmani, kuru apglabā viņu zemē.

Jāzeps pieredzēja daudzus mazbērnus un nomira simt desmit gadu vecumā. Pirms nāves viņš izteica kvēlu vēlēšanos, lai izraēliešu tauta, atgriežoties Kānaānā, aizvestu sev līdzi viņa pīšļus un tos apbedītu Jēkaba dzimtas kapos. Arī viņu pēc ēģiptiešu parašas iebalzamēja un guldīja šķirstā.

TAUTAS TEIKSMAS VAI VĒSTURES PATIESĪBAS?

Nostāsts par Jāzepu jau kopš sendienām ir plaši pazīstams un iegājis to tautu folklorā, kuras Bībelē guva vielu savai iztēlei. Un par to nav ko brīnīties, jo šis nostāsts ir tipiska tautas teiksma ar asu fabulu, kas pārbagāta ar daudziem neparastiem notikumiem, un visu vēstījumu apdveš pasakaina, gandrīz vai balādiska pievilcība. Tāpat tā noslēguma morāle atbilst vienkāršā, mūžam pēc taisnīguma alkstošā, nomāktā cilvēka garīgajām vajadzībām.

Taču šajā nostāstā ir vēl kaut kas, par ko nevaram vien nobrīnīties. Tajā mēs nesastopamies ar izteikti ļauniem vai labiem cilvēkiem, melnā vai baltā krāsā ieturētiem raksturiem. Jāzeps jaunībā bija neizturami iedomīgs, tēva izlutināts mīkstčaulis, bet vēlākos dzīves gados, iepazinis ciešanas un neatvairāmas ilgas pēc dzimtās zemes, pārmainījās un kļuva par augstsirdīgu cilvēku. Viņa pusbrāļi dusmās pret Jāzepu izturējās nekrietni, taču, kā vēlāk izrādījās, patiesībā nemaz nebija tādi nelieši. Visu mūžu viņus kremta sirdsapziņas pārmetumi, viņi sirsnīgi mīlēja savu veco tēvu, naudas lietās izturējās godīgi un, kad Benajmīnam draudēja verdzība, nolēma dalīties ar viņu nelaimē, pierādīdami vislielāko pašaizliedzību.

Tik dziļa cilvēka sarežģītās iedabas pazīšana un spēja izprast cilvēku ar visiem tā trūkumiem liecina par lielu, vispārēja barbarisma laikmetā neparastu dzīves gudrību. Ebreju gani, kuri sacerējuši nostāstu par Jāzepu, bija neizglītoti, daždažādu aizspriedumu pilni cilvēki, kuru dzīves veids bija visai skarbs. Un tomēr, mitinādamies mežonīgā, klinšainā stepju apvidū, viņi bija izkopuši sevī savdabīgu jūtu pacilātību un cilvēka dvēseles izpratni, kas tiem dara godu. Protams, mums varētu iebilst, ka nostāsts par Jāzepu būtībā ir slavas dziesma dzimtas solidaritātei, kas tik raksturīga austrumu tautām un tāpēc gluži saprotama un dabiska arī semītiem. Visumā tam varētu piekrist. Taču ir nenoliedzams fakts, ka fabulas risinājumā un raksturu zīmējumā mūs pārsteidz neparasts briedums pasaules lietu vērojumā. Tieši pateicoties šīm iezīmēm, nostāsts par Jāzepa dienām un nedienām aizvien aizkustinājis cilvēku sirdis un saglabājis nevīstošu svaigumu.

Zinātnieki kādu laiku domāja, ka šā Bībeles nostāsta aizsākumi meklējami Palestīnai kaimiņos dzīvojošo tautu literatūrā, kā tas jau vairākkārt bija izrādījies sakarā ar citām Vecās Derības leģendām.

Vienubrīd likās, ka atklātas jau tā pēdas Ēģiptes literatūrā. Tā saukajā Orbineja papirusā tika atšifrēts stāsts «Par diviem brāļiem», kas ir toreizējam laikmetam raksturīga pasaka ar morāli. Tajā ir runa par precētu vīru Anubisu un viņa jaunāko brāli Batu. Batam sievas nav bijis, un viņš strādājis sava vecākā brāļa saimniecībā. Kādu dienu Anubisa sieva gribējusi Batu pavest. Taču jauneklis ar sašutumu noraidījis viņas vilinājumus. Tad netiklā sieviete Batu apsūdzējusi savam vīram, apgalvodama, ka jauneklis to izvarojis un, kad tā mēģinājusi pretoties, viņu smagi piekāvis. Anubiss pārskaities un nogalinājis nevainīgo Batu.

Ēģiptiešu stāsts patiesi atgādina epizodi ar Jāzepu un Potifara sievu. Taču līdzība saskatāma vienīgi šajā notikumā, kas Bībeles nostāstā ir tikai sīks fragments. Ir pat jāšaubās, vai tas maz aizgūts no ēģiptiešu literatūras. Neuzticīgas sievas un laulības pārkāpšanas temats tajos laikos bija ļoti izplatīts un tāpēc atkārtojas daudzu citu seno austrumu tautu nostāstos un droši vien bija sastopams arī Kānaānā, Tāpēc jādomā, ka jaukais nostāsts par Jāzepa dēkām savā nesalīdzināmā savdabībā ir ebreju tautas iztēles auglis.

Bet vai tikai iztēles? Vai nostāsta pamatos nav kāds patiess notikums? Ir taču zināms, ka ievērojami vēstures fakti tautas atmiņā apaug ar teiksmām, turklāt tādā mērā, ka dažkārt grūti atšķirt patiesību rio izdomas. Ar Jāzepa likteni saistītais sižets varbūt ir izdomāts, taču tas neizslēdz iespēju, ka zināms ebreju cilšu atzarojums patiesi apmeties Ēģiptē, kur tam klājies labi. Iespējams, ka šie ieceļotāji bija Jēkabs ar saviem dēliem un ka viens no tiem, vārdā Jāzeps, faraona galmā taisīja žilbinošu karjeru.

Zinātnieki lauza galvas par šiem jautājumiem, bet, tā kā

viņu rīcībā nav nekādu vēsturisku dokumentu, viņiem jāapmierinās ar hipotēžu izvirzīšanu, kuras tiek izstrādātas ar dedukcijas metodes palīdzību. Iesim pa viņu secinājumu pēdām. Tā būs neparasti saistoša ekskursija, jo ļaus mums ielū-

koties to paņēmienu noslēpumos, ar kuru palīdzību zinātnieki rekonstruē vēsturi. Turklāt tas ļaus mums izjust zināmu estētisku gandarījumu, kādu gūst saprāts gadījumos, kad no atsevišķām zināšanu drupačām loģisku secinājumu ceļā tiek atrisinātas problēmas.

Eģiptes pārvaldnieka svinīga iecelšana amata. Kapakmeņa bareljefs

Telelamarnā.

izdarot ļoti darbietilpīgas aplēses, kuras mēs šeit neizklāstīsim, jo tās ir pārāk sarežģītas, zinātnieki nonāca pie pārliecības, ka Jēkabs dzīvojis 250 gadu pēc Ābrahāma. Jāzepa piedzīvojumi tādā gadījumā būtu risinājušies 17. gadsimtā pirms m. ē. Atsevišķu zinātnieku fiksētais laika posms svārstās starp 1730. un 1630. gadu pirms m. ē. īsi pirms tam Ēģipte bija pārdzīvojusi vētraināko posmu savā ilgajā vēs-

furē. Ap 1780. gadu valsti satricināja revolucionāras jukas. Sacēlās apspiestā tauta: zemnieki, amatnieki, kareivji un plašajos feodālajos īpašumos nodarbinātie vergi. Nomāktās masas uz kādu laiku sagrāba savās rokās pat valsts stūri. Lielās katastrofas sekas bija manāmas vēl ilgi, un 17. gadsimtā pirms m. ē. Ēģipte bija nespēka paralizēta zeme.

Sajā politiska pagrimuma brīdī valsti satricjnāja jauna, vēl briesmīgāka nelaime. No austrumiem kā drausmīga negaisa tūce* uzmācās svešu karotāju pulki un līdzīgi kalnu lavīnai nobruka pār zemi. Metāla bruņās iekaltie un ar gariem zobeniem bruņotie iebrucēji -zibens ātrumā traucās bruņotos kaujas ratos, kuros bija iejūgti zirgi. Ēģiptieši pirmo reizi sastapās ar šo jauno karošanas veidu, un putu lēkšķēm klātie zirgi un asām pīķu smailēm bruņotie rati izraisīja viņu rindās lielu apjukumu. Ēģiptiešu kareivji cīnījās kā kājinieki, turklāt gandrīz kaili; iekams viņi paguva pielietot savus šķēpus, lingas un lokus, viņus jau mīdīja zirgi un šķaidīja kaujas ratu riteņi. Viņi vienkārši nespēja pretoties uzbrucēju straujajai kaujas darbībai. Gadsimtos nepārspētā ēģiptiešu varenība tika samalta putekļos, un faraonu godība nodzisa gandrīz uz divi simti gadiem.

Sie iebrucēji bija hiksosi. Viņu vadoņi piesavinājās visus faraonu ārējos atribūtus un noturējās pakļautajā Ēģiptē pie varas ap 150 gadu, ar uguni un zobenu noslāpēdami jebkuru pretestības izpausmi. Tiesa, hiksosi okupēja tikai Lejas- ēģipti ar Nīlas deltu, bet Augšēģiptes provinciālie valdnieki kļuva par viņu vasaļiem un maksāja lielas nodevas.

Jauno Ēģiptes pavēlnieku galvaspilsēta bija Avarisa, kas atradās deltas austrumdaļā.

Hiksosu nosaukums tiek iztulkots dažējādi: agrāk domāja, ka šis vārds nozīmē «tuksneša virsaiši» vai «ganu ķēniņi». Pēdējo pētījumu rezultātā zinātnieki tomēr vienojušies, ka tas drīzāk tulkojams kā «svešzemju pavēlnieki». Hiksosi bija semīti un runāja valodā, kas droši vien bija radnieciska ebreju valodas sākotnējām attīstības formām. No uzrakstiem uz skarabejiem mums zināms, ka viņu virsaišiem bija tipiski semītiski vārdi, piemēram, Anaters, Hians, Jakobers. Pastāv tomēr domas, ka hiksosi ir bijuši tikai skaitliski neliels iebrucēju virsslānis, bet karotāju masu veidoja nedisciplinēts, pie dažādām tuksneša un kalnu ciltīm piederošs juceklīgs pūlis, kas sastāvēja no laupītājiem, piedzīvojumu meklētājiem un klaidoņiem, kuri piederējuši pie visdažādākajām rasēm un runājuši daždažādās valodās. Tās bija mežonīgas, pēc laupījuma un asinīm alkstošas padibenes, kas pārplūdināja Ēģipti līdzīgi siseņu bariem.

Liekas, ka hiksosu iebrukumu izraisīja lielas etniskas pārmaiņas, kas tajā laikā notika Mezopotāmijā, šajā nemierīgajā tautu kausējamā katlā. Otrajā tūkstošgadē pirms m. ē. no ziemeļiem šeit ielaužas Āzijas huritu ciltis, kas semītu tautas, tai skaitā arī Hiksosus, atspieda uz Sīriju un Palestīnu. Arheoloģiskie izrakumi Jērikā liecina, ka šo seno pilsētu uz kādu laiku bija ieņēmuši hiksosi. Tāpēc iespējams, ka Ēģiptes iekarotāji tolaik valdījuši arī pār Palestīnas tautām.

Tagad rodas jautājums: kas kopīgs visiem šiem notikumiem ar Jāzepu un viņa ģimeni? Zinātnieki šodien ir vienis prātis, ka septiņdesmit izraēliešu emigrācijā uz Ēģipti iekrīt hiksosu laikmetā. Jādomā, ka Jēkaba dzimta ļāvās vispārējam uzbrukuma vilnim vai arī tā ieradās Ēģiptē pēc tam, kad hiksosi to jau bija ieņēmuši. Tur izraēliešus viesmīlīgi uzņēma, jo viņi bija tuvu rada iekarotājiem, kuriem bija svarīgi, lai pakļautajā zemē apmestos pēc iespējas vairāk aziātu. Ebreju vēsturnieks Jozefs Flāvijs runā par hiksosiem kā par saviem priekštečiem, bet ēģiptiešu teksti no 16. gadsimta pirms m. ē. stāsta par kānaāniešu klejotāju ciltīm, kuras apmetušās Ēģiptē.

Uz šāda politiska fona daudzas apšaubāmas lietas Bībelē gūst loģisku izskaidrojumu. Vispirms šeit jāmin Jāzepa izvirzīšana valsts pārvaldnieka amatā. Grūti ticēt, ka normālos apstākļos ēģiptieši augstajā amatā būtu gribējuši izvirzīt kādu no aziātiem, kurus viņi nicināja. 1. Mozus grāmatas 46. nodaļas 34. pantā par ebrejiem mēs burtiski lasām: «… jo ēģiptiešiem lopu gani ir nicināmi.» Bet ir pats par sevi saprotams, ka faraonu troni sagrābušie hiksosi, neuzticēdamies vietējiem iedzīvotājiem, vairāk paļāvās uz rases un valodas ziņā radnieciskajiem aziātiem, kas bija šurp atceļojuši' no Kānaānas. Reizēm pat ēģiptiešu cilmes faraoni piekopa līdzīgu politiku vadošo kadru izvēlē. Faraons Ehnatons (1377.—1352. g. pirms m. ē.), saules dieva Atona pielūdzējs un monoteisma ieviesējs Ēģiptē, izcīnīja sīv.u cīņu ar tradicionālajam dievam Amonam uzticīgo priesteru, aristokrātijas un pat plašāko tautas masu opozīciju. Šādā situācijā viņš izvēlējās sev līdzstrādniekus no apspiestajiem slāņiem, kuriem vairāk varēja uzticēties. Kāda viņa augstmaņa kapenēs atrasts šāds uzraksts:

«No tēva un mātes puses es biju zemas kārtas cilvēks, taču ķēniņš mani nostatīja uz kājām. Viņš ļāva man pacelties augšup… es biju cilvēks bez īpašuma, bet viņš savā devībā sniedza dienišķo iztiku man, kuram agrāk vajadzēja ubagot maizes kumosu.»

Telelamarnā (Ehnatona galvaspilsētas drupas) atrasts sar- kofāgs, kurš pieder kādai Ehnatona amatpersonai. Šā cilvēka vārds bija Nehems, un viņš bija aziāts. Bet šā paša faraona vezīrs Janhams galmā kļuva par visvarenu cilvēku, lai gan piederēja pie semītu rases.

No šiem faktiem varam secināt, ka Jāzepa spējā izvirzīšanās nebija nekas neiespējams. Turklāt viņš pārvaldīja Ēģipti, pielietodams iekarotājiem raksturīgo spaidu politiku. Izmantodams septiņus bada gadus, viņš labību neizdalīja vis par velti, bet lika par to maksāt ar zeltu, sudrabu un dārgakmeņiem, vēlāk jau ar zemi un beigās pat ar personīgo brīvību. Tādā kārtā viņš neatkarīgajiem zemniekiem atņēma to īpašumu, pašus padarīdams par vergiem, reizē vājinādams arī lielo zemes īpašnieku kārtu. Visa zeme un tās apstrādātāji pārgāja faraona īpašumā. Droši vien kopš šā laika Ēģiptē sākās dzimtniecības un faraona neierobežotas varas sistēma. No šā likteņa paglābās vienīgi priesteri, jo savos lielajos zemes īpašumos viņi paši vāca pārtikas krājumus, bet hiksosi, rēķinādamies ar viņu ietekmi, neiedrošinājās to aizkavēt. Tātad Jāzepa darbība Ēģiptē izraisīja dziļu ekonomisku revolūciju ar tālu ejošām sekām.

Mēs jau esam pieminējuši, ka Ēģipte savā vēsturē pieredzējusi vairākas asiņainas revolūcijas. To piemiņa bija dzīva apspiestajās tautas masās. Tiešais sacelšanās cēlonis bija bads, kas regulāri atkārtojās ik pēc vairākiem gadiem. Par tautas nemieru vētraino raksturu mums stāsta kāds ēģiptiešu bagātnieks, vārdā Ipuvers. Viņa stāstījumā, starp citu, sastopam šādu izteikumu: «Nabags sagrāba bagātības, un tam, kas agrāk nespēja sev nopirkt sandales, tagad pieder liela manta.» Citur lasām: «Augstmaņu bērnus nosit, triecot pret mūri, visi bēg prom no pilsētas… Tas, kurš agrāk nezināja, kur nolikt galvu, tagad iedzīvojies gultā; kam nebija laivas, tas tagad ir kuģa īpašnieks; kuram nebija maizes kumosa, tagad sagrābis klētis… kas agrāk nabadzības dēļ gulēja bez sievietes, tas tagad viegli iegūst dižciltīgu dāmu.» Un beidzot vēl viens, visai izteiksmīgs citāts: «Valdnieka galvaspilsētu ieņēma stundas laikā. Nabagie sagūstīja ķēniņu. Galminiekus padzina no ķēniņa namiem. Ierēdņus nogalināja, un tiem atņēma dokumentus.»

Hiksosu faraonam šīs Ēģiptes revolucionārās tradīcijas, bez šaubām, bija zināmas, un tāpēc viņš baidījās, ka jauna tautas sacelšanās varētu satriekt viņa varu, jo sevišķi tāpēc, ka viņš bija svešs un nīstams despots. Tādēļ, kad parādījās Jāzeps ar savu saprātīgo plānu gaidāmā bada posta novēršanai, viņu apsveica kā debesu sūtni. Ar to izskaidrojama viņa visvarenība galmā, kā arī daudzie faraona labvēlības apliecinājumi.

Skeptiķis šeit varētu iebilst, ka visa šī veiklā secinājumu struktūra balstās tikai uz dažiem visai lakoniskiem Bībeles izteicieniem un galvenokārt uz pieņēmumiem, jo nepavisam nav galīgi pierādīts, ka izraēlieši apmetušies Ēģiptē hiksosu valdīšanas laikā. Bībeles hronoloģija vēl aizvien ir ļoti problemātiska, tāpēc nav pilnīgi droši nosakāms, kad īsti Jēkabs un viņa dzimta ieceļojuši Ēģiptē. Tas varēja notikt tiklab pirms hiksosu iebrukuma, kā arī pēc viņu padzīšanas.

Atbildi uz šīm šaubām sniedz spīdošā Bībeles tekstu analīze, kuru izdarījis franču ēģiptologs Pjers Montē savā grāmatā «Ēģipte un Bībele». Franču zinātnieks nonāk pie šādām atziņām.

Kā mums jau zināms, Jēkabs apmetās Gošenes zemē, kas atrodas austrumos no Nīlas deltas. Jāzeps kā faraona valsts pārvaldnieks, protams, dzīvoja galvaspilsētā. Uzzinājis, ka viņa dzimta ieradusies Ēģiptē, Jāzeps nekavējoties iesēdās kara ratos un steidzās sastapties ar tēvu. Pēc tam viņš atgriezās pie faraona, lai ziņotu valdniekam par savu braucienu. No Bībeles teksta redzams, ka šie notikumi sekojuši cits citam ļoti īsā laikā, varbūt pat vienā dienā.

1. Mozus grāmatas 45. nodaļas 10. pantā Jāzeps apsola tēvam, ka tas dzīvošot Gošenes zemē, tātad viņa tuvumā. No tā secināms, ka galvaspilsētai, kurā uzturējās Jāzeps, vajadzēja atrasties netālu no Gošenes zemes, t. i., pašā deltā. Tā nekādā ziņā nevarēja būt Memfisa, Fajuma vai Tēbas, jo šīs pilsētas atradās pārāk tālu no Gošenes, un tādā gadījumā Jāzepa ceļojumam vajadzēja ilgt vairākas dienas. Turklāt, kā norāda franču ēģiptologs Maspero, Ēģiptē piemērotu ceļu trūkuma dēļ tālākiem braucieniem nekad nelietoja kaujas ratus, bet gan ceļoja ar laivām pa galveno satiksmes artēriju Nīlu.

Iepriekš minētie apstākļi ir it kā ceļrāži, kas visi pavērsti hiksosu galvaspilsētas Avarisas virzienā. Šodien mums jau zināms, ka Avarisa atradusies Nīlas deltā, jo tās drupas, kurās atrasts daudz hiksosu spiedogu, atraktas netālu no mūsdienu Sanelhagaras ciema. Bet, ja Jāzeps kā valsts pārvaldnieks uzturējies Avarisā, tad atkrīt visas šaubas: viņš noteikti dzīvojis hiksosu valdīšanas laikā. Vēlāks laika periods uzskatāms par pilnīgi izslēgtu, jo pēc iebrucēju padzīšanas XVIII dinastijas ēģiptiešu faraoni galvaspilsētu pārcēla uz Tēbām. Kā redzam, hiksosu teorija balstās uz visai solīdiem pamatiem, un tāpēc šodien to atzīst daudzi zinātnieki.

Bībeles nostāstā lasītāju pārsteidz vēsturiskā precizitāte, ar kādu runāts par ēģiptiešu parašām. Tas vispirms attiecas uz apbedīšanas rituāliem pēc 'Jēkaba un Jāzē'pa nāves. Viņu mirstīgās atliekas balzamētas četrdesmit dienas, bet mūmijas ieliktas koka šķirstā. Jau Hērodots zināja stāstīt, ka balzamēšanas process Ēģiptē ildzis četrdesmit dienas, un to, starp citu, apstiprina arī valdnieku un augstmaņu kapenēs atrasto papirusu teksti.

Atcerēsimies vēl, ka Jāzeps ticis apcirpts, pirms viņu veda pie faraona. Sis fakts, kas pats par sevi liekas nenozīmīgs, ir svarīgs tajā ziņā, ka arī tas liecina par ēģiptiešu parašu labu pazīšanu. Lieta tāda, ka Ēģiptē nevienam nebija atļauts nēsāt bārdu, jo tā bija vienīgi faraonu privilēģija (starp citu, tie piekarināja sev mākslīgu bārdu). Jāzeps, būdams ebrejs, droši vien bija ataudzējis bārdu, un tāpēc viņu apcirpa atbilstoši galma etiķetei.

Tāpat ir ar Jāzepa svinīgo ievadīšanu valsts pārvaldnieka amatā. Bībelē aprakstītā ceremonijas norise atbilst tam, ko esam uzzinājuši no papirusu tekstiem un attēliem uz kapeņu sienām. Jaunā amatpersona no faraona rokām kā sava amata zīmi saņēma dārgu kaklarotu, greznas drēbes, kā arī sievu no augstdzimušo kārtas. Svinīgu gājienu laikā viņš brauca zeltītos kaujas ratos tūlīt aiz faraona. Pēc hiksosu padzīšanas ēģiptieši turpināja izlietot zirgus, tādēļ arī aprakstītais ceremoniāls saglabājās Ēģiptē.

Bībeles nostāstam raksturīgs ir tas, ka arī tajā minētie vārdi ir tīri ēģiptiski. Faraons Jāzepu nosauca par «Safnat- Paneahu», kas nozīmē «dievs teic: lai viņš dzīvo». Viņa sievas vārds bija Asnāte vai Aseneta, t. i., «dievietei Netai piederošā» (dieviete Neta tika godināta Nīlas deltā), bet Pu- tifars jeb Potifars radies no sakropļota «Pa-di-pa-Re» — «(tas), kuru devis (dievs) Ra».

Beidzot vēl jāpiemin, ka nostāstā par Jāzepu mēs redzam lieliskas zināšanas Ēģiptes topogrāfijā. Tur minētās ziņas jauj viegli nosacīt Gošenes zemes atrašanās vietu, bet netieši izsecināma pat galvaspilsēta, kurā dzīvojis Jāzeps.

Ar vārdu sakot, reālijas, kuras izlietotas ēģiptisko dekorāciju veidošanai, sekmīgi izturējušas mūsdienu zinātnes pārbaudi. Nebūtu vērts šodien krustot šķēpus par to, vai Jāzeps ir bijis vēsturiska persona, bet nav nekādu šaubu, ka nostāsts par viņu radies pašā Ēģiptē. Tā autori bijuši cilvēki, kuri Ēģipti pazinuši tik labi, ka viņiem tur katrā ziņā vajadzēja nodzīvot ilgāku laiku. Un šis apstāklis savukārt apstiprina faktu, ka kāds no ebreju tautas nozarojumiem — varbūt tā bija Jēkaba dzimta — patiesi apmeties Nīlas deltā, auglīgajā Gošenes zemē.

Nav pat izslēgts, ka Bībeles nostāstā atbalsojas vēsturisks fakts, ka viens no ebrejiem, vārdā Jāzeps, faraona galmā ieņēmis augstu amatu. Ap viņa personu vēlāk savijušās teiksmas, ko radījuši ebreji, lepodamies ar savu izcilo priekšteci.*

Ja tomēr tas tā bijis, tad rodas jautājums, kāpēc Jāzeps nav pieminēts nevienā no ēģiptiešu hronikām. Parasti tās ir ļoti sīkas un izsmeļošas, bet semīts Ēģiptes valsts pārvaldnieka amatā — tas ir pārāk svarīgs notikums, lai to noklusētu. Šāds robs ēģiptiešu historiogrāfijā šķita aizdomīgs un izraisīja šaubas, vai Jāzeps maz bijis vēsturiska persona.

Šeit tomēr tika piemirsts kaut kas visai svarīgs. Ēģiptieši tik ļoti ienīda hiksosus, ka iznīcināja visu, kas vien atgādināja to valdīšanas laiku. Hronisti noklusē pat hiksosu okupācijas periodu, kas Ēģiptes valstij nesa ciešanas un pazemojumus. Ieraksti hronikās ar 1730. gadu pirms m. ē. pēkšņi aptrūkst un atkal parādās tikai pēc 1580. gada pirms m. ē. 150 gadu ilga vēstures perioda izsvītrojums nenovēršami skāra arī Jāzepu, kurš bija hiksosu politikas akls realizētājs un ar savu rīcību izraisīja dziļas, ēģiptiešu vidū visai nepopulāras ekonomiskas pārmaiņas. Jāzepa politikas sekas vēlāk sāpīgi ķēra pašus izraēliešus, kuri pēc viņa nāves vēl ilgi dzīvoja Gošenes zemē.*

MOZUS

KLAUŠU DARBOS.

Jēkaba pēcnācēji nodzīvoja Gošenes zemē gandrīz četrus gadsimtus. Klājās .viņiem tur tīri brangi, un tāpēc viņi ātri savairojās.

Bet tad Ēģiptes tronī nāca jauns faraons, kuram nekas nebija zināms par Jāzepa nopelniem, un viņu satrauca ebreju ganu cilšu audzelība. Valdnieka uztverē ebreji bija aziāti, valstij bīstami svešzemnieki, tāpēc viņš pavēlēja saviem ierēdņiem:

«Šī tauta, Izraēla bērni, kļūst lielāka un varenāka par mums. Tāpēc rīkosimies ar tiem gudri, ka tie par daudz nesavairojas un, ja nu gadītos karš, neapvienotos ar mūsu ienaidniekiem un nekarotu pret mums un neatstātu šo zemi.»

Faraons tajā laikā Nīlas deltā cēla divas jaunas pilsētas: savu galvaspilsētu Ramzesu, kā arī labības sabērtuvju un kara materiālu noliktavu pilsētu Pitomu. Neaizsargātie izraēlieši bija izdevīgs lēta darbaspēka avots, tāpēc kādu dienu viņus baros sadzina būvlaukumā, kur tiem vajadzēja mīcīt mālus un izgatavot ķieģeļus. Viņi saules svelmē sūri grūti strādāja no agra rīta līdz vēlam vakaram, bet darbu uzraugi viņus paskubināja ar nūjām.

Tomēr faraons savās cerībās vīlās. Izraēliešu tauta bija pieradusi pie grūtībām, ko liktenis tai vētrainās dzīves gadsimtos nebija aiztaupījis, un, neraugoties uz vajāšanām, turpināja vairoties. Saniknotais valdnieks tad ataicināja divas izraēliešu vecmātes — vairāk to nebija — un stingri jo stingri tām pavēlēja pie dzemdībām nogalināt visus vīriešu dzimuma bērnus. Abas sievas padevīgi noklausījās pavēli, bet, atgriezušās Gošenes zemē, ij nedomāja sevi apkaunot ar jaundzimušo slepkavošanu.

Faraons drīz vien uzzināja par pārdrošo nepaklausību un lika atvest abas vecmātes pie sevis, lai tās sauktu pie atbildības. Krietnās izraēlietes tika bargi jo bargi nopratinātas, taču tās visai veikli aizstāvējās, apgalvodamas, ka dzemdētājas vienkārši pārstājušas izmantot viņu palīdzību.

«Ar ebreju meitiešiem nav tā kā ar ēģiptietēm,» viņas taisnojās, «jo tās pašas sev palīdz un ir jau dzemdējušas, iekams pie tām ierodas vecmāte.»

Gribot negribot faraonam vajadzēja vecmātes atbrīvot. Izraēliešu tauta apsveica drosmīgās sievietes kā varones un pateicībā uzcēla tām skaistas mājas.

Tādā aplinkus ceļā zīdainis neskarts atgriezās savas māmuļas apkampienos. Nāve Nīlas dzelmēs viņam vairs nedraudēja, jo neviens no ēģiptiešu bendēm neiedrošinājās pretoties faraona meitas gribai. Pēc pāris gadiem, kad puisēns jau bija paaudzies, māte viņu aizveda uz pili, un faraona meita mazo izraēlieti pieņēma par savu dēlu, dodama tam Mozus vārdu.

Kopš šā brīža Mozus tika audzināts pilī, it kā viņš pēc sava dzimuma piederētu pie valdnieka ģimenes. Zēns staigāja greznās smalka linauduma drānās un mācīties gāja uz templi, kur priesteri viņam atklāja savas slepenās Zintis. Mozus rīcībā vienmēr bija apkalpotāji, viņš vizinājās pa pilsētu kaujas ratos, kuros bija iejūgti ugunīgi rumaki, un dzīvoja grezni iekārtotās istabās. Tā vien likās, ka viņš aizmirsīs savu tautu un kļūs par ēģiptieti. Taču māte parūpējās, lai jauneklis neatsacītos no Izraēla cilmes. Slepšus no princeses viņa tam mācīja ebreju valodu un senču vēsturi, līdz beidzot pastāstīja arī, kādā kārtā viņš izglābies no nāves Nīlas ūdeņos.

Tā Mozus gan uzzināja, kas viņš īsti ir, taču atsacīties no ēģiptiešu aristokrāta dzīves ērtībām viņam nebija viegli. Izglītība, draugi no galma aprindām, ēģiptiešu kultūras spožums — tas viss viņu piesaistīja videi, pie kuras bija pieradis jau no bērna kājas. Kas gan šim izglītotajam un iznesīgajam cilvēkam varēja būt kopīgs ar nicinātajiem un vajātajiem izraēliešu plikatām? Un, lai gan palaikam sirds sažņaudzās, redzot savus ciltsbrāļus lejam sviedrus smagajos spaidu darbos, viņam pietrūka spēka, lai atsacītos no galma dzīves spožuma.

Veselus četrdesmit gadus Mozus baudīja visas princeses audžudēla priekšrocības un ieguva pat ēģiptiešu priestera titulu. Pa Nīlu Mozus braukāja valdnieka galma laivā, kur viņu izkliedēja mūziķu un burvju mākslinieku priekšnesumi. Bet, kad viņš atgriezās sav^pilī, tur viņu ielīksmoja daiļas meitenes, kas dejoja arfu un flautu pavadībā.

Jaunā galvaspilsēta Ramzesa bija ļoti skaista. Tā bija celta pēc seno Tēbu parauga ar platām ielām, lieliskām pilīm, sabiedriskām ēkām un daudziem ēģiptiešu dieviem veltītiem tempļiem. Pilsētas nomalē pacēlās ar miežiem un kviešiem pildītas noliktavas, bet ostā ņudzēt ņudzēja kuģi un laivas, kas bija atvedušas daždažādas preces. Nīlas līči bija bagāti ar putniem un zivīm, bet turpat aiz pilsētas vārtiem stiepās rūpīgi kopti sakņu dārzi ar sīpoliem

Taču ēģiptiešu valdnieks neatteicās no saviem nežēlīgajiem nolūkiem. Šoreiz viņš izdeva pavēli saviem bendes .kalpiem, lai tie jaundzimušos puisēnus atņemtu mātēm un iemestu Nīlā. Visā Gošenes zemē skanēja raudas un lāsti, un likās, ka Jēkaba pēcnācējiem pienākusi pastarā tiesa.

BRĪNIŠĶĪGĀ IZGLĀBŠANĀS*.

Kādam laulātam pārim no Levija dzimtas bija divi bērni: Arons un Mirjama. Visgrūtākajā vajāšanu laikā viņiem piedzima vēl trešais bērns. Par nelaimi, tas bija puisēns, kurš jau iepriekš bija, lemts nāvei Nīlas dzelmēs. Māti pārņēma liels izmisums, un, nebīdamās bargā soda, kāds tai draudēja, viņa nolēma bērnu noslēpt no ēģiptiešu bendēm. Trīs mēnešus viņa baroja bērnu mājas vistumšākajā kaktā, un viņas plāns droši vien īstenotos, ja tikai zīdainis nebūtu pārāk strauji audzis. Sparīgi kājelēm spārdīdamies, viņš raudāja un lalināja tik skaļi, ka tas bija dzirdams tālu ārpus mājas. Jebkuru brīdi bērnu varēja atklāt kāds no faraona spiegiem, kuri ložņāja pa ciematu, un tad posts un bēdas sagaidītu visu ģimeni.

Kādā vietā pie upes katru dienu uz peldi ieradās faraona meita, kura bija pazīstama ar savu līdzcietīgo attieksmi pret apspiestajiem izraēliešiem. Puisēna mātei ienāca prātā laba doma: viņa ievietoja bērnu grozā, tā spraugas aizzieda ar darvu un izlika to niedolā, kur faraona meita zīdaini varēja viegli atrast. Reizē ar to viņa pavēlēja savai meitai Mirjamai, lai tā no tālienes uzmanītu brālīti un vajadzīgā brīdī sāktu rīkoties.

Viss notika tā, kā māte bija sagudrojusi. Princese pēc peldes galma dāmu pavadībā pastaigājās pa upes krastu. Pēkšņi viņa izdzirdēja bērna raudas un lika savām pavadonēm pārmeklēt niedolu. Kad princesei pie kājām nolika grozu ar noraudājušos bērnu, viņa bija bezgala pārsteigta. Dziļā aizkustinājumā valdnieka meita noliecās pie izmes- teņa un pūlējās to ar glāstiem nomierināt. Viņa tūdaļ noģida, ka atradusi izraēliešu bērnu, bet, tā kā princese klusībā nosodīja tēva necilvēcīgo pavēli, viņa nolēma atradeni ņemt savā aizgādībā.

No tālienes visu šo ainu novēroja Mirjama. Piemērotā brīdī viņa pienāca pie princeses un piedāvājās sameklēt zīdītāju šķietamajam atradenim. Saņēmusi princeses piekrišanu, Alirjama līksmi aizsteidzās pie mātes.

un lokiem, kā arī augļu dārzi ar granātu, ābolu, vīģu un olīvu smagumā slīgstošiem kokiem.

Mozus dzīvoja greznu un bezrūpīgu dzīvi. Taču viņš nebija laisks dīkdienis. Viņš vērīgi lasīja papirusus, kuros bija pierakstītas visādas ēģiptiešu gudrības. Vakaros, kad kļuva vēsāks un debesīs pacēlās mēness, viņš priesteru pavadībā pastaigājās pa pils dārzu un ilgi ar tiem diskutēja par dieviem, faraoniem un cilvēka dzīves sūtību.

Tikai naktīs, kad nenāca miegs, viņu kremta rūpīgi slēpts nemiers. Tad Mozus gara acīm redzēja savus ciltsbrāļus un viņu ciešanas, dzirdēja viņus nolādam savu likteni, saklausīja pātagu pliukšķus, ar kuriem uzraugi tos dzina darbā, uztvēra viņu žēlabas, raudas un saucienus pēc glābiņa. Sapņos viņam rādījās neizsakāmas mīlestības pilnā, taču skumjā un it kā mazliet vīlusies mātes seja. Pēc šādām naktīm Mozus ilgi nevarēja atvairīt urdošu neapmierinātību. Viņš juta sevī nenoteiktu vainas apziņu, un viss līdz šim dzīvē paveiktais šķita nenozīmīgs un bezjēdzīgs. Tādās reizēs Mozus kā noziedznieks izzagās no pils un ilgi klaiņoja ārpus pilsētas, lai no tālienes vērotu, kā puskailie ebreji, kuru augumi spīdēja no sviedriem, salīkuši nopūlējās pie māla skrīnēm un ķieģeļu koka veidnēm.

Tādā kārtā Mozus patiesībā dzīvoja divas dažādas dzīves: dienā viņš bija vēss ēģiptiešu aristokrāts, turpretī naktīs — pazudušais dēls, kurš mokās un neziņā meklē atceļu pie savas tautas.

Kādu dienu viņš redzēja ēģiptiešu uzraugu nežēlīgi apejamies ar ķieģeļu izgatavošanā nodarbinātu izraēlieti. Briesmīga niknuma uzplūdā Mozus izgrūda varmākam cauri savu zobenu un, neredzēdams tuvumā citus ēģiptiešus, apraka līķi smiltīs, lai slepkavību noslēptu no faraona. Notikumu tomēr bija redzējuši vairāki viņa ciltsbrāļi, kuri diemžēl neprata turēt muti. Jau tajā pašā dienā visā Gošenes zemē ļaudis slepšus cits citam iečukstēja vēsti par nogalināto ēģiptieti. Mozus par šo drosmīgo soli lielākoties tika slavēts, taču atradās ari tādi, kuri droši vien aiz skaudības viņu nosodīja.

Mozus nezināja, ka valodas par notikušo izplatījušās tik bīstamā ātrumā. Nākamā dienā pēc ēģiptiešu uzrauga nogalināšanas viņš redzēja kaujamies divus izraēliešus. Mozus abus saniknotos ķildniekus izšķīra un spēcīgāko no tiem sabāra:

«Kāpēc tu sit savu biedru?»

Uz to Mozus saņēma izaicinošu atbildi: «Kas tevi ir iecēlis mums par pavēlnieku un soģi? Vai tu gribi arī mani nogalināt, kā vakar esi nogalinājis to ēģiptieti?»

Mozus nobijās ne pa jokam. Ja jau visi zināja par slepkavību, tad no saviem spiegiem to viegli varēja uzzināt arī faraons. Un patiesi, drīz vien labvēļi brīdināja Mozu, ka viņu meklējot pils apsardze. Gandrīz vai pašā pēdējā brīdī Mozus, ceļam gluži nesagatavojies, izlavījās no pilsētas, nakts aizsegā pārkāpa pāri robežmūrim un kājām devās uz austrumiem, kur tuksnesī bija rodams drošs patvērums no vajātājiem.

ČETRDESMIT GADU TRIMDĀ*.

Akabas līča austrumu krasta pletās midianiešu zeme. Taja dzīvoja ļaudis, kuru ciltstēvs bija viens no sešiem Ābrahāma un viņa otrās sievas Ketūras dēliem. Tā kā tie bija viņa radinieki, Mozus nolēma lūgt tur patvērumu.

Ceļš bija aptuveni četri simti piecdesmit kilometru garš un veda galvenokārt pa stepju un tuksnešu apvidu. Tādēļ, kad Mozus nonāca pie midiāniešiem, viņš tālajā gājienā bija bezgala noguris. Viņa kādreiz tik greznais galminieka tērps tagad bija netīrs un piesvīdis un drīzāk atgādināja skrandas, kādas valkāja klaidoņi, kuri blandījās pa Austrumu zemēm, izlūgdamies ubagu dāvanas.

Mozus apsēdās netālu no pilsētas akas un ziņkārīgi vēroja, kā septiņas meitenes dzirdināja aitas un kazas. Bet tad parādījās bars ganu, kuri meitenes rupji atgrūda no akas, paši ārpus rindas ieņemdami vietu pie dzirdinātavas. Sašutis par tādu izturēšanos, Mozus pielēca kājās un, neraugoties uz nogurumu, nostājās tik draudīgā pozā, ka nelieši izbijušies aizbēga. Tad Mozus palīdzēja meitenēm padzirdināt dzīvniekus, bet pēc tam atgriezās savā vietā.

Izrādījās, ka ganes bija ietekmīga midiāniešu priestera Jetrus meitas. Pateicīgais tēvs ielūdza Mozu savā namā un, uzzinājis, ka atnācējs turklāt ir tāls viņa radinieks, pieņēma to savā ģimenē un deva tam par sievu savu meitu Ciporu. Mozum no viņas piedzima divi dēli: Geršoms un Eliēzers. Sava sievastēva saimniecībā Mozus kopa lopus.

Spējā dzīves apstākļu izmaiņa līdz pašām dzīlēm uzvandīja Mozus dvēseli. Sis smalkais, pie ēģiptiešu pilsētu

dzīves ērtībām pieradušais švīts tagad atradās skarbā, klinšainā zemē, kur pacēlās kūpošu vulkānu augstās virsotnes. Sākumā viņam grūti bija pierast pie šādas pārmaiņas. Pavadīdams laiku vientuļās ganībās, viņš ilgojās pēc savas pils, pēc papirusiem un sarunām ar priesteriem. Cik grūti panesams bija trimdinieka nožēlojamais liktenis!

Grūtie pārdzīvojumi ar laiku tomēr viņa dvēselē viesa atraisītību. Skarbā daba, vienkāršā, pieticīgā ganu dzīve, garās, zem klajas debess vientulībā pavadītās stundas pamazām rosināja viņu pārdomāt savas dzīves jēgu. Tautā pakāpeniski aizvien vairāk izbalēja atmiņas par senajiem labajiem gadiem, toties jo biežāk Mozus atskārta, ka ir izraēlietis, kura ciltstēvs bijis Levijs, Jēkaba dēls un Ābrahāma mazdēls.

Midiānieši lepojās ar to, ka tiešā līnijā cēlušies no Ābrahāma. Viņi stāstīja Mozum neskaitāmas teiksmas un nostāstus par Kānaānā apglabāto dižo patriarhu. Tāpat viņi stāstīja par tā senču pielūgto dievu. Un tad Mozum šķita, ka pēc ilgiem klaiņojumiem svešatnē viņš beidzot atgriezies tēva mājās. Pakāpies kalnā un palūkojies apkārt, viņš rietumos redzēja tuksneša klāj u. Aiz ta atradas Ēģipte, verdzības un nebrīves zeme. Turpretī austrumos, kaut kur aiz kalniem, slēpās Kānaāna, viņā senču dzimtene, Apsolītā zeme, miera un labklājības mala. Šādos mirkļos viņā brieda liela apņemšanās: atbrīvot brāļus no Ēģiptes verdzības un aizvest viņus uz dzimto Kānaānu, zemi, kur tek piens un medus.

Cīņa pašam ar savu sirdsapziņu turpinājās gandrīz četrdesmit gadu, dienām aizritot nemierā, šaubās un svārstībās. Bija ilgi laika posmi, kad virsroku guva tieksme pēc mierīgas gana dzīves, un tad Mozus pilnīgi ļāvās ierastām ikdienas raizēm un rūpēm, nomākdams sevī visas bažas un sirdsapziņas pārmetumus. Viņam taču bija jau astoņdesmit gadu, un tā vien likās, ka ir par vēlu uzņemties uz saviem pleciem tik nemierīgu uzdevumu, ka labāk ir nomirt midiāniešu zemē, kura viņam bija kļuvusi par otro dzimteni.

Taču jaunā ideja, viņam pašam negribot, aizvien deva jaunus dzietus, līdz beidzot tās aicinājums kļuva tik spēcīgs, ka bija grūti tam pretoties. Pēdējā gadā, ko Mozus pavadīja midiāniešu vidū, viņš bieži vien nokļuva reliģiskas aizgrābtības stāvoklī, redzēja pravietīgus sapņus un parādības.

Kādu dienu viņš ganīja avis pie svētā Horebas kalna, kura virsotnē, pēc midiāniešu ticējumiem, mākoņu aizsegā mājoja viņu tēvu dievs, Ābrahāma, Izāka un Jēkaba dievs. Palūkojies apkārt, Mozus ieraudzīja dīvainu parādību: kāds krūms uzliesmoja spožās ugunīs, taču nesadega. Pēkšņi no degošā krūma dieva balss aicināja Mozu nekavējoties doties uz Ēģipti un izvest izraēliešus no verdzības.

Mozus lielās izbailēs aizsedza seju, tomēr beidzot saņēma drosmi un izsacīja savas šaubas.

«Kad es nākšu pie Izraēla bērniem,» viņš pazemīgi teica, «un viņiem sacīšu: jūsu tēvu dievs mani pie jums ir sūtījis, tad tie jautās: kā viņu sauc? Ko tad lai es viņiem saku?»

Atbildot dievs pirmo reizi nosauca sevi Jahves vārdā. Tā bija ārkārtīgi svarīga atklāsme, taču neizkliedēja Mozus bažas. Kā gan lai Izraēla bērni viņu uzklausītu, — Mozus sūrojās, — ja viņš ieradīsies bez jebkādiem pierādījumiem par savu sūtību, tikai ar Jahves vārdu mutē? Tad dievs viņu spēcināja pret mazticību, piešķirdams Mozum brīnumdarītāja spēku, tā ka viņš kopš šā brīža spēja pārvērst zizli čūskā, ārstēt spitālību un ūdeni padarīt par asinīm.

Lai gan apveltīts ar spēju darīt brīnumus, Mozus tomēr mēģināja izvairīties no viņam uzdotās misijas, aizbildinādamies ar to, ka viņš esot ar stostīgu mēli un tāpēc nespēšot pārliecinoši runāt ar saviem tautas brāļiem. Par šo jauno atrunu Jahve sākumā pārskaitās, taču beidzot nomierināja_ Mozu, sacīdams, ka došot viņam palīgā vecāko brāli Aronu, kurš esot varen mutīgs un runāšot viņa vārdā.

Tagad Mozum nekas cits neatlika kā gatavoties ceļam. Atvadījies no sievastēva, viņš uzsēdināja ēzelim mugurā sievu un bērnus un ar smagu sirdi devās už Ēģipti. Pa ceļam viņam atgadījās satricinošs piedzīvojums. Kādā iebraucamā vietā negaidot pie Mozus ieradās Jahve un gribēja viņu nosist tāpēc, ka viņš neesot apgraizīts. Saniknoto dievu pielabināja tikai Cipora, apgraizīdama abus savus dēlus.

Ēģiptē Arons iznāca sagaidīt Mozu. Abi brāļi sapulcināja izraēliešus, un kopīgiem spēkiem viņiem izdevās pārliecināt ļaudis, ka pēc Jahves gribas tiem jāatstāj Gošenes zeme. Tiesa, tautas apņēmību ietekmēja ne tik daudz

brīnumdarbi, kādus Mozus parādīja, lai apliecinātu, ka viņu sūtījis pats Jahve, un arī ne Arona daiļrunība, cik vajāšanas un spaidi, kas pieauga ar katru dienu un apdraudēja tautas pastāvēšanu.

IZIEŠANA NO ĒĢIPTES.

Kopš tās liktenīgās dienas, kad Mozus dusmu lekme izdarīja slepkavību, bija pagājis četrdesmit gadu. Ēģiptē valdīja cits faraons, un viņa galmā kalpoja jauna paaudze. Noziegums ļaužu atmiņā jau bija pagaisis, un bijušajam trimdiniekam nekas vairs nedraudēja. Turklāt, kurš gan šajā bārdainajā, noplukušajā aziātā ar raupjo garo apmetni un zizli rokā būtu pazinis smalko ēģiptieti, kādreiz tik skaļi" daudzināto princeses audžudēlu. Četrdesmit apritējušos gados Mozus bija kļuvis vecs, dziļas grumbas izvagoja viņa seju, un neviens to vairs nevarēja pazīt. Viņš tagad taču bija astoņdesmitgadīgs sirmgalvis ar sarmas piekaisītu bārdu.

Kopā ar Āronu Mozus devās pie faraona ar lūgumu, lai valdnieks atļautu izraēliešiem uz trim dienām aiziet tuksnesī, kur viņi ar lūgsnām un upuriem gribēja godināt Jahvi. Tā bija klaja blēdīšanas, jo viņi vairs nedomāja atgriezties ēģiptiešu jūgā. Taču faraons ar sašutumu noraidīja šo lūgumu, bet par sodu vēl palielināja klaušas, likdams izraēliešiem ne tikai izstrādāt līdzšinējo normu, bet arī pašiem sagādāt ķieģeļu javai vajadzīgos salmus. Tas prasīja papildu darbu, jo salmu Ēģiptē nebija daudz un tos vajadzēja meklēt pa visu zemi. Bet, kurš šādu vai tādu iemeslu dēļ nepaguva izstrādāt noteikto skaitu ķieģeļu, tam draudēja bargs miesassods, noperot ar nūjām.

Izraēlieši, kurus šāds iznākums gauži sarūgtināja, kurnēja uz Mozu, ka viņa iejaukšanās atnesusi vairāk ļauna neka laba. Mozum tas bija neizsakāmi grūts vilšanās brīdis, un viņam atkal uzmācās šaubas. Tā vien likās, ka Jalive nav turējis savu vārdu un iegrūdis Izraēla tautu vēl lielākā postā.

Mozus vēlreiz devās pie faraona, stingri apņēmies pielietot savu brīnumdarītājā spēku, lai pamodinātu valdnieka sirdsapziņu. Nostājies pie faraona troņa, viņš nometa zemē savu zizli, kas tūdaļ pārvērtās par ložņājošu čūsku. Bet valdnieks ar līdzjūtīgu vīpsnu paskatījas uz bārdaino zintnieku un lika ataicināt savus priesterus, kuri izdarīja

tādu pašu brīnumdarbu. Faraonu kaut cik neietekmēja pat tas, ka Mozus čūska aprija ēģiptiešu priesteru čūskas.

Kopš šā brīža iedegās skaudra cīņa ar valdnieka trulo stūrgalvību. Mozus uzraidīja Ēģiptei pēc kārtas desmit mocības: vispirms Nīlas ūdens pārvērtās par asinīm, pēc tam baismīgā kārtā savairojās vardes, odi un mušas, dzīvnieki gāja bojā no kādas sērgas, cilvēku miesas pārklājās ar strutojošiem trumiem, krusa nosita ražu, druvas pārplūdināja milzīgi siseņu bari, bet beigās iestājās tāda tumsa, ka cilvēki varēja staigāt, tikai ar rokām taustīdamies.

Pēc katras mocības faraons krita izmisumā un apsolījās atlaist izraēliešus, bet drīz vien no sava solījuma atkāpās, lai gan viņa pavalstnieki skaļā balsī pieprasīja vairs ne- tiepties un neizaicināt jaunas likstas.

Zaudējis pacietību, Mozus beidzot nolēma salauzt faraona nepiekāpību, pielietojot desmito, visbriesmīgāko mocību. Taču iepriekš viņš brīdināja izraēliešus, lai tie būtu visam sagatavoti. Vispirms viņš piekodināja, lai katra ģimene nokautu viengadīgu jēru un ar tā asinīm noziestu savas mājas durvis. Vakariņās visiem vajadzēja ēst ceptu jēra gaļu ar neraudzētu maizi un rūgtām zālēm, bet pie galda sēsties ceļa drēbēs, lai jebkuru brīdi varētu iziet no Ēģiptes.

Kad pienāca pusnakts, Jahve apstaigāja visas mājas, bet tur, kur uz durvīm neredzēja asins zīmes, nomaitāja visus pirmdzimtos bērnus, alga viena, vai tas būtu faraona vai arī kādas verdzenes dēls. Nāvei par upuri krita pat dzīvnieku pirmdzimtie.

Visā zemē atskanēja raudas un vaimanas, jo nāve aebija gājusi secen nevienai ēģiptiešu ģimenei. Un tikai tagad faraons atskārta, cik baismīgs ir Mozus spēks, un atļāva viņam izvest Izraēla tautu no verdzības. Atmaksājot par vajāšanām un spaidu darbiem, izraēlieši izmantoja-vispārējo apjukumu, ko zemē bija izraisījusi drausmīgā nelaime, un izlaupīja ēģiptiešu mājas. Tādā kārtā viņi ieguva zelta un sudraba traukus, drēbes un dažādas citas vērtīgas lietas, bet galvenokārt ieročus, kuri viņiem varēja noderēt cīņai.

Mozus par piemiņu šim notikumam nodibināja pasā svētkus, kas nozīmē «secen paiešanas jeb izlaiduma svētki», jx) Jahve bija pagājis secen, izlaidis izraēliešu mājas un tikai ēģiptiešu pirmdzimtos nomaitājis.

PĀRI SARKANAJAI JŪRAI.

Sudraba taurēm skanot, izraeliešu kolonna aizgaja no Gošenes zemes, lai dotos uz austrumiem, tuksnesī. Tā sastāvēja no seši simti tūkstošiem apbruņotu vīru, neskaitot sievietes, bērnus un kalpus. Priekšgalā soļoja procesija ar koka šķirstu, kurā atdusējās Jāzepa balza- mētā mūmija, bet gājienu noslēdza neskaitāmi aitu, kazu un nastu nesēju ēzeļu ganāmpulki.

Tuksnesī bēgļi, sev par lielu prieku, atskārta, ka viņus vada Jahve, jo dienu viņiem pa priekšu virzījās dūmu stabs, bet naktī — uguns kolonna, iesniegdamās pašās debesīs. Sākumā Mozus gāja pa seno karavānu ceļu gar Vidusjūras piekrasti, bet pēc tam pagriezās uz dienvidiem, Etamas tuksnešainā apvidus virzienā, jo baidījās, ka vietējo tautu piejūras cietokšņi bez cīņas nelaidīs izraēliešus uz Kānaānas zemi. Etamā viņš pirmo reizi ļāva ļaudīm ilgāku laiku atpūsties, bet tad atkal pavērsās uz ziemeļiem un uzcēla savas teltis Pihahirotā. Sis apvidus atradās starp Migdolu un jūru, netālu no Baāl-Cefones pilsētas, kura bija slavena ar kānaāniešu dievam Baālam veltīto templi.

Bet pazemotais un saniknotais faraons seši simti kaujas ratu priekšgalā pa to laiku dzinās pakaļ bēgļiem.

Neizsakāmas izbailes pārņēma izraēliešus, ieraugot no putekļu mākoņa auļos iznirstam bargos ēģiptiešu karapulkus. Kā sastinguši viņi nolūkojās, kā aizvien tuvāk traucas iznīcības draudi, izmisumā lauzīja rokas un gaudās, ka tik vieglprātīgi ļāvuši sevi aizvest no Gošenes zemes, kur labāk būtu bijis dzīvot verdzībā nekā tagad iet bojā no ēģiptiešu karavīru rokas.

Mozus pūlējās nomierināt satrauktos ļaudis, apgalvodams, ka Jahve nepametīšot savu tautu nelaimē. Un patiesi, tumsai iestājoties, ēģiptiešiem ceļu aizsprostoja milzīgs, nepārvarams dūmu un uguns valnis, kas neizklīda līdz pat rītausmai. Bet, gaismiņai svīstot, Mozus nostājās jūras krastā un, roku paceldams, pavēlēja viļņiem pašķir- ties. Un tūdaļ ūdeņi atkāpās un starp divām bangojošām sienām izveidojās sausums, pa kuru izraēlieši steidzās uz otru krastu. To pamanījis, faraons neapdomīgi sava karaspēka priekšgalā metās viņiem pakaļ. Brīdī, kad ēģiptieši atradās jūras vidū, Mozus vēlreiz pacēla labo roku, un pēc šīs zīmes ūdens siena sabruka pār vajātājiem un aizrāva tos bangojošā dzelmē. Pēc dažām stundām viļņi izskaloja krastā cilvēku un zirgu līķus, kā arī sadragātus

kaujas ratus — ēģiptiešu lepno jātnieku nožēlojamās paliekas.*

Izraēliešu apmetnē valdīja neaprakstāma līksmība. Mozus un visa tauta uzsāka pateicības dziesmu, cildinādami Jahvi, bet sievietes ar gaišreģi Mirjamu priekšgalā, tam- burīnus skandinot, laidās triumfālas pacilātības pilnā dejā.

GĀJIENS CAURI TUKSNESIM.

Tālāk izraēlieši devas uz Sūras tuksnesi. Ceļš veda pa apvidiem, kuros trūka ūdens. Veselas trīs dienas viņi nebija baudījuši ne lāsi, bet, kad beidzot ar pūlēm aizvilkās līdz Mārai, izrādījās, ka turienes ūdens ir rūgts. Nogurušajiem un slāpju izmocītajiem ceļiniekiem tas bija pārāk sāpīgs sitiens, un apmetnē atkal atsākās gaušanās un izmisums. «Ko mēs dzersim?» tauta kurnēja. Taču Mozus aši vien novērsa nelaimi. Viņš iemeta akā kaut kādus turpat tuvumā savāktus zariņus, un, ļaudīm par priecīgu izbrīnu, ūdens kļuva salds un dzeršanai noderīgs. Atspirgušie ceļinieki pēc tam devās uz Elimu, kas bija īsta paradīzes oāze ar septiņdesmit zaļojošām palmām un divpadsmit kristāldzidra ūdens avotiem.

Taču no šejienes vajadzēja iet tālāk^ Tieši sešas nedēļas pēc tam, kad izraēlieši bija atstājuši Ēģipti, viņu kolonna apmetās Šinas tuksnesī starp Elimu un Sinaju. Uzturēšanās tur bija ļoti grūta. Mocīja nežēlīga saules svelme, turklāt beidzās arī pārtikas un ūdens krājumi.

«Dod mums ūdeni, ka varam dzerti» sauca izslāpušie ļaudis.

Bet Mozus atbildēja:

«Ko jūs rājaties ar mani? Kādēļ jūs kārdināt to kungu?»

Vīriešiem, sievietēm un bērniem, kas vēl nebija pieraduši pie skarbās dzīves tuksnesī, bads un slāpes likās īsta mocība. Kā aizvien, visa vaina tika piedēvēta Mozus un Arona vieglprātībai. Abu vadītāju teltis ielenca ļaužu bari, gauzdamies par savu sūro likteni un izkliegdami apvainojumus, kuros bija gan izmisums, gan nikna apsūdzība.

«Kaut tā kunga roka būtu likusi mums mirt Ēģiptes zemē tolaik, kad mēs vēl mitām pie gaļas podiem un mums bija maizes papilnam ko ēst; bet jūs mums esat likuši iziet tuksnesī, lai visa draudze mirtu badā.»

Sie vārdi Mozum rādīja, cik dziļi izraēliešos vēl bija iesakņojies verdzības gars, ja jau viņi augstāk par brīvību vērtēja maizes ņuku un gaļas podus. Tas dziļi sāpināja Mozus sirdi, tomēr viņš nomierināja tautu, apgalvodams, ka Jahve noteikti nepametīs postā savus piekritējus un paēdinās tos ātrāk, nekā varētu gaidīt.

Un, raugi, pievakarē šis solījums piepildījās. No austrumu puses atlidoja nepārskatāmi paipalu bari un tūlīt nolaidās zemē. Tālajā lidojumā pagurušie putni gurdi plivināja spārnus un bija viegli notverami ar kailām rokām. Apmetnē sākās drudžaina rosme, iedegās ugunskuri, un drīz vien visapkārt uzvēdīja uz iesmiem ceptas putnu gaļas kairinošā smarža.

Sātīgi paēdušie izraēlieši likās gulēt, vai līdz debesīm cildinādami Mozus brīnumdarītāja spēku. Gaismiņai austot, kad visus modināja sudraba tauru junda, viņi aiz izbrīna berzēja acis. Cik tālu vien sniedzās skatiens, viss stepes plašums bija noklāts ar baltiem graudiņiem, kuri atgādināja krusu. Izraēlieši izskrēja laukā, lai šo dīvaino parādību aplūkotu tuvāk. No telts iznāca arī Mozus un ar uzvarētāja smaidu paziņoja, ka tā ir manna, ko Jahve viņiem atsūtījis maizes vietā. Ļaudis kādu brīdi vilcinājās iebaudīt savādos graudus, bet, pārliecinājušies, ka tie pēc garšas atgādina medus maizi, ar līksmiem izsaucieniem pauda savu pārsteigumu un steidzīgi sāka tos savākt. Drīz vien izrādījās, ka pa dienu šos graudiņus var salasīt tādā daudzumā, kāds nepieciešams iztikai, un kopš šā laika tuksneša manna veselus četrdesmit gadus viņiem bija dienišķās maizes vietā.

Nākamā apmetnes vieta bija Refidima. Bet tur nebija nevienas akas, un izraēlieši atkal cieta no ūdens trūkuma. Apmetnē sākās kurnēšana un draudēja izcelties dumpis. Tad Mozus devās pie Horebas kalna, kas pacēlās netālu no apmetnes. Apstājies kalna piekājē, viņš, pagurušajai tautai redzot, ar zizli sita pret stāvu klinti. Un tajā pašā mirklī no klints plaisas izvirda dzidra kalnu ūdens šalts. Redzēdami šo brīnumu, izraēlieši pirmajā mirklī aiz pārsteiguma sastinga, bet drīz vien atģidās, sacēla līksmu kņadu un, Mozu cildinādami, cits par citu spiedās pie ūdens, lai piepildītu krūkas un citus traukus, kādi vien pagadījās pa rokai.

Kolīdz izraēlieši bija remdējuši slāpes un padzirdinājuši savus kustoņus, viņi izdzirdēja kaujas saucienus un ļoti pārbijās. Pirmo reizi viņiem vajadzēja mēroties spēkiem ar tuksneša kareivīgajām ciltīm. Tie bija amalekieši, kas uzmācās ar karu, lai aizšķērsotu ceļu svešajiem ienācējiem un gūtu laupījumu. Cerēdami uz vieglu uzvaru, viņi tomēr alojās. Mozus uzticēja savu spēku vadību Jozuam, kurš izrādījās par spējīgu un drosmīgu karavadoni. Aši un izveicīgi viņš veda savus karapulkus pret uzbrucējiem, un drīz vien sākās sīvs kautiņš.

Mozus kopā ar Aronu un Hūru uzkāpa pakalnā, lai sekotu kaujai, kura ar mainīgām sekmēm ilga no agra rīta līdz vakara krēslai. Kad Mozus pacēla rokas augšup, uzvaru guva izraēlieši, bet, kad tās nolaida lejup, virsroku ņēma amalekieši. Tā tas turpinājās stundām ilgi, līdz beidzot rokas viņam pagura un nevarīgi noslīga lejup. Lai novērstu sakāvi, Arons un Hūrs nosēdināja Mozu uz akmens un no abām pusēm atbalstīja viņa rokas. Un tā pievakarē Jozua satrieca naidniekus un piespieda tos bēgt. Izraēlieši kaujas laukā uzcēla altāri pateicības upuriem, bet Jahve uzdeva Mozum ierakstīt šo uzvaru grāmatā, lai tās piemiņa saglabātos mūžos. «Ieraksti to piemiņai grāmatā un liec to Jozuam ausīs, ka es pilnīgi izdeldēšu Amaleka vīru piemiņu no zemes virsus.»

Drīz vien ziņa par lielo uzvaru nonāca līdz Jetrum, midiāniešu priesterim un Mozus sievastēvam. Nekavējoties viņš ieradās izraēliešu apmetnē, atvezdams znotam viņa sievu un abus dēlus, Geršomu un Ēliēzeru. Pirms faraona pieveikšanas un izraēliešu izvešanas no Ēģiptes Mozus savus tuviniekus bija aizsūtījis uz midiāniešu zemi.

Nākamajā dienā Mozus apsēdās savas telts priekšā, lai ļaudīm izspriestu tiesu. No agra rīta līdz vēlam vakaram viņš noklaušināja lieciniekus, iztiesādams pat vissīkākās lietas. Jetrus augošā izbrīnā nolūkojās, kā Mozus nopūlas augu dienu, tērēdams laiku pat gluži nenozīmīgu ķīviņu izšķiršanai. Būdams šajā ziņā ar daudz lielāku pieredzi, Jetrus savam znotam atklāti pasacīja, ko viņš par to visu domā:

«Kas tas ir, ko tu dari tautai? Kādēļ tu sēdi atsevišķi un tauta stāv tavā priekšā no rīta līdz vakaram? … Tā nav labi, kā tu to dari! Tu pagursi un tavi ļaudis, kas ir te pie tevis, jo pārāk grūts tev ir šis pienākums, tu nevari to izpildīt viens-pats.»

Kad Mozus viņam jautāja, kā tad vajadzētu rīkoties, Jetrus viņam ieteica sadalīt ļaudis grupās, kurās būtu pa tūkstotim, simtam, piecdesmit un desmit cilvēku, katrai grupai ieceļot priekšniekus, kas tajā pašā laikā būtu arī tiesneši sīkākās lietās, un tādā kārtā tikai vissvarīgākās caur .aizvien augstākām instancēm nonāktu līdz Mozum.

Gudrā midiāniešu priestera padoms tika ņemts vērā, un tādā kārtā līdz šim neorganizētie izraēliešu pūļi guva pamatus savai vēlākajai sabiedriskai iekārtai.

DEJA AP ZELTA TEĻU.

Trīs mēnešus pēc iziešanas no Ēģiptes Mozus uz ilgāku laiku apmetās Sinaja kalna tuvumā. Drūmais klinšu masīvs, kura atsevišķas virsotnes šķita iesniedzamies debesīs, uzdvesa noslēpumainības elpu, modinādams māņticīgas bailes izraēliešos, kas bija pieraduši "pie Nīlas deltas klajā līdzenuma. Toties tuvākā apkaime likās visumā piemērota, lai šeit uzturētos ilgāku laiku. Tur bija pietiekamā daudzumā ūdens, auga dateļu palmas un akācijas, kuras noderēja malkai un būvmateriāliem.

Apmetnē drīz vien sāka pulsēt rosīga, kņadas pilna dzīvē. Jaunā pārvaldes sistēma nodrošināja kārtību un ievērojami uzlaboja administrācijas darbību. Vīrieši nodarbojās ar amatniecību, sievietes gatavoja ēdienu, vērpa un auda, bet bērni jautri draiskuļojās starp teltīm.

Kādu dienu Mozus aizgāja no apmetnes un viens pats uzkāpa Sinaja kalnā. Tur viņš sastapās ar Jahvi, kurš pavēstīja, ka nodomājis ar Izraēla tautu noslēgt derību. Ar priecīgo ziņu atgriezies apmetnē, Mozus pavēlēja visiem izraēliešiem ietērpties izmazgātās drānās un trīs dienas ievērot gavēni, lai pienācīgi sagatavotos lielajam brīdim.

Kolīdz bija pagājis trīs dienu ilgais sagatavošanās periods, tauta sapulcējās Sinaja kalna piekājē. Mozus atgādināja, ka nevienam nav atļauts uzkāpt svētajā kalnā, un ar gana zizli novilka robežu, brīdinādams, ka ikviens, kas to pārkāps, zaudēs dzīvību. Svētku drānās tērpušies vīrieši, sievietes un bērni nostājās pie atzīmētās līnijas. Un tad, gluži negaidot, sāka plosīties briesmīgs negaiss. Grāva pērkons, liesmoja zibeņi, un viss kalns pazuda biezu dūmu mutuļos. Kad turklāt vēl sāka skanēt noslēpumainas taures, ļaudis šausmās nokrita zemē, ar rokām aizsegdami acis. Tāpēc viņi nepamanīja, ka Mozus pa šo laiku uzkāpj nogāzē un pēc brīža pazūd necaurredzamajos dūmu mutuļos, kas virmoja ap kalna virsotni.

Otro reizi Mozum uzturoties Sinaja kalnā, Jahve viņam paziņoja daudzus likumus un liturģiskus priekšrakstus, kuriem ar šo brīdi vajadzēja regulēt izraēliešu kopdzīvi. Mozus ar šo vērtīgo velti nokāpa lejup un par godu lielajam notikumam lika katrai no divpadsmit Jēkaba ciltīm

uzcelt atsevišķu altāri. Pēc tam viņš gāja no viena altāra pie cita, upurēdams avis un ar to asinīm apslacīdams ticīgos par zīmi, ka Jahve ar viņiem noslēdzis derību.

Mozus vēlreiz devās sastapties ar Jahvi, bet šoreiz viņš sev līdzi paņēma Aronu, Nadabu, Abiju un septiņdesmit Izraēla tautas vecajos. Savus pavadoņus Mozus tomēr atstāja uz nogāzes pusceļā līdz virsotnei un tālāk gāja viens pats. Kalna smailē viņš uzturējās četrdesmit dienas un četrdesmit naktis. Tur Jahve viņam iedeva divas akmens plāksnes, kurās bija iegrebti desmit baušļi. Bez tam viņš Mozum sniedza sīkus norādījumus, kā izgatavojams derības šķirsts un svētnīcas telts, kur šķirstu vajadzēja glabāt. Beidzot Jahve vēl paziņoja, ka augstā priestera amatu viņš piešķir Aronam un mantošanas ceļā tas tālāk nododams Arona pēcnācējiem.

Pa to laiku pusceļā pamestie pavadoņi, nevarēdami sagaidīt Mozu, atgriezās apmetnē. Aronu māca lielas bažas, un viņš nezināja, ko iesākt, jo baidījās, ka brālim noticis kas ļauns. Arī izraēliešu sirdīs sašķobījās ticība Jahves aizgādībai. Jahve taču bija dievs, kura kults viņu vidū bija ieviests tikai nesen. Tagad, kad pietrūka Mozus un viņa kvēlās dedzības, ļaudis atgriezās pie saviem vecajiem dieviem, kurus bija godinājuši Ēģiptē. Pie Arona telts sapulcējās liels ļaužu bars. Noraizējušies, ka viņi tagad pa« mesti vieni, tie skaļā balsī pieprasīja:

«Celies un darini mums kādu dievu, kas būtu mūsu priekšā, jo mēsnezinām, kas noticis šim Mozum, kurš lika mums iziet no Ēģiptes zemes.»

Šaubu nomāktais Arons nespēja pretoties vētrainajai prasībai. Pēc viņa aicinājuma sievietes ar lielu pašaizliedzību atdeva savas zelta rotas, līdz savāca pietiekami daudz metāla, lai no tā varētu izliet zelta teļa tēlu. Nākamajā dienā to novietoja nometnes vidū, un tauta, priecādamās, ka atgriezies dievs, kuru viņi bija pielūguši kopš neatminamiem laikiem, kā dedzināmos upurus nesa tam dzīvniekus, bet pēc tam sarīkoja svētku dzīres. Cauru dienu spiedza stabules un rībēja bungas, bet vīrieši, sievietes un bērni, dziedādami un ap zelta teļu diedami, nonāca reliģiskās ekstāzes stāvoklī. Tikai Ievīti nepiedalījās šajās trakulībās. Turēdamies nomaļus, viņi ar izbailēm nolūkojās, kā tauta noliedz Jahvi un no visas sirds nododas elkdievībai.

Kāpdams lejup pa Sinaja kalna nogāzi, Mozus jau no tālienes izdzirdēja skaļo jezgu un paātrināja soli, lai ašāk

nokļūtu apmetnē. Ieraudzījis izlaidīgo uzdzīvi, viņš tā pārskaitās, ka satrieca pret klinti akmens plāksnes ar Jahves dotajiem baušļiem,. Zelta teļu viņš sasita gabalos un tos iemeta akā, bet izraēliešiem lika dzert tās ūdeni.

Mozus bargi norāja satriekto Aronu un, sasaucis pie sevis Ievītus, deva tiem šādu pavēli:

«Ikviens apjozieties ar zobenu, pārstaigājiet nometni, iedami no vieniem vārtiem uz otriem, un nokaujiet ikvienu, pat savu brāli, savu draugu un savu kaimiņu.»

Levīti apbruņojās ar zobeniem un nogalēja daudzus tūkstošus atkritēju.

AR JAHVI NOSLĒGTĀ DERĪBA.

Atjaunojis apmetnē kārtību, Mozus no jauna devās un Sinaja kalna virsotni, lai izlūgtos no Jahves piedošanu par visu notikušo. Tur viņš no Jahves mutes vēlreiz izdzirdēja solījumu, ka Izraēla tauta iemantos Kānaānu, zemi, kur tek piens un medus.

Dziļas pateicības pārpilnais Mozus steidzās atpakaļ uz apmetni un lika ārpus tās uzcelt atsevišķu telti, kurā bija iekārtota svētnīca. Tikai viņam pašam bija atļauts tajā ieiet, un, kad viņš nostājās pie tās ieejas ar augšup paceltām rokām, no teltīm šurp saplūda ļaudis un godbijīgi nolūkojās, kā Mozus sarunājās ar pašu Jahvi.

Neviens nezināja, kas notiek Mozus dvēselē. Līdz šim uzticīgi kalpodams dievam, viņš bija dzirdējis tikai tā balsi. Bet tagad Mozum ar to vairs nepietika, un viņš gribēja redzēt dievu vaigu vaigā. Taču Jahve bija viņam noteikti paziņojis, ka nekad nevienam mirstīgajam nerādīšot savu seju. Dievs tomēr apžēlojās par nobēdājušos Mozu un, licis tam nostāties kādā klints spraugā, pagāja garām, ar delnu aizsegdams seju un uz mirkli ļaudams no muguras palūkoties uz sevi.

Drīz pēc tam Jahve pavēlēja Mozum iztēst divas jaunas akmens plāksnes, uz kurām vēlreiz gribēja uzrakstīt savus desmit baušļus. Ar šim plāksnēm pravietis uzkāpa kalna virsotnē un atkal palika tur četrdesmit dienas un četrdesmit naktis, neko nedz ēzdams, nedz dzerdams. Jahve tad ne tikai kā atkārtoja savus desmit baušļus, bet papildām vēl deva Mozum daudzus likumus un reliģiskus priekšrakstus, no kuriem izraēliešiem vajadzēja turpmāk vadīties. Mozus devās atpakaļ uz apmetni, bet viņa seja zaigoja tādā cildenības mirdzumā, ka apžilbinātajiem

ciltsbrāļiem vajadzēja novērst acis. Tāpēc Mozus, runādams ar tiem, aizsedza seju ar plīvuru, un, kad viņš lielā aizgrābtībā runāja Jahves vārdā, ticīgajiem likās, ka Mozum pie galvas kā svētuma simbols redzami ragi.

Sparīgi Mozus ķērās pie darba, lai noorganizētu Izraēla . bērnu reliģiskai dzīvei nepieciešamos iestādījumus un izkārtojumus. Vispirms viņš nolēma izgatavot derības šķirstu un uzcelt svētnīcas telti. Tā kā šim nolūkam bija nepieciešams daudz zelta, sudraba un vara, Mozus izsludināja ziedojumu vākšanu, kas noritēja visai veiksmīgi. Pēc tam viņš uzsāka savu plānu realizēšanu, uzticēdams visus ar celtniecību saistītos darbus diviem slaveniem amata meistariem Becaleēlam un Oholiābam.

Abi šie meistari, kuri bija vienādi izveicīgi kā galdnieku darbos, tā arī metālu apstrādē, izgatavoja derības šķirstu no akācijas koka, apsizdami to ar zeltu. Uz tā vāka tika piestiprināta zelta plāksne ar uzrakstu, ka šķirstā iemājo pats Jahve visā savā godībā. Divi zelta ķerubi abās šķirsta pusēs pāri uzrakstam izplēta savus spārnus, it kā gribēdami to pasargāt no neaicinātiem skatieniem. Mozus ielika šķirstā plāksnes ar desmit baušļiem, kā arī citu Sinaja kalnā doto likumu tekstus.

Svētnīcas telts atradās četrstūraina pagalma vidū, kuram visapkārt bija izvietots daudz bronzas kolonnu ar sudrabā smalki veidotiem kapiteļiem. No šķērssijām nokarājās linauduma aizklāji, tā ka laukums bija aizsegts no visām pusēm. Tajā varēja'nokļūt pa vārtiem, kurus aizklāja no debessziliem, purpura un koši sarkaniem šķeterētiem pavedieniem darināts priekškars.

Pašu svētnīcu meistari uzcēla no akācijas koka dēļiem, tos pārklājot ar zeltu. Taču tie nebija paliekami sastiprināti ar naglām, bet pie tiem ierīkotajos zelta riņķos varēja iemaukt kārtis. Pateicoties šādam izveidojumam, svētnīcu, pārceļoties uz citu dzīves vietu, viegli varēja izjaukt un uzstādīt no jauna.

Svētnīcas ārējās sienas tomēr nerotāja zelta mirdzums. No lietus un saules to pasargāja rupji kazu vilnas audumi, bet jumtu Veidoja sarkani nokrāsotas aunādas.

Pie ieejas svētnīcā atradās no bronzas izliets altāris ar lielu vara bļodu ūdenim. Tautai bija atļauts dievu pielūgt tikai pagalmā, kamēr augstais priesteris upurēja Jahvem dzīvniekus. Viņa liturģiskais tērps, ko visos sīkumos bija noteicis Mozus, izskatījās ļoti grezns. Virs baltā linauduma biksēm un mēļās tunikas augstais priesteris uzvilka

garu zilas vilnas mantiju, kuras apmale bija apšūta ar zelta zvārgulīšiem un bārkstīm. Tāpēc katru viņa kustību pavadīja klusa, metāliska džinkstēšana. Krūtis viņam klāja daudzkrāsaina amatnozīme, kurā spīguļoja divpadsmit dārgakmeņi ar iegravētiem divpadsmit Jēkaba cilšu nosaukumiem. Visu šo bagātīgo krāšņumu vēl papildināja ar dārgakmeņiem apšūti uzpleči, kā arī no smaga zelta izgatavota važveida kaklarota. Baltajam turbānam priekšpusē bija piešūta plāksnīte ar tajā iegravētu uzrakstu «Tā kunga svētums».

Izdarījis rituālo apma'zgāšanos, augstais priesteris viens pats iegāja svētnīcas priekštelpā. Sienas tur klāja aizkari ar izraēliešu sieviešu izšūtiem mīklainiem ķerubu tēliem. Telpas vidū stāvēja zeltā atliets altāris ar smaržīgi kūpošu dūmekli, galdiņš ar svētīto maizi, kā arī septiņ- žuburu svečturis. Aiz krāšņi izgreznotas portjeras atradās tempļa vissvētākā vieta — Jahves mājoklis. Noslēpumainā mijkrēslī tur uzglabājās derības šķirsts ar izraēliešu kulta vislielākajiem dārgumiem.

Svētnīcu apkalpot un pārgājienu laikā to pārnēsāt drīkstēja tikai Ievīti. Tāpat no viņu vidus Mozus iecēla soģus, rakstvežus, skolotājus, dziedniekus un nodevu piedzinējus. Līdzās priesteru korporācijai tā bija nošķirta sabiedriska grupa, kas veica atsevišķām ciltīm pāri stāvošus uzdevumus. Levīti bija visuzticīgākie Mozus piekritēji un pārceļojumu laikā kalpoja kā viņu personīgā miesas- sardze.

CEĻĀ UZ KADEŠU.

Izraēlieši Sinaja kalna pakājē nodzīvoja veselu gadu. Un kādas milzīgas izmaiņas notika šajā laikā! Pateicoties Mozum, bēgļu

- 'bezveidīgā masa kļuva par ierēdņu hierarhijas

vadītu sabiedrību. Kopdzīves normas regulēja tiesiski priekšraksti, bet Jahves kults ieguva konkrētus ietvarus, izveidojot reliģiskus iestādījumus, priesteru amatus un liturģiskas ceremonijas. Tāpat nostiprinājās klejotāju drošība, jo tika nodibināts regulārs karaspēks, kurā valdīja disciplīna un kārtība. Atsevišķas ciltis soļoja noteiktā ierindā zem saviem karogiem un savu virsnieku vadībā. Tātad pie Sinaja kalna iezīmējās nākamās Izraēla tautas sākotnējie pamati, un pāri cilšu sadrumstalotībai pacēlās vispārības intereses un vispārības mērķi.

Paveicis šo diženo vēsturisko darbu, Mozus jutās pietiekami spēcīgs, lai pamēģinātu iekarot Kānaānu. Taču izraēliešu vidū nebija neviena, kurš zinātu ceļu uz šo Apsolīto zemi. Bet mežonīgajos kalnājos un bezgalīgajos tuksnešu klajumos viegli varēja apmaldīties vai iekrist beduīnu laupītāju slazdos. Mozus apzinājās šīs briesmas un tāpēc meklēja pavadoni, kas labi pazītu apvidu, pa kuru vajadzēja pārvietoties. Noderīgs šim uzdevumam varēja būt viņa svainis un priestera Jetrus dēls midiānie- tis Hebabs. Bet tas negribēja šķirties no savas ģimenes. Tikai pēc ilgas tiepšanās un kaulēšanās, kad Mozus Hebabam bija apsolījis krietnu daļu no Kānaānā paredzamā laupījuma, svainis beidzot apsolījās būt par pavadoni.

Gaismiņai austot, divas sudraba taures nopūta jundu un izraēlieši, novākuši teltis, nostājās pārgājienam. Gara virtene tuksneša klejotāju noteiktajā kārtībā devās ceļā. Priekšgalā soļoja Ievīti, uz kārtīm nesot derības šķirstu, izjauktās svētnīcas telts atsevišķas daļas un rituālos traukus. Aiz viņiem gāja atsevišķas ciltis zem saviem karogiem, bet nopakaļ dzina milzīgus ganāmpulku un nastu nesēju ēzeļu barus. Gājienu apsargāja bruņotas apsardzes vienības un iepriekš izsūtītie izlūki.

Pēc trim pārgājiena dienām pa saulē izkveldēto tuksnesi izraēlieši atkal sāka kurnēt un gauzties par Mozu. Tā kā bija aizliegts kaut dzīvniekus, viņiem vajadzēja pārtikt tikai ar mannu, kas visiem jau bija apnikusi. Turklāt kādu dienu apmetnē izcēlās ugunsgrēks, kurā sadega daudz vērtīgu mantu. Sūras piepūles, bada un ciesto zaudējumu nomāktie ļaudis paguruši sēdēja pie teltīm, pārmezdami Mozum, ka viņš tos pierunājis aiziet no Ēģiptes. Ar aizkustinājumu viņi atcerējās vecos labos laikus, aizmirsdami nebrīvi un vajāšanas.

«Mēs atceramies tās zivis,» viņi cits citam žēlojās, «ko mēs Ēģiptes zemē par velti ēdām, gurķus, melones, lokus, sīpolus un ķiplokus! Tagad mūsu dvēsele ir pagalam iztvīkusi, jo nav nekā cita kā vien manna mūsu acu priekšā!»

Tautas mazdūšība, protams, dziļi aizskāra Mozu. Tā kā arī viņam sāka zust padoms, viņš sasauca vecajo apspriedi, lai pārrunātu, ko iesākt. Taču no visām raizēm viņu atbrīvoja jauns brīnums, jo apmetnē otro reizi parādījās milzīgs daudzums paipalu. Ļaudis ar prieka kliedzieniem metās tvarstīt putnus un, kāri mielodamies, remdināja izsalkumu. Paipalu bija tik bezgala daudz, ka to gaļu varēja pat žāvēt, lai uzglabātu nebaltai dienai.

Tomēr kurnētājus un kūdītājus sagaidīja bargs sods, jo izrādījās, ka putni bijuši indīgi. Apmetnē izplatījās sērgas, un ļaudis mira kā mušas. Drīz vien visa apkaime bija pārklāta ar kapiem, un izraēlieši, atstādami šo bēdu un ciešanu vietu, nosauca to par «kārību kapenēm», jo šeit tika apbedīti rijībai par upuri kritušie.

Acerotā, kur tika iekārtota nākamā apmetne, notika vēl draudīgākas lietas, jo šeit dumpis izcēlās Mozus vistiešāko tuvinieku vidū. Mirjama un Arons brālim ņēma ļaunā, ka tas apprecējis etiopieti, tātad svešas izcelsmes un nebrīvu sievieti. Nav zināms, kādos apstākļos tas īsti noticis, — vai viņa pirmā sieva, priestera Jetrus meita, bija nomirusi vai arī etiopiete bija tikai piegulētāja. Taču tas nebija svarīgākais: sarūgtinājumu Možus ģimenē izraisīja fakts, ka pravietis bija pārkāpis ebreju senseno tradīciju.

So ķīviņu pamatā slēpās vēl dziļākas nesaskaņas. Pareģe Mirjama un augstais priesteris Arons bija neapmierināti ar Mozus apgalvojumu, ka Jahve runājot tikai ar viņa muti un ka vienīgi viņam esot tiesības valdīt dieva vārdā. Bet Mirjama un Arons bija pārliecināti, ka tas ir arī viņu aicinājums. Tālab viņi staigāja pa nometni, žēlodamies:

«Vai tas kungs tiešām tikai vien ar Mozu ir runājis? Vai viņš nav arī ar mums runājis?»

Tā bija klaja sacensība varas dēļ, un Mozus nolēma to apspiest jau iedīglī. Viņš izsauca vaininiekus svētnīcas teltī, kur Jahve, runādams no mākoņa, tos jo bargi izbāra un aicināja būt paklausīgiem. Aronam Jahve pārkāpumu piedeva, bet Mirjamai, kura bija galvenā kūdītāja, uzsūtīja spitālību un izdzina no apmetnes. Tikai pēc septiņām dienām, uzklausīdams Mozus lūgšanos, sadusmotais dievs Mirjamai atdeva veselību un atļāva atgriezties apmetnē.

Beidzot izraēlieši nonāca pie- Kānaānas dienvidus robežām un uzcēla apmetni Pāranas tuksnesī netālu no Kade- šas pilsētas. Līksmā satraukumā viņi tūdaļ uzskrēja augstā nokalnē, no kurienes pavērās skatiens uz nākamās dzimtenes pierobežas apvidiem. Kopš Ābrahāma' laikiem tur bija notikušas lielas pārmaiņas. Ielejas sedza lekns zāļu paklājs, kuru rotāja košsarkanas anemones. Lēzenās nogāzēs pletās olīvkoku, granātu un dateļu dārzi un vietumis pat rūpīgi iekoptas vīnogulāju plantācijas. Izraēliešiem, kuriem bija apnikusi tuksneša dzīves vienmuļība, šī ainava šķita neizsakāmi jauka. Priekā apskurbuši, tālā ceļa gājēji apkampās un paskubināja cits citu nekavējoties iebrukt šajā brīnumskaistajā zemē, lai to tūlīt iekarotu.

Taču Mozus bija piesardzīgs vīrs un neļāvās savu ļaužu nepārdomātajai sajūsmai. Vispirms vajadzēja izsūtīt izlūkus, lai izdibinātu, kāda pretestība sagaidīs iebrucējus. Sajā nolūkā viņš izvēlējās pa vienam vīram no katras cilts un aizsūtīja tos izlūkos.

«Ejiet no šejienes uz dienvidu apgabalu,» viņš pamācīja, «un tad virzieties augšup uz kalniem; un tad apskatiet, kāda tā zeme un kādi tās iedzīvotāji, vai tā tauta ir stipra vai vāja; vai to ir maz vai to ir daudz.»

Izlūki bez jebkādiem kavēkļiem izpildīja uzticēto uzdevumu. Pēc četrdesmit dienām viņi atgriezās apmetnē, kā pierādījumu Kānaānas zemes auglībai uz kārtīm atnesdami smagus vīnogu ķekarus, granātus un sulīgas vīģes. Sie augļi izraisīja neaprakstāmu sajūsmu, un izraēlieši tagad jau uzstājīgi pieprasīja tūlīt uzsākt iekarošanu.

Taču viņu degsme drīz vien atdzisa, kad izlūki pastāstīja, ko bija redzējuši. Viņuprāt, Kānaānas zeme gan pludot pludoja visos ilgotajos labumos, bet par tās iekarošanu nevarēja būt ne runas, jo robežas apsargāja vareni cietokšņi, kuru garnizoni sastāvēja no milžiem.

Tā bija nospiedoša vēsts. Nepaklausīgie izraēliešu pūļi, kas tik viegli krita no vienas galējības otrā, atkal ļāvās izmisumam.

«Kaut Ēģiptes zemē mēs būtu nomiruši,» viņi apraudāja savu likteni, «jeb kaut «labāk nomirstam te šajā tuksnesī! Un kāpēc tas kungs mūs ved uz šo zemi, lai liktu mums krist no zobena, kādēļ arī mūsu sievām un mūsu mazajiem bērniem būs jākrīt par laupījumu? Vai mums nebūtu labāk, ka mēs grieztos atpakaļ uz Ēģipti?»

Gaismai ataustot, kurnēšana un žēlabas augtin pieauga ar katru mirkli, līdz ļaužu baros sākās vētraini nemieri. Bļauri, pulcēdamies pūļos, pieprasīja Mozus atcelšanu un cita vadoņa ievēlēšanu, kurš ļaudis aizvestu atpakaļ uz Ēģipti.

«Celsim sev vadītāju,» viņi musināja, «un iesim atpakaļ uz Ēģipti!-»

Jozua un Kālebs, kuri bija piedalījušies izlūku gājienā, pūlējās pretoties kūdītāju prasībām un, saplēsuši savas drēbes, apgalvoja, ka ar dieva palīgu iespējams Kānaānu iekarot un ka pārējie izlūkošanas dalībnieki, ļaudamies gļēvulībai, pārspīlē šīs zemes varenību.

Tas galīgi saniknoja ļaudis. Viņus, raugi, gribot pierunāt doties drošā nāvē, cīnoties pret milžiem, kuri tiem uzglūn aiz bieziem cietokšņa mūriem. Ārprāta baiļu un nevaldāma niknuma apmāti, viņi metās uz Jozuu un Kālebu, gribēdami tos nomētāt ar akmeņiem. Abi drosminieki paglābās, tikai patveroties svētnīcas pagalmā.

Šoreiz Jahve nosprieda izdeldēt visu Izraēla tautu, uzsūtīdams tai mēri. Uzklausīdams Mozus lūgumu, viņš galu galā tomēr sodu mīkstināja un nosprieda, ka nevienam, kurš vecāks par divdesmit gadiem, nebūs lemta laime savām acīm skatīt Kānaānas zemi. Četrdesmit gadu tiem vajadzēja vēl klīst tuksnesī un tur arī beigt savu nožēlojamo mūžu. Tikai tie, kuriem vēl nebija divdesmit gadu un kuri būs dzimuši un uzauguši klejotāju dzīves grūtajos apstākļos, iemantos Apsolīto zemi. Sods tomēr nebija attiecināms uz Jozuu un Kālebu. Kā atlīdzība par nesatricināmo uzticību Jahves gādībai viņiem piekrita gods vadīt Izraēla tautas cīņu par Kānaānas iekarošanu.

ČETRDESMIT GADU TUKSNESI.

Atguvis varu par savu tautu, Mozus devās tieši uz dienvidiem un kādu laiku uzturējās pie Akabas līča midiāniešu zemē. Vēlāk viņš tomēr sāka meklēt tādu apvidu, kur izraēlieši varētu apmesties uz paliekamu dzīvi. Par vispiemērotāku izrādījās Kadešas pilsētas apkaime. Divas akas ar svaigu ūdeni un plašas ganības radīja visai piemērotus apstākļus lopkopībai, turklāt tuvumā dzīvojošās tautas bija miermīlīgas un labprāt uzsāka tirdzniecību ar jaunajiem ienācējiem.

Taču miera nebija pašu Izraēla cilšu starpā. Tām dzīvi sagandēja savstarpēja nenovīdība un nemitīgie strīdi ganību dēļ. Turklāt par neapmierinātības, ķildu un nesaticības avotu kļuva sabiedriskās pretešķības, kas izvērtās aizvien asākas.

Pat Mozus visuzticamākie piekritēji Ievīti nespēja saglabāt disciplīnu. Sašutumu viņos izraisīja Arons un tā priesteru kasta, kura aizvien uzpūtīgākā kārtā norobežojās no pārējiem Ievītiem, piesavinādamās allaž jaunas un jaunas priekšrocības un materiālus labumus. Un tā divi simti piecdesmit savās tiesībās aizskarto Ievītu Koraha vadībā kādu dienu sarīkoja dumpi. Nemiernieki ieradās pie Mozus un Ārona teltīm, skaļā balsī saukdami;

«Lai nu jums pietiek! Visa draudze tagad ir svēta, jo pats tas kungs ir viņas vidū; kādēļ tad jūs vēl gribat būt par virsaišiem un valdīt pār tā kunga draudzi?»

Mozus viņus pacietīgi uzklausīja, bet tad devās uz svētnīcas telti un nokrita uz sejas pie derības šķirsta, izlūgdamies tā kunga padomu. Pēc tam viņš iznāca pie dumpiniekiem un sacīja:

«Levija dēli, uzklausiet mani! Vai tas jums vēl par maz, ka Izraēla dievs jūs ir izraudzījis no Izraēla draudzes, lai jūs viņam tuvotos, piedalītos tā kunga mājokļa aprūpes darbos un lai nostātos draudzes priekšā, to pārvaldīdami? Viņš tev līdz ar visiem taviem brāļiem, Levija dēliem, licis pie sevis tuvu nākt, un nu jūs pat meklējat sev priestera amatu. Tādēļ tu esi nācis kopā ar savu baru, lai saceltos pret to kungu; jo kas ir Ārons, ka jūs pret to kūdāt?»

Mozus nolādēja dumpiniekus un pavēlēja, lai neviens netuvotos viņu teltīm. Un tad pavērās zeme un aprija Korahu, bet pārējie nemiera cēlāji sadega no debesim lejup sūtītās ugunīs. Tas bija brīdinājums, lai nākotnē neviens neiedrošinātos sacelties pret priesteriem.

Bargais sods vienkāršos ļaudis tomēr neiebiedēja, bet gan radīja vēl lielāku sašutumu. Apmetnē sākās draudīgas nekārtības. Mozus ar Aronu tikai ar pūlēm izglābās, pa- tverdamies svētnīcā. Bet tad Jahve uzbrucējus šaustīja ar uguni, kurā galu atrada četrpadsmit tūkstoši septiņi simti dumpinieku.

Sacelšanās tika apspiesta, bet Mozum bija svarīgi pierādīt, ka Arons savu augstā priestera amatu saņēmis no paša Jahves rokām. Tālab viņš pavēlēja visu divpadsmit cilšu pārstāvjiem, kā arī Aronam atnest uz svētnīcu katram vienu gana zizli. Un raugi, kādu dienu visu ticīgo acu priekšā notika skaidrs brīnums: no atnestajiem zižļiem tikai Aronam piederīgais uzplauka pumpuros, pēc tam pārklājās ar ziediem, kas beidzot atnesa mandeles. Tad tauta pakļāvās Jahves gribai un vairs nekurnēja par Arona dzimtas priekšrocībām.

Kadešā no dzīves šķīrās pareģe Mirjama, Arona un Mozus māsa. Izraēla tauta vēlreiz pārcieta sausuma postu, un, kad pārmēra slāpju mocītie ļaudis sadumpojās, Mozus ar zižļa sitienu atkal izšķīla ūdeni.

Izraēla ciltis gandrīz trīsdesmit astoņus gadus Kadešā nodevās mierīgai ganu dzīvei. Tās izklīda pa apkārtējām ganībām un dzīvoja katra savu īpašu, nošķirtu dzīvi, tā ka tautas kopības saites pamazām kļuva vājākas. Pamestas pašas savā vaļā, tās nodevās tādai izlaidībai un vienaldzībai pret ticību, ka mitējās upurēt Jahvem un ievērot priekšrakstu par jaundzimušo puisēnu apgraizīšanu. Vispārējā nevīžība pielipa arī Mozum un Āronam. Tā kā viņi nenieka nedarīja, lai mitētos tautas pagrimums, Jahve viņus bargi sodīja, noteikdams, ka abiem jāmirst tuksnesī, nesperot savu kāju Apsolītajā zemē. Tomēr tiešais šā soda iemesls bija mazticība Jahves visvarenībai, jo viņi pa divi lāgiem bija situši ar zizli pret klinti, lai izšķiltu ūdeni.

UZ APSOLĪTO ZEMI.

Kopš aiziešanas no Ēģiptes bija pagajuši četrdesmit gadu. Pa šo laiku tuksnesī bija dzimusi un izaugusi jauna Izraēla pa

audze, kurai bija svešas pilsētu dzīves ērtības. Sadursmēs ar tuksneša laupītājiem bija gūts kauju rūdījums un izkopta karotprasme. Tāpēc Mozus beidzot vairs nešaubījās, ka ir vērts pamēģināt iekarot Kānaānas zemi.

Austrumos no Kadešas atradās Ēdomas valsts, kurai cauri gāja ērts karavānu ceļš, tā sauktā ķēniņu taka. Mozus aizsūtīja pie Edomas ķēniņa sūtņus, lai lūgtu atļauju šķērsot viņa valsti, svinīgi apsolīdamies iet tikai pa ceļu, neskarot tīrumus un vīna kalnus,, bet par ūdeni un barību lopiem samaksāt jebkuru pieprasīto cenu. Bet ķēniņš, paļaudamies uz savu varenību, Mozus lūgumu noraidīja un nekavējoties uz robežām nosūtīja karavīrus, lai izraēliešus aizkavētu ar varu.

Cīņa ar vareno ķēniņu Mozum nebija izdevīga, tāpēc viņš nolēma apiet Edomas valsti no dienvidiem, tad gar tās austrumu robežu doties ziemeļu virzienā un tādā kārtā iznākt Jordānas kreisajā krastā, bet tur viņpus upes jau pletās Kānaānas zeme.

īsi pirms pārgājiena saslima Aronš. Mozus lika mirstošo brāli uznest Hora kalna virsotnē. Tur viņš noņēma Aronam amata tērpu un citus atribūtus un pasniedza tos Eleā- zaram, Arona trešajam dēlam. Seit pirmo reizi augstais virspriestera amats ceremoniāli tika nodots no tēva dēlam. Arons kalna virsotnē nomira un, tautai raudot, turpat ari tika apbedīts.

Pēc svinīgām bērēm izraēlieši devās uz dienvidiem Aka- bas līča virzienā. Viņi gāja pa garu, klinšainu aizu, kur trūka ūdens un pārtikas. Ceļā pagurušie ļaudis atkal zaudēja pacietību, kurnēja uz Mozu un draudēja, ka vairs ne- pakļaušoties viņam. Par to viņi tika sodīti tādā veidā, ka apmetnē ielauzās tik daudz indīgu čūsku, ka tās mudžēt mudžēja visās malās. No indīgo rāpuļu kodieniem saslima liels skaits ļaužu, un gājienu vajadzēja pārtraukt. Tomēr Mozus atrada līdzekli, kā šo postu novērst: viņš lika no bronzas izliet čūskas attēlu un pakārt to pie staba apmetnes vidū. Kurš no sadzeltajiem paskatījās uz noslēpumaino simbolu, tūlīt atžirga un spēja turpināt pārgājienu.

No Akabas līča izraēlieši pavērsās uz ziemeļiem, no dienvidiem un austrumiem apgāja apkārt naidīgajai Edomas valstij, līdz beidzot sasniedza Zāredas strautu. Aiz tā gar Nāves jūras krastu stiepās Moābas valsts teritorija. Mozus zināja, ka pēc kara ar amoriešiem šī valsts ir ļoti novājināta, un tāpēc cerēja, ka tās iedzīvotāji nepretosies. Un patiesi, izraēlieši šķērsoja moābiešu zemi bez jebkādas pretestības un nonāca pie Arnonas upes. Tā veidoja robežu ar amoriešu valsti un bija grūti pārvarama, jo tecēja dziļā gravā ar augstām klinšu kraujām. Turklāt amoriešu ķēniņš Sihons bija visai sparīgs karotājs un nolēma nelaist izraēliešus savā zemē. Taču divās kaujās viņš tika galīgi satriekts, un par izrādīto pretestību saniknotie izraēliešu iebrucēji apkāva visus valsts iedzīvotājus, netaupīdami sievietes un bērnus.

Pie robežupes Jabokas, kura savā augštecē atdalīja Sihona valsti no amoniešu valsts, izraēliešus gaidīja grūta pārcelšanās ar kaujām, jo tās otrā krastā atradās Basa- nas valsts. Tās valdnieks bija milzis Ogs, kuru daudzināja viņa spēka un kareivības pēc. Viņa deviņas pēdas garā gulta bija izgatavota no dzelzs. Taču izraēlieši neļāvās iebiedēties no šādām vēstīm, jo nule bija izcīnījuši lielu uzvaru un-iemantojuši ticību saviem spēkiem. Viņi bez pūlēm sadragāja ienaidnieka pretestību, ielauzās tā zemē un neapturamā triecienā to ieņēma. Ar Basanas valsts iekarošanu izraēliešu rokās nonāca visa Pārjordāna līdz pat Ģenecaretes ezeram.

Ieguvis izdevīgu bāzi iebrukumam Kānaānā, Mozus sapulcināja savu karaspēku Moābas klajumos Jordānas austrumu krastā. Tur atradās sekls brasls, kuru no otras puses sargāja Jērikas torņi un mūri.

ZINTNIEKS BILEĀMS.

Moābiešu ķēniņš Balaks, kurš līdz šim pret iebrucejiem bija izturējies pasīvi, tagad sāka uztraukties par savu likteni, jo izraēlieši pēc uzvaras pār amoriešiem un ķēniņu Ogu bija kļuvuši pārāk spēcīgi un līdz ar to bīstami kaimiņi. Bet, tā kā viņš nejutās pietiekami stiprs, lai pret iebrucējiem uzstātos ar ieročiem rokās, tad nolēma palīdzību meklēt burvestībās. Peterā pie Eifratas dzīvoja izdaudzināts vārdotājs un dievbijīgs cilvēks, vārdā Bileāms. Ķēniņš nosūtīja pie viņa sūtņus ar bagātīgām dāvanām un uzaicināja pie sevis, lai Bileāms izraēliešus novārdotu un tādā veidā atņemtu tiem vēlēšanos karot.

Uzklausījis sūtņus un nakti pavadījis lūgsnās, Bileāms paziņoja, ka Izraēla dievs viņam aizliedzis uzņemties šādu misiju.

Taču Balaks nelikās mierā. Viņš nosūtīja pie zintnieka citus, vēl iespaidīgākus sūtņus ar bagātīgākām dāvanām, taču Bileāms nepiekāpās un bez jebkādiem aplinkiem pasacīja:

«Kaut vai Balaks man dotu savu namu, pilnu piebērtu ar zeltu un sudrabu, tad tomēr es nevarētu pārkāpt tā kunga, sava dieva pavēli…»

Tomēr naktī dievs bija pārdomājis un atļāva Bileāmam doties uz Moābas zemi ar tādu noteikumu, ka tas rīkosies atbilstoši dieva norādījumiem.

Slavenais vārdotājs uzsēdās savā uzticamajā ēzeļmātē un devās tālajā ceļā. Dievam pa šo laiku bija radušās aizdomas, ka Bileāms klusībā lolo ļaunus, pret Izraēlu vērstus plānus, un nosprieda viņu aizturēt. Dieva uzdevumā Bileāmam ceļā nostājās eņģelis ar kailu zobenu rokā, bet to redzēja tikai ēzeļmāte. Ieraugot mirdzošo parādību, dzīvnieks izslējās pakaļkājās un pārbijies metās nost no ceļa klajā laukā.

Tā kā Bileāms eņģeli neredzēja, viņš nesaprata, kas noticis, tāpēc saskaitās un, lielās dusmās ar nūju krietni nomizojis savu spītīgo lopiņu, pūlējās to uzdabūt atpakaļ uz ceļa. Taču viss bija veltīgi. Ēzeļmāte kā neprātā drāzās uz priekšu un nokļuva starp diviem vīna dārzu mūriem. Šaurajā spraugā eņģelis atkal nostājās tai ceļā, tāpēc dzīvnieks, ar nagiem atspēries zemē un strauji atkāpdamies, piespieda saimnieka kāju pie mūra. Bileāms sāpēs iegaudojās un atkal sadeva ēzeļmātei ar nūju.

Tad apvainotais dzīvnieks raudulīgā balsī saka sūroties par nodarīto pārestību:

«Ko es esmu tev darījusi, ka tu mani esi trīs reizes sitis?»

Nemaz nebrīnīdamies par to, ka ēzeļmāte pēkšņi sākusi runāt cilvēku valodā, vēl aizvien niknuma pilns, Bileāms turpināja to bārt:

«Tāpēc, ka tu mani esi kaitinājusi! Ja man būtu bijis zobens rokā, es tevi nokautu!» Tad dzīvnieks žēlodamies sacīja Bileāmam: «Vai es neesmu tava ēzelene, uz kuras tu esi jājis savu laiciņu līdz šai dienai? Vai tas ir bijis mans ieradums tev tā darīt?»

Bileāmam-nācās atzīt, ka ēzeļmāte allaž viņam uzticīgi kalpojusi, un tāpēc viņš strupi attrauca: «Nē.»

Sajā mirklī Bileāms pats ieraudzīja stāvam uz ceļa mirdzošo eņģeli ar zobenu rokā. Viņš aši norausās no ēzeļmātes muguras un paklanījās līdz zemei. Eņģelis uzmeta viņam nosodošu skatienu un sacīja:

«Kāpēc tu savu ēzeleni esi tā trīs reizes sitis? Redzi, es tev nostājos par pretinieku, lai tevi atturētu, jo tavs ceļš ir ļauns un pret manu gribu: Bet pat ēzelene mani bija ieraudzījusi, un tā trīs reizes ir šeit no manis nost virzījusies, un, ja viņa nebūtu varējusi nost novirzīties, tad es tiešām tevi būtu nositis un viņu būtu atstājis dzīvu.» Satriektais Bileāms mēģināja taisnoties: «Es esmu grēkojis, jo es nezināju, ka tu esi pret mani nostājies uz ceļa, bet, ja tas tavās acīs ir nepatīkami, tad es griezīšos atpakaļ.»

«Ej līdzi tiem vīriem,» eņģelis atbildēja, «bet ar noteikumu, ka tikai to, ko es teikšu, tu runāsi.»

Moābas zemē ķēniņš sagaidīja slaveno zintnieku ar atplestām rokām un apbēra viņu ar jaunām dāvanām. Bet pēc tam uzveda pakalnā, no kurienes bija pārredzama izraēliešu apmetne.

Seit Bileāms nekavējoties sāka rīkoties. Vispirms viņš uzcēla altāri un upurēja avi, bet pēc tam skaitīja burvestības vārdus, kuriem vajadzēja satriekt izraēliešus. Bet — ak tavu brīnumu! — viņam no mutes plūda nevis nolādējums, bet gan svētības vārdi. Septiņas reizes zintnieks mēģināja izpildīt ķēniņa rīkojumu, uzbūvēja septiņus altārus, uz kuriem katru reizi upurēja pa avij, taču ikreiz dievs viņam mutē lika svētījuma vārdus.

Moābiešu ķēniņš aizvien aizdomīgāk nolūkojās zintnieka izdarībās, bet, kad septīto reizi izdzirdēja tos pašus svētījuma vārdus, viņš saskaitās ne pa jokam un neveiksmīgo zintnieku padzina no savas zemes robežām. Bileāms bija gauži nobēdājies par šādu iznākumu un, lai kaut cik vērstu par labu ķēniņam nodarīto netaisnību, aiziedams deva tam viltīgu padomu — paskubināt Izraēla vīrus uz netiklību ar moābiešu meitiešiem un tādējādi tos demoralizēt.

Ķēniņš paklausīja viltīgajam padomam. Izraēla vīri, kuriem bija apnikusi vienmuļā apmetnes dzīve ar bargajiem MOzus ticības priekšrakstiem, viegli ļāvās pavedinātajām. Moābiešu sievietes piekopa sava dieva Baāla Peora kultu visnetiklākā veidā un šajā tempļu izvirtībā ievilka arī Izraēla vīrus, tādējādi iesaistīdamas tos elkdievībā.

Kādu dienu viens no augstdzimušajiem izraēliešiem atveda pie sevis teltī moābiešu meitu, neraudzīdamies uz to, ka ticīgie šajā laikā svētnīcā pielūdza Jahvi. Tad virspriestera Eleāzara dēls Pinehass, sašutis par šādu netiklību-, nodūra noziedzīgo pāri ar dunci. Tas Izraēla ļaudīm noderēja par signālu uzsākt nesaudzīgu izrēķināšanos ar grēciniekiem. Slaktiņā, kas plosījās apmetnē, tika nokauti divdesmit četri tūkstoši vaininieku, kas bija atkāpušies no Jahves par labu moābiešu elku dieviem.

Arī moābiešus, kuri bija veicinājuši laulības pārkāpšanu, ķēra sods. Divpadsmit tūkstoš vīru no izraēliešu atlases karaspēka ar uguni un zobenu izpostīja viņu zemi, apkaudami visus tās iedzīvotājus. Vispārējā slaktiņā galu atrada arī zintnieks Bileāms, tādējādi ar savu dzīvību samaksādams par nekrietno padomu, kādu viņš bija devis moābiešu ķēniņam.

Moābas zemē gūtais laupījums bija milzīgs. Neskaitot trīsdesmit divus tūkstošus verdzeņu, Izraēla vīri sagrāba septiņdesmit divus tūkstošus liellopu un sešdesmit vienu tūkstoti nastu nesēju ēzeļu.

Rūbena un Gada ciltīm, kā arī pusei Manases cilts bija iepatikušās ieņemtās Pārjordānas zemes, un viņi izsacīja vēlēšanos apmesties tur uz pastāvīgu dzīvi. Mozus labprāt tam piekrita, tikai pieprasīja, lai viņi vispirms piedalītos Kānaānas iekarošanā.

MOZUS PĒDĒJĀS DIENAS.

Mozus zināja, ka pēc Jahves sprieduma viņam nav lemta laime pāriet Kānaānas robežas un viņš personīgi nepieredzēs savas dzīves galvenā mērķa piepildīšanos. Viņam ritēja jau simts divdesmitais gads, un, lai gan miesas un gara spēki bija labi saglabājušies, Mozus juta, ka nāves stunda ir tuvu. Pirms šķiršanās no dzīves vēl vajadzēja nokārtot daudz jautājumu. Vispirmām kārtām Mozus izdarīja vispārēju tautas skaitīšanu un uzzināja, ka Izraēla tautai piederīgo skaits sasniedz seši simti vienu tūkstoti septiņi simti trīsdesmit cilvēku. Par savu mantinieku viņš nozīmēja Jozuu, savu uzticamo līdzstrādnieku un drosmīgu karavadoni. Izmantodams četrdesmit gadu ilgo pieredzi, Mozus savus likumus papildināja ar jauniem rīkojumiem un reliģiskiem priekšrakstiem, izveidodams krietnu fundamentu Izraēla tautas turpmākai sabiedriskai iekārtai.

Lai novērstu strīdus, Mozus sadalīja Kānaānas zemi starp atsevišķām Izraēla ciltīm. Vienīgi Ievīti un priesteri nesaņēma atsevišķu teritoriju, jo viņiem Jahves dienestā bija jākalpo visā Kānaānā. Viņu īpašumā Mozus tomēr nodeva četrdesmit astoņas pilsētas un miestiņus, kuriem vajadzēja kļūt par viņu darbības centriem un nodrošināt tiem pārtikušu dzīvi. Tāpat viņš izdalīja sešas pilsētas, lai tajās atrastu patvērumu cilvēki, kuri netīšām bija kādu nogalinājuši un kuriem nogalināto tuvinieki draudēja ar asins atriebību.

Pēc tam Mozus sapulcināja savu tautu un piekodināja tai būt uzticīgai ar Jahvi noslēgtai derībai. Visbeidzot viņš sacerēja cildenu, apgarotu dziesmu par godu savam dievam, kuram visu mūžu bija kalpojis, un lika to izraēliešiem iemācīties no galvas, lai tā viņiem būtu garīgs atbalsts gan baltā, gan nebaltā stundā.

Atvadījies no savas tautas, Mozus viens pats devās uz Nebo kalna virsotni. Skumjā skatienā viņš ietvēra Apsolītās zemes tāles, kur viņam nebija ļauts ieiet. Kā uz delnas viņš redzēja Jordānas ūdeņus plūstam starp kraujajiem krastiem uz Nāves jūras eļļaini mirgojošo klaju, redzēja dzeltenās, purpursarkanās, zilgās un brūnās šķaut- ņainās klintis, kuras plašā lokā ietvēra tās ūdeņus. Turpat viņpus Jordānas pāri palmu oāzei slējās Jērikas nocietinājumu mūri, kas bija pirmais sargpostenis pie Kānaānas zemes vārtiem, bet tālu pamalē iezīmējās šaura Vidusjūras piekrastes josla. Lūk, Apsolītā zeme, zeme, kur tek piens un medus, Izraēla tautas nākamā tēvzeme!

Mozus skumīgi novērsās no ainavas, kas pletās viņa acu priekšā, un vientulībā izdvesa garu. Viņa nāves brīdis tīts dziļas noslēpumainības plīvurā, un nevienam līdz pat šim laikam nav zināms, kur meklējams Mozus kaps. Tauta trīsdesmit dienas apraudāja savu skolotāju, bet pēc tam nojauca teltis, lai Jozuas vadībā celtos pāri Jordānai.

MOZUS TEIKSMU OREOLĀ

Stāsts par Izraēla izvešanu no Ēģiptes un ceļojumu uz Apsolīto zemi tajā pašā laikā ir ebreju reliģijas vēsture. Izraēlieši ticēja, ka viņi Jahvem ir sevišķi patīkami, tāpēc tas kļuvis par viņu atbrīvotāju, devis viņiem likumus, morāles normas un sabiedrisko iekārtu, nodibinājis reliģiskos iestādījumus, priesteru kārtu un liturģisko rituālu, līdz beidzot aizvedis uz Kānaānas zemi jau kā vienotu un organizētu tautu. Viņi taču uzskatīja sevi par izredzēto tautu, kurai jāpilda svarīga vēsturiska misija, un tāpēc viņi nevarēja iet bojā, lai gan palaikam viņus ķēra bargi sodi par neuzticību Sinaja kalnā noslēgtai derībai.

Paverdzināto izraēliešu dramatiskās bēgšanas vēsture ar laiku pamazām zaudēja reālas iezīmes. No paaudzes paaudzē saglabājot nostāstus par to, šiem notikumiem piešķīra arvien vairāk pārdabisku raksturu, ignorējot vēsturiskos faktus, kurus uzskatīja par tik mazsvarīgiem, ka, starp citu, netika atzīts par vajadzīgu pat pieminēt izraēliešu vajātāja faraona vārdu.

Praviešu Hozeja, Mihasa un Jeremijas apgarotās vīzijās Izraēla iziešana no Ēģiptes ieguva mistisku nozīmi kā Jahves gribas izpausme un tīri reliģisks notikums. Kad izraēliešu zemnieks uz altāra upurēja pirmos sava darba augļus, viņš pielūdza Jahvi šādiem vārdiem: «Bet darīja ēģiptieši mums ļaunu, tie mūs apspieda un uzlika mums grūtu kalpošanu, un tad mēs sākām brēkt uz to kungu, savu tēvu dievu, un tas kungs paklausīja mūsu balsi un ieraudzīja mūsu bēdas, mūsu grūtumu un mūsu nomāktību; un tas kungs izveda mūs no Ēģiptes ar stipru roku un ar izstieptu elkoni, ar baiļu apdvestu varu, ar zīmēm un ar brīnumiem; un viņš mūs ir no-

vedis šinī vietā un mums ir devis šo zemi, kurā piens un medus tek» (5. Mozus grāmata, 26. nodaļa, 6.—9. pants).

Priesteri, kuri aprakstīja iziešanu no Ēģiptes un pievienoja šo rakstījumu savām svētajām grāmatām, nebija vēsturnieki šā vārda mūsdienu nozīmē, bet teologi, kas uztvēra Izraēla vēsturi no viņiem raksturīgā reliģiskā viedokļa. Lai arī ko Mozus darīja, viņa sarunas ar Jahvi, viņa brīnumdarbi un baušļi šiem priesteriem šķita visacīmredzamākā vēsturiskā patiesība. Starp citu, tajā brīdī, kad viņi ķērās pie vēstures mantojuma apkopošanas, kopš Mozus iaikiem bija pagājuši jau vairāki simti gadu, un tāpēc uz patieso notikumu ritējumu bija iedarbojies tas process, kuru mēs saucam par pagātnes mitoloģizāciju.

Sā iemesla dēļ zinātniekiem jāpārvar milzīgas grūtības, lai no teiksmām izlobītu patiesības kodolu, un, neraugoties uz visām pūlēm, kas patērētas šajā jomā, viņu vidū nav vienprātības jautājumā par to, kas tad patiesībā notika un kas īsti bija Mozus. Parasti, attālinoties no senajiem laikiem, pārsvaru gūst vēsturiskās patiesības elements un samazinās teiksmu nozīme. Attiecībā uz Mozu risinās drīzāk pretējs process. Ābrahāms, Lats, Ēzavs, īzāks un Jēkabs ir samērā reālistiski tēli, kas mums tuvi un saprotami ar savām cilvēciskajām iezīmēm. Turpretim Mozus, pēc vairāku zinātnieku domām, ir vismitoloģiskākais un noslēpumainākais tēls Bībeles stāstos. Lielais vadonis, likumdevējs un pravietis ir suģestējošs, dramatisks un satricinošs savā traģiskajā cīņā pats ar savām un ar savas tautas vājībām. Bet cik maz mēs zinām par viņu kā par cilvēku! Gandrīz vai vienīgi to, ka viņš ātri saskaities, ka palaikam viņam uzmākušās šaubas, ka viņš pa divi lāgiem bijis precējies un ka viņam bijušas nesaskaņas pašam savā ģimenē. Aizvien mēs viņu redzam kā bronzā izlietu, kā paša dieva svaidīto, starp mākoņiem un zibeņiem, kā nesatricināmu Jahves gribas izpildītāju.

Katru gadu Izraēla tauta pasā svētkos himnās un psalmos cildināja Jahvi un viņa pārstāvi Mozu, bet viss notikušais pārgājienos tuksnesī reliģiskās ceremonijās ieguva liturģiskas mistērijas raksturu un kļuva it kā par citu dimensiju pasaulē noritējušu drāmu.

Vai no visa tā būtu-secināms, ka Mozus nav uzskatāms par vēsturisku personu? Nekādā ziņā! Mūsdienu zinātne ir piesardzīga ar spriedumiem šādos jautājumos, jo atklājies, ka daudzu teiksmu un mītu pamatos slēpjas patiesīgu notikumu iegulas. Tā, piemēram, mēs vairs neuzskatām Solonu, Likurgu vai Numu PompTliju par mītiskiem tēliem. Tie bija vadoņi, kuri darbojušies vēstures pagrieziena brīžos unl šā iemesla pēc daudzo paaudžu iztēlē pacelti dižu simbolu augstumos.

Ir vairāk nekā iespējams, ka no izraēliešu vidus izvirzījās liela mēroga vadonis, likumdevējs un reliģijas reformators, kurš izveda savu tautu no Ēģiptes verdzības un aizvadīja to līdz Kānaānai. Pateicoties viņa ģēnijam, līdz šim savstarpēji vāji saistītās un naidīgās izraēliešu ciltis saliedējās vienā organizācijā un guva uzvaras gan Ēģiptē, gan tuksnesī, gan Kānaānā.

Tāpēc arī nav nekāds brīnums, ka tautas teiksmās Mozus kļuva par sacildinātu vadoni un pravieti un kā svētais tika pacelts uz pjedestāla. Un, tā kā Mozus pauda Jahves gribu, tad viss viņa sacītais un darītais kļuva par likumu un nekļūdīgu dogmu.

Nostāsts par Mozus dzimšanu un nāvi ir pārsteidzoši līdzīgs citu senatnes tautu leģendām. Āzijā, Grieķijā un pat Japānā tautas varoņu dzimšana parasti notiek dramatiskos apstākļos. Kā zīdaiņus viņus grozos vai tīnītēs ielaiž ūdenī. Tautas teiksmas nemēdz uzkavēties pie viņu bērnības un jaunības gadiem, zināms tikai tas, ka viņi parasti tiek uzaudzināti svešu valdnieku galmos. No ķīļraksta tekstiem mums, piemēram, zināms, ka lielais ķēniņš Sargons, kurš 2350. gadā pirms m. ē. Mezopotāmijā nodibināja skadiešu valsti, pieredzējis aptuveni tādu pašu likteni kā Mozus. Viņa māte, priesteriene, savu bērnu dzemdējusi slepenībā, ielikusi grozā, kura spraugas bijušas aizziestas ar darvu,, un palaidusi upē. Zīdaini no ūdens izzvejojis kalps Aka, kurš strādājis tīrumu apūdeņošanas darbos. Nostāstam piemīt skaidri izteiktas tautas teiksmas iezīmes, taču Sargons ir vēsturiska persona. To neapgāžami pierāda Mezopotāmijas pilsētu drupās atraktie dokumenti.

Tātad teiksmas, brīnumdarbi, kā arī citas pārdabiskas parādības neizslēdz iespēju, ka Mozus patiesībā ir dzīvojis.* Atbilstoši tam par vēsturisku faktu mums būtu jāatzīst izraēliešu iziešana no Ēģiptes un klaiņojumi tuksnesī. Diemžēl mēs to nevaram pavisam droši pierādīt, jo Ēģiptes hronikas, kā arī citi avoti par šiem notikumiem nemin ne vārda. Ja mēs gribam kaut vai daļēji noskaidrot patiesību, tad mums jāizmanto netiešas metodes un jāpievēršas deduktīviem secinājumiem, to pamatā liekot skopus, grūti izlasāmus vēsturiskus dokumentus, kuros atrodamas kaut kādas šo notikumu pēdas.

Zinātnieki šajā ziņā paveikuši interesantu rekonstrukciju. Papūlēsimies ielūkoties tās galvenajos elementos.

Lūk, kādi tie izskatās.

Bībelē pēc Jāzepa nāves ebreju vēstures stāstījumā iestājās pārsteidzošs pārtraukums, kas aptver veselus četrus gadsimtus. Bet pēc tam tas atsākas, tūlīt pievēršoties notikumiem, kuri saistīti ar Mozu. Kāpēc Bībeles sastādītāji izlaiduši tik ilgu Izraēla tautas vēstures posmu? Atbildot uz šo jautājumu, izvirzīta tēze, ka tas darīts ar nolūku, jo šis periods izraēliešiem nav diezcik glaimojošs. XVIII dinastijas jaraoni pēc hiksosu padzīšanas galvaspilsētu pārcēla no Avarisas uz dzimtajām Tēbām, bet izraēlieši vēl aizvien palika Gošenes zemē, kur viņi turpināja dzīvot savu nošķirto ganu dzīvi. Neviens nepievērsa uzmanību vienkāršajiem lopkopjiem, kuri dzīvoja tālu no galvenā politiskā centra pašā valsts nomalē. Ēģiptiešiem tie bija ļoti nemierīgi laiki, un nevienam nenāca prātā vērsties ar spaidiem pret izraēliešiem, jo vairāk tāpēc, ka viņi aizvien vairāk pakļāvās Ēģiptes kultūras ietekmei un pielūdza pat ēģiptiešu dievus. Jozua taču šādiem vārdiem sabāra izraēliešus: «… atmetiet tos dievus, kuriem jūsu tēvi viņpus Eifratas upes un Ēģiptē bija kalpojuši, un kalpojiet tam kungam!» (Jozuas grāmata, 24. nodaļa, 14. pants). No galīgas asimilācijas viņus droši vien pasargāja stipra pieķeršanās tēvu valodai, ierašām un tradīcijām. Katrā ziņā mēs varam uzskatīt par aksiomu, ka četrus gadsimtus ilgā uzturēšanās Gošenes zemē izraēliešiem bija garīgas pagrimšanas, iztapības un bezjēdzīgas veģetēšanas laika posms.

No bīstamās pašapmierinātības izraēliešus izrāva pēkšņā politisko apstākļu izmaiņa Ēģiptē. Pie varas nāca XIX dinastijas faraoni. Šīs dinastijas trešais faraons Ramzess II valdīja no 1294. līdz 1234. gadam pirms m. ē. Tas bija ļoti kareivīgs valdnieks, kurš tiecās ar iekarojumiem Āzijā atjaunot kādreizējo Ēģiptes varenību. Par militāro bāzi šiem karagājieniem austrumu virzienā vislabāk noderēja Nīlas delta kopā ar Gošenes zemi. Ramzess turklāt uzskatīja deltu par savu tiešo dzimteni, jo viņa ģimene nāca no Avarisas apkaimes. Viņa tēva Seti I vārds etimoloģiski tika atvasināts no šejienes apvidos godātā dieva Seta.

Ramzess nejutās drošs viņam svešajās Tēbās, vidē, kur valdīja dieva Amona kults, bez tam gribēja turēties pēc iespējas tālāk no turienes varenās priesteru kastas, kura mēģināja uzspiest viņam savu gribu tāpat kā iepriekšējiem fa

raoniem. Šā iemesla pēc Ramzess nolēma pārcelties uz deltu un paputējušās Avarisas vietā uzcelt tur jaunu galvaspilsētu Ramzesu (vēlāk to dēvēja par Tanisu). Gatavodamies iekarošanas gājienam, viņš uzcēla vēl vienu pilsētu — Pitomu, kas patiesībā bija labības sabērtuvju un armijas noliktavu komplekss.

Pateicoties arheoloģiskiem meklējumiem, mēs šodien precīzi zinām abu pilsētu atrašanās vietas, jo izdevies atrakt un identificēt to drupas.

Ar Ramzesa parādīšanos izbeidzās Gošenes zemes idilliskā nošķirtība. Kādu dienu izraēliešu gani aiz izbrīna acis vien izberzēja. Pāri viņu ganībām traucās karaspēka kolonnas, auļoja augstu amatpersonu kaujas rati, steidzās ierēdņu, nodevu piedzinēju un vēstnešu bari, bet uzraugi, ar nūju sitieniem paskubinādami, dzina vergus. Izraēlieši noskatījās šajā trokšņainajā jezgā, nemaz neatskārzdami, kas sagaida viņus pašus. Taču drīz vien viņi uz savas ādas izjuta faraona tuvumu. Aurodami viņu sētās ielauzās kareivji un nodevu piedzinēji, atņēma viņiem labību un lopus, bet ikvienu, kurš cēla iebildumus vai pretojās, brutāli piekāva ar nūjām. Izraēliešu mājās un teltīs atskanēja raudas, žēlabas un vaimanas.

Taču tas bija tikai sākums. Ramzesam bija vajadzīgi strādnieki, lai paveiktu plašā vērienā ieplānotos būvdarbus. Tāpēc viņš izraēliešus piespieda pildīt darba klaušas. Ramzesa izpratnē izraēlieši ar savām bārdām un platajiem apmetņiem bija austrumnieki, kuri pārāk strauji vairojās un kara gadījumā ar Āziju varēja kļūt bīstami. Bez tam ēģiptieši ar nicinājumu izturējās pret visām primitīvajām ganu tautām. Radīšanas grāmatas 46. nodaļas 34. pantā mēs lasām, ka «… ēģiptiešiem lopu gani ir nicināmi». Nav arī izslēgts, ka ēģiptieši atcerējās grūtos hiksosu valdīšanas laikus, kad izraēlieši bija iebrucēju mīluļi un uzticami pavalstnieki.

Ramzess II ātri vien pakļāva Palestīnu un Sīriju, taču Āzijā viņš sadūrās ar daudz spēcīgāku pretinieku. Tie bija heti, kas Mazāzijā bija nodibinājuši lielu militarizētu valsti. Vēl nesen mums maz kas bija par viņiem zināms. Tikai mūsu gadsimta sākumā vācu arheologi Vinklers un Puhšteins atklāja hetu valsts galvaspilsētas drupas Turcijā pie Halisas upes, tajā vietā, kur tā apmet lielu loku un ietek Melnajā jūrā. Hetu galvaspilsēta Hatušaša aizjīēma 170 hektāru lielu platību. No smiltīm tika izrakta milzīgi liela ķēniņa pils, svētnīca, nocietinājumu mūri, kā arī melnā bazaltā izkaltas statujas. Tās attēlo vīriešus ar gariem, uz muguras krītošiem ma- iiem, ar augstām cepurēm galvā, platām jostām ap vidukli, ģērbušos īsos bruncīšos, ar smailām kurpēm kājās.

Tāpat tika atrasts arhīvs ar daudzām ķīļraksta plāksnītēm, kuru uzrakstu valoda agrāk nebija pazīstama. Lieli nopelni to atšifrēšanā ir čehu zinātniekam Bedržiham Hroznijam, Viņš pierādīja, ka hetu valoda ir tuvu rada hindu, grieķu un latīņu valodām, kas pierāda, ka heti vai vismaz to valdošais virsslānis bijuši indoeiropiešu cilmes. Pateicoties Hroznija un angļu arheologa Vūlija pūlēm, izdevās gūt diezgan skaidru priekšstatu par hetu tautas vēsturi, kultūru, reliģiju un ierašām.

Ramzesa II karš ar hetiem ilga ar pārtraukumiem piecpadsmit gadu, līdz 1286. gadā pirms m. ē. beidzās ar lielu kauju Orontas upes ielejā Kadešas pilsētas tuvumā. Tā bija neparasti asiņaina, taču nedeva izšķīrēju iznākumu, lai gan Ramzess daudzos ierakstos iztēloja sevi par uzvarētāju. Ilgstošā bruņotā cīņa novājināja abus pretiniekus, turklāt Mezopotāmijā hetus apdraudēja asīriešu valsts augošā varenība. Šo iemeslu pēc 1278. gadā pirms m. ē. tika noslēgts «mūžīgs miers», ko vēl apstiprināja hetu ķēniņa Hatusila meitas laulība ar Ramzesu II.

Taču noslēgtais miers izraēliešu stāvokli neatviegloja. Spaidi un klaušu darbi turpinājās, jo Ramzess bija kā apmāts uz celtniecības darbiem un viņam vajadzēja arvien vairāk darbaspēka. Viņš ne tikai cēla jaunus namus, pilis un tempļus, bet lika pat no vecajām celtnēm izkasīt patieso cēlāju faraonu vārdus un to vietā likt savējo.

Pavēle par izraēliešu jaundzimušo nogalināšanu liecina, ka vajāšanas ar laiku kļuvušas aizvien asiņainākas un briesmīgākas. Šķiet, ka šeit ir pretruna, jo, no vienas puses, faraonam vajadzēja arvien vairāk strādnieku, bet, no otras, viņš ar savu drakonisko pavēli to skaitu samazināja. Domājams, ka šīs pavēles iemesls bija izraēliešu ātrā vairošanās un deltas pārapdzīvotība pēc tam, kad tur tika izvietota centrālā administrācija ar neskaitāmu skaitu ierēdņu, galminieku un karavīru. No Bībeles secināms arī, ka daudzi izraēlieši šajā laikā vairs nevarēja atrast iztiku lopkopībā un tāpēc pārcēlās uz pilsētām un miestiem, kur nodarbojās ar sīktirdzniecību un amatniecību. Tas neapšaubāmi izraisīja ēģiptiešu ienaidu, kuri izjuta izmanīgo izraēliešu konkurenci.

Spaidi un vajāšanas, kā tas parasti mēdz būt, panāca pre

tējo. Apspiestajos tie izraisīja rases kopības apziņu, pasīvu un beidzot arī aktīvu pretestību. Šis process labi vērojams Mozus liktenī. Viņam bija tipisks ēģiptiešu vārds, izglītību viņš bija baudījis faraona galmā, kur dzīvoja kā liels augstmanis, taču, redzēdams pret saviem ciltsbrāļiem vērstās vajāšanas, nometa svešo masku un atkal sajuta sevi par izraēlieti. Ēģiptieša nogalināšana un bēgšana uz austrumiem — tā ir ne tikai viņa personīgā dumpja izpausme, bet reizē arī signāls visas izraēliešu tautas dumpim.

Bībelē atrodami divi mīklaini panti, kuri liek par daudz ko padomāt. 2. Mozus grāmatas 3. nodaļas 21. pantā Jahve saka: «Es arī parādīšu žēlastību tautai šo ēģiptiešu priekšā, un notiks jums izejot, ka jūs neiziesiet tukši. Ikvienai sievietei no savas kaimiņienes un līdziedzīvotājas jāprasa sudraba rotas, zelta rotas un drēbes. Ar tām jums jārotā savi dēli un savas meitas; tā tās tiks atņemtas ēģiptiešiem.» Bet šās pašas grāmatas 12. nodaļā (36. pantā) lasāms: «Tas kungs noskaņoja ēģiptiešus labvēlīgi, ka tie uzklausīja viņu lūgsnu. Tā viņi aplaupīja ēģiptiešus.»

Abos šajos tekstos pārsteidz konsekvences trūkums, jo vienā elpas vilcienā šeit runā gan par mantu aizņemšanos no ēģiptiešiem, gan par to aplaupīšanu. Kas īsti aiz visa tā slēpjas? Pieņemsim, ka izraēlieši viltīgi aizņēmās zelta un sudraba priekšmetus ar ieganstu, ka viņi tuksnesī uzkavēsies tikai trīs dienas — kā tas tika apgalvots faraonam — un pēc atgriešanās tos atdos. Taču grūti ticēt, ka ēģiptieši būtu tik lētticīgi un aizdotu dārgas mantas naidīgajiem un nicinātajiem ebrejiem.

Daži zinātnieki no tā secina, ka izraēlieši sacēlušies, izlaupījuši ēģiptiešu namus un aizbēguši pāri robežai. Šai tēzei par labu runā fakts, ka sava klejojuma laikā tuksnesī izraēlieši uzvarējuši vairākās kaujās. Tātad no Ēģiptes viņiem vajadzēja iziet līdz zobiem apbruņotiem. Bet kur gan viņi varēja dabūt ieročus? Vienā dienā tie nebija iegūstami, .tātad viņi droši vien krājuši tos slepus savas nebrīves pēdējos gados. Tāpēc nav izslēgts, ka izraēlieši izcīnīja sev brīvību ar ieročiem rokās. Šādā gadījumā kļūtu arī saprotamāks tas, kāpēc faraons viņus tik neatlaidīgi vajāja līdz pat Sarkanajai jūrai. Šīs hipotēzes gaismā Mozus, vismaz savas darbības pirmajā posmā, ir bijis galvenokārt izraēliešu sacelšanās vadītājs.

Zinātniekiem līdz šim laikam visai grūti nosacīt laiku, kad izraēlieši aizgāja no Ēģiptes. Nav nepieciešams tuvāk izkiāstīt, kādas uzskatu atšķirības šinī jautājumā valda zinātnieku aprindās. Mūsu dienās ievērojams pētnieku vairums sliecas domāt, ka iziešana no Ēģiptes notikusi 13. gadsimta otrajā pusē pirms m. ē.

Atcerēsimies, ka Ramzess II valdīja laika posmā no 1292. līdz 1234. gadam pirms m. ē. Nav nekādu šaubu, ka viņš uzcēlis Ramzesas un Pitomas pilsētas un tāpat arī piespiedis izraēliešu,s strādāt klaušu darbus. To visā pilnībā apstiprina arheoloģiski atradumi. Ir noskaidrots, ka abu minēto pilsētu drupas attiecināmas uz 13. gadsimtu.

Ramzess bija izcils faraons, un viņa valdīšanas laikā Ēģipte sasniedza savas varenības augstāko pakāpi. Tāpēc jāšaubās, vai izraēlieši būtu spējuši atbrīvoties šā faraona valdīšanas laikā. Bībeles vārdos: «Pēc ilgāka laika nomira Ēģiptes ķēniņš» (2. Mozus grāmata, 2. nodaļa, 23. pants) ieslēpta norāde, ka Mozus no trimdas atgriezies Ēģiptē pēc tam, kad tronī nāca Ramzesa II pēctecis Merneptahs. Viņa valdīšanas laikā ēģiptiešiem vajadzēja sargāt rietumu robežas no draudīgajiem lībiešu iebrukumiem, bet no austrumiem Ēģiptei uzmācās indoeiropiešu tautas, kuras bija pametušas savas līdzšinējās dzīves vietas Balkānos, ielauzušās Mazāzijā, satrieku- šas hetu valsti un ieņēmušas Vidusjūras piekrasti. Merneptahs šajās cīņās ar iebrucējiem gan uzvarēja, bet Ēģipte bija tik nogurdināta, ka ilgu laiku nespēja atjaunot savu varenību. Liekas, izraēlieši būs izmantojuši šo Ēģiptes pārejošo vājuma brīdi, kad valstī iestājušās jukas, lai atbrīvotos no verdzības jūga.

Ir vēl citi apsvērumi, kas paskubina iziešanu no Ēģiptes attiecināt uz 13. gadsimta otro pusi pirms m. ē. Arheologiem izdevies atrakt Kānaānas pilsētu drupas, kuras, pēc Bībeles nostāstiem, Jozuas vadībā ieņēmuši izraēlieši. Slāņos, kuri neapšaubāmi pieder 13. gadsimta otrajai pusei, atrastas galvenokārt ugunsgrēku un tīšu postījumu pēdas, kas liecina par strauju uzbrukumu šīm pilsētām.

Kā mums zināms no Bībeles, Mozus lūdzis Ēdomas ķēniņu atļaut iziet caur viņa valsts teritoriju, bet šis lūgums tika noraidīts. Varu lietot Mozus neuzdrošinājās, jo Ēdoma bija spēcīga militāra valsts, tāpēc viņš nolēma apiet tai apkārt. Pateicoties arheoloģijas atklājumiem, mēs zinām, ka Ēdoma 14. gadsimtā vēl nepastāvēja un vēstures arēnā kā labi organizēta un spēcīga valsts izveidojās tikai 13. gadsimtā pirms m. ē. Tātad arī izraēlieši pie tās robežām varēja parādīties ne agrāk kā tieši šajā gadsimtā.

Šajās aplēsēs tomēr ir viens vājš punkts. Šaubas sākās, kad tika atrasta Jērika, cietokšņa pilsēta, ko it kā esot ieņēmis Jozua. Visjaunākie izrakumu darbi, kas notika angļu arheo- loģes doktores Ketrinas Kenjonas vadībā, metuši spožu gaismu uz šās senās pilsētas vēsturi. Kopš 1952. gada britu ekspedīcija tur nepārtraukti izdara izrakumus. Pilsētas drupas veido milzīgu nokalni, kas paceļas Jordānas rietumu krastā. Līdzšinējo izrakumu rezultāti ir gluži sensacionāli. Atrakti biezi nocietinājumu mūri, nami, akas un kapenes, kas vairākās kārtās nogulsnējušies cits virs cita. Vēl nav izdevies atsegt noslāņojumus visā to dziļumā, kur atradusies hronoloģiski vissenākā apmetne, taču jau tagad neapgāžāmi noskaidrots, ka Jērika pastāvējusi jau septītajā gadu tūkstotī pirms m. ē. Tādējādi tā jāatzīst varbūt par visvecāko pilsētu cilvēces vēsturē. Šis fakts izraisījis apvērsumu uzskatos par materiālās kultūras attīstību. Agrāk taču vaidīja atziņa, ka neolīta laikmeta cilvēki nav cēluši pilsētas, bet dzīvojuši mazās, izkliedētās lauku apmetnēs. Tāpat domāja, ka vissenākās pilsētas radušās Ēģiptē un Mezopotāmijā, taču atklājumi Jērikā pierādīja, ka pirmā vieta šajā ziņā pieder Pales- fīnai.

Tomēr mums tas nav vissvarīgākais. Britu ekspedīcija konstatējusi, ka Jēriku patiešām nopostījuši iebrucēji, taču krāsmatas un sagrauto celtņu paliekas atrodas slānī, kurš pieder nevis 13., bet gan 14. gadsimtam pirms m. ē. Tas noskaidrots, dibinoties uz atrasto skarabeju īpatnībām, kā arī keramikas lausku raksturīgo ornamentāciju.

Zinātnieku vidū tas viss izraisīja apmulsumu: no vienas puses, izrakumi senajā Ēdomas valstī, kā arī Ēģiptes vēstures dati liecina, ka izraēliešu iziešana no tās notikusi 13. gadsimtā pirms m. ē., bet, no otras puses, izrādās, ka Jērika kritusi veselu gadsimtu agrāk. Varbūt šī spēcīgā cietokšņa iekarotāji nemaz nebija izraēlieši? Varbūt attiecīgais Bībeles stāstu fragments ir tikai teiksma, Bībeles sastādītāju izdoma nolūkā sacildināt Jozuas karavadoņa slavu?

Neatlaidīgi tika meklēta izeja no šās apgrūtinošās situācijas. Daži pētnieki apgalvo, ka saskaņā ar vairākiem datiem izraēlieši izgājuši no Ēģiptes 14. gadsimtā pirms m. ē., taču šai hipotēzei ir tik daudz vāju vietu, ka lielākā daļa zinātnieku to noraidīja.

Tāpēc svarīgāka nozīme ir izcilā franču orientālista Pjera Montē izvirzītajiem iebildumiem. Viņš šaubās, vai arheologu uzrādītais laika posms ir precīzs. Tas nosacīts, dibinoties galvenokārt uz krāsmatās atrastajiem skarabejiem, bet, pēc zinātnieka domām, uz tiem nevar paļauties. Skarabeji bijuši vērtīgas ģimenei piederošas dārglietas, kas mantojumā pārgājušas no tēva uz dēlu un kopā ar tiem pārceļojušas no vienas vietas uz citu. Turklāt zināms, ka tajos iegravētie valdnieku vārdi nemaz nepierāda, ka rotaslietas darinātas tieši viņu dzīves laikā. Ēģiptiešu meistari, piemēram, skarabejos iegrebuši Tutmosa III vārdu arī vēl Ptolomaju laikmetā. Cik viegli gan kļūdīties, nosakot kultūras slāņu hronoloģiju, dibinoties uz tik nedrošām liecībām! Tādā pašā mērā tas attiecināms arī uz keramikas lauskām, kuru Jērikā gan atrasts visumā pamaz. Ar vārdu sakot, Pjers Montē domā, ka Jēri- kas kultūras slānis, kurā atrastas ugunsgrēku un varmācīgu postījumu pēdas, tikpat labi varētu būt attiecināms uz 13. gadsimtu pirms m. ē., bet no tā izriet, ka Bībeles nostāsts par Jērikas izpostīšanu netiek pilnīgi apgāzts.

Taču Jērikas atklājēji noraida Montē tēzi. Viņi apgalvo, ka franču zinātnieka argumenti, kuri daudzos gadījumos varētu būt pamatoti, nav piemērojami šoreiz, jo atradumi Jērikā, uz kuriem viņi balsta savu spriedumu, tikuši pakļauti ļoti precīzam kritiskam vērtējumam.

Gala iznākumā pašreiz zinātniskās aprindās pārsvaru gūst uzskats, ka Jērika tikusi nopostīta 14. gadsimtā pirms m. ē.

Tādā kārtā Bībeles pētnieki nostādīti dilemmas priekšā: vai nu izraēlieši aizgājuši no Ēģiptes 14. gadsimtā pirms m. ē. un patiešām iekarojuši Jēriku, vai arī viņi izceļojuši tikai 13. gadsimtā, bet tādā gadījumā Jozua nekādi nevarēja būt Jērikas iekarotājs. Vēlāk mēs redzēsim, kā zinātne nopūlas atraisīt šo Gordija mezglu.

Kopā ar vēsturniekiem mēs tātad esam nākuši pie atziņas, ka izraēliešu iziešana no Ēģiptes katrā ziņā notikusi tajā laikā, kad tur valdījis faraons Merneptahs, kurš it kā esot noslīcis Sarkanajā jūrā. Desmitiem paaudžu dziļi ticēja, ka tieši tāds ir bijis šā valdnieka liktenis un dievs viņu šādā veidā sodījis par izraēliešu apspiešanu un vajāšanu.

Sis dramatiskais nostāsts ir labs piemērs tam, kā Bībelē sajaukušies vēsturiski fakti ar teiksmām. Pagājušā gadsimta beigās divi arābi atklāja klintīs izkaltas pazemes katakom- bas, kurās ēģiptiešu priesteri koka zārkos bija guldījuši trīsdesmit septiņas faraonu mūmijas, lai pasargātu tās no kapeņu izlaupītajiem.[10] tur atdusējās Seti I, Ramzess II, kā arī daudz citu faraonu kopā ar sievām un meitām, bet trūka vienīgi Merneptaha, un šim faktam it kā vajadzēja apstiprināt Bībeles teiksmu.

Tomēr 1898. gadā, t. i., trīspadsmit gadus vēlāk, radās jauns pamats apšaubīt Bībeles nostāsta ticamību. Ķēniņu ielejā tika atrastas vēl vienas kopējas kapenes ar četrpadsmit citu faraonu mūmijām, un to vidū — ak tavu brīnumu! — bija arī Merneptahs. Tādā kārtā noskaidrojās, ka viņš nav vis noslīcis jūrā, bet miris dabiskā nāvē pats savā pilī. Vēl gan varēja domāt, ka viņa līķi jūra varbūt izskalojusi krastā un vēlāk tas iebalzamēts atbilstoši apbedīšanas rituālam. Taču medicīniska izmeklēšana, ko ļoti rūpīgi izdarīja speciālisti, neatklāja ne mazākās jūras ūdens iedarbes pēdas uz faraona ķermeni. Zinātnes nepielūdzamajā gaismā Bībeles nostāsts neizturēja pārbaudi.[11]

Ja nostāstam par faraona noslīkšanu patiesībā nav būtiskas nozīmes, tad to nepavisam nevaram sacīt par kādu citu, gala secinājumos daudz svarīgāk^ leģendu. Ortodoksālā reliģiskā tradīcija apgalvo, ka Vecās Derības pirmo piecu grāmatu jeb tā saucamā Pentateiha autors ir Mozus, un, kad filozofs Benedikts Spinoza (1632.—1677.), sekodams tādiem domātājiem kā Filons, Jozefs Flāvijs, Ibn-Ezra un Uriels da Kosta, iedrošinājās apšaubīt šo apgalvojumu, Amsterdamas sinagoga par ķecerības sludināšanu viņu izslēdza no reliģiskās kopienas.

Bet patiesībā pat paviršs Pentateiha pārlasījums skaidri parāda, ka ortodoksālajam apgalvojumam nav nekāda pamata, un liek pabrīnīties, ka tik ilgu laiku pret šo apgalvojumu varēja izturēties nopietni. Kā gan Mozus būtu varējis aprakstīt pats savu nāvi un kādā brīnumainā kārtā viņš varēja uzzināt, ka viņa kaps pazudīs un nekad netiks atrasts. Piektajā Mozus grāmatā 34. nodaļas 10. pantā, starp citu, lasām: «Bet Izraēlā necēlās neviens cits tāds pravietis kā Mozus, ko tas kungs būtu atzinis vaigu vaigā.»

šodien mums zināms, ka vārds «pravietis» ebreju valodā ieviesies daudz vēlākā laika posmā. Minēsim vēl vienu Pen- tateihā sastopamu nepārprotamu anahronisma paraugu: «Un šie ir tie ķēniņi, kas valdīja Ēdomas zemē, iekams izraēliešiem bija kāds ķēniņš» (1. Mozus grāmata, 36. nodaļas 31. pants). Kā gan AAozus varēja zināt, ka izraēliešiem būs pašiem savi ķēniņi? Pirmais ebreju ķēniņš bija Sauls, kurš valdīja 11. gadsimta pirms m. ē. pēdējā ceturksnī, tātad ilgi pēc Mozus nāves.

Pentateihā uzzinām arī, ka Ābrahāms vajājis ienaidnieku līdz pat Danas pilsētai. Bet tagad zināms, ka Ābrahāma laikos šī pilsēta saukusies par Laišu un tikai daudz vēlāk pār- dēvēta par Danu. Līdzīgus anahronismus varētu uzskaitīt bez sava gala, bet jau ar tiem, kurus esam minējuši, pietiek, lai pierādītu, ka Pentateiha galvenās pamatdaļas nevarēja rasties agrāk kā 11. gadsimtā pirms m. ē.

Pentateihs kopumā veido vienu veselu un noslēgtu stāstījumu. Tajā ietverti vissenākie izraēliešu ticējumi, kas saistīti ar ebreju senču dzīvi, bēgšanu no Ēģiptes gūsta, klaiņo- jumiem pa tuksnesi, kā arī likumu un liturģisko priekšrakstu kopojumi.

Bībeles tekstu kritiska analīze pierādīja, ka Pentateihs ir salipināts no visdažādākiem tekstiem, kuri radušies laika , posmā no 9. līdz 4. gadsimtam pirms m. ē. Mēs tīšām lietojam vārdu «salipināts», jo kompilācija šeit sadiegta tik rupjiem pavedieniem, ka atsevišķo daļu šuves saredzamas pirmajā acu uzmetienā.

Vecās Derības teksti čum un mudž no pretrunām un nekonsekvencēm. Ja mēs tās visas gribētu uzrādīt, tas aizņemtu pārāk daudz vietas. Tāpēc aprobežosimies ar dažiem sevišķi spilgtiem piemēriem.

Uzmanīgi pārlasot Radīšanas grāmatas pirmo un otro nodaļu, tūlīt pamanāms, ka otrās nodaļas trešajā pantā beidzas viens nostāsts par cilvēka radīšanu un par šo pašu tēmu sākas pavisam cits nostāsts, kurš būtiski atšķiras no pirmā. Pirmajā no tiem dievs sestajā dienā vienlaicīgi radīja vīrieti un sievieti. Otrajā nostāstā dievs no zemes pīšļiem izveido vīrieti, ievada to Ēdenes dārzā, dod viņam biedros daždažādus dzīvniekus un tikai pašās beigās no viņa ribas izveido sievieti. Ir skaidri redzams, ka mums šeit darīšana ar diviem, savstarpēji pilnīgi neatkarīgiem pirmavotiem, kuri mehāniski salikti kopā, nemaz nemēģinot saskaņot to fabulu.

Kritiskas analīzes ceļā noskaidrots, ka visā Pentateibā izdalāmi četri atsevišķi pirmavoti, kas radušies dažādos laikmetos. Tāpēc piedēvēt tam par autoru vienu cilvēku, t. i., Mozu, nav nekāda pamata.

Tāpat zinātnieki vērīgi pārlūkojuši Mozus šķietamos brīnumdarbus un neapgāžami pierādījuši, ka daudzos gadījumos tās bija pilnīgi dabiskas parādības. Tad kāpēc šādā gadījumā tās paceltas brīnumdarbu rangā? Atbilde ir vienkārša. Mozus Sinajas pussalā savas trimdas laikā bija nodzīvojis četrdesmit gadu un no midiāniešiem iemācījies, kas darāms, lai izdzīvotu bargajos tuksneša, stepju un kalnāju apvidos. Pieredzes ceļā iegūtās zināšanas viņš vēlāk izmantoja, izvedot savus ciltsbrāļus no Ēģiptes. Jau šajā laikā "viņa klaiņojumu biedri, kuri no paaudzes paaudzē bija pieraduši pie Ēģiptes dzīves ērtībām un nepazina Sinajas pussalas apstākļus, vairākas Mozus izdarības nevarēja novērtēt citādi kā vien par brīnumdarbiem. Kur nu vēl izraēlieši, kuri pēc tam gadsimtiem ilgi bija nodzīvojuši Kānaānā un ar Sinajas pussalas dabu vispār nebija saskārušies. Vēlākajās paaudzēs valdīja vispārēja nosliece iztēlot Mozu par tādu cilvēku, kuram jahve piešķīris pārdabisku spēku. Laikā, kad sākās viņa darbības aprakstīšana, šis mitoloģizācijas process jau bija pilnīgi noslēdzies, un, tā kā tas atbilda priesteru un Pentateiha sakopotāju interesēm, Mozus brīnumdarbi kļuva par jahvisma pamatdogmātiem.

Tā, piemēram, Mozus saviem ciltsbrāļiem Ēģiptē stāstīja, ka Jahve ar viņu esot sarunājies no degoša krūma, kurš degdams nav sadedzis. Šodien mums jau zināms, ka šāds krūms nav nekāda izdoma, jo vēl tagad tas sastopams Sinajas pussalā. To dēvē par «diptamu» jeb «Mozus krūmu». Šis savdabīgais augs izdala gaistošus ētera eļļas izgarojumus, kuri saules svelmē viegli aizdegas. Kāds Sinajas pussalas krūma eksemplārs atvests pat uz Poliju un iedēstīts klinfāju un stepes augu rezervātā Skorocicē Busko apriņķī. 1960. gadā laikraksti ziņoja, ka vietējiem iedzīvotājiem par lielu izbrīnu «Mozus krūms» kādā tveicīgā dienā iededzies zilgani sarkanās liesmās.

Visai zīmīgi izrādījās arī tie pētījumi, kuri veltīti izdaudzinātajai Bībeles mannai. 1927. gadā Jeruzalemes Ebreju universitātes zoologs Bodenheimers, apmeklēdams Sinajas pussalu, atrada tur savdabīgu tamariska krūma paveidu, kurš pavasarī, kad to sadzeļ insekti, izdala saldenu krusai līdzīgos baltos graudiņos ātri sarecošu sulu. Vietējiem beduīniem ļoti labi garšo šī delikatese, un pavasarī tie bariem vien dodas tuksnešainajā stepē, lai savāktu baltos lipīgos graudiņus, tāpat kā mēs lasām ogas. Viens cilvēks dienā var savākt pusotra kilograma graudiņu, kāds daudzums ir pietiekams izsalkuma remdināšanai. Un visinteresantākais, ka Bagdādes sīktirgoņi ielās vēl šodien piedāvā tamariska saldo sulu, to dēvēdami par «manu». Šo atklājumu gaismā Bībeles manna mitējas būt brīnums. Mozum no trimdas laikiem bija zināmas tās barojošās īpašības, un tāpēc viņš arī varēja paēdināt izraēliešus.

Līdzīga ir arī epizode ar paipalām. Sinajas pussalas tagadējie iedzīvotāji būtu gauži izbrīnījušies, ja viņiem pastāstītu, ka šo putnu parādīšanās esot brīnums. Pavasaros no Āfrikas vidienes uz Eiropu pārlido milzīgi paipalu bari. Garajā pārlidojumā pagurušie putni parasti nolaižas jūras piekrastē, un tad tie ir tik nokusuši, ka vietējie iedzīvotāji tos tvarsta kailām rokām. Izraēlieši droši vien būs sastapuši šādu paipalu baru un izmantojuši izdevīgo gadījumu, lai samedītu nogurušos putnus.

Bībelē vēl stāstīts, ka Horebas kalna pakājē Mozus ar zizli sitis pret klinti un tūdaļ no tās izšļācies avots. Arī šo paņēmienu droši vien viņš būs mācījies no midiāniešiem. Beduīni to piekopj vēl šobaltdien. Viņiem zināms, ka, neraugoties uz ilgstošu sausumu, kalnu piekājē zem irdena smilšu un kaļķa slāņa parasti sakrājas lietus ūdens. Pietiek sasist šo slāni, lai atrastu ūdeni un remdētu slāpes.

Pēc trīs dienas ilga klaiņojuma pa Šinas tuksnesi izraēlieši nonāca Mārā. Tauta kurnēja, jo atkal bija pietrūcis ūdens. Bet šeit viņus sagaidīja sevišķi rūgta vilšanās, jo izrādījās, ka avota ūdens ir rūgts un dzeršanai nederīgs. Tad Mozus iemeta avotā kāda koka zariņu, un ūdens — ak tavu brīnumu! — kļuva salds. Sakarā ar šo gadījumu tika konstatēts, ka Mārā vēl tagad ir rūgts avots. Angļi izdarīja šī avota ūdens ķīmisku analīzi un noskaidroja, ka tas satur noteiktu procentu sērskābē kalcija. Ja šim ūdenim pievieno skābeņ- skābi, sērskābais kalcijs sedimentējas un ūdens zaudē savu rūgto garšu. Beduīni avota ūdeni saldina, izmantojot elvaha krūma zarus, kuru sula satur ievērojamu daudzumu skābeņ- skābes.

Ceļā no Sinaja kalna uz Kadešu izraēliešiem atkal pietrūka pārtikas. Sakarā ar to atsākās kurnēšana un žēlabas. Tad uz apmetni no jauna atlidoja paipalu bari, un izbadojušies ceļinieki alkatīgi metās tās tvarstīt. Taču šoreiz putnu gaļa izrādījās augstākā mērā kaitīga veselībai, gandrīz visi, kuri bija to ēduši, grūti sasirga, un daudzi par to samaksāja pat ar savu dzīvību. Bībelē šī dramatiskā epizode pasniegta kā pamācošs nostāsts, kam jāparāda, ka dievs nepamet nesodītus tos ticīgos, kuri pretojas viņa gribai.

Viss liecina, ka šis nostāsts jāsaprot tieši šādā nozīmē. Tam piemīt visas iezīmes, kas raksturīgas tautas teiksmām, kuras no mutes mutē atkārtojušas neskaitāmas izraēliešu paaudzes. Tāpēc jo lielāks bija izbrīns, kad izrādījās, ka šis atgadījums nepavisam nav*neapvaldītas iztēles auglis.

Alžīras Pastēra institūta direktors profesors Seržans atklāja, ka Sinajas pussalā patiesi reizēm parādās «indīgas paipalas». Tie ir putni, kuri pirms izlidojuma uz Eiropu uzturējušies Sudānā un tur barojušies ar indīgiem graudiem. Šādu paipalu gaļa cilvēka veselībai ir kaitīga un var apdraudēt pat dzīvību. Izraēliešiem gadījās nelaime nomedīt tieši tādas paipalas, un viņu liksta guva atspoguļojumu Bībelē.

Gluži pie šās pašas kategorijas pieskaitāms nostāsts par indīgajām čūskām, ar kurām izraēlieši sastapušies pusceļā starp Kadešu un Akabas līci. šveiciešu ceļotājs Jakobs Ludvigs Burkharts no 1809. līdz 1816. gadam uzturējies Sinajas pussalā un Bībelē pieminētajā izraēliešu maršruta posmā uzgājis ieleju, kurā mudžēt mudžējuši neskaitāmi rāpuļu bari. Jau kopš senseniem laikiem šī ieleja esot īsts čūsku midzenis, un tāpēc beduīni savos klaiņojumos no tās turoties tālāk. Tātad arī šis nostāsts var tikt atvedināts no patiesiem notikumiem.

Jau sen norādīts, ka tā saucamās Ēģiptes mocības (izņemot desmito) faraonu valstī vispār bijušas samērā parasta parādība. Nīlas palu laikā ūdens bieži pieņēmis brūngansarkanu krāsu, kas radusies no Abesīnijas ezeru nogulsnēm. Bez tam ik pa dažiem gadiem palu laikā vardes, odi un citi insekti savairojušies tādā daudzumā, ka ēģiptiešu zemnieki to sajutuši kā mocību. Kas attiecas uz krusu, tad tā gan Ēģiptē bija visai reta parādība, taču laiku pa laikam uznākusi, un nodarītais posts tad bijis ļoti liels. Toties daudz biežāk Ēģipti piemeklējušas nedienas ar siseņiem. Tumsību varēja radīt brāzmainais tuksneša vējš «siroko». Tas nesa sev līdzi milzīgus smilšu mākoņus, kas nosēdās Ēģiptē, aizsegdami sauli ar tik blīvu aizkaru, ka iestājusies tumsa.

Pēc Bībeles nostāstiem, visas šīs mocības Ēģiptei uzsūtījis Mozus, lai izdarītu spiedienu uz ietiepīgo faraonu. Kā šāda teiksma radusies? Ja minētās likstas piemeklējušas Ēģipti faraona Merneptaha valdīšanas laikā, tātad laikmetā, kad tur darbojies Mozus, atbildi rast būtu viegli. Izraēliešos, kuri bija vienkārši un māņticīgi ļaudis, varēja rasties pārliecība, ka lielais brīnumdaris un Jahves pilnvarotais Mozus šādā veidā sodījis viņu vajātājus. Un pat ēģiptieši varēja tā domāt, ja jau viņi vispār ticēja brīnumdarbiem. Kā mums zināms no vēsturiskiem dokumentiem un Bībeles, dažiem viņu priesteriem piedēvētas gluži tādas pašas pārdabiskas spējas, kādas faraonam demonstrējis Mozus.

Sajā gadījumā mums būtu darīšana ar notikumu parastu secību laikā (post hoc), kurai cilvēki tiecas piedēvēt cēlonisku sakarību (propfer hoc).[12] Pēc izraēliešu domām, Mozus bija varens brīnumdaris, kurš ne reizi vien ar saviem darbiem izraisīja bailes un apbrīnu, un tāpēc viņi ticēja, ka Mozus arī ēģiptiešiem spēja uzsūtīt desmit kārtējās mocības. Interesantu šādu pašu maldu piemēru mēs varam atrast Ros- tana slavenajā lugā «Santeklērs». Tur figurē gailis, kurš ievērojis, ka pēc viņa dziedāšanas aizvien uzlec saule, un tāpēc viņā nostiprinājusies dziļa pārliecība, ka tieši viņš izsauc saules parādīšanos.

Savstarpēji neatkarīgu parādību vai notikumu sasaistīšana cēloņsakarībā ir daudzu reliģisku teiksmu un nostāstu pamatā. Diemžēl mums nav nekādu pierādījumu, ka Bībelē aprakstītās mocības patiešām piemeklējušas Ēģipti faraona Merneptaha valdīšanas laikā. Tās tikpat labi varēja atgadīties vairākus gadus vai pat gadu desmitus pirms Mozus atgriešanās no trimdas Ēģiptes galvaspilsētā Ramzesā.

Bet vai tāpēc mūsu teorija zaudētu pamatojumu? Nekādā ziņā, jo tā balstās vēl uz kādu citu mītu veidošanās īpašību. Un proti, gadiem aizritot, divu notikumu laika atstarpe tautas iztēlē pamazām samazinās, līdz iestājas to pilnīga sinhronizācija. Izraēlieši atcerējās nostāstus par stihiskām nelaimēm, kas lāgiem piemeklējušas Ēģipti, un laika tecējumā, tiecoties izcelt Mozus brīnumdarītāja spēku, izveidojās teiksma, ka viņš uzsūtījis ēģiptiešiem šīs likstas. Tas viņiem deva morālu gandarījumu, jo augstprātīgais faraons šādā kārtā tika pazemots un par savu nežēlību pret izraēliešu tautu saņēma dieva uzlikto sodu.

Bībelē mēs atrodam vēl citus piemērus, no kuriem redzams, cik vieglprātīgi teiksmās traktēts laiks. Tā mums zināms, ka kānaāniešu pilsēta Aja, kuru, pēc Bībeles nostāsta, it kā iekarojis Jozua, pēc dažu arheologu domām, tad jau kādus pieci simtus gadu vairs bija tikai drupu kaudze. Pēc tam kad izraēlieši bija iekarojuši Kānaānu, viņu pēcnācēji, iedomādamies šīs pilsētas drupas, varbūt cits citam ieminējās: «Lūk, pilsēta, ko izpostījis Jozua.» Tādējādi radusies versija pēc tam ieviesusies Bībelē, un to apgāzt spēja tikai mūsdienu arheoloģiskie pētījumi. Līdzīgs gadījums droši vien būs noticis sakarā ar Jērikas pilsētu, kura, kā to pierādījusi angļu arheoloģiskā ekspedīcija, kritusi simt gadu pirms Ēģiptes izraēliešu parādīšanās Kānaānā.

Būs lietderīgi minēt šeit vēl kādu citu ļoti interesantu piemēru. Kā zinām, izlūki, kurus Mozus bija aizsūtījis uz Kānaānu, atgriezās ar vēsti, ka Hebronā dzīvojot Ēnaka dēli no milžu cilts. Atcerēsimies, ka Basanas ķēniņš Ogs arī esot bijis milzis, kurš gulējis desmit olektis garā un četras olektis platā dzelzs gultā. Izrādās, ka šīs teiksmas rašanos ietekmējuši senlaiku megalītu kapi, tā sauktie dolrriēni.* Tie atrasti arī Eiropā un lielo izmēru dēļ nosaukti par «milžu gultām». 1928. gadā vācu arheologs Gustavs Dalmans uzgāja dolme- nus tieši Hebronas apvidū senās Basanas valsts teritorijā. Šīs megalītu kapenes radušās jaunākajā akmens laikmetā un uzceltas no bazalta, kas ir ciets kā dzelzs, un droši vien šā iemesla dēļ Bībelē lietots apzīmējums «dzelzs gulta». Tautas iztēle, neatskārzdama, cik milzīgs laika posms šīs kapenes šķir no Mozus dienām, tās sasaistījusi ar notikumiem, kuri risinājušies, izraēliešiem izejot no Ēģiptes. Un tāpēc mēs Bībelē lasām, ka Hebronā dzīvojusi milžu cilts un ka arī Basanas ķēniņš bijis milzis.

Ar dažiem vārdiem mums jāpakavējas vēl pie Ēģiptes desmitās mocības. Šodien, protams, grūti noticēt Bībeles apgalvojumam, ka nāve izvēlējusies tieši pirmdzimtos bērnus un tāpat arī mājdzīvnieku pirmdzimtos mazuļus. Taču nav noraidāma tāda iespēja, ka šajā nostāstā saglabājušās atmiņas par kādu epidēmiju, kurā apmiruši daudz bērnu Nīlas augšteces apvidos, tomēr līdz Gošenes zemei tā nav nonākusi, un tāpēc izraēliešu bērni palikuši neskarti. Visu pārējo jau piecerēja tautas iztēle. Ebreju ciltis, kā mums tas zināms no nostāsta par Ēzavu un Jēkabu, kā arī citiem Bībeles nostāstiem, lielu lomu piešķīrušas pirmdzimtajiem dēliem. Tie bija galvenie mantinieki un dzimtas turpinātāji. Pirmdzimtā dēla nāve bija daudz lielāka nelaime nekā viņa jaunāko brāļu nomiršana. Tāpēc Jahve izraēliešu teiksmā ļoti bargi sodīja ēģiptiešus par viņu noziedzībām, uzsūtīdams nāvi to pirmdzimtajiem dēliem un mājdzīvnieku pirmdzimtajiem mazuļiem.

Kvēlu polemiku jau kopš ilgāka laika izraisījusi izraēliešu brīnumainā pāriešana pāri Sarkanajai jūrai. Šis jautājums ir jo sarežģītāks tāpēc, ka tas saistīts ar Mozus maršruta topogrāfiju. Dažās populārās monogrāfijās sastopami apgalvojumi, ka iziešanas ceļš jau neapstrīdami nosacīts, dibinoties uz Bībeles tekstiem un arheoloģiskiem izrakumiem. Patiesībā mūsdienu zinātne šajā ziņā nemaz nav tik pašpārliecināta. Šā visai apšaubāma vienkāršojuma mērķis ir pierādīt, ka Mozus pēc pāriešanas pāri Sarkanajai jūrai devies tieši uz Sinaja kalnu, pieņemot, ka tas ir tas pats kalns, kurš atrodas Sinajas pussalas dienvidu smailē.

Vispirms jāatzīmē, ka Bībeles nostāstos šajā ziņā sastopami būtiski robi, noklusējumi un vietumis pat pretrunas, tā ka visa maršruta noskaidrošana nemaz nav tik viegls uzdevums. Arheoloģiskie pētījumi nespēj droši identificēt atklātās drupas ar Bībelē minētajām vietām. Tā, piemēram, svarīgs izraēliešu gājiena posms bija Migdolas pilsēta. Bet šis vārds senebreju un ēģiptiešu valodā nozīmē «nocietināts tornis», un vietas ar šādu nosaukumu atraktas vairākas.

Tāpēc visiem mēģinājumiem rekonstruēt iziešanas maršrutu ir hipotēzes raksturs. Pašlaik tiek minēti trīs iespējamie ceļi: dienvidu, vidējais un ziemeļu ceļš. Būtu pārāk apgrūtinoši izvērtēt to atsevišķus posmus, tāpēc norādīsim tikai iespējamos virzienus.

Šis jautājums — kā jau minējām — cieši saistīts ar pāreju pāri Sarkanajai jūrai. Pirms trim tūkstošiem gadu šīs jūras rietumu atzars, kurš šodien izbeidzas Suecā, sniedzies tālāk uz ziemeļiem un savienojies ar Rūgtajiem ezeriem un varbūt pat ar Timsahas ezeru. Ģeoloģiskos pētījumos tas neapšaubāmi pierādīts. Tagad šajā vietā ir Suecas kanāls, bet Mozus laikā tur pletušās seklas palienes ar dūkstīm un šaurām sērām. Jūru, kurai izraēlieši pārgājuši pāri sausām kājām, senebreju valodā sauc par Jam-Sufu, Precīzā tulkojumā tas nozīmē «Niedolu jūru». Tikai Jaunajā Derībā mēs sastopamies ar apgalvojumu, ka tā bijusi Sarkanā jūra. Bet Sarkanajā jūrā nebija un nav nekādu niedolu, toties purvainajos lagūnu apvidos un palienēs patiešām audzis ļoti daudz niedru.

Tāpēc mums jāsecina, ka Bībeles Jam-Sufa ir tagadējie Rūgtie ezeri. Tādā gadījumā Mozus «brīnumdarbs» rod pavisam vienkāršu izskaidrojumu. Izraēlieši gāja kājām un viegli varēja pārkļūt pāri dūkstīm un palienēm, izmantodami seklos braslus un šaurās sēres. Turpretī ēģiptieši ar saviem smagajiem kaujas ratiem, pārsteidzīgi joņojot purvāju labirintos, viegli varēja apmaldīties un iestigt dumbrājos. Iespējams, ka viņi, saskaņā ar Bībeles apgalvojumu, pat noslīkuši, jo šajos apvidos nereti sacēlušies brāzmaini ziemeļrietumu vēji, kas dzinuši šurp milzīgas ūdens masas, pēkšņi pārvērzdami sēkļus nodevīgās dzelmēs.

Kā redzams, šāda teorija ir visai pārliecinoša. Diemžēl tai ir viena vāja puse. Ēģiptiešiem Rūgto ezeru apvidus ar tā bīstamajām vietām droši vien bija labi pazīstams, un jāšaubās, vai viņi būtu rīkojušies tik vieglprātīgi. Karaspēku taču vadīja pats faraons un viņa pieredzējuši karavadoņi, kuriem diez vai trūka prasmes un piesardzības. Tāpēc Mozus «brīnumdarbam» vajadzēja meklēt citu izskaidrojumu.

Daždažādu hipotēžu vidū vislielāko atzinību guva jau vairākkārt pieminētā franču orientālista Pjera Montē drosmīgā doma. Viņš dibinās uz pieņēmumu, ka izraēlieši pēc aiziešanas no galvaspilsētas Ramzesas devušies tieši uz ziemeļiem, bet pēc tam gar Vidusjūras piekrasti uz Kānaānas robežām. Taču ceļā viņi sastapusi ēģiptiešu nocietinājumus, kā arī piekrastes iedzīvotāja pretestību. Pēdējos Bībele aplam dēvē par filistiešiem, jo tie Palestīnā iebrukuši tikai pēc vairākiem gadu desmitiem. Visi šie šķēršļi paskubināja izraēliešus strauji pagriezties dienvidu virzienā.

Bībelē atrodamas vietas, kuras apstiprina šo maršruta ziemeļu variantu. Tā, piemēram, Migdola tur minēta kā vistālāk uz ziemeļiem izvirzītā Ēģiptes pilsēta. Arheologi atraduši tās drupas Abu-Hasanā. 2. Mozus grāmatas 14. nodaļas 2. pantā lasāms: «Saki izraēliešiem, lai tie apmet līkumu un uzceļ nometni Pihahirotas priekšā, starp Migdolu un jūru, taisni pretī Baāl-Cefonei.» Bet šodien zināms, ka Baāl-Cefone bija svarīgs kānaāniešu dieva kulta centrs, bet paša dieva vārds tulkojumā nozīmē «Ziemeļu kungs». Grieķi to identificējuši ar Zevu Kasiosu. Dievekļa templis pacēlies paugurā ar nosaukumu Mons-Kasiuss, kurš atradies šaurā cietzemes joslā starp Vidusjūru un Sirbonas ezeru, kurš vēlāk dēvēts par Bardavilas ezeru.

Izraēlieši, šķiet, izvēlējušies veco rosīgo tirdzniecības ceļu, kurš stiepās gar Vidusjūras krastu un pa šauro sauszemes joslu starp jūru un Sirbonas ezeru. To nereti izmantojuši arī romieši, un mūsu ēras 68. gadā Tits pa šo ceļu vedis savus leģionus, lai apspiestu Jeruzalemē sadumpojušos ebrejus.

Sirbonas ezers atrodas vairākus metrus zemāk par jūras līmeni un bieži vien tik lielā mērā izžūst, ka iespējams pa tā dibenu pāriet kājām un pat droši pārbraukt ar ratiem. Kad grieķi valdīja Ēģiptē, ezerā gadījušās vairākas katastrofas. Pēkšņas vētras Vidusjūrā pārrāvušas šauro piekrastes joslu un noslīcinājušas ceļiniekus, kuri gājuši pa ezeru dibenu, lai saīsinātu ceļu.

Dibinoties uz šiem faktiem, Pjers Montē rekonstruēja Bībelē aprakstīto notikumu norisi. Izraēlieši paguvuši pāriet pāri šaurajai cietzemes joslai un tuvojušies izžuvušā ezera austrumu krastam, bet ēģiptieši, cenzdamies aplenkt bēgļus un nogriezt tiēm ceļu, auļos joņojuši pa ezera sauso dibenu. Kad viņi atradušies lielās ieplakas pašā vidū, Vidusjūrā pēkšņi sacēlusies vētra. No ziemeļiem traucošās brāzmas dzinušas sev pa priekšu milzīgas bangas, kas pārrāvušas šauro aizsprostu un sabrukušas pāri ēģiptiešiem. Ezers bijis septiņdesmit kilometru garš un divdesmit kilometru plats. Augstais krasts, uz kura varētu patverties, bijis pārāk tālu, un ēģiptieši gājuši bojā virmojošās ūdens vērpetēs.

Izraēlieši paši savām acīm redzējuši vajātāju pēkšņo bojā eju, un nav nekāds brīnums, ka viņi negaidīto izglābšanos piedēvējuši Mozus brīnumdarītāja spēkam. Izraēla sievietes ar pareģi Mirjamu priekšgalā dziedot un dejojot cildināja Jahvi un savu vadoni Mozu, kurš, pēc viņu pārliecības, ar zižļa mājienu spējis pavēlēt jūrai.

Tagad pievērsīsimies kādai citai Pentateiha problēmai. Bībelē sacīts, ka Mozus izvedis no Ēģiptes seši simti tūkstoš vīru, neskaitot sievietes un bērnus, tātad kopskaitā ap divi miljoni cilvēku. Šis skaitlis jau no pirmā acu uzmetiena liekas stipri pārspīlēts. Pieredzējušais tuksneša dzīves pazinējs čehu ceļotājs Aloiss Musils aplēsis, ka no pieci tūkstošiem ģimeņu sastāvoša beduīnu ciits pārgājiena laikā veido kolonnu divdesmit kilometru platumā un trīs kilometrus dziļumā. Jo platāka pārgājiena fronte, jo lielākas iespējas atrast ganības un ūdeni, bet tajā pašā laikā pieaug naidīgo beduīnu uzbrukuma briesmas. Musils atzīst, ka Sinajas pussalas oāzēs nekādā ziņā nav varējuši atrast iztiku divi miljoni izraēliešu. Bet par to, ka viņi visi būtu ietilpuši vienā apmetnē, kā apgalvots Bībelē, nevar būt ne runas.

Tāpat mūsdienu cilvēks, kuram zināms, kādu milzīgu platību aizņem pilsēta ar diviem miljoniem iedzīvotāju, viegli var iztēloties, cik plaša būtu šāda apmetne.

Starp citu, arī pati Bībele vēlākās grāmatās uzrāda krietni mazākus skaitļus. Tā, piemēram, Jēriku ieņēmuši tikai četrdesmit tūkstoši izraēliešu karavīru, lai gan Mozus — kā tas no Bībeles teksta redzams — licis visām ciltīm piedalīties Kānaānas iekarošanā. Soģu valdīšanas laikā vislielākās ciltis devušas tikai četrdesmit tūkstoš apbruņotu vīru, bet vispārējā tautas skaitīšanā ticis noskaidrots, ka izraēliešu tolaik nav bijis vairāk par pusmiljonu.

No kurienes tad radies iepriekš minētais fantastiskais skaitlis? Daži zinātnieki spriež, ka Bībeles tekstu apstrādātāji vienkārši kļūdījušies un patiesībā runa ir par sešiem tūkstošiem bruņotu vīru, kuriem pieskaitot sievietes un bērnus, mēs gala iznākumā iegūtu divdesmit piecus tūkstošus cilvēku. Tāpat vērsta uzmanība uz ebreju lietvārdu «elef», kurš apzīmē ne tikai skaitli «tūkstotis», bet arī «nodaļa, dzimts grupa, cilts». Tāda iztulkojuma rezultātā mēs iegūtu vēl mazāku skaitli, jo tad runa būtu par sešiem simtiem ģimeņu. Un liekas, ka šis pēdējais skaitlis ir vistuvāk patiesībai. To apstiprina arī fakts, ka Ēģiptē divas vecmātes spējušas apkalpot visas izraēliešu dzemdētājas.

Protams, ar tik vājiem spēkiem nebija iespējams iekarot Pārjordānu un Kānaānu. Tāpēc izteikta doma, ka savā četrdesmit gadu ilgajā uzturēšanās laikā tuksnesī izraēlieši apvienojušies ar citām ciltīm.

Jautājumam par Bībelē uzrādīto izraēliešu emigrantu skaitu galu galā nav sevišķas nozīmes. Taču to nevar teikt par Pentateihā atrodamo likumu sakopojumu un cilmi. Līdz 19. gadsimtam vispār pieņemts bija uzskats, ka vissenākā ebreju likumu sakopojuma, tā saucamās Derību grāmatas, autors bijis pats Mozus. Tomēr Bībeles tekstu analīzes jaunākās me- fodes neapgāžami pierādīja, ka šādam uzskatam nav nekāda pamata. Un šodien jau grūti noliegt, ka tiesiskie un reliģiskie priekšraksti, kurJ diezgan juceklīgi sakopoti Pentateihā, cēlušies dažādos laikmetos un uzskatāmi par daudzus gadsimtus ilgas senlaiku tiesiskās domas evolūcijas rezultātu.

Vairāku šo priekšrakstu neparastā bardzība liecina, ka tiem ir ļoti sena cilme. Pie tādiem, starp citu, pieder Bībelē pasludinātais princips: «Aci pret aci, zobu pret zobu, roku pret roku, kāju pret kāju» (2. Mozus grāmata, 21. nodaļa, 24. pants). Daudzos gadījumos paredzēts nāves sods, nomētājot ar akmeņiem, un tāpat skaidri saskatāms, ka sieviete tajos laikos bijusi gandrīz vai verdzenes stāvoklī.

Viens no šās barbariskās bardzības piemēriem ir noteikums, ka gadījumā, ja vērsis nogalina cilvēku, bet tā īpašnieks, zinādams, ka viņa dzīvnieks ir bīstams, nav novērsis šo nelaimi, ar akmeņiem nomētājams ne tikai tiešais vaininieks vērsis, bet arī tā saimnieks.

No otras puses, mēs Pentateihā atrodam apbrīnojami humānus likumus. Tie vispirms attiecas uz vergiem un verdzenēm, kuri nekavējoties atgūst brīvību, ja īpašnieks tiem izsitis aci vai zobu. Tāpat likums aizstāvēja atraitnes, bāreņus un nabagus pret pārestībām no bagātnieku un augļotāju puses.

Lai minam dažus piemērus to burtiskā Bībeles skanējumā:

«Tev nebūs atriebties nedz nemitīgi dusmas turēt pret savas tautas bērniem, bet tev būs savu tuvāku mīlēt kā sevi pašu…» (3. Mozus grāmata, 19. nodaļa, 18. pants).

«Nolādēts, kas sagroza svešinieka, bāreņa un atraitnes tiesu» (5. Mozus grāmata, 27. nodaļa, 19. pants).

«Neapspiedi bēdīgu nabaga algādzi, vai nu viņš ir no taviem ciltsbrāļiem, vai no taviem svešiniekiem, kas vien atrodas tavā zemē un tavos vārtos! Vēl tanī pašā dienā dodi viņam viņa algu, iekams saule vēl nav norietējusi, jo viņš ir nabags un viņa dvēsele gaida uz to; lai tad viņš nebrēc uz to kungu par tevi, un tas lai tev nekļūst par grēku» (5. Mozus grāmata, 24. nodaļa, 14. un 15. pants).

«Visai draudzei ir vienāds likums, kā jums pašiem, tā arī svešiniekam, kas piemīt jūsu vidū; tas lai ir mūžīgs nolikums jūsu cilšu asinīm: tādi paši, kādi jūs esat, ir arī svešinieki tā kunga priekšā» (4. Mozus grāmata, 15. nodaļa, 15. pants).

Pentateiha likumi galvenokārt atspoguļo sabiedriskās attieksmes tajā laika posmā, kad izraēlieši jau Kānaānā bija apmetušies uz pastāvīgu dzīvi un nodarbojās ar zemkopību vai amatniecību. Tie nevarēja rasties tuksneša klaiņofāju dzīves laikā, un tāpēc arī Mozus nevarēja būt to autors. Te minēti jau iekopti tīrumi, vīna kalni, augļu dārzi, ciemati, kopienu akas, pilsētu tipa apmetnes. Daudzi noteikumi, kas attiecas uz reliģiskām izdarībām un rituāliem, kā arī pilsoņu pienākumiem pret priesteriem, ir vēl jaunāki, jo tie cieši saistīti ar teokrātisko iekārtu, kura Jeruzalemē nostiprinājās tikai pēc atgriešanās no Bābeles gūsta. Ar vārdu sakot, Derības grāmata mums sniedz izraēliešu likumdošanas attīstības ainu vairāku gadsimtu ilgā laika posmā.

Turklāt pierādīts, ka vissenākais izraēliešu likumu krājums ir aizgūts no citu senatnes tautu likumdošanas. Vācu zinātnieks A. Alts savā darbā «Die Ursprunge des israelitischen Rechts» atklājis to saistību ar Hamurapi kodeksu, kā arī ar hetu, asīriešu, ēģiptiešu un kānaāniešu likumdošanu. Pat desmit baušļu kopojums nav uzskatāms par izraēliešu oriģināl- veidojumu. Itāļu vēsturnieks Džuzepe Ričoti, kurš uzrakstījis «Izraēla vēsturi», visos sīkumos salīdzinājis vairākus senos tekstus un desmit baušļos atklājis pārsteidzošu līdzību ar atsevišķām vietām ēģiptiešu «Mirušo grāmatā», kā arī babiloniešu liturģiskā «Šurpu» tekstā. Kā izriet no šā salīdzinājuma, izraēlieši arī šajā ziņā izmantojuši Mezopotāmijas un Ēģiptes mantojumu.

Pievērsīsimies tagad visinteresantākai mūsu pārspriedumu problēmai, proti, jautājumam — kas bija Mozus kā ebreju reliģijas dibinātājs? Zinātnieki, kuri nodarbojušies ar šīs problēmas izpēti, nonākuši pie visai svarīgiem secinājumiem.

Mēs jau zinām, ka, pēc Bībeles nostāstiem, Mozus četrdesmit gadu pavadījis trimdā midiāniešu vidū. Tā bija ebrejiem tuvu radnieciska cilts, un Bībele par midiāniešu priekštečiem uzskata Midiānu — vienu no Ābrahāma un viņa otrās sievas Ketūras dēliem. Viņi dzīvojuši apvidū uz austrumiem no Akabas līča, mūsdienu Arābijā. Mozus tur juties kā mājās un pat apņēmis par sievu vienu no viņu priestera Jetrus meitām. Midiāniešu zemē, vulkāniskā Horebas kalna pakājē, dievs viņam pirmo reizi parādījies ar Jahves vārdu. 2. Mozus grāmatas 6. nodaļas 2. un 3. pantā tulkojumā no senebreju valodas lasām: «Es esmu dievs tas kungs. Es esmu parādījies kā visaugstākais dievs (El Šadaj) Ābrahāmam, īzākam un Jēkabam, bet savu īsto vārdu «kungs» (Jahve) es netiku darījis viņiem zināmu.» Tiesa, Pentateihā mēs sastopamies ar Jahves vārdu gan arī iepriekšējās nodaļās, bet tagad mums rināms, ka «svēto rakstu» sakopotāji to tur ieviesuši krietni vēlāk.

Daudzi zinātnieki uzskata, ka Jahve ir bijis midiāniešu kara dievs un Mozus kļuvis par tā piekritēju. Pēc atgriešanās Ēģiptē Mozus nodevās šā dieva kulta izplatīšanai izraēliešu vidū, viskvēlākos un uzticamākos tā piekritējus atrazdams Ievītu ciltī, pie kuras arī pats piederēja. Tā izskaidrojama izcilā loma, kādu viņš tiem ierādīja izraēliešu tautas dzīvē. Sadalot Kānaānu, Mozus Ievītiem gan nepiešķīra zemi, toties viņš tos atbrīvoja no rūpēm par dienišķo iztiku, jo pilnvaroja Ievītus ievākt savam uzturam desmito tiesu. Svētnīcās viņi pildīja priesteru, apsargu, mantziņu, rakstvežu, dziedātāju un priesteru palīgu pienākumus.

Sī augstā, atsevišķām ciltīm pāri stāvošā loma liecina, ka Ievītiem vajadzēja darboties kā jahvisma sludinātājiem tautā, kura viegli nosliecēs uz elkdievību, godinot ēģiptiešu un kānaāniešu dievus, Nesen no midiāniešiem pieņemtais jahvisms izraēliešu dvēselēs vēl nebija laidis dziļas saknes, un tāpēc tie tik viegli atkrita no jaunā dieva, gan vēl klaiņojot tuksnesī, gan arī pēc apmešanās pašā Kānaānā. Pie Sinaja kalna tauta lūdza atdot tai agrākos dievus, un tad Arons iedibināja zelta teļa kultu. Zelta teļš — tas bija nievājošs apzīmējums vērsim Apisam, kuru, pēc Bībeles nostāstiem, izraēlieši agrāk bija pielūguši Ēģiptē. Te varēja izpausties arī kānaāniešu ietekme.

Levītu problēma ir diezgan sarežģīta, un daudz kas tajā neskaidrs. Daži zinātnieki izsaka domas, ka Ievīti nav bijuši atsevišķas cilts locekļi, bet gan Kadešas priesteru kasta. Ierakstos, kas atrasti arābu ciemata El-Olas apkaimē uz austrumiem no seno midiāniešu zemēm, dievekļa Vada priesterienes dēvētas par «lv», bet priesteri — par «Ivt». No šiem vārdiem it kā būtu atvasināts Ievītu nosaukums. Mozus apprecējās ar midiāniešu priestera meitu, pieņēma viņu reliģiju un vēlāk arī pats kļuva par priesteri jeb «Ievītu». Pēc tam viņš priesteru-levītu grupas priekšgalā devās uz Ēģipti, lai arī savus ciltsbrāļus pievērstu jahvismam. Tātad Mozus darbojies kā sava veida misionārs izraēliešu vidū, kuri tolaik atzinuši ēģiptiešu dievus.

Sī hipotēze pati par sevi ir saistoša, taču balstīta uz tik nedrošiem pamatiem, ka bez iebildumiem tā nav pieņemama. Jo vairāk tāpēc, ka šajā jautājumā pastāv arī citādi uzskati. Ir zinātnieki, kuri pievērsuši uzmanību tam, ka vārds «levi» ir tuvu radniecisks senebreju vārdam, kurš apzīmē čūsku (arābu valodā «laha» nozīmē locīties, saritināties). Sakne «levi» saglabājusies, starp citu, mītiskā briesmoņa Leviatāna nosaukumā. Turklāt konstatēts arī tas zīmīgais fakts, ka Ievīti bieži sev izvēlējušies vārdus, kuru saknē atrodams čūskas apzīmējums.

Kas no tā visa secināms? Saskaņā ar šo teoriju Ievīti Ēģiptē bijuši čūskas kulta piekritēji un nelabprāt atsacījušies no saviem ticējumiem. Arheoloģiskie izrakumi pierāda, ka čūskas kults Palestīnā ildzis vēl vairākus gadsimtus un izraēliešu vidū tam bijis daudz piekritēju. Šo atklājumu gaismā kļūst saprotama mīklainā epizode, kad Mozus apmetnē ienes čūskas attēlu, lai izdziedinātu indīgo rāpuļu sadzeltos ļaudis. To droši vien būs pieprasījuši Ievīti, būdami pārliecināti, ka nelaimi uzsūtījis čūskas dievs kā sodu par atsacīšanos no tā. Levītu spiediena rezultātā Mozum nācās ielaisties kompromisā un piekrist tam, ka līdzās Jahves kultam tiktu piekopts arī vecais ēģiptiešu kults. Šādi sinkrētiski kompromisi nebija nekāds retums citās reliģijās, un tāpat tie sastopami arī pie izraēliešišm. Kā piemērs šeit būtu minams Salamans, kurš gan godināja Jahvi, taču tajā pašā laikā Jeruzalemē lika uzstādīt kānaāniešu dievekļus.

Neraugoties uz Mozus lielo morālo autoritāti un svētā oreolu, sarūgtinātie Jahves piekritēji viņam izsacījuši smagus pārmetumus, ka, pieļaudams čūskas kultu, viņš piesārņojis ebreju ticību. Tas skaidri redzams 2. Ķēniņu grāmatas 18. nodaļas 4. pantā. Tajā lasām, ka jūdu ķēniņš Hiskija (721.—693. g. pirms m. ē.) «nocirta elku stabus un sadragāja vara čūsku, kuru Mozus bija darinājis», jo «līdz tam laikam Izraēla bērni bija tai kvēpinājuši», nosaukdami to par Nehuštanu.

No šā Bībeles panta varam izdarīt divus secinājumus: 1) hipotēze, pēc kuras Ievīti bijuši čūskas kulta piekopēji, liekas esam tuvu patiesībai; 2) čūskas kults Kānaānā pastāvējis vairāk nekā pieci simti gadu un dibinājies uz paša Mozus atļauju.

Midiāniešu zemi Mozus uzskatīja par savu otro dzimteni. Viņš taču tur bija pavadījis gandrīz četrdesmit mūža gadus un, apprecot izcila priestera meitu, cieši saistījies ar šo zemi. Tāpēc tā liktos grūti izskaidrojama aplamība, ja viņš savus Ēģiptes ciltsbrāļus tiešā ceļā nebūtu aizvadījis pie pārbaudītiem draugiem un radiniekiem. Tikai šeit un nekur citur viņš varēja cerēt uz laipnu uzņemšanu un palīdzību savu plānu realizēšanā.

Un paliesi — mums ir pierādījumi, ka Mozus devies uz turieni, bet nevis uz Sinajas pussalas smaili un ka derība ar Jahvi noslēgta nevis Sinaja, bet gan Horebas kalnā. Kad trimdas gados Mozus uzturējās pie šā kalna, Jahve viņam teica: «Es būšu ar tevi, un šī būs tā zīme, ka es tevi esmu sūtījis, lai tu izvestu tautu no Ēģiptes: jūs kalposiet dievam pie šī kalna» (2. Mozus grāmata, 3. nodaļa, 12. pants). No šiem neapšaubāmi apokrifiskiem vārdiem skaidri izsecināms, ka līdz pat tam laikam, kad tika sastādīti «svētie raksti», ebreju ticējumos Horebas kalns uzskatīts par to vietu, kur noslēgta derība ar Jahvi. Citādi šā panta jēga nav izskaidrojama. '

Nav iespējams paiet secen vēl vienam argumentam šajā jautājumā. Bībelē mēs burtiski lasām: «Un viss Sinaja kalns kūpēja, jo tas kungs nonāca uz to ugunī, un tā dūmi cēlās augšup itin kā kādas krāsns dūmi, un viss kalns ļoti trīcēja. Un bazūnes skaņas pieņēmās spēkā, bet Mozus runāja, un dievs tam atbildēja pērkonā» (2. Mozus grāmata, 19. nodaļa, 18. un 19. pants).

Tas nepārprotami ir vulkāniska kalna apraksts ar uguni un izverduma dārdoņu, ko izraēlieši uzskatīja par Jahves pārdabiskas varenības izpausmi. Bet zināms, ka Sinajas pussalā vulkānu nekad nav bijis, toties Akabas līča austrumu krastā, tātad midiāniešu teritorijā, paceļas vulkānisku kalnu grēda, kuri gan jau sen izdzisuši, taču Mozus laikos vēl darbojušies.

Tagad izvirzīsim ļoti intriģējošu jautājumu: vai Mozus uzskatāms par monoteistu šā vārda tiešajā nozīmē? Atbildēt uz to nav viegli. Vispirms jau tāpēc, ka mēs nespējam noskaidrot, cik lielā mērā priesteri, vēlākie Bībeles sastādītāji, tās tekstos izdarījuši grozījumus, lai parādītu Mozu kā monoteistu.

Nav noliedzama iespēja, ka šajā neapšaubāmi dižajā darbiniekā un domātājā radušies monoteistisko ideju iedīgļi. Turklāt šajā ziņā viņš nebija vientuļš.

Amerikāņu orientālists Olbraits uz ķīļraksta dokumentiem pierādījis, ka laika posmā starp 1500. un 1200. gadu pirms m. ē. Rietumāzijas zemēs parādījušās monoteisma tendences. Sī vispārējā intelektuālā atmosfēra varēja skart arī Mozu, jo sevišķi tāpēc, ka viņš bija izglītots cilvēks un droši vien interesējās par visām jaunākajām atziņām reliģiskās un filozofiskās domas jomā.

Taču visvairāk viņu varēja ietekmēt Ēģiptes faraons Ehn- atons, monoteisma priekštecis un jaunas reliģijas nodibinātājs, kurš dievu Atonu godināja kā saules simbolu.1

Mozus «Ēģiptes gudrības» bija mācījies Hēliopolē, tāpēc iespējams, ka viņa reliģiskā doktrīna ir kaut kādā mērā saistīta ar Atona kultu.

Ehnatons valdīja no 1377. līdz 1358. gadam pirms m. ē., tātad aptuveni simt gadu pirms Mozus. Pēc faraona nāves Hēliopoles priesteri nežēlīgi vajāja jaunā kulta piekritējus un izskauda to. Taču šodien, pateicoties izrakumiem, mums zināms, ka slepenas Atona piekritēju sektes pastāvējušas līdz pat 13. gadsimtam pirms m. ē. Pie tām piederēja galvenokārt izglītoti cilvēki, jo tikai tiem tuva bija vienvienīga dieva, pasaules radītāja un cilvēces labestīgā aizgādņa, abstraktā koncepcija, tāpat kā kulta vienkāršība un morāles kodeksa cildenums.

Pilnīgi iespējams, ka Mozus nācis saskarē ar šiem sektantiem un pat piedalījies viņu slepenajās ceremonijās par godu saules dievam Atonam. Taču viņš droši vien arī saprata, ka Ehnatona dieva koncepcija vienkāršajiem ļaudīm bija pārāk grūti izprotama, lai to varētu pieņemt plašas izraēliešu masas. Tāpēc Mozus bija spiests meklēt dažādus kompromisus, lai tikai tiem uzpotētu kaut vai pašus sākotnējos monoteisma principus. Šajā nolūkā viņš nolēma izmantot izraēliešu māņticību, uzstādamies kā brīnumdaris, savās maģiskajās izdarībās izmantodams gan ēģiptiešu tempļos no priesteriem pārņemtās zināšanas, gan pieredzi, ko viņš bija guvis, uzturoties tuksnesī pie midiāniešiem.

Mēs jau zinām, ka Mozus pūlējās samierināt čūskas kultu ar jahvismu. Mozus dievs nav neredzama būtne, bet tam piemīt visi midiāniešu kara dieva atribūti. Šā dieva koncepcija ir tikpat primitīva, cik primitīvs bija izraēliešu saprāts. Pentateiha Jahve stipri atgādina beduīnu cilts virsaiti ar visām tā iezīmēm un trūkumiem. Viņš gāja izraēliešu kolonnas priekšgalā, dzīvoja apmetnes teltī, izkārtoja karavīrus kaujā un dusmās bija tik neapvaldīts, ka varēja nogalināt tūkstošiem cilvēku, ja tie pretojās viņa gribai. Turklāt viņam bija raksturīgi tipiski tuksneša klaiņotāju tikumi. Nesaudzīgi viņš cīnījās pret morālu izlaidību, rūpējās par tīrību apmetnē un izraēliešu tautai pavēlēja izturēties viesmīlīgi pret svešiniekiem, būt žēlsirdīgiem pret nabagiem un laipniem pret karagājienos sagūstītajām sievietēm. Savā aizsardzībā viņš ņēma pat kustoņus, lai tos pasargātu no cietsirdīgiem cilvēkiem.

Teorijai par Ehnatona ietekmi uz Mozus reliģiskajiem uzskatiem ir tikai minējumu raksturs, turpretī citas ēģiptiešu ietekmes ir pierādāmas pavisam neapgāžami. Tā, piemēram, ebreji nepazina atsevišķu priesteru kastu. Klaiņojošo ebreju patriarhālajā iekārtā tai vienkārši nebija vietas, bet Gošenes zemē apmetušies izraēlieši, liekas, godināja ēģiptiešu dievus.

Atsevišķu priesteru kastu ar virspriesteri priekšgalā nodibināja tikai Mozus. Kā faraona meitas audžudēls viņš bija tuvu iepazinis ēģiptiešu priesteru organizāciju un redzējis, cik spēcīgs atbalsts tā ir valdniekam un cik lielā mērā nivelē daždažādās provinciālā partikulārisma izpausmes Nīlas krastos. Šos novērojumus Mozus izmantoja gājienā uz Kānaānu, lai pārvarētu izraēliešos vēl tik dzīvo cilts instinktu un saliedētu viņus vienotā sabiedriskā organizācijā. Par cementējošo materiālu vajadzēja būt īpašai priesteru kastai ar Āronu priekšgalā, kastai, kura tika pacelta pāri katrai atsevišķai ciltij un kurai deva lielu varu, piešķirot tai dažādas privilēģijas un tās autoritāti nopamatojot ar paša Jahves gribu. Kā liecina Koraha dumpis, izraēlieši jauno varu neļāva sev uzspiest bez pretošanās un iebildumiem, jo ar teokrāfiskās iekārtas ieviešanu saasinājās šķiru pretešķības un radās jauni, sevišķi privileģēti sabiedriski slāņi.

Ēģiptiešu ietekme priesteru kastas nodibināšanā skaidri jaušama kaut vai Bībelē aprakstītajos liturģiskajos tērpos, kuri ir gandrīz precīzas Hēliopoles priesteru amattērpu kopijas. Vai vienīgā atšķirība ir tā, ka izraēliešu priesteri audzēja bārdas un matus, bet ēģiptiešu priesteri galvas noskuva gludas. Šajā vienīgajā gadījumā Mozus, šķiet, nav iedrošinājies pārkāpt senseno semītu tradīciju.

Tāpat derības šķirsts ir aizgūts no ēģiptiešiem. Hēliopoles un Tēbu priesteri svinīgās procesijās nesa mazas lādītes, kurās atradās kāds kulta priekšmets. Bet visinteresantākais ir tas, ka pāri šīm lādītēm izplēta spārnus divi ģēniji jeb labdarīgi gari. No tā secināms, ka pat ķerubi, kuri greznoja derības šķirstu, ir ēģiptiskas cilmes.

Kā sevišķi interesantu faktu šeit vērts atzīmēt to, ka derības šķirstu un svētnīcas telti no izraēliešiem savukārt aizguvušas beduīnu ciltis. Palmiras drupās atrastā romiešu laikmeta plakancilnī attēlots kamielis, kurš uz kupra nes mazu svētu telti. Šās ēģiptiski izraēliskās parašas pēdas saglabājušās līdz pat mūsu dienām. Tā, piemēram, Sīrijas tuksnesī klejojošās ruvelu cilts beduīni sev līdzi uz kamieļa vadā savādu no spraislīšiem izgatavotu un putnu spalvām pārklātu lādīti. To dēvē par Ismaēla šķirstu jeb markabu un uzskata par cilts relikviju.

Bībeles tekstos sastopams ne mazums citu vietu, kas apliecina ēģiptiešu ietekmi. Atcerēsimies gadījumu, kad Mozus aizsedz sev seju, bet uz galvas tam parādās ragi par zīmi, ka viņš ir svēts. Arī ēģiptiešu priesteri reliģisko ceremoniju svinīgos brīžos vai nākotni pareģojot aizsedza sev seju ar plīvuru. Bet ragi saglabājušies kā tāla atmiņu drumsla no tiem laikiem, kad izraēlieti pielūdza ēģiptiešu svēto vērsi Apisu, kurš — kā to liecina atgadījums ar zeita teļu — viņu dvēselēs bija atstājis dziļas pēdas. Tāpēc arī viņi saglabāja ragus kā svētuma simbolu. Ar ragiem izgreznojies Mozus Bībeles tekstā ir dieva svaidīts, dievišķīgas noslēpumainības apmirdzēts cilvēks. Tieši tādu, bargu un diženu, ar ragiem pie galvas Mozu savā ģeniālajā skulptūrā attēloja Mikelandželo.

Patiesībā nav nekāds brīnums, ka Mozus atradās spēcīgā Ēģiptes ietekmē un zināja visas ēģiptiešu gudrības. Viņa vārds (senebreju valodā — Mošeh) nav ebrejiskas cilmes un etimoloģiski tiek atvasināts no ugaritiešu m-v-š, kas nozīmē jaundzimušu bērnu, vai no ēģiptiešu verba msj — dzemdēt. Grieķu pārveidojumā tas atrodams daudzu faraonu vārdos, piemēram, Tutmoss, kas nozīmē — dieva Tota bērns. Šā iemesla pēc daži zinātnieki izteikuši pieņēmumu, ka Mozus pēc tautības bijis ēģiptietis, kurš kā vajāts trimdinieks pievienojies izraēliešu ciltīm un ar laiku kļuvis tām par vadītāju.

Mēs jau teicām, ka Mozus reliģija bija sava veida sinkrē- tisms, kurā sakusuši senseni ebreju ticējumi kopš patriarhu laikiem, midiāniešu kara dieva kults un ēģiptiešu reliģiskie rituāli un priekšstati. Tāpat nedrīkst aizmirst nopietnas mezopotāmiešu un kānaāniešu ietekmes. Tādā kārtā Mozus izveidoja sintēzi, kura kļuva par radošo fundamentu ebreju praviešu vēlākajam ētiskajam monoteismam.

Stāstījumos par izraēliešu iziešanu no Ēģiptes mēs ik uz soļa sastopamies ar augstākā mērā pārsteidzošām lietām. Sevišķi intriģējošs ir Mozus pēcteča un Kānaānas iekarotāja Jozuas tēls, kurš daudzējādā ziņā ir mīklains. Jērikas atklājēji, kā mēs jau zinām, noteikti apgalvo, ka šis cietoksnis kļuvis par laupījumu nezināmiem iebrucējiem 14. gadsimtā pirms m. ē., tātad aptuveni simts gadu pirms Ēģiptes izraēliešu ierašanās. Tāpēc Bībeles Jozua nevarēja būt šā cietokšņa uzvarētājs.

Vairāki Bībeles zinātnieki, turklāt ļoti izcili, mēģina šo dilemmu izšķirt visai interesantā veidā. Viņu hipotēze reducējama uz šādiem argumentiem.

Ebreju tauta visā savas vēstures gaitā dalījusies divos skaidri atšķirīgos grupējumos: izraēliešos, kuri aizņēma Pa- lestīnas ziemeļus, un jūdos, kas bija apmetušies dienvidos. Starp abiem grupējumiem valdīja dziļš antagonisms. Tikai samērā īsu laika posmu tie bija apvienojušies vienā saliedētā valstī, bet tas notika spaidu kārtā Saula, Dāvida un Salamana valdīšanas gados. Tūlīt pēc Salamana nāves valsts sašķēlās divās daļās, kuras savā starpā cīnījās ar tādu naidu, ka nekautrējās noslēgt savienību pat ar saviem sensenajiem kopīgiem ienaidniekiem. Ziemeļnovadu izraēlieši uzcēla sev jaunu galvaspilsētu Samariju, bet Jeruzaleme palika par jūdu valsts galvaspilsētu.

Pastāv uzskats, ka šis antagonisms nebija radies tikai divu, abās valstīs valdošu dinastiju sacensības rezultātā, bet tā iemesls slēpās dziļāk, kaut kādās etniskās atšķirībās.

Kā šīs atšķirības izskaidrot? Atbilde uz šo jautājumu varbūt rodama ķīļraksta plāksnītēs, kas atraktas Ehnatona galvaspilsētas drupās mūsdienu arābu ciematā Telelamarnā. Tā ir no 14. gadsimta pirms m. ē. saglabājusies diplomātiska sarakste. Ēģiptes kānaāniešu vasaļi tajā ziņo faraonam, ka viņu valstiņām uzbrūkot un tās izlaupot kaut kādas tuksneša ciltis, kuras dēvējot par habiriem. Ja zem šā vārda, kā spriež daži zinātnieki, slēptos ebreji, tad šīs vēstules pierādītu, ka ebreju ciltis iebrukušas Kānaānā jau pusotra gadsimta, pirms tur parādījās Ēģiptes izraēlieši. Zīmīgs ir vēi fakts, ka palīdzību cīņā pret iebrucējiem lūdz tādas pilsētas kā Megida, Gezera, Aškelona, Lahiša un Jeruzaleme (Urusalima). Turpretī nekur šajā sarakstē nav pieminētas Sihema, Silo, Gibea, Mispa un Jērika. Ar ko tas izskaidrojams? Vai tās šajā laikā iebrucēji jau būtu iekarojuši? Bet vēl interesantāk ir tas, ka vienā,no vēstulēm minēts kāds pavēlnieks, vārdā Ješua. Rodas jautājums, vai tas gadījumā nebūtu mūsu paziņa Jozua no Pentateiha?

Amerikāņu orientālists Pouels Deiviss un daži citi zinātnieki no tā secina, ka viens no ebreju cilšu atzarojumiem vai nu aizgājis no Ēģiptes jau gadus simt piecdesmit pirms Mozus, vai arī iebrucis Kānaānā no austrumiem kāda mums nezināma Jozuas vadībā, un iebrucēji kopā ar citām pilsētām nopostījuši arī Jēriku.

Pēc šīs versijas, Mozus no Ēģiptes izvedis tikai Ievītu cilti. Šo tēzi it kā apstiprina tas, ka vienīgi Ievītiem, tāpat kā pašam Mozum, bija tipiski ēģiptiešu vārdi, piemēram: Pinehass, Hūrs, Hofnus, Pasurs, Putiels, Merāri un Kaširs. Tuksnesī viņiem pievienojušās vēl citas ciltis, un tā izveidojies pietiekami spēcīgs bruņots kara pulks. Taču Ievīti, ņemot vērā viņu ierašanos no Ēģiptes un asins radniecību ar Mozu, šajā cilšu kopumā ieņēmuši privileģētu valdošas kastas stāvokli.

Šo faktu gaismā situācija Kānaānā kļūst saprotama. Zemes ziemeļos bija apmetušies to ebreju pēcnācēji, kuri Ēģiptē nekad nebija dzīvojuši vai arī aizgājuši no tās tik sen, ka paši to vairs neatcerējās. Kānaānā Viņi bija pārņēmuši vietējo iedzīvotāju kultūru un godināja to dievus. Turpretim zemes dienvidu daļu jeb Jūdu aizņēma no Ēģiptes atnākušie izraēlieši. Abus grupējumus šķīra tik dziļas dažādības tradīcijās, ierašās un reliģiskos ticējumos, ka simtiem gadu ilgā dzīve kaimiņos un politiskā kopība nespēja tās izlīdzināt. Tā radās pretišķības un brāļu kari, kas galu galā izraēliešus noveda līdz postam un bojā ejai.

Kānaānas ziemeļdaļas izraēliešiem bija savs tautas varonis, ko sauca Jozua. Kādreiz viņš tos bija vadījis veiksmīgās kaujās un ieņēmis Jēriku. Turpretī dienviddaļas iedzīvotāji cildināja Mozu, savu lielo vadoni, likumdevēju un pravieti.

Vēlāk, valsts vienotības laikmetā, kad valdīja ķēniņi Sauls, Dāvids un Salamans, Jeruzalemes priesteri, izmantodami Jūdas hegemoniju, uzsāka cīņu pret kānaāniešu dieviem un mēģināja ziemeļdaļas iedzīvotājiem uzspiest Jahves kultu kā vienīgo valsts reliģiju. Šī jahvisma cīņa pret Baālu un Aštarti aizpilda prāvu daļu Bībeles nostāstu un bija daudzu traģisku notikumu patiesais cēlonis.

Cenzdamies nostiprināt valsti un monarhiju, kā arī uzturēt Jūdas virskundzību pār citām valsts daļām, priesteri likvidēja visas svētnīcas Kānaānā un pārvērta Jeruzalemes templi par vienīgo Jahves kulta centru. Reizē ar to viņi centās nolīdzināt abu iedzīvotāju grupējumu atšķirības reliģijā un kultūrā, lai panāktu arī garīgu vienotību. Šajā nolūkā viņi vienā fabulārā sižetā apvienoja abus atsevišķos tautas nostāstu ciklus: ziemeļu ciklu par Jozuu un dienvidu ciklu par Mozu. Protams, Jozua šādi preparētā stāstījumā ieņēma otro vietu pēc Mozus kā viņa palīgs un pēctecis. Piesavinādamies Jozuu, no Ēģiptes iznākušo izraēliešu pēcnācēji, dabiski, piedēvēja sev arī Jērikas ieņemšanas godu. Jaunā versija jo vieglāk nostiprinājās, pateicoties tam, ka Izraēla ķēniņ- valsti ziemeļos sagrāba un izpostīja asīrieši. Jūdas valsts tādējādi kļuva par tautas tradīciju vienīgo mantinieku un turpinātāju, jo ziemeļu apvidus iedzīvotāji, kuri lielā skaitā bija iznīcināti vai aizvesti gūstā, patiesībā mitējās eksistēt.

Ja minētā hipotēze šādā veidā iztulko nostāstus par Jozuu (šeit nedrīkstam aizmirst, ka visa šī argumentācijas sistēma dibināta uz pieņēmumiem), mēs nebūsim pārsteigti, uzzinot, ka, pēc šīs teorijas, ar Āronu tāpat nav viss kārtībā. Pentateiha vecākajās daļās viņš vispār netiek pieminēts, bet vēlākas cilmes tekstos viņam visumā ir otršķirīga loma. Šajā konsekvences trūkumā ieslēpta šāda alternatīva: vai nu Ārons ir vēsturiska figūra un tādā gadījumā viņš nevar būt Mozus brālis un Mozus iecelts virspriesteris, vai arī viņu no sākuma līdz galam izdomājuši Bībeles teicēji.

Jau pieminētais amerikāņu orientālists Pouels Deiviss izeju no šīs dilemmas meklē pārsteidzošā pieņēmumā. Viņš apgalvo, ka Ārona iedibinātais vērša kults balstās uz patiesiem notikumiem. Un proti, ebreju ziemeļu ciltis jau simtiem gadu bija piekopušas vērša kultu, sākumā godinot to kā auglības dievu, bet vēlāk, jūdu ekspansijas iaika posmā, arī kā Jahves simbolu. Pēc atšķelšanās no Jūdas Izraēla ķēniņš Jeroboāms palielinājis šā kulta nozīmi, uzstādīdams vērša tēlus Bētelē un Danā. Deiviss uzskata par iespējamu, ka Arons savā laikā bijis šā kulta izcils priesteris un turienes garīdznieku kasta viņu godinājusi kā savu priekšteci.

Tagad rodas jautājums, kāpēc Bībeles sastādītāji savos stāstījumos iztēlo Aronu kā Mozus brāli un Jahves pirmo virspriesteri. Ziemeļu vērša kulta priesteris taču drīzāk būtu nopulgojams. Patiesi, viņu iztēlojumā redzot Āronu kā gļēvu cilvēku, kurš, pakļaudamies pūļa spiedienam, Mozus prombūtnes laikā noslīdējis līdz kalpošanai elku dieviem, neapšaubāmi jaušama nosodījuma pieskaņa. Jau tas fakts vien, ka šis atgadījums atzīmēts svētajos rakstos, ir visai izteiksmīgs, jo liecina, ka izraēliešu vidū nav aizmirsta Arona izcelšanās un viņa loma ziemeļu vērša kultā. Apraksts, kā atkritēji dejojuši ap zelta teļu, ir pēdējais šo atmiņu uzplaiksnījums.

Šīs intriģējošās epizodes Bībeles nostāstos Pouelam Deivi- sam noderējušas par pamatu interesantam secinājumam. Par Jahves priesteriem — viņš paskaidro — sākotnēji varēja kļūt tikai Levija pēcnācēji. Viņi darbojās ne vien Jūdā, bet arī Kānaānas ziemeļu apvidos, kur vietējo ebreju cilšu vidū izpildīja Mozus ticības misionāru pienākumus. Taču līdzās Ievītiem tur darbojās cita priesteru kasta, kura piekopa Jahves kultu, godinot to vērša izskatā, un savas tiesības pamatoja ar to, ka viņi cēlušies no dižā virspriestera Ārona. Tādā kārtā izveidojās divas savstarpēji konkurējošas priesteru korporācijas, katra ar savām tradīcijām un ciltsrakstiem.

Kopš ziemeļu valsts sabrukuma priesteri centās kultu monopolizēt Jeruzalemes svētnīcā. Tāpēc Kānaānā tika likvidēti visi citi kulta centri, bet bez amata palikušajiem priesteriem piešķirtas tiesības pildīt priesteru funkcijas Jeruzalemē. Taču viņu skaits, protams, bijis pārāk liels, un šo priekšrocību varēja izmantot tikai visizcilākie un bagātākie priesteri, bet pārējiem vajadzēja apmierināties ar svētnīcas kalpotāju lomu. Tādā kārtā vairums Ievītu zaudēja priesteru amatus un ieņēma zemākas pakāpes hierarhijā, kļūdami par priestera palīgiem.

Šie radikālie pārkārtojumi nenorisinājās bez cīņas. Pirms vairākiem gadsimtiem notikušo konfliktu atbalsis samanāmas nostāstos par Ievītu, Mirjamas un Arona dumpi. 4. Mozus grāmatas 12. nodaļas 2. pantā lasām, ka Ievīti kurnējuši pret Mozu un teikuši: «Vai tas kungs tiešām tikai vien ar Mozu ir runājis? Vai viņš nav arī ar mums runājis?» Pentateiha sastādītāji acīm redzami ir pūlējušies pierādīt, ka jaunā priesteru korporācija izveidojusies pēc paša Jahves atlases. Par pierādījumu tam viņi minēja brīnumu, kad Arona zizlis uzziedējis un nesis mandeles, bet Ievītus aprijusi zeme un Mirjama kļuvusi spitālīga. Vienīgi Arons palicis neskarts. Nav grūti saprast, kāpēc: priesteru interesēs taču nebija graut viņu priekšteča un pirmā virspriestera autoritāti, mazinot viņa cieņu tautas acīs, jo savas priekšrocības viņi pasludināja par Ārona nodibinātām. Jahve Aronam piedeva viņa kļūdu, tāpēc ka jau iepriekš bija tam lēmis izcilu lomu savu piekritēju vidū.

Jaunā priesteru kasta galīgi izveidojās, dibinoties uz kompromisu starp dienvidu Ievītu augstāko slāni un ziemeļu āro- nīdiem. Taču vajadzēja atrast ieganstu, kā zemāko priesteru acīs attaisnot savu privileģēto stāvokli. Uz tradicionālajām Ievītu tiesībām atsaukties nevarēja, jo Ievītu lielumlielai daļai tās taču bija laupītas. Turklāt jaunizveidotajā kastā bija uzņemta Kānaānas ziemeļapvidu priesteru aristokrātija, kura vispār nevarēja runāt par savu radniecību ar Ievītiem.

Tika atrasta visai atjautīga izeja no šīm grūtībām. Pentateihā izvirzīta versija, ka Ārons bijis Mozus brālis un Mozus to iecēlis par Jahves pirmo virspriesteri. Piešķīruši Aronam tik lielu autoritāti, priesteri savas priekšrocības pamatoja ar to, ka viņi tiešā līnijā esot Arona mantinieki. Tādā veidā viņi mēģināja aizskarto Ievītu acīs attaisnot savu pirvileģēto stāvokli tautas reliģiskajā dzīvē. Šo izdarību rezultātā vērša kulta augstais priesteris parādījās stāstījumā par izraēliešu iziešanu no Ēģiptes zemes, lai gan viņam ar Mozu nebija nekā kopēja un viņš dzīvoja citā Kānaānas daļā un citā laikmetā.

Kā redzam, Pentateihā mēs sastopamies ar daudziem mīklainiem notikumiem un problēmām. Pat nostāstā par Mozus nāvi ir daži apstākļi, kas rada pārdomas. Bībelē sacīts, ka Mozus nomiris Moābas kalnā un nav zināms, kur viņš apbedīts. Kā tad tā! Nomirst dižs tautas vadonis, likumdevējs un pravietis, bet no viņa nepaliek nekādu pēdu! Ne agrāk, drīz pēc viņa nāves, ne arī šodien nav zināms viņa kaps, kuru pateicīgā tauta varētu godināt! Tas jau ir kaut kas pārāk neparasts un nepiedzīvots!

Meklēdami šās vienreizējās mīklas atminējumu, daži zinātnieki piegriezuši uzmanību tam, ka senajās mitoloģijās kautas varoņi bieži vien iet bojā noslēpumainos apstākļos. Pietiek šeit pieminēt kaut vai Hēraklu, Tēsēju un Korintā godāto Bellerofontu. Elija un Romuls, piemēram, uzbrauc debesīs uguns ratos, bet Ēdips iet bojā nepielūdzamo atriebes dieviešu eimenīdu birzī.

Tomēr ne visi pētnieki domā, ka Bībelē sniegtā versija būtu uzskatāma par tipisku Mozus tēla mistifikāciju. Apstākļos, kādos viņš beidzis savu dzīvi, tie drīzāk meklē kādu patiesu traģisku notikumu pēdas. īsumā pastāstīsim par dažām hipotēzēm, kādas līdz šim izvirzītas.

Pentateihā atrodam neskaidru pieminējumu par kaut kādu Mozus vainu. Tā nevarēja būt nenozīmīga, ja jau Jahve par sodu liedza viņam laimi" kopā ar Izraēla tautu ieiet Kānaānas zemē, kas taču bija visas viņa dzīvēs mērķis. Pēc dažiem norādījumiem Bībeles tekstā var secināt, ka Mozus savu pārkāpumu izdarījis Kadešā. Varbūt Mozus vaina bija tā, ka viņa nevērības dēļ izraēlieši tur pietiekami stingri neievēroja pienākumu upurēt Jahvem un bija pametuši novārtā pat apgraizīšanās rituālu.

Protams, var būt, ka versiju par Mozus vainu un viņam uzlikto sodu vēlāk izstrādājuši jūdu priesteri, lai ar šo piemēru parādītu, cik bargs sods gaida tos, kuri neievēro Jahves priekšrakstus un likumus. Tomēr nav izslēgts arī tas, ka šo versiju radījusi pati Izraēla tauta un tā cauri gadu simtiem saglabājusies no paaudzes paaudzē. Iespējams, ka izraēlieši tādā veidā pauda kādu skaidri neapzinātu sarūgtinājumu pret Mozu, kādu sensenu pārmetumu, taču reizē ar to arī mēģinājumu attaisnot pašiem savu rīcību.

Kāds varētu būt šis sarūgtinājums un kāda rīcība? Kā mēs atcerēsimies, izraēliešu attieksmi pret Mozu nepavisam nevar uzskatīt par idillisku. Nereti notikušas briesmu lietas. Piemēra dēļ atgādināsim kaut vai biežos strīdus un asiņainos slakti-, ņus, kuros dzīvību zaudēja daudzi jo daudzi tūkstoši cilvēku. To inspirētājs bija pats Mozus, kas jebkuru nepaklausības mēģinājumu, jebkuru atkāpšanos no Jahves priekšrakstiem sodīja ar neparastu bardzību un fanātismu. Tam Izraēla tautas paaudžu atmiņā vajadzēja atstāt dziļas, neaizdzijušas brūces.

Sakarā ar šiem faktiem vairāki Bībeles pētnieki izteikuši riskantu pieņēmumu, ka izraēliešu elku pielūdzēju dumpja laikā Moābas apmetnē Mozus ticis nogalināts un apbedīts vienā kapā ar citiem bojā gājušiem.

Sās pārdrošās tēzes piekritēji min dažus apstākļus, kuri patiesi izraisa pārdomas. Vispirms no Bībeles teksta nepārprotami redzams, ka Mozus veselības stāvoklis viņa dzīves pēdējā posmā bijis labs. Tiesa, viņš tolaik jau bija ļoti vecs, taču, kā lasāms 5. Mozus grāmatas 34. nodaļas 7. pantā, «viņa acis nebija palikušas tumšas, un viņa dzīves spēks nebija zudis». Tāpat norādīts, ka ar Mozus nāvi saistās it kā tīši noklusējumi. Liekas, tas ir viens no tiem retajiem gadījumiem, kad diža tautas varoņa nāve aprakstīta tik strupiem vārdiem. Nav iespējams atvairīt iespaidu, ka sākotnējais, daudz sīkākais pārstāsts no Bībeles tekstiem vienkārši izmests un tās sastādītāji nolēmuši noklusēt kaut kādus apstākļus, kuri nesaskanēja ar iecerēto Mozus tēlu. Pēc dažu Bībeles pētnieku domām, miglainās norādes tieši uz tādu Mozus likteni atrodamas praviešu Hozeja un Āmosa rakstos, kā arī 106. psalmā.

Savu laikabiedru acīs Mozus bija despots, bet vēlākās paaudzes aizvien vairāk atzina viņa milzīgos nopelnus ebreju tautas vēsturē un viņa ģēniju. Gadu ritumā, Mozu reabilitējot, viņa tēls ticis apvīts ar mītu un brīnumdarbu mirdzumu. Šādam tēlam vairs nepavisam nepiederējās varmācīgā nāve, jo pārāk brēcoša, pārāk nomācoša pēcnācējiem liktos tautas nepateicība un vaina. Tāpēc radās versija, ka Mozus miris dabīgā nāvē, tikai Jahve viņu par kaut kādiem grēkiem sodījis. Šādā gadījumā Izraēla tauta nenestu nekādu atbildību par Mozus nāvi, jo pats dievs tā gribējis, lai Mozus no dzīves šķirtos uz Apsolītās zemes sliekšņa.

Skaidrs, ka šo atjautīgo teoriju var pieņemt, bet var arī noraidīt, jo tā dibināta uz visai trūcīgiem pamatiem, Šis piemērs rāda, cik maz patiesībā zināms par Mozu un kādā noslēpumā tīts ir viņa tēls. Taču ar visu to varam uzskatīt par samērā drošu tādu iespēju, ka patiesi dzīvojis izcils vadonis, vārdā Mozus, kurš Izraēla tautu izvedis no Ēģiptes nebrīves.

Teiksmās, kas pārmantotas no paaudzes paaudzē, senos laikos dzīvojošais vadonis kļuva par simbolu tautas cīņai par nacionālu neatkarību. Pamazām aizvien vairāk izbālēja vēsturiskā tēla reālie vaibsti. Un, ja arī varētu pieņemt, ka Mozus patiesi dzīvojis, tad tomēr nav noliedzams, ka viņš tikai niecīgā mērā līdzinās tam Mozum, kāds rādīts Vecajā Derībā.

ATTĒLU SĒRIJA

Lopkopji lūdz ēģiptiešu augstmani atļauju pāriet robežu. Bareljefs no kapenēm Beni-Hasanā.

Nīlas liellaiva. Ēģiptiešu augstmaņa kapā atrastā koka skulptūra.

Auns no zelta un lazurīta no ķēniņu kapenēm Orā.

Cilvēka tēlu atgādinošs sals stabs Nāves jūras krastā.

Ķieģeļu ražošanā nodarbinātie vergi. Freska no Ēģiptes pārvaldnieka kapenēm (ap 1460. g. pirms m. ē.).

Ēģiptiešu skulptūra, kurā attēlots kānaānietis, ar uzrakstu, kas satur lāsta formulu Kānaānas pilsētām.

Pasaules senākās pilsētas Jērikas izrakumi.

Dieva statuete no Ugaritas. Dievietes statuja no Ugaritas.

Simsons ar lauvu. Bareljefs Vīnes Doma baznīcā.

Ēģiptiešu arfas spēlētājs. Bareljefs no galma augstmaņa Patemheba kape-

Iedzīvotāju padzīšana no ieņemtās pilsētas. Bareljefs no Asīrijas ķēniņa Tiglata Pilesara III pils.

Mešas kapakmens.

Babilona. Rekonstrukcija pec izrakumiem.

L. Giberti. Florences Baptistērija trešās durvis. 1425.—1452. g.

A. DTrers. Ādams un Ieva. 1504. g.

^ Mikelandželo. Piedzēris Noa. Siksta kapella. 1508.—1512. g.

Rembrants. Ābrahāma upuris. 1635. g.

Jēkaba sapnis. 16. gs. sākuma franču miniatūra. ^

E. Delakruā. Jēkabs cīnās ar eņģeli. 1849.— 1861.g.

Isīda un Ramzess ar dēlu. XX dinastijas laikmeta ēģiptiešu freska.

N. Pusēns. Mozus izglābšana. 1640. g.

Rembrants. Davida un Jonatāna šķiršanās. 1642. g.

A. Verokio. Tobijs ar eņģeli. 15. gs. otra puse.

Ijabs. 16. gs. sākuma franču miniatūra.

JOZUA UN SOĢI

JĒRIKA — KĀNAĀNAS PRIEKŠNOCIETiNĀJUMS.

Izraēla tauta, ievērodama Mozus pēdējo āgribu, visu varu nodeva Jozuam, kurš sadursmēs ®ar tu-ksneša ciltīm un karos Pārjordānā bija iemantojis krietna vadoņa slavu. Turklāt pašreizējais brīdis prasija, lai tauta par savu vadītāju,izvēlētos cilvēku, kurš ir karavīrs, jo viņam taču vajadzēs iekarot Kānaānu.

Jozua saprata, ka nāksies sagraut kānaāniešu valdnieku uzceltos akmens bastionus un mēroties spēkiem ar viņu lieliski apmācītajām un reizēm pat ar kaujas ratiem apgādātājām kaujas vienībām. Tāpēc viņš nolēma pastiprināt sava karaspēka disciplīnu. Līdz šim izraēlieši, tāpat kā citas tuksneša ciltis, cīnījās nekārtīgā barā un viegli ļāvās anarhistiskam noskaņojumam. Bet šoreiz uzvarēt varēja tikai regulārs karaspēks, kurš bez ierunām paklausītu viena vadoņa pavēlēm, un nevis karotāju pūļi ar divpadsmit cilšu šeihiem priekšgalā.

Lielā autoritate, kādu Jozua bija iemantojis kaujās jau Mozus dzīves laikā, ļāva viņam drīz vien sasniegt savu mērķi. Airi tika radīts četrdesmit tūkstoš vīru liels karaspēks, kurā valdīja barga disciplīna. Neviens vairs neiedrošinājās kurnēt vai dumpoties pret viņa pavēlēm, jo pat visniecīgākā nepaklausība tika sodīta ar nāvi.

Tagad, kad viņa rīcībā jau bija manevrēt spējīgs karaspēks, Jozua izveda tautu pie Jordānas austrumu krasta un apmetās" Abel-Sitimas tuvumā. Viņpus upes plašā palmu audzē bija redzami Jērikas mūri un torņi. Cietoksnis nicīgi nolūkojās uz tuksneša ordu apmetni, kur klejotāji sapņoja par iekarojumiem un laupījumu. Ne jau vienu reizi vien austrumu iebrucēju viļņi bija saplakuši tā mūru pakājē un pēc tam atplūduši atpakaļ uz savām tālajām dzīves vietām. Jau gadu simtiem Jērika nesatricināmi stāvēja sardzē pie ieejas Kānaānā.

Jozua bija pārāk pieredzējis karavadonis, lai uz labu laimi savas vienības vestu triecienā. Vispirms vajadzēja iegūt ziņas par cietokšņa garnizona spēkiem un tā aizsardzības izkārtojumu. Sajā nolūkā viņš aizsūtīja izlūkos divus par kānaāniešiem pārģērbtus vīrus. Tie nakts tumsas aizsegā pārpeldēja pāri Jordānai un no rīta, kad tika atvērti cietokšņa vārti, iejaukušies tirgoņu, amatnieku un zemnieku varzā, ielavījās pilsētā.

Dienā izlūki netraucēti veica savu uzdevumu. Bet, kad vakarā viņi gribēja izkļūt no cietokšņa, izrādījās, ka ir nokavējušies, jo pilsētas vārti-jau bija slēgti. Tāpēc izlūki

dzes modrību. Pēc trim dienām viņi laimīgi pārpeldēja pāri Jordānai un par visu redzēto ziņoja Jozuam. Apmetnē izdeva pavēli, lai ļaudis sagatavotu pārtiku trim dienām, bet naktī karaspēks un visa pārējā tauta Jznāca pie pašas upes, lai sāktu pārcelšanos. Taču tas nebija nekāds vieglais uzdevums. Bija iestājies pavasaris, pēc lietus gāzēm Hermona kalnos upe stipri uzplūduši, un pa braslu, kas šeit atradās, tā vairs nebija pārbrienama. Ļaudis ar izbailēm nolūkojās uz mutuļojošo duļķaino straumi, kurā itin viegli varēja rast galu. Biedēja arī Jērikas iedzīvotāju izturēšanās — baros sakāpuši uz cietokšņa mūriem un ticēdami, ka uzplūdusī Jordāna viņiem ir drošs vairogs, tie lamāja un nozaimoja iebrucējus.

Tomēr Jozua nešaubījās, ka pārcelšanās būs veiksmīga. Naktī viņš bija dzirdējis Jahves balsi, kura vēlreiz pavēstīja izraēliešu uzvaru pār Kānaānas tautām. Noteiktā brīdī atskanēja sudraba tauru junda, un pēc vadoņa pavēles ūdenī vispirms iebrida Ievīti ar derības šķirstu uz pleciem. Ar grūtībām viņi brida krāčainajā straumē, kur ūdens sniedzās līdz pleciem, taču Ievīti drosmīgi gāja uz priekšu. Mirklī, kad viņi atradās upes vidū, notika brīnums, kas atgādināja laimīgo pāriešanu pāri Sarkanajai jūrai. Pāris jūdžu augšup pa upi atradās Adomas pilsēta. Tur Jordā- nas tecējums klinšu krastos pēkšņi apstājās, uzbangodams pret augstu sienu. Bet lejāk gultnē palikušais ūdens ātri aizplūda uz Nāves jūru, un Izraēla tauta ar sausām kājām varēļa pāriet uz pretējo krastu, tādā kārtā pēc četrdesmit gadu ilgas klejošanas nostādāmās uz Apsolītās zemes sliekšņa. Kolīdz Ievīti ar derības šķirstu izkāpa no upes, Jordāņas ūdeņi atkal sāka plūst parastajā tecējumā. Gilgalā, kur izraēlieši uzcēla pirmo apmetni, sākās neredzētas līksmes. Augu dienu skanēja dziesmas un himnas par godu Jahvem, bet sievietes un bērni pauda savu pateicību jautrās dejās, skanot tamburīniem un stabulēm. Jozua atlasīja divpadsmit vīrus, pa vienam no katras cilts, un lika tiem iznest no upes divpadsmit straumes nogludinātas akmens šķilas un salikt tās aplī par piemiņu lielajam brīnumam.

Izraēlieši Gilgalā četrdesmito reizi nosvinēja pasā svētkus. Viņiem vairs nevajadzēja pārtikt no mannas, jo Jērikas druvas tiem deva labību, no kuras varēja izcept neraudzēto maizi. Jērikas iedzīvotāji bailīgi patvērās aiz saviem mūriem un vairs neiedrošinājās apsaukāt atnācējus.

nosprieda pārlaist nakti kādā mājā pie paša cietokšņa mūra. Sīs mājas īpašniece, netikle Rahāba, ar savu pieredzējušo skatienu tūdaļ pazina svešzemniekus un pat uzminēja, ka tie ir spiegi. Tomēr viņa abus viesmīlīgi uzņēma, jo katram gadījumam gribēja panākt, lai iespējamie uzvarētāji, kuru ugunis naktīs mirgoja -Jordānas pretējā krastā, būtu tai draudzīgi.

Tomēr atradās kāds cilvēks, kuram atnācēji šķita aizdomīgi. Modrais Jērikas iedzīvotājs brīdināja pilsētas valdnieku, un tas tūlīt nosūtīja sardzi, pavēlēdams tai saņemt aizdomīgos atnācējus. Sardzei bija piekodināts griezties pie Rahābas ar šādiem vārdiem: «Izdod tos vīrus, kuri ir pie tevis atnākuši un iegājuši tavā namā, jo viņi ir nākuši ar nodomu, lai visu šo zemi izspiegotu.» Bet Rahāba pa logu ieraudzīja nākam ķēniņa sardzi un aši uzveda izlūkus uz mājas jumta, tos paslēpdama zem saulē žāvēšanai izklātiem liniem.

Sardze pārmeklēja visu māju, taču nevienam neienāca prātā palūkoties zem izklātajiem liniem. Tie parasti tika žāvēti uz visiem Jērikas namu jumtiem, tāpēc bija pārāk pierasti un nepiesaistīja meklētāju vērību.

Jo bargi noklaušinātā Rahāba attaisnojās, sacīdama: «Tie vīri ir gan pie manis bijuši, bet es nezināju, no kurienes viņi bija nākuši; un kad, tumsai iestājoties, vārti bija jāaizslēdz, tad tie abi izgāja; un es nezinu, kurp viņi aiz- gāj-uši; dzenieties tiem steidzīgi pakaļ, tad jūs tos panāksiet.»

Sargus, kuri acīmredzot nebija diezcik atjautīgi, viltīgajam meitietim izdevās piemuļķot. Aši viņi steidzās vajāt spiegus un aizskrēja līdz pat Jordānai. Bet pēc tam bešā atgriezās pilsētā, būdami pārliecināti, ka izlūkiem izdevies pārkļūt pāri upei un nonākt pie savējiem.

Bet Rahāba pa to laiku sāka sparīgi rīkoties. Uzgājusi uz jumta, viņa apsolījās palīdzēt abiem izlūkiem aizbēgt, ja tie apzvērēs, ka Jērikas ieņemšanas gadījumā izraēlieši saudzēs viņas dzīvību, un tāpat arī viņas tēvam, mātei, brāļiem un māsām. Izlūki labprāt deva tādu zvērestu, jo viņi patiesi Rahābai bija pateicību parādā par izglābšanos. Viņi tikai piekodināja, lai Rahāba izkārtu logā spilgti sarkanu auklu, kas iebrucējiem darītu zināmu, ka šis nams kaujas laikā ir saudzējams.

Pēc tam izlūki pa virvi nolaidās no pilsētas mūra un paslēpās tuvajos kalnos, tāda kārtā maldinādami apsar-

Gilgalā par labu tika vērsta arī lielā reliģiskā nolaidība. Vecie, no Ēģiptes zemes nākušie izraēlieši jau bija apmiruši, bet jaunā paaudze, uzturēdamās Kadešā, sākusi kalpot kānaāniešu dieviem un pametusi novārtā apgraizīšanās rituālu. Tagad pēc Jozuas pavēles visiem vīriešiem un zēniem vajadzēja pakļauties šai procedūrai, lai tādā kārtā saskaņā ar svēto parašu apstiprinātu savu uzņemšanu Izraēla kopībā un atjaunotu Sinaja kalna derību ar Jahvi.

Dažas dienas pēc šīm svinībām, tikko apgraizījumi bija sadzijuši, Jozua uzsāka Jērikas aplenkšanu, pielietodams visai neparastu taktiku. Sešas dienas pēc kārtas karavīri kopā ar neapbruņoto tautu iznāca no apmetnes un svinīgā gājienā reizi dienā apsoļoja apkārt cietoksnim, turēdamies drošā attālumā no izšautajām bultām un mestajiem akmeņiem. Aplenktie Jērikas iedzīvotāji drūzmējās uz mūriem, ar izbrīnu un bailēm nolūkodamies šajā gājienā, kurā viņi pūlējās atminēt kaut kādu ļaunu burvestību. Kamēr vien Jērika pastāvēja, nekad nebija piedzīvots, ka uzbrucēji izturētos tik ērmoti. Sādā izrīcībā slēpās kaut kas draudīgs, un tas aplenkto iedzīvotāju dvēselēs viesa baismas.

Gājiena priekšgalā slēgtās kolonnās maršēja bruņoti kareivji. Tūlīt aiz viņiem nāca bārdaini vīri garos apmetņos, sirdīgi pūzdami sudraba taurēs, bet tiem sekoja grupa citu vīriešu, uz zelta kārtīm nesdami zelta šķirstu, kuram katrā galā bija spārnots zelta ķerubīns. Procesiju noslēdza svētku drānās tērpušos sieviešu, bērnu un sirmgalvju bari. Neviens nebilda ne vārda, tikai pāri visam lidinājās spalgās, draudīgās tauru skaņas.

Jozua bija izlēmis septītajā dienā dot cietoksnim izšķīrēju triecienu. Gaismai austot, viņš atkal izveda savu tautu no apmetnes, taču šoreiz neapmierinājās tikai ar vienu gājienu visapkārt cietoksnim. Sešas reizes izraēlieši nosoļoja gar mūriem, tāpat kā iepriekšējās reizēs saglabādami kapa klusumu. Bet septītajā apgājienā, pēc dotās zīmes, visi reizē sāka tik briesmīgi aurot, ka mūri saļodzījās un sabruka.

Izraēliešu karavīri no visām pusēm iedrāzās cietoksnī un sāka drausmīgu nāves pļauju. Atskaitot Rahābu un viņas ģimeni, tika apkauti visi pilsētas iedzīvotāji, nesaudzējot ne sievietes, ne bērnus un pat ne kustoņus. Beigās tika nodedzinātas visas mājas un publiskās iestādes, pārvēršot cietoksni pelnu un krāsmatu kaudzē. Tikai zelts, sudrabs,

varš un dzelzs netika atdoti liesmām par upuri, jo šos vērtīgos metālus jau iepriekš bija paredzēts nodot Jahves tempļa un priesteru vajadzībām.

DRAMATISKIE NOTIKUMI PIE AJAS CIETOKŠŅA MŪRIEM.

Kalnaina apvidu uz»ziemeļiem no Jeruzalemes Bēteles miestiņa tuvumā pacēlās nocietinātās Ajas pilsētas mūri. Jozua nolēma arī šoreiz vispirms izsūtīt spiegus. «Ejiet augšup un izlūkojiet šo zemi,» viņš tiem pavēlēja. Atgriezušies izlūki konstatēja, ka cietoksnis ir kavēklis tālākajā ceļā un tāpēc to nepieciešams ieņemt. Ajas cietoksnis bija mazāks par Jē- riku, un tāpēc likās, ka tā ieņemšanai pietiks tikai ar kādiem trim bikstošiem vīru. Taču tā aizstāvji izrādījās drosmīgāki par Jerikas iedzīvotājiem. Kaujā pie pilsētas vārtiem viņi izraēliešus smagi sakāva un vajāja tos līdz pat Sabarimas pilsētai.

Apmetnē iestājās vispārēja nomāktība. Jozua saprata, cik nopietnas var kļūt šīs neveiksmes sekas. Ajas aizstāvji visām citām Kānaānas pilsētām bija pierādījuši, ka ir iespējams pieveikt šķietami neuzvaramos iebrucējus, ja vien tiem drosmīgi pretojas.

Jozua krita tādā izmisumā, ka saplosīja savas drēbes, bet pēc tam cauru nakti skaitīja lūgšanas pie derības šķirsta, izlūgdamies no Jahves, lai tas neslēptu, kāpēc izraēliešiem liegta dieva palīdzība. Un tādā kārtā Jozua uzzināja baismu vēsti: viens no izraēliešu vīriem bija lauzis svēto kara lāsta likumu un piesavinājies daļu laupījuma, kurš bija paredzēts Jahves templim. Tas bija noziegums, kurš brēca uz debesīm pēc atmaksas, un vienīgi vaininieka nāve varēja remdināt saniknotā dieva dusmas.

Nākamajā dienā Jozua sasauca visas tautas sapulci, lai atklātu svētuma apgānītāju. Visām ciltīm, dzimtām un ģimenēm vajadzēja vilkt lozes. Iezīmēto lozi beidzot izvilka Jūdas ciltij piederīgais Ahans. Nožēlas pilns tas tūdaļ atzina savu vainu: «Patiešām, es esmu grēkojis tā kunga, Izraēla dieva priekšā! Un lūk, kādu pārkāpumu es esmu izdarījis. Kad es laupījuma vidū ieraudzīju kādu ļoti labu babiloniešu mēteli un divi simti sudraba seķelu un zelta kausējuma stieni, kas svēra piecdesmit seķeļus, tad es iekāroju šīs lietas un tās paņēmu; un, redzi, tās ir paslēptas manas telts vidū, ieraktas zemē, bet sudrabs apakš tām.»

Piesavinātais laupījums patiesi tika atrasts uzrādītajā vietā. Noziedznieku nomētāja ar akmeņiem Ahoras ielejā, bet visu viņa mantu līdz ar lopiem sadedzināja uz sārta. Soda izpildīšanas vietā izraēlieši sakrāva akmeņu kaudzi, lai tā uz mūžīgiem laikiem saglabātos par brīdinājumu visiem, kas iedrošinātos pārkāpt svēto kara zvērestu, kuru bija nosacījis pats Jahve.

No rūgtās pieredzes mācījies, Jozua tagad ar jo lielāku apdomu izstrādāja uzbrukuma plānu Ajas pilsētai, nolemdams to ieņemt ar viltu. Nakts aizsegā viņš tuvējos kalnos noslēpa trīsdesmit tūkstoš vīru, bet pats, kolīdz svīda gaismiņa, ar pārējo karaspēku devās pie pilsētas mūriem, izlikdamies, ka gatavojas tiešam triecienam.

Ajas ķēniņš, kas pēc savas pēdējās uzvaras bija kļuvis iedomīgs, lika atvērt cietokšņa vārtus un ar visu savu karaspēku steidzās pretim ienaidniekam izšķīrējā kaujā. Pēc īsas sadursmes Jozua deva atkāpšanās signālu. Vajājot šķietami sakauto pretinieku, cietokšņa aizstāvji bija atrāvušies pārāk tālu un, pēc kāda brīža pagriezušies atpakaļ, ar šausmām ieraudzīja, ka viņu pilsēta deg. Slēpnī patvērušies izraēlieši zibenīgā triecienā bija sagrābuši bez aizsardzības palikušo 'cietoksni, sēdami tajā nāvi un iznīcību.

Ķēniņš tūdaļ pavēlēja taurēt atkāpšanās signālu, lai steigtos pilsētai palīgā. Taču Jozua uzbruka viņam no aizmugures, bet trīsdesmit tūkstoš vīru lielā izraēliešu armija, kura bija ieņēmusi Aju, nogrieza ceļu no priekšas. Starp divām ugunīm nokļuvušie pilsētas aizstāvji tika sakauti un apkauti līdz pēdējam vīram, bet Ajas ķēniņš nokļuva gūstā.

Saskaņā ar kara zvēresta noteikumiem Jozua pavēlēja izdeldēt visus pilsētas iedzīvotājus, ieskaitot sievietes un bērnus, pavisam kopā divpadsmit tūkstoš cilvēku. Bagāto kara laupījumu, kas sastāvēja no lopiem un dārglietām, šoreiz sadalīja starp kaujas dalībniekiem. Ajas ķēniņu pakāra pie pilsētas vārtiem. No karātavām viņu noņēma tikai pēc saules rieta un apbedīja, saberot virsū akmeņu kaudzi. Varonīgā valdnieka kapa kurgānu vēl ilgi apmeklētājiem zināja rādīt tie izraēlieši, kuri bija apmetušies šajā Kānāānas apvidū.

Pēc uzvaras Jozua uz akmens norakstīja visus Mozus likumus un Ebala kalnā tos nolasīja Izraēla tautai, lai tā saglabatu uzticību Jahvem un nekad neatkāptos no viņa.

GIBEONIEŠU VILTĪBA.

Aptuveni piecpadsmit jūdzes uz dienvidrietumiem no Jērikas atradās Gibeonas pilsēta. Tās iedzīvotāji neizcēlās ar kareivīgu drosmi. Izdzirdējuši par izraēliešu uzvarām, viņi nosprieda par katru cenu izvairīties no kara, taču pamatoti baidījās, ka bargie iebrucēji negribēs uzsākt sarunas ar pilsētu, kura atradās tik tuvu to uzvaras gājiena ceļam un varēja izrādīties par vilinošu laupījumu.

Ar kādiem līdzekļiem pamudināt uzbrucējus noslēgt pamieru? Gibeonieši bija vāji karotāji, toties daba tiem nebija liegusi izmanību diplomātiskos gājienos. Gluži pareizi pieņemdami, ka izraēliešiem Kānaānas ģeogrāfija nav diezcik labi zināma, viņi pielietoja visai atjautīgu viltību.

Pēc Jērikas un Ajas izpostīšanas Jozua atgriezās Gil- galas apmetnē. Kādu dienu tur ieradās gibeoniešu sūtņi un piedavāja noslēgt draudzības līgumu. «Mēs esam nākuši no tālas zemes,» viņi teica, «bet tagad slēdziet ar mums mieru.» Pie tam sūtņi apgalvoja, ka viņu zeme atrodoties ļoti tālu no Gilgalas un tāpēc šāds nolīgums būšot visai izdevīgs abām pusēm. Pārrunās viņi pielietoja glaimus, izteikdamies, ka Jozuas slava nonākusi līdz pat viņu tālajai pilsētai un ka viņi uzskatītu par godu noslēgt savienību ar tik varenu vadoni.

Jozua vēroja sūtņus un noticēja, ka tie nākuši tālu ceļu. Viņi izlikās garajā gājienā ļoti noguruši, viņu apavi, drēbes un ādas vīna trauki bija salāpīti un sadiegti, bet maize somās sapelējusi. Nebija nekādu kavēkļu miera noslēgšanai ar Gibeonas ķēniņu, jo sevišķi vēl tāpēc, ka tādā kārtā tiktu iedragāta pārējo Kānaānas ķēniņu vienotība, kuri bija sabiedrojušies karam.

Savienība tika noslēgta, un Jozua to apstiprināja ar svinīgu zvērestu. Taču drīz vien viņš ar sašutumu uzzināja, ka sūtņi bija blēdījušies un viņš kritis par upuri viltībai. Gibeona taču atradās pavisam tuvu Jērikai un Ajai. Alkdami laupījuma, izraēliešu karavīri uzstājīgi pieprasīja tūlīt doties karagājienā pret viltīgo pilsētu un sodīt to par blēdīšanos. Bet Jozua negribēja lauzt doto zvērestu un pretojās šai prasībai. Gibeonieši paglābās no iznīcināšanas, toties viņi uz mūžīgiem laikiem kļuva par nebrīviem klausībniekiem. Kopš šā laika viņi strādāja vispazemojošākos darbus, cirzdami malku un nesdami ūdeni saviem izraēliešu kungiem.

PIECU ĶĒNIŅU SAVIENĪBA.

Jeruzalemes ķēniņš Adonisedeks ar šausmam uzzinaja par gibeoniešu mazdūšīgo padošanos un, bīdamies, ka citas kānaāniešu pilsētas var darīt to pašu, nosprieda gļēvuļus pienācīgi pārmācīt. Šajā nolūkā viņš noslēdza savienību ar Hebronas, Lahišas, Eglonas un Jarmutas ķēniņiem un apvienotā karaspēka priekšgalā devās uz pilsētu, kura labāk gribēja dzīvot nebrīvē nekā vīrišķīgi cīnīties pret iebrucējiem, un apmetās pie tās mūriem. Tomēr gibeonieši laikus bija paguvuši paziņot Jozuam par tiem draudošajām briesmām. Izraēliešu karaspēks tūlīt pameta Gilgalu un pēc strauja pārgājiena, kas ilga visu nakti, pēkšņi parādījās pie Gibeonas. Iedegās briesmīga kauja, kurā piecu ķēniņu koalīcija tika galīgi satriekta. Smagi sakautie kānaānieši izbailēs bēga, pamezdami daudz kritušo. Pa ceļam viņus vēl pārsteidza bargs krusas negaiss. No pilnīgas iznīcināšanas bēgļus varēja paglābt tikai nakts tumsa. Tad Jozua skaļā balsī svinīgi atkārtoja senas ebreju poēmas vārdus:

«Saule, apstājies pār Gibeonu, Un tu, mēnesi, pār Ajalonas ieleju!»

Un patiesi, saule un mēness apstājās debesu velvē un "dienas gaisma paildzinājās, tā ka izraēlieši paguva galīgi izdeldēt ienaidniekus un ieņemt viņu bez aizsardzības palikušās pilsēta^,

Juceklīgās bēgšanas laikā visi pieci ķēniņi bija paslēpušies kādā alā Makēdas pilsētas tuvumā. Jozua lika tās ieeju aizkraut ar klinšu bluķiem un pēc kaujas atvest gūstekņus pie sevis. Uzvarētie ķēniņi krita viņam pie kājām, bet viņš pavēlēja saviem virsniekiem par uzvaras zīmi uzlikt kājas tiem uz skausta. Pēc tam saskaņā ar kara parašām ķēniņus pakāra pie piecām karātavām. Tur viņi karājās cauru dienu. Tikai pēc saules rieta viņus izņēma no cilpas un iemeta tajā pašā alā, kur tie bija slēpušies. Ķēniņu kopējais kaps, kas tika aizkrauts ar akmeņiem, vēl ilgi atgādināja pēcnācējiem izraēliešu lielo uzvaru pār piecu ķēniņu savienību.

Ieņēmis Makēdas, Libnas, Lahišas, Eglonas, Hebronas un Debīras pilsētas, Jozua devās vēl tālāk uz dienvidiem un straujos pārgājienos pakļāva visas zemes no Ķadešas līdz Gazai. Pēc tam viņš atgriezās Gilgalas apmetnē, lai

dotu pelnīto atputu saviem nogurušajiem karavīriem un sagatavotos turpmākām kaujām.

KARŠ AR ZIEMEĻKĀNAĀNAS ĶĒNIŅIEM.

ZieMeļkānaanas valstiņu ķēniņi bezdarbīgi noskatījis uz izraēliešu uzvaras vainagotajiem karagājieniem, un tikai tad, kad par upuri iebrucējiem krita vai- rākas nocietinātas pilsētas Kānaānas dienvidu un vidus daļa, viņi atskārta, kādas briesmas tiem draud. Hacoras ķēniņa Jabīna vadībā viņi izveidoja savienību, un tajā iestājās gandrīz visi valdnieki, kuru zemes atradās jūras piekrastes joslā līdz Karmela kalnam, kā arī augstieņu un ieleju apvidos ziemeļu virzienā līdz Hermona kalnam.

Sabiedroto karaspēks sapulcējās pie Meromas ūdeņiem (El-Huleha ezers). Tā galvenais spēks bija kaujas rati. Izraēliešu karavīri agrāk nebija pratuši cīnīties pret šo draudīgo ieroci, taču tagad, izmantojot kaujās gūto pieredzi, Jozua izstrādāja paņēmienus, kā tie pieveicami. Sava karaspēka atlases vienībām viņš lika ar zobeniem pārcirst zirgiem kāju cīpslas un kaujas ratos iemest degošas lāpas. Pēc tam straujā pārgājienā Jozua ar savu karaspēku devās Meromas ūdeņu virzienā un ar pēkšņu uzbrukumu pārsteidza kānaāniešus viņu apmetnē. Sīvā cīņā tie tika galīgi sakauti. Vajājot bēgošos ienaidniekus, izraēlieši gandrīz visus tos iznīcināja. Kaujas lauku klaja cilvēku un zirgu līķi, kā arī degošo kaujas ratu atliekas. Zibenīgos triecienos Jozua ieņēma pilsētu pēc pilsētas, pārvērzdams tās krāsmatās un apkaudams iedzīvotājus. Nepārskatāmo laupījumu, ko sastādīja dažādas vērtīgas mantas un lopi, viņš taisnīgi sadalīja starp Izraēla ciltīm.

KĀ JOZUA PĀRVALDĪJA ĶĀNAĀNU.

Kānaānas iekarošana ilga septiņus gadus. Asiņainas cīņas gāja bojā trīsdesmit viens kānaāniešu ķēniņš un liels skaits iedzīvotāju. Izņemot Jeruzalemi un dažas citas nocietinātas pilsētas jūras piekrastē un kalnu apvidos, visa zeme no dienvidu robežām līdz pat Baāl- Gadai Libānas ielejā nonāca izraēliešu varā.

Tagad Jozua ķērās pie Kānaānas sadalīšanas starp atsevišķām izraēliešu ciltīm. Pavisam to bija trīspadsmit, jo Jāzepa cilts sadalījās divās viņa dēlu Efraima un Mana-

ses cilts grupās. Ņemot vērā to, ka Rūbena un Gada ciltis, kā ari puse Manases pēcnācēju bija saņēmuši zemes Pār- jordānā, bet Ievītiem nepienācās atsevišķa platība, zemi vajadzēja ierādīt deviņām pāri palikušajām ciltīm, kā ari Manases cilts otrai pusei. Tādā kārtā Kānaāna tika sadalīta desmit novados. Dienvidos apmetās Simeona, Jūdas un Benjamīna pēcnācēji. Pārējo iekarotās zemes tiesu, ejot ziemeļu virzienā, saņēma Ēfraima, Manases, Isašāra, Ze- bulona, Naftāla un Ašera ciltis. Nelielo Dana cilti iespieda šaurā joslā starp jūru un kalniem rietumos no Benjamīna un Jūdas ciltīm ierādītajām zemēm, bīstamā tuvumā filistiešiem, kuri vēl nebija piedalījušies karā ar izraēliešiem.

Ēfraima cilts novadā atradās Silo pilsēta. Tā tika izraudzīta par pastāvīgu saiešanas telts un derības šķirsta uzstādīšanas vietu. Tādā kārtā Silo kļuva par pirmo Izraēla galvaspilsētu, kurai vajadzēja saliedēt izkliedētās ciltis vienotā tautā. Ļevītiem dzimtsīpašumā ierādīja četrdesmit astoņas pilsētas, kurās viņi pēc Mozus rīkojuma pildīja savu reliģisko misiju, gūdami sev ienākumus no lopkopības un desmitās tiesas, ko vajadzēja maksāt apkārtējiem iedzīvotājiem. Tāpat Pārjordānā un pašā Kānaānā tika nozīmētas sešas pilsētas, kurās no asinsatriebības varēja patverties ikkatrs, kas bija nejauši nogalinājis kādu cilvēku. Par savu rezidenci Jozua izvēlējās Timnat-Seras pilsētiņu Ēfraima augstienē.

Izpildījušas Mozum doto solījumu, Rūbena, Gada un Manases ciltis tagad alka atgriezties savās Pārjordānas zemēs. Jozua svētīja tās ceļam un piekodināja būt uzticīgām kopējai svētnīcai Silo pilsētā, kur atradās Jahves mājoklis.

«Ar lielu bagātību jūs atgriežaties atpakaļ savās teltīs,» viņš teica atvadoties, «ar vareni daudz lopiem, ar sudrabu un ar zeltu, ar varu un ar dzelzi un ar ļoti daudz drēbēm. Tādēļ daliet savu no ienaidniekiem iegūto laupījumu ar saviem brāļiem!»

Taču drīz vien Silo pilsētā. pienāca satraucoša vēsts: Rūbena, Gada un Manases kareivji, atgriezdamies Pārjordānā, uz kāda pakalna uzcēluši altāri, kur upurējuši Jahvem. Tādējādi viņi bija piesavinājušies tiesības, kādas bija vienīgi Silo pilsētas priesteriem. Līdz ar to Mozus ticībai jau pašā sākumā draudēja šķelšanās, kuras sekas varēja būt ari Izraēla politiska sadrumstalošanās.

Jozua nosprieda šķelšanās mēģinājumu apspiest iedīgli un sapulcēja Silo pilsētā pārējo cilšu karaspēku, lai ar ieročiem rokā pārmācītu vaininiekus. Taču brāļu karam šādā brīdī, kad izraēlieši vēl nebija nostiprinājusies nule iekarotajā zemē, varēja būt visai draudīgas sekas. Tāpēc tika nolemts vispirms aizsūtīt pie atkritējiem sūtņus, kurus vadīja virspriestera Ēleāzara dēls Pinehass.

Ieradies Gileādā, Pinehass ar šādiem vārdiem norāja Rūbena, Gada un Manases pēcnācējus:

«Kas tā ir par uzticības laušanu, ko jūs esat izdarījuši pret Izraēla dievu, novērsdamies šodien nost no tā kunga, ka jūs esat sev uzcēluši altāri, ar to saceldamies pret to kungu?»

Bīdamies kara ar saviešiem, Pārjordānas izraēliešu vecajie kvēli noliedza, ka viņiem būtu bijis padomā atsacīties no paklausības Silo priesteriem, un taisnojās, ka pie Jordānas uzceltais altāris bijis domāts tikai kā piemineklis, kuram vajadzētu apliecināt viņu pateicību Jahvem par gūtajām uzvarām.

Atbilde nebija diezcik pārliecinoša, taču sūtņi, par katru cenu gribēdami izvairīties no brāļu kara, atzina to par apmierinošu. Starp citu, viņi bija pārliecināti, ka iebiedētās Pārjordānas ciltis nekad vairs nemēģinās atšķelties no Izraēla reliģiskās kopienas.

Jozua vēl ilgus gadus bija Izraēla cilšu vadītājs. Viņa lielā autoritāte saliedēja tautu. Kānaānā izkliedētās ciltis bez iebildumiem atzina viņa vadību, un Silo svētnīca bija vienīgais Jahves mājoklis. Taču Jozua bažījās par to, kas notiks pēc viņa nāves. Viņš neredzēja neviena, kas varētu stāties viņa vietā, un baidījās, ka Izraēla ciltis, palikušas bez stingras vadības, tieksies katra pēc neatkarības, kaitējot kopīgajai reliģijai un kopīgajam labumam. Gribēdams to novērst, viņš sasauca Sihemā tautas sapulci, nolasīja tai vēlreiz Mozus bauslību un lika svinīgi apsolīt, ka tā nekalpos svešiem dieviem. Atzīmējot ar Jahvi atjaunoto derību, Jozua uzstatīja zem ozola lielu akmeni un teica:

«Redziet, šis akmens lai ir jums par liecinieku, jo tas ir dzirdējis visus tā kunga vārdus, ko tas kungs ir ar mums runājis, un tas lai jums ir liecinieks, ka jūs nenoliegsiet dievu.»

Jozua nomira simt desmit gadu vecumā. Viņu apglabāja Ēfraima kalnā, viņa rezidencē Timnat-Serā. Kapā viņam

ielika akmens nažus, ar kuriem pec Kanaanas robežas pāriešanas bija apgraizīti izraēlieši.

IZRAELS IEKĀRTOJAS KĀNAANĀ.

Pēc Mozus un Jozuas nāves neradās neviena līdzīga vēriena vīra. Izraēla ciltis izklīda pa Kānaānu, mierīgā ceļā vai arī ar ieročiem ieņemdamas tām paredzētos apvidus. To starpā nebija saticības. Cilšu savstarpējā nenovīdība, strīdi robežu dēļ un lokālā godkāre darīja vaļīgas vienotības saites un vājināja tautas kopību, kas bija tik nepieciešama, lai savās rokās noturētu iegūtās zemes.

Saķildojušās ciltis, kuras bija pamestas katra tikai saviem spēkiem, nespēja novest līdz galam Kānaānas iekarošanu. Vietējās tautas, kuru pretestība nebija pilnīgi salauzta, gaidīja izdevīgu brīdi, lai atgūtu zaudētās platības. Hivieši, kānaānieši, amorieši un jebusieši visā pilnībā bija saglabājuši spēkus savas neatkarības nosargāšanai. Jeruzaleme, Gaza, Aškelona, Eglona un daudzas citas kalnos un ielejās izkaisītas nocietinātas pilsētas, kuras Jozua nebija ieņēmis, nemitīgi apdraudēja iebrucējus.

Bet daudzus gadus ilgajos klaiņojumos un karā nogurušās Izraēla ciltis alka pēc iespējas drīzāk izbaudīt savas uzvaras augļus. Tās taču tagad bija ieguvušas leknas ganības, iekoptus tīrumus, olīvu dārzus un vīna kalnus. Beidzot bija piepildījušies izraēliešu sapņi par mierīgu un pārticīgu lopkopju un zemes arāju dzīvi. Kādas tagad, pēc Jahves solījumu izpildes, varēja būt runas par karu! Ar apkārtējām Kānaānas tautām bija iespējams kaut kā vienoties, nodibināt miermīlīgas attiecības un tādā kārtā gūt iespēju sākt saimniekot pakļautajās zemēs. Un tā arī patiešām notika: izraēlieši izveidoja it kā saliņas apkārtējā Kānaānas tautu jūras vidū.

Sīs vājuma sekas nenācās ilgi gaidīt. Izraēlieši bija vienkārši un skarbi cilvēki, tuksneša iemītnieki, un kānaānieši pārspēja viņus ar savu bagāto civilizāciju un kultūru, prata celt lielas pilsētas, un turklāt viņu valoda bija tuvu rada ebreju valodai. Jēkaba pēctečiem draudēja parastais barbarisko iebrucēju liktenis — tikt uzsūktiem attīstītākajās tautās, kuras tie bija sev pakļāvuši. Par vispārēju parādību kļuva jauktas laulības: izraēlieši vairs neuzskatīja par piedauzību apprecēties ar sveštautiešu meitām, bet izraēlietes labprāt izgāja par sievām pie ka- naāniešiem.

Bija ari vēl citas, bīstamākas šīs tuvās kopdzīves sekas. Izraēlieši gan aizvien vēl godāja Jahvi kā savu dievu. Bet tas bija bargs un nepielūdzams dievs, lielu notikumu dievs, kurš steidzās savai tautai palīgā tikai briesmu brīžos. Turklāt tā mājoklis bija tālu, Silo svētnīcā. Trīs reizes gadā ticīgie devās uz turieni svētceļojumā, lai ar priesteru vidutājību nestu dievam upurus un godinātu to ar lūgsnām, himnām un rituālām dejām.

Bet diendienā izraēlieši ik uz soļa sastapās ar vietējiem dieviem, kuri ar savām cilvēciskām vājībām un rakstura iezīmēm šķita saprotamāki. Baāls, Aštarte un citi dievi jau kopš neatminamiem laikiem bija Kānaānas valdoņi. To atgādināja pakalnos uzceltie akmens stabi, svētās birzis un koki, bronzas un terakotas figūriņas, zem klajas debess uzceltie altāri, uz kuriem kūpēja upuri un smaržīgas zāles; tāpat visur bija dzirdami mīti, dziesmas, draiski nostāsti. Rudenī, kad auglības dievu Baālu pazemē aizrāva nāves dievs Mots, kānaānieši raudādami un vaimanādami rīkoja sēru procesijas,, bet, pavasarim pienākot, līdzko mīļotais dievs bija augšāmcēlies, līksmos deju soļos ņirbēt ņirbēja pilsētu un ciematu ielas. Tāds nu reiz bija Kānaānas dzīves ritms, jūsmīgu rituālu un bagātas krāsainības pārpilnā dzīve.

Zemi apstrādāt izraēlieši iemācījās no kānaāniešiem. Tāpat 110 kānaāniešiem viņi uzzināja, ka Baāls, Aštarte un citi vietējie dievi vada dabas norisēs un gadalaiku miju, ka no tiem jāizlūdzas lietus un bagātas ražas vai-arī gādība, lai secen ietu siseņu, krusas un sausuma posts. Silo pilsētā mītošais Izraēla cilšu dievs bija pārāk nepieejams, pārāk drūms un lepns, lai to apgrūtinātu ar ikdienas sīkumiem.

Taču Jahve iedegās dusmās un nolēma atkritējus sodīt. Ar viņa gribu atsevišķas Izraēla ciltis cita pēc citas nokļuva kānaāniešu jūgā. Tad grēcinieki, ciezdami ienaidnieka spaidus, nožēlā lūdzās un sauca pēc atpestīšanas. Jahve bija bargs, bet žēlsirdīgs. Tādās reizēs viņš sūtīja izraēliešiem izcilus vadītājus, kuri ieņēma augsto soģa amatu un atbrīvoja savus ciltsbrāļus no svešinieku apspiestības. Bet nelabojamie izraēlieši, kolīdz tiem atkal uzsmaidīja veiksme, parasti no jauna krita elkdievības vilinošajos valgos.

Dienvidkānaānā apmetušās Izraēla ciltis pakļava Aramas ķēniņš Kušan-Rišataima, un astoņus gadus tās smaka nebrīvē. Pēc grūtām cīņām tās atbrīvoja Otniēls no Jūdas cilts, kurš pēc tam četrdesmit gadu mierā un labklājībā pildīja soģa amatu.[13]

Vēl ļaunāks liktenis sagaidīja Benjamīna cilti. Moābas ķēniņš Eglons noslēdza savienību ar amoniešiem un ama- lēkiešiem, ieņēma visas šīs cilts zemes un astoņpadsmit gadus piedzina no benjamīniešiem smagus meslus. Tad Benjamīna ciltī atradās drosmīgs vīrs, vārdā Ehuds, kurš nolēma apspiestībai darīt galu.

Ehuds bija kreilis. Zem apmetņa uzkāris zobenu sev pie labajiem sāniem, viņš devās pie ķēniņa Eglona, it kā lai pasniegtu valdniekam dāvanas. Pils sardze viņu iztaustīja, meklēdama noslēptus ieročus, taču labējo sānu nepārbaudīja, jo pie tā neviens nenēsāja ne zobenu, ne dunci.

Resnais varmāka sēdēja izgāzies uz troņa savu galminieku un harēma iemītnieču vidū. Uz ebreju viņš paskatījās uzpūtīgi, neiedomādamies, ka atnācējs varētu būt apbruņots. Ehuds nokrita ķēniņa priekšā uz vaiga un, izlicis atnestās, dāvanas, lūdza sarunu zem četrām acīm, it kā gribēdams valdniekam pavēstīt kādu svarīgu ziņu. «Man ir kāda slepena vēsts tev jānodod, ķēniņ,» viņš teica un vēl piebilda: «Man ir tev jānodod dieva vēstījums.» Ķēniņš ieurbās viņā ar savām pūžņājošām acīm un mirkli vilcinājās. Bet tūlīt viņam iešāvās prātā, ka atnācējs ir kāds no daudzajiem spiegiem, kuri okšķerēja benjamīniešu vidū. Tāpēc ķēniņš ar galvas mājienu lika galminiekiem iziet, bet pats ziņkāri pagrieza ausi. Ehuds pienāca tuvāk, it kā gribēdams ķēniņam ko iečukstēt, bet tad mirklī izrāva zobenu un tik zibenīgi iztrieca to varmākam cauri, ka tas nepaguva pat iekliegties. Bet, kad viņa miesas lēvenis, asinīm šļakstot, novēlās uz akmens klona, Ehuds aši aizdarīja durvis ar aizbīdni un pats izmetās pa sētas ieeju.

Galma ļaudis priekštelpā pacietīgi gaidīja, domādami, ka ķēniņš sačukstas ar noslēpumaino atnācēju. Kad šķietamā saruna turpinājās jau aizdomīgi ilgi, drošākie sāka pie durvīm ieklausīties, līdz beidzot, nāves klusuma satraukti, sacēla trauksmi. Pēc durvju uzlaušanas sāka meklēt aizbēgušo uzbrucēju, bet bija jau par vēlu.

Ehuds paguva atgriezties pie saviem novadniekiem un, uzkāpis Ēfraima kalnā, deva sacelšanās signālu. Izman

todami apjukumu, ko bija izraisījusi ķēniņa nāve, bcnja- mīnieši iebruka Moābas zemē un kā vētra traucās pret saviem apspiedējiem. Asiņainā kaujā viņi tos sakāva, nogalinādami desmit tūkstošus moābiešu karavīru. Atalgodami Ehudu par viņa varonību, benjamīnieši viņu ievēleja par savu soģi, un kopš tā laika viņš astoņdesmit gadu valdīja Ēfraima zemē.

DEBORA — IZRAĒLA ŽANNA D'ARKA.

Grūtas izrādījās to Izraēla delu nedienas, kuri bija apmetušies dienvidos no Jezreēlas ielejas. Hacoras ķēniņš Jabīns un viņa karavadoni^ Sisera pārzināja kalnos vairākus cietokšņus, kuri valdīja pār zemienēm un ceļiem. Savas izdevīgās pozīcijas viņi izmantoja, lai izraēliešu kolonistiem atgrieztu satiksmes ceļus, izmērdētu viņus badā un beidzot paverdzinātu. Ēfraima, Benjamīna, Zebulona, Isašāra, Naftāla ciltīm un pusei Manases cilts vajadzēja pildīt pazemojošas klaušas un maksāt meslus. Un tā divdesmit gadu viņiem aizritēja apkaunojuma un nebrīvē. Palikuši bez ieročiem un zaudējuši ticību saviem spēkiem, viņi vairs necerēja, ka sagaidīs kādreiz brīves rītu.

Sajā laikā tika daudzināta praviete, dzejniece un Jahves uzticīgā piekritēja Debora. Parasti viņa uzturējās zem palmas ceļa malā, kas veda no Bēteles uz Ramu. Tur pie viņas mēdza ierasties pārstāvji no visām Izraēla ciltīm, un viņa deva tiem gudrus padomus, pareģoja nākotni, izšķīra starp ciltīm, dzimtām un atsevišķiem cilvēkiem radušos strīdus. Visi ticēja, ka ar Deboras muti runā pats Jahve, tāpēc viņas padomus un norādījumus uzņēma kā pravietojumus. Tolaik Kānaānā nebija cita cilvēka, kurš baudītu tādu cieņu kā Debora.

Kādu dienu Debora, iedegusies patriotiskā kvēlē, nosprieda sacelt tautu cīņā par atbrīvošanos. Viņa juta, ka ir aicināta šim uzdevumam, ka viņas balss, ko iedvesmoja dieva gars, atgriezīs vīrišķību drosmi zaudējušām brāļu sirdīm un paskubinās tos izslieties alkās pēc brīvības.

Kadešā, kas atradās Naftāla cilts novadā, tolaik dzīvoja kāds vīrs, vārdā Baraks, kurš bija pazīstams ar savu drosmi un cīņās pret kānaāniešiem gūto pieredzi. Debora izvēlējās viņu par vadoni un uzaicināja pie sevis. Bet Baraks neticēja uzvarai, neticēja, ka šaubu un baiļu krem- stā Izraēla tauta spēs pieveikt ienaidnieku. Vienīgi, ja nu

kaujā to vestu cilvēks, kurš spētu tautā pamodināt vīrišķību un paļāvību uz Jahvi. Bet tas bija pa spēkam tikai Deborai, visu atzītai un godātai pravietei. Viņas vadībā cīņa pret apspiedējiem iegūtu reliģisku raksturu un kļūtu par svēto karu. To visu apsvēris, Baraks noteikti paziņoja:

«Ja tu nāksi man līdzi, tad es iešu, bet, ja tu nenāksi līdzi, tad es neiešu.»

Debora bija sašutusi par tādu noteikumu, taču to pieņēma. Bet šāda klaja mazticība, ko bija izrādījis viņas izvēlētais vadonis, nevarēja palikt nesodīta, un Siseram, kānaāniešu pavēlniekam, vajadzēja iet bojā nevis no Baraka, bet gan no nespēcīgas sievietes rokas.

Ne jau visas ciltis atsaucās pravietes aicinājumam. Tomēr sapulcējās desmit tūkstoši, kaut arī slikti apbruņotu, bet uz visu gatavu karavīru. «Izraēla mātes» — tā dēvēja Deboru — klātbūtne izraisīja neaprakstāmu sajūsmu. Izraēliešu karaspēks apmetās Tābora kalna nogāzē. Bet Jez- reēlas zemienē pa šo laiku bija parādījies kānaāniešu karaspēks Siseras vadībā. Tā priekšgalā brauca deviņi simti kaujas ratu. Ar skārda plāksnēm bruņotie kaujas rati bija jo bīstamāki tāpēc, ka tiem sānos bija pierīkotas asas izkaptis, kuras uzbrukumā pļāva ienaidnieka kājniekus tikpat kā labību tīrumā.

Tomēr Izraēlam uzsmaidīja laime. Ilgstošajās lietavās Kišonas upe, kas tecēja ielejā, bija pārplūdusi un kaujas lauks pārvērties dūksnājā. Baraks veda savus vīrus triecienā. Kad viņi iznāca zemienē, tiem pretim drāzās kānaāniešu kaujas rati. Taču tie stiga atmiekšķētajā zemē, bet zirgi pakrita dūkstīs, radīdami pašu rindās lielu jucekli. Izraēlieši izmantoja apjukuma brīdi, niknā drosmē devās virsū ienaidniekam un drīz vien to sakāva. Kaujas laukā, bet pēc tam bēgot krita gandrīz visi kānaāniešu karavīri, un Jabīna lielais karaspēks mitējās pastāvēt.

Sisera izlēca no kaujas ratiem un paguva aizbēgt uz Kadešu, kur gribēja paslēpties pie viņam labvēlīgā keniešu cilts virsaiša Hebera, taču neatrada draugu mājās. Hebera sieva Jaēla ieaicināja Siseru teltī un apsedza ar apmetni, jo, kaujā noguris, viņš gribēja drusku pagulēt. Bet, kolīdz Sisera bija aizmidzis, Jaēla pielika viņam pie deniņiem smailu telts mietiņu un ar vesera zvēlienu iztrieca to cauri gulētāja galvai. Pēc kāda brīža atsteidzās Baraks un pārliecinājās, ka ieradies par vēlu. Bija piepildījies Deboras pareģojums: nevis viņš, Baraks, bet gan sieva, vārdā

Jaēla, bija nokāvusi Siseru. No zobena bojā gāja arī izraēliešu galvenais apspiedējs Hacoras ķēniņš Jabīns.

Pēc uzvaras Debora jūsmīgā dziesmā pauda Izraēla uzvaru pār kānaāniešiem. Taja viņa nebija aizmirsusi arī Jaēlas varoņdarbu. Dziesmā aprakstīts, kā Siseras līķis vāļājies pīšļos pie sievietes kājām, bet viņa māte pa to laiku nepacietīgi gaidījusi atgriežamies dēlu:

Bet māte jauž postu aiz spraišlotā loga:

Kāpēc kavējas viņa rati?

Kāpēc viņa zirgu soļi tik lēni?

No vedeklām viedākā mierina viņu:

Rāsim, bagātu guvumu viņš vēl dala,

Izvēlas gūstekni sev visdaiļāko vaigā

Un .koši krāsainas drānas vēl cilā,

Un lakatus raibus, ko kundzei ap pleciem klāt…

Kopš šā brīža Izraēla ciltis četrdesmit gadu dzīvoja mierā. Par soģi šajā laika posmā tām bija Debora, ko pateicīgā tauta cienīja un mīlēja.

KĀ VIENKĀRSS ZEMNIEKS KĻUVA PAR IZRAĒLA ATBRĪVOTĀJU.

Atguvuši brīvību, Izraēla dēli ātri aizmirsa Jahves labdarību un no jauna sāka piekopt kānaāniešu dievu kultu. Par to viņi atkal tika sodīti. Midiānieši, amelekieši un citas austrumu klejotāju ciltis pārcēlās pāri Jordānai un kā siseņu bars uzbruka izraēliešu zemkopjiem. Viņi parādījās regulāri ik gadu, līdzko bija sākusies pļauja. Viņu kamieļi — šie savādie dzīvnieki, kādi Kānaānā vēl nebija redzēti, — ganījās pļavās un tīrumos, izmīdīdami kviešu druvas, sakņu dārzus un vīna kalnus. Tuksneša laupītāji pievāca visu, kas vien tiem gadījās pa rokai: pārtiku, lopus, nastu nesējus ēzeļus. Neaizsargātie zemkopji bēga kalnos un paslēpās aizās un alās. Ik gadu postītā zeme beidzot pārvērtās atmatā, visapkārt plosījās bads un sērgas.

Tikai pēc septiņiem nemitīga posta gadiem Jahve iežēlojās par savu tautu. Ofras pilsētiņā, kas atradās Jordā- nas rietumu krastā apmetušās Manases cilts atzares novadā, dzīvoja izraēliešu zemkopis Joass. Viņš bija uzcēlis Baālam altāri, taču nebija nekāds dedzīgais šā dieva piekritējs. Tāpat viņa dēls Gideons izturējās pret Baālu diezgan vienaldzīgi, lai gan sarūgtināts par Izraēla nedienām, bija zaudējis ticību arī Jahvem.

Kādu dienu gadījās, ka Gideons steidzīgi piedarbā kūla

labību, lai sagādātu sev pārtiku un cik vien iespējams ātri paslēptos kalnos no midiāniešiem. Bet tad pēkšņi parādījās eņģelis ar vēsti, ka Jahve Gideonam uzticējis tautas atbrīvošanu. Bet Gideons tam atbildēja:

«Piedod man, mans kungs, ar ko lai es izglābju Izraēlu? Redzi, mana ģints ir nabagākā Manasē, bet es pats esmu jaunākais sava tēva namā.»

Eņģelis apgalvoja, ka Gideons sakaušot midiāniešus, bet Gideons tomēr pieprasīja, lai Jahve viņam dotu kādu zīmi un zem ozola kā uguns upuri nolika ceptu kazlēnu un neraudzētu maizi. Eņģelis viņam ieteica upuri uznest klints augšā un ar zižļa pieskārienu panāca, ka uguns aprija gaļu un maizi. Redzot šo brīnumu, Gideons beidzot noticēja savai sūtībai.

Naktī, kad Ofras iedzīvotāji gulēja ciešā miegā, viņš no saviem saimes ļaudīm atlasīja desmit uzticamus vīrus un klusītiņām devās uz tēva māju. Ar divu vēršu palīdzību Gideons apgāza Baāla altāri un nocirta svēto birzi, kurā tas stāvēja. Pēc tam viņš uzcēla altāri Jahvem un upurēja uz tā vērsi.

Ofras iedzīvotāji no rīta ieraudzīja sagrauto Baāla altāri un, gauži sadusmojušies uz svētuma zaimotāju, skaļā balsī pieprasīja, lai Joass sodītu dēlu ar nāvi.

Taču Joass nebija uz mutes kritis un prātīgi tiem atbildēja:

«Vai tad jūs gribat uzņemties cīņu Baāla vietā? Vai jūs varbūt pat domājat viņu glābt? Ja tiešām Baāls ir dievs, tad viņš pats par sevi cīnīsies tādēļ, ka kāds ir nolauzis viņa altāri.»

Sie vārdi Ofras pilsētas iedzīvotājiem šķita pārliecinoši, un viņi izklīda pa savām mājām. No šā laika svešā dieva altāra apgāzējam pielipa iesauka «Jerubbaāls», kas nozīmē «lai Baāls pats sevi glābj!».

Kad pagāja laiks un izrādījās, ka kānaāniešu dievs nemaz nedomā atriebt savu nopulgojumu, Gideons Izraēlā iemantoja lielu cieņu. Sekojot viņa aicinājumam, aši sapulcējās bruņoti vīri no viņa dzimtās Abiēzera cilts, kā ari no Manases,' Ašera, Zebulona un Naftāla ciltīm. Pie Ha- roda avota sanāca pavisam trīsdesmit divi tūkstoši viru liels izraēliešu karaspēks.

Gideons zināja, kā jācīnās ar tuksneša sirotāju ordām, un nosprieda tām pēkšņi uzbrukt ar nelielu, bet pārgalvīgu drosminieku pulciņu. Liels, smagnējs karaspēks, kas sastāvēja no dažādiem salasītiem zemessargiem, viņa plānu

izpildi varēja tikai kavēt. Tāpēc viņš visiem, kam sirds nenesās doties kaujā, atļāva pamest ierindu un atgriezties mājās. Sādā kārtā aizgāja veseli divdesmit divi tūkstoši izraēliešu, un ierindā palika tikai desmit tūkstoši drosmīgu vīru. Taču arī vēl šis skaits Gideonam šķita par lielu. Kā no šiem krietnajiem izvēlēties viskrietnākos? To, kādā veidā izdarīt galīgo atlasi, Gideonam iečukstēja pats Jahve. Kad novakarē kafavīri devās pie strauta dzesēt slāpes, viņš no tuvējā uzkalna uzmanīgi tos novēroja. Lielākā daļa karavīru nolika ieročus sev līdzās un sakņupuši ar abām rokām smēla ūdeni un dzēra. Tikai neliels skaits, neizlaizdami ieročus no rokām, suņu vīzē laka ūdeni tieši no strauta. Tie bija kaujās rūdīti vīri, allaž modri un gatavi atvairīt negaidītu ienaidnieka uzbrukumu. Pavisam tādu saskaitīja tikai trīs simtus, bet Gideons nolēma ar , viņiem vien doties pret ienaidnieku un visus pārējos aizsūtīja prom.

Sirotāji bija apmetušies Jezreēlas ielejā. Septiņus gadus viņi nesodīti bija postījuši zemi un tāpēc domāja, ka nav nekādas vajadzības uzmanīties. Sardze bija izstādīta pavisam nevērīgi, un vispār apmetnē valdīja briesmīga nekārtība. Starp teltīm ņudzēja vīrieši, sievietes un bērni, visur grozījās kamieli, ēzeļi un sataupītie lopi.

Naktij iestājoties, Gideons savu atlases vienību uzveda Gilboa kalnos, no kurienes visa ieleja bija pārskatāma kā uz delnas. Katram no saviem drosminiekiem viņš izsniedza auna ragu un mala podā ieslēptu degošu lāpu. Sadalījis vienību trijās grupās, viņš uzdeva tām no trijām pusēm pielavīties pie ienaidnieka apmetnes.

Pusnaktī, kolīdz sirotāji bija apgūlušies, Gideons deva uzbrukuma signālu. Tad izraēlieši sasita māla podus, atsegdami degošās lāpas, un vienlaikus no visa spēka pūta ragos un izbrēca baigus kaujas saucienus. Drausmīgā jezga uztrūcināja sirotājus no miega. Domādami, ka tos aplencis liels ienaidnieka karaspēks, viņi izbailēs metas pāri Jordānai. Viņu vajātājiem pa ceļam pievienojās citas Izraēla ciltis, sakurdamas tuksneša laupītājiem īstu asins pirti. Gideons dzinās tiem pakaļ pāri Jordānai, smagi tos sakāva, izpostīja viņu zemi un nokāva četrus tuksneša ķēniņus.

Pretinieka vajāšanas laikā atgadījās ļoti nepatīkams notikums, kurš liecināja, cik dziļi atsevišķās ciltīs bija iesakņojusies gļēvulība un pagrimusi savstarpēja izpalīdzība. Pārjordānas pilsētas Sukota un Penuēla, bīdamās

no beduīnu atriebības, bija atteikušās paēdināt izsalkušos izraēliešu karavīrus. Gideons nolēma pienācīgi sodīt šo pilsētu iedzīvotājus.

Pilsētu vecajos viņš pavēlēja nopērt ar dzelkšņu un ērkšķu rīkstēm kā vispēdīgos salašņas, bet tad nodeva bendes zobenam. Nepiedeva viņš arī pārējiem pilsētu iedzīvotājiem. Visus tos viņš izdeldēja, bet noziedzīgās pilsētas nolīdzinaja ar zemi, lai to drupas allaž būtu brīdinājums tādiem izraēliešiem, kuri gribētu izdarīt līdzīgu nodevību.

No ienaidnieka gūtais laupījums bija milzīgs. Austrumu ciltis, jo sevišķi midiānieši, nodevās ne tikai laupīšanai vien. Tie bija arī izmanīgi tirgoņi, kuri nodarbojās ar preču apmaiņu starp Āzijas zemēm un Ēģipti. Viņiem patika padižoties ar savu turību, tāpēc viņi valkāja dārgas drānas un apkārās ar visādām zelta rotas lietām. Pat viņu kamieļi staigāja izgreznoti ar zelta kakla karekļiem, un to iemauktos mirdzēja zelta bumbuļi.

Izraēla ciltis savam atbrīvotājam piedāvāja ķēniņa kroni. Kaut kas tāds notika pirmo reizi Izraēla vēsturē. Gideons zināja, ka starp viņa tautiešiem ir daudz monarhijas pretinieku, un tāpēc atteicās no piedāvātā goda. Viņš vienīgi pieprasīja, lai no kara laupījuma viņam izsniegtu visus zelta auskarus. Telts priekšā izklāja mēteli, karavīri pēc kārtas nāca un nometa uz tā iegūtās rotas. Tādā kārtā savāca tūkstoš septiņsimt seķeļu zelta (aptuveni 27 kilogramus).

Kaut gan Gideons formāli bija atsacījies no ķēniņa, kroņa, faktiski viņš bija īsts patvaldnieks. Par galvaspilsētu viņš izvēlējās savu dzimto pilsētu Ofru un no turienes izrīkoja atbrīvotās ciltis. Tikko bija iestājies miers un sāka valdīt labklājība, viņš atteicās no Jahves un no savāktā zelta lika izliet Baāla attēlu. Svētnīca Ofrā kļuva par viņa valsts reliģisko centru. Tāpat kā austrumu despoti, arī viņš ierīkoja harēmu ar septiņdesmit divām sievām, kuras viņam dzemdēja septiņdesmit dēlus.

Gideons valdīja apaļus četrdesmit gadus. Pēc tēva nāves varu pārņēma viņa dēli, kas kopīgi kārtoja valsts lietas. Savā pulkā viņi nepielaida vienīgi Abimelehu, jo tas nebija dzimis harēmā, bet gan no kādas Sihemā dzīvojošas sievietes.

Abimelehs aizbēga pie mātes un pierunāja tās radiniekus, lai tie viņam palīdzētu sagrābt varu un stāties tēva vietā.

«Kas jums ir labāk,» viņš tiem centās ieskaidrot,

«vai ka pār jums valda septiņdesmit vīru, visi Jerub- baāla dēli, jeb vai ka valda viens vienīgs vīrs? Pieminiet, ka es esmu ir jūsu kauls, ir jūsu miesa!» :

Mātes radi deva Abimeleham no Baāl-Beritas svētnīcas septiņdesmit seķeļu sudraba, lai viņš varētu nolīgt algotņus. To priekšgalā Abimelehs devās uz Ofru, guva uzvaru un apkāva visus savus septiņdesmit brāļus, izņemot Jotāmu, kuram palaimējās aizbēgt pie draugiem, lai pēc tam klīstu pa visu zemi un musinātu tautu pret uzur- patoru.

Abimelehs izrādījās asiņains varmāka, un ar laiku viņa valdīšana kļuva neizturama. Tautas masas Sihemā sacēlās bruņotā cīņā pret pilsētas dižciltīgajiem, kuri bija palīdzējuši Abimeleham nākt pie varas. Sacelšanās priekšgalā nostājās Obeda dēls Gaāls. Dumpinieki sagrāba pilsētu un Baāla svētnīcā sarīkoja plītēšanu un netiklu uzdzīvi, diedami ap altāri nešķīstas dejas. Tāpat viņi postīja apkārtējos tīrumus un vīna dārzus, bet kalnos uzglūnēja ķēniņam un tā ļaudīm.

Sihemas pavaldonis Zebuls, kurš bija palicis uzticīgs ķēniņam, slepšus nosūtīja pie Abimeleha vēstnesi, lūgdams palīgspēkus. Ķēniņš sakāva dumpiniekus, nogalināja visus iedzīvotājus, bet pašu pilsētu sagrāva drupās. Tūkstoš dumpinieku bija patvērušies augstā tornī. Nespēdams to ieņemt, varmāka lika torni aizdedzināt.

Pēc tam Abimelehs devās pret Tebecas pilsētu, kura tāpat bija sadumpojusies. Arī šeit iedzīvotāji sabēga augsta torni, kur aizstāvējās līdz pēdējam vīram. Kad ķēniņš nepiesardzīgi tuvojās vārtiem, kāda sieviete ar akmeni trāpīja viņam galvā. Smagi ievainotais valdnieks pasauca šāvu ieroču nesēju un mirdams viņam pavēlēja:

«Izvelc savu zobenu un nonāvē mani, lai par mani nesaka, ka kāda sieva mani nogalinājusi.»

Tādā kārtā pēc trīs gadu ilgas vētrainas valdīšanas savu dzīvi beidza Gideona dēls Abimelehs. Gideona sešdesmit astoņu dēlu asinis bija atriebtas.

JEFTA — GILEĀDAS NELAIMĪGAIS VARONIS.

Kalnainās Pārjordānas apvidū starp Arnonas un Jarmukas upītēm pletās Gileādas zeme. Tur dzīvojošie izraēlieši, kuri šo zemi ar bruņotu spēku bija sagrābuši vēl Jozuas laikā, pārtika galvenokārt no lopkopības, audzējot aitas un kazas.

Kādu dienu tur nomira kāds izraēlietis, pamezdams atraitni un sērdieņus bērnus. Kad viņa dēli jau bija paaugušies, tie izdzina no mājas savu pusbrāli Jeftu, jo to nebija dzemdējusi viņu māte, bet gan kāda netikle. Viņi pat uzglūnēja Jeftas dzīvībai, lai tas nākotnē nevarētu pieteikt savas tiesības uz tēva atstāto mantojumu. Jefta kādu laiku bēguļoja un atrada patvērumu Tobas zemē, netālu no Jordānas iztekas. Tur viņš pievienojās kādai beduīnu bandai, kas laupīja un izspieda nodevas no apkārtējiem iedzīvotājiem. Pēc kāda laika viņš kļuva pat par bandas barvedi un ar saviem pārdrošajiem uzbrukumiem sēja izbailes visā apkārtnē.

Bet pa to laiku Gileādā izraēliešiem sākās grūtas dienas. Padzītās amoniešu ciltis atkal bija pacēlušas galvu un sāka atkarot tām kādreiz atņemtās zemes. Ar saviem iebrukumiem tās šaustīja ne tikai Gileādu, bet pārcēlās pat pāri Jordānai un postīja ari Jūdas, Benjamīna un Ēfraima zemes.

Astoņpadsmit gadu Gileādai vajadzēja paciest pazemojumus un postu, bet, kad ciešanu mērs bija pilns, tauta atcerējās Jeftu. Vienīgi viņš, uz visu gatavo kaušļu neuzvaramais barvedis, spēja pretoties Iebrucējiem un atbrīvot savus novadniekus no grūtā jūga.

Gileādieši nosūtīja pie viņa sūtņus ar aicinājumu palīdzēt, taču Jefta nebija aizmirsis senās pārestības un sirdīgi attrauca:

«Vai jūs mani neienīdāt un neizdzināt mani no mana tēva nama? Kāpēc jūs tagad nākat pie manis, kad jums ir bēdu laiki?»

Sūtņi nožēloja notikušo un paziņoja, ka pieņems visus viņa noteikumus, lai tikai viņš nāktu palīgā. Tad Jefta pieprasīja, lai viņu uz visu mūžu izvēl par vadoni un cilts soģi.

So noteikumu pieņēma. Jefta tūdaļ steidzas uz dzimto Mispas pilsētu, kur sāka pulcēt dumpinieku vienības. Viņš aicināja uz cīņu arī ēfraimiešus, taču nesaņēma no tiem nekādu atbildi. Tāpēc Jefta nejutās pietiekami spēcīgs, lai uzsāktu bruņotu sacelšanos, un nolēma stāties ar arno- niešiem sarunās, lai iegūtu laiku. Viņš nosūtīja pie tiem sūtņus ar prasību, lai tie mitētos apspiest izraēliešus. Bet amoniešu ķēniņš viņam atbildēja:

«Tāpēc, ka Izraēls ir atņēmis manu zemi, kad viņš atnāca no Ēģiptes, sākot ņo Arnonas un līdz Jabokai un Jordānai, tagad nu atdod man to ar labu!»

Nebija citas izejas, vajadzēja gatavoties bruņotai cīņai. Jefta lūdza Jahves atbalstu un svinīgi apsolīja, ka nesīs tam par dedzināmo upuri to savas saimes cilvēku, kurš pirmais iznāks viņam pretim.

Karš beidzās ar amoniešu pilnīgu sakāvi. Divdesmit pilsētas, kā arī ganības un vīna kalni kļuva par gileādieŠu laupījumu.

Jefta ar uzvaru atgriezās Mispā. Kad viņš tuvojās savam namam, pirmais cilvēks, kurš viņu apsveica, bija viņa vienīgā, sirsnīgi mīļotā meita. Iepriecināta par tēva atgriešanos, tā dejas solī iztecēja viņam pretim, izsizdama sev ritmu ar tamburīnu. Jefta krita briesmīgā izmisumā. Saplosījis savas drēbes, viņš raudādams un vaimanādams izsaucās:

«Ak, mana meita! Tu mani lauztin salauz, kāpēc tieši tev tai jābūt, kas mani apbēdini! Bet es esmu atvēris savu muti pret to kungu, un es tagad vairs nespēju atkāpties!»

Meitene zināja, ka Jahvem dots zvērests ir neatsaucams. Viņa tikai caur asarām lūdza, lai tēvs tai atļautu ar savām vienaudzēm divus mēnešus nodzīvot kalnos un tur apraudāt savu likteni. Tā arī notika. Pēc viņas atgriešanās Jefta izpildīja, ko bija zvērējis, un meitene, visai tautai nevaldāmi vaimanājot, atdeva savu dzīvību Jahvem.

Kopš tā laika Gileādā pastāvēja dīvaina paraša: Izraēla meitas katru gadu sēru gājienā devās kalnos, lai četras dienas apraudātu Jeftas meitas skumjo likteni.

Bet ēfraimiešiem viņu apkaunojošā bezdarbība netika piedota. Ik uz soļa visi tiem izrādīja nicināšanu un nosodījumu. Uzpūtīgie Ēfraima pēcteči mēģināja taisnoties, apgalvodami, ka Jefta viņus nemaz neesot brīdinājis par gaidāmo karu pret amoniešiem. Sašutuši par to, ka neviens negribēja viņu vārdiem ticēt, tie nosprieda ar ieročiem rokā izrēķināties ar Jeftu un gileādiešiem. Kādu dienu viņi pārcēlās pāri Jordānai un iebruka Gileādā. Taču viņi cieta smagu sakāvi,un izkliedēti bēga uz mājām.

Tomēr Jefta bija tālredzīgāks nekā ēfraimieši. Viņš jau laikus bija licis ieņemt visus braslus pāri Jordānas upei, lai sakautais pretinieks nevarētu tos izmantot. Katrs afse " višķi viņi iznāca pie upes, apgalvodami, ka esot no citām Izraēla ciltīm. Bet gileādieši zināja, ka ēfraimieši šļupst un nespēj izrunāt «š» skaņu. Tāpēc viņi lika katram bēglim pasacīt vārdu «šibolet» (vārpa), un, ja tas sacīja «sibolet», tad tādu nokāva ar zobenu vai šķēpu. Sajā brāļu karā gāja bojā četrdesmit divi tūkstoši ēfraimiešu.

Jefta Gileādietis pēc uzvaras nodzīvoja vēl sešus gadus, pildīdams soģa amatu. Nomirušo varoni apbedīja ar pienācīgo godu viņa dzimtajā pilsētā Gileādā.

SIMSONS.

Filistieši ieradās Kānaānā no jūras puses un apmetās piekrastes līdzenumā zemes dienvidos. Pieci viņu ķēniņi valdīja Ašdodas, Ek- ronas, Aškelonas, Gazas un Gatas pilsētās. Pēc kāda laika piekrastē tiem kļuva par šauru, un viņi sāka spiesties dziļāk zemes iekšienē uz Jūdas un Dana cilšu apdzīvotajiem apvidiem. Tie bija bargi, kaujās rūdīti karavīri, turklāt bruņoti ar dzelzi, kas tolaik Kānaānā vēl bija maz izplatīta. Tāpēc drīz vien viņi guva pārsvaru pār kaimiņiem, un izraēliešiem četrdesmit gadu vajadzēja paciest viņu jūgu.

Coras pilsētiņā tolaik dzīvoja kāds Dana cilts piederīgais, vārdā Manua, kura sieva bija neauglīga. Bēdu nomāktajam laulātajam pārim kādu dienu parādījās eņģelis un pasludināja, ka viņiem piedzims tik gauži ilgotais dēls. Priecīgā vēsts tomēr bija saistīta ar- vienu noteikumu: gaidāmajam dēlam vajadzēja kļūt par nazīrieti, tas ir, uz dotā solījuma pamata viņam vajadzēja atturēties no vīna un tāpat viņš nedrīkstēja apcirpt matus.

Zēns, kuru nosauca par Simsonu, auga acīm redzami, līdz nobrieda par varenu spēkavīru. Kā jau vecāki bija solījušies, viņš kļuva par nazīrieti, taču ar sevišķu dievbijību neizcēlās. Bet no vīna viņš atturējās un matus ari necirpa.

Daba kuplmataino puisi bija apveltījusi ar vareniem muskuļiem un atjautīgu prātu. Alkdams pūļa sumināju- mus, viņš labprāt dižojās ar savu spēku. Turklāt viņam patika daždažādi blēņudarbi, un šajā ziņā viņš prata sagudrot aizvien ko jaunu. Diemžēl tie lielāko tiesu bija rupji un robusti joki. Kad pārgalvnieks pats smējās locīdamies, viņa palaidnīgo izdarību upuriem smiekli nenāca ne prātā. Taču visbīstamāk bija aizskart jaunekļa patmīlību: tad asinis tam sāka mutuļot un viņš kļuva patiesi bīstams savai apkaimei.

Ātrajam, neapvaldītajam negantniekam piemita vēl kāda cita vājība: viņš pārlieku viegli iemīlējās un, būdams ieskatījies kādā aušā, jau kā rāms jēriņš ļāva sevi vadāt saitītē.

KĀ SIMSONS SADOMĀJA PRECĒTIES.

Simsonam patika blandīties pa apkartni, un kādu dienu viņš aizklīda līdz Timnas pilsētai. Tur viņš līdz ausī'm samīlējas kādā izskatīgā filistietē un, protams, tūdaļ iekāroja to apprecēt. Pārskrējis mājās, viņš tūdaļ pieprasīja vecākiem, lai tie dodas bildināt viņa iecerēto. Nabaga vecīši izmisumā satvēra galvas: dēls jau tā viņiem sagādāja ne mazumu sirdsēstu, bet tagad vēl sagudrojis apprecēt sveštautieti, neapgraizīta filistieša meitu. Taeu izlutinātais dēlēns nerimās, bet īsi un strupi pieprasīja tēvam:

«Tikai šo tu ņem man par sievu, jo viņa ir manām acīm patīkama.»

Vecāki kā jau vecāki' — grūši nopūtās un padevās dēla iegribai. Simsons kļuva par līgavaini un tagad bieži ciemojās pie savas nākamās sievas vecākiem. Kādu dienu, kad viņš atkal mundri soļoja pa taku starp vīna kalniem, viņam ceļā nostājās jauns, rūcošs lauva. Stiprinieks saplēsa to gabalos un, it kā nekas nebūtu noticis, aizgāja uz Timnu, nevienam ne vārda nebilzdams par savu piedzīvojumu.

Atceļā Simsons, sev par lielu izbrīnu, ieraudzīja, ka nogalinātā lauvas rīklē iemeties bišu spiets un jau savācis krietni daudz medus. Sūnu medu Simsons pārnesa vecākiem, bet nesacīja, kur viņš to dabūjis.

Beidzot pienāca ilgi gaidītā kāzu diena. Pēc filistiešu parašām godības ilga septiņas dienas. Pie viena no dzīru galdiem Simsons ar trīsdesmit filistiešiem kavēja laiku, minēdami mīklas, un viņš saderēja ar tiem uz trīsdesmit linu auduma palagiem un trīsdesmit drēbju kārtām, ka filistieši nespēs atminēt viņa uzdoto mīklu. Noslēdzis derības, viņš filistiešiem uzdeva šādu mīklu:

No rijēja iznāca barība, No stiprā izplūda saldums.

To izdzirdot, filistiešiem sejas pastiepās garumā. Trīs dienas viņi lauzīja galvas, bet neparko nevarēja atrast mīklas atminējumu. Galīgā izmisumā viņi devās pie Sim- sona jaunās sievas un bez aplinkiem paziņoja:

«Pierunā savu vīru, lai viņš mums šo mīklu izstāsta, jo pretējā gadījumā mēs tevi līdz ar tavu tēva namu sadedzināsim ugunī! Vai tad jūs esat mūs aicinājuši, lai no mums tikai iedzīvotos?»

Ko gan nelaimīgā sieviete varēja darīt? Klaju draudu iebiedēta, viņa bija spiesta padoties, lai tikai paglābtu savu vecāku mantību. Tāpēc viņa devās pie vīra un, asarām plūstot, gauži sūrojās:

«Tu mani tikai ienīsti, bet nemaz mani nemīli: tu esi uzdevis manas tautas jauniešiem mīklu, bet man tu to nesaki.»

Simsons visādi vairījās un izlocījās, pūlēdamies tikt cauri ar jokiem un novadīt sarunu uz ko citu, bet sieva tik ilgi raudāja, pieglaudās, lakstījās un mīlinājās, līdz viņš atmaiga un izstāstīja savu noslēpumu.

Nākamajā dienā filistieši ieradās pie dzīru galda ar uzvarošu smīnu un paziņoja, ka uzdotajā mīklā esot runa par nogalinātu lauvu un medus šūnām tā rīklē. Simsons tūlīt atskārta, ka viņš apvests ap stūri. Apvaldīdams niknumu, viņš liekuļotā mierā tiem atbildēja:

«Ja jūs nebūtu aruši ar manu teli, tad jūs arī nebūtu atminējuši manu mīklu.»

Visļaunākais bija tas, ka tagad vajadzēja padomāt par zaudēto derību samaksu. Trīsdesmit linu auduma palagi un trīsdesmit kārtas drānu — tas nebija nekāds nieks! Viņa vecāki dzīvoja no rokas mutē, un lūgt no viņiem palīdzību nevarēja. Lauzot galvu, kā izkulties no ķezas, viņam iešāvās prātā vienkārša un visai veiksmīga doma. Agrā rītā viņš aizgāja uz Aškelonu un nogalināja trīsdesmit filistiešus, no katra pievākdams vienu palagu un vienu kārtu drēbju. Tādā veidā nomaksājis parādu divkosīgajiem filistiešiem, viņš vairs pat nepaskatījās uz neuzticīgo sievu un atgriezās pie saviem vecākiem.

Pēc kāda laika Simsona dusmas pierima, un viņš sāka ilgoties pēc savas gaisagrābsles. Ar aizkustinājumu viņš nodomāja, ka tā nav viņu apkrāpusi aiz ļaunprātības, bet gan mīlēdama savus vecākus un pakļaudamās spaidiem. Kā gan lai viņu soda par bezspēcību un negribētu nodevību?

Paķēris līdzi kazlēnu samierināšanās azaidam, Simsons steidzās uz Timnu, Tur tomēr viņš piedzīvoja negaidītu nozākājumu. Nepacietībā degdams, viņš devās tieši uz sievas kambari, bet šeit — ak, tavu kaunu! — viņam ceļā nostājās sievastēvs un paziņoja, ka savu meitu izprecinājis citam, domādams, ka Simsons to pametis uz visiem laikiem. Taču, pierādīdams labu gribu, sievastēvs viņam piedāvāja savu jaunāko meitu, kas bija vēl daiļāka.

Šāda vēsts smagi skāra spēkavīru. Viņš negribēja ne dzirdēt par jaunāko, vēl skaistāko māsu un apjēdza vienīgi to, ka līdzīgi pēdīgam nelgām stāv pie mīļotās sievas sliekšņa, kur viņam sejā mests nepieredzēts apvainojums. Viņam, spēcīgākajam par visiem stipriniekiem, viņam, kuru apbrīnoja gan paša cilts ļaudis, gan svešinieki! Kā gan pēc šāda apkaunojuma rādīties ļaužu acīs? To vajadzēja nomazgāt par katru cenu, ar spēku un viltību atriebt savu nelaimi un pazemojumu.

Perinādams spīvas atmaksas domas, Simsons ar sarauktu pieri nikni caur zobiem nošņāca:

«Šoreiz lai filistieši nevaino mani, ja es tiem darīšu ļaunu!»

Tā sākās Simsona vienpatņa karš pret filistiešiem.

Ilgi viņš neiedrošinājās parādīties mājās. Kā vilks Simsons meta lokus Timnas apkaimē, meklēdams iespēju sariebt ienīstajai pilsētai. Beidzot viņam ienāca prātā visai savdabīga, neparasta doma. Noķēris cilpās trīs simtus lapsu, viņš tās sasēja kopā, dzīvniekiem pie astēm piestiprināja degošas lāpas un aiztrenca pilsētas virzienā. Pārbiedētie zvēriņi joza kā neprātīgi, pa ceļam aizdedzinādami druvas, vīna kalnus un olīvu dārzus. Visi filistiešu zemkopju darba pūliņi izkūpēja dūmos.

Timnas iedzīvotāji aklā izmisumā nogalināja Simsona bijušo sievu un tās tēvu. Simsons to tūlīt uzzināja un zvērēja bargi atriebties. Ilgu laiku viņš filistiešus tramdīja ar pēkšņiem uzbrukumiem. Kā no zemes iznirdams, Simsons nogalināja garāmgājējus un sēja tādas šausmas, ka neviens filistietis neiedrošinājās spert kāju ārpus pilsētas mūriem. Drīz vien Timnā sākās bads, un tās dzīvi paralizēja bailes un panīkums. Viena vienīga pārdrošnieka dēļ lepnā pilsēta atradās tādā stāvoklī, it kā to būtu aplenkuši vesela armija.

Beidzot filistieši nolēma darīt šai nejēdzībai galu. Viņu karaspēks iebruka Jūdas cilts novadā un, draudēdams izpostīt visu tās zemi, pieprasīja vaininieka izdošanu. Bailīgie jūdi padevīgā paklausībā nosūtīja trīs tūkstošus karavīru uz Ētamas kalniem, kur drosminieks bija apmeties kādā alā. Jūdu vadonis uzsāka ar Simsonu sarunas, sirdīgi viņam pārmezdams:

«Vai tu nezini, ka filistieši pār murrfs valda? Kāpēc tad tu esi mums to darījis?»

«Kā tie man ir darījuši, tā es arī ar tiem esmu izrīkojies,» Simsons īgni noburkšķēja, bet tūlīt piebilda: «Zvēriet man, ka jūs man nenodarīsiet nekā ļauna.» Saņēmis solījumu, ka viņu nenogalinās, Simsons labprātīgi padevās un lāva sasiet sevi, ar virvēm.

Filistieši saņēma gūstekni, izkliegdami lamas un apvainojumus. Simsons pacietīgi panesa izsmieklu un nonievājumus, bet, kad drosmīgākie sāka gūstekni grūstīt un sist ar dūrēm, viņš saskaitās. Sasprindzinājis muskuļus, viņš saraustīja virves kā satrunējušus pavedienus, paķēra ēzeļa žokļa kaulu, kas mētājās turpat tuvumā, un lielā niknumā uzbruka filistiešiem. Pārskaities viņš kā neprātā zvēla ar kaulu gan pa labi, gan pa kreisi, un visi, kas vien nepaguva aizmukt, novēlās zemē ar sašķaidītu galvu. Filistiešus sagrāba šausmas, un, izmisumā gaudodami, viņi metās bēgt. Izmantodams vispārējo jucekli, Simsons centās iznīcināt pēc iespējas vairāk ienaidnieku un nogalināja kādus tūkstoš vīrus.

Pēc veiksmīgā kautiņa drosminieks bija ar sevi ļoti apmierināts. Atgriezdamies savā kalnu mājoklī, viņš soļu taktī priecīgi trallināja:

Ar ēzeļa rijokļa kaulu, Ar ēzeļa ērzeļa žokli Tos tēstin tēsu Un apsitu tūkstoti vīru.

Taču alā Simsons nepalika ilgi, jo pateicīgie ciltsbrāļi viņu ievēlēja par soģi. Kopš šā brīža viņš divdesmit gadu izpildīja savus amata pienākumus, iedvesdams nāves bailes filistiešiem, kuri pēc saņemtās pārmācības vairs neiedrošinājās viņu aizskart.

SIMSONA PIEDZĪVOJUMI GAZĀ.

Simsons bija tik pašpārliecināts, ka vienatne staigāja pa filistiešu pilsētām. Klaiņodams pa ielām un aplūkodams pārdošanai izliktās preces, viņš pat ne ar skatienu nepagodināja ļaužu barus, kuri viņam godbijīgi pašķīra ceļu.

Palaikam viņš iegriezās pat lielajā, bagātajā tirgoņu pilsētā Gazā. Kādu dienu Simsons tur sastapa skaistu netikli, kas viņam tik ļoti iepatikās, ka viņš devās tai līdzi uz mājām.

Ziņa, ka Simsons nodomājis nakti pavadīt Gazā, ātri izplatījās filistiešos, un tie priekā rokas vien berzēja, jo

beidzot niknais ienaidnieks bija lamatās. Vakarā viņi aizslēdza pilsētas vārtus un nolika pie tiem sardzi, kurai no rita vajadzēja Simsonam pēkšņi uzbrukt un viņu nogalināt.

Taču Simsons nojauta, ka viņam izlikti slazdi, un jau pusnakti slepšus izlavījās no netikles mājas. Sardzes vīrus, kuri tik agri viņu nebija gaidījuši un mierīgi gulēja, Simsons apkāva, bet smagos pilsētas vārtus izcēla no virām un uz pleciem aiznesa tos kalna virsotnē pie Hebronas ceļa. Sis atgadījums, kurš apliecināja ne tikai Simsona ārkārtējo spēku, bet ari viņa atjautību, vairoja stiprinieka slavu, bet filistiešus padarīja par apsmieklu visu kaimiņu tautu acīs.

SIMSONS UN DALĪLA.

Uz iemīlēšanos tik jestro Simsonu kārtējo reizi savaldzināja kāda cita filis- tiete, vārdā Dalīla, kura dzīvoja Sorekas ielejā. Taču viltīgais sievišķis nebija Simsona mītas cienīgs. Pie viņas ieradās filistiešu augstmaņi un teica:

«Pierunā tu viņu, lai viņš pasaka, kur viņam slēpjas viņa lielais spēks un kā mēs viņu varētu pieveikt un saistīt, lai viņu pārvarētu; tad mēs ikviens tev dosim tūkstoš un simts sudraba gabalu.»

Iedomājoties par tādu bagātību, pērkamajai padauzai acis vien iedzalkstījās, un viņa ar nepacietību gaidīja nākamo maiguma brīdi, lai, sataisījusi nevainīgu seju, iztaujātu savu pielūdzēju, kur slēpjas viņa spēks. Bet Simsons jau bija kļuvis piesardzīgāks pret savām sirdspuķītēm un labāk prata pievaldīt mēli. Tāpēc viņš nosprieda izjokot pārlieku ziņkārīgo drostaliņu un tai kā vislielāko noslēpumu pastāstīja, ka viņš acumirklī zaudētu spēku, ja tiktu sasiets ar septiņām samitrinātām virvēm.

Nodevīgais meitietis naktī ar vislielāko nepacietību gaidīja Simsonu aizmiegam, lai tad izpildītu savu nekrietno nodomu. Sasējusi viņu ar septiņām mitrām virvēm, tā slepšus izlavījās no mājas un atveda šurp filistiešus. Ienākusi istabā, Dalīla spalgā, it kā pārbīļa pilnā balsī iespiedzās: «Simson, piesargies, filistieši!»

Spēkonis kā apsvilis pietrūkās no guļvietas, saraustīja virves kā satrupušas pakulu pinkas un zobgalīgi nosmējās par saviem vajātājiem, kuri laida ļekas vaļā.

Dalīla apgalvoja, ka arī pati gulējusi dziļā miegā un visskaidrāk viņas nevainību pierādot tas, ka viņa taču Simsonu laikus brīdinājusi. Spēkonis izlikās viņai ticam, bet, kad viltīgais sievišķis atkal nopūlējās izdibināt viņa spēka noslēpumu, nosprieda parotaļāties ar to kā kaķis ar peli.

Lāgu lāgiem it kā padodamies lūgumiem un prasīgo mīlas glāstu atmaidzēts, viņš tai pastāstīja uz ātru roku sagudrotas blēņas, kā laupāms viņa spēks, un mierīgi aizmiga daiļavas apskāvienos. Kādudien Simsons, piemēram, tai pastāstīja, ka viņu vajagot sasaistīt ar jaunām, nekad vēl nelietotām virvēm, bet citu reizi — kad iepriekšējais paņēmiens bija izrādījies nederīgs — izklāstīja dīvainu paņēmienu, ka septiņas viņa matu šķipsnas vajagot ieaust riestavā, bet tad to pienaglot pie grīdas. Pēc katra šāda mēģinājuma Dalīla piedzīvoja apkaunojošu neveiksmi, bet filistiešiem vajadzēja glābties bēgot, nopakaļ dzirdot zobgaļa kodīgos smieklus.

Tomēr ilgākam laika sprīdim šāda spēle bija pārāk bīstama. Divkosīgais meitietis jau bija izdibinājis sava sald- kaislā pielūdzēja vājās puses. Splīnīgi viņa tam liedza savus glāstus, sagandēja dzīvi ar ķildām un gaudām, līdz beidzot panāca, ka Simsons, nespēdams visu to vairs paciest, svētā miera dēļ izpauda viņai savu noslēpumu, sacīdams:

«Skujamais nazis nekad nav nācis pār manu galvu, jo es esmu dievam īpaši novēlēts no pašas dzimšanas; ja manus matus nocirptu, tad mans spēks man tiktu atņemts, un es taptu vājš un kļūtu kā katrs cilvēks.»

Dalīla aši pavēstīja saviem tautiešiem, lai tie jo žigli steigtos šurp ar apsolīto atlīdzību. Bet pēc tam savā klēpī iežūžoja Simsonu miegā un lika bārddzinim nocirpt viņa matus. Pēc tam Dalīla viņu uzmodināja, ar nicinājumu atgrūda no sevis un izdzina no mājas. Tajā pašā mirklī atskrēja ari filistieši. Simsons metās tiem virsū, nemanīdams, ka viņa mati ir apcirpti un Jahve par nazīrieša solījuma pārkāpšanu atņēmis viņam bijušo spēku. Pēc īsas, nevarīgas pretestības viņu pieveica spēkā pārākie ienaidnieki. Filistieši iekala Simsonu važās, izdūra viņam acis un gavilēdami aizveda uz Gāzu. Bezspēcīgo, acu gaismu zaudējušo gūstekni viņi atdeva pūlim, lai tas to apsmietu un nopulgotu, bet pēc tam iemeta tumšā pagrabā, piekala pie piedziņas un lika griezt dzirnakmeņus.

SIMSONA VARONĪGĀ NĀVE.

Filistieši nolēma atzīmēt uzvaru par savu visniknāko ienaidnieku dieva Dagona templī ar upurējumiem un lielām dzīrēm. Templis bija augsta, varenu pīlāru balstīta celtne. Plašo pagalmu apjoza kolonnas, portiki pirmajā stāvā un lodžijas augstākajos. Tur pulcējās līksmo dzīrotāju pūļi. Filistieši, kuriem tik ļoti patika uzdzīvot un iedzert, tempa ne tikai vīnu, bet ari alu. Dzīres ritēja pilnā sparā, kņada kļuva aizvien skaļāka, un apkalpotājiem bija ko noskraidīties, lai visiem pagūtu piepildīt kausus.

Jau krietni iesilušiem dzīrotājiem pēkšņi sagribējās, lai Simsons tos uzjautrinātu ar mūziku. Tāpēc sagūstīto ienaidnieku uzveda no pazemes un viņam rokās iespieda septiņstīgu kokli. Aklais milzis, kuram diendienā vajadzēja strādāt pazemojošo un grūto darbu, griežot dzirnakmeņus, nostājās templī netālu no divām kolonnām un pazemīgi uz stīgām strinkšķināja melodiju, ko kādreiz bija dziedājusi viņa māte. Taču plītnieki viņā nemaz neklausījās. Tie bija likuši atvest uzvarēto pretinieku vienīgi tāpēc, lai papriecātos par viņa pazemojumu un tādā kārtā gandarītu visus tos baiļu un pārestību brīžus, ko viņš tiem bija sagādājis.

Bāls kā nāve, ar tukšiem acu dobumiem Simsons pacietīgi panesa ņirgāšanos. Viņš šķita nevarīgs un garīgi salauzts. Neviens pat nenoģida, kas notiek viņa dvēselē. Tāpat neviens neievēroja, ka viņam atauguši agrākā matu vērpete, viņa milzu spēka avots.

Lūpas čukstā kustinādams, Simsons griezās ar lūgsnu pie Jahves:

«Tu, ak kungs, mans dievs! Lūdzu, piemini mani un dari mani stipru kaut jel vēl šo reizi, ak dievs, ka es varu atriebties kaut vai tikai par vienu no manām abām acīm šiem filistiešiem!»

Un tad viņš sacīja puisim, kas viņu bija uzvedis no pazemes:

«Palaid mani vaļā, jo es gribu aptaustīt šos stabus, uz kuriem šis nams ir celts, un pret tiem atspiesties!»

Puisis izpildīja viņa lūgumu. Tad Simsons ar rokām sagrāba abas kolonnas un skaļā balsī iesaucās:

«Lai tad arī mirst mana dvēsele kopā ar filistiešiem!»

Dagona templī iestājās pēkšņs klusums, visi pielēca kājās un ar izbailēm blenza uz aklo vīru. Bet Simsons šajā mirklī, sasprindzinājis visus spēkus, sakratīja pīlārus.

Templis ar baismīgu dunoņu sagruva, aprakdams zem savām drupām gan Simsonu, gan arī visus trīs tūkstošus filistiešu, kuri tobrīd tur atradās.

Jūdi izpirka Simsona līķi, gribēdami godināt varoni, kurš labāk gāja nāvē, nekā dzīvoja nebrīvē un pazemojumos. Simsonu apbedīja viņa tēva Manuas kapenēs un kopš šā laika ar lepnumu atcerējās viņa dzīves stāstu.

KĀ DANIEŠI NOZAGA JAHVES TĒLU.

Kāda atraitne, kas dzīvoja Ēfraima kalnā, bija sakrajusi tūkstoti un vienu simtu seķeļu sudraba. Liels bija viņas sašutums, kad tā atrada savu dārgumu šķirstiņu tukšu. Kāds viņas ietaupījumu bija nozadzis. Izmisumā viņa nolādēja nezināmo zagli un lūdza Jahvi, lai tas ļaundari sodītu ar nāvi. Tad pienāca klāt viņas dēls Miha, pārbijies atzinās, ka vainīgais ir viņš, un atdeva mātei nozagto sudrabu.

Cik ātri vien spēdama, māte atsauca nolādējumu un piedeva dēlam. No saviem ietaupījumiem viņa atskaitīja divi simti seķeļu un lika no tiem izliet Jahves veidolu, ko uzdāvināja dēlam par to, ka viņš nožēloja savu noziegumu.

Neraugoties uz Jozuas izdoto aizliegumu, Miha pie sevis mājā ierīkoja Jahves svētnīciņu, par priesteri ieceldams pats savu dēlu. Taču pretēji savām cerībām tas viņam nedeva nekādus lielos ienākumus, jo apkaimes ļaudis neizturējās nopietni pret priesteri, kurš nebija cēlies no Levija cilts.

Kādu dienu pie Mihas iegriezās apkārt staigājošs Ievīts un lūdza naktsmājas. Staigulis bija cēlies no Betlēmes Jūdā un klaiņoja pa pasauli, meklēdams darbu.,Miha piedāvāja Ievītam kļūt par priesteri viņa mājas svētnīcā, kā atalgojumu piesolīdams uzturu, turklāt desmit zelta seķe- ļus un divas kārtas drānu gadā.

Tajā laikā Kānaānas dienvidos grūtus laikus pieredzēja Dana cilts ļaudis. Viņiem kaimiņos dzīvoja filistieši, kuri uzmācās viņu zemei, ar katru dienu kļūdami aizvien draudīgāki.

Danieši galu galā nolēma pārcelties uz kādu citu Kānaānas apvidu. Sajā nolūkā viņi izsūtīja uz ziemeļu novadiem piecus vīrus, uzdodami tiem atrast ciltij jaunu apmešanās vietu.

SŪtņi pa ceļam iegriezās pie Mihas, ar izbrīnu apska- liļ.i svētnīcu un sāka sarunāties ar priesteri. Tas, ko viņi uzzināja, tiem visai labi iepatikās. Pašiem savs reliģiskais emīrs un neatkarība no tālās Silo pilsētas, — kas varēja Imt vēl ērtāks un izdevīgāks. Taču viņi nelika nevienam manīt savas domas un devās tālāk. Apstājās viņi tikai l.aišas pilsētā pie Kānaānas ziemeļu robežām. Zeme tur i/.rādījās ļoti auglīga, bet iedzīvotāji nebija diezcik kareivīgi.

Drīz vien uz Laišu devas seši simti Dana cilts ļaužu (iopa ar ģimenēm un visu iedzīvi. Pār'ceļotāji apstājās Ēfraima kalnā un naktī iezagās Mihas svētnīcā, lai piesavinātos Jahves veidolu līdz ar liturģiskajiem piederumiem. I cvits, kurš viņus pārsteidza, mirklī atskārta, ka viņam pie daniešiem paveras labākas izredzes, sakravāja savas mantas un devās tiem līdzi. Kad Miha no rīta pamanīja, Ka ir apzagts, viņš sapulcēja savus saimes ļaudis un dzinās pakaļ laupītājiem. No tālienes tos ieraudzījis, viņš uzkliedza tiem nekavējoties apstāties, taču drīzumā saprata, ka laupītāji ir spējīgi uz visu jin prātīgāk būtu nestāties tiem ceļā. Tāpēc viņš ar cieņu pagriezās atpakaļ un devās uz savām mājām.

Dana cilts bez grūtībām ieņēma un izpostīja Laišas pilsētu, apkāva tās iedzīvotājus un uz drupām uzcēla savu galvaspilsētu Danu. Tur nodibinātā svētnīca ar Jahves sudraba teļu kļuva slavena visā Kānaānā, lai gan tā paslavēja nelikumīgi un Silo priesteri to nosodīja. Taču tolaik trūka Jozuam līdzvērtīga vadoņa, kurš būtu spējis atjaunot saskaldītā Izraēla vienotību.

BENJAMĪNIEŠU NOZIEGUMS.

Ēfraima kalna pakajē dzīvoja Ievīts, kurš bija apņēmis sievu no Betlēmes Jūdā. Abu starpā nebija saticības. Beidzot ķildas kļuva tik asas, ka sieva aizgāja no vīra un atgriezās pie sava tēva Betlēmē.

Pēc četriem mēnešiem Ievīts sāka ilgoties pēc aizbēgušās sievas un apņēmās ar viņu izlīgt. Uz diviem ēzeļiem viņš sakrāva barību, maizi un vīnu un, paņēmis līdzi kalpu puisi, devās ceļā. Sievastēvs sagaidīja viņu ar izplestām rokām un lielā sirsnībā mitināja pie sevis vairākas dienas. Tā kā arī aizbēgusi sieva ļāvās pierunāties, abi izlīga un steidzās atgriezties paši savās mājās Ēfraima kalna piekājē.

Pie Jeruzalemes mūriem viņus pārsteidza tumsa, un kalpu puisis ieteica pārnakšņot pilsētā. Taču tur dzīvoja jebusieši, un tāpēc Ievīts atbildēja:

«Mēs nenogriezīsimies uz šo sveštautiešu pilsētu, kas nepieder pie Izraēla bērniem, bet mēs iesim tālāk, tai garām uz Gibeu.»

Rosīgā Gibeas pilsēta atradās benjamīniešu novadā. Tā kā ceļiniekiem nebija kur pārnakšņot, viņi apmetās uz ielas. Pilsētā valdīja dzīva kustība, taču visi vienaldzīgi gāja garām svešiniekiem ar viņu saiņiem, un neviens nesteidzās izrādīt tiem viesmīlību.

Bet tad uz ielas parādījās kāds sirmgalvis, kurš atgriezās no lauku darbiem. Lai gan vecais virs bija noguris no gadu nastas un dienas darba, tomēr viņš apstājās un piedāvāja ceļiniekiem naktsmājas. Viņš nebija benjamīnietis, bet gan Ēfraima cilts dēls, kurš dzīvoja Gibeā un tās tuvumā bija iegādājies lauku saimniecību.

Atvedis ciemiņus savā mājā, vecītis ēzeļiem nolika pa siena klēpim, bet ceļiniekus ielūdza vakariņās. Bet tad pie viņa mājās sanāca bars pilsētas nekrietnāko padibeņu un, ar dūrēm pie durvīm dauzīdami, pieprasīja izdot tiem svešiniekus.

«Izdod mums to vīru, kas ir ienācis tavā namā,» viņi auroja, «mums ar viņu ir darīšana!»

Vecītis izgāja mājas priekšā un lūdzošā balsī pūlējās nekrietneļus nomierināt:

«Ne tā, mani brāļi!» viņš teica. «Nedariet tik |auni; pēc tam kad šis vīrs ir ienācis manā namā, nedariet tāda kauna darba. Redziet, man ir meita, kas vēl ir jaunava, un arī viņa blakus sieva, tās es jums izvedīšu, tiešām, un jūs varat viņas piesmiet un rīkoties ar tām, kā vien tas jūsu prātam labi patīk, bet šim vīram nedariet nekādu apkaunojumu.»

Dauzoņas beidzot aizrāva sev līdzi Ievīta sievu un noturēja to veselu nakti. No rīta piesmietā sieviete atvilkās līdz ērfaimieša slieksnim un tur nobeidzās.

Levīts uzkrāva sievietes līķi ēzelim mugurā un steigšus atstāja pilsētu. Mājās viņš nomocītās sievas miesu sagrieza divpadsmit gabalos un izsūtīja tos pa visām Izraēla ciltīm par pierādījumu nekrietnajam noziegumam, ko bija pastrādājuši Gibeas iedzīvotāji.

Izraēlieši sapulcējās Mispā, lai izskatītu sūdzību. Uz Gibeas pilsētu nosūtītie pārstāvji pieprasīja izdot noziedzniekus, taču benjamīnieši uzpūtīgi noraidīja šo pieprasījumu. Tad viņiem tika pieteikts karš. Izraēla apvienotais karaspēks devās uz Gibeas pilsētu, kur bija sapulcējušās dumpīgās cilts vienības. Karš bija ilgs un neparasti asiņains. Divas secīgi nosūtītās soda vienības tika smagi sakautas un pameta kaujas laukā tūkstošiem kritušo. Tikai trešajai ekspedīcijai, pateicoties negaidītam uzbrukumam no slēpņa, izdevās gūt uzvaru. Izraēla karavīri, kurus bija saniknojuši lielie zaudējumi un benjamīniešu spītīgā pretošanās, sarīkoja drausmīgu slaktiņu, nesaudzēdami neviena, ne vīriešus, ne sievietes un bērnus. Benjamīniešu apdzīvotais novads tika izpostīts ar uguni un zobenu, apkaujot mājdzīvniekus un nodedzinot pilsētu. Pēdējā benjamīniešu vienība, kurā bija seši simti vīru, patvērās Rimonas klints virsotnē, kur sekmīgi aizstāvējās četrus mēnešus, līdz pēdīgi viņiem tika piedots.

Pirms došanās karā izraēlieši bija zvērējuši nekad nedot savas meitas par sievām benjamīniešu noziedzniekiem. Tagad, kad bija nogalinātas Benjamīna cilts sievas un benii, šis zvērests kļuva par nāves spriedumu vienai no l/iaela divpadsmit ciltīm, jo sešiem simtiem pie dzīvības palikušo benjamīniešu bija liegta iespēja apprecēties un nodibināt ģimenes.

Izraēla cilšu vecajie sapulcējās Silo pilsētā un pie derības šķirsta sūrojās:

• Kadeļ, ak kungs, Izraēla dievs, tam bija tā Izraēlā notikt, ka šodien no Izraēla ir atrauta vesela cilts?»

Beidzot lika atrasta izeja no strupceļa. Gileādas pilsēta Jabeša viņpus Jordānas bija atteikusies piedalīties karā, un to vajadzēja pienācīgi sodīt par nepaklausību. Tāpēc benjamīniešiem tika dota atļauja ieņemt Jabešu, iedzīvotājus apkaut, bet jaunavas ņemt par sievām. Un tā ari notika. Tomēr izrādījās, ka jaunavu ir ne vairāk kā četri simti, un divi simti benjamīniešu vēl aizvien palika bez sievām.

Taču arī šoreiz tika atrasta izeja. Pāri palikušajiem divi simtiem benjamīniešu deva padomu paslēpties vīna kalnos Silo pilsētas vārtu tuvumā, kur tieši tolaik tika svinēti kādi reliģiski svētki. Pēc sensenas parašas jaunavas apļa dejā iznāca uz lauka takām, lai cildinātu Jahvi. Brīdī, kad viņas bija aizrāvušās ar dejām un dziesmām, benjamīnieši izlēca no slēpņiem un skaistākās meitenes nolaupīja sev par sievām. Pēc tam viņi atgriezās savā dzimtajā pusē un

uzsāka jaunu dzīvi, uz krāsmatām uzceldami jaunas pilsētas un ciemus. Sādā kārtā no iznīcības paglābās cilts, kuras sencis bija Benjamīns.

UZTICĪGĀ RUTE AR DŪJAS SIRDI.

Soģu valdīšanas laika Kanaānu piemeklēja bads. Kāds no Betlēmes iedzīvotājiem, vārdā Elimelehs, nosprieda meklēt maizi Pārjordānā un pārcēlās uz Moābu, ņemdams sev līdzi sievu Noami un divus dēlus — Mah- lonu un Kiljonu, kā arī visu mantību. Dēli jaunajā dzīves vietā apprecējās ar moābietēm Orfu un Ruti. Taču liktenis pārcejotājiem nebija labvēlīgs: vīrieši drīz vien apmira, atstādami bez apgādniekiem trīs atraitnes.

Noami tad sāka ilgoties pēc Betlēmes, kur viņa bija d/.imusi un pavadījusi labākos jaunības gadus. No atbraucējiem viņa uzzināja, ka tur viss izmainījies uz labo pusi, un tāpēc nolēma atgriezties dzimtenē. Abas vedeklas devās viņai līdzi. Vecā Noami ceļā sev pārmeta, ka aizved jaunās atraitnes uz svešu zemi, kur tās gaida nezināms liktenis, un uzstājās, lai abas atgriežas Moābā, kur viņas varēja no jauna apprecēties. Vedeklas no aizkustinājuma apraudājās un sāka skūpstīt labo vīramāti. Atgriezties Moābā tomēr ar mieru bija tikai Orfa, turpretī Rute ar asarām acīs sacīja:

«Nespied mani tevi atstāt un no tevis aiziet, jo, kurp tu iesi, es iešu, un, kur tu mitīsi, es mitīšu; tava tauta būs mana tauta, un tavs dievs mans dievs. Kur tu mirsi, es miršu, un tur es gribu būt arī aprakta. Lai tas kungs dara man šā vai tā, tiešām nāve vien spēs šķirt mani un tevi!»

Noami un Rute ieradās Betlēmē pļaujas laikā, kad piepilsētas laukos novāca ražu. Viņas abas bija nabagas un nezināja, kā apmierināt izsalkumu. Noami vedekla, izmantodama sensenas ceļotāju un nabaga ļaužu tiesības, nosprieda lasīt vārpas, ko pļāvēji bija atstājuši rugainē. No agra rīta līdz vēlam vakaram viņa salīkusi soli pa soli tiem sekoja, lai zudumā neietu neviena vārpa. Bet vakaros atgriezās pie vīramātes un no savāktajiem miežu graudiem vārīja pieticīgu azaidu.

Kādu rītu, kad Rute atkal lasīja vārpas, no Betlēmes atnāca tīruma īpašnieks. Viņš saucās par Boāsu un bija rada Noami nelaiķa vīram. Ieraudzījis jauno sievieti, viņš jautāja saviem ļaudīm: «Kā meitene tā ir?»

«Tā ir kāda moābiešu meitene, kas atnākusi līdzi Noami no Moābas zemes,» pļāvēji viņam paskaidroja.

Boāss bija labsirdīgs cilvēks. Svešinieces čakluma aizkustināts, viņš ne tikai atļāva tai lasīt vārpas, bet ari lūdza viņu katru dienu kopā ar citiem saimes ļaudīm ieturēt pusdienas. Un paklusām pļāvējiem pat lika rugainē tīšām atstāt jaunajai sievietei vairāk vārpu.

«Kā es esmu atradusi labvēlību tavās acīs, ka tu mani ievēro?» Rute jautāja Boāsam: «Es taču esmu svešiniece.»

Bet Boāss viņai atbildēja:

«Man ir atstāstīts jo sīki viss, ko tu laba esi darījusi savai vīramātei pēc tava vīra nāves un ka tu esi atstājusi savu tēvu un savu māti, un savu dzimto zemi un esi gājusi pie tautas, ko iepriekš neesi pazinusi.»

Rute ļoti iepriecināta steidzās uz mājām, nesdama līdzi sešus mērus miežu un pusi no savas pusdienu tiesas, ko viņa bija pataupījusi vīramātei. Tad Noami pastāstīja, ka Boāss ir tuvu rada viņas mirušajam vīram Elimeleham.

«Mana meita,» Noami aizkustināta sacīja, «vai lai es nemeklēju tev vietu, kur te-v labi klāsies? Un vai Boāss, pie kura kalpiem tu esi bijusi, nav mūsu radinieks?»

Kānaānā labību parasti kūla naktīs, jo tad pūta vētīšanai izdevīgi vēji, kuri palīdzēja atdalīt graudus no pelavām. Noami bija uzzinājusi, ka Boāss kuls nākamo nakti un nodomājis pēc darba pārgulēt stirpā. Sajā sakarā viņa sagudroja atjautīgu rīcības plānu. Noami iezieda Ruti ar smaržīgām eļļām un uzvilka tai tīras drēbes, bet pēc tam aizveda vii,iu tīrumā, kur Boāss, ar apmetni apsedzies, gulēja salmos.

Paklausīdama Noami padomam, Rute uz pirkstgaliem pielavījās pie viņa guļvietas, atsedza apmetni un klusītiņām apgūlās kājgalī. Pusnaktī Boāss pamodās un, pamanījis sev pie kājām gulošo sievieti, bija bezgala pārsteigts.

«Kas tu esi?» mazliet nobijies, viņš iesaucās, jo tumsā Ruti nepazina.

«Esmu Rute, tava kalpone,» viņa atbildēja, «uzplēt savus spārnus pāri savai kalponei, jo tu esi mans tuvākais radinieks.»

Boāss acumirklī atskārta, par ko ir runa. Sens likums uzlika viņam par pienākumu apņemt par sievu tuvākā radinieka bezbērnu atraitni. Viņam nebija nekāda iemesla izvairīties no šā pienākuma izpildīšanas, jo pats taču bija iepazinis Ruti kā tikušu un strādīgu sievieti. Bet lieta bija tāda, ka Betlēmē dzīvoja vēl kāds tuvāks radinieks, kuram tāpēc uz Ruti bija pirmtiesības. Vajadzēja iepriekš .uzzināt, vai viņš šīs tiesības grib izmantot.

Lai šo jautājumu noskaidrotu, Boāss palūdza desmit vecajos par lieciniekiem un kopā ar tiem apsēdās pie pilsētas vārtiem. Sis radinieks bija zemkopis un katru dienu no pilsētas devās darbā uz savu tīrumu. Boāss viņu uzrunāja un nosēdināja sev blakus desmit liecinieku vidū. Svinīgā balsī viņš pavēstīja, ka atgriezusies Noami un Eli- meleha zemes gabals kā mantojums pienākas viņai. Atraitnei ir jāsamaksā, tāpēc tīrumu vajag pārdot, bet viņam kā tuvākajam radam ir pirmtiesības uz pirkumu.

Radiniekam iedzalkstījās acis. Kā jau zemnieks, viņš labprāt paplašinātu savu tīrumu un tāpēc bez apdoma attrauca:

«Es pirkšu!»

Tad Boāss paskaidroja:

«Tai dienā, kad tu pirksi to tīrumu no Noami rokas, tu saņemsi arī moābieti Ruti, nelaiķa sievu, lai atjaunotu nelaiķa vārdu un viņa mantojumu.»

To izdzirdot, radiniekam seja pastiepās garumā. Zemi viņš mīļuprāt būtu iegādājies, taču ne par šādu maksu. Viņam jau tā bija gana plaša ģimene, kur nu uzvelt sev plecos vēl vienu sievu un jaunus pēcnācējus. Tāpēc viņš nožēlā noplātīja rokas un paziņoja, ka atsakās no pirkuma pirmtiesībām par labu Boāsam.

Izraēlā kopš sendienām pastāvēja šāda akta tiesiska apstiprinājuma paraša: cilvēks, kurš atteicās no radinieka atraitnes un viņas pūra, noņēma no kājas sandali un liecinieku klātbūtnē pasniedza to savam pēcnācējam. Bez šā simboliskā žesta atteikšanās akts neguva likuma spēka. Tāpēc Boāss uzaicināja radinieku, lai tas viņam pasniegtu savu sandali, un, rādīdams to lieciniekiem, uzrunāja viņus ar šādiem vārdiem:

«Šodien jūs esat liecinieki, ka es esmu nopircis no Noami rokas visu, kas ir piederējis Elimeleham, un visu, kas ir piederējis Kiljonam un Mahlonam. Es esmu saņēmis arī moābieti Ruti, Mahlona atraitni, un ņemšu to sev par sievu, lai nepārtrauktu nelaiķa vārdu uz viņa īpašuma un lai neizdeldētu nelaiķa vārdu no viņa radinieku vidus…»

Uz to liecinieki korī atbildēja:

«Mēs esam liecinieki! Lai tas kungs dara to sievu, kas nāks tavā mājā, kā Rāheli un kā Leu, kas abas kopā cēla

Izraēla namu. Kļūsti laimīgs un vairo bagātību Efratā un topi daudzināts Betlēmē.»

Pēc šīs ceremoniālās tiesiskās formulas noskaitīšanas Boāss kļuva par Rutes vīru un Elimeleha mantojuma likumīgo īpašnieku. Viņi abi ar Ruti pieņēma savā mājā veco Noami un dzīvoja ļoti laimīgi. Drīz viņiem piedzima puisēns, kuram deva Obeda vārdu. Viņš ieguva mūžīgu slavu kā vectēvs ķēniņam Dāvidam, kurš kļuva par Izraēla tautas dižāko varoni.

CĪŅU UN VARONĪBAS LAIKMETS

Vai Vecās Derības sesto grāmatu, kā to kopš gadsimtiem domā, būtu uzrakstījis Jozua? Vai tā uzskatāma par drošu, vēstures avotu? Uz abiem šiem jautājumiem zinātne atbild noliedzoši.

Balstoties uz tekstu lingvistisku analīzi, izdevies neapšaubāmi pierādīt, ka Jozuas grāmata ir vairāku dažādos laikmetos un dažādā sociālā vidē radušos vēsturisku nostāstu konglomerāts. Turklāt laika tecējumā šie pirmavoti vairākkārt pārstrādāti. Visumā" pārsvaru ņēmušas domas, ka Jozuas grāmatā mēs sastopamies ar diviem pamatdokumentiem: viens no tiem ir 9. gadsimta sākumā pirms m. ē. uzrakstītais stāstījums par Kānaānas iekarošanu, bet otrs saistīts ar iekarotās zemes sadalīšanu, kura notikusi Salamana laikos. īsi sakot, Jozuas grāmata radusies pāris gadsimtus pēc Jozuas nāves.

Mēs apzināti lietojām vārdu «konglomerāts» tāpēc, ka Bībeles sastādītāji tradicionālos nostāstus izmantojuši nekritiski, nepūlēdamies tos saliedēt loģiskā kopumā. Tāpēc tajos atrodama vesela virkne atkārtojumu un nesaskaņu, kas mulsina lasītāju.

Mums šeit iespējams norādīt tikai uz dažiem, ievērības cienīgākiem piemēriem. Bet Bībeles lasītājs, kurš šajā jautājumā tuvāk ieinteresēts, viegli var pats pārliecināties, cik daudz tur pretrunu. Tās duras acīs, j$u pirmo reizi iepazīstoties ar tekstu.

Piemēram, mēs lasām, ka pēc dienvidkānaāniešu koalīcijas sakaušanas izraēlieši nopostījuši Jeruzalemi un apkāvuši tās iedzīvotājus. Bet jau nākamajā nodaļā aizmāršīgie sastādītāji mierīgā garā runā, ka Jeruzaleme nav bijusi ieņemta un vēl viņu laikā tur dzīvojuši jebusieši. Starp citu, to apstiprina at-

gadījums ar Ievītu, kuram bija tik daudz raižu savas sievas dēļ. Atgriezdamies mājup, viņš pievakarē nonāca pie Jeruzalemes mūriem. Kad kalpa puisis ierunājās, ka tur vajadzētu pārnakšņot, Ievīts atbildēja ar šādiem vārdiem: «Mēs neno- griezīsimies uz šo sveštautiešu pilsētu, kas nepieder pie Izraēla bērniem…» Turklāt jāatceras, ka viss šis nostāsts radies vairākus gadus vai pat gadudesmitus pēc Jozuas nāves, lai gan Jozua esot ieņēmis Jeruzalemi.

Apmēranj tāpat ir ar Sihemas pilsētu. Sava mūža novakarē Jozua tur esot sapulcējis izraēliešus, lai tiem vēlreiz piekodinātu būt uzticīgiem ar Jahvi noslēgtai derībai.

Bet šodien mēs zinām, ka Sihema vēl ilgi pēc Jozuas nāves palika kānaāniešu rokās. Daži Bībeles pētnieki pūlējušies atrast izeju no šā strupceļa, pieņemdami, ka minētā sanāksme notikusi nevis pašā pilsētā, bet gan tās apkaimē, kur jau bija apmetušies izraēlieši. Taču šī hipotēze nav pārliecinoša. Bībeles tekstu sakopotāji, paļaudamies tautas suģestijai, vienkārši projicēja pagātnē to situāciju, kas pastāvēja viņu dzīves laikā. Sihema tad jau bija izraēliešu pilsēta, tāpēc viegli varēja pieļaut, ka tāda tā jau bijusi arī Jozuas laikos.

No šejienes, protams, tikai viens solis līdz teiksmai, ka tieši tur notikusi vēsturiskā sapulce. Sihema taču ir Ābrahāma pilsēta, pilsēta, kas jo cieši saistīta ar ebreju kultiem. Lokalizējot tajā Jozuas pēdējo aktu, Sinaja kalna derības svinīgo apstiprināšanas aktu, tika pasvītrota tās milzīgā reliģiskā un simbolisks nozīme, šo vietu sasaistot ar vissenākajām ebreju tradīcijām jau kopš patriarhu laikmeta.

Pārsteidzošas pretrunas mēs atrodam jo sevišķi tajā Bībeles daļā, kur pieminēti Izraēla iekarojumi Kānaānā. Jeruzalemes ķēniņš Adonisedeks pēc Jozuas pavēles tiek nogalināts, bet pēc tam vēlreiz iet bojā no Jūdas cilts ļaužu rokas. Tiesa, pirmajā gadījumā viņu sauc par Adonisedeku (Jozuas grāmatas 10. nodaļas 1. pants), bet otrā — par Adonibesedeku (Soģu grāmatas 1. nodaļas 7. pants), taču nevar būt nekādu šaubu, ka runa ir par vienu un to pašu personu.

Soģu grāmatas pirmajā nodaļā Jūdas cilts ieņem arī Gazas, Aškelonas un Ekronas pilsētas. Bet jau nākamajā pantā Bjh beles sastādītāji saka par Jūdas cilti, ka «viņi spēja gan ieņemt kalnu apgabalus, turpretim ielejas iedzīvotājus viņi sev pakļaut nevarēja, jo tiem bija dzelzs kaujas rati», kaut gan minētās pilsētas atradās tieši piekrastes zemienes joslā. Runa šeit ir par filistiešiem, kurus izraēlieši ne tikai kā neiekaroja, bet gluži otrādi — ar laiku tie Izraēla ciltis paklāj »0V)

So pretrunu samulsinātiem, mums beigās gribas jautāt, kuras no šīm pilsētām tad īsti ieņēma Jozua, kuras — viņa palīgi un pēcteči, un kādas kānaāniešu pilsētas izraēlieši patiešām iekarojuši.

Un, ja mēs vēl atcerēsimies, ka Jērika un Aja izraēliešu iebrukuma laikā jau sen bija nopostītas un ka Jozuas personība vispār ir pārlieku problemātiska, mēs nonākam pie pārliecības, ka Bībeles sestā grāmata nav uzskatāma par ticamu vēstures avotu.

Mūsdienu prasības šeit atkal atšķiras no Bībeles sakopotāju nodomiem. Viņus neinteresēja vēstures patiesība šā vārda tagadējā nozīmē, un viņi nelikās ne zinis par hronoloģiju. Viņus vadīja tikai viena doma: ar izvēlētiem piemēriem parādīt, ka Kānaānas iekarošana bija Jahves solījuma izpilde, tātad notikums ar reliģisku nozīmi. Dzenoties pēc šā mērķa, viņi visai patvaļīgi izrīkojās ar vēsturiskiem dokumentiem: dažus pilnīgi noklusēja, bet citus pārstrādāja. Šo izdarību rezultātā Bībeles sestā grāmata kļuva par reliģiski morālu nostāstu sakopojumu. Šie nostāsti māca, ka izraēliešiem par visu jāpateicas Jahvem, kurš sekojis Kānaānas iekarošanas gaitai un vajadzības gadījumā nācis savai tautai palīgā ar brīnumdarbiem. Iebrukuma vadītājs Jozua tikai tāpēc uzvarējis, ka bijis uzticīgs jahvisma piekritējs. Sava mūža nogalē viņš nostiprinājis Sinaja kalna derību un nomiris svētuma oreola apstarots kā gudrs tautas skolotājs un nelokāms Mozus atstātā mantojuma aizstāvis.

Šādu interpretāciju izvirzot sava darba pamatā, Bībeles tekstu sakopotājiem neizbēgami vajadzēja parādīt Kānaānas iekarošanu kā notikušu faktu. Pēc viņu versijas, kānaānieši tika pilnīgi iznīcināti vai arī paverdzināti., Tas bija pilnīgs izredzētās tautas triumfs, kurš nepieļāva nekādu kompromisu vai žēlsirdību pret uzvarētajām tautām. Jahve, kam piemita barga, nepielūdzama kara dieva īpašības, saviem piekritējiem mācīja nesaudzēt pat sievietes, bērnus un kustoņus. Saskaņā ar 5. Mozus grāmatā atrodamo kara zvērestu ieņemtajās pilsētās netika atstāts akmens uz akmens. Pat vērtīgs kara laupījums tika atdots par upuri liesmām, bet, ja kāds, kā, piemēram, Ahans, pārkāpa svēio zvērestu un piesavinājās daļu laupījuma, tad to sodīja ar nāvi.

Pie reizes jāatzīmē, ka būtu aplam šos notikumus novērtēt mūsdienu morāles jēdzienu garā. Tas bija barbarisks laikmets, vispārējās kara parašas ļāva nogalināt gūstekņus un ieņemto cietokšņu iedzīvotājus, nežēlīgi sakropļot vai nonāvēt pretinieka ķēniņus, pielietot viltu un nodevību. Tādi tajos tālajos laikos bija parastie karošanas paņēmieni. Šajā ziņā izraēlieši bija uzticīgi sava laikmeta dēli un ne ar ko neatšķīrās no citām senās pasaules tautām. Totālus karus izcīnīja babilonieši, ēģiptieši, asīrieši un, kā tas mums zināms no Homēra, arī grieķi.

Turklāt mēs vēlāk redzēsim, ka Bībeles hronisti, reliģiskā fanātisma apdvesti, izraēliešu briesmu darbus lielā mērā pārspīlējuši. Jau Jozua noslēdza līgumus ar gibeoniešiem, bet no Soģu grāmatas mums zināms, ka Kānaānas zemē vēl turpināja dzīvot daudzas vietējās tautas.

Ņemot to vērā, rodas jautājums, vai Jozua patiesi iekaroja Kānaānu. Tā kā Soģu grāmata patiesībā ir stāstījums par izraēliešu atbrīvošanās cīņām no kānaāniešu tautu virskundzības, kas laiku pa laikam Izraēlam uzspieda savu jūgu, tad uz šo jautājumu jāatbild noliedzoši.

Bet ko gan šādā gadījumā īsti paveica Jozua? Atbildi uz šo jautājumu deva tikai arheoloģija mūsu gadsimta sākumā. Pirmais, ļoti svarīgais atklājums bija ēģiptiešu vāzes, uz kurām faraoni lika uzrakstīt Palestīnas naidīgo vai sadumpojušos pilsētu nosaukumus. Lielos reliģiskos svētkos šīs vāzes tika sasistas par nolādējuma zīmi. Ēģiptiešu uztverē tas nebija tikai simbolisks akts, jo viņi svēti ticēja, ka, iznīcinot kādas tautas, pilsētas vai atsevišķa cilvēka nosaukumu, tiek patiesi iznīcināts arī šā vārda nesējs.

Bībeles pētniekiem tomēr svarīgi bija tas, ka uz vāžu su- ķēm izdevās salasīt vairāku Bībelē pieminētu Kānaānas pilsētu nosaukumus, kas bija pirmā liecība, ka šajā ziņā uz to var paļauties.

Pēc tam vairākas arheoloģiskas ekspedīcijas sāka meklēt minētās Kānaānas pilsētas. Amerikāņi atklāja Bēteles pilsētas drupas, kas atradās pusotra kilometra attālumā no Ajas. Iz- rokoties cauri vairākiem kultūras slāņiem, beidzot tika sasniegtas drupas, kuru cilme, neapšaubāmi, bija attiecināma uz 12. gadsimtu pirms m. ē. Tur atklāja briesmīga ugunsgrēka pēdas, jo pelnu slānis namu drupās sniedzās līdz pusotram metram, bet sasistās dievekļu statuetes liecināja, ka postījumus izdarījuši sveši iebrucēji. Vēl dziļāki izrakumi rādīja, ka Bētele bija dibināta bronzas perioda agrīnajā posmā, aptuveni tajā pašā laikā, kad tika nopostīta Aja. Bībeles pētnieki uzskata par iespējamu, ka hronisti būs kļūdījušies un vienkārši sajaukuši Aju ar Bēteli. Aja jau pāris gadu simtus pirms Jozuas bija nopostīta un nekad vairs netika atjaunota. Turpretim uz Bēteles drupām izraēlieši uzcēla savus mitekļus.

Tādējādi viegli varēja rasties uzskats, ka Ajas drupas radušās tajos laikos, kad Jozua vadīja izraēliešu iebrukumu Kānaānā.

Bez tam tika atraktas vēl Lahišas, Eglonas, Debīras, Hebronas un citu pilsētu drupas, un visur 12. gadsimta pirms m. ē. nosiāņojumā sastapa vardarbības un ugunsgrēku pēdas. 1956. gadā Jeruzalemes universitātes rīkotā ekspedīcija atklāja nelaimīgā ķēniņa Jabīna galvaspilsētas Hacoras paliekas. Šis cietoksnis atradās uz ziemeļiem no Galilejas ezera, un tajā bija dzīvojuši ap 40 000 cilvēku. Izrakumi deva iespēju noskaidrot, ka 17. gadsimtā pirms m. ē. pilsētu ieņēmuši hiksosi, Ēģiptes iekarotāji. Plašs zemes uzbērums un zirgu staļļu paliekas liecināja, ka tur bijis izvietots spēcīgs garnizons ar kaujas ratiem un zirgiem.

Taču mums vissvarīgākais ir tas, ka arī Hacora 12. gadsimtā pirms m. ē. bija kritusi par upuri lielam ugunsgrēkam.

Toties nekādas ugunsgrēka un postījumu pēdas netika atklātas Gibeonas pilsētā, un tieši tas apstiprina Bībeles nostāstu. Gibeona taču brīvprātīgi kapitulēja un tādā kārtā paglābās no izpostīšanas. Interesanti atzīmēt, ka izrakumi apstiprināja Bībeles apgalvojumus vēl arī citā ziņā. Jozuas grāmatas 10. nodaļas 2. pantā burtiski lasāms: «… Gibeona bija liela pilsēta, kā jau viena no ķēniņa valsts pilsētām…» Drupas atrada Jordānijas ciematā Eldžibā, kādus astoņus kilometrus uz ziemeļrietumiem no Jeruzalemes. Gibeona aizņēma milzīgu platību, un tajā bija daudz ielu, laukumu, tempļu un sabiedrisku iestāžu. Par pilsētas turību liecināja neskaitāmi bronzas izstrādājumi, kas tika atklāti kapenēs un namu drupās. Tāpat izrādījās, ka pilsētas iedzīvotāji jo plaši nodarbojušies ar starptautisko tirdzniecību, jo starp krūzēm, kausiem, bļodām, statuetēm, nažiem, skarabejiem un gredzeniem atrasts daudz trauku, kas ievesti no Kipras un Sīrijas. Ar ko tirgojās gibeonieši? Spriežot pēc atrastajiem kubliem vīnogu sulas izspiešanai un pagrabiem tās uzglabāšanai, viņi bijuši vīna ražotāji un eksportētāji. Ir atrastas pat krūkas, uz kurām iegravēts Gibeonas vārds. Tajās vīns sūtīts svešzemju patērētājiem.

Pateicoties šiem atklājumiem, kļuva skaidrs, kāpēc gibeonieši padevušies ar tādiem noteikumiejn, kas tiem nedara nekāda goda. Viņi taču bija tirgoņi, kuriem tirdzniecībā bija lielāka pieredze nekā kara lietās. Un šķiet, ka viņi savu mērķi sasnieguši, lai gan tas viņiem maksāja politisko neatkarību. Labi saglabājušies aizsardzības mūri, kā arī citi arhitektūras pieminekļi liecina, ka Gibeona paglābusies no citu kānaāniešu pilsētu likteņa un plaukusi vēl arī Izraēla virskundzības laikā.

Runājot par arheoloģiju, beigās der atzīmēt vēl kādu citu ievērības cienīgu apstākli. Kā mums zināms, Jozua ticis apglabāts Timnat-Serā Ēfraima kalnā. Septuaginta (Vecās Derības tulkojums grieķu valqdā) sniedz interesantu informāciju, ka viņam kapā ielikti akmens naži, ar kuriem izraēlieši Gilgalā bija tikuši apgraizīti. Un raugi, 1870. gadā vienā no alu kapenēm, kas tika atklātas šajā apvidū, atrada lielu daudzumu akmens nažu. Protams, būtu aplamība, ja mēs no šā fakta pārsteidzīgi secinātu, ka minētajā alā atrasts Jozuas kaps. Taču nav izslēgta iespēja, ka Bībeles versija par apgraizīša- nos sakņojas šajās zemēs apmetušos kānaāniešu cilšu kulta sensenās parašās. Apgraizīšanas rituāls bija nodibinājies pilnīgi patstāvīgi daudzās senlaiku tautās. Tāpēc varētu izvirzīt tēzi, ka izraēlieši četrdesmit gadu ilgajos klaiņojumos pa tuksnesi tik pamatīgi bija aizmirsuši Mozus norādījumus par apgraizīšanos, ka viņi šo rituālu atjaunoja tikai kānaāniešu cilšu ietekmē Timnat-Serā.

Taču atgriezīsimies pie Jozuas karagājieniem. Ja mēs pilsētas, par kurām zināms, ka tās tikušas nodedzinātas 12. gadsimtā pirms m. ē., savienosim ar līniju, tad dabūsim viņa karagājienu patieso maršrutu. Tas vispirms mums dos iespēju noskaidrot, ka pretēji Bībeles sastādītāju apgalvojumiem Jozua nekādā ziņā nav pakļāvis visu Kānaānu. Viņš gājis — kā savā grāmatā «Un tomēr svētajiem rakstiem ir taisnība» izsakās Verners Kellers — «pa mazākās pretestības līniju». Jozua izvairījies no spēcīgiem cietokšņiem, ieņemdams galvenokārt reti apdzīvotos kalnu apvidus, kā, piemēram, Jordānas abus klinšainos krastus. Bet viņš pat nemaz nemēģināja ieņemt auglīgās ielejas, kuras gandrīz divus sekojošos gadsimtus vēl palika kānaāniešu rokās. Starp Jūdas un Ēfraima kalniem sardzē turpināja stāvēt jebusiešu cietoksnis Jeruzaleme, bet piejūras pilsētas kļuva par filistiešu laupījumu. Tālāk ziemeļos savu neatkarību paglāba gibeoniešu pilsētu federācija. Ziemeļu apvidos apmetušās izraēliešu ciltis no to tautas brāļiem dienvidos šķīra kānaāniešu cietokšņu virtene Jezreēlas ielejā. Ar vārdu sakot, zemienes saglabāja pārsvaru pār kalnu novadiem. Šādas situācijas izveidošanās iemesls bija kānaāniešu labākais apbruņojums. Viņu rīcībā bija daudz kaujas ratu ar tajos iejūgtiem straujiem rumakiem. Taktiskā ziņā tas bija zibenīgu triecienu ierocis, kurš izrādījās sevišķi bīstams izraēliešu kājnieku karaspēkam.

Jozuas karagājiens tātad drīzāk bija pakāpeniska infiltrā- cija Kānaānas retāk apdzīvotajos apvidos, kurus sargāja vājāki pretestības punkti. Leģendārajam karavadonim, neraugoties uz Jahves palīdzību, neizdevās galīgi pakļaut Kānaānu. Atsevišķām izraēliešu ciltīm pēc viņa nāves vajadzēja izcīnīt grūtas kaujas par savu pastāvēšanu, un nereti tās nokļuva kānaāniešu jūgā, bet tajos laika posmos, kad nodibinājās mierīga kopdzīve, pakļāvās kānaāniešu augstākās kultūras un reliģijas ietekmei. Par šiem grūtajiem cīniņiem ar naidīgajiem iezemiešiem tad nu mēs arī lasām Soģu grāmatā.

Jābrīnās, kā vispār bija iespējams primitīvas, slikti bruņotas tautas uzbrukums zemei ar daudz attīstītāku civilizāciju, zemei, kurai bija daudz cietokšņu ar labi apbruņotām karaspēka vienībām. Taču izraēliešu sekmes kļūst saprotamas, ja ņemam vērā tā laika pasaules politisko situāciju. Kānaāna, kura pēc sava ģeogrāfiskā stāvokļa veidoja it kā tiltu starp Āfriku un Āziju, aizvien bija bijusi lielo Mezopotāmijas valstu un Ēģiptes sacensības objekts. Pēc hiksosu padzīšanas tā trīs gadsimtus ilgi bija Ēģiptes province. Kānaānā pastāvošo iekārtu faraoni neaizskāra. Nocietinātajās pilsētās valdīja galvenokārt svešas izcelsmes augstmaņi, bet vietējo iedzīvotāju masas, kuras runāja arī ebrejiem saprotamā valodā, nodarbojās galvenokārt ar lauksaimniecību, un tām nebija nekādu politisko tiesību.

Tomēr lielākajās kānaāniešu pilsētās bija izvietoti ēģiptiešu garnizoni, un tur uzturējās arī pavaldoņi, kuru galvenais uzdevums bija nodevu piedzīšana. Atsūtītie nodevu ievācēji turklāt bija negodīgi cilvēki un arī paši uz savu roku aplaupīja vietējos iedzīvotājus, lai tikai ātrāk iedzīvotos bagātībā. Ēģiptes karaspēka vienības sastāvēja no dažādu rasu un tautību algotņiem. Tā kā tiem bieži vien laikā neizmaksāja algas un tāpat apkrāpa, izsniedzot pārtiku, tad kareivji klaiņoja pa ciematiem, laupīdami visu, kas vien pagadījās pa rokai.

Kānaānas iedzīvotājus augstmaņi spieda strādāt smagus klaušu darbus piļu nocietinājumu celtniecībā, aplaupīja sveši kara algotņi; patiesībā viņi bija nospiesti gandrīz vai vergu stāvoklī, grima aizvien dziļāk nabadzībā un samazinājās arī skaitliski. Kādreiz ziedošā Kānaānas zeme tādā veidā bija iegrūsta dziļā postā.

Šis pagrimuma process zināmā mērā atspoguļojās arī dažos Jozuas un Soģu grāmatas fragmentos. To tāpat apstiprina Telelamarnā atrastās ķīļraksta plāksnītes, kā arī arheoloģiskie izrakumi. Šā laikmeta celtnes, ieskaitot pat dižciltīgo pilis, bija diezgan trūcīgas, nolaistā stāvoklī bija arī pilsētu aizsardzības ierīces. Par vispārēju nabadzību tāpat liecina tas, ka izrakumos atrasts ļoti maz greznuma priekšmetu. Kānaāna ķēniņu un viņu ēģiptiešu suverenu valdīšanas laikā bija kļuvusi par nomaļu un atpalikušu provinci.

Mēs jau pieminējām, ka Ramzess II pēc daudzu gadu ilga kara noslēdza draudzības līgumu ar hetu valsti. Pēc viņa nāves Ēģiptē iebruka indoeiropieši, tā sauktās jūras tautas. Savos karagājienos cauri Grieķijai un Mazāzijai tās sagrāba hetu valsti, uzkundzējās Vidusjūras piekrastei un iebruka Nīlas deltā. Faraonam Merneptaham izdevās iebrukumu atvairīt, taču grūtās cīņas ļoti novārdzināja Ēģipti. XIX dinastijas pēdējo faraonu valdīšanas laikā valsti pārņēma haoss. Tad arī izcēlās viens no daudzajiem apspiesto zemnieku, amatnieku un vergu dumpjiem, Ēģipte sašķēlās vairākās neatkarīgās valstiņās, bet ap faraona troni iedegās ilga un sīva cīņa.

Beidzot varu visā valstī pārņēma XX dinastija. Šīs dinastijas otrais faraons Ramzess III atsita jaunu «jūras tautu» iebrukumu, smagi tās sakaudams jūras kaujā Pēlūzijas tuvumā. Bet viņa pēcteči, tā sauktie Ramzesīdi, bija vāji un nespējīgi valdnieki. Zemē pastiprinājās jukas, nabadzīgākie iedzīvotāju slāņi bija iegrimuši tādā postā, ka ik pēc kāda laika izcēlās nemieri. Par galveniem šā haosa vaininiekiem uzskatāmi priesteri, kuri bija sagrābuši milzum daudz lauksaimniecībai noderīgās zemes un aklā egoismā negribēja rūpēties par pārtikas piegādi badā mirstošai tautai.

Tā visa sekas bija pilnīgs Ēģiptes autoritātes sabrukums. Cik lielā mērā bija pagrimusi Ēģiptes valdnieka vara, mēs redzam no kāda uz papirusa rakstīta ziņojuma, kura autors ir ēģiptiešu sūtnis Venamons. Tēbu priesteri bija viņu nosūtījuši uz Libānu ar uzdevumu sagādāt ciedrus svētlaivas būvei dievam Amonam Ra. Venamons pa jūru devās uz Biblu. Pa ceļam viņš iegriezās Doras ostā, bet tur viens no kuģa ļaudīm nozaga viņam visu zeltu un sudrabu, kurš bijis domāts samaksai par ciedriem. Tā kā zaglis bija paslēpies pilsētā, Venamons pieprasīja viņu izdot. Bet vietējais valdnieks droši vien gribēja laupījumu paturēt sev. Atklāti izsmiedams kādreiz varenās valsts sūtni, viņš visādi novilcināja prasības izpildi, līdz Venamons, veltīgi nogaidījis deviņas dienas un nekā nepanācis, devās tālāk.

Vēl lielāku pazemojumu sūtnim vajadzēja piedzīvot Biblā. Sās feniķiešu ostas valdnieks, uzzinājis, ka Venamons ieradies bez naudas, ne tikai kā nedeva viņam ciedrus uz parāda, bet pat apķīlāja sūtņa kuģi, tajā pašā laikā pavēlēdams viņam kā nevēlamam ārzemniekam nekavējoties atstāt pilsētu. Tā kā Venamonam vairs nebija kuģa, viņš šo pavēli nevarēja izpildīt, bet, kad sūtnis mēģināja aizbraukt uz sveša kuģa, viņu apcietināja.

Pēc ilgas ņirgāšanās un kaulēšanās beidzot panāca vienošanos: Venamons aizsūtīja uz Tēbām pēc naudas un maiņas precēm, lai atgūtu kuģi un iegādātos vajadzīgos ciedrus. Cena, kādu, izmantodams Ēģiptes vājumu, pieprasīja Biblas valdnieks, bija pārspīlēti augsta. Neskaitot zeltu un sudrabu, viņš saņēma daudz citu vērtīgu ēģiptiešu izstrādājumu, un proti: desmit karalisku tērpu no visaugstākā labuma liniem, pieci simti tīstokļu papirusa, pieci simti vērša ādu, pieci simti rituļu virvju, divdesmit maisu lēcu un trīsdesmit grozus zivju.

Ēģiptes valsts pagrimums norisinājās reizē ar politiskā haosa pastiprināšanos Āzijā. Hetu un mitāniešu valstis bija kritušas zem «jūras tautu» triecieniem. Kasitu dinastijas valdītā Babilonija bija vāja, un to nopietni apdraudēja Asīrijas un Ēlamas augošā varenība. Tas bija viens no tiem retajiem laika posmiem senās pasaules vēsturē, kad Kānaānā nesadūrās Āzijas un Ēģiptes tīkojumi.

Bijušie Ēģiptes vasaļi Kānaānā tagad jutās kā neatkarīgi suvereni. Cenšoties paplašināt savu valstiņu teritoriju, viņi cits ar citu izcīnīja niknas kaujas par katru sprīdi zemes, par katru robežas ežu. Zeme politiski sadrumstalojās un pat vislielāko briesmu brīžos nespēja radīt kopēju aizsardzības fronti. Cik tālu. aizgājis šis sairums, liecina Jozuas grāmata, kurā sacīts, ka viņš nogalinājis trīsdesmit vienu ķēniņu.

Ņemot vērā šādu politisko situāciju, Jozuas politikas sekmes kļūst pilnīgi saprotamas. Viņam pretim nestājās visas Kānaānas apvienotie spēki, bet gan atsevišķi sīki valdnieciņi vai arī lokālas apvienības, kas uz ātru roku tika radītas kopīgai aizsardzībai. Izraēlieši pārspēja viņus ne tikai ar kareivīgu garu, bet arī skaitliski.

Kānaānas vājums turklāt sakņojās jau pieminētajā sadrumstalotībā. Stāvoklis šeit Jozuas iebrukuma laikā daudzējādā ziņā atgādina lielās Romas impērijas pagrimuma laikmetu. Ar nodevām nomāktās un nabadzībā nospiestās Itālijas tautas masas apsveica ģermāņu iebrucējus kā atbrīvotājus. Tie nesa sev līdzi sociālu revolūciju un labāku laiku solījumu un katrā ziņā darīja galu dārgās un korupcijas saēstās birokrātijas valdīšanai, bet šis birokrātiskais aparāts pēdējo ķeizaru laikā bija pieaudzis līdz nejēdzībai un izsūca sabiedrībai visas dzīvības sulas.

Iedomāsimies tagad situāciju izraēliešu iebrukuma brīdī. Zemniekiem un amatniekiem, kuri jau savstarpējos karos bija cietuši lielus zaudējumus, nebija nekādas patikas cīnīties. Ar varu iesaistīti karaspēkā, viņi cīnījās gļēvi un labprāt aizbēga no kaujas lauka. Tas taču nebija viņu karš, bet gan viņu kungu karš, kuriem tad arī bija visvairāk ko zaudēt. Un iespējams pat, ka klusībā viņi simpatizēja izraēliešu iebrucējiem: tie ne tikai izrādījās tādi paši vienkārši ļaudis, bet vēl runāja valodā, kura bija tik tuvu rada viņu valodai, ka abas puses varēja brīvi saprasties.

Bet vai kānaāniešu tauta būtu varējusi simpatizēt iebrucējiem, kuri, pēc Bībeles versijas, veda nežēlīgu un totālu karu, nogalinot gūstekņus, un apkaujot līdz pēdējam visus mierīgos iedzīvotājus? Atkārtosim jau agrāk sacīto, ka Bībeles tekstu apstrādātāji stipri pārspīlējuši izraēliešu nežēlību. Pārlasot Soģu grāmatu, pārliecināmies, ka iekarotāji, pateicoties jauktām laulībām, ātri saradojušies ar vietējiem iedzīvotājiem un kļuvuši par dedzīgiem vietējo dievu piekritējiem. 5o faktu notušēt nav spējuši pat Bībeles tekstu apstrādātāji, kas tikai centušies to iztulkot tādējādi, ka Jahve atstājis dzīvus tik daudz kānaāniešu tāpēc, lai sodītu izraēliešus par atkrišanu no viņa un Mozus bauslību pārkāpšanu.

Viss liecina, ka Kānaānas iedzīvotāju plašas masas patiešām bijušas iebrucējiem draudzīgi noskaņotas un vēlāk bez jebkādas pretestības samierinājušās ar ienācēju apmešanos tiem līdzās.

Šāds noskaņojums droši vien bija viens no svarīgākajiem iemesliem, kāpēc izdevās Kānaānu tik viegli iekarot.

Pēc Bībeles nostāstiem, Jozuam uzvarēt talkā nācis pats Jahve, palīdzot izraēliešiem ar saviem brīnumdarbiem. Bībeles tekstu apstrādātāji šādā veidā, protams, gribējuši pasvītrot iekarošanas pārdabisko raksturu. Taču arī šoreiz, tāpat kā daudzos iepriekš minētos gadījumos, Bībeles versija n.av gluži no pirksta izzīsta. Bībeles sastādītāji atbilstoši savai tendencei tikai iztulkojuši zināmus notikumus, kuri patiešām atgadījušies Kānaānas karu laikā. Jozuas grāmatā mēs sastopamies ar trim brīnumdarbiem, un tiem visiem atrodams dabisks izskaidrojums.

Pirmais brīnumdarbs bija Jordānas tecējuma pēkšņā apturēšana. Par to Jozuas grāmatas 3. nodaļas 16. pantā lasām sekojošo: «Tad ūdens, kas plūda klāt pa straumi, sastājās it kā kādā lielā aizsprostojumā, kurš sniedzās līdz pašai Adomas pilsētai, kas atrodas sānis Cartanai; bet tie ūdeņi, kas ar straumi plūda lejup uz Sāls jūru, gan izsīka, gan izplūda sāņus.»

Bībeles tekstā pieminētā Adomas pilsēta tad nu arī palīdzēja zinātniekiem izskaidrot šo brīnumu. Divdesmit piecus kilometrus uz ziemeļiem no Jērikas JordSnā atrodams brasls, kuru līdz šai dienai sauc par Eldamiehas braslu. Bet upes austrumu krastā paceļas nelielā Teleldamiehas nokalne.

Abi šie nosaukumi neapšaubāmi atvasināti no senās Adomas, kuras drupas nesen tika atklātas zem pieminētās nokalnes.

Jordāna šajā vietā plūst dziļā gravā starp kaļķakmens un māla slāņu krastiem, kur bieži notiek vulkāniskas cilmes tektoniski grūdieni. Tādās reizēs nereti atgadās, ka klinšu bluķi nobrūk upes gultnē un tur izveido aizsprostojumus, kuri aiztur ūdens plūsmu. 1927. gadā Jordāna šādā veidā tika aizsprostota gandrīz uz veselu diennakti. Odens šajā laikā uzplūda ziemeļos no Eldamiehas, bet upes dienvidu posms no aizsprosta līdz Nāves jūrai kļuva tik sekls, ka tas bija pārejams gandrīz sausām kājām.

Šo faktu gaismā neviļus rodas neatvairāms secinājums, ka neparastais atgadījums ar Jordānas upes tecējuma apstādinā- šanu patiesi būs noticis, taču to izsaucis nevis Jahve, bet šajā apvidū gluži parasta dabas kaprīze.

Tagad rodas jautājums: kāpēc Bībeles apstrādātāji ne ar vienu vārdu neieminas par zemestrīci? Šķiet, tas darīts tīšām un ar noteiktu nolūku. Jordānas kalnaino apvidu iedzīvotāji gluži labi zināja, ka zemestrīce var aizsprostot Jordānu tieši pie Adomas pilsētiņas. Tādēļ viņus būtu bijis grūti pārliecināt, ka tas noticis, pateicoties brīnumdarbam. Bībeles apstrādātāji atskārta, ka viņu teoloģiskā interpretācija var izraisīt šaubas, un tāpēc, stāstot par šo notikumu, izlaida visu, kas neatbilda viņu nodomiem.

Taču, neraugoties uz šīm pūlēm, tautas atmiņā zemestrīces fakts pilnīgi neizgaisa un palaikam uznirst citos Bībeles fragmentos. Tā, piemēram, gaišreģe Debora savā apgarotajā uzvaras dziesmā pavēsta: «Kungs, kad tu iznāci no Seīras, kad tu izgāji no Ēdomas laukiem, tad zeme drebēja savos pamatos, tad ir debesis pārplūda, mākoņiem gāžoties zemē.» Bet 114. psalmā, kurš, šķiet, saistās ar notikumiem Jozuas dzīves laikā, atrodam šādu dzejisku teikumu: «Jūra to redzēja un bēga, Jordāna pagrieza atpakaļ savu straumi. Kalni lēkāja kā auni un pakalni kā jauni jēri.» Kā redzam, apgrūtinošais robs Bībeles apstrādātāju aprakstā tiek aizpildīts: Jordāna apturējusi savu tecējumu tāpēc, ka notikusi zemestrīce un tās gultni aizsprostojuši no krastiem nobrukuši klints bluķi.

Otrs brīnums ir Jērikas mūru sabrukšana. Bībeles pētnieki arī šajā teiksmā uzgājuši īstenībai atbilstošus faktus. Iekams mēs īsumā izklāstīsim viņu hipotēzes, mums jāatgādina jau agrāk citā sakarā sacītais. Jērikas atklājēji, tātad arheologi, kuri šajā jautājumā ir viskompetentāki, noteikti apgalvo, ka Jērikas cietoksnis kritis par upuri iebrucējiem jau simts gadu pirms izraēliešu iebrukuma, un tāpēc Bībeles Jozua nevarēja būt šā cietokšņa uzvarētājs.

Zinātnieki uzskata par iespējamu, ka Jēriku varēja nopostīt kādas citas ebreju ciltis, kuras vadījis cilvēks ar tādu pašu vārdu kā Bībeles Jozuam. Jūdas virskundzības laikā, tiecoties pēc Kānaānas ziemeļos un dienvidos apmetušos ebreju cilšu politiskas un garīgas apvienošanas, abas šīs personas pakāpeniski teiksmās varēja tikt identificētas. Tad, protams, reizē ar ziemeļos mītošo cilšu varoni Jozuu vēstures teiksmju krātuvē tika ietilpināts vesels kopums ar viņa vārdu saistītu nostāstu, starp citu, arī par Jērikas ieņemšanu. Tātad, pēc šīs koncepcijas, Bībeles Jozua ir divslāņains veidols, kurš radies, apvienojot dažādos laikmetos un atšķirīgos novados dzīvojošu ebreju cilšu leģendu elementus.

Paturot prātā šo piebildi, mēs tagad varam pievērsties tam, ko par Jērikas ieņemšanas brīnumu saka arheologi un vēsturnieki.

Jērikas atklājēji uzskata, ka cietoksnis droši vien gājis bojā zemestrīcē un ugunsgrēkā. To rāda apkvēpušās akmens un ķieģeļu krāsmatas, pārogļojušies koka gabali, kā arī biezā pelnu kārta, kas sedz virsējā kultūras slāņa drupas. Bez tam nocietinājumu mūru paliekās redzamas dziļas plaisas, bet māju jumti, pēc visa spriežot, iegruvuši pēkšņi, aprokot zem sevis ikdienas dzīves piederumus.

Taču tas nebūtu saskaņā ar Jozuas grāmatu, jo tajā apgalvots, ka cietokšņa mūri sabrukuši no uzbrucēju tauru skaņām un kliedzieniem. Bībeles pētnieki, pūlēdamies saskaņot arheoltfģisko pētījumu rezultātus ar Bībeles versiju, izvirzījuši citu, pārliecinošāku hipotēzi.

Pateicoties ķīļraksta dokumentiem, mums zināms, ka pa- rakšanās zem nocietinājumu mūriem ir viens no vissenākajiem aplenkšanas tehnikas paņēmieniem cilvēces vēsturē. Nakts aizsegā ielencēji parakās zem nocietinājumu pamatiem, atbalstīdami tos uz resniem bluķiem. Noteiktā brīdī bluķus aizdedzināja, un mūri iebruka izraktajās bedrēs, izraisīdami paniku cietokšņa aizstāvju vidū, bet uzbrucējiem pavērdami ceļu uz pilsētu.

Iespējams, ka šī visai iedarbīgā taktika pielietota arī Jērikas aplenkuma laikā. Kamēr tika veikti parakšanās darbi, uzbrucēju vadonis droši vien centās novērst cietokšņa aizstāvju uzmanību un noslāpēt pazemes trokšņus. 5ajā nolūkā viņš pielietojis visai atjautīgu viltību, likdams savām bruņotajām vienībām soļot apkārt cietoksnim, pūšot taures un izbrēcot kaujas kliedzienus. Izrakumos atrastās ugunsgrēka pēdas nekādā ziņā nerunā pretim šai hipotēzei, jo Jozuas grāmatā taču lasāms, ka izraēlieši pēc Jērikas ieņemšanas pilsētu «nodedzināja līdz ar visu, kas tajā bija, ar uguni».

Visvairāk domstarpību izraisījis trešais izraēliešu iebrukuma laikā notikušais brīnums. Vajājot piecu Dienvidkānaānas ķēniņu karaspēku, Jozua it kā esot apstādinājis saules un mēness gaitu, lai pretinieki nakts tumsā nevarētu aizbēgt. Pat viskvēlākie fideisti neiedrošinājās apgalvot, ka Jozuam bijusi tik liela vara pār sauli un mēnesi. Tika meklēti visdažādākie šā brīnuma izskaidrojumi, izejot no pieņēmuma, ka Bībele runā patiesību un tāpēc aprakstītajai dabas parādībai patiesi bija vajadzējis notikt. Mēs šeit nevaram izklāstīt visas šajā sakarā izvirzītās hipotēzes. Piemēra dēļ minēsim tikai vienu no tām, kurai savā laikā bija visvairāk piekritēju.

Tās pamatos likts pieņēmums, ka pēkšņi uznācis krusas mākonis radījis pilnīgu tumsu. Saule jau bijusi tuvu rietam pie apvāršņa līnijas, bet tad, tūcei pašķiroties, tā atmirdzējusi mākoņu plaisā, radot iespaidu, ka pēkšņi ataususi diena. Šo negaidīto gaismas brīdi izmantojuši izraēlieši, lai dotu kānaāniešiem pēdējo triecienu. Vēlāk no šā atgadījuma tautas iztēlē izveidojās teiksma, it kā Jozua brīnumainā kārtā būtu apstādinājis sauli un mēnesi, lai nodrošinātu sev galīgo uzvaru.

Taču vēlāk izrādījās, ka tas dibinās uz pārpratumu. Jozua priecīgā pacilātībā izsaucas:

«Saule, apstājies pār Gibeonu, Un tu, mēnesi, pār Ajalonas ieleju! Tad saule palika mierā, un mēness apstājās, Kamēr tauta atriebās saviem ienaidniekiem!»

(Jozuas grāmatas 10. nodaļa, 12. un 13. pants):

Skaidri redzams, ka vēstījumam par notikušo brīnumu ir nepārprotams dzejiska sacildinājuma raksturs. Šo pantu autors ar metaforas palīdzību gribējis pasvītrot, cik liela bijusi Jozuas izcīnītā uzvara un ka tās satriecošais zibenīgums izbrīnā licis apstāties pat saulei un mēnesim. Ar līdzīgām hiperbolām mēs ļoti bieži sastopamies senajos dzejojumos, starp citu, arī Homēra sacerējumos. Aprakstītais brīnums tātad nav jāsaprot burtiski; tā ir vienkārši stilistiska figūra, kas sacildinātā un eksaltētā izteiksmē pauž Jozuas slavu.

Pēdējās šaubu paliekas šajā ziņā izkliedēja vēlākie lingvistiskie pētījumi. Noskaidrojās, ka citētā četrrinde ir burtisks citāts no «Varoņu grāmatas», ko Bībeles hronisti ietilpinājuši tās tekstos krietni vēlāk. «Varoņu grāmata» bija sens himnu un īsu episku poēmu krājums, ko senie ebreji ļoti cienījuši. No šīs senās antoloģijas ņemts citāts tika atrasts vēl Samuēla 2. grāmatas 1. nodaļas 18. pantā. Tādējādi galīgi tika izkliedēta teiksma par saules apstādināšanu.

Soģu grāmata ir Jozuas grāmatas tiešs turpinājums un aptver laika posmu aptuveni no 1200. līdz 1050. gadam pirms m. ē. jeb periodu no Jozuas nāves līdz Samuēla nodibinātās monarhistiskās iekārtas sākumiem.

Bībeles sastādītāji tomēr neuzrakstīja pilnu šā laikmeta vēsturi un nesaistīja faktus un notikumus to hronoloģiskajā secībā. Tāpat kā iepriekšējās grāmatās, viņi centās ar atlasītu piemēru palīdzību parādīt, kāds liktenis sagaidīja izraēliešu cilfis, kad tās atkrita no Jahves un sāka kalpot svešiem dieviem. Tātad tā ir episku nostāstu sakopojums, kas lielā mērā atgādina skandināviešu sāgas. Šajos nostāstos daudz drūmas nežēlības, kareivīgas jezgas, ugunsgrēku svelmainās elpas un baismīgu atgadījumu, bet tajā pašā laikā arī ne mazums personīgas varonības, cēlu centienu un patiesi cilvēcisku iekšēju konfliktu. Vietumis šajos nostāstos mēs sastopam arī citur jau dzirdētus motīvus. Debora taču ir Izraēla Žanna d'Arka, un Jeftas meita iet nāvē tāpat kā Agamemnona upurētā Ifigenija. Simsonam ir daudz kopēju iezīmju ar Hēraklu, bet benjamīniešu groteski traģiskajās nedienās mēs atrodam ii kā pirmmetu romiešu teiksmai par sabīniešu nolaupīšanu.

Vienā grāmatā sakopojuši tik daudzus nežēlības, nekrietnības un satraucošu atgadījumu piemērus, tās apstrādātāji pēkšņi it kā atģidušies: šo drūmo sāgu krājums beidzas ar optimistisku izskaņu vēlāk pievienotajā, jau ar soģu laikiem saistītajā brīnumjaukajā vēstījumā par uzticīgo Ruti. Idilliskais, rāma miera apdvestais nostāsts par p|āvējiem, kuri atpūtas brīdī apsēžas pie kopēja azaida, par labsirdīgiem zemes arājiem un maiga rakstura sievietēm — tā taču ir pavisam cita pasaule salīdzinājumā ar vispārējām jukām, nekrietnībām un mežonību. Stāstījums par Ruti it kā tiektos mums atgādināt, ka soģu laikmetā, par spīti visam, eksistējusi normāla godprātīgu cilvēku pasaule, kurā saglabājusies ierašu skaidrība, gara vienkāršība un cilvēciska cieņa.

Lai gan Bībeles apstrādātāji pielāgojuši vēsturi savām reliģiskajām tendencēm, Soģu grāmata tomēr mums dod iespēju gūt diezgan skaidru priekšstatu par politisko iekārtu, kāda izveidojusies pēc Jozuas nāves. Vispirms mēs redzam, ka rases kopības ideja, ko izraēliešiem uztiepis Mozus un atbalstījis arī Jozua, nespēja izturēt laika pārbaudi. Sensenā, uz asinsradniecību dibinātā semītu cilts organizācija vēl bija pārāk spēcīga, lai tik ātri iznīktu pat jaunajos apstākļos, kad agrākie klejotāji bija apmetušies uz dzīvi vienā pastāvīgā vietā.

Atsevišķām ciltīm bija savas īpatnējas tradīcijas un ierašas, un to piederīgie runāja pat mazliet atšķirīgos dialektos. Kad pēc Jozuas nāves vairs nebija kopīga cilšu vadoņa, atkal kļuva samanāmas kādreizējās nesaskaņas, aizspriedumi un separātiskās tieksmes. Šo parādību veicināja fakts, ka, sairstot pirmatnējai kopienai un padziļinoties šķiru pretrunām, senāk ievēlētie cilšu vecajie pārveidojās par dzimtas augstmaņiem. Cilšu un dzimtu vadītāji piedēvēja sev valdnieku vai «priekšnieku» titulus līdz ar tādiem pievārdiem kā «varenais» vai «dižciltīgais». Tieši šie privileģētie slāņi tad arī sāka sacensties cits ar citu, ne tikai sagraudami Izraēla vienotību, bet arī izraisīdami asiņainus brāļu karus.

Šis laikmets izraēliešiem tātad bija politisko juku un patvaļas laikmets. Soģu grāmatā lasāms, ka «tanī laikā vēl nebija ķēniņa Izraēlā, un ikviens darīja, kas šķita taisns viņa acīs». Daniēls Ropss savā grāmatā «No Ābrahāma līdz Kristum» trāpīgi raksta, ka «Izraēla vēsture šajā laikā sadalās tik daudz atsevišķās vēsturēs, cik tajā bija cilšu».

Tautas sašķelšanās divpadsmit savstarpēji ķildīgās ciltīs izrādījās jo bīstamāka tāpēc, ka Jozua tikai daļēji bija iekarojis Kānaānu. Pašā zemes vidienā savu neatkarību bija saglabājušas spēcīgas kānaāniešu ciltis, kuru rokās atradās nocietinātas pilsētas un visauglīgākās zemienes. Izraēlieši sākumā apmetās maz apdzīvotajos kalnu apvidos, kur saglabāja vēl pa pusei klaiņojošu lopkopju dzīves veidu. Viņi necēla tur mūra mājas, bet mitinājās teltīs vai koka slieteņos. Tikai atsevišķos gadījumos viņi sagrāba zemi ar ieroču varu, bet lielākoties tā bija pakāpeniska, mierīga klejojošu ganu infiltrācija.

Atsevišķās Izraēla ciltis, kurām vajadzēja paļauties tikai uz saviem spēkiem, protams, nevarēja uzsākt cīņu pret apkārtējo kānaāniešu valstiņu valdniekiem. Lai gūtu iespēju apmesties to tuvākajā apkaimē, izraēliešiem reizēm vajadzēja atzīt šo valdnieku virskundzību un maksāt tiem nodevas. Šī ekonomiskā un politiskā atkarība bieži vien pārvērtās spaidos, klaušu darbos un nebrīvē.

Soģu grāmata patiesībā ir nostāstu krājums par klausībā nospiestām Izraēla ciltīm, kuras pēc ilgiem nebrīves gadiem savu tautas varoņu, tā saukto soģu vadībā beidzot bija uzsākušas atbrīvošanās karu. Bībele tuvāk stāsta par sešiem izciliem vadoņiem un piemin vēl sešus nenozīmīgākus, par kuriem nezinām nekā cita kā vien viņu vārdus.

Soģus senebreju valodā sauca par «šofetim» no darbības vārda «šafat» — tiesāt, sodīt. Taču viņu pienākumos neietilpa tikai tiesu funkcijas. Tas bija ļoti sens semītu tituls, kurā saucās visaugstākie pārvaldes ierēdņi. Feniķiešu pilsētās ik gadu ievēlēja koloniju pavaldoņus, kuru dēvēja par «su- fet». Kad Kartāga atšķēlās no Feniķijas metropoles un kļuva par suverēnu tirdzniecības vaļsti, tās priekšgalā joprojām palika «sufeti», kurus katru gadu no jauna ievēlēja tirgoņu plu- fokrātija. Reizēm, kad valsts palika bez ķēniņa, tos ievēlēja arī pašas Feniķijas pilsētvalstīs. Tā, piemēram, Tīrā valdības stūri tiem uzticēja laika posmā no 563. līdz 556. gadam pirms m. ē.

Bībelē tas viss parādīts drusku savādāk. Tur mēs redzam soģus galvenokārt kā karavadoņus sacelšanās vai partizānu cīņu laikā, un tikai dažkārt viņi it kā starp citu pilda arī civilās pārvaldes pienākumus. Visdrīzāk viņi bija militāri diktatori, kuri ar savām izcilajām personiskajām īpašībām bija iemantojuši lielu autoritāti ciltsbrāļu vidū un atbilstošā brīdī vadīja tos cīņā par atbrīvošanos. Soģu vara parasti nesniedzās pāri vienas cilts ietvariem, lai gan dažiem no tiem izdevās izveidot īslaicīgu vairāku cilšu koalīciju cīņai pret kānaāniešiem. Pēc neatkarības atguves soģi kā tautas varoņi saglabāja varu savās rokās līdz mūža galam, bet pēc viņu nāves Izraēla ciltis parasti atkal nokļuva kānaāniešu jūgā.

Daudz bīstamāks par politisko nebrīvi tomēr bija tas fakts, ka izraēlieši nonāca kānaāniešu kultūras un reliģijas ietekmē, kas draudēja ar pārtautiskošanu. No Soģu grāmatas nav pietiekami skaidri izsecināms, kāpēc tā īsti notika. Bībeles tekstu apstrādātāji, izgaismodami šo jautājumu no puritāniska jahvisma pozīcijām, kānaāniešus attēloja kā izvirtušu un barbarisku tautu, kura piekopusi nekrietnu un netiklu reliģisko kultu. Tāpēc uzradās jautājums, kā tas varēja notikt, ka Mozus tikumības mācības garā audzinātās izraēliešu ciltis tik viegli iesaistījās šajās it kā nosodāmās netiklībās.

Atbildēt uz šo jautājumu nebija iespējams tik ilgi, kamēr mūsu zināšanas par kānaāniešiem dibinājās galvenokārt uz Bībeli. Pagrieziens šajā ziņā notika, pateicoties arheoloģijas atklājumiem Palestīnā. Izrakumu materiāli pierāda, ka kāna- ānieši bija radījuši augstu materiālo kultūru, kura pavisam nedaudz atpalika no Ēģiptes, Sīrijas un Mezopotāmijas kultūras. Daudzas kānaāniešu pilsētas nodarbojās ar tirdzniecību un amatniecību, lepojās ar dižām sabiedriskām celtnēm un laukumiem, uzturēja tirdzniecības un kultūras sakarus ar citām valstīm. Līdzās lauksaimniecībai un lopkopībai uzplauka dārzkopība. Visur bija redzami rūpīgi kopti dateļpalmu, olīvkoku, vīģu un granātu dārzi. Kalnu nogāzēs zaļoja vīna dārzi, bet zemienēs tika audzēti visdažādākie dārzeņi. Ir zināms, ka -kānaānieši izveduši uz Ēģipti vīnu, eļļu un dārzeņus.

Arheoloģiskie atradumi tāpat liecina par mākslas un amatniecības attīstības augsto līmeni. Kānaānas pilsētu drupās atrastas savdabīgi veidotas dievu un dieviešu figūras, cilvēku portreti, no zelta un sudraba izgatavotas rotas, ziloņkaulā veidoti plakanciļņi, ar figurāliem ornamentiem greznoti fajansa trauki, kā arī meistarīgiem grebumiem rotāti ikdienas dzīves piederumi, piemēram, šķirstiņi, pudelītes, dunči, cirvīši, ieroči un dažādi keramikas izstrādājumi. Faraons Tutmoss III kādā no saglabājušamies ierakstiem vēstī, ka viņam par laupījumu Palestīnā krituši daudz zelta un sudraba trauku. Bet-Šanā no drupām izrakta akmenī veidota lieliska skulptūra, kurā attēloti divi lauvas, kas cīnās viens ar otru. Bez tam Kānaāna bija slavena ar saviem skaistajiem purpura audumiem, kuru izstrādē tika pielietota ļoti vērtīga šajā zemē izgatavota krāsviela.

Kā jau mēs tikām pieminējuši, kānaāniešu kultūra 12. gadsimtā pirms m. ē. atradās pagrimuma fāzē. Taču, par spīti visam, tai vajadzēja savaldzināt izraēliešu klejotājus, kuri četrdesmit gadu bija pavadījuši tuksnesī visai primitīvos apstākļos. Kānaānieši ar savām pilsētām, kurās dzīvoja daudz ļaužu un varēja redzēt skaistas celtnes un bagātas tirgotavas, neapšaubāmi dziļi ietekmēja šos vienkāršos lopkopjus. Tāpēc nav nekāds brīnums, ka izraēlieši, kā tas rakstīts Bībelē, saradojušies ar kānaāniešiem, precēdami viņu meitas, bet savējās izdodami par sievām viņu dēliem, jo šādu radniecību tie acīmredzot uzskatījuši par pagodinājumu.

Tomēr tām kānaāniešu valstiņām, kuras nespēja aizstāvēties, izraēliešu iebrukums bija katastrofa. Izrakumi, kas attiecas uz šo laiku, uzrāda pārsteidzošu amatniecības, bet jo sevišķi celtniecības līmeņa- pazemināšanos. Iebrucēji uz kānaāniešu pilsētu drupām cēla nabadzīgas akmens mājas bez kanalizācijas ierīcēm lietus ūdens novadīšanai. Izraēliešu ciltis tuksnesī, protams, nevarēja apgūt celtniecības prasmi. Turklāt viņiem to neatļāva arī patriarhāli demokrātiskā iekārta: lielas celtnes un aizsardzības ierīces tolaik bija iespējamas tikai feodālā iekārtā, izmantojot klaušas, kas deva iespēju koordinēt paverdzināto tautas masu darbu. Izraēlieši vēl ilgi palika brīvi gani. Viņu cilšu vecajie gan savu amatu jau mantoja, taču tiem nebija tādas neaprobežotas varas kā kānaāniešu pilsētu valdniekiem.

Svešu cilšu iebrukumam kānaāniešu apdzīvotajās zemēs, starp citu, vajadzēja izraisīt dziļus saimnieciskus satricinājumus. Kānaānas pilsētas uzplauka, galvenokārt pateicoties starptautiskai tirdzniecībai. Tāpēc, kolīdz iebrucēji bija nogriezuši karavānu ceļus, tirdzniecība pamazām sāka apsīkt, un līdz ar to pazeminājās vispārējā labklājība.

Saimniecības sairuma sekas bija manāmas vēl pēc vairākiem gadsimtiem. Kad Salamans uzsāka Jeruzalemes tempļa būvi, viņam vajadzēja ievest amatniekus, māksliniekus un celtniekus no feniķiešu Tīras. Tikai pateicoties šā ķēniņa gādībai, tirdzniecība atkal atdzīvojās un no pagrimuma pacēlās pilsētas, no kurām dažas, piemēram, Jeruzaleme, beidzot varēja konkurēt pat ar Sīrijas un Ēģiptes pilsētām.

Kā redzam, arheoloģiskie izrakumi taisni pārsteidzošā kārtā izgaismojuši lomu, kāda izraēliešu iebrucējiem bija Kānaānā. Neatbildēts palika vienīgi jautājums, kāpēc viņus tik viegli aizrāva kānaāniešu reliģija, par kuru Bībeles sastādītāji allaž izsacījās tik nievājošiem un nosodošiem vārdiem.

Tikai 1928. gadā, kad Sīrijas ziemeļos tika atklātas feniķiešu pilsētas Ugaritas drupas, arī šajā ziņā iestājās izšķīrējs pavērsiens. Drupās atrada vairākus simtus ķīļraksta plāksnīšu ar dokumentiem — starp citu, arī ugaritiešu valodā. Kad tās atšifrēja, izrādījās, ka tie ir galvenokārt reliģiski teksti, kas ietver himnas, lūgsnas un mitoloģiskas poēmas. Siem atradumiem bija kolosāla nozīme, jo, dibinoties uz tiem, mēs beidzot varējām atbrīvoties no Bībeles vienpusīgās versijas un rekonstruēt kānaāniešu reliģiju tādu, kāda tā patiesībā bijusi.

Bet kas tad feniķiešu reliģijai bija kopīgs ar kānaāniešiem? Vispirms noskaidrojās, ka Feniķija un Kānaāna bijis vienots kultūras, reliģijas un etnisks novads. Kānaānas tautas runāja galvenokārt feniķiešu valodā vai arī tai ļoti radnieciskos dialektos. Turklāt viņi godinājuši tos pašus dievus, kurus Tīras, Biblas vai Ugaritas iedzīvotāji. Tāpēc arī viss, kas tika izlasīts šajās ķīļraksta plāksnītēs, loģiski attiecināms arī uz Kānaānā piekopto reliģisko kultu.

Feniķieši — semītu jūras braucēju, tirgoņu un ceļotāju tauta — jau trešajā gadu tūkstotī pirms m. ē. apmetās Sīrijas piekrastē. Viņu ostas pilsētas Tīra, Bibla un Sidona nodarbojās ar jūras tirdzniecību. Feniķiešu kuģi nokļuva līdz Āfrikas "ziemeļrietumu krastiem un Anglijai, iespējams, ka tie pat apbraukuši apkārt Āfrikas kontinentam. No kolonijām, ko Vidusjūras piekrastē bija nodibinājuši feniķiešu tirgoņi, Kar- tāga kļuva slavena ar to, ka atdalījās no metropoles un kā suverēna jūras lielvalsts uzsāka cīņu uz dzīvību un nāvi ar Romas impēriju.

Feniķieši savā ilgajā vēsturiskās attīstības gaitā sasniedza ļoti augstu kultūras attīstības līmeni. Neraugoties uz mezopo- tāmiešu un ēģiptiešu ietekmi, tā bija savdabīga kultūra. Feniķiešu pilsētās uzplauka celtniecība, amati un māksla. Viņu mākslas amatniecības izstrādājumi maiņas tirdzniecības ceļā nokļuva līdz visiem toreizējās pasaules nostūriem. Bet vislielākais feniķiešu sasniegums bija uz alfabēta sistēmu dibinātas rakstības izgudrošana.

Izrakumi Ugaritā pierādīja, ka senās Kānaānas reliģija nemaz nav bijusi tik atbaidoša, kā to pūlējās iestāstīt Bībeles sastādītāji. Dokumentos redzamā dievu pasaule ir bagāta un gleznaina, dzejiskas tēlainības un dramatiska sasprindzinājuma apdvesta. Tās dieviem un dievietēm piemīt visas parasto mirstīgo kaislības, viņi mīl, ienīst, izcīna savstarpējas cīņas, cieš un mirst. Protams, tā nav augstus morāles principus sludinoša reliģija. Kā visos senā politeisma paveidos, šeit tiek pausti tā laika cilvēka naivie priekšstati par kosmosa noslēpumaino jēgu, atspoguļota cilvēka dzīves drāma ar tās personiskajiem un sabiedriskajiem konfliktiem.

Feniķiešu reliģiskie epi reizēm dzīvi atgādina Homēru. Lūk, fragments, kurā tiek apdziedāts Baāls:

izdzēris kausu burvīgā dzēriena, Piecēlās viņš, klaigāja priekā un uzsāka dziedāt, Cimbolei trinkšķot un balsij jo tīkami skanot. Tad, uzkāpis Zapona kalna augstajā smailē, Sastapa gaismas dievieti Padriju, meitiņu savu, Un lietus dievieti Taliju, arī tā bērnu …

Augstākais feniķiešu dievs bija Els — asinskārs, it kā postīšanas kaislības apsēsts, bet tajā pašā laikā labsirdīgs un žēlīgs dievs. Taču, kā jau mums tas zināms, visvairāk godināts tika Baāls — lauku ražības, lietus un lopu auglības dievs. Viņa sieva bija mīlas un auglības dieviete Aštarte, viena no vispopulārākajām senās pasaules dievietēm, ko Kānaānā godināja arī ar Ašeras vārdu.

Baāls bija šumeru-akadiešu cilmes dievs. Austrumu tautās viņu dēvē dažādos vārdos. Feniķieši to sauca arī par Tam- musu vai Ešmunu, Ēģiptē mēs šo dievu sastopam ar Osīrija vārdu, bet grieķi viņu godināja kā jauneklīgo Adonīdu.

Kā redzams no pravieša Ecēhiēla grāmatas, Jeruzalemes tempļa pagalmā Tammusa kults piekopts vēl 590. gadā pirms m. ē. Bībelē burtiski lasām: «Un viņš mani veda pie tā kunga nama vārtu durvīm, kas pret ziemeli, un redzi, tur sēdēja sievas, tās apraudāja Tammusu» (Ecēhiēla grāmatas 8. nodaļas 14. pants).

Par šā dieva popularitāti liecina vispirms jau tas, ka viņa vārds kā pamatsastāvdaļa ietilpināts ļoti daudzos feniķiešu, izraēliešu un kartāgiešu personu nosaukumos. Kādam no soģiem bija iesauka Jerubbaāls, ķēniņa Saula dēlu sauca par Ešabaālu, bet Kartāgas visdiženākie varoņi bija Hasdrubāls un Hanibāls.

Tīrā Baālu simbolizēja divas kolonnas, viena no zelta, bet otra no sudraba. Tautas iztēlē šīs kolonnas tika pārnestas tālu uz rietumiem, līdz Gibraltāra jūras šaurumam, bet grieķi tās ietilpināja savās teiksmās kā «Hērakla stabus».

Ar Baāla kultu bija saistītas krāšņas reliģiskas svinības un procesijas, kuru laikā dramatiskā formā atveidoja šā dieva mītisko likteni. Rudens sākumā nāves dievs Mots aizrāva Baālu pazemē, kāpēc pamira daba un iestājās ziema. Kānaāniešu tauta apraudāja mirušo dievu, savu izmisumu pauzdama ar to, ka saplēsa drēbes, šaustīja savu ķermeni un dziedāja drūmas bēru dziesmas. Bet pavasarī ražības dieviete Anate uzsāka uzvarošu cīņu ar Motu un izveda savu vīru no pazemes. Tad zemkopji par godu dievam, kurš bija augšāmcēlies no miroņiem, sarīkoja līksmas procesijas, dziedāja himnas un tamburīnu pavadībā dejoja.

Mīts par ražības dieva augšāmcelšanos bija ļoti populārs ne tikai pie feniķiešiem un kānaāniešiem. Atcerēsimies šeit kaut vai ēģiptiešu Osīrija un Isīdas kultu, ar dievieti Dēmetru un tās meitu Persefoni saistītās grieķu mistērijas, frīģiešu dievieti Ķibeli un tās jauneklīgo laulāto draugu Atiju, kā arī mistiskās ceremonijas par godu Afrodītei un Adonīdam helē- nistiskajā laikmetā.

Līdzās Baālam vislielāko godu Kānaānā izrādīja auglības dievietei Aštartei. Tā bija tipiska «mātes dieviete», kāda sastopama arī daudzās citās reliģijās. Bībelē Aštarte tiek bargi nosodīta, jo tās kultā izcelts seksuālisms kā dzīves galvenais aspekts, kurš izpaudās sakrālā netiklībā. Tempļi izpildīja atklāto namu lomu, un tajos «iesvaidītie» — kā vīrieši, tā sievietes — nodevās prostitūcijai. Ienākumi no šīs nodarbības ieplūda svētnīcas kasē kā ziedojumi dievietei. Savā būtībā šajās izdarībās izpaudās vienkāršās tautas uzskati, pēc kuriem juteklība bija gluži dabīga dzīves sastāvdaļa, un tādēļ nesaskatīja tajā nekādu izvirtību. Tātad Aštartes kults neliecināja par Kānaānas tautu netiklību un izlaidību, kā to Bībelē attēloja skarbā jahvisma piekritēji. »

Feniķiešu un kānaāniešu dievekļu plejādē tomēr bija viens dievs, kurš dibināti varēja izraisīt sašutumu. Mēs to pazīstam ar vārdu Molohs. Tas ir semītu vārda «meleh» izkropļojums un nozīmē vienkārši «ķēniņš, valdnieks». Šumeras Urā šo dievu dēvēja par Malkumu, pie amoniešiem — par Milkomu, Sīrijā un Babilonijā — par Maliku, bet Tīrā un Kartāgā to pazina ar Melek-Karta vārdu, kas nozīmē «pilsētas ķēniņš».

Šā kulta drūmā puse bija tā, ka dievam par godu tika upurēti cilvēki, galvenokārt zīdaiņi. Šī derdzīgā paraša jo sevišķi izplatīta bija Kartāgā. Arheoloģiskie izrakumi pierādījuši, ka Kānaānā zīdaiņi dieveklim upurēti vēl ilgi pēc tam, kad zemi jau bija iekarojuši izraēlieši. Gezerā atrasta vesela zīdaiņu kapsēta. Bērnu kauliem konstatētas skaidras apdedzināšanas pazīmes. Upurētie mazuļi pēc tam ielikti krūkās ar galvu uz leju un aprakti zemē.

Kānaāniešu ticējumi bija cieši saistīti ar lauku darbu norisi un centās izskaidrot ritmisko dabas atmodu un pamirumu. Tas arī bija īstais iemesls, kādēļ izraēliešiem tie šķita tik pievilcīgi. Pārejot no klejojošo ganu dzīves veida uz lauku apstrādāšanu, viņiem zemkopību vajadzēja mācīties no kānaāniešiem. No Kānaānas tautām tad viņi arī uzzināja, ka labu ražu nodrošināšanai godināmi vietējie dievi.

Izraēliešu zemkopis juta dziļu iekšēju nepieciešamību pēc saprotamiem un labvēlīgiem dieviem, pie kuriem ar paļāvību varēja meklēt mierinājumu ikdienas dzīves likstās. Gleznainais, acīm tīkama krāšņuma pilnais Baāla un Aštartes kulta rituāls sniedza iztēlei vairāk un labāk arī atbilda viņa primitīvajai iedabai nekā puritāniskā Mozus reliģija.

Šie ekonomiskie un psiholoģiskie motīvi, izraisīdami atkrišanu no stingrās bauslības, tad nu arī noveda pie tā, ka jah- vistiem patiesībā nekad neizdevās pilnīgi izdeldēt «elk- dievību». Soģu grāmatas 10. nodaļas 6. pantā lasām, ka «Izraēla bērni joprojām darīja to, kas bija ļauns tā kunga acīs, un kalpoja baāliem un aštartēm, un Aramas dieviem, Sidonas dieviem un Moābas dieviem, Amona bērnu dieviem un filistiešu dieviem; tā tie atstāja to kungu un viņam vairs nekalpoja».

Kamēr izraēliešu zemkopis apstrādāja zemi, tikmēr viņš negribēja un nevarēja atmest kānaāniešu dievu kultu. Reizēm viņš Jahvem deva to, kas Jahvem pienācās, taču patiesi tuvi viņam bija agrārie dievi, kuri no laika gala valdīja Kānaānas zemē. Pravieša Hozeja grāmatā (2. nodaļas 5.—15. pantā), kura radusies 8. gadsimtā pirms m. ē., kāds fragments šiem praktiskajiem apsvērumiem sniedz labu izskaidrojumu. Tajā mēs lasām, ka māte un sieva, kura nodevusies Baāla kultam, uz visiem pārmetumiem atbild šādiem apņēmības pilniem vārdiem: «Es turēšos pie saviem mīļākajiem, kas man dod maizi un ūdeni, vilnu un linus, eļļu un dzērienus», lai gan Jahve apgalvo: «… es tas esmu, kas viņai dod labību, vīnogu sulu un eļļu un kas viņai piešķīris arī daudz sudraba un zelta…»

šis fragments skaidri liecina, cik dziļi izraēliešos bija iesakņojies kānaāniešu dievu kults. No Bībeles redzams, ka ebreju vēsturē tas ildzis vairākus gadsimtus un pastāvējis pat pēc Jeruzalemes krišanas 571. gadā pirms m. ē.

Soģu grāmatā lasāms, ka varoņa Gideona tēvam Joasam bijis pašam savs Baāla altāris. Kad Gideons to nopostīja un tā vietā uzcēla altāri Jahvem, izraēlieši bija tik sašutuši, ka pieprasīja Gideona nāvi. Bet arī pats Gideons pēc uzvaras pār ienaidniekiem licis izliet zelta «efodu», t. i., kādu kānaāniešu kulta piederumu. Un no tās pašas grāmatas mēs arī uzzinām, ka Abimeleha apvērsuma finansēšanai Sihemas iedzīvotāji izlietojuši septiņdesmit seķeļus zelta, kas ņemti no Baāla tempļa kases.

Mispā atraktas divu tempļu — Baāla un Jahves — drupas. Tie atradušies tuvu viens otram un celti 9. gadsimtā pirms m. ē. Vispārsteidzošākais tomēr tas, ka abu svētnīcu drupās atrasts daudz dievietes Aštartes statuešu. Tāpēc arheologiem radās aizdomas, ka Sihemas iedzīvotāji būs Aštarti saprecinājuši ar Jahvi. Šī hipotēze nemaz nav tik fantastiska, kā tas pirmajā acu uzmetienā varētu likties. Ka šāda veida sinkrē- tisms pie izraēliešiem bija pilnīgi iespējams, mums rāda vēlāka laikmeta notikumi. Pēc Jeruzalemes krišanas kāda grupa Jūdas iedzīvotāju bija patvērušies ēģiptiešu salā Ele- fantīnā, kura atradās Asuānas tuvumā pie Nīlas pirmās krāces. Tur viņi uzcēla kopīgu templi Jahvem un tā laulātai draudzenei Aštartei, kura šeit figurēja ar kānaāniešu vārdu Anatjahu.

Iespējams, ka arī jahvisma toreizējā galvaspilsētā Šilo virspriestera Ēļa laikā piekopts Aštartes kults. 1. Samuēla grāmatā (2. nodaļas 22. pants) lasām: «Ēlis gan jau bija ļoti vecs, bet viņš visu dzirdēja, ko viņa dēli darīja pāri visam Izraēlam un kā tie gulēja ar tām sievām, kuras kalpoja saiešanas telts durvju priekšā.» Jesaja, kā tas izsecināms no viņa pravietojuma (Jesajas grāmatas 8. nodaļas 3. pants), devies uz Jeruzalemi, lai tur templī no kādas Aštartes priesterienes piedzīvotu dēlu.

Ķēniņa Salamana valdīšanas laikā Jeruzalemes templī līdzās Jahvem tāpat godināti Baāls un Aštarte, kuriem uzcelti atsevišķi altāri. Pat pēc jahvisma atdzimšanas Josijas valdīšanas laikā un pēc viņa nāves 609. gadā pirms m. ē. neizdevās iznīcināt kānaāniešu dievu kultu. Sev par lielu izbrīnu, par to pārliecinājās pravietis Jeremija, kad viņš ieradās Jeruzalemē pēc tam, kad pilsētu bija izpostījuši ēģiptieši un babilonieši. Uz ielām viņš sastapa bērnus, kuri lasīja kurināmo, lai tēvi varētu iedegt uguni par godu «debess dievietei», bet sievas tajā pašā laikā cepa svētos plācenīšus, uz tiem iespiežot Aštartes attēlu. Uz pravieša pārmetumiem ļaudis atbildēja, ka dievietei jāupurējot, lai tā neskopotos ar pārtiku tautai. Viņi žēlojās, ka kopš tā laika, kad Josija mēģinājis iznīdēt Aštartes kultu, viņi pieredzējuši tikai nelaimi: daļa iedzīvotāju aizvesti uz Mezopotāmiju, haldieši nopostījuši Jeruzalemi, bet daļai iedzīvotāju vajadzējis meklēt patvērumu Ēģiptē. Jeremijas paskaidrojumiem, ka visas šīs nedienas un posts ir sods par atkrišanu no Jahves, nomāktie Jūdas iedzīvotāji ne mazākā mērā nav noticējuši.

Kānaāniešu reliģijas ietekme, protams, uzspiedusi savu zīmogu arī Bībeles literatūrai. Tā, piemēram, 29. psalmā nepārprotami manāmas senas ugaritiešu himnas ietekme. Uz to norāda pārsteidzošas sakritības izvirzītajā domā, tur pieminēto sīriešu vietvārdos, kā arī ugaritiešu valodas nogulsnējumos. Jesajas grāmatas 15. nodaļa no 12. līdz 15. pantam ir burtisks citējums no Ugaritā atrastās mitoloģiskas poēmas. Tāpat zināms, ka vairākas Bībeles prātulas darinātas pēc kānaāniešu parauga. Daži pētnieki pat secinājuši, ka Augstā dziesma ir liturģisku himnu kopojums, ar kurām savā laikā cildināts dievs Tammuss.

Ņemot to visu vērā, pilnīgi vietā ir jautājums: kā šādos apstākļos Mozus ticība vispār varējusi saglabāties? Šeit vispirms jāatceras, ka izraēlieši, cildinādami kānaāniešu dievus, patiesībā nekad nav pilnīgi atkrituši no sava cilts dieva. Daudzās vietās Kānaānā Jahves un Baāla svētnīcas atradās līdzās. Vairāki ķēniņi, piemēram, Ahabs un Salamans, uzcēla tempļus kānaāniešu dieviem, bet tas viņus nekavēja saglabāt uzticību Jahvem. Tātad runa ir par skaidri izsacītu politeismu, kur Jahve atkarībā no apstākļiem pārējo dievu plejādē ieņēma vairāk vai mazāk izcilu vietu.

Šajā lielā sajukuma laikmetā droši vien pastāvēja arī nelokāmo Jahves piekritēju aprindas, kuras ne tikai kā neļāva aizraut sevi līdzi vispārējam atkrišanas vilnim, bet laiku pa laikam uzstājās pat aktīvai savas reliģijas aizstāvībai. Kad ķēniņa Ahaba sieva Izebele vajāja jahvisma praviešus, ķēniņa kalpotājs Obadja «bija paņēmis simt praviešus un bija tos pa piecdesmit paslēpis kādās alās, un bija tos apgādājis ar maizi un ar ūdeni» (1. Ķēniņu grāmatas 18. nodaļas 4. pants).

Vecās Mozus ticības saglabāšanu tāpat kā priesteri un Ievīti zināmā mērā veicināja arī dievbijīgu ļaužu brālības, kuras bija zvērējušas Jahvem. Mēs jau runājām par nazīriešiem, pie kuriem piederēja arī Simsons. Nazīrieši nedzēra vīnu, necirpa matus, nelietoja barību, kas skaitījās rituāli nešķīsta, un nedrīkstēja pieskarties mirušiem.

Daudz interesantāka bija rehabiešu brālība. Tie bija Jona- daba, Rehaba dēla, pēcnācēji, kurš ķēniņa Ahaba valdīšanas laikā vērsās pret Baāla pielūdzējiem. Rehabieši nedzēra vīnu, nenodarbojās ar zemkopību, neierīkoja vīna kalnus, bet mitinājās teltīs un saglabāja uzticību klejotāju ganu primitīvajam dzīves veidam, tādējādi protestēdami pret kānaāniešu urbānismu un no tā izrietošajām ļaunajām sabiedriskajām un reliģiskajām sekām. Taču centieni saglabāt Mozus laikā pastāvējušo ganu cilšu iekārtu bija nedzīvs anahronisms, un tāpēc rahabiešu brālība nekad izraēliešu vidū neguva lielāku piekrišanu.

Vēlāk Jūdas ķēniņa Josijas valdīšanas laikā (640.—609. g. pirms m. ē.) Jeruzalemes priesteri pārgāja vispārējā uzbrukumā pret novēršanos no Mozus ticības. Viņu nolūks bija nodibināt teokrātisku iekārtu un Jahves vārdā pārņemt varu savās rokās. Tātad viņi patiesībā vadījās no politiskiem mērķiem. Līdz ar to ticības lietās tika akcentētas kulta ārējās formas, rituālo priekšrakstu un ceremoniju ievērošana.

Tikai praviešu mācību ietekmē izraēlieši pakāpeniski padziļināja savu ticību, līdz galu galā tā tika pacelta tīra, ētiska monoteisma virsotnē. Tagad Jahve viņu ticējumos kļūst par universālu, Visuma vienvienīgo dievu. Tātad ebreju mo- noteisms ir grūta un diezgan vēla vēsturiskās attīstības ceļa gala rezultāts, kas sasniegts pēc gadsimtus ilgiem klaiņoju- miem, ciešanām un politiskām katastrofām.

Soģu laikmetā izraēlieši pieredzēja savstarpējos karus un reliģisko saišu sairumu. Satriecošu šā perioda ainu mums sniedz galvenokārt trīs Bībeles nostāsti: par ēfraimiešu ap

kaušanu pie Jordānas brasla, gandrīz visas Benjamīna cilts iznīcināšanu un Abimeleha asiņaino valsts apvērsumu.

Pie pēdējā nostāsta ir vērts tuvāk pakavēties tāpēc, ka tas mums sniedz papildu informāciju par izraēliešu sabiedrības šķfrrisku struktūru un tiem politiskiem strāvojumiem, kas vēlāk noveda pie monarhistiskās iekārtas.

Soģu grāmatā (8. nodaļas 22. pants) mēs lasām: «Un Izraēla vīri sacīja Gideonam: Esi tu mums ķēniņš, tu un tavs dēls, un tavs dēla dēls, jo tu mūs esi izpestījis no Midiāna rokas,»

Taču Gideons nepieņēma piedāvāto ķēniņa troni, lai gan faktiski kļuva par tādu valdnieku, kura vara pāriet mantošanas ceļā no tēva uz dēlu. Savā galvaspilsētā., viņš valdīja kā tipisks austrumu despots un ierīkoja harēmu ar daudzām piegulētajām, kuras viņam dzemdēja septiņdesmit dēlus.

Bet kāpēc Gideons negribēja arī formāli pieņemt ķēniņa titulu? Nav šaubu, ka izraēliešu vidū tolaik pastāvēja noteikts sabiedrisks grupējums, kurš monarhistiskajā iekārtā redzēja vienīgo izeju no anarhijas un glābiņu no iznīcības. Tikai centralizētai varai bija pa spēkam apvienot Izraēla ciltis kopējā frontē pret aizvien pieaugošajām briesmām no naidīgo Kāna- ānas tautu puses. Taču monarhisti acīmredzot bijuši mazākumā. Plašas tautas masas baidījās no despotisma un dru- <)/<iini turējās pie cilšu separātisma. Ar šādu noskaņojumu droši vien būs rēķinājies arī Gideons un tāpēc noraidīja pieci.iv.ilo troni. Starp citu, viņš to arī varēja atļauties, jo, pairu oli«'s personiskai autoritātei, viņam tā kā tā piederēja neierobežota vara pār pakļautajām ciltīm.

Ar Abimelehu saistītie notikumi mums parāda, cik spēcīgu opozīciju sastapa monarhisma ideja un kādos sabiedrības slāņos tā bija visdziļāk iesakņojusies. Abimelehs patiesībā nebija ķēniņš, bet gan uzurpators, kurš sagrāba varu, pateicoties savu Sihemas radinieku atbalstam. Par līdzekļiem, ko Abimelehs no tiem saņēma, viņš nolīga algotņus, nogalināja savus pusbrāļus un nodibināja nepieredzēti asiņainu režīmu.

Taču Abimelehs noturējās tronī tikai trīs gadus. Sacelšanās signālu deva tā pati Sihemas pilsēta, kura viņam bija palīdzējusi izdarīt apvērsumu. Kāpēc tā notika tieši ar viņa dzimto pilsētu? Vērīgi pārlasot attiecīgus Bībeles tekstus, mēs uz šo jautājumu gūstam izsmeļošu atbildi.

Soģu grāmatas 9, nodaļas 6. pantā lasāms: «Tad sapuLcējās visi Sihemas noteicēji pilsoņi un viss Bet-Millas pulks, un tie visi sadevās kopā un iecēla Abimelehu par ķēniņu.»

Bet-Milla nebija atsevišķa pilsēta, bet gan aristokrātiskais rajons, kurš aptuveni atbilda grieķu akropolei. Arheologi šādus rajonus atklājuši ne tikai Sihemā, bet arī Jeruzalemē, kā arī citās Palestīnas pilsētās. Parasti tie bija no zemes un akmeņiem veidoti uzbērumi ar aizsardzības mūri visapkārt, aiz kura pacēlās augstmaņu un dižciltīgo ģimeņu pilis.

šeit arī slēpjas mīklas atminējums. Vispirms mēs uzzinām, cik lielā mērā izraēliešu sabiedrība jau tolaik bija sadalījusies šķirās. No šā fakta savukārt neapgāžami izriet, ka monar- histi bija galvenokārt privileģēto slāņu pārstāvji, un tie tad arī Abimelehu uzcēla uz troņa. Jebkuras šaubas šajā ziņā izkliedē iepriekš pieminētās nodaļas 23. un 24. pants. No tiem mēs redzam, ka «… Sihemas pilsoņi lauza uzticību Abimeleham un atstājās no viņa», un «tas notika tādēļ, lai viņa varmācība, kas bija nodarīta septiņdesmit Jerubbaāla dēliem, kristu uz viņu un to asinis nāktu pār Abimelehu, viņu brāli, kas tos pats bija nogalinājis, un lai tās nāktu arī pār Sihemas dižciltīgajiem, kuri bija stiprinājuši viņa rokas, lai viņš nokautu savus brāļus».

Ar vārdu sakot, Sihemas dumpis bija tautas masu sacelšanās ne tikai pret uzurpatoru, bet arī pret pašu dižciltīgajiem. Līdz ar to tai piemita skaidri izteikts sociālās revolūcijas raksturs. Cik iespējams spriest no tās norises, tauta cīnījusies ar neparastu niknumu un nāves nicinājumu. Ka sacelšanās bijusi plaša un dziļi aptvērusi darba tautas slāņus, liecina arī tas fakts, ka cīņās piedalījušās pat sievietes. Abimelehu nāvīgi ievainoja kāda sieviete, no aplenktā torņa uzgāzdama viņam akmeni.

Pēc Abimeleha krišanas vēl apritēs krietni daudz gadu, iekams izraēliešu ciltis nolems izvēlēt sev kopīgu ķēniņu. Un arī tas notiks tikai tāpēc, ka arvien draudīgākas kļūst filistiešu uzbrukuma briesmas. Bet pat šajā periodā, kā mēs to varam izsecināt no Samuēla grāmatas, pretestība pret monarhiju vēl aizvien bijusi visai spēcīga un aktīva.

Lai gan Soģu grāmata savā tagadējā veidā ir radusies samērā vēlu, taču tur atrodami pierādījumi, ka tās pamatos reizēm likti visai seni dokumenti un vēsturiskas ziņas.

Kā piemērs šajā ziņā var noderēt leģenda par Deboru, izraēliešu gaišreģi un dzejnieci. Tā radusies, apvienojot divus atšķirīgus un pat satura ziņā pretrunīgus pamatdokumentus: prozas stāstījumu un varones uzvaras himnu. Prozas nostāstā Izraēla pretinieks ir Hacoras ķēniņš Jabīns, bet Sisera tikai viņa karaspēka virspavēlnieks. Turpretī dzejojumā Jabīns vispār netiek pieminēts, bet Sisera parādās jau kā suverēns valdnieks. Fundamentāla atšķirība tāpat atrodama ziņās par Siseras galu: prozas vēstījumā viņš aizmidzis mirst briesmīgā nāvē, bet dzejojumā viņu nogalina no muguras puses tajā brīdī, kad karavadonis dzer pienu.

Izmantojot lingvistiskas analīzes metodes, noskaidrots, ka šis drūmais uzvaras dziedājums, kas pārpilns ieroču šķindas, lai gan noslēgumā, kur aprakstītas Siseras mātes satrauktās gaidas, izskan apbrīnojami cilvēcīgā akordā, — ir viens no vissenākajiem ebreju literatūras pieminekļiem. Domā pat, ka tas radies reizē ar aprakstītajiem notikumiem un tāpēc uzskatāms par autentisku izraēliešu dzīves attēlojumu visagrīnākajā laikmetā, kad viņi sāka apmesties Palestīnā.

Tāpat sirmas senatnes noslāņojumi slēpjas nostāstā par Jeftas traģēdiju. Nevar būt nekādu šaubu, ka meitas upurēšana uz Jahves altāra ir palieka no ļoti tāla cilvēces vēstures posma.

Daži pētnieki, kurus satraucis fakts, ka viens no Bībeles nostāstu varoņiem izrīkojies tik barbariski, izvirzījuši hipotēzi, ka Jeftas meita patiesībā nav nogalināta, bet gan tikai iesvētīta par vestālieni vienā no tolaik daudzajām nelegālajam Jahves svētnīcām. Pēc viņu domām, arī Izraēla meitu soru gfijiens, cipraudot upurējamo, patiesībā ir tikai no kana.iniešiem <iizgūta ceremonija auglības dievietes Aštartes godināšanai.

Tomēr Bībeles ortodoksālie komentētāji Jeftas upuri nekad nav uztvēruši simboliskā nozīmē. Ebreju vēsturnieks Jo- zefs Flāvijs (mūsu ēras 1. gadsimtā) un tāpat arī tā saucamais Bābeles talmūds (mūsu ēras 4. gadsimts) Jeftas upuri uzskatīja par vēsturiski patiesu faktu. Lai gan Bībele bargi nosoda cilvēku upurus kā pretīgu noziegumu, Jeftas rīcība nebija nekāds izņēmums. Tā, piemēram, pravietis Samuēls Jahves altāra priekšā sacirta gabalos ķēniņu Agagu, bet Dāvids pakāra septiņus Saula dēlus, lai novērstu bada postu. Būtu acīmredzams anahronisms, ja mēs šos faktus gribētu novērtēt, vadoties no šodienas morāles jēdzieniem vai arī no tām praviešu ētiskajām normām, kas izkristalizējās mo- noteisma laikmetā. Mēs nedrīkstam ne uz brīdi aizmirst, ka runa šeit ir par ārkārtīgi senu vēsturiskās attīstības posmu. Tas taču bija 12., 11. vai 10. gadsimts pirms m. ē., Ifigenijas un Klitaimnestras, Trojas kara un tā dalībnieka Krētas ķēniņa Idomeneja laikmets, ķad viņš, pateikdamies par izglābšanos no vētras, upurējis par godu jūras dievam Poseidonam savu dēlu. Tālaika ebreju ciltis garīgās attīstības līmeņa ziņā nestāvēja ne augstāk, ne zemāk par citām tā laikmeta tautām, pie kurām piederēja arī dorieši un ahajieši.

Ļoti interesants piemērs, no kura redzams, kā vienā nostāstā tika sakausēti senāki un jaunāki motīvi, ir brīnumjaukā teiksma par uzticīgo Ruti. Daudzie šajā tekstā sastopamie aramismi liecina, ka teiksma radusies stipri pavēlā laikmetā, droši vien jau pēc atgriešanās no Bābeles gūsta. Daži Bībeles pētnieki pat domā, ka tas ir sava veida politisks pamflets, kas alegoriskā veidā izsaka protestu pret Ezras un Nehe- mijas drakoniskajiem rīkojumiem, pēc kuriem ne vien kā netika atzītas jauktās laulības, bet no Jeruzalemes pat izraidīja svešas izcelsmes sievietes, kuras bija apprecējuši ebreji. Teiksmas autors it kā gribējis jūdu fanātiķiem atgādināt, ka izraēliešu dižākā ķēniņa Dāvida vecvecmāmuļa Rute bijusi moābiete un tāpēc jaukto laulību nosodījums ir netaisnīgs.

Ja tas patiešām tā būtu, tad nostāsta autoram tomēr vajadzētu izmantot daudz senāku teiksmu par šādu vai līdzīgu tematu, jo viņa aprakstītās parašas laika posmā pēc Bābeles gūsta jau bija atmestas vai arī atradās atmiršanas stadijā.

Tiesības salasīt rugainē palikušās vārpas bija ļoti sena ubagu, atraitņu, sērdieņu un ceļinieku priekšrocība, ko bija apstiprinājis Mozus. Taču laikmetā, kad jau bija notikusi izraēliešu sabiedrības urbanizācija un nostiprinājusies šķiru diferenciācija, šī senā paraša reti kad tika ievērota. Daži pravieši, jo sevišķi Āmoss, Jesaja un Mihass, nosodīja bagātniekus par trūcīgo ļaužu izmantošanu. Dziļā sašutumā pravietis Āmoss piedraud: «Tā kā jūs apspiežat nabagos un piedzenat no viņiem jo lielas labības nodevas, tad jūs nedzīvosiet namos, ko esat cēluši no kaltiem akmeņiem; jūs nedzersiet arī to vīnu, kura kokus jūs esat stādījuši visai labi ierīkotos vīna kalnos!» Idilliskās sabiedriskās attieksmes, kad zemes īpašnieks dzīvo patriarhālā saskaņā ar saviem saimes ļaudīm un ir izpalīdzīgs trūcīgiem, tolaik jau bija anahronisms.

Cita paraša bija vēl vecāka. Runa ir par ieradumu tiesībām, tā saukto levirātu, kas bija daļa no vispārējām ģimenes tiesībām. Pēc šā likuma bezbērnu atraitni vajadzēja apprecēt viņas mirušā vīra brālim. Ja viņš atsacījās to darīt, atraitne varēja griezties tiesā. Rute izgāja par sievu pie Boāsa, dibinoties uz levirāta tiesībām, kuras pastāvēja aptuveni līdz mūsu ēras 1. gadsimtam.

Bet laikmetā pēc Bābeles gūsta vairs nepastāvēja ar levi- rātu saistītā paraša pasniegt kurpi par zīmi, ka tuvākais radinieks atsakās no tiesībām uz atraitni. Šim sen jau pagaisu- šajam formālajam žestam ar tiesiskajām sekām jēga bija tikai tajā laikmetā, kad cilvēki vēl neprata rakstīt un tādējādi fiksēt tiesiskus darījumus. Starp citu, savā vissenākajā formā šī paraša bijusi visai drastiska. Ja radinieks atteicies izpildīt savu pienākumu, atraitne ar varu novilkusi viņam kurpi un iespļāvusi ģīmī, šādā veidā sabiedrības acīs nostādīdama viņu pie kauna staba.

Iztirzādami Soģu grāmatas visinteresantākos aspektus, mēs ar nolūku uz beigām atvirzījām Simsona tēla pārspriedumu, jo ar viņu saistītie notikumi jau ir it kā ievadījums nostāstiem par Samuēlu, Sauļu un Dāvidu.

Simsons noteikti ir leģendārs tēls. Ar dažām iezīmēm viņš atgādina šumeru varoni Gilgamešu un grieķu Hēraklu. Vairāki zinātnieki pat domā, ka sākotnēji viņš uzskatīts par mītisku dievekli saules kultā, kuram Kānaānā bija daudz piekritēju. Simsona vārdu etimoloģiski atvasina no ebreju «šemeš» un babiloniešu «šamšu», kas nozīmē sauli. Turklāt vēl zināms, ka Bet-šemešā, netālu no Simsona dzimtās vietas, bijusi saules dievam veltīta svētnīca. Tāpēc nav izslēgts, ka par Simsona tēla pirmparaugu noderējis kāds kānaāniešu vidi) populārs saules dieveklis.

Taču tas nenozīmē, ka Simsons nebūtu ebreju tautas iztēles veidojums. Šis pārgalvīgais, nevaldāmais kauslis, šķelmīgais mūždien nerimtīgais negantnieks, bet tajā pašā laikā mazliet ļepausīgais stiprinieks ir vienreizēji sulīgs, tipisks fantāzijas radīts tēls. Viņa pārgalvībās un dzīves likstās izpaužas ebreju ganu raupjais humors un Austrumiem raksturīgā tieksme uz avantūristiskiem pasakainiem nostāstiem.

Tauta izjuta pret viņu simpātiju un ar patiku runāja par Simsona aušīgajām mīlas dēkām. Dziļš gandarījums ietverts nostāstos par to, kā viņš sadevis pa ādu ienīstajiem filis- tiešiem. Bet reizē ar to Simsona tēlā savdabīgi atspoguļojas tolaik vēl tik vājā izraēliešu politiskā apziņa. Simsons taču nav vadonis, kurš līdzīgi soģiem organizētu pretestību apspiedējiem. Viņa cīņa ar filistiešiem drīzāk ir atsevišķa karstgalvja kautiņi, kurš cenšas atriebties par iedomātām vai viņam patiesi nodarītām pārestībām, Simsona rīcību rosina ne tik daudz patriotisms, cik tieksme nokārtot personīgus rēķinus. Un tikai nostāsta beigās viņš it kā pieaug diženumā, kļūst par varonīgu un patiesi traģisku tēlu. Dziļi aizkustinošā finālā jau ieslēpta it kā nākamo laiku nojausma, kad savstarpēji nesaticīgās izraēliešu ciltis, pieaugot filistiešu draudiem, beidzot sāk apjēgt nepieciešamību apvienoties kopīgā cīņā par brīvību.

Simsons bija saistīts ar nazīrieša solījumu. Taču tas bija noticis agrā bērnībā, pēc viņa vecāku gribas. Tiesa, savā dzīvē viņš izpildīja visus nazīriešu dzīves veida ārējos noteikumus, neapcirpa matus un nedzēra vīnu. Taču citādi viņš nekad nevadījās no reliģiskiem apsvērumiem. Tāpēc par Simsonu nevar sacīt, ka viņš būtu jahvisma cīnītājs. Savās mīlas dēkās ar filistietēm, savrupos izlēcienos un morāli visai apšaubāmās izdarībās, kuru laikā tik bagātīgi plūda cilvēku asinis, — cik primitīvs un pagānisks aizvien ir Simsons! Viņš nebija ne gudrs soģis, ne savas cilts vadonis, ne arī ticīgs cilvēks, kurš izceltos ar savu dievbijību.

Tāpēc jābrīnās, ka Bībeles sastādītāji nostāstu par Simsonu iekļāvuši kanoniskajās grāmatās, līdz ar to zināmā mērā izvirzot viņu par atdarināšanas cienīgu paraugu. Un ne tikai iekļāvuši, bet ar drastisku naturālismu attēlojuši tādas lietas, kuras it kā neiederētos par svētām uzskatītajās grāmatās. Turklāt šajā nostāstā viņi ar acīm redzamu iecietību runā par izraēlieša mīlas dēkām ar svešas izcelsmes sievietēm un tāpat ar neslēptu gandarījumu izklāsta Simsona reizēm .visai varmācīgu rīcību.

Kāpēc gan tautas nostāstu neaptēstais varonis Bībelē ievests vadoņu, ķēniņu un praviešu cildenajā sabiedrībā? Manuprāt, atbilde šeit vienkārša. Laikmetā, kad sākās izraēliešu izšķīrēja cīņa pret filistiešiem, Simsons bija kļuvis par sava veida tautas varonības simbolu un tik dziļi iesakņojies tautas tradīcijās, ka viņu nebija iespējams noklusēt.

Cīņā ar filistiešiem izšķīrās jautājums par nacionālo pastāvēšanu, kā arī par izraēliešu reliģijas saglabāšanu. Tāpēc viss, ko darījis Simsons, jahvistu acīs ieguva reliģiska akta svaru un nozīmi.

Mēs jau teicām, ka Simsons ir leģendārs tēls, taču nostāsts par viņu ieausts patiesu vēsturisku notikumu metos. Bruņota cīņa pret filistiešiem gandrīz divus gadsimtus ilgi iezīmēja izraēliešu vēstures ceļus, un tā beidzās ar ķēniņa Dāvida galīgo uzvaru.

Vēl nesen mēs maz ko zinājām par filistiešiem. Bet tagad, pateicoties lielajiem arheoloģiskajiem atklājumiem, kā arī ēģiptiešu hieroglifu un mezopotāmiešu ķīļrakstu atšifrēšanai, esam ieguvuši samērā pilnīgu informāciju par to, kas viņi īsti bijuši un no kurienes nākuši.

Ja gribam tuvāk iepazīties ar filistiešiem un izprast apstākļus, kādos tie ieradās Kānaānā, mums tuvāk jāaplūko laikmets, kurā viņi dzīvoja un darbojās. 5ajā ziņā mums palīdzēs arheoloģiskie izrakumi Peloponēsas Mikēnās, Krētas salā, Trojā, Anatolijā, Sīrijā, Palestīnā un Ēģiptē. 5ie izrakumi snieguši milzum daudz ziņu par laikmetiem, kuri pirms tam mums bija lielais nezināmais.

Otrā gadu tūkstotī pirms m. ē. Krētā dzīvoja tauta, kura bija radījusi izsmalcinātu kultūru un Egejas jūrā nodibinājusi ļoti spēcīgu tirdzniecības valsti. Tajā pašā laikā Peloponēsā mita ciltis, kuru izcelsme un valoda mums nav zināma. Tās iekaroja ahajieši — bronzas bruņās iekaltu kareivīgo grieķu ciltis. To valdnieki uzcēla megalītu cietokšņus Mikēnās, Ti- rintā un citos Argolīdas novados. Tukidīds stāsta, ka aha- jiešu ciltis nodarbojušās ar jūras laupīšanu un uzbūvējušas varenu floti, kura krētiešiem kļuvusi par draudīgu konkurentu.

Sākot ar 15. gadsimtu pirms m. ē., ahajieši Atreidu vadībā (pie šīs dinastijas piederēja arī Agamemnons) pakāpeniski izspieda krētiešus no viņu koloniālajiem īpašumiem Egejas juras salās un Mazāzijas piekrastē. 1400. gadā pirms m. ē. viņi iekaro Krētu un iznīcina ziedošo mīnojas kultūru, kura nosmikta leģendārā ķēniņa Mīnoja vārdā. Aptuveni 1180. gada pirms m. ē. pēc desmit gadu ilga aplenkuma viņi sagrauj arī Trojas pilsētu.

Tomēr ahajiešiem nebija lemts ilgi priecāties par savām uzvarām. No Eiropas dziļumiem uzradās citas grieķu barbaru ciltis, ko dēvēja kopīgā vārdā par doriešiem. Tās iekaroja Peloponēsu, Krētu, Egejas jūras salas un Mazāzijas piekrasti.

Viņu spiediens Egejas jūras baseinā izraisīja vienu no tām etniskajām revolūcijām, kuras radījušas lielās tautu staigāšanas. Balkānu, lllīrijas un Egejas jūras salu iedzīvotāji, kurus iebrucēji izspieda no viņu zemēm, vilnis pēc viļņa devās tālāk uz dienvidiem jaunu apmešanās vietu meklējumos. Viņi devās caUri Mazāzijai, Sīrijai un Kānaānai, nokļūdami līdz Nīlas deltai. Bet šeit faraons Merneptahs tos sakauj un piespiež atkāpties.

Jaunais šo tautu uzbrukums Ēģiptei 1191. gadā pirms m. ē. bija daudz draudīgāks. Neskaitāmas karotāju ordas kopā ar savām ģimenēm un iedzīvi virzījās gar Sīrijas un Kānaānas piekrasti, bet no jūras puses tās nosedza liela buru kuģu flote. Zem to triecieniem sabrūk varenā hetu valsts, un tās galvaspilsēta Hatušaša Halisas upes krastā pārvēršas drupu kaudzē. Pēc tam iebrucējiem par laupījumu krīt Kilikija ar saviem neskaitāmajiem zirgu bariem, kuri bija tās lepnums. Feniķiešu pilsētas Bibla, Sidona un Tīra padodas labprātīgi, tādā kārtā paglābdamās no izpostīšanas. Gar jūras piekrasti izgājuši cauri Kānaānai, iebrucēji ielaužas Ēģiptē un izposta tās ziemeļu novadus. Faraonam Ramzesam 111(1198.—1167. g. pirms m. ē.) vajadzēja sasprindzināt visus spēkus, lai iebrucējus apturētu. Beidzot viņš tos sakāva kā uz sauszemes, tā arī jūras kaujā, iznīcinot viņu floti pie Pelūzijas. Vislielākās briesmas, kādas vien Ēģiptei bija draudējušas visā tās vēsturē, tika novērstas, bet Ramzesam vairs nebija spēka, lai iebrucējus izdzītu arī no Kānaānas un Sīrijas. Tāpēc viens no sakāves paglābies iebrucēju atzars netraucēti varēja apmesties Dienvidkānaānas piejūras auglīgajā zemienē, lai nodzīvotu tur gadsimtiem ilgi.

Pateicoties laimīgai nejaušībai, saglabājies kāds ēģiptiešu dokuments, kurš satur ārkārtīgi vērtīgu informāciju par šīm noslēpumainajām klejotāju tautām. Netālu no Tēbām Medi- net-Habū tika atraktas dieva Amona tempļa drupas. Tā sienas no augšas līdz apakšai pārklātas ar uzrakstiem un gleznojumiem, kuros visai izteiksmīgā veidā attēlota faraona dramatiskā cīņa ar iebrucējiem. Kamēr uz sauszemes ēģiptiešu kājnieki savijušies tuvcīņas murskulī ar svešajiem karotājiem, faraona kuģi uz jūras gūst izšķīrēju uzvaru pār ienaidnieka floti. Redzams, kā no degošajiem un grimstošajiem buru kuģiem ūdenī lec pārbijušies jūrnieki.

Kādā no freskām redzam smagus vēršu aizjūgus, kuri pieblīvēti ar sievietēm, bērniem un kara laupījumu. Tātad tā bijusi tautu staigāšana šā vārda pilnā nozīmē. Vīrieši ir stalta auguma, viņu gludi skūtās sejas iezīmē tipiski grieķu deguni un augstas pieres. Karavīriem galvā ir īpatnējas putnu spalvu ķiveres, kuras atgādina Homēra varoņu bruņucepu- res senajos plakanciļņos. Tāpat platie, īsie zobeni un mazie, apaļie vairogi šķiet grieķu cilmes.

No sienu uzrakstiem mums zināms, ka ēģiptieši iebrucējus saukuši par «jūras tautām». Starp citām ciltīm tur pieminētas «donoja» un «ahaivaša»; iespējams, ka zem šiem vārdiem slēpjas mums no grieķu vēstures pazīstamās danajiešu un ahajiešu ciltis. Turpat sastopamies arī ar filistiešu nosaukumu ēģiptiešu valodā — «peiesei» vai «prst». Neraugoties uz šīm ziņām, vēsturnieki nav vienis prātis par iebrucēju etnisko cilmi. Ja arī tie bijuši — kā spriež daži pētnieki — visdažādāko rasu un cilšu sajaukums, nevar būt nekādu šaubu, ka viņi atradušies grieķu kultūras ietekmē un to vidū bijuši ahajieši, kurus dorieši bija izspieduši no Balkānu pussalas, Mazāzijas un Egejas jūras salām.

Pēc neveiksmīgā iebrukuma Ēģiptē filistieši apmetās Kānaānā gandrīz vienlaicīgi ar izraēliešiem. No Bībeles mums zināms, ka viņi aizņēmuši auglīgo piekrastes joslu uz dienvidiem no Karmela kalna. Filistiešu pilsētvalstis — Gaza, Aškelona, Ašdoda, Gata un Ekrona — izveidojušas federāciju, ko grieķiski sauca par «pentarhiju». Virzīdami savu teritoriālo ekspansiju uz cietzemi, viņi drīz vien sanāca konfliktā ar kaimiņos dzīvojošām izraēliešu Jūdas un Dana ciltīm. Un tieši šīs pirmās sadursmes tad nu arī ir vēsturiskais fons teiksmai par Simsonu.

Kā jau zinām, filistieši «jūras tautu» vidū bija atsevišķa, skaitliski ne visai prāva etniska grupa. Bībeles zinātnieki un arheologi visiem spēkiem nopūlas, lai par viņiem uzzinātu ko vairāk, un šajā ziņā jau guvuši krietnus panākumus. īsumā izklāstīsim līdzšinējo pētījumu rezultātus.

Vispirms jāatzīmē, ka, pēc ebreju nostāstiem, filistieši nākuši no Krētas. Pravietis Āmoss (9. nodaļas 7. pantā) stāsta, k.i dievs filistiešus izvedis no Kaftoras, zem kura nosaukuma slēpjas Krēta (babiloniešu ķīļraksta tekstos — Kaftara). Visas šaubas, ka Kaftoras nosaukums interpretējams tikai šādi un ne citādi, vēlāk izkliedē pravietis Ecēhiēls, kurš filistiešus tieši identificē ar krētiešiem. Ja mēs Bībeles versiju atzīstam par pareizu, tad nonākam pie secinājuma, ka filistieši bijuši ahajieši, kuri savā laikā iekarojuši Krētu, bet pēc tam viņus no turienes savukārt izspieduši dorieši.

Diemžēl šāda veida leģendas bieži vien ir mānīgas, un tām nav zinātniska pierādījuma vērtības. Daži pētnieki pievērsuši uzmanību tam pārsteidzošam faktam, ka atsevišķiem filistiešu personu vārdiem ir iilīriska cilme un ka lllīrijā bijusi pilsēta, kas saukusies par Palesti. Tā kā doriešu tautu staigāšana sākusies tieši tur, tad nav izslēgts, ka filistieši pirms grieķiem dzīvojuši lllīrijā, no kurienes viņus izspieduši iebrucēji.

Palūkosimies tagad, ko mums šajā jautājumā var sacīt arheoloģija, balstoties uz Sīrijā un Palestīnā izdarītiem izrakumiem. Ugaritas drupās ir atraktas kapenes ar raksturīgām Egejas, Kipras un Mikēnu kultūras iezīmēm. Turpretī keramikas izstrādājumi, kuri atrasti senās Kānaānas piecu filistiešu pilsētu drupās, lielākoties pieder pie Mikēnu kultūras loka. Šeit izraktās krūzes un kausi rotāti ar melnu un sarkanu fi- gurālu ornamentu uz gaišdzeltenas glazūras fona. Tādi paši keramikas izstrādājumi lietoti arī tieši Mikēnās, Agamemnona galvaspilsētā.

Vēl zīmīgāki ir citi arheoloģiskie atradumi. Bībele nostāstā par Simsonu iztēlo filistiešus kā lielu dzīru mīļotājus. Mēs tajā burtiski lasām: «Un tanī brīdī, kad viņu sirdis bija līksmas, viņi sacīja: pasauciet Simsonu, lai viņš mūs uzjautrina. Tad tie lika atvest Simsonu no cietuma, un viņš tiem bija par uzjautrinājumu, un tie nostatīja viņu stabu starpā … Bet nams bija sievu un vīru pilns, un filistiešu dižciltīgie pašreiz atradās uz jumta, un ap trīs tūkstoši vīru kopā ar sievām bija skatītājos, lai nolūkotos Simsonā.»

Arheoloģija negaidītā kārtā papildināja šo trokšņaino dzīru ietekmīgo tēlojumu. Filistiešu pilsētās lielā skaitā atrastas alus krūzes, kuru snīpim pierīkots filtrs miežu pelavu uztveršanai, kas peldēja svaigi izbrūvētajā alū. Tātad izrādījās, ka vīnkopības zemē filistieši sīksti turējās pie alus, kas bija grieķu karavīru tradicionālais dzēriens.

Kādus secinājumus mēS varam izdarīt no šiem faktiem? Ka filistieši būtu piederējusi pie grieķu cilšu plašās saimes, to nevaram noteikti apgalvot. Drošs tomēr ir tas, ka viņi ilgi atradušies grieķu kultūras ietekmē un apguvuši to parašas. Varbūt, ka viņu vidū pat dzīvojuši izceļotāji no Argolīdas, lllīrijas, Mazāzijas, Krētas un pārējām Egejas jūras salām. Pēc visa spriežot, tas bijis grieķu un negrieķu cilmes klaidoņu sajaukums, kuri pēc sakāves Ēģiptē apvienojušies, lai kopīgiem spēkiem iekarotu Kānaānu.

Vietā būtu jautājums, kādā veidā tik niecīga iebrucēju saujiņa spēja ne tikai noturēt savus iekarojumus, bet ar laiku pat pakļaut sev gandrīz visu Kānaānu kopā ar izraēliešiem. Izrādās, ka iebrucēju pārākums dibinājies uz to, ka viņi zinājuši dzelzs apstrādes noslēpumu. No dzelzs izgatavotie ieroči un rīki tiem deva lielas priekšrocības zemē, kura dzīvoja vēl bronzas laikmetā.

Atiesim pāris gadsimtu tālāk pagātnē, lai palūkotos, kādā veidā filistieši bija apguvuši dzelzi. Kaut kur Armēnijas kalnos dzīvoja kizvadaniešu cilts, kura 14. gadsimtā pirms m. ē. bija iemācījusies kausēt dzelzi. Šī cilts nebija izgudrojusi nekā jauna, bet tikai vienkārši atklājusi paņēmienu, kā lēti un lielos daudzumos ražot dzelzi. Ēģiptē un Mezopotāmijā dzelzs bija pazīstama jau trešajā gadu tūkstotī pirms m. ē., taču tās bija tik maz, ka šo metālu vērtēja augstāk par zeltu.

Kizvadaniešus iekaroja heti un no tiem, protams, uzzināja dzelzs kausēšanas noslēpumu, ko vēlāk sargāja kā acuraugu. Kad viens no faraoniem palūdza viņam draudzīgu hetu ķēniņu atklāt šo noslēpumu, viņš par atbildi bez jebkādiem komentāriem saņēma tikai dzelzs dunci.

12. gadsimtā pirms m. ē. «jūras tautas» sagrāva hetu valsti un kopā ar milzīgo kara laupījumu ieguva arī tik rūpīgi sargāto dzelzs kausēšanas noslēpumu.

Līdz ar to par šā dārguma īpašniekiem kļuva filistieši. Samuēla 1. grāmatas 13. nodaļas 19.—22. pantā lasām: «Tolaik neviena kalēja nevarēja atrast pa visu Izraēla zemi, jo filistieši bija teikuši: Lai tikai ebreji sev neizgatavo zobenu vai šķēpu. Tādēļ ikvienam izraēlietim bija jānoiet lejā pie filistiešiem, lai asinātu sava arkla lemesi, ir kapli, ir cirvi, ir sirpi, arī zobus izkaptīm, kapļiem un cirvjiem, zarus trijžuburu dakšām, vai lai sametinātu vēršu dzenamos. Tā nu notika, ka kaujas dienā tieši to karotāju rokās, kuri atradās pie Saula un Jonatāna, nebija neviena zobena un neviena šķēpa; vienīgi Saulam un viņa dēlam Jonatānam bija ieroči.»

Kā no šiem vārdiem redzams, filistieši turēja izraēliešus savā atkarībā, drakoniskiem līdzekļiem sargādami monopolu u/ dzelzi. Tas bija militārs un ekonomisks monopols, jo vienīgi viņi Kānaānā prata izgatavot lauksaimniecībai nepieciešamos rīkus, kā ari ieročus karam. Tiesa, izraēlieši gan drīk- slcjo iegādāties rīkus, bet, ja tos vajadzēja uzasināt vai salabot, tad bija jāgriežas pie filistiešiem, kuri par saviem pakalpojumiem turklāt pieprasīja augstu samaksu.

Arheoloģija apbrīnojamā kārtā visā pilnībā apstiprina Bībelē atrodamās ziņas. Senajās filistiešu valstiņās izrakts milzīgs daudzums dažādu dzelzs izstrādājumu, bet citos Kānaānas novados tie sastopami reti. Sī aina pilnīgi izmainās, kad atrod tos kultūras slāņus, kuri attiecas uz laikmetu, kad Dāvids jau bija gāzis filistiešu virskundzību. Kopš šī laika dzelzs izstrādājumi lielā skaitā atrodami vienmērīgi visā Kānaānas teritorijā.

Izraēliešu uzvara, kas salauza filistiešu monopolu un līdz ar to Kānaānas semītu tautas ieveda dzelzs laikmetā, reizē nozīmēja arī ekonomisku apvērsumu.

Pēc divus gadsimtus ilgām cīņām filistieši tika pieveikti, un, lai gan viņiem turpmāk bija tikai otršķirīga politiska loma, no vēstures kartes tie tomēr pilnīgi nepazuda. No viņiem taču cēlies Palestīnas nosaukums, kas vēlāk tika pieņemts romiešu oficiālajā nomenklatūrā. Tādā kārtā filistieši negaidot izrādījās uzvarētāji: viņu vārds tika iemūžināts zemes nosaukumā, lai gan pašiem, neraugoties uz ilgiem pūliņiem, neizdevās pakftut sev šo zemi.

IZRAĒLA ZELTA LAIKMETS

VIRSPRIESTERIS ĒLIS UN SAMUĒLA PIEDZIMŠANA.

Efraima kalnu piekaje atradas Ramatai- mas pilsētiņa. Tur dzīvoja Ievīts Elkans ar savām divām sievām — Annu un Penīnu. Penlnai bija dēli, un viņa mūždien izsmēja Annu, kurai bērnu nebija.

Katru gadu, kad visa ģimene devās uz Silo pilsētu, lai upurētu pie svētās telts, kur atradās derības šķirsts, izmisusī sieviete dedzīgi lūdzās Jahvi, lai tas viņu apveltītu ar dēlu, solīdamās to atdot svētnīcas kalpībā par nazī- rieti.

Virspriestera un soģa amatus tolaik izpildīja Elis, kurš gan bija nevainojams un dievbijīgs vīrs, taču jau stipri vecs un vārgs.

Kādu reizi, sēdēdams uz ķebļa pie svētnīcas un sildīdamies saulgozī, viņš ieraudzīja kvēlās lūgsnās iegrimušo Annu. Izmisusī Elkana laulātā draudzene savā sirdī dedzīgi lūdzās, bez skaņas kustinādama lūpas. Sirmgalvis par to bija gauži izbrīnījies, jo svētceļnieki parasti pilnā balsī izbrēca savas likstas un vajadzības. Tāpēc priesteris nosprieda, ka sievišķis būs atnācis uz svētnīcu iedzēris, un norāja viņu, sacīdams:

«Cik ilgi tu būsi sava dzēruma varā? Lai no tevis atstājas dzēruma skurbums!»

Bet Anna viņam visā pazemībā atbildēja: «Ak nē, mans knngs, es esmu nelaimīga sieva! Es neesmu ne vīnu, nedz reibināmu dzērienu baudījusi, bet es ESMU dvēseli izkratījusi tā kunga priekšā.»

1 li aizkustināja sievietes skumjais liktenis, un viņš to atlaida, sacīdams:

«Ej ar mieru, lai Izraēla dievs piepilda tavu lūgšanu, ko tu esi no viņa lūgusi.»

Pēc kāda laika Anna kļuva grūta un dzemdēja dēlu, kuru nosauca par Samuēlu. Līdzko Samuēls bija paaudzies, māte, atcerēdamās doto solījumu, aizveda dēlu uz Silo pilsētu, lai viņš tur līdz mūža galam kalpotu Jahvem. Nodevusi virspriesterim kā dāvanu trīs telēnus, trīs mērus miltu un trauku ar vīnu, viņa pielūdza dievu un līksmes pilna atgriezās Ramataimā.

Samuēls kopš šā laika veica svētnīcā dažādus palīg- darbus, tādā veidā sagatavodamies priestera amatam. Viņš aizvien staigāja ģērbies baltās linu drēbēs, jo māte bieži ieradās Silo pilsētā, lai dēlu apmazgātu vai piegādātu viņam jaunas drānas.

Godājamajam Elim nebija lemtas mierīgas vecuma 'dienas, jo viņa dēli priesteri Hofnus un Pinehass bija nelietīgi jaunieši, kas sagādāja tēvam daudz sirdsēstu. Viņi izspieda no svētceļniekiem naudu un — kas bija pats ļaunākais — gulēja ar sievām, kuras sargāja svētnīcas ieeju. Kad ziedojumu nesēji vārīja gaļu, viņi bija klāt ar saviem trejzaru žebērkļiem un no podiem izzvejoja labākos kumosus.

Ēļa dēlu alkatība, patvaļa un izlaidība izraisīja Izraēlā vispārēju sašutumu. Elis viņus jo bargi rāja un skubināja atgriezties uz pareizā ceļa, bet dēli viņā neklausījās un turpināja darīt ļaunu. Gadu nastas nospiestais, vārgais un gandrīz vai aklais virspriesteris bija līdz nāvei noraizējies, taču viņam vairs nebija ne spēka, ne gribas pretoties dēliem, tāpēc radās iespaids, ka viņš tiem paļauj pilnu vaļu.

Samuēls uzauga šādā izlaidības un noziedzīgas nevarības vidē, taču viņa izturēšanās bija nevainojama, un viņš uzticīgi kalpoja Jahvem. Ar laiku, kad Samuēls jau bija kļuvis par jaunu priesteri, svētceļotāji izdaudzināja viņa taisnīgumu pa visu Izraēla zemi. Pat Ēlis, kurš nemitējās mīlēt savus nekrietnos dēlus, visas cerības lika uz Sa- muēlu un dvēseles dziļumos uzskatīja viņu par savu pēcteci.

Samuēls bija tik dedzīgs dieva kalps, ka pat naktis pavadīja svētnīcā. Reiz viņš tur izdzirdēja kādu balsi saucam viņu vārdā. Aizvien gatavs pakalpot, viņš tūdaļ aizsteidzās pie Eļa, domādams, ka tas viņu saucis. Bet izrādījās, ka virspriesteris guļ dziļā miegā un pamodināts nezināja nenieka sacīt. Tas pats notika nākamajā naktī. Tikai pēc trešās reizes sirmgalvis saprata, ka tā bijusi Jahves balss. Un viņš pamācīja Samuēlu, kā izturēties, atkal dzirdot saucam savu vārdu.

Samuēls uzklausīja sava skolotāja padomu. Kad Jahve sāka ar viņu runāt, Samuēls nokrita ar seju uz zemes un jautāja, ko tas kungs no viņa vēlas. Un tad viņš izdzirdēja kaut ko tādu, kas viņu dziļi satricināja.

Nākamā rītā Elis lika Samuēlam izstāstīt nakts sarunu. No sākuma Samuēls deva izvairīgas atbildes, bet, nespēdams vairs nekādi izlocīties, apmulsis atzinās, ka Jahve, kuru aizkaitinājusi Eļa bezgodīgo dēlu izlaidība, nolēmis izdeldēt visu viņa dzimtu.

Sirmgalvis zem smagā- trieciena nolieca galvu, taču pazemīgā padevībā atbildēja:

«Viņš ir tas kungs, lai viņš dara, ko viņš pats redz labu

esam.»

Vēsts, ka Samuēls sarunājas ar dievu, aši izplatījās visā Kānaānas zemē. Izraēla ciltis tagad redzēja viņā dieva svaidīto pravieti un zintnieku. Un Samuēla dievbijība tām bija vienīgais morālais atbalsts grūtajā bridi, kad virspriesteris un viņa dēli bija galīgi zaudējuši tautas uzticību.

ĒĻA DINASTIJAS GALS.

Filistieši jau bija paverdzinājuši Jūdas zemi un tagad uzsāka karu pret Ēfraima cilti. Kaujā pie Afekas viņi uzvarēja, nonāvēdami četrus tūkstošus ēfraimītu.

Tad Ēfraima cilts vadoņi atcerējās, ka Mozus un Jožua allaž gājuši kaujā, līdzi ņemot derības šķirstu, kurā mājoja Jahve. Sakāvi pie Afekas viņi izskaidroja ar to, ka nebija paņēmuši līdzi šķirstu, un nekavējoties nosūtīja uz Silo Ievītus ar priesteriem Hofnu un Pinehasu priekšgalā, lai to atgādātu šurp. Tiklīdz apmetnē parādījās zeltā margojošais derības šķirsts ar spārnainiem ķerubiem uz ta, atskanēja karavīru sajūsmas saucieni un viņus pārņēma jauns cīņas spars.

Atkal iedegās kauja. Taču izraēliešu cerības nepiepildījās, un šoreiz viņi jau cieta galīgu sakāvi. Kaujas laukā palika trīsdesmit tūkstoši kritušu, bet pārējie, vēl pie dzīvības palikušie, metās bēgt. Visbriesmīgākā katastrofa tomēr bija tā, ka derības šķirsts, Jahves svētais mājoklis, krita ienīsto, neapgraizīto filistiešu rokās. Kopš Ēģiptes laikiem Jēkaba ciltis nekad vēl nebija pieredzējušas tādu pazemojumu un negodu.

Elim tolaik bija jau deviņdesmit astoņi gadi. Sakucis un gandrīz pilnīgi akls, viņš sēdēja ceļmalā uz ķeblīša, gaidīdams kaujas iznākumu. Sirds viņam drebēja par derības šķirstu, un, lai gan vecais vīrs nešaubīgi ticēja tā brīnumdarītājam spēkam, dvēselē viņš sev pārmeta, ka paklausījis dēlu pierunām un atļāvis to iznest no svētnīcas.

Bet tad, aizelsies un putekļiem klāts, atskrēja kāds karavīrs, kuram bija palaimējies kaujā izglābties. Izdzirdējis vēsti par sakāvi, abu savu dēlu nāvi un derības šķirsta zaudējumu, Elis nesamaņā nokrita no sēdekļa un lauza sev sprandu.

DERĪBAS ŠĶIRSTA BRĪNUMAINAIS LIKTENIS.

Pec sakaves pie Afekas visa Izraēla valdīja gaužas bēdas. Filistieši iebruka Efraima cilts novadā un nopostīja Silo pilsētu, Izraēla cilšu reliģisko un pasaulīgo galvaspilsētu. Bojā gāja arī Mozus svētā saiešanas telts, vienīgā likumīgā Jahves svētnīca. Izraēliešiem sākās ilgs verdzības un apspiestības periods, kad tauta vairs nepazina prieka un krita galīgā izmisumā.

Taču šajās vistumšākajās posta dienās pēc kāda laika iemirdzējās pirmais cerību stariņš. No filistiešu zemes, izplatoties no mutes mutē, no ciemata uz ciematu un pilsētas uz pilsētu, šurpu plūda dīvainas un satraucošas vēstis.

Ļaudis stāstīja, ka filistieši aizveduši derības šķirstu uz Ašdodu un novietojuši to sava visaugstākā dieva Da- gona templī. No rīta, kad viņi iegājuši svētnīcā, tie ar pārsteigumu ieraudzījuši, ka Dagona tēls novēlies uz grīdas pie derības šķirsta. Filistieši to atkal uzstādījuši uz postamenta. Taču nākamajā dienā Dagons atkal atrasts guļam zemē, turklāt tam bijušas atlauztas rokas un galva. Tajā pašā laikā zemi izpostījuši milzīgi peļu bari, aprīdami ražu un izplatīdami negantu sērgu.

Ašdodas iedzīvotāji sasaukuši filistiešu augstmaņu apspriedi un paziņojuši, ka par katru cenu grib tikt vaļā no bīstamās trofejas. Tāpēc derības šķirsts pārvests uz Gatas pilsētu. Bet arī tur tūlīt sākusies briesmīga sērga, kurā apmiruši daudzi cilvēki. Kad bīstamais kara laupījums beidzot tika nogādāts uz Ekronas pilsētu, tās iedzīvotāji nikni protestējuši, sacīdami:

«Vai jūs esat atnesuši Izraēla dieva šķirstu pie mums, lai mūs un mūsu tautu nomaitātu?»

Tad tikusi sasaukta jauna dižciltīgo apspriede. Tagad vairs neviena filistiešu pilsēta, nedz arī ciemats nav gribējuši pieņemt ar zeltu apsisto šķirstu, lai gan tā vērtība bijusi milzīgi liela. Ļaudis aiz bailēm drebējuši tā maģiskā spēka priekšā, kuru filistiešu pilsētas jau gana bija izbaudījušas.

Beidzot filistiešu zintnieki devuši padomu šķirstu atdot atpakaļ izraēliešiem. Tad to iekrāvuši pajūgā, kurā iejūgtas nesen atnesušās govis. Tajā ielikta arī lādīte ar izpirkšanas upuriem no piecām galvenajām filistiešu pilsētām.

Govis palaistas savā vaļā bez braucēja. Bet tavu brīnumu! Tās nav vis lauzušās atpakaļ laidarā pie saviem

teļiem, bet pretēji mātes instinktam, žēli maudamas, devušās uz Izraēla robežas pusi.

Pēc septiņiem gūsta mēnešiem derības šķirsts atgriezās pie savas tautas. Bet-Semešā izraēlieši pašlaik pļāva kviešus, kad, sev par priecīgu pārsteigumu, ieraudzīja aizjūgu ar svēto šķirstu. Viņi tūdaļ izcēla to no vezuma un nolika tīrumā uz liela akmens. Bet pēc tam sacirta aizjūgu gabalos un upurēja govis, sadedzinot tās uz altāra.

Taču viņi tūlīt ari noziegušies, pieļaudami svētuma no- zaimojumu. Un proti — ļaudamies grēcīgas ziņkāres kārdinājumam, viņi ielūkojušies šķirstā, lai redzētu, kas tur īsti atrodas. Tad Jahve sadusmojās un atņēma dzīvību vairāk nekā piecdesmit tūkstošiem Bet-Semešas iedzīvotājiem. Derības šķirstu aizveda uz Kirjat-Jearimu, kur to nodeva Aminadaba un viņa dēla Eleāzara gādībā. Tur šķirsts glabājās līdz tam laikam, kad Dāvids to svinīgi pārveda uz Jeruzalemi.

TAUTAS MODINĀTĀJS SAMUĒLS.

Sākās grūti nebrīves un apspiestības gadi. Silo pilsēta bija sagrauta, tāpēc Samuēls pārcēla savu galvaspilsētu uz Ramataimu. Viņa zvaigzne atmirdzēja aizvien spožāk. Samuēls redzēja parādības, pareģoja nākotni un uzsāka cīņu pret kānaāniešu dieviem. Viņš nodibināja praviešu skolu, kur ar mūziku, dejām un bungu rībinā- šanu noveda pats sevi un savus mācekļus reliģiskas aizgrābtības stāvoklī un tad sludināja drīzu Jahves uzvaru par Izraēla apspiedējiem. Pamazām visu zemi pārņēma fanātisks naids pret filistiešiem.

Samuēls nebija ne vadonis, ne karotājs, bet darbojās tikai kā tautas modinātājs un vieds pamācītājs. Viņš ne tikai ieņēma augsto virspriestera amatu, bet bija arī laicīgs soģis. Trīs reizes gadā Samuēls devās uz Bēteli, Gilgalu un Mispu, kur izskatīja tiesas lietas, un viņa spriedumus visas ciltis pieņēma bez jebkādiem iebildumiem. Izraēla tautai atkal bija savs vadītājs, un tā pamazām nostājās uz grūtā iekšējas atdzimšanas un politiskas vienotības ceļa.

Apritēja divdesmit gadi. Samuēls sasauca Mispā izraēliešu kopsapulci, lai panāktu tautas saliedētību atbrīvošanās karā. Satrauktie filistieši izsūtīja lielu karaspēku, lai nomāktu jau pirmās pretestības dzirkstis. Bet, kad jau vajadzēja sākties bruņotai sadursmei, pēkšņi uznāca bries

mīgs negaiss. Pērkona grāvieni un zibens uzliesmojumi izraisīja filistiešu rindās paniskas bailes. Izmantodami apmulsumu ienaidnieka karaspēkā, izraēlieši niknā sparā bruka tam virsū un satrieca pretinieku. Galīgi sakautie apspiedēji meklēja glābiņu bēgot un atkāpās uz savas zemes robežām. Mīts, ka viņi ir neuzvarami, bija tik spēcīgs, ka paši filistieši tam bija noticējuši. Tāpēc negaidītā sakāve viņus tā nomāca, ka uz ilgu laiku tiem zuda patika uzbrukt saviem kaimiņiem. Samuēls kopš šā laika varēja visus spēkus veltīt savas varas nostiprināšanai.

Ramataima kļuva par Ļzraēla reliģisko un pasaulīgo galvaspilsētu. Dižais pravietis un soģis uzcēla tur jaunu Jahves svētnīcu, un no turienes vadīja izraēliešu dzīvi.

Samuēlam bija tālu ejoši plāni. Viņš gribēja, lai nodibinātā iekārta pastāvētu uz visiem laikiem un kā reliģiskā, tā laicīgā vara mantošanas ceļā saglabātos viņa dzimtā. Sajā nolūkā viņš abus savus dēlus apmācīja pārvaldes mākslā, ieceldams tos par soģiem Bēršebā. Tolaik Samuēls jau bija krietni gados, un viņam bija nepieciešama dēlu palīdzība.

Bet, ak, dīvainā likteņa ironija! Visi viņa plāni sabruka lo pašu iemeslu dēļ, kuri savā laikā bija sarūgtinājuši Eļa mūža vakaru. Ari Samuela dēli izrādījās bezģoži. Būdami nekrietni un mantas kāri, viņi ļāvās uzpirkties un sprieda netaisnu tiesu. Galu galā nonāca pat tik tālu, ka soģa amats tika visnotaļ noniecināts.

Samuēls bija pārāk vecs un iecietīgs pret saviem 'dēliem, lai pretotos ļaunumam. Tāpēc viņa nodibinātā iekārta tautai kļuva aizvien netīkamāka, jo sevišķi tādā laikā, kad filistieši atkal sāka uzmākties un līdz ar to radās nepieciešamība ievēlēt stingru karavadoni, kurš vadītu tautu cīņā par brīvības aizstāvēšanu. Kaimiņu tautām jau bija savi ķēniņi, un arī izraēlieši nonāca, pie pārliecības, ka vienīgi monarhistiskā iekārta var viņus glābt. Taču Sa- muēla cieņa vēl bija tik liela, ka kandidāta izvēlē izraēlieši atstāja viņam brīvas rokas. Cilšu pārstāvji devās uz Ramataimu un sacīja viņam šādus vārdus:

«Redzi, tu esi kļuvis vecs, un tavi dēli nestaigā tavos ceļos; tādēļ iecel mums tagad ķēniņu, kas lai mūs tiesā, kā tas ir visām tautām.»

Sī prasība Samuēlu dziļi aizskāra. Tā, raugi, tiek atmaksāts viss labais, ko viņš darījis savai tautai! Sadrūmis vaiga, viņš sāka domāt, kas būtu darāms, lai novērstu virspriestera varas samazināšanu un saglabātu teokrā- tisku iekārtu, nodrošinot amata pāreju savu dēlu rokās. Beidzot viņš paziņoja, ka atbildi došot nākamajā dienā.

Kad cilšu pārstāvji atkal sapulcējās viņa mājā, Samuēls tiem paziņoja, ka naktī viņam parādījies Jahve un rūgtuma pilns pavēstījis:

«Paklausi tautas balsi, dari visu, ko tie tev sacīs! Nav jau viņi tevi nicinājuši, bet tie ir gan mani atmetuši, lai es vairs nebūtu viņu ķēniņš. Tā viņi 'ir arvien rīkojušies, sākot ar to dienu, kad es tos izvedu no Ēģiptes; līdz pat šai dienai tie mani ir atstājuši un kalpojuši citiem, svešiem dieviem; tā nu viņi arī tev tagad dara.»

Taču brīdinājums, ka Samuēla atcelšana no amata un ķēniņa ievēlēšana apvainos Jahvi, neko nedeva, un cilšu pārstāvji ietiepīgi turpināja pieprasīt ķēniņu.

Tad Samuēls mēģināja viņus iebiedēt, izklāstīdams visas nelaimes, ko sev līdzi nestu monarhija:

«Šādas tiesības būs ķēniņam, kas pār jums valdīs: viņš ņems jūsu dēlus par braucējiem saviem ratiem un arī, lai tie būtu viņa jātnieki, un arī lai tie tecētu viņa ratu priekšā. Un viņš tos tecels, lai tie būtu priekšnieki pār tūkstošiem un priekšnieki par piecdesmit vīriem; un citiem viņš liks, lai tie apartu un arī nopļautu viņa laukus, un vēl citiem, lai tie darina ir kara ieročus, ir ratu piederumus. Un jūsu meitas viņš ņems, lai tās gatavotu ziedes, butu par virējām un par cepējām. Un jūsu labākos tīrumus, jūsu vīna kalnus un jūsu eļļas kokus viņš atņems jums un dos saviem kalpiem. Ari no jūsu druvām un no jūsu vīna dārziem viņš ņems desmitās tiesas nodevu un to nodos saviem ierēdņiem un saviem kalpotājiem. Viņš ņems ari jūsu kalpus un jūsu kalpones, jūsu labākos vēršus un jūsu ēzeļus, un ar tiem viņš veiks savus darbus savās saimniecībās. No jūsu sīklopiem viņš ņems desmito tiesu, un jūs būsiet viņam par kalpiem.»

Cilšu pārstāvji tomēr neizbijās no šiem drūmajiem pareģojumiem un neatkāpās no savas prasības. Samuēlam nekas cits neatlika, kā ar smagu sirdi solīt aplūkoties pēc ķēniņa tronim atbilstoša kandidāta.

KĀ SAULS TIKA SVAIDĪTS PAR ĶĒNIŅU.

Ēfraimītu zemē, Gibeas pilsēta dzīvoja kads vīrs, varda Kīšs, kura dēlus daudzināja drosmes, glītā izskata un varenā auguma pēc. Viņu vidū sevišķi izcēlās Sauls, vienreizēji skaists jauneklis, kurš bija galvas tiesu garāks par visiem citiem Izraēla vīriem. Gibea tolaik bija filistiešu varā. Tur uzturējās kara priekšnieks, kurš ar spēcīga garnizona un vesela bara nodevu savācēju palīdzību piedzina no apspiestajiem iedzīvotājiem meslus.

Ķīša ģimene pārtika no zemes apstrādāšanas un lopkopības. Tie bija vienkārši, pie miesas un dvēseles veselīgi laucinieki, kurus nebija samaitājusi pilsētas dzīve. Turklāt viņus uzskatīja par krietniem Izraēla dēliem, kuri nesamierinājās ar svešzemnieku kundzību un palika dedzīgi Jahves piekritēji.

Kādu dienu kaut kur bija aizklīdušas ģimenei piederošās ēzeļu mātes. Tēvs tūdaļ pavēlēja Saulam paņemt līdzi vienu no puišiem un iet_ meklēt pazudušos dzīvniekus. Divatā viņi pārstaigāja Ēfraima kalnus, kā arī Sališas, Šalimas, Jemines un Cūfas zemes, taču ēzeļu mātes nekur neatrada. Kad viņi bija nonākuši Ramataimas pilsētas apkaimē, Sauls nosprieda doties mājup, bīdamies, ka tēvs var sākt bažīties par viņu ilgo prombūtni. Taču kalpa puisis viņam deva padomu palūgt palīdzību no priestera un pareģa, kurš dzīvoja tuvējā pilsētā. Saulam šis padoms šķita visai prātīgs, bet viņš kaunējās iet pie dieva vīra bez dāvanām. Uz to kalpa puisis viņam atbildēja:

«Redzi, manā rokā ir sudraba seķeļa ceturtdaļa, to es gribu dot tam dieva vīram, lai viņš mums pasaka mūsu ceļu.»

Iedami pa taku, ko viņiem bija parādījusi kāda meitene, abi pie pilsētas vārtiem sastapa Samuēlu. Pravietis naktī bija redzējis parādību, un Jahve bija viņam pavēstījis, ka atsūtīšot no Benjamīna zemes vīru, kurš izglābšot Izraēla tautu no filistiešu jūga. Kad pravietis ieraudzīja stalto un vaigā glīto Sauļu, kāda iekšēja balss viņam pačukstēja, ka viņš sastapis ķēniņa troņa cienīgu vīru. Tāpēc Samuēls atnācējus ielūdza vakariņās un apsolīja atrast pazudušās ēzeļu mātes.

Godājamā priestera laipnības pārsteigtais Sauls bikli centās viņam ieskaidrot, ka nav tāda goda cienīgs, jo piederot pie vismazākās cilts vistrūcīgākā nama visā Benjamīna zemē. Taču Samuēls nomierināja viņa bažas un Sauļu ne tikai kā ieveda savā mājā, bet nosēdināja vēl pie galda goda vietā starp trīsdesmit citiem viesiem, pasniegdams viņam labākos gaļas kumosus. Pēc tam pravietis uzveda Sauļu uz savas mājas jumta un sarunājās ar viņu līdz vēlai naktij.

Agri no rīta pravietis uzmodināja Sauļu un izveda viņu aiz pilsētas vārtiem. Tur viņš ieminējās, ka gribot ar Sauļu parunāties zem četrām acīm un lūdza aizsūtīt prom kalpa puisi. Kolīdz viņi bija palikuši divatā, Samuēls svaidīja Sauļu par ķēniņu.

Jaunais gans un zemkopis bija gauži pārsteigts un nekādi nevarēja iedomāties, ka tas notiek pēc Jahves gribas. Viņš tam noticēja tikai tad, kad atceļā viss norisinājās tā, kā pravietis viņam bija pareģojis. Vispirms pie Rāheles kapa viņš sastapa divus benjamīniešus, kuri pastāstīja, ka ēzeļu mātes atradušās un tēvs nepacietīgi gaidot viņu pārnākam. Tālāk, ejot gar Tābora kalnu, Sauļu sveicināja trīs svētceļotāji un no sava upura, ko tie nesa uz Rama- taimas svētnīcu, pasniedza viņam divus maizes klaipus.

Vissvarīgākā tomēr bija trešā tikšanās. Tikko Sauls bija nonācis pie dzimtās Gibeas, viņš ieraudzīja no kalna lejup kāpjam praviešu grupu. Spēlējot kokles un stabules un rībinot bungas, dieva vīri lēkāja dejas solī, svaidīja rokas un, aizsmakušās balsīs dziedot, izbrēca kaut kādus nesaprotamus pravietojumus.

Sauls kā apburts nolūkojās viņu aizrautīgajās izdarībās un sajuta, ka pamazītēm ari viņā iemājo dieva gars. Vispārējās reliģiskās aizgrābtības aizrauts, pašam nemaz to nemanot, arī viņš sāka lēkāt, dziedāt un pareģot. No tuvējiem tīrumiem šurp saskrējušie ļaudis, pazīdami Sauļu kā vienkāršu un saprātīgu zemnieka dēlu, nespēja vien nobrīnīties.

«Kas ar Ķīša dēlu ir noticis?» viņi cits citam vaicāja. «Vai tad ari Sauls pieder pie praviešiem?»

Sis jautājums Saulam nedarīja godu, jo tolaik pravieši, kuru vidū bija daudz blēžu un krāpniēku, bariem vien va- zajās apkārt, uzplijās vietējiem iedzīvotājiem un katram, kam vien tas iepatikās, par vēdera tiesu vai kādu ubaga davanu pareģoja nākotni. Ļaudis izturējās pret viņiem ar māņticīgu bijību, bet dvēseles dziļumos nicināja šos blandoņus. Tāpat ļaužu pulkā, vīriem sarunājoties, nereti vien bija dzirdams nicīgais jautājums: «Un kas tad ir viņu, šo praviešu tēvs?»

Arī Sauls neiemantoja ļaužu labvēlību, un kopš šā laika radās kodīgais jautājums: «Vai tad arī Sauls pieder pie praviešiem?» Saula iesvaidīŠaha bija notikusi vislielākā slepenībā, un viņš pat saviem vistuvākajiem radiniekiem nebija ne vārda bildis par notikumu Ramataimā. Taču pienāca bridis, kad šī izvēle bija jāapstiprina Izraēla tau

tai. Samuēls šajā nolūkā sasauca tautas sapulci Mispā un, lai gan vēl arvien viņš bija sarūgtināts par savas dzimts nobīdīšanu malā, godprātīgi izvirzīja savu kandidātu apstiprināšanai. Atbilstoši viņa ieteikumam tad nu Sauls arī tika ievēlēts par ķēniņu..

Tomēr jaunais vadonis, lai gan slavens ar savu fizisko, spēku un drosmi, bija visai kautrīgs cilvēks. Ievēlēšana par ķēniņu viņu tjī samulsināja, ka Sauls paslēpās kaut kur starp ratiem un nastu nesējiem dzīvniekiem. No turienes viņu nācās vilktin vilkt laukā, bet, kad jaunais valdnieks, tik stalts augumā un galvas tiesu garāks par visiem citiem, parādījās tautai, izraēlieši neparastā sajūsmā iesaucās: «Lai dzīvo ķēniņš!»

Samuēls pēc tam uzrakstīja likumus, kuros bija noteikta ķēniņa vara, un atlaida tautu mājās. Bet Sauls devās uz Gibeu ar lielu karaspēku, kurš viņu bija atzinis par savu pavēlnieku.

Kā noskaidrojās, vēlēšanās daudzi izraēlieši bija balsojuši pret Sauļu un pat pēc tam nicīgi izteikušies par viņu un liegušies izrādīt ķēniņam pienācīgo godu. Bet Sauls labi pazina dzīvi. Būdams saprātīgs un savaldīgs cilvēks, viņš izlikās nedzirdam šos musinājumus un nevienam neatriebās.

SAULA PIRMĀ UZVARA.

Pagāja gadi. Saulam nepiederēja vara pilna apjoma, jo Gibea, tāpat kā daudzās citās Izraēla pilsētās, uzturējās filistiešu karaspēks. Tāpēc Sauls vēl aizvien staigāja tīrumā aiz vēršiem un nodibināja ari savu ģimeni. Viņam bija jau divi pieauguši dēli, no kuriem Jonatāns bija izaudzis par brašu jaunekli.

Austrumos no Jordānas Gilēādas kalnainajā apvidū atradās izraēliešu Jabešas pilsēta. Amoniešu ķēniņš Na- h,ašs bija to aplencis un gatavojās izšķīrējam triecienam. Aplenktie pilsētnieki mēģināja vienoties ar viņu miera ceļā. Bet pašlepnais valdnieks atbildēja, ka pieņems gan viņu padošanos, taču piedraudēja katram pilsētas iedzīvotājam izdurt labo aci un, kā viņš pats atzinās, tādu pašu likteni gatavoja arī visiem pārējiem izraēliešiem. Izlikdamies, ka viņi grib apspriesties par šiem noteikumiem, Jabešas iedzīvotāji panāca pamiera noslēgšanu uz septiņām dienām, bet šo laiku izmantoja, lai aizsūtītu pie Saula savus pārstāvjus un izlūgtos viņa palīdzību.

Izdzirdot vēsti par Gileādas brāļu pilsētas smago stāvokli, visā Izraēla zemē sākās raudas un vaimanas, bet Sauls, dusmās iededzies, atkal iekrita pravietīgā aizgrābtībā. Abus vēršus, ar kuriem viņš pašlaik ara zemi, Sauls sakapāja gabalos un izsūtīja pa visām ciltīm, piedraudēdams, ka tāds pats liktenis sagaida ikvienu, kurš atteiksies piedalīties svētajā karā. Izraēliešus pārņēma šausmas, un drīz vien Bezekā sapulcējās milzīga zemessargu armija. Sauls steidzās ar to pretim amoniešiem, Jabešas tuvumā ielauzās viņu apmetnē un asiņainā kaujā sakāva pretinieku.

Tā Sauls kļuva par tautas varoni, taču viņam izrādītā sajūsma gandrīz izraisīja brāļu karu. Saula piekritēji bija nodomājuši asiņaini izrēķināties ar saviem pretiniekiem, kuri Mispā visiem līdzekļiem bija pretojušies viņa ievēlēšanai par ķēniņu un arī tagad turpināja kūdīt pret viņu. Tomēr Sauls apvaldīja savus pārlieku kvēlos piekritējus, lai priecīgo uzvaras dienu neaptumšotu ar brāļu asins izliešanu.

Samuēls atkal Gilgalā sasauca izraēliešu tautas sapulci. Tur Sauļu vēlreiz apstiprināja ķēniņa amatā, bet uzvaru atzīmēja ar dedzināmiem upuriem un bagātīgām karavīru dzīrēm.

Samuēlam bija pienācis skumjais bridis atsacīties no pasaulīgā soģa amata. Jau kopš agras jaunības viņš bija valdījis pār savu tautu, šajā amatā kļuvis vecs un nosirmojis. Deli, uz kuriem viņš bija licis visas savas dzimtas cerības, bija viņu sāpīgi pievīluši. Tagad viņš stāvēja tautas sapulces priekšā un drebošā balsī runāja:

«Redzi, še es stāvu! Atbildiet par mani tā kunga un . viņa svaidītā priekšā: kura vērsi es esmu ņēmis un kura ēzeli piesavinājies? No kura es esmu izspiedis netaisnu peļņu, un kuram es esmu varas darbus darījis? Un no kura rokas es esmu ņēmis dāvanas, ka es savas acis tādēļ būtu piemiedzis? Tad es jums atlīdzināšu; lieciniet pret mani, tad es jums atdošu!»

Bet aizkustinātā tauta atbildēja:

«Tu neesi no mums netaisnu peļņu izspiedis, tu arī neesi centies mums izdabāt, un tu ari neesi ne no viena cilvēka rokas neko pieņēmis.»

Nododams Saulam varu, Samuēls taču nekādā ziņā neatsacījās no visaugstākās varas valstī. Kā virspriesteris im Jahves pārstāvis zemes virsū viņš jutās tiesīgs arī turpmāk nosacīt Izraēla likteni un bija pārliecināts, ka

stāv pāri tautai un tās nule svaidītajam ķēniņam, kuram vajadzēja viņu paklausīt.

Lai pierādītu savas pārdabiskās spējas, Samuēls izsauca lietu un pērkonu, lai gan bija kviešu pļaujas laiks, kad pieturējās sausas dienas. Redzēdama šo brīnumdarbu, tauta bijājās ne tikai Jahvi, bet tāpat arī Samuēlu, kuru tā, prasīdama pēc ķēniņa, bija apvainojusi. Godbijīgā padevībā noliekdamās augstā priestera priekšā, tauta lūdzoši izsaucās:

«Aizlūdz par saviem kalpiem to kungu, savu dievu, lai mēs nemirstam, jo bez visiem saviem grēkiem mēs ari vēl to grēku esam darījuši, ka esam sev prasījuši ķēniņu!»

Tādējādi nodrošinājis sev pēdējo vārdu Izraēla reliģiskajās un politiskajās lietās, Samuēls atgriezās Ramataimā, kura tolaik bija virspriestera miteklis.

KĀ SAULS AIZKAITINĀJA PRIESTERUS.

Ķēniņš Sauls atlaida zemessargus un patareja zem ieročiem tikai trīs tūkstošus atlasītu karavīru.* Tūkstoti no tiem viņš atdeva sava dēla Jonatāna pavēlniecība. Jonatāns bija kareivīgs un dedzīgs jauneklis. Kailu nakti viņš sarīkoja uzbrukumu Gibeas pilsētas filistiešu garnizonam, sakāva to un nogalināja filistiešu pavēlnieku. Saula dzimtā pilsēta tagad bija atbrīvota. Priecīgā vēsts aši izplatījās pa visu Izraēla zemi un paskubināja uz vispārēju sacelšanos. Sauls izsūtīja vēstnešus, aicinādams Izraēla karavīrus sapulcēties Gilgalā, kur veidojās armija atbrīvošanās cīņām.

Filistieši saprata, cik draudīgs kļūst stāvoklis, un savilka savus spēkus Mikmašā, austrumos no Bet-Avenas. Tas bija lieliski apbruņots karaspēks, kas sastāvēja ne tikai no kājniekiem, bet arī no tūkstošiem kaujas ratu, kuri izraēliešiem bija sevišķi bīstami.

Saula karaspēkam nebija labu ieroču, tikai pašam Saulam un Jonatānam piederēja dzelzs zobeni un šķēpi. Sādu stāvokli bija radījusi filistiešu tālredzīgā politika. Savas kundzības gados viņi tik rūpīgi centās nosargāt dzelzs apstrādes noslēpumu, ka pakļautajiem ebrejiem nedrīkstēja būt pat savu kalēju — ja radās nepieciešamība uzasināt lemešus, kapļus, cirvjus vai lāpstas, tiem vajadzēja doties uz filistiešu pilsētām. Par to, ka ebrejiem piederētu zobens vai šķēps, nevarēja būt ne runas. Uz to vērīgi rau- dzījās filistiešu garnizoni, kuri krustām un šķērsām iz

staigāja visu Kānaānu, izdarīdami izraēliešu mājās rūpīgas kratīšanas.

Tāpēc nebija nekāds brīnums, ka stipra filistiešu karaspēka parādīšanās izraisīja izraēliešos izbailes. Iedzīvotāji pameta savas mājas, slēpdamies kalnu alās, cietokšņos un aizsardzības torņos. Daudzi pat devās pāri Jordānai, lai meklētu patvērumu Gada zemes un Gileādas kalnainajos apvidos.

Sauls šajā laikā uzturējās Gilgalā. Septiņas dienas viņš gaidīja ierodamies Samuēlu, lai tas izlūgtos Jahves palīdzību un nestu uz altāra dedzināmos upurus:' Vispārējā izbīļa pārņemtais karaspēks kusa ar katru dienu, līdz beidzot Saulam palika tikai seši simti visuzticīgāko vīru. Stāvoklis bija izmisuma pilns. Jebkuru brīdi varēja sākties sadursmes ar filistiešiem, bet bez Jahves palīdzības sakāve bija neizbēgama.

Un- tad Sauls spēra soli, kuru varēja uzskatīt par virspriestera tiesību piesavināšanos. Viņš pavēlēja uzcelt altāri un pats upurēja Jahvem.

Kad Samuēls ieradās apmetnē un uzzināja par šādu patvaļu, viņš iedegas briesmīgās dusmās. Virspriesteris aizgāja pat tik tālu, ka Jahves vārdā piedraudēja gāzt Sauļu no troņa un izvēlēt citu, paklausīgāku ķēniņu. Nekāda taisnošanās nelīdzēja, Samuēls neatvadījies aizgāja no apmetnes un atgriezās savā miteklī.

JONATĀNA VAROŅDARBS.

Strīds ar priesteriem un viņu atbalsta zaudēšana dziļi satricināja Sauļu, taču garīgi viņu nesalauza. Neraugoties uz filistiešu nomācošo pārspēku, gandrīz vai no visiem pamests, viņš tomēr palika Gilgalā ar saujiņu viņam uzticīgo drosminieku. Šādos apstākļos nevarēja būt ne runas par kauju atklātā laukā, un viņam nekas cits neatlika kā tikai atsevišķi pēkšņi uzbrukumi, tādējādi turot pretinieka regulārās vienības nemitīgā sasprindzinājumā un nogurdinot tās.

Sajā partizānu karā viņam krietns palīgs bija kareivīgais un līdz neprātam pārdrošais dēls Jonatāns. Kādu dienu Jonatāns ar savu ieroču nesēju pēkšņi iebruka filistiešu apmetnē, nokāva divdesmit ienaidnieka sardzes vīru un izraisīja tādu sajukumu, ka pārējais karaspēks izbailēs aizbēga. Saulam nekas iepriekš nebija ziņots par šo dēla izrīcību, tāpēc, izdzirdis jezgu filistiešu apmetnē,

viņš lika parbaudīt, kurš no viņa karavīriem iztrūkst, un tā'noskaidrojās, ka vaininieks ir Jonatāns.

Sauls nekavējoties devās dēlam palīgā un sāka vajāt bēgošos ienaidniekus. Tad nu viņa pusē pārnāca arī tās izraēliešu vienības, kuras ar varu bija iekļautas filistiešu karaspēkā. Kad vēl kaujā iesaistījās arī kalnu alās un aizās paslēpušies izraēlieši, filistiešu neveiksme pārvērtās baismīgā sagrāvē.

Ienaidniekus vajāja līdz pat Bet-Avenai. Izraēlieši gan jutās pārlieku noguruši, bet, tā kā līdz tumsai vēl bija itāļu, Sauls nolēma cīņu turpināt, sacīdams karavīriem:

«Nolādēts tas vīrs, kas ēdīs maizi, pirms nāks vakars un iekams es nebūšu atriebies saviem ienaidniekiem!»

Izraēla karavīri patiešām nepieskārās ne maizes kumosam, nedz citam ēdienam, jo bijājās sava ķēniņa. Vienīgi Jonatāns nekā nezināja par tēva lāstu un, mežā kāda koka dobumā atradis bišu saimi, iemērca šķēpa smaili medus šūnās un to nolaizīja. Pārējie karavīri par Saula rīkojumu viņam pateica jau pārāk vēlu. Taču jaunais Jonatāns pārlieku to neņēma pie sirds un pat nokritizēja tēvu, apgalvodams, ka filistiešiem klātos vēl plānāk, ja Izraēla karotājiem nevajadzētu cīnīties neēdušiem.

Pargurušie un izsalkušie karavīri pievakarē metās uz gūto laupījumu. Turpat kaujas laukā viņi nokāva avis, vēršus un teļus un kāri rija jēlo, asiņaino gaļu. Uzzinājis par šādu apgrēcību, Sauls bargi pavēlēja dzīvniekus nokaut uz akmeņiem, lai asinis varētu brīvi notecēt zemē.

Pienāca nakts. Ķēniņš lika uzcelt altāri un ar priestera starpniecību pavaicāja Jahvem, vai viņam nevajadzētu vajāt ienaidniekus līdz rīta gaismai, lai tos pilnīgi izdeldētu. Bet Jahve nedeva nekādu atbildi. Tad viņš noģida, ka ir pārkāpts ķēniņa dotais solījums, un tas licis dieva dusmām nākt pār visu karaspēku. Drīz vien arī noskaidrojās, ka vainīgais ir Jonatāns. Neko nelīdzēja dēla kvēlie apgalvojumi, ka viņš solījumu pārkāpis netīši. Sauls piesprieda viņam nāvi. Taču Jonatānu izglāba karaspēks, kurš negribēja pieļaut, ka tādā veidā tiktu atmaksāts Gibeas varonim un Izraēla tautas atbrīvotājam.

«Tik tiešām, ka tas kungs dzīvo, nevienam matam nebūs nokrist no viņa galvas!» sauca sašutušie ļaudis. «Taču tikai kopā ar dievu viņš visu to šodien ir paveicis!»

Saulam vajadzēja pārtraukt ienaidnieka vajāšanu, un filistieši paglābās no galīgas iznīcināšanas. Viņi patvērās aiz savu pilsētu mūriem un arī turpmāk apdraudēja Izraēla tautu.

GALIGĀ SANĪŠANĀS AR SAMUĒLU.

Atgriezies sava dzimtaja pilsēta Gibea, Sauls neatdusējās uz lauriem. Viņš apzinājās, ka agrāk vai vēlāk sāksies vispārēja cīņa pret filistiešiem. Tai gatavodamies, viņš veltīja visus spēkus karaspēka vienību radīšanai, iekļaudams tajās ikvienu, kurš viņam šķita kaut cik drosmīgs un apņēmīgs. Gribēdams nodrošināt sev aizmuguri, viņš sekmīgi cīnījās pret moābiešu, amoniešu un ēdomiešu Pārjordānas ķēniņiem, ziemeļos sakāva aramiešu Cobas ķēniņvalsti, bet zemes iekšienē nodrošināja sev kustības brīvību, pakļaudams tās kānaāniešu pilsētas, kuras līdz šim vēl bija saglabājušas neatkarību.

Tādējādi Sauls radīja spēcīgu Izraēla valsti. Bez Jonatāna viņam bija vēl divi dēli un meitas. Aizvien viņš vēl pieturējās pie vienkārša laucinieka dzīves veida un apmierinājās ar vienu sievu. Par karaspēka pavēlnieku Sauls iecēla savu brālēnu Abneru, kurš viņam bija uzticams biedrs kā kara, tā miera laikos.

Taču Sauļu gaidīja vēl viens uzdevums. Tuksnešainu apvidu no Sinaja kalna līdz Kānaānas dienvidu robežai apdzīvoja amalekieši. Tās bija laupītāju ciltis, kuras par savu sentēvu uzskatīja Amaleku, Ezava mazdēlu, un bija tuvu rada ēdomiešiem. Izraēliešiem tie allažiņ sagādāja raizes. Pie Refidimas tie bija cīnījušies pret Mozu un Jozuu, bet vēlāk atbalstīja moābiešu ķēniņu Eglonu un kopa ar midiāniešiem postīja Kānaānas zemi līdz tam laikam, kad Gideons viņus sakāva Jezreēlas ielejā.

Tagad amalekieši atkal bija sarosījušies. Viņu ordas postīja Kānaānas dienvidu novadus, laupīja un slepkavoja, bet tad, iekams paguva piesteigties izraēliešu palīgspēki, atkal pazuda tuksnesī. Visļaunākais tomēr bija tas, ka viņi sabiedrojās ar filistiešiem cīņai pret Izraēlu.

Sauls, būdams aizņemts citos karos, izšķīrēju norēķinu ar sirotājiem atlika uz vēlāku laiku. Samuēlu tas sarūgtināja. Viņš aizsteidzās uz Gibeu, atgādināja Saulam, ka svaidījis viņu par ķēniņu, lai tiktu aizstāvēts Izraēls, un pavēlēja tūdaļ ar visu karaspēku doties pret amalekiešiem.

«Tūdaļ ej un sakauj Amaleku,» Samuēls skubināja, «iznīcini itin visu līdz pēdējam, kas vien tam pieder! Nesaudzē neviena no viņiem pašiem, nedz ari kaut ko no viņa

kustoņiem; liec, lai aiziet nāvē gan visi viri un sievas, gan bērni un zīdaiņi, vērši un visi sīklopi, kamieļi un ēzeļi!»

Sauls paklausīgi ar visu savu karaspēku devās karagājienā, Negebas apvidū sakāva amalekiešus, nogalināja līdz pēdējam vīram visus gūstekņus, netaupīdams pat sievas un bērnus, bet viņu ķēniņu Agagu saņēma gūstā. Tomēr viņš izdarīja nepiedodamu grēku, pārkāpdams svēto kara lāstu. Saulam bija žēl iznīcināt milzīgo kara laupījumu — avis, aunus, vēršus un citu vērtīgu mantību. Taču ar to vēl nebija gana — ķēniņa Agaga varonības aizkustināts, Sauls davāja viņam dzīvību.

Kolīdz Samuēls uzzināja par šo pārkāpumu, viņš nekavējoties devās uz Karmela kalnu, kur Sauls pašlaik cēla pieminekli par godu savai uzvarai. Abu Izraēla vadošo vīru sastapšanās bija neparasti vētraina. Virspriesteris sīvi pārmeta ķēniņam nepaklausību, sacīdams:

«Tādēļ, ka tu esi atmetis tā kunga vārdu, viņš ir atmetis arī tavu, un tu vairs nevari būt ķēniņš!»

Būtībā tā bija atcelšana no troņa. Saulam vajadzēja rēķināties ar pravieša lielo morālo autoritāti, un viņš pazemīgi lūdza grēku piedošanu. Bīdamies, ka valodas par nesaskaņām starp virspriesteri un ķēniņu varētu izraisīt tauta nemieru, viņš neatlaidīgi lūdza Samuēlu palikt apmetnē un pavadīt karaspēku pārgājienā uz Gilgalu. Taču Samuēls sīkstā ietiepībā naidīgi attrauca:

«Es nepagriezīšos kopā ar tevi, tāpēc ka tu esi tā kunga vārdu atmetis, un tagad arī tas kungs ir tevi atmetis, un tu nevari vairs ilgāk būt ķēniņš pār Izraēlu.»

To sacīdams, virspriesteris pagriezās, lai aizietu no ķēniņa telts. Tā bija klaja naida izrādīšana, kura līdzinājās kara pieteikumam un nevarēja palikt nepamanīta karaspēkam. Tāpēc Sauls, pūlēdamies par katru cenu noslēpt sanīšanos, mēģināja Samuēlu aizturēt ar varu, stipri satvēra viņa svārku stūri, un tas noplīsa. Tad virspriesteris noburkšķēja:

«Šodien tas kungs ir no tevis noplēsis Izraēla valsts ķēniņa varu, un to viņš ir devis kādam citam, kas ir labāks nekā tu.»

Beidzot Samuēls tomēr uzklausīja ķēniņa lūgšanos, pavadīja viņu līdz Gilgalai, un tauta neuzzināja, kas viņu starpā noticis. Tikko viņi bija tur ieradušies, Samuēls lika atvest ķēniņu Agagu pie Jahves altāra un pats ar savām rokām, visiem ticīgiem redzot, sakapāja gūstekni gabalos, lai tiktu izpildīts svētais kara zvērests.

Drīz pēc tam Samuēls atgriezās Ramataimā un kopš tā laika nekad vairs netikās ar Sauļu. Pat vēl vairāk — virspriesteris jau atklāti izteicās, ka, izvēlēdamies Sauļu par ķēniņu, izdarījis kļūdu. Tādās reizēs viņš atsaucās uz Jahvi, jo ari tas kungs nožēlojot, ka iecēlis Sauļu par Izraēla ķēniņu.

Drīzumā Samuēls jau sāka ari aplūkoties pēc kāda cita kandidāta ķēniņa tronim. Bīdamies, ka Sauls varētu viņu apsūdzēt sazvērestībā un valsts nodevībā, Samuēls to darīja vislielākā slepenībā. Kādu dienu viņš devās uz Bet- lēmi ar ieganstu, ka gribot tur upurēt Jahvem. Pilsētas vecajiem, šķiet, bija kas zināms par nesaskaņām abu augsto amatpersonu starpā, jo, bīdamies no Saula, viņi Samuēlu neapsveica visai laipni un sāka viņu iztaujāt par ierašanās iemeslu. Taču virspriesteris viņus nomierināja, pārliecinādams, ka atrodoties šeit tikai reliģiskos nolūkos.

Kad iestājās nakts, Samuēls slepšus aizlavījās pie Isaja, kura dzimts piederēja pie Jūdas cilts un Betlēmē bija augstā cieņā. īsajam bija septiņi dēli. Samuēls lika tos atvest pie sevis, bet, aplūkojis sešus vecākos, nevarēja izšķirties. Tāpēc viņš apjautājās pēc jaunākā, kuram bija vārdā Dāvids. Tas bija vēl pusaudzis zēns un gāja ganos. Isajs gauži nobrīnījās par virspriestera iedomu, taču paklausīgi lika atvest Dāvidu no ganībām.

Samuēls ar acīm redzamu patiku nolūkojās uz Dāvidu. Tas bija puisis ar kupliem iesārtiem matiem un saprātīgām acīm, augumi) neliels, taču spēcīgs un kustībās lunkans. No īsās sarunas turklāt bija nomanāms, ka zēns ir apbrīnojami atjautīgs un saskarsmē ar cilvēkiem visai uzvedīgs. Bez tam Dāvids bija arī muzikāls, jo, daudz uzturēdamies ganībās, bija iemācījies spēlēt kokli. Viņš spēlēja tik veikli un izjusti, ka pravietis jutās dziļi aizkustināts. Kad vēl izrādījās,.ka dziesmas, ko Dāvids dziedāja, ir viņa paša sacerētas, atkrita pēdējās šaubas. Labāks kandidāts ķēniņa tronim nebija atrodams. Samuēls izņēma no somas ragu ar eļļu un, brāļiem redzot, svaidīja Dāvidu par nākamo ķēniņu. Svaidīšanas ceremonija notika dzimtas lokā, un tāpēc Betlēmē nevienam nebija ne jausmas, ka pilsētā mīt nākamais Izraēla ķēniņš.

Sauls pa to laiku uzturējās Gibeas pilsētā, kur uz nepieejamas klints iekārtoja sev varenu cietoksni. Samuēls patiesībā viņu bija atcēlis no troņa un bez aplinkiem brīdinājis, ka Jahve izvēlēsies citu ķēniņui Sauļu bija pametuši priesteri un daļa viņam agrāk uzticīgo ļaužu, tāpēc

viņš jutās vientuļš. Visur viņam rēgojās sazvērestības un nepielūdzamā virspriestera rokas vadīti naidīgi pasākumi. Dienu un nakti kremzdamies par nodarītajām pārestībām, viņš galīgi sabojāja sev nervus un arvien biežāk krita dziļā melanholijā. Redzēdami Saula sadrūmušās un no bezmiega iekaisušās acis, kurās atplaiksnījās neprāts, pat visuzticamākie ķēniņa pils kalpotāji noticēja, ka valdnieku atstājis dieva gars un viņš nokļuvis ļaunu spēku valgos. Tolaik par labāko līdzekli pret šāda vejda kaitēm tika uzskatīta mūzika. Kāds — varbūt pēc norunas ar Samuēlu — ieteica Saulam kādu vienkāršu Betlēmes ganu, kurš esot izdaudzināts koklētājs. Un tā Dāvidu nekavējoties atveda uz Gibeas pilsētu.

Ķēniņš Dāvidu uzņēma ļoti laipni. Ieraudzījis sārtvaidzi zēnu, no kura uzdvesa jaunības skaistums, Sauls pasmaidīja sen aizmirstu smaidu. Bet, izdzirdējis viņu no kokles izvilinām remdinošu skaņu straumi, ķēniņš ar neizsakāmu atvieglojumu juta pagaistam nomācošos rēgus un dvēselē atgriežamies mieru.

Un turpmāk, kad viņš juta tuvojamies melanholijas uzplūdus, Sauls sūtīja uz Betlēmi pēc Dāvida, lai jauneklis ar savas spēles spēku aizgaiņātu no ķēniņa ļaunās domas.

KĀ DĀVIDS UZVARĒJA GOLIĀTU.

Filistieši atkal devās kara pret izraēliešiem un, gatavodamies kaujai, apmetās Soho pilsētiņas pievārtē Jūdas zemē. Sauls devās tiem pretim, lai iebrucējiem aizšķērsotu ceļu uz savu valsti.

Abas naidīgās puses nostājās kaujas gatavībā uz pretējiem pakalniem. Ielejā starp tām, savu cīņas biedru paskubināti, divcīņā sastapās atsevišķi karavīri. Bet neviens no izraēliešiem neiedrošinājās pieņemt izaicinājumu, ko tiem meta filistiešu milzis Goliāts no Gatas pilsētas. Iekalts smagās bruņās, bruņojies ar milzīgu zobenu un garu šķēpu, viņš katru dienu iznāca joslā starp abiem karaspēkiem un, kad neviens negribēja doties pret viņu divcīņā, gānījās visnešpetnākiem vārdiem. Ķēniņš Sauls un tāpat viņa karavadoņi ar Abneru priekšgalā, to dzirdēdami, aiz kauna un pazemojuma paslēpās savās teltīs. Četrdesmit dienas pēc kārtas no agra rīta līdz vēlam vakaram izraēliešiem vajadzēja noklausīties milža zaimu un ņirdzīgā izsmiekla plūdos. Viņa dobjā balss atskanēja kal-

nos un ielejās, neatvairāmi iespiezdamās nomākto izraēliešu karavīru ausīs un smadzenēs.

Sauls vai pušu plīsa bezspēcīgā niknumā. Drosminiekam, kurš stātos pretim nekauņam, ķēniņš apsolīja neskaitāmas bagātības, atbrīvošanu no visām nodevām un savas vecākās meitas roku. Taču neviens neiedrošinājās doties cīņā pret Goliātu, jo filistiešu milzis visiem bija iedvesis neizsakāmas bailes.

Izraēliešu karaspēkā dienēja arī Isaja trīs vecākie dēli. Dāvids kā visjaunākais bija palicis mājās un tikai laiku pa laikam atnesa saviem brāļiem ēdienu. Kādu reizi, kad Dāvids bija ieradies apmetnē, Goliāts atkal neķītri šķendējās, dubļos iemīdāms visu, kas izraēliešiem bija svēts un dārgs. Sašutis par milža pārdrošību, Dāvids saviem brāļiem īsi un strupi paziņoja, ka viņš pieņem Goliāta izaicinājumu. Kaujās rūdītie vīri pasmējās, izsacīdami kodīgas zobgalības par pienapuikas dižošanos, bet, kad jaunākais brālis ietiepīgi palika pie sava nodoma, jo dusmīgi uzkliedza viņam un pavēlēja žiglāk posties uz mājām.

Vēsts par sparīgo ganuzēnu lielu jautrību sagādāja arī Saulam. Viņš tūdaļ lika ataicināt Dāvidu savā teltī un tēvišķīgā labvēlībā pusaudzim paskaidroja:

«Tu nevari stāties pretim šim filistietim, lai ar viņu cīnītos, jo tu vēl esi zēns, bet viņš ir karavīrs no savām jaunības dienām!»

Taču Dāvids stūrgalvīgi palika pie sava. Viņš lielījās, kā pievārējis lauvas un lāčus, kad tie uzbrukuši viņa ganāmpulkam, izrādīja savus muskuļus un auguma lokanību.

Puiša kvēlās degsmes aizrautais Sauls beidzot deva savu piekrišanu divcīņai. Viņš Dāvidu ietērpa pat savās bruņās un ķiverē, apjoza viņam zobenu un lika staigāt pa telti uz priekšu un atpakaļ, lai pārliecinātos, vai jauneklis spēj šādā apbruņojumā kustēties. Dāvids smagajās bruņās nejutās ērti un atzinās, ka labprātāk ietu kaujā, ģērbies tikai vieglā gana apmetnī.

Tad Sauls iesmējās, atmeta ar roku un ļāva Dāvidam rīkoties pēc sava prāta. Dodamies pretim niknajam filistietim, Dāvids paņēma līdzi tikai savu gana kūju un lingu. Pa ceļam viņš apstājās pie mutuļojoša strauta un rūpīgi atlasīja piecus šķautņainus akmeņus. Bet tad, dieva dziesmas pie sevis dudinādams, viņš gāja tālāk pa ieleju, lai sastaptos ar filistiešu milzi divcīņā.

Kad Goliāts ieraudzīja ganuzēnu, viņš ierēcās tādā smieklu lēkmē, ka nodrebēja kalni. Drusku nomierinājies, milzis sāka visādi zoboties par Dāvida rudajiem matiem un mazo augumu. Taču vislielāko jautrību viņam sagādāja tas, ka sīkaļa nāca bruņojies ar kūju. Izlikdamies pārbijies, viņš pilnā rīklē ieaurojās:

«Vai es esmu suns, ka tu nāc pie manis ar koku?»

Tajā pašā brīdī viņam prātā ienāca doma, ka izraēlieši, sūtīdami cīņā pusaudzi, grib par viņu tikai pazoboties. Lamādamies un lādēdamies Goliāts tagad jau draudēja, ka nekaunīgā žeņķa miesas viņš tūdaļ izmetīšot debesu putniem un lauku zvēriem aprīšanai.

Dāvids neļāva sevi iesaistīt bļaustīgā vārdu apmaiņā, tikai visā nopietnībā atgādināja milzim sagatavoties nāvei, jo tūdaļ viņš pēc Jahves gribas kritīšot miris. Pakalnos iestājās saspringts klusums. Filistieši nepacietīgi gaidīja savu neuzvaramo stiprinieku dodam nāvējošo triecienu, bet izraēlieši ar drebošu sirdi sekoja katrai kustībai, ko izdarīja veiklais, vēl bērnišķīgais pusaudzis, kurš tik vientiesīgā pašpaļāvībā devās pretim neaizbēgamajam galam.

Goliāts savā milzīgajā ķetnā svārstīja garo zobenu, grasīdamies dot nāvējošo cirtienu. Uz tuvāk nākošo pretinieku viņš nolūkojās kā vilks uz neaizsargātu jēru. Savā neapvaldītajā pārākuma apziņā viņš pat neuzskatīja par vajadzīgu uzmanīt ganu zēna kustības. Bet Dāvids pa to laiku slepšus izņēma no azotes akmeni, ielika to lingā un no visa spēka atvēzējās. Akmens nosvilpa gaisā un dziļi ietriecās Goliātam pierē. Milzīgais auguma blāķis nevarīgi noļima zemē. Filistieši šausmās iekliedzās, bet izraēlieši uzgavilēja. Dāvids acumirklī pielēca klāt apdullinātajam Goliātam, izrāva tam no rokām zobenu un vienā atvēzienā nocirta milzim galvu.

Pilnīgi negaidītā neveiksme izraisīja filistiešu vidū neaprakstāmu sajukumu. Izraēlieši nekavējoties to izmantoja un tik spīvi bruka virsū ienaidniekiem, ka viss filistiešu karaspēks juceklīgi bēga, nosēdams ceļu ar līķiem. Vajādami sakauto pretinieku, izraēlieši apstājās tikai pie filistiešu pilsētu Ekronas un Gatas mūriem.

Visa filistiešu apmetne ar daudziem ganāmpulkiem un Izraēla zemē salaupītajām mantām krita Saula rokās. Dāvids pasniedza ķēniņam kā trofeju Goliāta galvu, bet savās mājās uzkarināja uzvarētā milža bruņas, ķiveri un zobenu. Taču vislielākais guvums, ko viņš mantoja šajā divcīņā, bija karavīra slava un cieņa visā Izraēla tautā.

DĀVIDS, SAULS UN JONATĀNS.

Atlīdzinot Dāvidam par izcīnīto uzvaru, viņu iecēla par pavēlnieku prāvai karaspēka vienībai, un tādā kārtā

viņš kļuva par gados visjaunāko karavadoni visā Izraēla vēsturē. Ķēniņa dēls un troņmantnieks Jonatāns jau pēc pirmās tikšanās kļuva Dāvidam par sirsnīgu un uzticamu draugu. Par zīmi draudzībai viņš Dāvidam uzdāvināja savu dārgo apmetni, tuniku, zobenu un kaujas jostu.

Neraugoties uz saviem jaunajiem gadiem, Dāvids labi tika galā ar karavadoņa pienākumiem. Kā uzvarētājs viņš atgriezās no daudzām kaujām ar filistiešiem. Izraēla pilsētās viņu sveica ar lielu sajūsmu. Kā jaunām, tā vecākām sievietēm viņš kļuva par īstu elku. Dāvidu sagaidot, viņas allaž iznāca, diedamas, dziedādamas un tamburīnus rībinādamas. Neviens nezināja, kur un kad īsti bija radusies viņu slavinošā dziesmiņa, kas tika skandināta pilsētu ielās un drīz vien nonāca arī līdz galvaspilsētai Gibeai:

Sauls ir nokāvis tūkstoti savu, Bet Dāvids desmit tūkstošus savus.

To ķēniņš stipri ņēma ļaunā. Sacildinot Dāvida nopelnus pāri visam, ko Sauls ilgajos kara gados pats bija paveicis tautas labā, ķēniņš tika tieši apvainots, un viņu dziļi aizskāra šada rūgta un nepelnīta pārestība. Divas dienas un divas naktis viņu kremta aizdomas, ka šīs dziesmiņas iedvesmotājs ir Samuēls un, rasi, tas viss notiek ar Dāvida ziņu. Tā taču nebija nekāda iedoma, ja ķēniņam ik uz soļa nācās just, ka tauta novēršas no viņa. Tā pati tauta, kura vēl nesen nepārtraukti viņam apliecināja savu cieņu un mīlestību. Un kurš gan cits būtu tautu ietekmējis, kurš atklāti būtu licis saprast, ka centīsies atņemt viņam troni?

Rūpesti, bezmiegā pavadītās naktis un smagie apvainojumi tik lielā mērā nomāca Sauļu, ka viņam palaikam aptumšojās prāts. Pilī visi bija sadrūmuši, kalpotāji neiedrošinājās pat skaļāk ierunāties, un visos kaktos tikai varēja dzirdēt čukstus, ka Sauļu pārņēmis ļauns gars un viņš nonācis neprāta stāvoklī..^

Vajadzēja atkal sūtīt pēc Dāvida, lai tas ar mūzikas palīdzību ārstētu ķēniņa sasāpējušo sirdi. Jaunais koklētājs ienāca pie ķēniņa un tūdaļ sāka ar pirkstiem no stīgām

izvilināt brīnišķīgi jaukus akordus. Sauls pablenza uz zēnu, it kā to nepazīdams. Pēc kāda brīža ķēniņš atjēdzās no sastinguma, un viņa acīs iegailējās drūma naida liesma. Mirklī viņš paķēra pie troņa pieslieto metamo šķēpu un svieda ar to Dāvidam. Jauneklis paguva pēdējā brīdī novērsties, un šķēps džinkstēdams ieurbās sienā.

Sauls tomēr pēkšņi atskārta, ka gandrīz izdarījis kaut ko nelabojamu. Ja viņš būtu nonāvējis Izraēla tautā tik izdaudzinātu varoni, tam varēja būt pilnīgi neaprēķināmas sekas. Tāpēc, pūlēdamies visu vērst par labu, Sauls iecēla Dāvidu par pavēlnieku tūkstoš vīriem un nosūtīja viņu karā pret filistiešiem.

Jaunais karavadonis arī šoreiz izcīnīja uzvaru pēc uzvaras, iemantodams tautā arvien lielāku slavu un cieņu. Tas atkal uzkurināja ķēniņa skaudību. Neiedrošinādamies vairs uzstāties atklāti, viņš slepenībā kaldināja rīcības plānu.

Kādu dienu ķēniņš ar vēstnesi nosūtīja Dāvidam ziņu, ka atdošot viņam par sievu savu vecāko meitu Merabu, ja Dāvids kā kara trofeju atnesīšot simt uzvarētu filistiešu dzimumlocekļu priekšādas. Uzdevums bija pārlieku bīstams, un Sauls cerēja, ka Dāvids no šām bezjēdzīgajām medībām dzīvs neatgriezīsies.

Dāvids acumirkli atskārta, kas ķēniņam padomā. Par ieganstu izvirzīdams to, ka nejūtoties cienīgs kļūt par ķēniņa meitas vīru, viņš pūlējās tikt vaļā no neprātīgā uzdevuma. Taču Sauls ietiepās, un Dāvidam nekas cits neatlika, kā izpildīt ķēniņa iegribu.

Paņēmis sev līdzi nelielu grupu savu visuzticīgāko cīņas biedru, Dāvids tūlīt devās ceļā. No slēpņiem uzbruk- dams filistiešiem, viņš īsā laikā samedīja nevis simts, bet divi simti priekšādu.

Sauls jutās savās cerībās rūgti vīlies un nosprieda Dāvidu vismaz pazemot. Lauzdams savu solījumu, viņš Dāvidam par sievu nedeva vis savu vecāko meitu, bet jaunāko, vārdā Mihola, kura, starp citu, ar šo apmaiņu bija visai apmierināta, jo viņa jau sen mīlēja jauno varoni.

Sīs precības tomēr neuzlaboja saspringto atmosfēru ķēniņa galmā. Dāvids kremtās uz Sauļu par negodīgo mānīšanos, jo precības ar ķēniņa vecāko meitu sniedza labākas izredzes uz troni.* Bet Sauls savukārt vēl aizvien turēja Dāvidu aizdomās, ka tas rīkojas pēc virspriestera norādījumiem, un draudēja viņu nonāvēt.

MIHOLA UN JONATĀNS IZGLĀBJ DĀVIDU.

Jonatans šajās traģiskajās dienās izrādījās īsts draugs. Neraugoties uz to, ka viņš varēja aizkaitināt tēvu un Dāvids bija bīstams sāncensis troņa mantošanā, Jonatāns brīdināja draugu no draudošajām briesmām. Viņš pierunāja Dāvidu paslēpties apkārtējos kalnos, bet pats devās pie tēva, lai aizrunātu par Dāvidu. Pēc ilgām pārrunām viņam izdevās Sauļu nomierināt, un Dāvids varēja atgriezties ķēniņa galmā.

Taču saticībai nebija ilgs mūžs. Dāvids guva aizvien jaunas uzvaras pār filistiešiem, bet tās savukārt Saulā izraisīja bailes un skaudību. Niknā prāta aptumšošanās brīdī viņš otro reizi meta ar šķēpu savam ienīstajam sāncensim, bet arī šoreiz viņam misējās. Tagad Dāvids saprata, ka tā nav nekāda niekošanās. Tikko iestājās tumsa, viņš izlavījās no pils un aizbēga uz savām mājām.

Tad Sauls nosūtīja uz turieni bendes, bet Mihola pēdējā mirklī izglāba savu vīru. Viņa lika Dāvidam aizbēgt pa logu, bet pati ieģērba viņa drēbēs lelli, nolika gultā un rūpīgi apklāja ar segli. Tikko ienāca ķēniņa sardzes vīri, viņa tiem noradīja uz gultu, sacīdama, ka Dāvids grūti saslimis. Bet Sauls nevarēja norimties un pavēlēja:

«Atnesiet viņu ar visu gultu pie manis, lai es viņu nogalinu!»

Tagad viltība atklājās, un Miholu aizveda pie tēva. No soda viņa paglābās, paskaidrodama, ka Dāvids viņai piedraudējis ar nāvi, ja tā nepalīdzēs viņam aizbēgt, un viņa pie viltības ķērusies tikai spaidu kārtā.

Bet Dāvids pa to laiku devās pie virspriestera Samuēla un izstāstīja viņam par savām ķēniņa galmā pieredzētajām likstām. Tad -pienāca ziņa, ka uz Ramataimu dodas ķēniņa karavīri, kuriem pavēlēts bēgli notvert. Tiem pretim izgāja virspriesteris kopā ar daudziem citiem praviešiem, kuri diedami, dziedādami un klaigādami noveda sevi reliģiskas aizgrābtības stāvoklī. Māņticīgie karavīri ar izbailēm nolūkojās uz praviešiem, līdz paši sāka lēkāt kā neprātīgi. Bet Dāvids pa to laiku paslēpās, un ķēniņa karavīriem ar tukšām rokām vajadzēja atgriezties Gibeas pilsētā.

Sauls vēl divas reizes nosūtīja aizvien citus karavīrus, lai.notvertu Dāvidu, taču arī tie nespēja pretoties praviešu spēkam un atgriezās, neizpildījuši pavēli. Tad ķēniņš nolēma pats doties uz Ramataimu, lai sagūstītu nenotveramo bēgli. Kolīdz ķēniņš bija ienācis pa pilsētas vārtiem,

Samuēls ar praviešiem diedami un dziedādami, bungām rībot un stabulēm spiedzot, steidzās viņam pretim. Sākumā Sauls vienaldzīgi nolūkojās šajās izdarības, taču pamazām viņā pamodās kādreizējā jaunības reliģiskā ekstāze. Pravietiskā sajūsmā aizrauts, viņš pievienojās klaigājošo un žestikulējošo praviešu riņķa dejai. Aplī virpuļodams, ar putām uz lūpām kaut ko izbrēkdams un savu eksaltāciju sakāpinādams līdz augstākai iespējai, viņš noplēsa sev drēbes un beidzot kails nesamaņā nokrita zemē. Augu dienu nogulējis dziļā ģībonī, viņš beidzot pamodās, bet Dāvida pilsētā vairs nebija.

Trenkātais bēglis pa to laiku bija atgriezies Gibeā, lai par savu likteni pasūrotos savam vienīgajam draugam Jonatānam.

«Ko es esmu darījis?» viņš žēlojās. «Kāda ir mana pārkāpuma vaina, un ar ko es esmu noziedzies tava tēva priekšā, ka viņš tīko pēc manas dzīvības?»

Jonatāns viņu mierināja, kā vien spēdams, apgalvoja, ka Dāvids var paļauties uz viņa palīdzību, un solījās draugu aizvien savlaicīgi brīdināt, jo tēvs paradis viņam uzticēt savus nodomus. Taču Dāvids šaubu pilnā balsī attrauca:

«Tavs tēvs it labi zin, ka es esmu atradis tavās acīs labvēlību, un tādēļ viņš domā: Labāk lai Jonatāns nekā nezina par šo lietu, ka viņš tādēļ nenoskumst.»

Visļaunākais bija tas, ka nākamajā dienā vajadzēja notikt dzīrēm, ko Sauls sarīkoja saviem tuvākajiem līdzstrādniekiem sakarā ar jauno mēnesi. Sīs dzīres reizē bija arī it kā augstākās valsts padomes sēde, kurā nedrīkstēja iztrūkt neviens no galminiekiem. Neierašanās bez attaisnojoša iemesla būtu tas pats, kas atteikties paklausīt ķēniņam, un vainīgais kristu galējā nežēlastībā.

Dāvids vēl nebija zaudējis cerību izlīgt ar Sauļu un tāpēc negribēja nodedzināt aiz sevis visus tiltus, taču, pazīdams ķēniņa neapvaldīto raksturu, baidījās rādīties dzīrēs. Tāpēc viņš lūdza Jonatānu aizbildināt viņu ar to, ka viņam vajadzējis doties uz Betlēmi ģimenes svinībās.* Vienlaikus draugi norunāja, ka Dāvids paslēpsies Gibeas apkaimes kalnos, lai nogaidītu ziņu, kā Sauls uzņēmis šo aizbildināšanos. Ja ķēniņš izturēsies mierīgi, tā būs labvēlīga pazīme, bet, ja turpretim, ieraugot pie galda tukšo vietu, valdnieks kritīs viņam tik parastajā neapvaldīta niknuma lēkmē, tad uz izlīgumu nav ko cerēt.

Jonatāns izpildīja drauga lūgumu un par atbildi izdzirdēja sirdīgus tēva pārmetumus:

«Tu izvirtušās, ietiepīgās un nepaklausīgās sievas dēls!» viņš kliedza. «Vai tad es nezinu, ka tu esi sev izraudzījis Isaja dēlu, tā pats sevi ievezdams negodā un savas mātes netiklām miesām ar to sagādādams kaunu? Cik ilgi dzīvos virs zemes Isaja dēls, ne tu, nedz tava ķēniņa vara nepastāvēs. Bet tagad nosūti kādu un liec viņu atvest pie manis, jo viņš ir nāvei nolemts jauneklis!»

Tēva brīdinājums, ka Dāvids var uzsēsties ķēņina tronī, ja Jonatāns arī turpmāk tā izturēsies, nespēja sašķobit ķēniņdēla nesavtīgo, cildeno draudzību. Neslēpdams savu sarūgtinājumu, viņš vaicāja tēvam, ko gan Dāvids tādu nodarījis, ka izpelnījies nāvi.

Sauls par to briesmīgi pārskaitās, neapvaldītā niknumā paķēra metamo šķēpu un svieda ar to dēlam. Jonatāns tomēr izvairījās, un šķēps iedūrās telpas koka sienā. Jonatāns sašutis piecēlās no galda un devās uz savu istabu. Līdz dvēseles dziļumiem aizskarts par šo nejēdzīgo izlēcienu, viņš nākamo dienu neņēma mutē ne kumosiņa maizes. Vakaram satumstot, Jonatāns izzagās no pils un brīdināja Dāvidu, lai tas nekad vairs nerādītos ķēniņam acīs.

Pienāca satraucošs atvadu brīdis. Dāvids trīs reizes paklanījās savam uzticamajam draugam, bet Jonatāns viņu apkampa un sirsnīgi nomutēja. Šķiroties abiem lija asaras, 1111 viņi viens otram zvērēja uzticību līdz kapa malai, bet Jonatāns teica: «Ej ar mieru! Ko mēs abi esam tā kunga vārdā zvērējuši, viens otram solīdamies: Tas kungs lai ir starp mani un tevi, un manu pēcnācēju un tavu pēcnācēju starpā, — tā lai tas paliek mūžīgi!»

PRIESTERU APKAUŠANA UN DĀVIDA BĒGUĻOŠANA.

Dāvids devas uz Nobes pilsētu, kur uzturējās slavenais Ahimelehs, kurš ar astoņdesmit pieciem citiem priesteriem turienes svētnīcā upurēja Jahvem.

Ahimelehs bija bailīgs cilvēks, tāpēc Dāvids viņam nestāstīja par to, ka kritis nežēlastībā, bet teica, ka ieradies ķēniņa slepenā uzdevumā. Tā kā priesterim tobrīd nebija nekādas citas pārtikas, viņš paēdināja Dāvidu ar svētajām upura maizēm un pat uzdāvināja viņam Goliāta zobenu, kurš glabājās svētnīcā.

Nejauši uzzinājis, ka ķēniņš personīgi devies viņu vajāt, Dāvids aizbēga.uz filistiešu pilsētu Gatu, kur ķēniņš tolaik bija Ahišs. Taču Dāvids bija kļūdījies, domādams, ka tur viņu neievēros. Uz ielas sastaptie cilvēki tūdaļ pazina slaveno Goliāta uzvarētāju.

Tad Dāvidam iešāvās prātā dīvaina doma, kā paglābties no filistiešu atriebības. Jukušus cilvēkus, kurus uzskatīja par garu apsēstiem, neviens neaizskāra, tāpēc Dāvids izlikās par ārprātīgu. Viņš vazājās pa ielām, burkšķēdams kaut ko nesakarīgu, tecināja no lūpu kaktiņiem slienas un, iedams garām namiem, vilka uz tiem ērmotas zīmes. Ga- tas iedzīvotāji māņticīgās bailēs ilgi .staigāja viņam nopakaļ, līdz beidzot sasparojās, sasaistīja viņu un aizveda pie ķēniņa. Ahišs ar riebumu paskatījās uz plānprātiņu un, nezinādams, ko ar tādu iesākt, lika atlaist brīvībā.

Aizbēdzis no bīstamās pilsētas, Dāvids apmetās kādā grūti pieejamā kalnu alā netālu no vecās Adullāmas pilsētas, kilometrus divdesmit piecus dienvidrietumos no Jeruzalemes. Bīdamies par savu ģimeni, viņš ar uzticamu ziņnesi izsauca to pie sevis. Tajā pašā laikā pie viņa no visām pusēm saplūda visdažādākie ļaudis: piedzīvojumu meklētāji, ārpus likuma stāvoši bēguļi, par nodokļu un paradu nemaksāšanu vajāti trūkumcietēji, kā arī karotāja slavas alkstoši jaunekļi. No šā raiba puļa Dāvids izveidoja disciplinētu, viņam ar miesu un dvēseli uzticīgu seši simti vīru lielu kara draudzi. Ar to Dāvids rīkoja pārdrošus uzbrukumus, lai iegūtu pārtiku, sakāva sīkākas ķēniņa karaspēka grupas un par atlīdzību pasargāja iedzīvotājus no filistiešu sirotājiem. Ar vārdu sakot, Dāvids kļuva par laupītāju un izspiedēju bandas barvedi.

Līdz neprātam saniknots par nemitīgajiem uzbrukumiem, Sauls sacēla kājās visu savu karaspēku un aizvien neatlaidīgāk vajāja Dāvidu. Juzdams zemi degam zem kājām, Dāvids izlauzās pie moābiešiem, lai viņu ķēniņa aizgādībā nodotu savu ģimeni, bet pēc tam atkal atgriezās Jūdas zemē un paslēpās Heretas mežā.

Sauls pa to laiku bija uzzinājis, ka priesteris Ahimelehs palīdzējis Dāvidam aizbēgt un apgādājis viņu ar pārtiku. Par nodevēju izrādījās viens no ēdomiešu algotņiem, vārdā Doēgs.

Tagad ķēniņam vairs nebija ne mazāko šaubu, ka priesteri rīkojas kopā ar Dāvidu un gatavo tam ceļu uz troni. Nekavējoties viņš ar karaspēku devās uz Nobes pilsētu, lai turienes priesterus sodītu par divkosību un valsts no

devību. Ahimelehs veltīgi taisnojās, ka kļuvis par upuri Dāvida viltībai. Neuzklausīdams viņa paskaidrojumus, Sauls pavēlēja saviem karavīriem priesteri nogalināt.

Seit Sauls pirmo reizi cieta aizvainojošu neveiksmi. Viņa miesassardzes vīri, sākot ar virsniekiem un beidzot ar viszemāko ierindnieku, atteicās izpildīt ķēniņa pavēli. Visi baidījās aizskart priestera svēto personu un uzņemties svētuma nozaimotāja grēku.

Nekad Sauls vēl nebija atradies tik nepatīkamā stāvoklī. Bet tad viņam palīgā nāca Edomā nolīgtais algotnis, nodevējs Doēgs. Gribēdams izdabāt ķēniņam, viņš ieradās pie tā ar saviem rīkļurāvējiem un paziņoja, ka ir ar mieru izpildīt ķēniņa pavēli. Pēc Saula mājiena Doēga bendes kalpi asinskārā niknumā metās uz pilsētu, nogalināja visus priesterus kopā ar Ahimelehu, bet pēc tam apkāva pilsētas iedzīvotājus, to skaitā arī sievietes un bērnus. Sauls bija tik saniknots uz šķietamajiem nodevējiem, ka pavēlēja apkaut pat vēršus, ēzeļus un avis. No drausmīgā slaktiņa paglābās tikai Ahimeleha dēls priesteris Abjatārs. Naktī izlavījies no kūpošajam un pamazām izplēnošajām krasmatām, viņš aizbēga pie Dāvida un kļuva tam par vienu no visuzticamākajiem padomniekiem.

KĀ DĀVIDS PASAUDZĒJA SAULU UN IEMĪLĒJĀS ABIGAILĀ.

Dāvids uzzinaja, ka filistieši ap- lenknši Kegilu. Nekavēdamies viņš steidzās tai palīgā un izglāba pilsētu no nopostīšanas, bet tās iedzīvotāji viņam atmaksāja ar zemisku nodevību. Viņi nosūtīja pie Saula vēstnesi un paziņoja, ka Dāvids atrodas pilsētā un viņi izdotu nemiernieku ķēniņam, ja tas tulīt ierastos. Tomēr šo sazvērestību vēl laikā atklāja priesteris Abjatārs, un Dāvids paguva izvairīties no lamatām.

Turpmāk Dāvids ar saviem ieroču biedriem patvērās kalnainos un tuksnešainos apvidos, kur vajātājiem bija grūti atrast viņu pēdas. Kādu dienu, kad Dāvids slēpās tuksnesī Zifas apkaimē, pie viņa pārģērbies ieradās Jonatāns, lai pastāstītu par tēva nodomiem un no jauna apliecinātu savu nesatricināmo draudzību. Taču *Zifas iedzīvotāji bija ķēniņam draudzīgi noskaņoti un paziņoja viņam Dāvida uzturēšanās vietu. Sauls žigli steidzās uz turieni un aplenca kalnu, kur Dāvids slēpās ar seši simti vīru lielu bruņotu vienību. Šķita, ka aplenkto liktenis jau ir

izšķirts. Bet tad pienāca draudīga vēsts, ka filistieši negaidot iebrukuši Izraēla zemē. Saulam nācās tūdaļ atcelt aplenkumu un doties pretim filistiešiem.

Atvairījis ienaidnieka iebrukumu, Sauls tūdaļ atsāka Dāvida-vajāšanu, trenkājot viņu pa tuksnešiem un kalnājiem. Kvēlā apņēmībā viņš veda sev līdzi trīs tūkstošus karavīru, lai par katru cenu dabūtu savās rokās draudīgo un ienīsto sāncensi.

Kādreiz šāda tvarsta laikā ķēniņš iegāja vienā no tuvējām alām, lai fiokārtotu savas dabiskās vajadzības. Sagadījās tā, ka tieši šeit alas tumšā nostūrī bija paslēpies Dāvids ar vairākiem saviem biedriem. Viņš tagad būtu varējis nogalināt ķēniņu, taču negribēja aptraipīt rokas ar svaidītā valdnieka asinīm. Tāpēc Dāvids klusītiņām tikai piezagās tuvāk un nošņāpa ķēniņam apmetņa stērbeli. Vēlāk, kad Sauls sava karaspēka priekšgalā devās tālāk, Dāvids parādījās uz kādas klints radzes un, mādams ar nogriezto drēbes gabalu, zobgalīgi uzsauca:

«Ko tu, Izraēla ķēniņ, esi izgājis vajāt? Ko tu īsteni vajā? Vienu beigtu suni, vienu atsevišķu blusu?»

Kādu citu reizi Dāvids izrīkojās vēl pārdrošāk. Kopā ar savu ieroču nesēju viņš naktī iezagās ķēniņa apmetnē un iegāja leitī, kur Sauls ar savu karaspēka virspavēlnieku Abneru gulēja dziļā miegā. Ieroču nesējs grasījās ķēniņu nokaut, taču Dāvidam šāda slepkavība derdzās. Viņš paņēma tikai pie guļvietas galvgaļa pieslieto šķēpu un krūzi ar ūdeni, bet pēc tam, laimīgi izvairījies no pretinieka sardzes vīriem, atgriezās pie saviem ļaudīm, kuri viņu ar nepacietību gaidīja. Kad atausa gaisma, Dāvids atkal stāvēja nepieejamas klints virsotnē un izsmēja Abneru, kas tik nevērīgi bija apsargājis savu kungu. Karavīriem par lielu prieku gana izzobojies, viņš aicināja, lai kāds no ķēniņa vīriem atnāk pēc valdnieka šķēpa un dzēriena trauka. Sauls, kurš bija nokaunējies par visu notikušo, kā arī mazliet aizkustināts par pretinieka cēlsirdīgo izturēšanos, pārtrauca Dāvida vajāšanu un atgriezās Gibeā.

Dāvidam vajadzēja gādāt pārtiku saviem ļaudīm. Aitas, vēršus, kazas un citu iztiku viņš laupīja galvenokārt no filistiešiem, nekad neaiztikdams ciltsbrāļu ganāmpulkus. No saviem tautiešiem viņš ievāca tikai regulāras nodevas graudā par viņu ganāmpulku un māju apsargāšanu no beduīnu un filistiešu sirotājiem.

Stepē Maonas apkaimē savus lopus ganīja kāds bagātnieks, vārdā Nābals. Viņam piederēja trīs tūkstoši aitu un tūkstotis kazu. Dāvids nekad no Nābala nebija piedzinis nodevas, lai gan viņš apsargāja arī tā mantu, jo Dāvida uzturēšanās vien šajā apvidū atbaidīja sirotājus.

Kādu dienu, izdzirdējis, ka Nābals sadzinis savas avis Karmela kalnā, lai tās tur nocirptu, Dāvids aizsūtīja pie viņa desmit savus puišus ar lūgumu pēc pārtikas, sacīdams tiem:

«Eita augšā Karmelā un noejiet pie Nābala. Tad sveiciniet viņu manā vārdā un vaicājiet, kā tam labi klājas…»

Taču bagātnieks bija ļoti skops un ne visai laipns cilvēks. Tāpēc viņš saskaitās un pikti uzbrēca Dāvida sūtņiem:

«Kas tas Dāvids tāds ir, un kas īsti ir Isaja dēls? Šinīs dienās ir daudz tādu kalpu, kuri aizbēg no saviem kungiem! Vai tad lai es ņemu savu maizi un ūdeni, un savu ēšanai sagatavoto gaļu, kuru es esmu gatavojis saviem cirpējiem, un lai to piešķiru vīriem, nemaz nezinādams, no kurienes tie ir nākuši?»

Noraidījums ļoti saniknoja Dāvidu. Ar četriem simtiem vīru viņš tūdaļ devās ceļā, lai pārmācītu nekauņu. Bet tad Nābala gudrā un skaistā sieva Abigaila, sabārusi vīru par viņa muļķību, steidzās pretim bargajam bandas barvedim, lai viņu atmaidzinātu. Uz ēzeļiem viņa kā dāvinājumu veda līdzi divi simti klaipu maizes, divus ādas traukus ar viuu, piecus kautus, jau ēšanai sagatavotus aunus, piecus mērus grauzdētu graudu, simts saišķu žāvētu vīnogu un divi simti saišķu vīģu. Nonākusi Dāvida tuvumā, viņa nokāpa no ēzeļa, paklanījās viņam līdz zemei un lūdzošā balsī ierunājās:

«Mans kungs, lūdzams, nedusmojies pret šo ļaunuma apsēsto vīru, pret Nābalu, jo, kāds ir viņa vārds, tāds ir arī viņš pats: Nābals (nelga) ir viņa vārds, un niekkal- bība iet viņam līdzi. Bet es, tava kalpone, gan tavus puišus, ko tu, mans kungs, biji atsūtījis, netiku redzējusi.»

Sievietes daiļums un piemīlība pārsteidza Dāvidu kā pērkona spēriens, un viņš aizkustināts tai atbildēja:

«Slavēts lai ir tas kungs, Izraēla dievs, kas tevi šodien ir man pretī sūtījis!»

Un, apsolīdams Abigailai neaiztikt viņas vīru, Dāvids atvadījās no viņas ar šādiem vārdiem:

«Ej ar mieru atkal savās mājās! Redzi, es esmu paklausījis tavu balsi un ievērojis tavu lūgumu!»

Bet Nābals, kad aitu cirpšana" bija pabeigta, savās mājās sarīkoja varenas dzīres un pats piedzērās līdz nema

ņai. Kad viņš beidzot bija atskurbis, Abigaila vīram pastāstīja, kādas lielas briesmas viņam bija draudējušas. Sī vēsts Nābalu tā uztrauca, ka viņu ķēra sirdstrieka, un pēc desmit dienu ilgas vārguļošanas viņš nobeidzās.

Kolīdz Dāvids to uzzināja, viņš bildināja Abigailu, lai ņemtu to sev par sievu. Atraitne, ne mirkli nevilcinādamās, sēdās uz ēzeja un kopā ar piecām kalponēm steidzās uz Dāvida apmetni. Tur viņa tam pazemīgi paklanījās un sacīja:

«Jā, tava kalpone ir ar mieru, ka viņa kalpodama mazgātu sava kunga kalpu kājas!»

Dāvidam jau bija divas sievas: Mihola, kuru Sauls viņam vēlāk atņēma un atdeva Paltim, vienam no saviem uzticamajiem līdzgaitniekiem, kā arī vēl kāda cita izraēliete, vārdā Ahinoāma, bet patiesībā viņš mīlēja tikai Abigailu.

DĀVIDS FILISTIEŠU KALPĪBĀ UN SAULA TRAĢISKAIS LIKTENIS.

Dāvids saprata, ka ķēniņš sava niknumā nerimsies, iekams nebūs viņu nogalinājis vai ari sagūstījis dzīvu. Vajadzēja aiziet no Izraēla un paslēpties tādā vietā, kur Saula roka nesniegtos. Rūgtā nediena un bēguļošana Dāvidu bija iedzinusi dziļā izmisumā. Vēlāk talantīgs dzejnieks viņam piedēvēja šādus, patiesu sāpju caurstrāvotus vārdus (56. psalms, 2. un 3. pants):

«Apžēlojies par mani, ak dievs,

Jo cilvēki grib mani iznīcināt!

Pretinieks man uzmācas ik dienas.

Mani ienaidnieki nemitīgi mani vajā,

Jo daudz ir to,

Kas saceļas pret mani savā lepnībā.»

Nebija citas izejas, un Dāvidam vajadzēja spert sāpīgu un pazemojošu soli: viņš piedāvāja savus pakalpojumus filistiešu pilsētas Gatas ķēniņam Ahišam.

Senais ienaidnieks pieņēma viņu ar lielāko prieku. Seši simti kaujās rūdītu vīru palīdzība nebija zemē metama. Turklāt viņam bija svarīgi, lai Izraēls arī turpmāk novājinātu sevi ar iekšējiem dinastiskiem strīdiem. Tagad Ahišam radās iespēja šos ķīviņus saasināt, izspēlējot Dāvidu pret Sauļu.

Dāvids kā lēni saņēma Ciklagas pilsētiņu netālu 110 Gazas. Viņš apmetās tur ar savu karaspēku un ģimeni, kurā ietilpa arī abas viņa sievas Abigaila un Ahinoāma. Ahišs viņam uzdeva izdarīt iebrukumus Izraēla zemē, taču Dāvidam nenāca ne prātā uzbrukt saviem tautas brāļiem. Toties viņš postīja amalekiešu zemes, jo tie bija senseni ebreju cilšu ienaidnieki. Lai nebūtu liecinieku viņa iebrukumiem, Dāvids līdz pēdējam apkāva visus iedzīvotājus, ieskaitot sievietes un bērnus, bet, atdodams Ahišam salaupītos vēršus, ēzeļus, kamieļus un citu mantību, sacīja, ka tas viss esot iegūts izraēliešu zemēs. Lētticīgais filistiešu ķēniņš noticēja Dāvidam un, priekā berzēdams rokas, lielījās ar šādiem vārdiem:

«Viņš ir kaut ko ļoti nepatīkamu izdarījis savā tautā Izraēlā, tāpēc ka tie viņu ienīst līdz nāvei, un tādēļ viņš būs manš kalps uz mūžīgiem laikiem.»

Filistieši posās jaunam karam pret Sauļu. Ahišs savam karaspēkam piepulcināja arī Dāvidu un viņa seši simti karavīrus. Taču filistiešu ķēniņi un dižciltīgie neuzticējās izraēliešiem un pieprasīja viņus aizvākt. Dāvids atgriezās Ciklaga, sirds dziļumos ļoti apmierināts, ka viņam nevajag karot pret saviem tautiešiem, kas tiktu uzskatīts par nodevību.

Bet izrādījās, ka viņa prombūtnes laikā amalekieši atriebdamies nodedzinājuši Giklagu un aizveduši gūstā daudz ļaužu, to skaitā arī Dāvida ģimeni. No amalekie- šiem paglābušies iedzīvotāji sagaidīja Dāvidu ar raudām un pārmetumiem un pat piedraudēja nomētāt viņu ar akmeņiem.

Dāvids tūdaļ dzinās pakaļ laupītājiem, sakāva viņus un atņēma tiem visus gūstekņus, arī savus piederīgos. Iegūto laupījumu viņš sadalīja starp saviem ciltsbrāļiem, Jūdas zemes iedzīvotājiem, lai nodrošinātu viņu atbalstu nākamajā cīņā par ķēniņa troni.

Sajā laikā Ramataimā valdīja dziļas sēras, jo no dzīves bija šķīries pravietis Samuēls. Sauls tagad bija atbrīvojies no sava sīvākā ienaidnieka pēc Dāvida, kurš bija pārgājis filistiešu pusē un tāpēc, pēc Saula domām, vairs nevarēja pretendēt uz troni. Gribēdams iebiedēt priesterus, Sauls lika saķert un nogalināt visus viņu atbalstītājus: dažādos zintniekus un zintnieces, pareģoņus un pesteļo- tājus. Izraēlā tolaik tādu bija daudz, tauta bija pieradusi izmantot viņu pakalpojumus, tāpēc visā zemē valdīja šausmu, izbaiļu un savstarpēju aizdomu atmosfēra.

Citādi Sauls ikdienā bija saglabājis vienkāršu un tīru dzīves veidu. Neviens nenoliedza viņa lielos kaujas nopelnus un neatlaidīgos pūliņus Izraēla varenības labā. Lie- lumlielā tautas daļa viņu vēl aizvien cienīja un pat mīlēja. Saula autoritāte bija tik liela, ka pat Dāvids neiedrošinājās viņu nogalināt, lai gan divas reizes radās iespēja to izdarīt. Tomēr nemitīgās priesteru intrigas un baumas, ka Samuēls svaidījis' Dāvidu par ķēniņu, laupīja Saulam dvēseles līdzsvaru un paskubināja viņu uz pārsteidzīgu un varmācīgu rīcību. Uz nepieejamas klints Gibeas pilsētā uzcēlis sev cietoksni, viņš tā mūros sarūgtinājumā un vientulībā pavadīja savas mūža dienas.

Bet pa to laiku virs jaunās Izraēla valsts savilkās draudīgi mākoņi. Pāri tās robežām iebruka apvienoto filistiešu ķēniņu varenais karaspēks. Simtiem bruņotu kaujas ratu un tūkstošiem dzelzīs iekaltu karavīru apmetās Sunamā Jezreēlas ielejā, tātad pašā Izraēla sirdī.

Sauls savu karaspēku bija izvietojis Gilboa kalnu nogāzēs, no kurienes varēja labi pārskatīt visu zemieni. Filistiešu milzīgā apmetne izraisīja viņā satraukumu un bezpalīdzības noskaņu neatvairāmā likteņa priekšā.

Saula sejā iezagās nolemtības un izmisuma ēna. Pēc drūma pārdomu brīža viņš pajautāja saviem uzticamajiem biedriem, vai tuvumā nav kāda zintniece, kas pareģotu nākotni. Izbrīnījušies galminieki atgādināja ķēniņam, ka viņš pats taču pavēlējis iznīcināt visus pareģoņus. Bet pēc vietējo iedzīvotāju iztaujāšanas izrādījās, ka Endoras tuvumā no vajāšanām tomēr paglābusies veca gaišreģe, kura izsaucot mirušo garus un no tiem uzzinot nākamību.

Sauls nosprieda pārģērbties un doties pie viņas. Tikko pienāca nakts, viņš ietinās ceļotāja apmetnī un kopā ar diviem ieroču nesējiem klusītiņām izzagās no apmetnes. Gaišreģe, bīdamās no ķēniņa uzsūtītiem vajātājiem, negribēja viņu laist iekšā. Tikai tad, kad atnācējs zvērēja, ka viņai nekas ļauns nenotiks, zintniece pajautāja, kura mirušā garu lai viņa izsauc. Sauls palūdza no viņpasaules izsaukt Samuēlu.

Pēc dažādām maģiskām izdarībām parādījās pravieša rēgs. Un tikai tad garu izsaucēja atskārta, ka noslēpumainais atnācējs ir pats ķēniņš.

«Kāpēc tu mani esi pievīlis?» viņa izbailēs izsaucās. «Tu esi Sauls!»

Taču Sauls zīlnieci atkal nomierināja un, tā kā viņš pats izsaukto garu neredzēja, izprašņāja, kāds izskatās ar burvestības palīdzību no aizkapa izsauktais. No gaišreģes apraksta viņš pārliecinājās, ka ieradies patiešām viņa ilggadīgais nesamierināmais pretinieks. Tad ķēniņš tam pazemīgi paklanījās un lūdza padomu, kā rīkoties, lai atvairītu filistiešu iebrukuma briesmas.

Bet Samuēls pat pēc nāves palika nesamierināms. Viņš vēlrejz pārmeta Saulam virspriestera tiesību piesavināšanos un līdz ar to Jahves gribas nozākāšanu. Sāds noziegums nevarot palikt nesodīts: kaujā pret filistiešiem viņš iešot bojā kopā ar saviem dēliem, bet vēlāk tikšot izdeldēta visa viņa dzimta.

Baismīgā vēsts tā satrieca Sauļu, ka viņš nesamaņā nokrita zemē. Kad beidzot ķēniņu veda pie atjēgas, viņš negribēja pat ne kumosiņa iebaudīt, lai gan bija ļoti novārdzis. Tikai kad gaišreģe ilgi un neatlaidīgi uzstāja, Sauls beidzot iekoda gabaliņu neraudzētas maizes un mazlietiņ vārītas teļa gaļas.

Nākamajā dienā iedegās kauja. Izraēlieši cieta briesmīgu sakāvi, bet dzīvajos palikušie paniskās bailēs metās bēgt. Saula dēli, tai skaitā arī cēlsirdīgais Jonatāns, krita kaujas laukā kopā ar tūkstošiem savu ieroču biedru. Sauls bija ievainots, bet paguva aizbēgt. Taču filistieši viņu neatlaidīgi vajāja, un, kad kļuva skaidrs, ka aizbēgt neizdosies, Sauls pasauca savu ieroču nesēju, lai tas viņu nodurtu ar zobenu. Tomēr jaunajam puisim pietrūka drosmes nokaut ķēniņu, tāpēc Sauls izdarīja pašnāvību, pats mezdamies uz zobena smailes. Uzticīgais ieroču nesējs pēc sava pavēlnieka nāves arī vairs negribēja dzīvot un tāpat ar zobenu nodūra pats sevi.

Filistieši nocirta Saulam galvu un kopā ar bruņām izlika aplūkošanai Aštartes un Dagona templī. Turpretī rumpi pakāra uz Bet-Sanas pilsētas mūra.

Ziņas par ķēniņa mirstīgo atlieku nozaimošanu nonāca līdz Jabešas pilsētai, kuru Sauls kādreiz bija atbrīvojis no amoniešu virskundzības. Atlīdzinādami pateicības parādu, šīs pilsētas iedzīvotāji izzaga kritušā ķēniņa līķi un ar godu apglabāja pilsētas kapos.

Filistieši ieņēma Jezreēlas ieleju, šādā kārtā iegūdami ērtu izejas pozīciju visas Kānaānas iekarošanai. Valsts, ko ar tik lieliem pūliņiem bija izveidojis Sauls, beidza 'pastāvēt.

DAVIDS APRAUD SAULA UN JONATĀNA NĀVI.

Par traģiskajiem notikumiem Jezreēlas ielejā Dāvids uzzināja, kad viņš atgriezās Ciklagā pēc karagājiena pret amelekiešiem. Viņam pie kājām metās kāds cilvēks sadriskātās drēbēs un ar pīšļiem apkaisītu galvu. Raudādams un vaimanādams tas izdvesa vēsti par Saula, Jonatāna un divu citu ķēniņdēlu nāvi. Svešinieks izrādījās kāds amelekietis, kurš kā algotnis bija kalpojis Izraēla karapulkos un piedalījies nelaimīgajā kaujā. Viņš pastāstīja, ka pēc Saula vēlēšanās nodūris ievainoto ķēniņu ar zobenu un kā pierādījumu saviem vārdiem pasniedza Saula amata nozīmes — diadēmu un roku sprādzes. Visu šo stāstu atnācējs bija izdomājis, cerēdams, ka Dāvids viņam atlīdzinās par sava ienaidnieka nogalināšanu. Patiesībā, no kaujas lauka bēgdams, amelekietis bija atradis Saula līķi un pirms filistiešu ierašanās norāvis tam amata nozīmes. Taču savos aprēķinos gudrinieks vīlās, jo Dāvids lika viņu nonāvēt tāpēc, ka tas bija iedrošinājies pacelt roku pret iesvaidīto ķēniņu.

Saula bēdīgais gals Dāvidu ļoti skumdināja, jo tas nozīmēja arī pirmās apvienotās izraēliešu valsts bojā eju. Bet Jonatāna nāve viņam sagādāja dziļu personisku izmisumu. Dāvids taču zaudēja vienīgo īsti uzticamo draugu, kurš viņu nepameta pat visgrūtākajos dzīves brīžos, tik nesavtīgu draugu, kāds dzīvē reti sastopams. Neviens Dāvida sirdī nespēs aizvietot Jonatānu.

Dāvids raudāja un mocījās neremdināmās sāpēs, dauzīja galvu pret sienu, saplēsa drēbes sev mugurā, un kopā ar viņu žēli vaimanāja arī viņa ieroču biedri un ģimene. Līdz pat vakaram neviens neņēma ne kumosa mutē, neviens cauru nakti neaizvēra acu. Nākamajā rītā Dāvids ar salauztu sirdi, klusēdams un ciešanu izmocīts, klaiņoja pa istabām. Bet tad viņš pasniedzās pēc savas iemīļotās kokles un, ar pirkstiem stīgas strinkšķinādams, sirdi aizkustinošā elēģijā pauda savu izmisumu:

«Tavs krāšņums, ak Izraēl, ir kritis tavos kalnos,

Ak, kā ir krituši varoņi!

Tikai nepaudiet to Gatā,

Nesludiniet to kā prieka "vēsti Aškelonas ielās,

Lai filistiešu meitas nepriecājas,

Lai neapgraizīto meitas negavilē!

Jūs, Gilboa kalni,

Lai nekrīt uz jums ne rasa, ne lietus,

Lai uz jums nav tīrumu,

No kurienes nāk augļu pirmaju upuru dāvanas,

Jo tur guļ nomesti varoņu vairogi, ari Saula vairogs, Ko neviens vairs nesvaidīs ar elļul

Bez caururbto asinīm un varoņu miesu taukiem Nekad neatlaidās Jonatāna stops,

Un nekad neatgriezās bez uzvaras laupījuma mājās Saula zobens.

Sauls un Jonatāns, tik mīlami un dārgi,

Dzīvībā un nāvē tie netika šķirti;

Viņi bija ātrāki nekā ērgli un stiprāki nekā lauvas!

Ak Izraēla meitas! Raudiet par Sauļu, Kas jūs tērpa dārgā purpurā

Un greznoja jūsu tērpus ar mirdzoša zelta rotājumiem! Ak, kā šie varoņi ir krituši cīņas karstumāl Uz taviem kalniem nodurts guļ Jonatāns! Man tevis žēl, mans brāli Jonatāni Tu biji man ļoti mīļš!

Tava mīlestība man bija daudzkārt dārgāka

Nekā sievu mīlestība!

Ak, kā šie varoņi ir krituši,

Un kā kara ieroči ir cīņā gājuši bojā!»

(2. Samuēla grāmata, 1. noda|a, 19.—27. pants.J

DĀVIDS TIEK IEVĒLĒTS PAR JŪDAS ĶĒNIŅU UN CĪNĀS PAR IZRAĒLA TRONI.

Dāvids piederēja pie Jūdas cilts. Kā trimdinieks un laupītāju barvedis viņš savus dzimtsbrāļus ne tikai pasargāja no tuksneša sirotāju iebrukumiem, bet pat sadalīja ar tiem no amelekiešiem iegūto laupījumu. Tādā kārtā viņš iemantoja savu tautiešu kvēlu pateicību un pieķeršanos. Tāpēc nav nekāds brīnums, ka pēc Saula nāves Dāvidu ataicināja uz Hebronu un šeit pasludināja par Jūdas ķēniņu. Tajā pašā laikā Pārjordānas pilsētā Mahanaimā, tātad patālāk no filistiešu varas loka, virspavēlnieks Abners, ko atbalstīja desmit ziemeļu ciltis, par ķēniņu iecēla Saula ceturto dēlu Išbošetu. Tas bija gļēvas gribas cilvēks bez jebkādas ietekmes un tūlīt kļuva var paklausīgu ieroci visvarenā Abnera rokās, tāpēc Abneram piederēja faktiskā vara visā Izraēlā, izņemot Jūdas novadu.

Dāvids atteicās paklausīt Išbošetam un tādā kārtā izraisīja valsts sašķelšanos. Dumpim pret Saula dinastiju, ko atbalstīja tautas vairākums, agrāk vai vēlāk vajadzēja novest pie pilsoņu kara. Dāvids plānveidīgi tam gatavojās. Tā kā viņš bija ne tikai drosmīgs, pieredzējis karavadonis, bet ari izmanīgs un tālredzīgs politiķis, viņš skaidri apzinājās, ka šķelšanās patiesais iemesls ir pretiš-

ķības, kādas no laika gala pastāvējušas starp ziemeļu un dienvidu ciltīm. Tāpēc viņš jau pašā sākumā centās iegūt ziemeļu cilšu labvēlību un šajā nolūkā aizsūtīja uz Jabešu savus vēstnešus, lai pilsētas iedzīvotājiem izsacītu savu pateicību par Saula mirstīgo atlieku izzagšanu un to apbedīšanu ar ķēniņam pienācīgu godu. Tāpat visā Izraēla zemē viņš izplatīja vēsti, ka licis izsludināt Jūdā sēras un pavēlējis sodīt ar nāvi amelekieti, kurš bija iedrošinājies pacelt roku pret ķēniņa dzīvību. Sajās izdarībās viņam talkā nāca iztapīgie priesteri. Kopš tiem laikiem, kad ķēniņš bija saķildojies ar Samuēlu un sarīkojis Nobē priesr teru apkaušanu, viņi bija nesamierināmā naidā ar Saula namu, bet Dāvidu uzskatīja par paklausīgu savas gribas izpildītāju.

Septiņarpus savas valdīšanas gadus Hebronā Dāvids izmantoja, lai radītu spēcīgu, kaujas gara apdvestu karaspēku, par kura pavēlnieku viņš iecēla Joābu. Filistiešu modrību Dāvids bija paspējis iemidzināt, un tie nekā ļauna nenojauta. Viņi uzskatīja Dāvidu par drošu un paklausīgu vasali, kurš darbojas viņu labā, jo Dāvids, būdams varas uzurpators vienā novadā, bija sašķēlis Izraēlu un sekmējis to, ka agrāk vienotā valsts tagad sadalījusies divās savstarpēji naidīgās daļās.

Pilsoņu karš starp tām sākās ar asiņainu kauju pie Gibeonas dīķa. Atbilstoši senai parašai to ievadīja divcīņa, kurā sastapās divpadsmit benjamīnieši ar divpadsmit jūdiešiem. Cīņa bija tik sīva, ka visi tās dalībnieki krita. Tūlīt pēc tam sākās īstā kauja, kas ilga visu dienu. Jūdas armija Joāba vadībā tajā guva pilnīgu uzvaru, un Išbo- šeta karavīri metās bēgt. Ienīstajam Abneram pakaļ dzinās Joāba brālis Asahēls. Tas bija dedzīgs jauneklis, taču kaujās vēl maz pieredzējis. Abners trīs reizes uzaicināja viņu izvēlēties sev citu pretinieku.

«Atstājies no manis!» viņš brīdināja jaunekli. «Kādēļ lai es tevi nogāžu pie zemes? Kā tad es varēšu pacelt savu vaigu tava brāļa Joāba priekšā?»

Taču Asahēls savā aizrautībā palika nedzirdīgs pret visiem brīdinājumiem. Tad Abneram gribot negribot vajadzēja stāties divcīņā ar viņu, un pieredzējušais karavīrs bez pūlēm iztrieca jaunajam puisim cauri šķēpu.

Joābs, atradis kaujas laukā sava brāļa līķi, lielās sāpēs saplosīja savas drēbes un zvērēja asiņainu atriebību Abneram.

Karš par Izraēla troni bija ilgs un sīvs. Izraēlieši pakāpeniski tika atspiesti arvien tālāk, bet Dāvids guva lielākus un lielākus panākumus. Viņa pulku rindās ieplūda daudz karavīru, turklāt pat no ziemeļu ciltīm. To vidū bija patiesi patrioti, kas ar laiku bija nākuši pie pārliecības, ka vienīgi Dāvids spēj aizsargāt Izraēlu no filistiešiem, bet netrūka arī iztapoņu, kuri allaž cenšas pāriet uzvarētāja pusē.

Nemitīgo neveiksmju pēc Abners arvien vairāk zaudēja Mahanaimā savu ietekmi. Viņa vara bija dibinājusies uz vispārēju pārliecību, ka viņš Izraēlā ir visizcilākais karavadonis, kuram pretim stāties nespēj pat Dāvids. Tagad Abnera slava bija tik lielā mērā izdzisusi, ka viņš nevarēja būt drošs pat par karaspēka atbalstu. Marionešu ķēniņš Išbošets un viņa galminieki pret savu karavadoni sāka izturēties ne tikai nevērīgi, bet pat ar nicinājumu. Drīz vien tas noveda līdz atklātam ķīviņam. Juzdams, ka vara viņam izslīd no rokām, Abners meklēja veidu, kā nostiprināt savas pozīcijas, un sāka gulēt ar vienu no mirušā ķēniņa Saula harēma sievām, vārdā Riepa. Sāda patvarība Išbošetam bija tikpat kā tiešs drauds. Saskaņā ar senajām ierašām tiesības uz mirušā valdnieka harēmu bija vienīgi troņa mantiniekam, tāpēc Abnera izrīcība ar Riepu varēja nozīmēt, ka karavadonis grasās izdarīt valsts apvērsumu.

Sajā sakarā starp ķēniņu un viņa karaspēka virspavēlnieku izcēlās asa ķilda. Abners tajā atgādināja Išbošetam, ka, tikai pateicoties viņam, Išbošets ticis pie ķēniņa kroņa, un vienubrīd, zaudējis pašsavaldīšanos, pat paziņoja, ka, pēc viņa domām, Dāvids gūs uzvaru pār Saula namu. Vājais un nevarīgais ķēniņš Abnera vārdus iztulkoja kā draudus pamest viņu un lielās izbailēs gļēvi atgriezās savās istabās.

Abners nosprieda nekavējoties rīkoties, lai glābtu sevi no pilnīgas bojā ejas. Viņš slepšus nosūtīja Dāvidam ziņu, ka ar visu karaspēku pāries Dāvida pusē, ja viņam nodrošinās neaizskaramību un virspavēlnieka amatu. Dāvids šo priekšlikumu pieņēma ar noteikumu, ka Abners atvedīs viņam Miholu, Dāvida kādreizējo sievu, kuru Sauls bija atdevis kādam citam.

Abners Miholu paņēma līdzi ar varu. Viņas vīrs Paltis bija bezgala nobēdājies. Šņukstēdams un izmisumā rokas lauzīdams, viņš skrēja nopakaļ mīļotajai, līdz Abners zaudēja" pacietību un, piedraudēdams viņam ar nāvi, pavēlēja Paltim iet mājup. Nelaimīgajam vīram, kurš nespēja pretoties bagāto varmācībai, vajadzēja samierināties ar savu likteni.

Tā kā priesteri jau sen sludināja, ka Dāvidu par Izraēla ķēniņu izvēlējies pats Jahve, Abneram nebija grūti pārliecināt vecajos, ka nepieciešams uzsākt sarunas, jo sevišķi tāpēc, ka ciesto sakāvju dēļ citas izejas nemaz nebija.

Ziemeļu cilšu pārstāvjus Hebronā uzņēma ļoti laipni. Līgums drīz vien bija noslēgts, un Dāvids sūtņiem par godu sarīkoja lieliskas dzīres.

Karaspēka pavēlnieks Joābs pa to laiku uzturējās .apmetnē pie saviem karavīriem. Izbrīnījies par nolīgumu, viņš aizsteidzās pie Dāvida un rūgtuma pilns teica:

«Ko tu esi izdarījis? Redzi, es zinu, ka Abners bija pie tevis atnācis, bet kāpēc tu esi viņu atlaidis, un tas, savu ceļu iedams, ir aizgājis. Tev gan tik daudz jāpazīst Abners, Nera dēls, lai saprastu, ka tas bija nācis tevi pievilt un ar nolūku izdibināt tavu došanos ceļā, ir tavu mājās pārnākšanu, un lai izpētītu itin visu, ko vien tu dari!»

Joābam, protams, nevarēja būt pa prātam, ka Abners iemantojis ķēniņa žēlastību. Viņa acīs Abners bija bīstams sāncensis karaspēka pavēlnieka amatā, bet vispirms jau viņa brāļa slepkava, kuram saskaņā ar asins atriebības parašām vajadzēja pienācīgi atmaksāt. Pēc vētrainas sarunas ar ķēniņu Joābs nosprieda rīkoties. Abners patlaban atradās atceļā uz Mahanaimu. Ar ieganstu, ka Dāvids viņam grib vēl papildam ko paziņot, Joābs savu pretinieku atvilināja atpakaļ uz Hebronu un sarunas laikā nodūra viņu.

Dāvids vairāku iemeslu dēļ slepkavu nesodīja. Vispirms viņš patiesībā bija apmierināts, ka tik negaidītā veidā ticis vaļā no bīstama sabiedrotā. Turklāt asins atriebības pienākums Izraēlā bija tik svēts un negrozāms, ka pat Dāvids neiedrošinājās tam pretoties. Un, visbeidzot, Dāvids negribēja sanīsties ar Joābu, kura spēks bija pieaudzis tiktāl, ka pat ķēniņš no tā vienkārši baidījās.

Vēsts par nolīgumu ar Dāvidu izraisīja Mahanaimā nepieredzētas izbailes. Išbošets aiz pārbīļa paģība, bet viņa galminieki un piekritēji paklusām aizbēga no pils, lai tikai glābtu savu ādu.

Kādā tveicīgā dienā, kad vientuļais, no visiem pamestais Išbošets bija atgūlies diendusā, divi par labības tirgoņiem pārģērbušies benjamīnieši iezagās pilī, ielauzās ķēniņa guļamistabā un tur viņu ar zobeniem nodūra. Tad

viņi nocirta Išbošetam galvu un aiznesa Dāvidam, gaidīdami no viņa atlīdzību. Taču savās cerībās abi pievīlās: Dāvids pavēlēja nocirst ķēniņa slepkavām rokas un kājas un viņu rumpjus pakārt Hebronā pie dīķa par brīdinājumu visiem, kuri iedomātos pacelt roku pret svaidīto ķēniņu. Išbošeta galva svinīgi tika apbedīta Abnera kapenēs.

Mahainaimas pilī dzīvoja Jonatāna dēls, kurš bija klibs uz abām kājām. Kad Jonatāns krita kaujā Jezreēlas ielejā, zēnam bija tikai pieci gadi. Izdzirdot nelaimes vēsti, Jonatāna dēla aukle izbailēs metusies bēgt, un zēns izkritis viņai no rokām. Tagad Dāvids pievāca kritušā drauga dēlu un tēvišķīgi par to rūpējās. Saula kroplajam mazdēlam visu mūžu bija tiesības ēst pie ķēniņa galda, un pret viņu izturējās tāpat kā pret citiem ķēniņa ģimenes locekļiem.

Pēc Abnera nāves un Saula dinastijas krišanas Dāvids bija vairs vienīgais nopietnais pretendents uz Izraēla troni. Ne tikai tāpēc, ka viņa armija bija uzvarējusi, bet arī tāpēc, ka Samuēls viņu kādreiz bija svaidījis par ķēniņu. Ziemeļu cilšu pārstāvji, kuri baidījās no filistiešu pieaugošās varenības, ieradās Hebronā, lai oficiāli piedāvātu Dāvidam Izraēla ķēniņa kroni. Tādā kārtā Dāvids, kurš vairāk nekā septiņus gadus bija valdījis Hebronā, kļuva par visas Izraēla valsts ķēniņu. Savas valdīšanas nākamajos trīsdesmit gados viņš pakļāva sev filistiešus un izveidoja visspēcīgāko valsti visā ebreju tautas vēsturē.

DĀVIDA PILSĒTA.

Kad filistieši uzzināja, ka viņu vasalis licis sevi izsludināt par visa Izraēla ķēniņu, viņi nolēma Dāvidu notvert un sodīt kā dumpinieku. Viņu varenais karaspēks parādījās plašajā Rafaimas ielejā, kas atrodas rietumos no Jeruzalemes, un tādā kārtā pārrāva izraēliešu komunikācijas starp valsts ziemeļiem un dienvidiem. Bet filistiešu neieņemtie kalnu apvidi pārgājieniem nederēja, jo tos šķērsoja daudzas gravas un klinšu aizas.

Dāvida stāvoklis bija ļoti grūts. Viņa karaspēka vienības, lai gan tās bija pastiprinātas ar ziemeļu cilšu karavīriem, nespēja stāties pretim filistiešu kaujas ratiem. Tāpēc Dāvids nolēma neatkārtot kļūdu, kādu jau bija izdarījis Sauls, ielaizdamies ar filistiešiem atklātā kaujā. Dāvids aprobežojās tikai ar pēkšņiem, atsevišķiem iebrukumiem, kādos viņš bija guvis lielu pieredzi savas bēgu-

Jošangs laikos. Turklāt viņam, salīdzinot ar filistiešiem, bija tā priekšrocība, ka, būdams Viņu vasalis, viņš bija pamatīgi iepazinies ar pretinieka kaujas paņēmieniem.

Filistiešu karaspēks, ko nikni plucināja partizānu karš, pamazām zaudēja pašpaļāvību un, draudot kaut vai vis- mazākām briesmām, metās bēgt. Izdevīgos brīžos Dāvids izdarīja atklātus, apņēmīgus uzbrukumus un tādā veidā izcīnīja divas lielas uzvaras. Iebrucēji bija spiesti pamest pilsētas un ciemus citu pēc cita un beidzot atkāpties savu zemju robežās. Cik smaga bija viņu sakāve un spēku atslābums, liecina tas, ka izraēlieši tos vajāja līdz pat filistiešu pilsētas Gatas mūriem. Kopš šā laika filistieši nekad vairs neatguva iepriekšējo spēku un ar laiku tiem pat vajadzēja atzīt izraēliešu virskundzību.

Dāvida apvienotai valstij, nebija savas galvaspilsētas. Hebrona atradās pārāk tālu uz dienvidiem, turklāt to kā Jūdas novadam piederīgu par savu galvaspilsētu neatzītu ziemeļu ciltis. Tāpēc Dāvids pievērsa uzmanību Jeruzalemei. Tā četrus gadsimtus bija piederējusi jebusiešiem, un savstarpēji nenovīdīgās izraēliešu ciltis to varēja uzskatīt par neitrālu pilsētu.

Taču Jeruzalemi ieņemt nebija viegli. Pilsēta bija uzcelta uz trim pakalniem, to apsargāja uz nepieejamas Cio- nas klints uzcelti tālu izvirzīti nocietinājumi, un līdz šim tā bija sekmīgi pretojusies visiem ienaidniekiem. Jeruzalemes iedzīvotāji jutās tajā pilnīgi droši un jokodamies mēdza sacīt, ka pilsētu spētu aizstāvēt pat tāds garnizons, kurā būtu tikai klibi un akli.

Tāpēc nav nekāds brīnums, ka Jeruzalemes iedzīvotāji, sakāpuši uz mūriem, sagaidīja izraēliešus ar zobgalībām. Dāvida karaspēks devās vienā uzbrukumā pēc otra un katru reizi tika atsists. Pacietību zaudējis, viņš beidzot saviem karavīriem apsolīja, ka ikviens, kas pirmais uzvarēs jebusieti, tiks iecelts dižciltīgā vadoņa godā.

Paveikt grūto Jeruzalemes iekarošanas uzdevumu apņēmās Joābs. Pilsētu varēja ieņemt tikai ar viltību, tāpēc Joābs ilgi klaiņoja pa tās apkārtni, ievāca ziņas un beidzot atklāja slepenu eju, pa kuru varēja nokļūt bastionā. Ielejā Jeruzalemes austrumu pusē atradās avots, no kura pilsētā veda statenisks, kjintī izkalts kanāls. Joābs ar saujiņu karavīru pa šo ceļu ielauzās nocietinājumos. Jebu- sieši 110 šīs puses uzbrukumu nebija gaidījuši, tāpēc tie, ieraudzījuši izraēliešu karavīrus, atstāja mūrus, lai stātos pretim ienaidniekam. Dāvids izmantoja šo bridi un spēcīgā triecienā ieņēma pilsētu.

Pakalnu ar pili pilsētas dienvidu daļā viņš izvēlējās par Izraēla galvaspilsētu un nosauca par «Dāvidpili». Dāvids nekavējoties ķērās pie pilsētas izbūves un nolēma uzcelt sev liela monarha cienīgu mājokli. Sajā nolūkā Dāvids vienojās ar Tīras ķēniņu Hīrāmu. Maiņas tirdzniecības ceļā Dāvids no tā saņēma ciedru kokus, kā arī amatniekus un pieredzējušus celtniekus. Ar viņu palīdzību tika uzcelta pils, kura greznības un arhitektoniskā veidojuma ziņā neatpalika no apkārtējo valstu valdnieku vislepnākajiem mājokļiem.

Dāvids arī vēl citādā ziņā centās atdarināt šos monarhus. Tā kā harēms tajos laikos tika uzskatīts par ķēniņa varenības redzamāko mēru, viņš ierīkoja sev harēmu ar daudzām sievām un piegulētājām. Ar laiku viņam saradās daudz bērnu, kas ar kņadu, smiekliem un ķīviņiem pildīja visus pils nostūrus.

Valsts apsvērumi prasīja, lai Jeruzaleme kļūtu arī par Izraēla reliģisko galvaspilsētu. Kulta centrs tomēr varēja būt tikai derības šķirsts, kas kopš Saula laikiem atradās mazajā Kirjat-Jearimas pilsētiņā. Savu galminieku un trīsdesmit tūkstoš vīru liela karaspēka priekšgalā Dāvids devās uz turieni pēc šķirsta.

Šķirstu novietoja ratos, kuros bija iejūgti vērši, bet vis- apkārt tam nostājās Levija cilts priesteri ar virspriesteriem Abjatāru un Cadoku priekšgalā. Izraēlieši, kas lielā skaitā pavadīja šķirstu, savu prieku pauda, diedami un dziedādami kokļu, cimbolu, dūdu, tamburīnu un bungu pavadībā. Triumfālās procesijas priekšgalā baltās priestera linu drānās ģērbies gāja pats Dāvids.

Taču, iekams procesija bija sasniegusi Jeruzalemi, Jahve lika sevi manīt visai satraucošā veidā. Skaļās jezgas izbiedētie vērši pēkšņi kļuva tramīgi, rati nošķiebās sāņus, un svētais šķirsts būtu novēlies zemē, ja pēdējā mirklī to nesaturētu kāds dievbijīgs vīrs, vārdā Uza. Bet pieskaršanās šķirstam bija liela svētuma apgānīšana, un Jahve, neraugoties uz pārkāpēja labo nodomu, sodīja viņu ar nāvi. Tas atstāja uz Dāvidu tik satriecošu iespaidu, ka viņš tūlīt lika pārtraukt svinības un šķirstu nodeva uzgla- bāšanā kādam izraēlietim, kura vārds bija Obed-Edoms.

Tikai pēc trim mēnešiem Dāvids iedrošinājās šķirstu vest tālāk uz galvaspilsētu. Tauta atkal neprātīgā pacilātībā dejoja un dziedāja, sudraba taurēm un stabulēm, cim-

bolēm un bungām skandot. Dimdošajā kņadā kā apburts gaja Dāvids, apjozts tikai ar linu plecu segu, bet galvā virs kuplajām rudo matu cirtām viņam mirdzēja ķēniņa zelta diadēma. Trinkšķinādams savu kokli, Dāvids kopā ar tautu dejas solī gāja pa pilsētas šaurajām ieliņām. Tūlīt aiz viņa, augstu uz pleciem paceltu, Ievīti nesa derības šķirstu. Spilgtajā saulē tā pārvalks un ķerubi ar izplestajiem spārniem mirdzēja žilbinošā spozmē.

Dāvida sieva Mihola nolūkojās uz gājienu pa logu. Redzot Dāvidu lēkājam un dejojam ar pilsētas mazajiem ļaudīm, viņa savā sirdī ķēniņu nonicināja un nedomāja to slēpt.

Derības šķirstu novietoja šim nolūkam sagatavotā svētnīcas teltī. Pēc upurēšanas, pārtikas izdalīšanas tautai un kopējām dzīrēm Dāvids atgriezās mājās. Mihola viņu sagaidīja ar izsmieklu un zobgalīgi teica:

«Cik cienījami gan ir izturējies šodien Izraēla ķēniņš, kad viņš bija gandrīz pilnīgi atsedzies savu pavalstnieku kalpoņu priekšā, kā to parasti dara tikai nelietīgi vīrieši!»

Izsmiekla dziļi aizskartais Dāvids to nekad viņai nepiedeva. Mihola līdz pat sava mūža beigām bija nežēlastībā un nekad savam vīram nedzemdēja dēlu. Triumfēja Abi- gaila, Ahinoāma un daudzās piegulētājas, kuras kļuva par laimīgām ķēniņa dēlu un meitu mātēm.

Kādu dienu Dāvids atsauca pie sevis godājamo pravieti Nātānu un teica: '

«Redzi, es te dzīvoju ciedru koku namā, bet tā kunga šķirsts mīt starp telts segām.»

Un paziņoja viņam, ka grib Jeruzalemē uzcelt svētnīcu, kas greznības ziņā pārspētu viņa pili. Nātāns pirmajā mirklī apsveica šādu nodomu, taču nākamajā dienā paziņoja, ka naktī ar viņu runājis Jahve un aizliedzis celt svētnīcu, jo gribot ari turpmāk palikt ganu tautas dievs un mitināties teltī. Dāvidam vajadzēja pakļauties visaugstākā gribai un atsacīties no sava plāna izdaiļot galvaspilsētu ar lepnu templi, kurš tika uzcelts tikai viņa slavenā pēcteča Salamana laikā.

DĀVIDS —VARENAS VALSTS IZVEIDOTĀJS.

pēc visu Izraēla cilšu apvienošanas un filistiešu apvaldīšanas Dāvids ar jauniem iekarojumiem paplašināja valsts robežas. Vispirms viņš sev pakļāva

Moabu un Edomu. Toties karš ar amoniešiem sakas- pret viņa gribu.

Kad nomira amoniešu ķēniņš Nahašs un uz troņa nāca viņa dēls Hanūns, Dāvids aizsūtīja pie viņa savus pārstāvjus, lai tie izsacītu līdzjūtību jaunajam valdniekam un novēlētu tam veiksmi. Bet Hanūna padomnieki viņam teica:

«Vai tu tam tici, ka Dāvids tādēļ ir sūtījis šos līdzjūtības izteicējus sūtņus, lai tavam tēvam parādītu godu? Vai drīzāk gan Dāvids nav atsūtījis savus kalpus pie tevis tādēļ, lai viņi šo pilsētu izpētītu, to izspiegotu un pēdīgi pilnīgi sagrautu?»

To dzirdot, Hanūns pavēlēja noskūt izraēliešu sūtņiem pusi bārdas un viņu tērpiem nogriezt apakšējo malu līdz pat viņu sēžamvietām un, šādā veidā nopulgotus, aizsūtīt viņus atpakaļ uz Jeruzalemi. Dāvids šādam nozākājumam nevarēja mierīgi paiet secen, un viņš pret uzpūtīgajiem nekauņām nosūtīja savu pārbaudīto karaspēku ar Joābu priekšgalā. Karš bija grūts un bīstams, jo amonieši no Sīrijas ataicināja sev palīgā piecus sabiedrotos aramiešu ķēniņus. Izšķīrēja kauja tomēr beidzās ar izraēliešu pilnīgu uzvaru. Tādā kārtā Dāvida kundzībā nokļuva ari liela daļa Sīrijas. Kopš šā laika Damaskā tika izveidots spēcīgs izraēliešu garnizons ar ķēniņa vietvaldi priekšgalā.

Pateicoties saviem iekarojumiem, Dāvids izveidoja plašu impēriju, kuras teritorija sniedzās no Akabas līča pāri aramiešu vasaļvalstīm līdz pašai Eifratai, bet Pārjordānā 110 Arnonas līdz Hermonam. Dāvida sakautie filistieši pa- .kāpeniski zaudēja politisko neatkarību. Izraēls beidzot triumfēja pār saviem ienaidniekiem un uzsāka ebreju vēsturē vienīgo pašu lielvalsts pastāvēšanas posmu.

Dāvids tagad veica valsts iekšējās organizācijas pārkārtojumus. Viņa varas pamats bija karaspēks, un tam tad arī viņš pievērsa vislielāko uzmanību. Apbruņojuma /.iņā Dāvids tomēr neizdarīja nekādus uzlabojumus, un viņa karaspēks arī turpmāk sastāvēja no kājnieku vienībām, kuras bija apbruņotas ar šķēpiem, lingām un zobeniem. Filistiešu draudīgais ierocis — kaujas rati Dāvida acīs neguva piekrišanu. Bet viņam taču bija visas iespējas ar niecīgiem izdevumiem izveidot lielu kaujas ratu vienību, jo no aramiešiem viņš kā kara laupījumu bija ieguvis tūkstoš septiņi simti kaujas ratu kopā ar attiecīgiem zirgu aizjūgiem. Tomēr Dāvids tos neietilpināja savā karaspēkā, bet lika ratus sadedzināt un zirgiem pārgriezt kāju cīpslas. Galma vajadzībām Dāvids paturēja tikai simts ratu, un ar tiem pa Jeruzalemi vizinājās viņa dēli, kā arī augstākie galminieki.

Karaspēka kodolu izveidoja «drosmīgo draudze», kurā ietilpa seši simti vīru, kas bija kopā ar Dāvidu vēl viņa bēguļošanas gados. Dāvids ar devīgu roku tiem piešķīra visāda veida priekšrocības un privilēģijas, atdeva iekarotās zemes un iecēla tos augstos amatos. So karavīru atlasi papildināja divas algotņu vienības. Kara gadījumā ar bazūņu un gaismas signālu palīdzību armijā tika iesaukti visi vīrieši, kas spēja nest ieročus.

Karaspēka galvenā pavēlniecība atradās Joāba rokās. Viņam tieši padoti bija trīs virspavēlnieki un trīsdesmit zemāka ranga pavēlnieku. Visi kopā tie izveidoja galveno kara padomi, kura bija pakļauta tieši ķēniņam.

Valsts civilo pārvaldi Dāvids organizēja pēc ēģiptiešu parauga. Tās priekšgalā atradās vecajo padome un kanclers. Svarīgākie ierēdņi bija divi ķēniņa mantas pārziņi, nodokļu piedzinēji un klaušu pārraugi atsevišķos novados, rakstveži, kā arī septiņi galvenie pārvaldnieki, kuru pārziņā atradās ķēniņa tīrumi, vīna kalni, dārzi un tāpat viņa avju, liellopu, ēzeļu un kamieļu .ganāmpulki.

Visā zemē valdīja kārtība un labklājība. Ar zeltu, sudrabu un varu, kas bija iegūts kā kara laupījums, Dāvids piepildīja kā savu, tā arī svētnīcas kasi. Gūstekņus viņš nenogalināja, bet lika tiem strādāt kā vergiem pilī un ķēniņa muižās.

Tāpat Dāvids nokārtoja reliģisko dzīvi, nostiprinādams priesteru hierarhiju un'piešķirdams Ievītiem amata pienākumus atkarībā no viņu nozīmes un ranga.

Taču ar virspriestera amatu ķēniņam radās zināmas grūtības. Gibeonā, kur atradās vissvētākā vieta, virspriesteris bija Cadoks, tiešs vecās Eleāzara priesteru līnijas pēctecis. Viņu šajā amatā bija iecēlis Sauls pēc priesteru apkaušanas Nobē. Bet Jeruzalemē uzturējās Abjatārs, vienīgais priesteris, kurš Nobē bija palicis pie dzīvības, bet pēc tam uzticīgi pavadījis Dāvidu viņa bēguļošanas gados.. Dāvids nevarēja atcelt Cadoku, neaizkaitinot ziemeļu ciltis. No šīm grūtībām viņš izkļuva tādā veidā, ka iecēla divus virspriesterus: Cadoku un Abjatāru.

DĀVIDS ATŅEM ŪRIJAM SIEVU.

Kamēr Joābs postīja amoniešu zemi un aplenca Rabas pilsētu, Dāvids uzturējās savā pilī galvaspilsētā. Kādu dienu, staigādams pa istabām un palūkojies pa logu, viņš pretējā namā ieraudzīja skaistu sievieti, kura mazgādamās bija izģērbusies kaila. Dāvids iedegās kvēlā iekārē. No kalpotājiem viņš uzzināja, ka tā ir Batseba, sieva hetietim Urijam, kurš bija viens no karaspēka trīsdesmit pavēlniekiem. Kopā ar Joābu viņš pašlaik atradās amoniešu zemē, un Dāvids izmantoja Ūrija prombūtni, lai pavestu sava karavadoņa sievu.

Pēc kāda laika izrādījās, ka Batseba kļuvusi grūta. Tad ķēniņš sagudroja nekrietnu plānu, kā atbrīvoties no viņas vira, kuram bija nodarīta tāda pārestība. Ar vēstnesi viņš nosūtīja Joābam pavēli, lai tas liktu Urijam ierasties pie ķēniņa ar ziņojumu par kara norisi.

Krietnais' karavadonis drīz vien ieradās pilī un sniedza sīku ziņojumu. Dāvids uzņēma viņu ar liekuļotu labvēlību, pacienāja pie sava galda, bet vakarā aizsūtīja viņu uz mājām, ieteikdams atpūsties pēc ceļa grūtībām. Bet Orijs apgūlās turpat pilī uz grīdas kopā ar sardzes vīriem. Kad no rīta Orijam jautāja, kāpēc viņš nav gājis pie savas sievas, karavadonis ar cieņu atbildēja:

«Ir dieva šķirsts, ir Izraēls, ir Jūda mīt teltīs, un. mans karavadonis Joābs, un mana kunga kalpi mīt atklātā laukā teltīs; kā tad lai es ietu savā namā, lai ēstu un dzertu 1111 gulētu pie savas sievas?»

Dāvids nosūtīja Ūriju atpakaļ pie Joāba, līdzi dodams aizzīmogotu vēstuli, kurā, starp citu, bija rakstīts:

«Noliec Uriju pirmajās rindās tur, kur viskarstākā kaušanās, un novērsieties no viņa aizmugures, tā ka viņš tiek pārvarēts un mirst.»

Joābs paklausīgi izpildīja nekrietno pavēli, un uzticamais Orijs, kuru kaujas virpulī kareivji pameta vienu, vientulīgi krita pie Rabas mūriem.

Batseba kvēli apraudāja savu vīru, bet tad Dāvids viņu paņēma savā harēmā. Drīz vien, ķēniņam par lielu prieku, viņa dzemdēja dēlu.

Ķēniņa rīcība Jeruzalemē izraisīja lielu sašutumu. Drīzumā pie viņa ieradās visā Izraēlā godātais pravietis Nātāns. Visādi apliecinādams pravietim savu cieņu, ķēniņš viņu nosēdināja sev blakus, bet tas skumjā balsī Dāvidam izstāstīja šādu notikumu:

«Divi vīri bija vienā pilsētā, viens bagāts un otrs nabags. Bagātajam bija ļoti daudz sīklopu un liellopu, bet nabagajam no visa tā nebija itin nekā kā vienīgi viens pats jēriņš, ko viņš bija pircis un uzaudzinājis un kas bija pie viņa uzaudzis kopā ar bērniem; tas ēda no viņa maizes rieciena un dzēra no viņa kausa, pie viņa krūtīm tas gulēja, un šī mazā aitiņa bija viņam kā paša meita. Un kad kādā dienā pie bagātā vīra ieradās viesis, tad viņam bija žēl ņemt ko no savu sīklopu un liellopu pulka, lai sagatavotu mielastu viesim, kas bija pie viņa atnācis, bet viņš ņēma nabagā vīra aitiņu un to sataisīja savam ciemiņam.»

To dzirdēdams, Dāvids iedegās lielās dusmās un iesaucās, ka bagātais vīrs pelnījis nāvi. Nātāns paskatījās ķēniņam acīs un nozīmīgi paskaidroja:

«Tu esi tas vīrs!»

Pēc tam pravietis vēl pavēstīja, ka Jahve uz ķēniņu gauži noskaities un sodīs ar nāvi dēliņu, kuru ķēniņam bija dzemdējusi Batseba.

Tagad Dāvids atskārta, cik nekrietnu noziegumu viņš izdarījis, un izrādīja patiesu nožēlu. Taču Jahve palika nepielūdzams, un Dāvida dēliņš drīz grūti saslima. Septiņas dienas bērns cīnījās ar nāvi. Ķēniņš bija izmisis, nepārtraukti gavēja un, ar seju uz zemes gulēdams, lūdzās, lai Jahve apžēlotos. Ģimene un galminieki veltīgi nopūlē-, jās pierunāt ķēniņu, lai tas pieceltos un kaut ko iebaudītu, bet, kad bērniņš nomira, neviens neiedrošinājās to paziņot ķēniņam.

Bet Dāvids pamanīja, ka visi staigā nobijušies un kaktos sačukstas. Beidzot uzzinājis patiesību, ķēniņš tūdaļ piecēlās, nomazgājās, sasmaržojās ar eļļām un aizgāja uz svētnīcu pielūgt Jahvi. Atgriezies pilī, viņš pavēlēja klāt galdu un krietni saēdās.

Mājinieki nevarēja vien par to visu nobrīnīties. Kad viņi apjautājās par šās pēkšņās pārmaiņas iemesliem, Dāvids atbildēja:

«Kamēr bērns vēl bija dzīvs, es gavēju un raudāju, jo es domāju: Kas zina, varbūt, ka tas kungs apžēlojas, un bērns paliek dzīvs? Un tagad, kad nu viņš ir miris, kādēļ man vairs gavēt? Vai tad man ir iespējams to atgriezt pie dzīvības?»

Batseba kļuva viņam par vismīļāko sievu, jo sevišķi tad, kad viņa pēc gada Dāvidam atkal dzemdēja dēlu. Tas bija Salamans, Izraēla nākamais ķēniņš.

JAUNAS NELIETĪBAS ĶĒNIŅA PILĪ.

Dāvidam bija daudz ķildīgu pēcnācēju. Sievu un piegulētaju dēli un meitas ar intrigām un meliem cits citam skauda Dāvida labvēlību. Dāvids neprata apvaldīt savu ģimeni un darīt galu dažādām nekrietnībām. Pils izvērtās par izlaidības un nelietību perēkli.

Kādu dienu visu ķēniņa galmu satrauca negants notikums. Amnons, Dāvida pirmdzimtais dēls un troņmantnieks, bija iededzies kaislē pret skaisto Tamāru, sava pusbrāļa Absaloma īsto māsu. Aizstāvēdama savu jaunavību, meitene noteikti noraidīja Amnona tīkojumus.

Gruzdošas iekāres kremstais ķēniņdēls izdila un izkāmēja. To ievēroja viņa draugs Jonadabs un apjautājās:

«Kādēļ tu, ķēniņa dēls, jo dienas jo vairāk izdilsti?»

Amnons viņam atzinās:

«Es mīlu Tamāru, sava brāļa Absaloma māsu.»

Tad draugs viņam iečukstēja viltīgo domu izlikties slimam un palūgt ķēniņu, lai Tamāra viņu koptu.

Nenojauzdama lamatas, meitene sagatavoja viru un pasniedza to Amnonam gultā. Jauneklis pēkšņi viņu apskāva un kaisli murmināja:

«Nāc, guli ar mani, mīļā māsa!»

Taču meitene nepiekrita, sacīdama:

«Nē, mans brāli! Nepiesmej mani! Jo tādas lietas neklājas darīt Izraēlā! Nedari tādu negantību. Un es pati — kur lai es ietu ar savu kaunu? Un tu pats kļūtu līdzīgs nelgām Izraēlā! Labāk tad jau parunā ar ķēniņu, viņš mani tev neliegs.» (

Bet Amnons, gluži kā kurls un akls pret visu, ar spēku ievilka Tamāru gultā un izvaroja.

Taču jau rītā kļuva redzams, kāda bijusi viņa mīlestība. Kad Amnons savu bija panācis, meitene viņam kļuva pretīga, un viņš lika tai aizvākties. Nelaimīgā Tamāra sāka raudāt un teica:

«Ne tā, mans brāli! Tad jau šis ļaunums butu vel lielāks nekā tas pirmais, ko tu man nodarīji, ja tu mani dzen projām!»

Tad Amnons pasauca savu apkalpotāju un tam uzkliedza:

«Izraidi viņu prom no manis ārā uz ielas un aizslēdz durvis aiz viņas ciet!»

Piesmietā meitene izkaisīja pelnus uz savas galvas, saplēsa drēbes un tā vaimanāja, ka drīzumā par vardarbību uzzināja viss galms.

Dāvids bija ļoti pieķēries Amnonam un nespēja uzlikt tam sodu, lai gan klusībā ēdās un kremtās par dēla rīcību. Visiem par lielu izbrīnu, Absaloms samierinājās ar ģimenei nodarīto apkaunojumu, un tas bija jo savādāk tāpēc, ka viņš un Tamāra, būdami Gešūras ķēniņa Tolmaja meitas Maāhas bērni, allaž bija lepojušies ar savu ķēnišķīgo izcelsmi. Atmaksāt piesmējējam ar asins atriebību — tā bija goda lieta. Taču apritēja jau pāris gadu, un Absaloms ne tikai kā neko nedarīja šajā lietā, bet, gluži pretēji, aizvien pret Amnonu izturējās ar pārsteidzošu laipnību.

Ļaudis, kuri Absalomu šā iemesla dēļ sāka nicināt, nezināja, ka viņš aiz smaidu maskas paslēpis naidu un atriebes alkas. Pat Amnonu šī veiklā spēle maldināja, un viņš mitējās piesargāties.

Kādreiz avju cirpšanas laikā, kas bija lieli dzimtas svētki, Absaloms ielūdza ķēniņa ģimeni uz dzīrēm savā muižā Baāl-Hacirā. Dāvids ar kaut kādu ieganstu aizbildinājās, taču piekrita tam, lai turp dotos visi viņa dēli, to skaitā arī Amnons.

Tās bija izmanīgi sagatavotas lamatas. Kādā izdevīgā brīdī, kad Amnons gulēja no vīna apreibis, Absaloma kalpotāji viņu sakapāja ar zobeniem. Pie galda, kas bija piekrauts ar ēdieniem un dzērieniem, visi pārbijās. Pārējie Dāvida dēli uzlēca mugurā savām ēzeļmātēm un, cik ātri vien spēdami, steidzās atpakaļ uz galvaspilsētu. Bet Jeruzalemē jau pirms viņiem bija pienākusi vēsts, ka no atriebēja rokas krituši visi ķēniņa dēli. Dāvidu un viņa tuviniekus pārņēma briesmīgs izmisums. Viņi saplēsa drēbes, nokrita zemē uz pils grīdas un ar skaļām vaimanām apraudāja visu ķēniņnama vīriešu dzimuma pēcnācēju bojā eju.

Taču par laimi drīz vien izrādījās, ka ziņa bijusi ap- lama. Dāvida dēli atgriezās pilī, kur galminieki tos sagaidīja ar prieka saucieniem. Ķēniņš no liela atvieglojuma apraudājās un tēvišķīgā sirsnībā pēc kārtas apskāva savus dēlus.

Bet Absaloms pa to laiku, izpildījis asins atriebes pienākumu, aizbēga pie sava vectēva Tolmaja, Gešūras ķēniņa. Viņš tur pavadīja trīs gadus, gaidīdams, kamēr tēvs viņam piedos Amnona nāvi.

Vidutājību uzņēmās Joābs un pēc ilgām pūlēm panāca, ka Absalomam atļāva atgriezties savā mājā Jeruzalemē.

Tomēr tēvs viņu negribēja ne acis redzēt, jo tik gauži bija uz viņu noskaities.

Absaloma stāvoklis bija neapskaužams. Viņš bija ķēniņa dēls, taču nedrīkstēja savu kāju spert pār pils slieksni. Pēc diviem nežēlastības gadiem viņam pietrūka pacietības. Atkal viņš lūdza Joābu uzņemties vidutāja lomu, lai panāktu izlīgumu ar tēvu, taču šoreiz tika skarbi noraidīts. Tad Absaloms ķērās pie brutālas vardarbības. Viņš aizdedzināja labību Joāba druvās un piedraudēja, ka nodarīs tam vēl citus zaudējumus, ja arī turpmāk Joābs paliks pie sava atteikuma. Gribot negribot galvenajam virspavēlniekam vajadzēja padoties, bet, tā kā viņam uz ķēniņu bija liela ietekme, viņš beidzot panāca izlīgumu starp dēlu un sadusmoto tēvu. Dāvids patiesībā par to priecājās un, apsveicinādamies ar Absalomu, sirsnīgi viņu nomutēja.

ABSALOMA DUMPIS.

Absalomu Izraēlā daudzinaja ka visskaistāko vīrieti visa zeme. Visam viņa izskatam piemita cildenums: stalts augums, izteiksmīgas acis un vīrišķīga, pareizi veidota seja. Bet vislielākais viņa greznums bija nevaldāmi kuplie, spožie mati. Tā kā Absaloms bija pakalpīgs un laipns pret ikvienu pat no mazajiem |audīm, tad viņš ātri k|uva par tautas mīluli. Kad Absaloms, izgreznojies un rotām mirdzot, kaujas ratos joņoja pa pilsētu, bet viņam pa priekšu traucās miesas sardze, kas sastāvēja no piecdesmit atlasītiem karavīriem, pūlis ielās uzgavilēja. Sievietēm viņš bija pasaku princis, pēc kura tās slepeni ilgojās, vīriešiem — Izraēla gods un cerība.

Ar laiku viņš kļuva arī par tēva galveno mīluli un lepnumu. Dāvids Absalomam atļāva visu, piemiedza acis pret viņa vieglprātību, izšķērdīgo dzīves veidu, lielību un tiekšanos pēc ārēja spožuma. Mīlestība pret dēlu tik lielā mērā apstulboja ķēniņu, ka viņš visus brīdinājumus un kritiskas piezīmes uzklausīja ar nesatricināmu vienaldzību.

Dāvids nepamanīja, ka zem jaunekļa ārējā skaistuma un spožuma apvalka slēpjas tieksme uz vismelnāko nodevību. Absalomam bija jau trīsdesmit gadu, un viņš alka pēc ķēniņa troņa. Dzīdamies pēc šā mērķa, viņš darīja visu, lai izdabātu pūlim. Viņš staigāja pa ielām un skūpstīja ikkatru, kurš vien viņu bija pasveicinājis. Ļaudis sajūsmā tērgāja: raugi, tas ir mūsu cilvēks. Tāpat viņš bieži uzturējās pilsētas vārtu tuvumā, kur Dāvids izsprieda tiesu. Tos, kuriem spriedums bija izrādījies nelabvēlīgs, Absa- loms noveda sāņus un paskaidroja, ka ķēniņš rīkojies netaisnīgi un viņš, Absaloms, gan būtu to izšķīris citādi. Sādā viltīgā veidā viņš sēja neapmierinātību pret ķēniņu, pats iegūdams aizvien vairāk piekritēju.

Absaloms pamazām ar savām intrigām apvija visu Izraēlu. Ar slepenu sūtņu palīdzību viņš sakūdīja zieme]u ciltis, un tās bruņotas sacelšanās gadījumā apsolīja viņam savu atbalstu. Ziemeļnieki vēl aizvien Dāvidu uzskatīja par uzurpatoru un nebija piedevuši, ka viņš gāzis tiem tuvo Saula dinastiju. Iesīkstējušais ienaids un nicināšana pret Jūdas cilti dienvidos neļāva tiem samierināties ar to, ka šīs cilts ķēniņš bija kļuvis par valdnieku visā Izraēlā.

Absaloms palūdza tēvam atļauju doties uz Hebronu, kur viņš gribot upurēt Jahvem pateicībā par to, ka drīkstējis atgriezties Jeruzalemē. Dāvids atļāva, un Absaloms, ko pavadīja divi simti viņa piekritēju, nekavējoties devās ceļā. Ieradies Hebronā, viņš izsūtīja vēsti pārējiem sazvērniekiem un drīz vien sapulcināja lielu karaspēku, kurā ietilpa gandrīz visu ziemeļu cilšu pārstāvji. Dumpinieki iecel a Absalomu par ķēniņu, un viņš steidzīgā pārgājienā devās uz Jeruzalemi.

Dāvids par bīstamo sacelšanos uzzināja pēdējā mirklī. Lielās izbailēs viņš atstāja galvaspilsētu un kājām bēga Jordānas virzienā. Viņu pavadīja seši simti veco ieroču biedru, kā arī abas ķēniņam uz dzīvību un nāvi padevīgās filistiešu vienības. Tāpat viņš bija sapulcējis visu savu ģimeni, atstādams pilī tikai desmit piegulētājas, lai tās uzraudzītu māju. Arī virspriesteri Cadoks un Abjatārs kopā ar visiem citiem priesteriem pievienojās bēgļiem un paņēma līdzi pat derības šķirstu.

Ceļā Dāvids atguva garīgo līdzsvaru un nekavējoties sāka rīkoties, lai aizstāvētu troni. Vispirms viņš lika priesteriem atgriezties Jeruzalemē un ar spiegu palīdzību viņam ziņot par visu, kas tur notiek. Atvadīšanās bija ļoti sāpīga. Ķēniņš un viņa tuvinieki aiz liela žēluma sāka raudāt, par skumju zīmi apsedza galvas ar apmetņiem un basām kājām uzkāpa Eļļas kalnā, no kurienes varēja redzēt attālināmies derības šķirstu kopā ar priesteriem. Bēgļi bija zaudējuši galvaspilsētu, dzimto māju un vissvētāko kulta priekšmetu. Priekšā viņiem pletās ilgi un nedroši bezpajumtes klaiņojumu ceļi.

Drusku vēlāk Dāvids uzzināja, ka Absaloma padomdevējs ir Ahitofels. Tas bija ar savu atjautīgo prātu pazīstams vīrs, un šī vēsts Dāvidu ne mazumu satrauca. Ahi- tofela padomu iedvesmotais Absaloms varēja kļūt patiesi bīstams. No tā vajadzēja izsargāties. Ķēniņš, kurš kara viltībās bija visai izmanīgs, nosprieda pielietot divkosīgu paņēmienu. Viņš uzdeva savam visuzticīgākajam padomniekam Hušajam atgriezties Jeruzalemē un, izliekoties par Dāvida ienaidnieku, iemantot Absaloma uzticību. Pēc tam viņam vajadzēja iebilst pret visiem Ahitofela dotajiem padomiem un ar virspriesteru palīdzību ziņot Dāvidam par slepenajiem dumpinieka plāniem. Kad Absaloms ieņēma galvaspilsētu, viņš nemaz nenoģida, ka ap viņu savijies spiegu un viltus draugu neredzamais tīkls.

Tālākajā ceļā Dāvids kādu dienu nonāca pie Bahurimas pilsētas benjamīniešu zemē. Tur viņu sastapa kāds vīrs no Saula cilts, vārdā Simejs, un, apmētādams ķēniņu ar akmeņiem, nozākāja viņu šādiem vārdiem:

«Ej ārā, ej projām, tu asinskārīgais vīrs, tu ļaundari! Tas kungs tev tagad liek nest visu Saula nama asins paradu, ka vieta tu esi uzkundzējies par ķēniņu. Bet tagad tas kungs nodod ķēniņa valsts varu tava dēla Absaloma rokā, un, redzi, nu tu pats tagad esi nelaimē, jo tu esi asinskārīgs vīrs!»

To izdzirdējis, Dāvida uzticamais kalps Abisajs ķēniņam teica:

«Kāpēc šis sprāgušais suns lād manu kungu un ķēniņu? Atļauj man noiet tur pāri pie viņa un viņam noraut

galvu!»

Bet Dāvids nomierināja savu sašutušo piekritēju, jo negribēja, ka pasliktinātos viņa jau tā nelāgās attiecības ar ziemeļu ciltīm. Dāvids turpināja savu ceļu, bet Simejs, tagad kļuvis jau pavisam pārdrošs, iedams ofcā pusē gar kalna klintāju, izkliedza visnekrietnākos apvainojumus un meta uz Dāvidu ar akmeņiem, tā ka miesassargiem vajadzēja viņu aizsegt ar vairogiem. Tikai pēc tam, kad bēgli jau bija pārgājuši pāri Jordānai, saniknotais Simejs atgriezās savās mājās.

Absaloms tajā pašā laikā Jeruzalemē sasauca kara padomi, lai apspriestu tālākos plānus. Ahitofels ieteica Absalomam par uzvaras zīmi pārņemt ķēniņa piegulētājas, bet pats apsolīja nekavējoties doties pakaļ Dāvidam un nogalināt viņu, iekams tas paguvis organizēt pretestību. Bet Hušajs, kurš atbilstoši izstrādātajam plānam bija

iemantojis Absaloma uzticību, kategoriski iebilda. Viņš vērsa uzmanību uz to, ka Dāvids ir pieredzējis karavadonis, jo sevišķi pēkšņās uzbrukuma kaujās. Neraugoties uz vājajām vienībām, kas bija Dāvida rīcībā, viņš varot Ahitofelu sakaut, un tad satrauktās ziemeļu ciltis aši atkristu no Absaloma. Hušajs savukārt ieteica vispirms savākt no visa Izraēla zemessargus un tad ar lielu, labi organizētu karaspēku doties izšķīrējā kaujā.

Sāds rīcības plāns patika gan Absalomam, gan visai kara padomei. Ahitofels uzminēja Hušaja slēptos nolūkus, bet, tā kā viņa iebildumus neuzklausīja, apsedloja ēzeli un atgriezās savās mājās, kur aiz izmisuma pakārās.

Virspriesteri Dāvidam ziņoja par apspriedes iznākumu, un viņš izmantoja laiku, lai sapulcinātu pēc iespējas vairāk karaspēka. Izraēlā viņam vēl bija ne mazums piekritēju. Daudz jauniešu stājās viņa karaspēka rindās, bet bagātie piekritēji, kā Sobijs, Mahīrs un Barsilajs, apgādāja viņu ar segām, māla traukiem, kviešiem, miežiem, miltiem, putraimiem, pupām, lēcām, grauzdētiem griķiem, medu, sviestu, aitām un teļiem.

Pēc kāda laika Absaloms pārcēlās pāri Jordānai, un viņa karaspēks apmetās Gileādā. Bija pienācis izšķīrējas cīņas bridis. Dāvids, kurš vēl aizvien mīlēja savu sadumpojušos dēlu, jo stingri pavēlēja saudzēt Absaloma dzīvību.

Kauja beidzās ar dumpinieku pilnīgu sakāvi. Absaloms, sēdēdams uz zirgēzeļa, paauļoja zem žuburaina ozola kuplajiem zariem un ar matiem aizķērās tajos. Zirgēzelis aiz- lēkšoja tālāk, bet Absaloms palika karājamies ozolā. Joābs, nepaklausīdams Dāvida pavēlei, ar trim šķēpiem izdūra viņam cauri, bet desmit viņa ieroču nesēji vēl konvulsijās drebošo ķermeni sakapāja ar zobeniem. Absaloma līķi iemeta kādā bedrē mežā un apkrāva ar akmeņiem.

Dēla nāve Dāvidam sagādāja lielas sāpes. Apklājis galvu ar apmetni, viņš raudāja un vaimanādams sauca:

«Mans dēls Absalom! Manu dēliņ! Mans dēls Absaloml Kaut jel kāds būtu man ļāvis mirt tavā vietā! Ak, Absalom, manu dēliņ! Mans dēls!»

Un tā viņš vaimanāja augu dienu, līdz beidzot Joābs saskaitās un noburkšķēja, ka ķēniņam ienaidnieki acīmredzot ir mīļāki nekā draugi, kuri viņa dēļ uz spēles likuši savu dzīvību.

Dāvids nolēma atgriezties galvaspilsētā. No visām pusēm pie viņa tagad steidzās piekritēji, lai piedalītos uzvaras gājienā. Dāvids vēl nebija paguvis pāriet pāri Jordā- nai, kad sāka parādīties ari nesenie pretinieki, lai zemotos uzvarētāja priekšā un izlūgtos piedošanu. To vidū bija arī Saula dzimtas piederīgais Ciba ar saviem divpadsmit dēliem, kā ari Simejs, kurš ķēniņu bija tik ļoti nozākājis viņa bēgļu ceļos. Pēc Simeja lūguma ķēniņš viņam ne tikai piedeva šo pārkāpumu, bet pat apzvērēja, ka nekad netīkos pēc viņa dzīvības.

Tāpat Dāvids nolēma atlīdzināt tiem, kuri grūtā brīdī bija saglabājuši uzticību viņam. Sevišķi pateicīgs ķēniņš bija Barsilajam, kurš viņu tik devīgi bija apgādājis ar pārtiku.

«Tu nāc kopā ar mani,» ķēniņš Barsilajam teica, «celsimies pāri upei, jo es gribu tevi pie sevis Jeruzalemē uzņemt, apgādāt un par tevi rūpēties tavās vecuma dienās.»

Bet Barsilajs viņam atbildēja:

«P.s šodien jau esmu astoņdesmit gadu vecs, vai es vēl varētu izšķirt, kas ir labs un kas ir ļauns. Un vai tad tavs kalps vēl varētu kaut cik sagaršot, ko es ēdīšu vai arī ko dzeršu? Vai tad es vēl varētu sadzirdēt, ko dzied dziedātāji un dziedātājas? Un kādēļ tad vēl man piedevām ir jākļūst par nastu manam kungam un ķēniņam? Tavs kalps ies tev līdzi mazu gabaliņu pāri Jordānai, bet kādēļ tu, ķēniņ, gribi man rādīt tik daudz žēlastības? Lūdzu, atļauj savam kalpam griezties atpakaļ, lai es varu savā dzimtajā pilsētā pie sava tēva un savas mātes kapa mirt!»

Toties Barsilajs palūdza, lai Dāvids savā galmā pieņemtu viņa dēlu Kimhamu.

Apskāvis sirmgalvi, Dāvids pārcēlās pāri Jordānai un devās tālāk uz galvaspilsētu. Ceļā izcēlās strīds starp izraēliešiem un jūdiem par to, kāda vieta tiem pienāktos svinīgajā gājienā. Senie pretinieki, atsaukdamies uz savu desmitkārtējo skaitlisko pārsvaru, pieprasīja sev priekšroku, bet jūdi tos stingri noraidīja, ne soli nepiekāpdamies.

Drīz vien Izraēla vīri benjamīnieša Šebas vadībā sacēlās otro reizi. Dumpi apspiest Dāvids uzdeva karavadonim Amasam, par ko Joābs bija greizsirdīgs. Sastapis savu sāncensi uz ceļa, Joābs to it kā apsveicinoties liekulīgi apskāva, bet izdevīgā mirklī grāba aiz rīkles un nodūra ar zobenu, pamezdams līķi guļam uz ceļa. Tikai sveši garāmgājēji noslepkavoto aiznesa tuvējā laukā un apklāja ar uzmetni. Joābs tolaik jau bija ieguvis tādu svaru, ka

Dāvids neiedrošinājās viņu sodīt, lai gan savā sirdī nekad tam šo slepkavību nepiedeva.

Seba ar dumpiniekiem patvērās Abela-Bet-Maāhas cietoksnī. Tā iedzīvotāji, gribēdami paglābties no iznīcināšanas, nokāva viņu un nogalinātā galvu pārmeta pāri mūrim par zīmi, ka viņi padodas. Tā beidzās otrais ziemeļu cilšu dumpis pret Jūdas virskundzību.

Atgriezies Jeruzalemē, Dāvids nokārtoja savas galma lietas. Desmit piegulētājas, kuras bija izvarojis Absaloms, viņš ieslodzīja atsevišķā namā, kur tām kā atraitnēm vajadzēja dzīvot līdz sava mūža galam.

IZRAĒLA ANTIGONE RICPA.

Izraēlā trīs gadus plosījās bads. Dāvids mekleja padomu pie zinībās mācītiem priesteriem, kā remdināt Jahves dusmas, un tad arī uzzināja nedienu cēloni. Jozua savā laikā bija gibeoniešiem zvērējis, ka izraēlieši nekad nepacels pret tiem zobenu. Bet Sauls bija šo zvērestu lauzis un pūlējies gibeoniešus iznīcināt, lai sagrābtu viņu pilsētu. Tagad izdeldēto gibeoniešu asinis gūlās uz Saula pccnācējiem.

Dāvids ataicināja pie sevis vēl pāri palikušos gibeoniešus un jautāja tiem, kādā veidā vērst par labu viņiem nodarīto pārestību. Atbildot viņi prasīja izdot septiņus vīriešu kārtas Saula pēcnācējus, lai tos pakārtu pie Gibeo- nas vārtiem.

Ķēniņš bija ar mieru šo prasību izpildīt, un septiņi Saula dzimtas locekļi tika pakārti. Pēc tam viņus izmeta laukā plēsīgiem zvēriem un putniem aprīšanai. Tas bija neizsakāmi baismīgs liktenis, jo, pēc tā laika ticējumiem, zemē neapbedītie mirušie pēc nāves nevarēja atrast miera.

Starp nelaimīgajiem upuriem bija divi Saula dēli, kurus viņam bija dzemdējusi viena no tā piegulētājām Riepa. Apģērbusi sēru drānas, nelaimīgā māte apgūlās blakus saviem mīļotājiem bērniem, dienu un nakti atgaiņādama no tiem putnus un zvērus. Viņu pabaroja žēlsirdīgi ļaudis, un tā viņa pie saviem dēliem sēdēja no aprīļa, kad sākās kviešu pļauja, līdz oktobrim, pirmajam lietus mēnesim. Saules svelmē tīrumi pamira, puķes un zāle izdega pelnos, ļaudis meklēja pavēni no kveldējošā karstuma, bet viņa, neko no apkārt notiekošā nemanīdama, dziļā un neatlaidīgā mātes mīlestībā sēdēja pie saviem dēliem.

Valodas par nelaimīgo Riepu izplatījās pa visu Izraēla zemi. Dāvids izbijās no ļaužu nemitīgās kurnēšanas un lika pakārtos apbedīt. Pie reizes viņš atcerējās ari, ka Saula un viņa dēlu pīšļi vēl aizvien atrodas Pārjordānas pilsētā Jabešā. Gribēdams nomierināt ziemeļu cilšu sašutumu, viņš tiem sarīkoja ķēnišķīgas bēres un to mirstīgās atliekas svinīgi novietoja dzimtas kapenēs Gibeā, kur jau atdusējās viņu tēvs un vectēvs Ķīšs.

GALMA INTRIGAS.

Pēdējos mūža gados Dāvids bija jau pavisam nevarīgs. Asinis viņam bija tik lielā mērā atdzisušas, ka pat gultā viņš vairs nespēja atsilt. Tad apkalpotāji nolēma atrast viņam jaunu meiteni, kura ar viņu gulētu un to sasildītu. Tā tika meklēta pa visu Izraēlu, līdz beidzot Sunamas pilsētā atrada skaistu jaunavu, vārdā Abišaga. Daiļā sunamiete labi tika galā ar savu uzdevumu: naktī viņa sasildīja nevarīgo ķēniņu, bet dienā aptecēja mājas soli, centīgi un uzticīgi viņam kalpodama.

Neviens vairs nešaubījās, ka ķēniņa dienas skaitītas. Tāpēc jautājums par troņa mantošanu kļuva aizvien dego- šāks, jo par tiesībām uz to sacentās divi pretendenti: Adonja un Salamans.

Adonja, Hagitas dēls, izcēlās ar vīrišķīgu skaistumu un spožu uzstāšanos. Viņu atbalstīja Izraēla ziemeļu ciltis, ka ari grupa ietekmīgu ļaužu dienvidos Joāba un Abjatāra vadībā, un tāpēc viņš jutās tik drošs, ka izturējās tikpat kā ķēniņš un braukāja pa pilsētu lieliskos kaujas ratos piecdesmit galma sardzes vīru pavadībā.

Popularitātes ziņā Salamans nevarēja ar viņu sacensties, taču Salamanu atbalstīja cita, ne mazāk ietekmīga grupa ar virspriesteri Cadoku un pravieti Nātānu priekšgalā. Turklāt viņa pusē nostājās karaspēka atlases vienības, un proti, seši simti Dāvida veco ieroču biedru, kā arī abas filistiešu algotņu nodaļas. Salamana izredzes uz troni vairoja tas, ka viņš bija Dāvida vismīļākās sievas Batsebas dēls un līdz ar to arī sava tēva mīlulis.

Ķēniņam arvien vairāk savārgstot, . abu grupu cīņa kļuva asāka. Pilī pie mirēja gultas iedegās īsta intrigu, ķīviņu un tenku pekle.

A-donja, cerēdams, ka ķēniņš jebkuru brīdi nomirs, nolēma pie laika sagatavot'sev ceļu uz troni. Pie Rogeles avota viņš saviem piekritējiem sarīkoja lielas dzīres, kas

patiesībā bija kara padomes apspriede. Sanāksmē piedalījās Joābs, Abjatārs, visi ķēniņa dēli, izņemot Salamanu, kā arī daudzi ziemeļu cilšu vadītāji.

Satraucošā vēsts par šo apspriedi aši kļuva zināma pilī. Nātāns steidzās pie Batsebas un paskubināja viņu, lai tā nekavējoties pastāstītu Dāvidam, ka Adonja bez viņa ziņas izsludinājis sevi par ķēniņu. Pats viņš solījās ierasties drusku vēlāk, lai apliecinātu Batsebas .vārdu patiesību. Apsūdzība bija nepatiesa vai vismaz pāragra, taču cīņā par varu neviena no pusēm nebija izvēlīga līdzekļu pielietojumā.

Batseba noliecās pie slimā ķēniņa gultas un teica viņam:

«Mans kungs, tu pats ar zvērestu pie tā kunga, sava dieva, savai kalponei esi apsolījis, ka tavs dēls Salamans būs ķēniņš pēc manis un sēdēs uz mana troņa. Un tagad, redzi — Adonja jau ir ķēniņš, bet tu pats, mans kungs un ķēniņ, to nezini. Un viņš ari jau ir kaujamos upurus — vēršus un barotus sīklopus — lielā vairumā upurējis, un viņš pat visus ķēniņa dēlus ir saaicinājis, arī priesteri Abjatani un karapulku virspavēlnieku Joābu, bet tavu kalpu Salamanu viņš tomēr aicinājis nav.»

Pēc brītiņa guļamistabā ienāca Nātāns un apstiprināja ziņu, ka Adonja izsludinājis sevi par ķēniņu.

Tad ķēniņš atguvās no sava vārguma, lika tūdaļ saaicināt savus tuvākos uzticības vīrus un pavēlēja:

«Paņemiet sev līdzi sava kunga kalpus un uzsēdiniet manu dēlu Salamanu uz tās mūļa ķēves, kura ir īpaši manām vajadzībām, un pavadiet viņu gājienā līdz Giho- nai. Un lai tad tur priesteris Cadoks un pravietis Nātāns viņu svaida par ķēniņu pār Izraēlu, un tur pūtiet taures un sauciet: Lai dzīvo ķēniņš Salamans!»

Tā arī notika. Atceļā uz pili jaunajam ķēniņam piebiedrojās ielīksmoti jeruzalemiešu bari, spēlēdami dūdas un ik pa brīdim izsaukdamies: Lai dzīvo ķēniņš Salamans!

Vēsts par Salamana kronēšanu nonāca līdz sazvērniekiem, kad viņu dzīres pie Rogeles avota bija pilnā sparā. Izbailēs viņi izklīda pa savām pilsētām, bet Adonja meklēja patvērumu svētnīcā, kur viņš trīcēdams pieķērās pie altāra. Taču Salamans ar zvērestu apsolīja, ka Adonjam nenokritīs ne-mats no galvas, ja vien viņš nekaldinās jaunus sazvērestību plānus. Tad Adonja godināja jauno valdnieku un atgriezās savās mājās.

Dāvids juta tuvojamies pēdējo brīdi. Ataicinājis pie sevis Salamanu, viņš tam piekodināja mūždien saglabāt uzticību Jahvem. Bez tam viņš uzdeva dēlam uzcelt galvaspilsētā templi, šim nolūkam izlietojot uzkrāto zeltu, sudrabu un būvmateriālus.

Savas dzīves laikā Dāvidam allaž bija vajadzējis rēķināties ar Joābu, kuram viņš bija pateicību parādā par daudzām uzvarām pār ienaidnieku. Bet tagad uz nāves gultas Dāvids atcerējās visus pazemojumus, kādus viņam bija vajadzējis paciet no Joāba. Absaloma nogalināšana, Amasa viltīgā noslepkavošana, pēdējā nodevīgā sazvērestība ar Adonju un Abjatāru — visus šos noziegumus galvenais virspavēlnieks bija pastrādājis, nesaņemot par tiem nekāda soda, jo viņš bija tik ļoti varens, ka pat ķēniņš neiedrošinājās viņu saukt pie atbildības. Bet tagad Dāvids uzdeva Salamanam nokārtot senos rēķinus ar bīstamo varasvīru, sodot viņu ar nāvi.

Tāpat Dāvids nespēja samierināties ar domu, ka nesodīts palicis Simejs, kurš Absaloma dumpja laikā viņu tik nekrietni bija noganījis pie Bahurimas pilsētas. Tiesa, Dāvids pats ar zvērestu bija solījis, ka viņš Simeju nesodīs, jo negribēja vēl vairāk saasināt attiecības ar dumpīgajām ziemeļu ciltīm, taču šis zvērests nebija saistošs viņa mantiniekam. Tāpēc Dāvids uzdeva Salamanam, lai tas ar asinīm atmaksātu bezkauņam, kurš bija nozākājis valdnieku.

Dāvids atcerējās arī draugus. Jo sevišķi viņam gribējās atlīdzināt Barsilajam par pārtikas piegādi tajā laikā, kad viņam, no visa Izraēla pamestam, vajadzēja kalnos slapstīties no Absaloma. Tagad Dāvids lika Salamanam apsolīt, ka jaunais ķēniņš rūpēsies, lai uzticīgā sirmgalvja pēcnācējiem Jeruzalemē aizvien būtu nodrošināta pārtikusi dzīve un goda vieta pie ķēniņa galma.

Drīz galvaspilsētā notika arī svinīga Salamana kronēšana par ķēniņu. Uz dedzināmo upuru altāra tika upurēti tūkstoš vēršu, tūkstoš aunu un tūkstoš jēru. Svaidīšanas ceremoniju izpildīja jaunā ķēniņa uzticīgais piekritējs virspriesteris Cadoks.

Dāvids pēc četrdesmit valdīšanas gadiem šķīrās no dzīves septiņdesmit gadu vecumā. Dēlam viņš mantojumā atstāja valsti, kuras robežas sniedzās no Damaskas līdz Iiģiptei un no Pārjordānas austrumu novadiem līdz Vidusjūrai rietumos.

SALAMANS — IZRAĒLA UN JŪDAS ĶĒNIŅŠ.

Kad Salamans uzkāpa tronī, viņam bija tikai divdesmit gadu, taču viņš izrādījās valdnieks ar spēcīgu gribu un veikls diplomāts. Viņa pretiniekiem, kas bija likuši savas cerības uz monarha jaunajiem gadiem un pieredzes trūkumu, ātri vien vajadzēja pievilties un apklust. Adonja, Joābs un Abjatārs, kuri bija atbīdīti no varas, uzturējās Jeruzalemē, un varbūt viņiem nekas nenotiktu, ja vien Adonja trulā pašpārliecinātībā neizdarītu liktenīgu kļūdu.

Kādu dienu viņš, Batsebai par lielu izbrīnu, ieradās viņas istabā. Bažīgi nolūkodamās uz nikno ienaidnieku, viņa iejautājās:

«Vai tu nāc miermīlīgos nolūkos?» «Ar mieru gan,» Adonja kautrīgi apstiprināja. Bet, kad Batseba apvaicājās, kāds ir viņa negaidītā apmeklējuma mērķis, Adonja ar neslēptu rūgtumu teica: «Tu zini gan, ka man jau piederēja visa ķēniņa vara un uz mani sāka jau visi Izraēlā celt savas acis, bet tad tā lika manam brālim… Bet tagad es izlūdzos tikai vienu vienīgu Iilgumu 110 tevis, neaizliedz to man.»

Neraugoties uz to, ka Adonja nevarēja nociesties, neatgādinājis savas tiesības uz troni, lādzīgā sieviete bija ar mieru uzklausīt viņa lūgumu. Un tad Adonja atklāja sava apciemojuma mērķi:

«Runā, lūdzu, ar ķēniņu Salamanu, jo tevi viņš droši vien nenoraidīs, lai viņš man dod sunamieti Abišagu par sievu.»

Sis lūgums Batsebu mazliet pārsteidza, taču viņa apsolīja aizrunāt par Adonju savam dēlam. Salamans sagaidīja māti ar pienācīgu cieņu, taču uzzinājis, par ko ir runa, sašuta un lūgumu noteikti noraidīja, jo viņam radās aizdomas, ka aiz Adonjas lūguma slēpjas kāda jauna intriga. Precības ar sunamieti, kas bija viena no Dāvida piegulētājām, Adonjam varēja noderēt par ieganstu jaunai ķildai par troņa mantošanu, jo saskaņā ar sensenu parašu tikai likumīgajam valdniekam bija tiesības' pārņemt mirušā priekšteča harēmu.

Sā gājiena aizkaitinātais Salamans tagad atcerējās, ko tēvs viņam bija licis darīt, un nolēma noslēgt rēķinus ar naidīgās grupas vadoni. Nesen par galveno virspavēlnieku ieceltais Benajs saņēma pavēli nogalināt Adonju un Joābu. Bcnajs pārsteidza troņa tīkotāju viņa mājās un izpildīja tam nāves spriedumu. Turpretī Joābs paguva patverties

svētnīcas pagalmā, kas viņam piešķīra patvēruma tiesības. Taču Benajs neņēma vērā svētās vietas noteikumus un turpat pie Jahves altāra nodūra Joābu ar zobenu.

Tādējādi atbrīvojies no diviem visbīstamākajiem ienaidniekiem, Salamans dāvāja dzīvību Abjatāram. Viņš tikai atcēla to no augstā amata un nosūtīja Abjatāru mūža trimdā uz panīkušo Anatotas pilsētiņu ziemeļrietumos netālu no galvaspilsētas. Kopš šā laika Izraēlā atkal bija tikai viens virspriesteris, un proti, Salamana uzticīgais piekritējs Cadoks.

Pretēji Dāvida gribai Salamans dzīvu atstāja arī Simeju. Ķēniņš atļāva tam uzcelt Jeruzalemē namu un dāvināja dzīvību ar tādu noteikumu, ka Simejs nekad bez atļaujas neizies ārpus pilsētas mūriem. Bet Simejs bija pārgalvīgs cilvēks un neievēroja ķēniņa aizliegumu. Kad vairāki viņa vergi aizbēga filistiešu pilsētas Gatas virzienā, lai patvertos ķēniņa Ahiša aizgādībā, Simejs, nepalūdzis atļauju iziet aiz Jeruzalemes mūriem, devās vajāt bēgļus. Salamans, neņemdams vērā viņa taisnoša- nos, pavēlēja galvenajam virspavēlniekam nogalināt arī Simeju, tiklīdz tas atgriezās pilsētā.

STĀSTS PAR DIVĀM MĀTĒM.

Senajā Saula galvaspilsētā Gibeā atradās upuru altāris, kuru Izraēlā uzskatīja par lielu svētumu. Salamans, gribēdams izpatikt ziemeļu ciltīm, devās uz turieni svētceļojumā un kā dedzināmos upurus svinīgi upurēja tūkstoš liellopu.

Naktī, kad Salamans bija atgūlies, viņam parādījās Jahve un uzaicināja pasacīt, ko viņš vēlētos, apsolīdams to izpildīt. Ķēniņš lūdza dot viņam gaišu sirdsprātu, lai spētu būt taisnīgs soģis pār savu tautu. Jahvem patika Salamana pieticība. Viņš deva Salamanam ne tikai gudru •un sapratīgu sirdi, bet apsolīja arī tādu bagātību un slavu, kādas nav nevienam citam ķēniņam pasaulē.

Iepriecinātais Salamans atgriezās Jeruzalemē, nesa dāsnus upurus pie derības šķirsta un sarīkoja bagātīgas dzīres visiem iedzīvotājiem.

Pēc šīm svinībām viņš pie pilsētas vārtiem apsēdās . soģa krēslā, lai iztiesātu savu pavalstnieku ķildas. Un tad pie ķēniņa atveda divas sievietes, lai viņš iztiesātu sevišķi sarežģītu un grūti izšķiramu strīdu.

Sūdzētājā, raudadama un savus vārdus apzvērēdama, izstāstīja šādu atgadījumu:

«Mans kungs, es dzīvoja ar šo te sievu kopā vienā namā, un es pie viņas arī esmu dzemdējusi tanī pat namā. Un notika trešajā dienā pēc tam, kad es biju dzemdējusi, ka arī šī sieva dzemdēja… Bet šīs sievas bērns nomira tanī naktī, tādēļ ka viņa tam bija uzgūlusies virsū. Bet tā piecēlās naktī un paņēma manu dēlu, kas bija man blakus, kamēr tava kalpone pati vēl atradās miegā, un arī to pielika pie savām krūtīm, bet savu mirušo dēlu viņa piegul- dīja manām krūtīm. Un no rīta es pamodos, lai pazīdītu savu dēlu, un lūk, tas bija miris. Bet es to labi aplūkoju no rīta un, redzi, tas nebija mans dēls, kuru es biju dzemdējusi.»

Apsūdzētā dedzīgi noliedza, ka viņa kaimiņienei būtu nozagusi bērnu. Abas sievas spiegdamas viena otrai pārmeta melkulību un tā pārskaitās, ka būtu viena otrai acis izskrāpējušas, ja tās neizšķirtu.

Pēc īsa pārdomu brīža ķēniņš satvēra savu zobenu un teica:

«Sagrieziet dzīvo bērnu divās daļās un dodiet vienu pusi vienai, bet otru pusi otrai.» Tad sūdzētāja satrauktā balsī iebrēcās: «Mans kungs, dodiet viņai dzīvo bērnu, bet tikai nāvēt gan nenonāvējiet viņu!» Bet otra sieva vienaldzīgā balsī paziņoja: «Lai tas nav nedz man, nedz ari viņai: pārcērtiet to!» Tad ķēniņš norādīja uz sievu, kura lūdza saglabāt bērnam dzīvību, un sacīja:

«Dodiet šai dzīvo bērnu. Bet nāvēt gan to nenonāvējiet. Viņa ir tā māte.»

No šā laika Izraēla tauta bijājās sava ķēniņa, jo bija pārliecinājusies, ka tā gudrības priekšā nekas nepaliks apslēpts.

SALAMANS — GĀDĪGAIS VALDNIEKS.

Salamans mantojumā saņēma spēcīgu valsti, kas dzīvoja labklājībā un mierā. Pakļautās un paverdzinātās kaimiņu tautas vairs nebija bīstamas. Ar Tīras bagāto ķēniņu Hīrāmu vēl aizvien spēkā bija Saula noslēgtais draudzības līgums. Turklāt jaunais ķēniņš

guva izcilus diplomātiskus panākumus, jo faraons atdeva viņam par sievu savu meitu, kā pūru tai līdzi dodams filistiešiem atņemto Gezeras pilsētu. Saradošanās ar Ēģiptes valdnieku dinastiju nodrošināja Salamana valsts dienvidu robežas un palielināja tās politisko spēku.

Ebreju ciltis pirmo reizi kopš neatminamiem laikiem varēja netraucēti nodoties mierīgam darbam. Atmiņas par šiem labklājības laikiem saglabāsies no paudzes paaudzē, un viens no vēlākajiem hronistiem uzrakstīs šādus cildinājuma vārdus:

«Un ikviens Jūdā un Izraēlā dzīvoja droši, zem sava vīna koka un zem sava vīģes koka sēdēdams, no Danas līdz pat Bēršebai it visu Salamana dzīves laiku.»

Salamans izrādījās ne tikai veikls diplomāts, bet arī rūpīgs valsts saimnieks. Augstākos pārvaldes amatos viņš iecēla savus uzticīgos piekritējus un draugus. Tādā kārtā kanclera, galma pārrauga, karaspēka virspavēlnieka, apsardzes priekšnieka, rakstvežu, sekretāru, kā arī galvenā klaušu un nodevu pārziņa amati atradās pilnīgi drošu un pārbaudītu cilvēku rokās.

Rūgtās pieredzes mācīts, ķēniņš turklāt centās nostiprināt savu varu, vājinot Izraēla ciltis. Sajā nolūkā viņš sadalīja valsti divpadsmit administratīvos apgabalos, kuri tikai daļēji sakrita ar atsevišķo cilšu teritorijām. Katra apgabala priekšgalā viņš nolika savu pārvaldnieku un garnizona pavēlnieku.

Apgabaliem vajadzēja pēc kārtas katram vienu mēnesi piegādāt galmam un karaspēkam pārtiku.

Dziļas pārmaiņas tika izdarītas arī karaspēkā. Dāvids paļāvās tikai uz kājniekiem un pats jāja uz ēzeļa. Tāpēc Salamans mantojumā saņēma novecojušu, laika vajadzībām vairs neatbilstošu karaspēku. Tagad, salauzdams dziļi iesakņojušos izraēliešu aizspriedumus pret zirgiem, viņš noorganizēja spēcīgu jātnieku korpusu, kurš sastāvēja no četrpadsmit tūkstošiem kaujas ratu. Tāpat viņš uzlaboja karaspēka apgādi, ieviešot kravas ratus ar zirgu vilkmi. Bez tam Salamans dažādās Izraēla pilsētās uzbūvēja zirgu staļļus, starp citu, arī Megidā, kur tika izvietota viena no visspēcīgākajām jātnieku vienībām. Barību un salmus zirgiem pēc kārtas vajadzēja piegādāt atsevišķiem valsts apgabaliem. Pateicoties šiem pasākumiem, Izraēla ķēniņa vara pieauga spēkā, un Salamans tika izdaudzināts par gudru valdnieku.

SALAMANS CEĻ DIEVNAMU.

Savas valdīšanas ceturtaja gada Salamans apņēmās izpildīt teva pēdējo gribu un uzcelt Jeruzalemē diža monarha cienīgu templi. Taču viņam trūka cēlkoku, kā arī izveicīgu būvmākslas pratēju: mūrnieku, tēlnieku, zelt- ' kāju.

Tāpēc Salamans griezās pēc palīdzības pie Izraēlam draudzīgā Tīras ķēniņa Hīrāma. Drīz vien bija noslēgts attiecīgs nolīgums. Feniķiešu ķēniņš piegādāja ciedrus un cipreses pa jūras ceļu līdz Jafai, no kurienes izraēliešu nesēji tos transportēja tālāk uz Jeruzalemi. Lai pasteidzinātu ciršanas darbus Libānas kalnos, Salamans uzdeva klaušu un nodevu pārzinim Adorāmam izveidot darba armiju no sešdesmit tūkstošiem kānaāniešu klaušinieku, kas tika iedalīti desmit tūkstoš strādnieku lielās grupās. Katra no šīm grupām pēc kārtas uz trim mēnešiem devās uz Tīru, lai palīdzētu feniķiešiem koku ciršanā un jūras plostu siešanā.

Ķēniņš Hīrāms atsūtīja uz Izraēlu vislabākos speciālistus, kurus vadīja slavenais mākslas amatnieks Hīrāms, kas bija izcils meistars zelta, sudraba un bronzas liešanā un apstrāde.

Pai buvinalerialu piegādi Salamans apņēmās katru gadu maksāt divdesmit tūkstoš mērus kviešu, divdesmit tūkstoš spaiņus vīna un divdesmit tūkstoš mērus augstākā labuma olīveļļas.

Reizē ar to Izraēlā tika radīta klaušinieku armija obligāto darbu veikšanai. Tajā ieskaitīja tikai paverdzinātos kānaāniešus. Sajā armijā bija simt četrdesmit tūkstoš vīru: septiņdesmit tūkstoš vīru strādāja akmeņlauztuvēs kalnos Jordānas krastā, bet otri septiņdesmit tūkstoši uz pleciem nesa apstrādātos akmeņus uz Jeruzalemes būvlaukumu. Visus šos darbus vadīja trīs tūkstoši seši simti izraēliešu uzraugu.

Templi cēla Ofela pakalnā, kura virsotni nošķēla un nolīdzināja. Lai laukumu paplašinātu, klinti nostiprināja ar vertikālu mūri, ko uzcēla nO aptēstiem un ar alvu sastiprinātiem akmeņiem. Pati tempļa būve ilga vairāk nekā septiņus gadus.

Ceļš, kas veda uz klints virsotni, izbeidzās ar mūriem apjoztā ārējā pagalmā, kur allaž drūzmējās jeruzalemieši un svētceļotāji no visas Kānaānas. Otrs mūris ietvēra iekšējo pagalmu, kur notika visas reliģiskās ceremonijas. Tā vidū atradās dedzināmo upuru altāris, uz kura dega

mūžīgā uguns. Mazliet tālāk bija redzama «bronzas jūra», ar ūdeni piepildīta bronzas cisterna upurējamo dzīvnieku apmazgāšanai. 5ī milzīgā bļoda, kuru Jordānijas kalnos bija izlējis Hīrāms, balstījās uz divpadsmit bronzas vēršiem, kuri ik pa trīs bija pavērsti uz visām četrām debesu pusēm. Bez tam pagalmā ūdens izvadāšanai stāvēja desmit bronzas pajūgu ar tvertnēm.

Dievnams nebija liels — tikai trīsdesmit vienu metru garš un desmitarpus metrus plats. Pie tā sānu un aizmugures sienām bija uzceltas trīs piebūves ar priesteru un apkalpes telpām.

Pats templis sadalījās trīs daļās: priekšnamā, galvenajā reliģisko ceremoniju svētnīcā un «vissvētākajā vietā». Pēdējā bija neliela telpa bez logiem, kur noslēpumainā pustumsā stāvēja derības šķirsts. Šeit ienākt bija atļauts vienīgi virspriesteriem un arī tad tikai reizi gadā.

Ieejā, kas veda uz priekšnamu, gar abām pusēm slējās vairāk nekā divpadsmit metru augstas bronzas kolonnas ar kapiteļiem, ko bagātīgi rotāja griezumi, mistiski spēka un diženības simboli. Visi trīs nodalījumi apžilbināja ar rotājumu bagātību un krāšņumu. Griestus un sienas klāja ciedra koka apšuves, grīdas bija no pulētiem ciprešu dēļiem, visur zeltā mirdzēja ķerubu, palmu un ziedu plakan- ciļņi.

Vidējā zālē atradās zeltīts ciedra koka galds upurmai- zēm, zeltā atliets kvēpināmais altāris, desmit zelta kan- delabri un daudz citu no zelta izgatavotu kulta piederumu. Pa aizrežģotajiem logiem augstu pie pašiem griestiem ieplūda rēna gaisma. Sajā telpā priesteri kvēpināja uz altāra vīraku, upurēja svēto maizi un uzmanīja, lai nekad nenodzistu uguns liesmiņas kandelabros.

«^Vissvētāko vietu» atdalīja siena no zeltīta ciedra koka. Ar ķerubu tēliem rotātās divviru durvis aizvien bija atvērtas, bet ieeju aizsedza linauduma priekškars, uz kura purpurā, zeltā un violetā krāsā bija izšūti ķerubi, ziedu vijas un palmas. Aiz tā pustumsā mirdzēja derības šķirsts ar Mozus baušļu plāksnēm. Šķirstu apsargāja divi milzīgi, no olīvkoka stumbra izgriezti un ar biezu zelta kārtu pārvilkti ķerubu tēli. To izplestie spārni vidū saskārās, bet sānos sniedzās līdz abām «vissvētākās vietas» sienām.

Līdzko templis bija uzcelts, notika lielas derības šķirsta pārnešanas svinības. Priesteru kārtu Dāvids bija izveidojis jau agrāk. No trīsdesmit sešiem tūkstošiem Ievītu divdesmit četri tūkstoši kļuva par priesteriem, bet pārējiem

vajadzēja apmierināties ar uzraugu, sargu, rakstvežu, tiesnešu un dziedātāju amatiem. Tiesības uz virspriestera amatu bija tikai Arona pēcnācējiem, pie kuriem piederēja arī Cadoks.

Kamēr ārējā pagalmā galva pie galvas drūzmējās tauta, iekšējā pagalmā notika derības šķirsta iesvētīšana un pārvietošana. Ap bronzas upuru altāri sastājās Izraēla cilšu vecajie, baltās linu drānās ģērbušies priesteri, galma augstmaņi, dziedātāji, koklētāji, cimbolisti un simtdiv- desmit priesteru, kuri pūta taures. Bagātīgi izšūtā purpura mētelī tērpies, ar ķēniņa zelta diadēmu galvā, Sala- 1 mans sēdēja uz krāšņi rotāta bronzas troņa. Aiz tā stāvēja pieci simti miesassardzes vīru ar tīra zelta vairogiem.

Ceremoniju ievadīja tik daudz dedzināmo upuru, ka tos nebija iespējams saskaitīt. Dūmos un degošas gaļas smārdā pēkšņi iedziedājās spalgas taures. Pagalmā parādījās derības šķirsts, ko uz pleciem nesa Ievīti. Tā zeltainās spozmes apžilbināti dziedātāji kokļu un cimbolu pavadībā uzsāka himnu, kuras saturs atbilst vēlāk uzrakstītajam 24. psalmam:

Jūs vārti, paceliet savas palodas, Un topiet augstākas, jūs mūžīgās durvis, Lai godibas ķēniņš ieiet!

Tajā pašā brīdī koris pārdalījās divās grupās un uzsāka nākamo pantu:

Kas ir šis godības ķēniņš?,

bet skaļā, līksmes un sacildinājuma pilnā otrās kora grupas atbilde skanēja:

Tas kungs, stiprs un spēcīgs, Tas kungs varens cīņā.

Jautājumi un atbildes atkārtojās, kamēr zeltīto šķirstu novietoja svētnīcā spārnoto ķerubu aizgādībā. Kopš tā mirkļa, kad aizvērās izrakstītais priekškars, nevienam, izņemot virspriesteri, nebija tiesību to skatīt. Salamans piecēlās no troņa un, aizgrābtībā rokas a'ugstu pret debesīm pacēlis, skaļā balsī izsaucās:

Tas kungs ir sacījis, ka viņam jāmīt tumšā vietā, Tad nu arī es tev esmu uzcēlis dzīvojamo namu. Tev mājokli, kurā mist mūžīgil

Nepārskatāmajā ļaužu jūrā valdīja dziļš klusums, jo visi saspringtā uzmanībā ieklausījās ķēniņa balsī. Salamans apklusa, it kā savu vārdu atbalsi gaidīdams, bet pēc tam dedzīgā lūgsnā piesauca Jahvi, lai tas arī turpmāk neliegtu Izraēlam savu gādību.

Pēc tam sākās četrpadsmit dienas ilgi svētki, visa zeme līksmojās un dzīroja pie bagātīgi klātiem galdiem. Sajā laikā uz upuru altāriem sadedzināja divdesmit divus tūkstošus vēršu un simt divdesmit tūkstošus avju. Un visā Izraēla zemē nebija cilvēka, kurš nebūtu piedalījies šajās lieliskajās godībās, ziedodams vismaz vienu vērsi vai vienu avi.

SALAMANA BAGĀTĪBAS.

Salamans neapmierinājās tikai ar tempļa uzcelšanu Jahvem. Nākamos trīspadsmit gadus viņš pavadīja rosmīgā darbā, lai nostiprinātu valsts aizsardzību un izveidotu lielas valsts cieņai atbilstošu ķēniņa mitekli.

Pils celtņu komplekss pieslējās tieši tempļa ārējam pagalmam un sastāvēja no trim ēkām. Paša valdnieka miteklim bija divi spārni: vienā no tiem dzīvoja Salamans, un tur bija izvietots ari viņa harēms, turpretim otrs, ko uzcēla pēc faraona tieša pieprasījuma, bija paredzēts tikai lepnās ēģiptiešu ķēniņmeitas un viņas plašās svītas rezidencei.

Sanāksmes un lielas valsts svinības notika «Libānas meža namā». Tā dēvēja plašu zāli, kuras griesti balstījās uz četrdesmit piecām Libānas ciedra kolonnām.

«Troņa telpās» ķēniņš noturēja tiesas sēdes un pieņēma ārzemju valdnieku sūtņus. Tur uz paaugstinājuma stāvēja ar zelta izgreznojumiem bagātīgi rotāts ziloņkaula tronis.

Lai nodrošinātu valsts robežas un galvenos tirdzniecības ceļus, Salamans nocietināja pilsētas un cēla jaunus cietokšņus. Ziemeļos viņš ar vareniem mūriem un torņiem apjoza Hacoras un Megidas pilsētas, bet valsts vidienā — Gezeru, Bet-Horonu un Baālatu. Visos nocietinājumos tika izvietotas spēcīgas jātnieku, kā arī kājnieku vienības.

Ievērojamos izdevumus bruņošanās, celtniecības un greznumlietu iegādei Salamans sedza ar ienākumiem, kuri nepārtraukti ieplūda no dažādiem avotiem. Neskaitot no izraēliešiem ievāktās naturālās nodevas, nodokļi, tirdzniecības muitas, kā arī vasaļu maksātie mesli gadā viņam deva 666 talentu (jeb 22 825 kg) zelta.

Turklāt Salamans izrādījās arī visai izmanīgs tirgonis un attīstīja rosīgus tirdzniecības sakarus ar kaimiņu valstīm. Kilikijā un citās tuvākajās zemēs viņš uzpirka zirgus, ko pārdeva tālāk Mezopotāmijā vai Ēģiptē. Savukārt no Ēģiptes viņš ieveda augstas kvalitātes kaujas ratus un pārdeva tos kaimiņu tautām.

Tāpat Salamans uzsāka visai izdevīgu jūras tirdzniecību. Izraēliešiem jūra nepatika, un viņi gluži neko nesa- jedza no kuģu būves un jūrniecības. Tāpēc Salamans izmantoja viņam draudzīgā ķēniņa Hīrāma palīdzību. Akabas līča zemesraga smailē viņš uzcēla Eceon-Geberas ostu, no kurienes viņa kuģi ik pēc trim gadiem devās uz noslēpumaino Ofīru. Apmaiņā pret vietējās raktuvēs iegūto un cepļos izkausēto vara rūdu viņa flote atveda vērtīgas preces: zeltu, sudrabu, ziloņkaulu, sandalkoku, kā arī pērtiķus un pāvus. No sandalkoka viņš savā pilī lika izgatavot kāpnes un margas. *

Taču ar visiem šiem ienākumiem nepietika, lai segtu izšķērdīgos izdevumus, ko prasīja celtniecība un pārmērīgā greznuma tieksme ķēniņa galmā. Tāpēc Salamans no llirama aizņēmās 120 talentu zelta, ieķīlādams tam divdesmit < ialilcjas pilsētas. Tīras ķēniņš ieradās aplūkot šīs pilsētas un pārliecinājās, ka darījums viņam bija neizdevīgs, jo las bija noplicinātās ar pārmērīgām nodevām.

SĀBAS ĶĒNIŅIENE.

Valodas par Salamana gudrību un viņa galma diženību izplātījās pa visu pasauli. Tās nonāca arī līdz tālās Sābas valsts ķēniņienei. Viņa apņēmās doties uz Jeruzalemi, lai iepazītos ar lielo valdnieku un pati ar savām acīm pārliecinātos, kādā mērā šīs valodas atbilst īstenībai.

Viņas ierašanās Jeruzalemē bija ļoti svinīga. Gara, majestātiskā gaitā soļojošu, ar izrakstītiem pārsegiem pārklātu un tīra zelta izstrādājumiem greznotu kamieļu karavāna veda bargus tuksneša karotājus, galma augstmaņus, rūpīgi aizsegtas sievietes, kā arī neskaitāmas dāvanas — gan zeltu, gan dārgakmeņus, gan smaržas. Ķēniņiene atradās aizklātā palankīnā, kas kamieļa mugurā līgojās kā kuģis jūras viļņos.

Purpurā un zeltā tērpies Salamans ķēniņieni sagaidīja troņa zālē. Ieraudzījis eksotisko apmeklētāju, viņš pietrūkās kājās un steidzās tai pretim, lai sasveicinātos. Kvēla skatienā viņš ietvēra ķēniņienes smuidro augumu, kas

iezīmējās zem plānajām, ar izšuvumiem greznotajām zīda drānām, viņas melnīgsnējo seju ar smalkajiem vaibstiem, gremdējās tās lielajās, melnajās, kā noslēpumainā ugunī zaigojošās acīs. Itin kā pāvs savu grezno asti, tā Salamans ķēniņienes priekšā izklāja visu savas gudrības, bagātības un izsmalcinātības košumu. Stundām ilgi viņš runājās ar ķēniņieni, atbildēdams uz visiem viņas jautājumiem un sniegdams tai vērtīgus padomus valsts pārvaldes lietās.

Sābas ķēniņiene pārliecinājās, cik patiesi gudrs un bagāts ir Salamans. Apskatīdama viņa pili, tā nevarēja vien nobrīnīties par visur redzamo neticamo krāšņumu, par ciedru koka paneļiem uz istabu sienām, krāsainos rakstos dzirkstošiem aizkariem, apzeltīto ziloņkaula troni un neskaitāmu daudzumu zelta trauku. Kādas sarunas laikā viņa sajūsmināta izsaucās:

«Patiess bija tas vārds, kādu es savā zemē dzirdēju ir par taviem darbiem, ir par tavu gudrību! Tomēr es šiem vārdiem tikmēr negribēju ticēt, iekams es pati atnācu un apskatīju ar savām pašas acīm. Un arī vēl pusi es nezināju: tava gudrība un labklājība pārsniedz visu, ko biju dzirdējusi!»

Atvadoties viņa apdāvināja Salamanu ar dažādiem dārgumiem, starp citu, arī ar simtdivdesmit talentiem zelta, bet viņš ķēniņienei savukārt pasniedza visdažādākos dārgumus, kuru vērtība nebija mazāka.

SALAMANA HARĒMS UN SVEŠIE DIEVEKĻI.

Pēc citu ķēniņu parauga Salamans nemitīgi paplašināja savu harēmu. Tajā bija visdažādāko rasu un reliģiju sievietes: ēģiptietes, moābietes, amonietes, ēdomietes, feniķietes un hetietes.

Nelaime bija tā, ka ķēniņš, kļūdams vecāks, gļēvi padevās savu iemīļotāko sievu ietekmei. Paklausīdams viņu ieteikumiem, Salamans Jeruzalemē ieviesa svešu dievu kultus. Viņš tiem upurēja pat Jahves tempļa pagalmā, bet uz apkārtējām nokalnēm uzcēla svētnīcas Aštartei, Baālam, Moloham un moābiešu dieveklim Kamosam.

Tad Jahve sadusmojās uz Salamanu un nolēma saskaldīt viņa valsti divās neatkarīgās daļās.

Pirmais signāls nemieriem bija ēdomiešu sacelšanās, kuras priekšgalā nostājās no turienes ķēniņa dzimtas nākušais Hadads. Taču dumpis bija neveiksmīgs, un Hada-

dam vajadzēja bēgt uz Ēģipti. Faraons viņam ne tikai kā piešķīra patvērumu, bet pat deva par sievu savu meitu, jo Ēģiptes valdnieks jau bija nobažījies par Izraēla varas pieaugumu un nolēmis par katru cenu to vājināt, starp citu, atbalstot arī tās ienaidniekus.

Triecienu Salamanam deva arī bijušais Cobas ķēniņa Hadarēzera karaspēka pavēlnieks Rešons. Viņš bija aizbēdzis no ķēniņa dienesta un ilgāku laiku darbojies kā laupītāju barvedis. Izdevīgā brīdī Rešons uzbruka Damaskai, sakāva tur izvietoto izraēliešu garnizonu un pasludināja sevi par ķēniņu. Salamans tādā kārtā zaudēja Sīriju, jo aiz vecuma vārguma nespēja izšķirties par dumpja apspiešanu ar bruņotu varu. Kopš tā laika Damaskas valsts ar nemitīgiem iebrukumiem postīja Izraēla zieme|u pierobežas novadus.

Visļaunākais tomēr bija tas, ka nobrieda neapmierinātība izraēliešu desmit ziemeļu ciltis. Smagās nodevas, klaušu darbi un atkal pamodusies nenovīdība pret Jūdu galu galā noveda pie sacelšanās. Sīs jukas inspirēja Jero- boāms, nodevu un klaušu pārzinis, kuram par savu izvirzīšanu vajadzēja pateikties Salamanam. Jeroboāms bija celies 110 Efraima cilts, tātad piederēja pie ziemeļniekiem. Redzēdams, ka aizvien grūtāk klajas viņa ciltsbrāļiem, ar kuriem viņš jutās cieši saistits, un uzklausīdams pravieša Ahijas, Salamanam naidīga grupējuma pārstāvja, paskubinājumus, viņš ķērās pie ieročiem un aicināja tautu sacel- ties^Taču Jeroboāms diezgan ātri tika sakauts un aizbēga uz Ēģipti. Tāpat kā Hadads viņš tur atrada laipnu uzņemšanu un tika priecīgi apsveikts kā Izraēla vienības sašķelšanas plāniem noderīgs cilvēks.

Salamans nomira pēc četrdesmit gadu ilgas valdīšanas un tika apglabāts Jeruzalemē. Uz troņa nāca viņa dēls Rehabeāms.

PATIESĪBA UN TEIKSMAS PAR IZRAĒLA MONARHIJAS DIBINĀTĀJIEM

Visspožākais posms Izraēla vēsturē ilgst no 1040. līdz 932. gadam pirms m. ē., tātad mazliet vairāk nekā gadsimtu. Ja pieskaitīsim vēl tos gadus, kad veiksmīgi valdīja Samuēls, kurš uzskatāms par lielāko pravieti pēc Mozus un monarhijas faktisko nodibinātāju, arī tad šis posms nebūs lielāks par pusotru gadsimtu. Cik niecīgs laika sprīdis izraēliešu vēsturē! Tiešais apvienotās kēninvalsts laikmets saistīts ar trīs ķēniņu — Saula (1040.—1012.), Dāvida (1012.—972.) un Salamana (972.—932.) — valdīšanu. 932. gadā pirms m. e. desmit ziemeļu ciltis atšķeļas un rodas divas savstarpēji naidīgas valstis: Izraēls un Jūda.

Gandrīz visu, kas mums par šo laikmetu zināms, esam izlasījuši Bībelē, precīzāk izsakoties, divās Samuēla grāmatās, divās Ķēniņu grāmatās, kā arī divās Laiku grāmatās, kuras dēvē arī grieķu vārdā par «Paralipomenon» (izlaistas, nepieminētas lietas), jo grieķu tulkotāji aplam sprieda, ka Laiku grāmatās ietverti notikumi, kuri nav pieminēti iepriekšējās grāmatās.

Par šo grāmatu rašanās laiku zinātnieki ir atšķirīgās domās. Par Samuēla grāmatu autoru ilgu laiku uzskatīja Salamanu, kā arī praviešus Gadu un Nātānu. Jalmūds un tāpat arī daži Ķibeles pētnieki apgalvo, ka Ķēniņu grāmatu autors bijis Jeremija.

Kā to liecina valodas aramiskais iekrāsojums, Laiku grāmatas varētu būt radušās 4. gadsimta otrā pusē pirms m. ē.

Viens katrā ziņā ir drošs: galīgo veidu šīm grāmatām piešķīruši to pārrakstītāji priesteri, kuri atradušies Jūdas ķēniņa Josijas (640.—609.) reliģisko reformu ietekmē. To liecina skaidri iezīmētā tendence vēsturiskos notikumus izvērtēt teo- krātiskā garā. Atbilstoši šādām nostādnēm ķēniņu pirmais pienākums bija kalpot Jahvem un pakļauties virspriesteriem. Viņu darbības novērtējums cieši saistīts ar to, cik lielā mērā viņi ievērojuši šo postulātu.

Sauls nonāca asā konfliktā ar augsto priesteri Samuēlu un tāpēc neatrada žēlastību sastādītāju acīs. Toties Dāvids, kurš bija paklausīgs pakalpiņš priesteriem, tiek bezgala sacildi- nāts. Atsevišķas viņa ļaundarības cenšas notušēt tādā veidā, ka tās attēlo kā nejaušu apstākļu sagadīšanos, bet citas attaisno ar reliģiskiem apsvērumiem. Tā, piemēram, septiņus tiešos Saula pēcnācējus Dāvidam vajadzējis nogalināt it kā pēc paša Jahves skaidri izsacītas vēlēšanās.

Šo laikmetu vēsturiskos notikumus, kuri tautā bija saglabājušies mutvārdu veidā, ar nedaudz izņēmumiem sāka aprakstīt tikai pēc ilgāka laika, kas reizēm bija mērojams pat vairākos gadsimtos. Tas, protams, visai nelabvēlīgi ietekmēja pieminēto Bībeles grāmatu ticamību. Taču, neraugoties uz visu, jāatzīmē, ka tās satur daudz informācijas, kuru mēs drīkstam uzskatīt par vēsturiski patiesīgu. Tas vispirms attiecas uz tādiem notikumiem, kuri aprakstīti pārsteidzoši reālistiskā garā, gleznaini, ar dramatiskām detaļām, tātad ar autentiska apraksta iezīmēm.

Jau tas fakts vien, ka Bībeles sastādītāji nav noklusējuši daudzas izdarības un pat noziedzības, kuras nedara goda tādiem tautas varoņiem kā Dāvids vai Salamans, ir droša liecība tam, ka»tekstu uzrakstītāji balstījušies uz autentiskiem vēsturiskiem avotiem. Viņi noteikti nav vadījušies no bezkaislīgas vēsturiskas objektivitātes idejas, jo šāda veida koncepcija tā laika cilvēkiem bija pilnīgi sveša. Acīmredzot viņi nav varējuši noklusēt viņu varoņiem visai neglaimojošos faktus, jo tie izraēliešu tautai bija pārāk labi zināmi. Saula dzimtas izdeldēšana vai Salamana elkdievība Jeruzalemē — tie ir tādi notikumi, kuri droši vien nebija tautas atmiņā izdzisuši pat pēc daudzām paaudzēm.

Gala rezultātā no daudzajām teiksmām, mītiem un tautas nostāstiem, neraugoties uz pretrunām, kuras bija radušās, nekritiski apvienojot dažādus, reizēm savstarpēji pretrunīgus avotus, izlobīja zināmu daudzumu fundamentālu faktu, ar kuru palīdzību izdevās daļēji rekonstruēt tā laikmeta izraēliešu tautas vēstures patieso norisi.

Samuēla pirmā grāmata sākas ar īsu, bet ļoti dramatisku virspriestera Ēļa un viņa dēlu dzīves aprakstu. Cik daudz patiesības ir šajā traģiskajā tēlā? šķiet, mēs nebūsim pārāk ļāvušies iztēlei, ja sacīsim, ka patiesi ir dzīvojis virspriesteris ar šādu vārdu un, pateicoties savai lielajai dievbijībai, iemantojis visu Izraēla cilšu uzticību.

Ēlim daudzējādā ziņā palīdzēja tajā laikā izveidojušās iekšpolitiskās attieksmes. Izraēla reliģiskā galvaspilsēta Šilo atradās skaitliski lielas un ļoti ietekmīgas Ēfraima cilts teritorijā. Turklāt tā bija izvietota zemes vidienē, un tāpēc to neapdraudēja ienaidnieka iebrukumi, kā tas bija ar ziemeļu, austrumu un dienvidu novados mītošajām ciltīm, kurām vajadzēja izmisīgi aizstāvēties no kaimiņos dzīvojošām tautām. Jūdas cilts, kas kopš sendienām sacentās ar ēfraimiešiem par noteicošo ietekmi Izraēlā, nokļuva filistiešu kundzībā un tāpēc uz laiku zaudēja jebkādu politisku ietekmi. Līdz ar to par dominējošo spēku Izraēlā kļuva Ēfraima cilts, bet tas savukārt noveda pie laicīgās un garīgās varas pagaidu pārejas galvenā priestera Eļa rokās.

Pirmo reizi pēc Mozus nāves bija piepildījušies senie jah- vistu sapņi: Izraēlā nodibinājās teokrātiska pārvalde. Tomēr režīms, kurš balstījās tikai uz viena cilvēka autoritāti, nevarēja cerēt uz ilgu pastāvēšanu. Ēlis to saprata un tāpēc centās panākt, lai virspriestera un soģa amats viņa dzimtā tālāk tiktu nodots mantošanas ceļā. Taču viņa plāniem svītru pārvilka paša dēli. Ar savu augstprātību, izlaidību un netikumīgo dzīves veidu tie atbaidīja tautu no pastāvošās politiskās iekārtas un tādējādi apdraudēja tēva nodomus. Bet Ēlis jau bija pārāk vecs, lai šādu stāvokli novērstu.

Viņa dzimtas piedzīvotā katastrofa un derības šķirsta zaudējums varēja izvērsties teokrātijas pilnīgā sabrukumā, ja tai palīgā nebūtu nācis pravietis Samuēls.

Samuēla grāmatās pilnīgi noklusētas Afekas sakāves militārās un politiskās sekas. Taču no tekstiem, kas izkaisīti citās Bībeles grāmatās, var secināt, ka filistieši visā pilnībā izmantojuši savu uzvaru. Viņi ieguva kontroli pār zemes centrālajiem apvidiem un izvietoja savus garnizonus daudzās Izraēla pilsētās, šāds stāvoklis turpinājās gandrīz divdesmit gadu, līdz tam brīdim, kad uz vēstures skatuves parādījās ķēniņš Sauls.

Tikpat izteiksmīgs ir tas fakts, ka Bībeles sastādītāji ne ar vārdu neieminas par izraēliešu toreizējās galvaspilsētas Šilo likteni. Vērīgu lasītāju būs pārsteidzis tas, ka Eja pēctecis Samuēls nepalika svētajā pilsētā, kur atradās Mozus telts un derības šķirsts, bet pārcēlās uz dzīvi Ramataimā.

Kas bija atgadījies ar Šilo? Miglaina atbilde uz šo jautājumu atrodama Jeremijas pravietojumā. Septītās nodaļas 12. pantā burtiski lasāms: «Eita taču uz manu svēto vietu, kas ir Šilo, kur iesākumā mājoja mans gars, un raugait, par ko es to esmu pārvērtis savas Izraēla tautas ļaunuma dēļi» Kā papildinājums šai informācijai var noderēt divdesmit sestās nodaļas 9. pants: «Kādēļ tu sludini tā kunga vārdā, ka šim namam tā klāsies kā namam Šilo un ka šī pilsēta būs tik tukša un galīgi nolaista, ka tur neviens vairs nedzīvos?» Šie citāti neatstāj gluži nekādu šaubu par to, ka filistieši šilo nolīdzinājuši līdz ar zemi, tā ka Izraēla galvaspilsēta mitējusies pastāvēt. Šī nelaime tik dziļi iespiedusies tautas atmiņā, ka vēl pēc četri simti gadiem Jeremija to piemin kā dieva dusmu piemēru. Acīmredzot šis notikums Bībeles sastādītājiem bijis pārlieku nepatīkams, priesteriem pārlieku apgrūtinošs, lai to pieminētu. Urt noklusējumu viņi izdarījuši visumā ļoti veikli, priekšplānā izvirzot stāstījumu par derības šķirsta triumfālo gājienu pa dažādām filistiešu pilsētām.

Noslēpumu galīgā veidā noskaidroja arheoloģija. 1926.— 1929. gadā dāņu ekspedīcija atklāja Šilo pilsētas drupas 22 kilometrus uz dienvidiem no Sihemas. Uz kāda pakalna tika pat identificēta vieta, kur, šķiet, bija atradusies svētnīcas telts ar Jahves altāri un derības šķirstu. Vissvarīgākais tomēr bija tas, ka pilsētas drupās, kuras, kā izrādījās, radušās 11. gadsimta vidū pirms m. ē., skaidri bija konstatējamas ugunsgrēka un varmācīgu postījumu pēdas. Tādējādi tika neapšaubāmi noskaidrots, ka Šilo pilsēta bija kļuvusi par filistiešu iebrucēju upuri.

Acīmredzot toreiz liesmās gājusi bojā izraēliešu tautas visvērtīgākā nacionālā relikvija — Mozus telts. Bet kas bija noticis ar derības šķirstu? Viss, kas mums par tā likteni zināms, ir pārāk fantastisks un pārāk atgādina leģendu, lai tam noticētu.

Ja tas patiesi bija nokļuvis filistiešu rokās, tad kāpēc viņi pēc septiņiem mēnešiem centās no tā tikt vaļā? Neviens saprātīgs cilvēks nenoticēs pasaciņai par dievekļa Dšgona tēlu; visaugstākais varētu uzskatīt par iespējamu, ka māņticīgie filistieši, kuru vidū tajā laikā nejauši bija izplatījusies kāda epidēmija, šo postu piedēvēja sagūstītā izraēliešu dieva atriebībai. Tas nebūtu pretrunā ar to, kas mums zināms par senatnes tautu mentalitāti un reliģiskajiem priekšstatiem. Ja tās godināja savus cilts dievekļus, tas nepavisam nenozīmēja, ka tās neticētu svešu, viņiem naidīgu dievu pastāvēšanai un io maģiskajam spēkam. Tāpēc nostāstos par derības šķirsta dīvainajiem klaiņojumiem varētu slēpties kāds patiesības grauds.

Šajos notikumos ir viena epizode, kura mūs pārsteidz ar savu mīklainību. Bet-šemešā Jahve sodījis ar nāvi 50 070 izraēliešu par to, ka viņi iedrošinājušies ielūkoties derības šķirstā. Skaidrs, ka šī versija ir fanātisku, māņticībā iestigušu jahvistu izdoma. Bet, kā norāda milzīgais upuru skaits, tās pamatā vajadzēja būt kādam patiesam briesmīgam notikumam, kura atbalss dziļi iespiedusies tautas atmiņā.

Izvirzīta vesela virkne hipotēžu, lai izskaidrotu šo dīvaino notikumu. Daži pētnieki uzskata par iespējamu, ka izraēlieši būtu izzaguši derības šķirstu no Dagona svētnīcas. Filistieši būtu dzinušies viņiem pakaļ un panākuši pie Bet-Semešas. Tur tad izcēlusies kauja, kurā kritis Bībelē minētais izraēliešu skaits. Derības šķirstu tomēr izdevies paglābt un noslēpt Kirjat-Jearimā. Šai teorijai tomēr ir viena vāja puse: rodas jautājums, kāpēc Bībeles sastādītāji kritušos šķirsta aizstāvjus būtu parādījuši kā svētuma zaimotājus, kurus Jahve sodījis ar nāvi.

Pastāv vēl cita hipotēze, kura dibinās uz pieņēmumu, ka derības šķirsts nekad nav kritis filistiešu rokās un tas tūlīt pēc sakāves pie Afekas aizvests uz Kirjat-Jearimu. Pēc šīs versijas asiņainais Bet-šemešas iedzīvotāju slaktiņš bija sods, ar ko tiem atriebās citas Izraēla ciltis par to, ka viņi atteikušies piedalīties karagājienā pret filistiešiem. Tā izskaidrotu arī Bībelē sastopamās nosodošās piezīmes par Bet-šemešas iedzīvotājiem. Protams, nav nekādu iespēju izdibināt, cik daudz patiesības ir šajā hipotēzē par pilsoņu karu, taču pārsteidz Bet-šemešas iedzīvotāju dīvainā Izturēšanās, kad tie vissmagāko cīņu laikā pret filistiešiem tīrumos mierīgi pļauj kviešus, it kā viņiem nebūtu nekādas daļas gar karu neatkarības aizstāvēšanai un derības šķirsta atgūšanai.

Pēc nelaimīgā Eļa valdības grožus savās rokās pārņēma viņa audzēknis Samuēls. Taču tas nenotika tūlīt pēc sakāves pie Afekas. Tikai pēc ilgiem reformatoriskas misijas un tīrā jahvisma nostiprināšanas gadiem Samuēls tiktāl nostiprināja savu ietekmi, ka viņš kļuva Izraēlā par faktisko valdnieku. Reizē ar to viņš atjaunoja teokrātisko iekārtu, ko viņa priekštecis tik lielā mērā bija kompromitējis.

Ebreji pieskaita Samuēlu pie saviem lielākajiem praviešiem. Pat katoļu baznīca viņu uzskata par svēto un Kristus priekšteci. Svētais Hieronims apgalvo, ka ķeizars Arkādijs (378.— 408.) Samuēla pīšļus pārvedis no Ramataimas uz Turciju, no kurienes viņa meita Pulherija savukārt tos aizvākusi uz Kon- stantinopoli, lai ar svinīgu reliģisku ceremoniālu tos guldītu speciāli uzceltā mauzolejā.

Laika tecējumā ap Samuēlu saaudies tik daudz teiksmu, ka Bībeles sastādītāji vairs īsti nezināja, kas viņš patiesībā bijis un kāda nozīme bijusi viņa darbībai.

Visi nostāsti par Samuēla māti, dzimšanu, sarunu ar Jahvi un pareģojumi par Eja namu acīmredzot ir radušies tautas iztēlē.

Bībeles tekstā sastopam virkni ziņu, kuras cita citu izslēdz un aptumšo vēsturisko ainu. Minēsim šeit vienu piemēru. Sākumā Samuēls ir visā Izraēlā slavens vīrs. Bet jau 9. nodaļā viņš parādīts kā vietējas nozīmes gaišreģis, par kuru Sauls uzzina tikai no sava apkalpotāja. Tātad izcils, ar dievbijību slavens priesteris ne no šā, ne no tā šeit degradēts līdz tikai vienā apvidū apzīstamam zintniekam, kurš par nelielu samaksu sniedz padomus, kā atrast nomaldījušās ēzeļmātes.

Šodien izdibināt patiesību vairs nav iespējams. Pretrunas droši vien radušās tāpēc, ka Bībeles sastādītāji vienā fabulā apvienojuši divus dažādus tautas nostāstus, nepapūlēdamies tos loģiski saskaņot.

Un tā mums nekas cits n'eatliek, kā uzskatīt par patiesību to, kas pamatmetos šķiet atbilstošs īstenībai. Droši vien patiesība būs tā, ka Samuēls bijis virspriesteris un soģis, ka pēc Ēļa nāves un Šilo nopostīšanas viņš savu rezidenci pārcēlis uz Ramataimu, ka viņš svaidījis Sauļu par ķēniņu, bet pēc tam sakarā ar konfliktu par priesteru prerogatīvām savukārt izvirzījis Dāvidu kā pretendentu uz ķēniņa troni. Šie kailie fakti atbilst tam, kas mums no citiem avotiem zināms par senās pasaules sabiedriski politiskajām attieksmēm. Kā redzams no izraktajiem dokumentiem, priesteri centušies izcīnīt teokrātisku iekārtu arī tādās zemēs kā Šumera, Asīrija un Ēģipte. Konflikti, kas uz šā pamata radās starp laicīgo varu un priesteru hierarhiju, bija bieži sastopama parādība un atbilda sabiedrisko procesu likumsakarībām.

Pateicoties savam morālajam prestižam, Samuēls, kā mēs jau to zinām, spēja Izraēlā atjaunot teokrātisku iekārtu. Tāpat kā Ēlis, viņš pūlējās panākt, lai virspriestera un soģa amats mantošanas kārtībā tiktu saglabāts viņa dzimtā.

Bībele apgalvo, ka šos plānus izjaukuši Samuēla zemiskie un pērkamie dēli. šāds izskaidrojums ir, protams, vienkāršots, un tam drīzāk ir morālas pamācības raksturs, jo teokrātijas krišanas un monarhijas rašanās cēloņi meklējami krietni dziļāk, un proti, tā laika politiskajos un sabiedriskajos apstākļos.

Pēc sakāves pie Afekas un Samuēla valdīšanas laikā Izraēls nonāca filistiešu jūgā. Tad arī radās pārliecība, ka tikai vadonis ar izcilām militārām dotībām var atbrīvot tautu no paverdzināšanas, vadonis, kurš pēc kaimiņu tautu valdnieku parauga uzkāptu ķēniņa tronī. Ar vārdu sakot, līdzekli pret visām nedienām redzēja atsevišķo cilšu apvienošanā vienā kopējā valstī ar spēcīgu monarhu priekšgalā. Šis skaudrais politiskais reālisms guva aizvien vairāk piekritēju, jo ar katru dienu kļuva redzamāks, ka virspriesteris ar saviem upuriem, lūgsnām un aicinājumiem nožēlot grēkus patiesībā ir bezspēcīgs.

šādu noskaņojumu veicināja arī tā laika sabiedrības šķiru attieksmes. Pēc Kānaānas iekarošanas daudzi izraēlieši bija apmetušies uz dzīvi pilsētās. Tādējādi radās bagātu tirgotāju, zemes īpašnieku, ierēdņu, karavadoņu un mantošanas ceļā varu guvušu cilšu vecajo slānis. Tāds bagātnieks, kuram piederēja trīs tūkstoši aitu un kazu, bija, piemēram, kaut vai N<ibals, ar kuru Dāvids ķīvējās par pārtikas piegādi.

No otras puses, aizvien vairāk padziļinājās plašo tautas masu posts, jo tās zaudēja zemi un cieta no pārmērīgas nodevu un parādu nastas. Jaunais privileģēto bagātnieku slānis juta, ka nepieciešams nodrošināt savu stāvokli pret apspiesto ciltsbrāļu tīkojumiem, bet uz šādu nodrošinājumu viņi varēja cerot tikai monarhistiskā iekārtā. Atcerēsimies, ka Abimelehs ieguva varu, pateicoties Sihemas pilsētas iedzīvotāju augstāko slāņu atbalstam, bet viņu gāza tautas sacelšanās.

Reizē ar šķiru pretišķību saasināšanos auga ķēniņa absolūtā vara, līdz beidzot tā pārvērtās austrumnieciska tipa des- potijā. Sauls vēl bija patriarhāls laucinieku ķēniņš, kurš saglabāja vienkāršas ierašas un savā brīvajā laikā pats nodarbojās ar lopkopību. Dāvidam jau ir plašs galms un harēms, un pret saviem pavalstniekiem viņš izturas patvarīgi. Bet Sa- l.imans beidzot ievieš tādu kārtību, kas atgādina Ēģiptē valdošo verdzību lielo piramīdu celtniecības laikmetā, un desmitiem tūkstošiem savu pavalstnieku aizdzen piespiedu darbos Libānas mežu ciršanā, Pārjordānas akmeņlauztuvēs un Jeruzalemes būvlaukumos.

Turīgo slānis Samuēla laikos ieguva jau tik lielu politisku ietekmi, ka tas, par spīti opozīcijai, varēja panākt ķēniņa ievēlēšanu. Vēlēšanu apspriedēm Mispā un Gilgalā vajadzēja būt ļoti vētrainām, ja Bībele atzīmē, ka Sauls neesot atriebies tiem, kuri musinājuši un balsojuši pret viņu.

Aiz labi saprotamiem iemesliem arī Samuēls bija monarhijas pretinieks. Centienus izveidot monarhiju viņš uztvēra kā personisku apvainojumu un neveiksmi. Samuēls taču bija cerējis, ka reliģiskā un laicīgā vara saglabāsies viņa dzimtā, pārejot no tēva uz dēlu. Ar sarūgtinājumu viņš jautāja cilšu pārstāvjiem, kādu pārkāpumu dēļ viņu atbīda no varas. Visdrūmākās krāsās Samuēls iztēloja, kādas briesmas tautai draud no patvaldnieciska monarha, bet, kad šiem brīdinājumiem nebija nekādu panākumu, biedēja ļaudis ar to, ka, atmetot virspriestera teokrātisko valdīšanu, viņi atstumj arī pašu Jahvi.

Kad Samuēlam beidzot vajadzēja piekāpties monarhijas piekritēju priekšā, viņš tomēr pat nedomāja atsacīties no faktiskās varas, bet visu izkār.toja tādējādi, ka nākamais ķēniņš kļuva viņa rokās par paklausīgu rīku. Šajā nolūkā Samuēls izvēlējās jauniņu puisi no vismazākās Izraēla cilts, no ģimenes, kurai nebija nekādas ietekmes. Samuēls nodibināja praviešu skolu un tajā, kā izsecināms no Bībeles teksta, paša sameklēto troņa pretendentu audzināja pēc sava prāta, iepotēdams tam paklausību virspriesterim, uzticību jahvismam un Mozus bauslībai.

Samuēls, kā mums tas jau zināms, pilnīgi pārrēķinājās. Biklais jauneklis izauga par ievērojamu karavadoni un enerģisku valdnieku, kurš savus lēmumus drīz vien pieņēma patstāvīgi. šā iemesla pēc radās asi kompetences strīdi, un virspriesterim vajadzēja aiziet privātajā dzīvē, taču slepenībā viņš uzsāka sīvu cīņu pret savu sadumpojušos audzēkni. Mēģinādams viņu gāzt no troņa, Samuēls lielā slepenībā par ķēniņu svaidīja Dāvidu. Strīds izvērtās atklātā cīņā, kad Sauls lika apkaut Nobes svētnīcas priesterus, kuri bija atbalstījuši Dāvidu, šeit mēs redzam vēsturē tik tipisko konfliktu starp laicīgo varu un garīdznieku hierarhiju.

Lai aina būtu pilnīgāka, mums jāpakavējas pie sevišķa iestādījuma, kuru mēs pieminējām kā «praviešu skolu». Tās bija reliģisku ekstātiķu korporācijas, kuras Izraēlā pirmo reizi parādās ap 1000. gadu pirms m. ē. Tās veidojās galvenokārt svarīgu reliģisku centru tuvumā, piemēram, Gibeā, Bē- telē, Ramataimā, bet vēlāk arī Samarijā.

Reliģiskie ekstātiķi bija arī Samuēls, Sauls un Dāvids. Sauls, atgriezdamies no Ramataimas mājup, Gibeas tuvumā sastapa grupu praviešu un, viņu frenētiskās ekstāzes aizrauts, arī pats iesaistījās diešanā un dziedāšanā. Otru reizi tādā pašā stāvoklī viņš nokjuva, uzzinājis par Jabešas pilsētas aplenkšanu. Neprāta lēkmē viņš sacirta abus vēršus, ar kuriem pašlaik ara zemi.* Trešo reizi tas viņam gadījās Ramataimā, kad viņš tur ieradās, vajādams Dāvidu. Savu praviešu priekšgalā viņu sagaidīt iznāca Samuēls, un to deju, dziesmu un kliedzienu aizrauts, arī Sauls iejuka frenētiskajā apļa dejā.

Samuēla pirmās grāmatas 10. nodaļas 5. pantā lasām: «… un notiks, kad tu ienāksi pilsētā, tad tu sastapsi tanī vietā praviešu pulku, kas patreiz nāks lejā no upuru kalna. To priekšā skanēs arpas, bungas, stabules un citaras, kamēr tie paši būs praviešu aizrautībā.»

Šī neparasti suģestīvā aina pierāda, ka pa Izraēla zemi klaiņojuši fanātiķu un mistiķu bari, kuri apbrīnojamā kārtā atgādina islama dervišus. Izraēliešu pravieši ģērbās rupja auduma drānās, valkāja speciālas jostas un, tāpat kā derviši, pārtika no ubagošanas. Viņu reliģiskajās izdarībās ietilpa ne tikai dziedāšana, diešana un nākotnes zīlēšana, bet arī pašpātagošanās un ķermeņa sakropļošana ar dažādiem mocību rīkiem.

Raksturīgs ir fakts, ka izraēliešu reliģiskajā dzīvē šie pravieši parādās samērā vēlu. Tas neapšaubāmi liecina, ka šāds frenētiski ekstātisks pravietisms nebija radies pašu ebreju vidē. Tā izcelsme vēl līdz Šim ir nenoskaidrota problēma. Pārsvaru tomēr gūst uzskats, ka izraēlieši to aizguvuši no kānaāniešiem reizē ar Baāla, Aštartes un citu feniķiešu dievekļu kultiem.

Uzskata par iespējamu, ka pravietisma dzimtene bijusi Frīģija Mazāzijā, no kurienes tas pakāpeniski ieviesies Feniķijā un Kānaānā. 1. Ķēniņu grāmatā (18. nodaļas 19. pants) lasām, ka ķēniņiene Izebele uzturējusi 450 feniķiešu praviešu. Tomēr jāpiebilst, ka līdzīga tipa pravietisms nav bijis svešs arī citām tautām.

Atgādināsim kaut vai Apollonam un Dionīsam par godu rīkotās mistērijas un orģijas. Hērodots raksta par iedvesmotiem vīriem, kuri klaiņojoši pa Grieķiju un heksametros pareģojuši nākotni.

Izraēlā pravietisms reizēm pieņēmis visai derdzīgu veidu, Tā, piemēram, pravietis Hozejs (7. gadsimtā pirms m. ē.), gribēdams pierādīt izraēliešiem, ka, piekopdami elkdievību, viņi izdara smago laulības pārkāpšanas grēku, trīs gadus dzīvojis ar netikli un ar cita vīra sievu. Jesaja (8. gadsimtā pirms m. ē.) staigājis pa pilsētu pliks, lai brīdinātu jeruzalemiešus, ka Jahve tikpat pliku darīs viņu grēcīgo pilsētu, atņemdams tās iedzīvotājiem visu viņu mantību. »

Bariem apkārt klaiņojoši pravieši vairākus gadsimtus ilgi Kānaānā bija gluži parasta parādība. Izraēlieši pret tiem izturējās ar māņticīgu bijību, izmantoja viņu pareģojumus un neatteicās tiem pasniegt ubagu dāvanas. Taču ar laiku šo svēto vīru vidū saradās daudz visdažādāko šarlatānu, kurus Bībelē dēvē par «viltus praviešiem». Viņu dēļ tauta sāka ar neuzticību izturēties pret praviešiem vispār un pat izrādīja tiem klaju nicināšanu. Tas, starp citu, redzams no diviem Gibeas pilsētas iedzīvotāju jautājumiem: «Vai tad arī Sauls pieder pie praviešiem?» un «Kas tad ir visu šo praviešu tēvs?». Kad Dāvids diedams gāja derības šķirsta priekšgalā, viņa sieva Mihola ar nicinājumu paziņoja, ka uzskata viņa izturēšanos par ķēniņa necienīgu. Arī tautas pamācītājs viedais Āmoss noteikti noliedza, ka viņš būtu «pravietis».

Praviešu mācības un tāpat politisko satricinājumu un grūtību ietekmē ebreji pakāpeniski padziļināja savu reliģiju, līdz pēc Bābeles gūsta to izkopa tīra, ētiska monoteisma pakāpē.

Sim procesam nepieciešami vajadzēja novest pie primitīvo kolektīva pravietisma formu izzušanas. Augstākā ranga praviešiem, kuru raksti saglabāti Bībelē, nebija nekā kopīga ar apkārtklaiņojošiem pareģoņiem. Taču vēstures arēnā viņi neparādījās pēkšņi kā «deus ex machina»,[15] bet izveidojās kā gadsimtiem ilgā kolektīvā pravietisma gala produkts, tātad zināmā mērā bija tā turpinātāji.

Ar Saula traģisko likteni saistītie notikumi mums zināmi tikai no Bībeles, un faktiski mēs nespējam pasacīt, cik daudz tajos patiesības. Tāpēc jebkurš, kaut vai visniecīgākais lietišķais pierādījums, kaS zināmā mērā apstiprinātu Bībeles nostāstus, būtu ļoti svarīgs un rosinošs notikums. Un tieši tāds atgadījās 1922. gadā, kad amerikāņu arheologs un orientā- lists Olbraits Teleifullā, piecu kilometru attālumā no Jeruzalemes, atrada Saula galvaspilsētas Gibeas drupas. Izrakumi parādīja, ka tā bijusi spēcīgs kalnu cietoksnis, vienkāršs un skarbs savā konstrukcijā, taču ārkārtīgi grūti ieņemams. To sargāja stūros uzcelti torņi un divkāršs tēstu akmeņu mūris, kurā bija iekārtotas slepenas ejas un nišas pārtikas uzglabāšanai. Drupās atrada pārsteidzoši daudz bronzas bultu uzgaļu un lingu akmeņu. Dibinoties uz dažāda veida izrakumiem, tika noskaidrots, ka drupas radušās 11. gadsimta otrā pusē pirms mūsu ēras jeb pirmā Izraēla ķēniņa valdīšanas laikā.

Tāpat tika atrastas Bet-Šanas drupas, kur filistieši kādreiz nozākāja Saula mirstīgās atliekas. Kā Bībelē stāstīts, nelaimīgā ķēniņa galvu viņi novietojuši Dagona svētnīcā, viņa bruņas — Aštartes templī, bet rumpi pakāruši pie pilsētas mūra. Drupu augstums sasniedza vairāk nekā divdesmit trīs metrus, un tajās bija atšķirami astoņpadsmit kultūras slāņi. Viszemākais no tiem bija radies ceturtajā gadu tūkstotī pirms m. ē., no kā izriet, ka Bet-Šana bijusi viena no visvecākajām Kānaānas pilsētām.

Pats interesantākais tomēr ir tas, ka kultūras slānī, kurš attiecināms uz Saula laikiem, atklātas divas līdzās izvietotas Dagona un Aštartes svētnīcas, kuras pieminētas Bībelē.

šo mūru akmeņi bija liecinieki filistiešu un izraēliešu konflikta pēdējam cēlienam, kurš beidzās ar kareivīgā monarha un viņa trīs dēlu nogalināšanu. Reizē ar to arheologi atklāja tādas vēsturiskas detaļas, kuras Bībelē pilnīgi noklusētas. Bieza pelnu kārta, apkvēpuši akmeņi un sasisti dievekļu tēli neapšaubāmi pierāda, ka filistiešu pilsēta kritusi par upuri pēkšņam iebrukumam un ugunsgrēkam. Tas ļauj mums ar lielu iespējamības pakāpi pieņemt, ka Bet-šanu nopostījis Dāvids, atriebdamies par sava priekšteča pīšļu apgānīšanu.

Kā jau mēs pāris reižu ieminējāmies, pārspriezdami citus Bībeles fragmentus, nostāsts par Dāvidu ir sakopots no dažādām tautas teiksmām, kuras gadsimtiem ilgi bija saglabājušās Izraēlā. Bībeles sastādītāji tās uzņēmuši savā kopojumā, nerūpēdamies vai arī nelikdamies ne zinis par to, ka šie fragmenti ir savstarpēji pretrunīgi.

Dažus piemērus ir vērts minēt, lai parādītu, ar kādām grūtībām jāsaduras Bībeles pētniekiem, pūloties noskaidrot vēsturisko patiesību.

Ja mēs jautāsim, kā īsti Dāvids nokļuva ķēniņa Saula galmā, izrādīsies, ka atbilde mums sagādās ne mazumu raižu, jo Bībelē sniegtas divas pilnīgi atšķirīgas versijas. 1. Samuēla grāmatas 16. nodaļā uzzinām, ka Dāvids atvests ķēniņa galmā kā koklētājs, kurš ar savu spēli iemantojis valdnieka labvēlību. Turpretī 17. nodaļā teikts, ka Dāvids pievērsis sev Saula uzmanību sakarā ar uzvaru pār Goliātu. Uzvarētājs bija nepazīstams ganu puisis, tāpēc Sauls lika viņu atvest pie sevis un jautāja: «Kā dēls tu esi, jaunekli?» Un šim jautājumam būfu jāattiecas uz cilvēku, kuru Sauls it kā jau pirms tam pazinis!

Cits, vēl interesantāks piemērs ir gadījums ar Goliāta nogalināšanu. Plaši pazīstamā versija ir tāda, ka to divkaujā izdarījis Dāvids, un tā balstās uz Samuēla 1. grāmatā atrodamo nostāstu. Kad mēs turpretim lasām Samuēla 2. grāmatu, mūs pārņem izbrīns. Izrādās, ka Goliātu nogalinājis nevis Dāvids, bet kāds Elhanans no Betlēmes (21. nodaļas 19. pants).

. Bībeles pētnieki ne mazums pūlējušies, lai līdzīgas pretrunas izskaidrotu vai vismaz attaisnotu. Viņu secinājumi lielākoties balstīti uz nedrošiem spekulatīviem minējumiem, un tie nevar pretendēt uz pierādītu zinātnisku patiesību. Ja tomēr runa ir par Goliātu, tad lieta kļūst mazliet citāda, jo izdarīts kāds atklājums, kurš zinātniekiem parādījis negaidītu izeju, kā izskaidrot minēto pretrunu.

Izrādījās, ka mēs patiesībā nemaz noteikti nezinām, kāds vārds bija Saula pēcnācējiem uz ķēniņa troņa. «Dāvids», tāpat kā Mari tekstos «davidum», nav nemaz īpašvārds, bet tituls jeb iesauka, kas nozīmē «vadītājs» vai «aizgādnis». Tāpēc daudzi Bībeles pētnieki izteikuši domu, ka Dāvids un Elhanans ir viena un tā pati persona.

Ja mēs pieņemsim, ka Goliātu nogalinājis Betlēmes ganu puisis Elhanans, kuru pateicīgā izraēliešu tauta vēlāk iesaukusi par Dāvidu, tad šķietamā pretruna izgaistu kā pēc burvja nūjiņas pieskāriena.

Taču, ja mēs arī šos apsvērumus pieņemtu bez jebkādas iebildes, paliek vēl virkne citu pretrunu, kuras mazina Bībeles stāstījumu vēsturisko nozīmi. Tajā droši vien sajaukti fakti ar teiksmām, seni tautas nostāsti ar vēlākiem papildinājumiem, tāpēc zinātnieki, neraugoties uz visām pūlēm, nekad vairs neuzzinās patiesību. Tipisks piemērs šajā ziņā ir apgalvojums, ka Dāvids aiznesis Goliāta galvu uz Jeruzalemi. Tas ir acīmredzams vēlāks papildinājums, jo Dāvids iekaroja Jeruzalemi tikai krietni vēlāk, kad viņš jau bija Izraēla ķēniņš.

Pie teiksmām pieskaitāms arī apgalvojums, it kā Dāvids būtu autors lielākajai daļai Bībelē sakopoto psalmu. Bez šaubām, psalmi daudz lielākā mērā nekā citas Vecās Derības grāmatas ietekmēja nākamās paaudzes. Tā ir reliģiska lirika ar aizraujošu noskaņu bagātību un skaistumu, kurā izpaužas vesela jūtu gamma: no grūtsirdības, pazemības un pakļaušanās liktenim līdz cerībai, paļāvībai, līksmai pacilātībai, pateicībai, pielūgsmei un dzīves skaistuma cildinājumam. Šo

dzejojumu cildenā vienkāršība, fo stila lakoniskā, skarbā izteiksmes nopietnība un sirdi aizkustinošā reliģiskā degsme tos padarījusi par neizsmeļamu iedvesmas avotu dzejniekiem, gleznotājiem un skaņražiem.

Šo reliģisko himnu vadmotīvs ir monoteisms. Tie ir apofeoze diženajam un varenajam Jahvem, kurš ieskauj cilvēci savas labestības lokā un spēj piedot vislielākos grēkus, bet vienlaikus mēdz būt nepielūdzams savās dusmās un sodībā. Tā jau ir augstākās pakāpes dievišķības koncepcija, tādas dievišķības, kura cilvēkiem diktē ētiskās normas. Taču šo dzejojumu kosmoloģija vēl aizvien ir tikpat primitīva kā Ābrahāma laikos. Jahve sēž debesīs uz troņa, eņģeļi dzied viņam slavu, zeme ir plakana un to aptver pirmokeāns, baismīgi ļaunuma un haosa briesmoņi cīnās ar izkārtotības radošajiem spēkiem. Kādreiz nākamībā Jahve triumfēs un viņa uzdevumā zemi pārvaldīs Dāvida nama dižciltīgie.

Psalmu nosaukums cēlies no grieķu vārda «psallein» (strinkšķināt ar pirkstiem stīgas). Vārds «psalmos» apzīmē stīgu instrumentu — droši vien feniķiskas cilmes, vai arī šā instrumenta pavadībā dziedamu dziesmu. 6. un 12. psalma sākumā ir piezīme «uz astoņām stīgām». Tas neapšaubāmi rāda, ka tos pavadījis astoņstīgu instruments. Vairākas īpatnības liecina, ka psalmu teksts sadalās atsevišķu balsu un kora dziedājumu partijās. Katrs dzejojums tāpēc bijis kaut kas līdzīgs dziedātai litānijai jeb antifonai, kas veidojusi neatņemamu sastāvdaļu visdažādākās liturģiskās ceremonijās.

Ka Dāvids būtu šo dzejojumu autors, tas, kā jau minējām, uzskatāms par teiksmu. Tekstu analīze neapgāžami pierāda, ka lielākā daļa psalmu nevarēja rasties pirms Bābeles gūsta un Bībeles tekstā tie ietilpināti tikai 3. gadsimtā pirms m. ē. To saturs atspoguļo reliģiskos priekšstatus un sabiedriski politiskās attiecības, kas atbilst ebreju vēstures pēdējam posmam pēc Bābeles gūsta. Pat elēģiskā žēlabu dziesma, kuru Dāvids it kā sacerējis, uzzinot par Saula un Jonatāna nāvi, radusies no senā himnu kopojuma, t. s. Taisnīgā grāmatas.

Bet tas nenozīmē, ka Dāvids nebūtu bijis dzejnieks un mūziķis. Izraēlieši, kā mēs to jau atzīmējām, bija izcili muzikāli. Kādā sienas gleznojumā, kas atrasts Beni-Hasanā, mēs ebreju ganu vidū redzam mūziķus ar lirām rokās. No Ēģiptē un Me- zopotāmijā atklātiem uzrakstiem uzzinām, ka Kānaāna uz šīm zemēm sūtījusi orķestrus un dejotāju ansambļus. Jūdas ķēniņš Hiskija (721.—693.), pūlēdamies iemantot Asīrijas valdnieka Sanheriba labvēlību, nosūtījis viņam dziedātājus

un dziedātājas, kuri tam pilī droši vien saldinājuši brīvos brīžus.

Tik bagātīgu muzikālo tradīciju atmosfērā nebūtu nekas neparasts, ja arī daži izraēliešu ķēniņi izrādītos par talantīgiem dzejniekiem un mūziķiem;

Arheoloģija spēj aizraut ar to, ka dažu labu reizi gluži negaidot tā par neapgāžamu zinātnisku patiesību pārvērš kādu tautas vēsturisku nostāstu, ar kuru neesam zinājuši, ko iesākt — uzskatīt to par leģendu vai par patiesu notikumu. Tieši tā arī atgadījās ar Bībeles nostāstu par Jeruzalemes ieņemšanu. Pateicoties kādam svarīgam atklājumam, mēs šodien pavisam noteikti zinām, ka Dāvids patiesi ieņēmis jebu- siešu cietoksni, un varam pat pasacīt, kā viņš šo brīnumu paveicis.

Mēs sakām «brīnumu» tāpēc, ka cietoksnis pacēlās gandrīz nepieejamas klints virsotnē un četri simti gadu bija pretojies visiem uzbrukumiem un aplenkumiem. Bībelē par šo notikumu runāts pavisam īsiem un neskaidriem vārdiem. No tā nojaušam, ka Joābs ieņēmis cietoksni ar viltīgu gājienu, iekļūstot kaut kādā apakšzemes ejā un nonākot ienaidniekam aizmugurē.

Kā tas bieži atgadījies ar arheoloģiskiem atklājumiem, atminējumu sniedza gluži nejaušs atradums. 1867. gadā angļu virsnieks kapteinis Vorens apmeklēja Jeruzalemi un'tās tuvāko apkaimi. Viņu ieinteresēja avots, kuru šodien sauc par Ain-Siti-Mariomas avotu, jo tas ir no Bībeles pazīstamais Gihonas avots Kedronas ielejā. Islama mošejas drupās Vorens atrada spraugu, kas iesniedzās kaut kur dziļumā. Iedams pa klintī iekaltām pakāpēm, Vorens nonāca pie pazemes avota. Kaut gan tur valdīja tumsa, viņš tieši virs galvas pamanīja klints sienā izkaltu atveri. Ieinteresētais kapteinis sadabūja kāpnes un virvi, lai dotos tālāk. Izrādījās, ka klintī izcirsts kanāls, kurš sākumā gāja līmeniski, bet pēc tam pacēlās stateniski. Vorens ar lielām pūlēm rausās augšup, ar kājām un muguru balstīdamies pret ejas pretējām sienām. Pavirzījies trīspadsmit metru, viņš ieraudzīja nolaidenu eju ar izkaltām pakāpēm, pa kurām varēja nokļūt vāji apgaismotā alā. No turienes pa šauru klints atveri Vorens iznāca laukā un, sev par lielu izbrīnu, redzēja, ka atrodas jau aiz senā pilsētas mūra.

Kā rādīja pētījumi, tunelis bija radies otrās tūkstošgades beigās pirms m. ē., un nevarēja būt nekādu šaubu, ka tas ir Bībelē pieminētā noslēpumainā «apakšzemes eja», pa kuru Joābs bija iekļuvis cietoksnī. Tagad vairs nav grūti iztēloties notikuma norisi. Joābs uzrāpies pa kanālu augšup un tad ar virvi tur palīdzējis nokļūt saviem biedriem. Kad visi viņa vīri bija sapulcināti alā, tie no aizmugures devās triecienā pret mūra aizstāvjiem, bet Dāvids tajā pašā laikā ar galvenajiem spēkiem uzbruka no ārpuses.

Jeruzaleme piederēja pie Kānaānas visspēcīgākajiem cietokšņiem, taču tai bija savs Ahilleja papēdis: pilsētai trūka ūdens. Miera laikā iedzīvotāji gāja lejup pie Gihonas avota, bet aplenkuma gadījumā ceļš uz turieni bija nogriezts. Tāpēc klints pamatnē, uz kuras bija uzcelta pilsēta, tika izkalis tunelis un kāpnes. Pa kanālu virvē iesietus lejup nolaida traukus, bet kāds no iedzīvotājiem, alā paslēpies, piepildīja tos ar šeit uzkrājušos avota ūdeni. '

Eja tika turēta vislielākā noslēpumā. Mēs nezinām, kādā veidā Joābam izdevās to atklāt. Iespējams, ka viņš šo ziņu izspieda no kāda gūstekņa, bet var arī būt, ka izraēliešu karavīri nejauši izdzirdēja trauku šķindoņu pret akmens sienu.

Stāstījumu par diviem pirmajiem Izraēla ķēniņiem varam pieskaitīt pie pasaules literatūras meistardarbiem. Saula cīņa pret priesteriem, aizstāvot ķēniņa troni, drūmā, baismīgā aina pie pareģes Endorā, visu viņa centienu sabrukums un pašnāvība, tāpat Dāvida trauksmainais mūžs, drūmās vecuma dienas, ko saindēja ģimenes ķildas un galma intrigas, — šīs visas epizodes kopumā sniedz patiesi šekspīriskā garā veidotu traģēdiju.

Abi ķēniņi ir izcilas personības ar savām labajām un sliktajām īpašībām, pat ar noziedzībām, abiem ir savi nopelni un sava taisnība, abi mūs satrauc ar savu jūtu kaislīgo spēku. No dažkārt panaivā Bībeles stāstījuma uznirst plastiski veidoti, dzīvi un daudzpusīgi cilvēku raksturi. Cik lieliska psiholoģiska skice, piemēram, ir Saula pakāpeniskais psiholoģiskais sabrukums, kuru rada nemitīgi iedarbojošās aizdomu un nenovīdības inde.

Vēl mūsos izbrīnu rada pārsteidzošais reālisms, ar kādu attēlotas Dāvida rakstura tumšās, nepievilcīgās puses, lai gan viņam kā priesteru pakalpiņam pieder visas Bībeles sastādītāju simpātijas un viņš ir to dievinātais varonis. Iepretim neapgāžamiem vēstures dokumentiem, kurus priesteri nevarēja ignorēt, viņu subjektīvisms izrādījās bezspēcīgs.

Priesteru attieksme pret abiem ķēniņiem Bībeles tekstos izpaužas pavisam nepārprotami. Viņu ienaidnieks Sauls tiek rādīts tumšās krāsās, lai gan no Saula dzīves veida grūti izsecināt, ka viņš to būtu pelnījis. Turpretim priesteru mīlulis Dāvids tiek cildināts vai līdz debesīm, bet viņa noziegumi un nepievilcīgā izrīcība notušēti vai arī iztulkoti visai labvēlīgā garā.

Kaut gan Dāvids bija uzurpators, kas tiecās uz troni pāri līķiem, jāatzīst, ka viņš bija viena no vislielākām, visizcilākām personībām Izraēla vēsturē. Kā karavadonis, iekarotājs un valsts dibinātājs viņš pelnīti kļuvis par savas tautas lepnumu. Tomēr pārsteidz tas, cik ātri Dāvids izvērtās par austrumnieciska tipa despotu un izlutušu sibarītu. Viņa plašais harēms, korupcijas, intrigu un ķīviņu saindētā galma atmosfēra, gļēvā pakļaušanās saviem mīluļiem un mīlulēm, — tas viss dod satriecošu liecību par to, cik dziļš bija kādreizējā izcilā karavadoņa un valstsvīra psihiskais pagrimums.

Arī apgalvojums, ka Dāvids bijis uzticīgs Jahves piekritējs, rada zināmas šaubas. No kurienes gan viņa namā radās lelle, kuru Mihola ieģērba vīra drēbēs un noguldīja gultā? Tā taču ir mums labi pazīstams mājas dievekļa tēls, elkdievības kulta priekšmets, kuru jahvisti aizliedza un visādi nosodīja.

Ja runājam par Dāvida attieksmi pret priesteriem, tad ir pamats domāt, ka Dāvids viņus atbalstīja aiz tīri politiskiem apsvērumiem. Kā Jūdas cilts piederīgais un uzurpators, kurš no varas atbīdīja likumīgo Saula dinastiju, viņš nevarēja cerēt Ciz diezkādu atbalstu no ziemeļnieku vairākuma puses. Cik nedrošs Dāvids juties uz troņa, liecina kaut vai tas fakts, ka viņa apsardze sastāvēja no svešzemju algotņiem, galvenokārt filistiešiem.

Dāvids ar visiem saviem spēkiem centās iemantot ziemeļu cilšu labvēlību. Ar to izskaidrojams, ka viņš izsludināja sēras pēc Saula nāves, un greznā apbedīšana, kāda tam tika sarīkota, kā arī steidzīgā piekāpšanās, kad Dāvids manīja, ka izmisušās Riepas demonstrācija pret viņas dēlu mirstīgo palieku nozākāšanu izraisa vispārēju sašutumu.

Kā liecina Absaloma un Sebas saceltie nemieri, Dāvida pūlēm tomēr nav bijis nekādu panākumu. Tāpēc viņš vēl jo ciešāk saistījās ar priesteriem, kuru plaši sazarotā ietekme kļuva par viņa varas nepieciešamu pamatu.

Savienība ar priesteriem, protams, balstījās uz veselu virkni kompromisu, kuri dažkārt bija visai dīvaini, kā, piemēram, gadījumā ar virspriestera amatu. Likumīgais virspriesteris, kura rezidence atradās Gibeonā Kānaānas ziemeļos, bija Cadoks. Dāvids kā Jūdas ķēniņš par virspriesteri iecēla savu atbalstītāju un draugu Abjatāru. Pēc tam kad abi novadi bija apvienojušies zem viņa sceptera, radās kutelīgs jautājums, kurš no abiem priesteriem paliks amatā. Dāvids nebija ar mieru atcelt Abjatāru, jo negribēja zaudēt uzticamu piekritēju. Tāpat viņš nevarēja atcelt arī Cadoku, jo tas ziemeļu ciltīs izraisītu sašutuma vētru. Tāpēc pirmo un pēdējo reizi visā Izraēla vēsturē tika nolemts, ka savā amatā paliks abi virspriesteri, šādu nenormālu stāvokli likvidēja tikai Salamans, izsūtīdams Abjatāru trimdā par to, ka tas bija atbalstījis Adonjas pretenzijas uz troni. Kopš šā laika virspriestera amatā vienmēr nāca Cadoka līnijas pēcteči. No viņa vārda tad arī atvasināts vēlākais saduceju nosaukums. Tiem gadsimtiem ilgi piederēja monopols uz virspriestera amatu, kā arī uz citiem svarīgākiem posteņiem Jeruzalemes svētnīcā.

Bībelē palaikam uzduramies kādai lakoniskai piezīmei, kura līdzīgi reflektoram met spilgtu gaismu uz vienu vai otru neskaidru jautājumu. Minēsim šeit kādu ar Dāvidu saistītu notikumu. Mums zināms, ka viņam bija radies nodoms uzcelt Jeruzalemē dievnamu. Pravietis Nātāns tad viņam paskaidroja, ka Jahve pieradis mitināties teltī un nevēloties sev mūra māju. Tad Dāvids kā jau dievbijīgs vīrs, pēc Bībeles nostāsta, paklausīgi atteicās no sava nodoma, lai gan tempļa celšanai bija jau sagādājis vajadzīgos cēlmetālus un kokmateriālus. Taču, pārlasot 1. Ķēniņu grāmatas 5. nodaļas 3. pantu, mēs izbrīnā berzējam acis. Izrādās, ka feniķiešu ķēniņam Hīrā- mam nosūtītā vēstulē Salamans pavisam citādi izskaidro, kāpēc viņa tēvs nav uzcēlis svētnīcu. Tur apgalvots, ka īstenot šo plānu nav ļāvuši nemitīgie kari.

Līdz ar to jautājums ir skaidrs. Dāvids arī šajā gadījumā vadījās pirmām kārtām no politiskiem apsvērumiem, nevis no pravieša norādījumiem. Der vēl pieminēt, ka Nātāns — kā to liecina viņa iestāšanās par saiešanas telti — bija ietekmīgās reliģisko puristu grupas pārstāvis, kurš rūpējās par senseno Mozus laiku ganu parašu saglabāšanu un necieta sabiedrības urbanizāciju.

Dāvids bija stingrs un nesaudzīgs valdnieks, bet reizē ar to arī izc'rfs valstsvīrs un tālredzīgs diplomāts, kurš savu politisko mērķu realizēšanai prata izmantot pat reliģiskos iestādījumus un noskaņas. Viņa nopelni Izraēla varenības izveidošanā ir nenoliedzami, un nav nekāds brīnums, ka nākamās paaudzes viņu idealizēja. Piederība pie Dāvida pēcnācējiem bija liels gods un deva dažādas priekšrocības.

Šis fakts izskaidro arī to, kāpēc evaņģēlisti vienkāršā Naca- retes sludinātāja vēsturisko misiju, starp citu, pamato ar viņa izcelsmi no Izraēla dižākā ķēniņa nama.

Salamans bija pirmais valdnieks, kurš ieguva kroni, dibinoties uz mantošanas tiesībām. Taču arī viņa uzkāpšana tronī bija saistīta ar atsevišķu grupējumu savstarpējām cīņām un ķildām. Ja viņa māte Batseba, godkārīga un izdarīga sieviete, nebūtu vienojusies ar Nātānu un viņa piekritējiem un nepierunātu aiz vecuma jau nevarīgo Dāvidu, Salamans droši vien paliktu viens no daudzajiem anonīmajiem ķēniņa dēliem, par kuriem nekas noteikts nav zināms.

Neapšaubāmi lielākas tiesības uz troni bija Dāvida ceturtajam dēlam Adonjam, kuru atbalstīja virspriesteris Abja- tārs un virspavēlnieks Joābs. Salamans saudzēja Abjatāru, bet lika nonāvēt Joābu un Adonju, nebīdamies pat no svētnīcas apgānīšanas. Zināmā mērā mēs viņu spējam saprast. Gribēdams sev nodrošināt ķēniņa troni, viņš bija spiests tikt galā ar bīstamo sāncensi un iebiedēt tā piekritējus.

Šāda situācija tolaik pastāvēja ne tikai Izraēlā. Milzīgie harēmi austrumu despotu galmos, daudzie vīriešu kārtas pēcnācēji un jebkādu tiesisku vai ierašu normu trūkums troņa mantošanas jautājumos noveda pie tā, ka varmācīga atbrīvošanās no citiem pretendentiem bieži vien bija neatvairāma nepieciešamība. Šis baismīgais paņēmiens, starp citu, nereti tika pielietots arī Bizantijas ķeizaru galmā, kur tas kļuva gandrīz vai par legālu, ar kronēšanu saistītu valsts aktu.

Salamans bija miermīlīgs ķēniņš. No tēva viņš mantoja plašu un spēcīgu valsti. Salamans valdīja četrdesmit gadu, no 972. līdz 932. gadam pirms m. ē. Šajā laikā viņš neiesaistījās nevienā lielākā karā. Salamans neizrēķinājās pat ar aramieti Rešonu, kurš padzina no Damaskas izraēliešu garnizonu un izsludināja sevi par ķēniņu. Tiesa, tolaik tas bija diezgan nenozīmīgs incidents, bet Salamans neparedzēja, ka jaunā aramiešu valstiņa Antilibāna kalnu piekājē kādreiz nākotnē nopietni apdraudēs Izraēlu.

Salamana vēsturiskais nopelns ir tas, ka nabadzīgo lauksaimniecības zemi, kas dzīvoja vēl patriarhālā iekārtā, viņš pārvērta administratīvi saliedētā, militāri spēcīgā valstī ar rosīgu saimniecību un lielu prestižu starptautiskā arēnā. Salamans bija vienkārši izveicīgs administrators, reformators, diplomāts, celtnieks un tirgonis. Viņa valdīšanas laikā Izraēla valsts kļuva slavena ar savas galvaspilsētas greznību un tāpat nepieredzētu ķēniņa galma krāšņumu. Par Salamana slavu liecina kaut vai tas fakts, ka lepnais faraons atdeva viņam savu meitu par sievu, tātad uzskatīja viņu par līdzvērtīgu citiem lielākajiem Āzijas tautu valdniekiem. Tāpat Salamana varas un nozīmes liecinieks bija viņa milzīgi lielais harēms, neiedomājamā greznība, kādā viņš dtīvoja, un, beidzot, arī varmācīgā izrīcība ar saviem pavalstniekiem, pret kuriem viņš izturējās kā pret vergiem.

Neraugoties uz visiem Salamana trūkumiem un kļūdām, nav noliedzamas viņa valdīšanas pozitīvās puses. Viņš taču izgreznoja Jeruzalemi un padarīja to par patiesu valsts galvaspilsētu. Salamana uzceltais tempiis kļuva par ebreju reliģijas vienības centru un konsolidējošu simbolu. Sevišķi tālredzīgi bija viņa centieni nostiprināt valsts aizsardzības spējas. Minēsim šeit nocietinātu pilsētu un aizsardzības punktu sistēmas izbūvi, kā arī pamatīgo karaspēka pārkārtošanu, ieviešot kaujas ratus kā galveno triecienieroci.

Salamans rūpējās arī, lai attīstītu atpalikušo amatniecību un jūras tirdzniecību, kas līdz tam Izraēlā nepastāvēja, ievedot no Feniķijas šo nozaru speciālistus. Pēc feniķiešu, sīriešu un ēģiptiešu parauga izveidota ierēdņu hierarhija viņam nodrošināja efektīvu valsts pārvaldi. Tāpat viņš bija nepārspējams diplomāts. Pie Salamana visizcilākajiem sasniegumiem šajā nozarē pieder faraona meitas rokas iegūšana un sadarbība ar ķēniņu Hīrāmu, bez kura palīdzības viņš nebūtu spējis realizēt savus nodomus.

Pateicoties Salamana tirdzniecības un amatniecības rosmei, Izraēla valsts tika daudzināta par zemi, kurā valda labklājība. Bībelē rakstīts, ka «… ķēniņš panāca to, ka sudraba bija Jeruzalemē tik, cik akmeņu, un tik pat daudz ciedru koku kā vīģes koku Šefelā» (1. Ķēniņu grāmata, 10. nodaļas 27. pants). Sis apgalvojums acīmredzot gan jāpieskaita pie tiem stilistiskiem pārspīlējumiem, ar kuriem tik pārpilna austrumnieciska iztēle. Mūsu rīcībā tomēr ir dažas ziņas, kuras daļēji apstiprina šo apgalvojumu ticamību. Tā Salamana gadskārtējie ienākumi no tirdzniecības, arābu vasaļu mesliem un nodevām sasnieguši 666 talentus (aptuveni 22 825 kg zelta), nerēķinot naturālās nodevas, ko ievāca no izraēliešu iedzīvotājiem.

Lauksaimniecības uzplaukumu Kānaānā apliecina tas, ka Salamans Hīrāmam ik gadu piegādājis 20 000 mēru kviešu un 20 000 mēru olīveļļas. Protams, tas tika panākts, nesaudzīgi ekspluatējot zemniekus, taču, lai būtu kā būdams, šāda zemkopības ražojumu kumulācija bija iespējama tikai labvēlīgos saimnieciskos apstākļos.

Bronzas baseins Salamana svētnīcā. Zīmējums, kas darināts pēc Bībeles

apraksta.

Arheoloģiskie izrakumi mums ļāvuši iepazīties ar daudziem tā laika ikdienas dzīves aspektiem, starp citu, parādot arī tās samērā augsto līmeni. Pārsteidzoši liels skaits visvisādu skaistumkopšanas piederumu, piemēram, dārgi alabastra un ziloņkaula trauciņi kosmētisko līdzekļu, smaržu un krāšļu uzglabāšanai, dažāda veida flakoniņi, ieziedes lāpstiņas un pincetes, kā arī spogulīši, matu uztinamie un uzspraužamās adatas liecina, kā tā laika izraēlietes rūpējušās par savu izskatu. Šajā nolūkā viņas lietojušas daždažādas smaržvielas, krāšļus un ziedes, mirres, aloju, balzama eļļu, hennu, sasmalcinātu cipreškoka mizu, sarkanu krāsu nagiem un gaišzilu — plakstiem. Lielākā daļa šo mikstūru tika importētas, un tas liecina par zemē valdošu pārticību.

Arheologi atraduši arī pierādījumus straujam urbanizācijas procesam, pret kuru konservatīvie jahvisti vēl Dāvida laikos tik sīksti cīnījušies. Lauksaimniecība gan vēl aizvien bija valsts, galvenais ekonomiskais pamats, taču zemes īpašnieki

lielākoties dzīvoja pilsētās. Tā kā visas Kānaānas pilsētas bija apjoztas ar nocietinājumu mūriem, tās bija pārapdzīvotas. Namus, galvenokārt divstāvu, cēla uz katra brīva zemes nostū- rīša, tāpēc ielas bija šauras, smirdošas un cilvēku pārpildītas.

Izraēliešu mājas galvenā daļa bija plaša istaba pirmajā stāvā. Sievietes tur gatavoja ēdienu un cepa maizi, bet visa ģimene sapulcējās azaidā. Mēbeļu izraēliešiem nebija. Pat turīgi cilvēki ēda un gulēja uz pīteņiem, ko izklāja uz akmens klona vai noblietēta zemes kula. Uz augšstāva istabām veda akmens , kāpnes vai vienkārši pieliekamas koka redeles. Vasaru iedzīvotāji pārnakšņoja uz jumta, kur pūta dzestra dvesma, nesdama atspirdzinājumu pēc dienas tveices.

Izraēliešu ēdieni, kurus bagātīgi aizdarīja ar sīpoliem, ķiplokiem vai lokiem, bija vienkārši un barojoši. Galvenā pārtika bija grauzdēti vai sautēti kvieši, dažādi biezeņi, kā arī lēcas, gurķi, pupiņas, augļi un medus. Gaļu ēda tikai valsts, ģimenes un reliģiskos svētkos. Parastākais dzēriens bija aitu un kazu piens, bet vīns tika lietots visai mēreni.

Kādi bija Salamana bagātības avoti? Ilgu laiku zinātnieku vidū valdīja tendence Bībeles ziņas pieskaitīt pie leģendām vai vismaz to tautas nostāstu kategorijas, kuru iezīmē naivi pārspīlējumi. Viss, kas šajos jautājumos Bībelē minēts, pētniekiem šķita pārlieku fantastisks un detaļu attēlojumā neskaidrs.

1. Ķēniņu grāmatā (10. nodaļas 28. un 29. pantā) lasāms:

«Un Salamans ieveda zirgus gan no Ēģiptes, gan no Koas. Ķēniņa uzpircēji tos saņēma no Koas par cietu cenu. Un rati tika piegādāti no Ēģiptes un pārdoti par sešsimt sudraba gabaliem, bet viens zirgs maksāja simt piecdesmit. Un tā ar viņa starpniecību tie tika iegādāti visiem, gan visiem hetiešu- ķēniņiem, gan arī Aramas ķēniņiem.»

Pateicoties arheoloģiskiem izrakumiem, mēs šodien noteikti zinām, ka Salamans darbojās kā vidutājs tirdzniecībā starp Ēģipti un Āziju. Ar vārdu sakot, viņš bijis zirgu un kaujas ratu tirgonis.

Amerikāņu arheologu ekspedīcija 1925. gadā vēsturiskajā Jezreēlas ielejā atrada Megidas drupas. Šai pilsētai bija liela stratēģiska nozīme, jo tā, atrazdamās ielejas ziemeļu nogalē, it kā stāvēja sargpostenī uz mūžsenā tirdzniecības ceļa starp Āziju un Ēģipti. Dāvids un Salamans izbūvēja Megidu par spēcīgu cietoksni, taču, kā to liecina kultūras slāņi, tā pastāvējusi jau trešajā tūkstošgadē pirms m. ē.

Šeit tad nu arī atklājās Salamana noslēpums. Megidas drupās tika atrasti Salamana laikā celti zirgu staļļi 450 dzīvniekiem. Tie izkārtoti ap plašu pagalmu, kurā droši vien zirgus vingrināja un dzirdināja un varbūt ar tiem pat tirgojās.

Jau paši staļļu izmēri un to novietojums pie galvenā tirdzniecības ceļa liecina, ka Megida bijusi galvenā zirgu tirdzniecības bāze starp Āziju un Eģiptj. Salamans iepirka zirgus Ki- likijā un droši vien tos pārdeva Ēģiptē, no kurienes viņš savukārt ieveda augstas kvalitātes kaujas ratus un pārdeva tos Mezopotāmijas tirgos.

Kā mums no Bībeles zināms, Salamans ar feniķiešu speciālistu un jūrnieku palīdzību uzbūvēja tirdzniecības floti, kura bāzējusies Eceon-Geberas ostā Akabas līcī. Ik pa trim gadiem tā devusies uz Ofīras zemi, no kurienes pārveduši eksotiskas preces un zeltu. Bībeles pētniekus ilgi satrauca divi jautājumi: 1) kur atradusies noslēpumainā Ofīras zeme un 2) ko no tādas lauksaimniecības zemes kā Kānaāna šī flote vedusi uz Ofīru? Jautājums par Ofīras atrašanās vietu vēl tagad izraisa domstarpības un dažādus minējumus. Starp citu, šajā sakarā nosauc Indiju, Arābiju un Madagaskaru. Izcilais amerikāņu orientālists Olbraits nācis pie pārliecības, ka runa ir p.ir Somāliju. Citi zinātnieki pievērš uzmanību freskām, kas atrodas vienā no Tēbu svētnīcām. Tur redzama tumšādaina ķēniņiene, kura valdījusi par Puntu sauktā zemē. Ieraksts liecina, ka ēģiptiešu kuģi no šīs zemes veduši zeltu, sudrabu, mirres, melnkoku un sarkankoku, panteru ādas, dzīvus pērtiķus un nēģeru vergus. Tāpēc tika izsacītas domas, ka Punta — tā ir Bībeles Ofīra.

Atbildi uz otru jautājumu sniegusi arheoloģija. 1937. gadā arheologs Nelsons Gliks Vadi-Elarabas tuksneša ielejā atrada vara raktuves šahtas. Kalnračiem uzcelto kazarmju drupas un aizsardzības mūris, kuram vajadzēja raktuves aizsargāt no tuksneša laupītājiem, radīja zinātniekā pārliecību, ka atklāta, Salamana raktuve.

Akabas līča zemesraga tuvumā, kur jau agrāk bija atrastas ar smiltīm aizputinātās Eceon-Geberas ostas drupas, Glikam laimējās izdarīt vēl kādu ļoti svarīgu atklājumu. Plašā, ar mūri apjoztā līdzenumā bijis liels skaits vara kausējamo cepļu. To dūmeņu atveres bija pavērstas pret ziemeļiem, no kurienes nemitīgi pūš jūras vēji. Ar šādu atjautīgu paņēmienu bez sevišķām pūlēm tika panākta vajadzīgā vilkme un temperatūra rūdas kausēšanai.

Pateicoties šiem atklājumiem, mēs zinām, ka Salamans bijis

izveicīgs zirgu tirgonis un vara ražotājs. Ļoti iespējams, ka viņš bija ieguvis pat monopolu vara izstrādājumu ražošanā, kas viņam ļāva diktēt cenas un tādējādi raust Bībelē pieminētos lielos ienākumus.

Slava par Salamana bagātību, krāšņo galmu un paša gudrību izplatījās jo tālu tā laika pasaulē. Jeruzalemē no visām pusēm ieradās sūtņi draudzības līgumu noslēgšanai un tirdzniecības veicināšanai. Galvaspilsētas iedzīvotāji bezmaz diendienā varēja redzēt atbraucam eksotisku zemju pārstāvjus, kuri ķēniņam veda bagātīgas dāvanas. Un droši vien viņi lepojās ar to, ka Jeruzaleme kļuvusi par tik svarīgu tirdzniecības un diplomātijas centru.

Kādu dienu izplatījās vēsts, ka tuvojas tālās Arābijas zemes Sābas ķēniņienes karavāna. Ļaudis izsteidzās uz ielām un ar sajūsmas saucieniem sveica valdnieci, kas sēdēja greznā pa- lankīnā uz kamieļa līganā kupra. Viņu pavadīja galma dāmu, amatpersonu un vergu bars, bet karavānas noslēgumā soļoja gara virkne kamieļu ar brīnišķīgām dāvanām ķēniņam Sala- manam.

Kas bija leģendārā ķēniņiene, par kuru uzrakstīts viens no visvaldzinošākajiem Bībeles nostāstiem? Tagad šis noslēpums jau atšifrēts. Bet kā tas tika izdarīts, par to ir vērts īsumā pastāstīt, jo šie notikumi patiešām ir aizraujoši.

Vēl 19. gadsimtā dienvidu Arābija, garšvielu un smaržu zeme, ko romieši dēvēja par «Laimīgo Arābiju» («Arabia t Felix»), eiropiešiem bija slēgta. «Neticīgajiem suņiem», kuri iedrošinātos spert savu kāju Muhameda zemē, draudēja nāve. Tomēr atradās cilvēki, kuru zinātkāre un piedzīvojumu gars bija spēcīgāki par bailēm no nāves. Francūzis 2. Alevī un austrietis doktors E. Glāzers pārģērbās par arābiem un devās uz aizliegto zemi. Pēc visādiem piedzīvojumiem un grūtībām viņi tuksnesī uzdūrās uz milzīgas pilsētas drupām, kuras vēlāk izrādījās par Meribas pilsētas paliekām. Starp varenajām drupu kaudzēm viņi atklāja arī noslēpumainus uzrakstus un atveda tos uz Eiropu. Sie lielie atklājumi izraisīja zinātnieku aprindas milzīgu satraukumu. Arābu tirgoņi, kuri aizvien ir izmanīgi un prot izmantot labvēlīgu konjunktūru, uzsāka rosīgu tirgošanos ar Meribā atrastiem uzrakstiem. Tādā veidā zinātnieku darbistabās sakrājās vairāki tūkstoši akmens šķembu ar uzrakstiem, kuri, kā izrādījās, bija izdarīti, izmantojot Palestīnas izcelsmes alfabētu. Starp fragmentārām ziņām par dieviem, ciltīm un pilsētām tika atšifrēti četru

Dienvidarābijas valstu nosaukumi: Minea, Hadramauta, Kafa- bana un SSba.

Sābas valsts pieminēta arī asīriešu dokumentos 8. gadsimtā pirms m. ē. No tiem redzams, ka Mezopotāmija ar šo zemi uzturējusi rosīgus tirdznieciskus sakarus, iepirkdama galvenokārt garšvielas un smaržas. Sābas valdniekiem bijis «muka- riba» tituls, kas nozīmējis «valdnieks un priesteris». Viņu rezidence bijusi galvaspilsēta Meriba, kuras drupas, kā jau minējām, tika atklātas Arābijas pussalas dienvidos (tagadējā Jemenā). Pilsēta atradusies kalnos, divi tūkstoši metru virs Sarkanās jūras līmeņa.

Neskaitāmo kolonnu un mūru vidū ar savu krāšņumu izcēlusies vecā, leģendārā Haram-Bilkisas svētnīca netālu no Me- ribas. Tā bijusi ovāla celtne ar skaistu portālu, uz kurieni vedušas ar bronzu rotātas akmens pakāpes. Daudzās kolonnas, pilastri un strūklakas plašajā pagalmā dod skaidru priekšstatu par t$s agrāko greznību. No uzrakstiem uzzinām, ka tā uzcelta par godu arābu dievam llumkuham.

Rūpīgu pētījumu rezultātā atklājās arī Sābas ķēniņvalsts labklājības avoti. Milzīgs, divdesmit metru augsts dambis «lizsprostoja Adhanatas upi, no kurienes sākās sazarots apūdeņošanas kanālu tīkls. Pateicoties apūdeņošanai, Sābas valsts kļuva par ārkārtīgi auglīgu zemi.

Sābas iedzīvotāji audzēja galvenokārt dažādus garšvielu augus, kuri izvesti uz kaimiņu zemēm. Tā tas bija līdz 542. gadam pirms m. ē., kad iebrukumu un kara juku laikā aizsprosts sagruva un kādreiz ziedošo dārzu zemi apbēra tuksneša smiltis.

Tagad mums kļūst saprotams, kāpēc Sābas ķēniņiene devās tālajā ceļā pie Salamana. Tirdzniecības trakts, tā sauktais Smaržu ceļš, pa kuru Sābas iedzīvotāji izveda savas preces uz Ēģipti, Sīriju un Feniķiju, gāja gar Sarkano jūru, skardams Izraēlam piederošu apvidu. Netraucēta satiksme pa to bija atkarīga no Salamana labās gribas.

Tātad Sābas ķēniņiene ieradās pie viņa gluži praktiskos nolūkos: runa bija par to, lai ar bagātīgām dāvanām un priekšlikumu dalīties peļņā pierunātu Izraēla ķēniņu noslēgt draudzības līgumu.

Tomēr tautas teiksma šo patieso vizītes mērķi aizsedza ar romantisku nostāstu. Sdlamans, kuru esot apžilbinājis ķēniņienes ugunīgais skaistums, iededzies pret viņu kaislē, un tā dzemdējusi viņam dēlu. Abesīnieši vēl šodien apgalvo, ka ar šo Salamana pēcteci sākusies viņu negusu dinastija.

Seit der pieminēt vēl kādu citu ar Salamanu saistītu leģendu. Abesīnijas senās galvaspilsētas Aksumas svētnīcas dārgumu krātuvē ft kā atrodoties arī derības šķirsts. Kā tas tur nokļuvis? Teiksma stāsta, ka no Jeruzalemes tempļa to izzadzis Salamana un Sābas ķēniņienes dēls, tā vietā atstādams atdarinājumu.

Tātad patiesais Mozus derības šķirsts atrodoties Aksumā. To uzskata par Abesīnijas vislielāko svētumu, un neviens mirstīgais nedrīkst to redzēt. Tikai moskala svētkos, ko atzīmē par godu lietus perioda beigām, ļaudīm aplūkošanai izliek šā šķirsta kopiju.

Ebreju tautas nostāstos Salamans kļuvis par gudrības iemiesojumu. Nav nekāds brīnums, ka tā noticis. Viņa valdīšanas gados Izraēla valsts piedzīvoja vislielāko spožuma un politiskā uzplaukuma laikmetu, vienīgo varenības, labklājības un miera laikmetu savā vēsturē.

Paaudžu atmiņā gan saglabājusies tikai Salamana valdīšanas laika spozme, bet ēnas puses aizmirsušās. Taču to bija ne mazums. Lai gūtu pareizu ieskatu laikmeta ainā, mums tās jāaplūko tuvāk.

Mēs jau esam dzirdējuši, cik milzīgus ienākumus Salamans guva no tirdzniecības un vara ražošanas. Un tomēr viņu nevar nosaukt par saprātīgu un tālredzīgu saimnieku. Viņa izšķērdība un austrumnieciskā greznuma kāre noveda pie tā, ka Salamans nevarēja samaksāt Hīrāmam simt divdesmit talentu lielo parādu, un tā nodrošināšanai viņam vajadzēja ieķīlāt divdesmit Galilejas pilsētas. Tā jau patiesībā bija izputējuša tirgoņa izrīcība, kuram no grūtās finansu situācijas vairs nebija citas izejas.

Kā redzams no Bībeles, izdevumi celtniecībai, bruņojumam un ķēniņa plašā galma uzturēšanai vispirms kā smaga nasta gūlās uz plašajām Kānaānas tautas masām. Pietiek pieminēt, ka vairāk nekā divi simti tūkstoši cilvēku ik gadu aizdzina klaušu darbos Libānas mežos, akmeņlauztuvēs Jordānas krastos un būvlaukumos. Ar tik drausmīgu piespiedu darbu sistēmu varētu lepoties pat jebkurš faraons lielo piramīdu celtniecības laikmetā. Ja ņemam vērā, ka, pēc Dāvida laikā izdarītās tautas skaitīšanas, Izraēla un Jūdas novados bijuši miljons divi simti tūkstoš vīriešu, tad nav grūti aprēķināt, cik nospiedošu procentu no iedzīvotāju kopskaita ķēniņš ar savu uzraugu un bruņotās apsardzes palīdzību izmantojis klaušu darbos.

Šāda veida ekonomiski spaidi, protams, neizbēgami izraisīja dziļas, neatgriezeniskas sociālas pārvērtības. Gadu no gada padziļinājās bezdibenis starp bagātniekiem un ekspluatētajām nabadzīgajām tautas masām, kurām bija laupīta personas brīvība un kuras nežēlīgi nomāca nemitīgo klaušu darbu un nodevu jūgs. Sabiedrības zemākajos slāņos pastiprinājās neapmierinātības un draudīga revolucionāra rūguma izpausmes.

Pat priesteri, kuri Dāvida laikā bija valsts varas sabiedrotie, dibināti sāka kurnēt. Nākamās paaudzes, atcerēdamās ķēniņa lielos nopelnus, piedeva viņam atklāto elkdievību, ko viņš piekopis pat Jeruzalemes tempļa pagalmā. Taču priesteri, kuri dzīvoja vienā laikā ar Salamanu, nevarēja to neņemt ļaunā.

Savā plašajā harēmā Salamans bija savācis visdažādāko rasu un ticību sievietes. Tur bija hetietes, moābietes, ēdomie- tes, amonietes, ēģiptietes, filistietes un kānaānietes, kas reizē ar savām parašām ienesa pilī arī savus dievus. Ķēniņš, jo sevišķi mūža pēdējos gados, viegli pakļāvās savu mīļoto sievu ietekmei un ieviesa dažādus elkdievības kultus. Tā mums, piemēram, zināms, ka Jahves tempļa pagalmā tika piekopti Baāla, Aštartes un Moloha kulti. Tā kā plašas tautas masas, jo sevišķi valsts ziemeļos, labprāt ļāvās pievilcīgo kānaāniešu dievu ietekmei, ķēniņa piemērs nekādā ziņS neveicināja jah- visrfia nostiprināšanos.

Tiesa, Dāvids un Salamans gan apvienoja gandrīz visas ciltis vienā valsts organismā, taču tā nekādā ziņā nebija garīga unifikācija. Starp ziemeļu un dienvidu ciltīm vēl aizvien pastāvēja politisks antagonisms un rasu aizspriedumi. Pat Dāvids apzinājās abu šo tautas grupējumu atšķirības un, nāves gultā gulēdams, par Salamanu teica: «… es došu pavēli, lai viņš kļūst par vadoni pār Izraēlu un pār Jūdu» (1. Ķēniņu grāmatas 1. nodaļas 35. pants).

Šajā sakarā Salamans izdarīja valstsvīra necienīgu kļūdu. Atcerēsimies, ka viņš sadalīja valsti divpadsmit administratīvos apgabalos, katram no tiem uzlikdams par pienākumu piegādāt pils un karaspēka vajadzībām noteiktu daudzumu lauksaimniecības produktu, šeit mūs pārsteidz ļoti izteiksmīgais fakts, ka šo apgabalu sarakstos nav pieminēts Jūdas novads. No tā droši izsecināms, ka Jūda kā Dāvida un Salamana cilts bija no nodevām atbrīvota. Šāda veida privilēģija, protams, vēl vairāk sarūgtināja pārējās, jo sevišķi lepno Ēfraima cilti, kura aizvien sacentās ar Jūdu par pirmo vietu Izraēlā,

Jau Dāvida valdīšanas laikā valsts celtnē prādījās draudīgas plaisas. Kā jau mēs teicām, Absaloma un Šebas dumpji būtībā bija ziemeļu cilšu sacelšanās pret Jūdas virskundzību. Šīs ciltis kā pretendentus uz Izraēla troni atbalstīja Dāvida pretiniekus Išbošetu un Adonju. Tas skaidri liecināja, ka ar varu apspiestie iekšējie konflikti nemitīgi turpināja gruzdēt un galu galā noveda pie valsts sašķelšanās.

Salamana liktenīgā kļūda bija tā, ka viņš nekad nepapūlē- jās radīt savai valstij stingrus pamatus. Savā tuvredzībā un egoismā viņš nevajadzīgi padziļināja bīstamās cilšu nesaskaņas, kas pēc viņa nāves izrādījās katastrofālas. Pirmās iziršanas pazīmes lika sevi manīt jau viņa dzīves laikā, kad izcēlās Jeroboāma dumpis. Nemiernieks, viens no augstākajiem ierēdņiem, kurš baudīja pilnīgu ķēniņa uzticību, piederēja pie Ēfraima cilts. Kad Jeroboāmu aizsātīja uz viņa dzimto pusi kā nodevu un klaušu pārraugu, viņš ar sašutumu redzēja, kā tiek apspiesti un vajāti viņa ciltsbrāļi. Drīz vien Jeroboāms iemantoja viņu uzticību un izdevīgā brīdī, pravieša Ahijas paskubināts, aicināja tos sacelties. Tiesa, sacelšanās tika apspiesta, taču Jeroboāms paguva aizbēgt uz Ēģipti, kur faraons Sīšaks labprāt deva viņam patvērumu. Tas bija jau otrs brīdinājuma signāls, kas liecināja, ka Ēģiptei padomā ir naidīga rīcība, un tādēļ tā atbalsta visus, kuri veicina Izraēla valsts novājināšanos un sašķelšanos. Un patiesi, piecus gadus pēc Salamana nāves Sīšaks iebruka Jūdas novadā un Jeruzalemes svētnīcai nolaupīja visus tās dārgumus (ap 926. g. pirms m. ē.).

Nopietnas vēsturiskas sekas bija arī Salamana nenoteiktai rīcībai pret Rešonu, kurš Dāvida valdīšanas laikā bija sevi izsludinājis par Damaskas ķēniņu. Lai gan uzurpators rīkoja nemitīgus uzbrukumus valsts ziemeļu robežai, Izraēla ķēniņam pietrūka apņēmības uzsākt pret Rešonu izšķīrēju kauju. Pēc vienotās valsts sašķelšanās Izraēla un Jūdas novados Damaskas aramiešu valsts pieauga spēkā un trīs gadus sīvi cīnījās ar Izraēlu. Tas Asīrijai atviegloja Sīrijas iekarošanu 8. gadsimtā pirms m. ē., bet 722. gadā Izraēla valsts iznīcināšanu un desmit ziemeļu cilšu aizvešanu Bābeles gūstā. Pēc Asīrijas sabrukšanas starp Jaunbabilonijas valsti un Ēģipti Sīrijas un Kānaānas dēļ izcēlās karš, kurš 586. gadā pirms m. ē. beidzās ar to, ka haldieši iekaroja Jūdu un nopostīja Jeruzalemi.

Ņemot vērā nule izklāstītos faktus, mums diemžēl jāatzīst, ka Salamana valdīšana, neraugoties uz tās ārējo spožumu un šķietamo bagātību, nav uzskatāma par laimīgu. Ķēniņa aplamās politikas un despotisma pēc sākās Izraēla valsts varenības noriets, ko veicināja korupcijas sērga un iekšēju konfliktu izraisīti sabiedriski satricinājumi. Tāpēc nav nekāds brīnums, ka tūlīt pēc ķēniņa nāves, Izraēla vienotā valsts, ko Dāvids ar tādām pūlēm bija izveidojis, sašķēlās divās atsevišķās, vājās ebreju valstiņās, kuras savā starpā veda nemitīgus brā|u karus.

Seit mums jāizkliedē arī kopš sendienām nostiprinājies uzskats, ka Salamans ir sarakstījis Augsto dziesmu un Salamana pamācības. Bībele apgalvo, ka Salamans sacerējis tūkstoš piecas dziesmas un trīs tūkstošus prātulu, kurās paudis savu lielo gudrību.

Augstā dziesma ir viens no visburvīgākajiem un savdabīgākajiem erotiskiem dzejojumiem pasaules literatūrā. Tās cildenās, ritmiskās frāzes, ko līdz baltkvēlei sakarsējušas eksotiskas hiperbolas un alegorijas, savaldzina ar patiesi austrumniecisku juteklību. Tāpēc arī mūs nepārsteidz, ka tā daudzām dzejnieku, gleznotāju un mūziķu paaudzēm bijusi neizsme|amas iedvesmas avots, brīnišķīgs, līdz malām ar burvestīgu poēzijas dzērienu pildīts kauss. Lūk, ar kādiem vārdiem gans runā par savu mīļoto:

«Cik skaista un cik tīkama esi tu, cildena prieka un jauku pārdzīvojumu pilnā mīlestība.

Tu esi augumā smuidra kā palma, un tavas krūtis ir līdzīgas vīna ķekariem. Es sacīju sev: «Man būtu jāuzkāpj palmu kokā un jāsatver tā zari,

lai tavas krūtis man šķistu kā ķekari pie vīna koka un tavai elpai lai būtu ābolu smarža.»

Bet dzejojuma varone savu mīļoto tēlo šādi:

«Viņa galva ir vistīrākais un vissmalkākais zelts.

Viņa matu šķipsnas ir cirtotas

kā vīna koka tverekļu vītnes,

un tās ir melnas kā krauk|i.

Viņa acis ir kā baložu acis pie ūdens strautiem;

tās ir dzidras it kā pienā mazgātas,

skaistas un lielas…

Viņa vaigi ir k5 garšaugu dārziņš,

kurā aug balzama zāles;

viņa lūpas ir kā rozes,

kuras pil no to slacinātajām mirrēm.

Viņa roku dilbas ir vienās zelta aprocēs,

kas vēl bagātīgi izdaiļotas ar tirkisiem. Viņa miesa ir kā mākslas darbs no tīra ziloņkaula, kas safīriem rotāts. Viņa lieli ir marmora atspaidi, kuri balstās uz vistīrākā zelta pamatiem.»

Tāpat mēs dzejojumā atrodam ļoti jaukus Palestīnas dabas aprakstus. Piemēra dēļ nocitēsim šeit pavasara ainavas attēlojumu Karmela kalnā:

«… Celies, mana draudzene, mana skaistule, un nāc šurp!

Jo redzi, ziema ir pagājusi, lielus ir mitējies, un lietus posms ir galīgi izbeidziesl Zemes virsu pārklāj puķes, klāt _ir dziesmu laiks — pavasaris, un ūbeles balss jau dzirdama mūsu zemē. Vīģes kokiem sariesušies mezglaini pumpuri, vīna koki ir izplaukuši un izdveš savu smaržu. Piecelies, mana draudzene, un nāc, mana dai|ā, nāc šurp pie manis!»

Kvēlie, ap fabulas metiem savirknētie mīlas apliecinājumi šajā dzejojumā atgādina senās ganu idilles. Ķēniņš iemīlējies meitenē, kuras vārds ir Sulamīte. Viņš to paņēmis savā harēmā, taču, par spīti visām pūlēm, nespēj iekarot viņas labvēlību. Meitene paliek uzticīga savam mīļotajam, kurš ir gans viņas dzimtajā ciemā. Neraugoties uz galma greznību un ķēniņa laipnību, viņa ilgot ilgojas pēc tām laimīgajām dienām, kad kopā ar savu mīļoto varējusi klaiņot pa kalniem nopakaļ avju pulkiem. Naktīs viņa sapņo par izredzētā spēku un saldajām skavām. Galu galā mīla uzvar, un mīlētājiem rodas iespēja atkal būt kopā.

Šim dzejojumam, kuru var uzskatīt par mīlas lirikas meistardarbu, nācies piedzīvot visneticamākās likteņa pārvērtības. Vienreizējs jau ir pats fakts, ka tas ietilpināts Vecās Derības kanoniskajos tekstos. Kā gan šis tik nepārprotami jutekliskais dziedājums varēja nokļūt reliģiska darba rangā? Pētnieki līdz šim vēl nav spējuši dot šim jautājumam galīgu atbildi. Vispārpieņemtas ir domas, ka Bībeles sastādītāji to ietilpinājuši Bībelē tāpēc, ka, pēc viņu domām, tā autors bijis Salamans. Kā Jeruzalemes tempļa celtnieks viņš tā tika idealizēts, ka domas par viņa uzrakstīta dzejojuma erotisko raksturu liktos gandrīz vai svētuma zaimošana.

Savā Augstajā dziesmā Salamana izsacītās domas drīkstēja iztulkot tikai kā reliģiskas, un, ja viņš tās paudis tik jutekliskās alegorijās, tad tikai tāpēc, lai spēcīgāk ietekmētu savu ticības biedru iztēli.

Taču ne vienmēr un ne visi ir bijuši par to pārliecināti. Viens no lielākajiem ebreju rabīniem, izcils likumu zinātājs, Akiba (50.—135. g.) aicināja tautu nenozākāt šo dzejojumu, dziedot to dzertuvēs. Ne reizi vien ticis izvirzīts jautājums, vai pareizi darīts, Augsto dziesmu uzņemot kanoniskajos tekstos. Taču laika gaitā uzvarēja senā tradīcija, kas visu nosedza ar tiklības plīvuru, un Augstā dziesma tika iekļauta ebreju liturģijā, un to lasa pasā svētku pirmajā dienā. To-re- čitē kā mistisku drāmu, sadalot monologos, dialogos un korī. Tās saturam bija jāpauž secīgās pārmaiņas, kādas notikušas Izraēla attieksmēs pret Jahvi, sākot ar iziešanu no Ēģiptes līdz tam brīdim, kad tauta atbrīvosies no laicīgajām ciešanām un savienosies ar dievu.

Mūsu ēras 3. gadsimtā Augstā dziesma triumfējoši ienāk pār katoļu baznīcas slieksni, protams, jau ar citādu interpretāciju. Mīļotais tagad ir pats Jēzus Kristus, bet mīlētāja simbolizē katoļu baznīcu vai kristieša dvēseli, un korī kā mīlētāju labvēļi uzstājas eņģeļi, pravieši un patriarhi.

Tomēr jau 5. gadsimtā vietumis sāka rasties šaubas par dziocl.ijuma reliģisko raksturu. Tiek izsacītas domas, ka Sa- Uimans to uzrakstījis, iestādamies par savu sievu, faraona meitu, kura savas tumšās ādas krāsas dēļ Jeruzalemē neesot bijusi sevišķi iecienīta.

Katoļu baznīcas un inkvizīcijas bardzības dēļ tikai 18. gadsimtā atkal iedrošinājās paskatīties uz Augsto dziesmu ar kritiskām acīm. Taču nevienam nenāca ne prātā šaubīties, vai Salamans varētu būt tās autors. Drīzāk jau otrādi — daudz pūļu tika patērēts minējumos, kura no ķēniņa mīļotajām slēpjas zem Sulamītes vārda. Pēc kārtas minēja ķēniņa Hīrāma meitu, kuru Salamans pirmo reizi it kā bija sastapis Karmela kalnā un pēc tam apprecējis, tad ēģiptiešu princesi, vēlāk Sābas ķēniņieni un beidzot sunamieti Abišagu, kas tika atvesta pie slimā Dāvida gultas. Visi šie minējumi savas pievilcīgās romantiskās pieskaņas dēļ sevišķi daudz piekritēju guva mākslinieku un rakstnieku vidū.

Pieminētās hipotēzes 1873. gadā apgāza Prūsijas konsuls Damaskā J. G. Vecšteins. Novērodams Sīrijas zemnieku kāzu parašas, viņš ievēroja pārsteidzošo līdzību starp vietējo iedzīvotāju kāzu dziesmām un Augsto dziesmu. Lūk, ko viņš savās atmiņās raksta:

«Visjaukākais posms sīriešu zemnieka mūžā ir pirmās septiņas dienas pēc salaulāšanās. Viņš un jaunlaulātā sieva tad ir ķēniņa un ķēniņienes lomās. Viņus abus apkalpo apkārtējo ciemu iedzīvotāji. Kāzas tur parasti notiek martā, "kas Sīrijā ir visjaukākais mēnesis. Lietus periods jau izbeidzies, bet tveice vēl nav tik spiedīga kā vēlākos mēnešos. Kāzu svinības notiek zem klajas debess ciema piedarbā, kas šajā laikā nosēts lauku ziediem. Jaunlaulātie sēž uz improvizēta troņa, bet viesi dejo tiem apkārt, dziedādami pārmaiņus gan katrs atsevišķi, gan korī. Sajās skaistajās dziesmās viņi slavē abu mīlnieku skaistumu. Jaunais pāris tērpies svētku drēbēs un septiņas dienas nekā cita nedara, kā tikai sēž uz troņa, (aujas apkal- poties kāzu viesiem, klausās dziesmas un nolūkojās vīriešu izdarībās, kuri katrs cenšas izrādīt savu veiklību. Jaunuve laiku pa laikam pieceļas un dejo sava jaunā vīra priekšā, lai pievērstu viņa uzmanību savam daiļumam.»

Izdarot salīdzinājumus, zinātnieki nāca pie slēdziena, ka Augstā dziesma ir ebreju tautas dziesmu kopojums, kurš saistīts ar kāzu svinībām. Šādas kāzu dziesmu kopas taču atrodamas visu tautu folklorā. Parasti tās apvienotas ar noteiktām ceremoniālām izdarībām un tādējādi veido vienotu kompozīciju. šāda veida dziesmas kopš senseniem laikiem bija pazīstamas Tuvo Austrumu tautām un, kā tas izriet no Vec- šteina stāstījuma, saglabājušās līdz mūsu dienām. Vēl šodien tās tiek dziedātas sīriešu zemnieku kāzu svinībās.

Cik sirmā senatnē iesniedzas to saknes, mums skaidri parādīja tikai Mezopotāmijas ķīļraksti. Ir atšifrēti divi erotiski dzejojumi, par kuriem nav šaubu, ka līgava tos dziedājusi savam ķēnišķīgajam mīļotajam. Saskaņā ar šumeru ticējumiem ķēniņam reizi gadā vajadzēja apprecēt vienu no mīlas dievietes Inannas priesterienēm, lai zemei nodrošinātu labu ražu. Līgavas dziesma ir pārsteidzoši līdzīga dažiem Augstās dziesmas fragmentiem. Piemēra dēļ minēsim šeit vienu četr- rindeni:

Mīļotais, manai sirdij dārgais mīļotais!

Tavs skaistums ir salds kā medus.

Ak lauva, manai sirdij dārgais mīļotais!

Tavs skaistums ir salds ka medus!

Ja pati tauta ir radījusi Augsto dziesmu, tad, protams, par tās autoru nav uzskatāms Salamans, un līdz ar to tiek apgāzts Bībeles apgalvojums. Taču tikai mūsdienu zinātne pierādījusi šā uzskata pareizjbu. Izdarot filoloģisku analīzi, noskaidrojās, ka Augstās dziesmas valoda ir vismaz par pāris gadsimtiem jaunāka nekā Salamana laika ebreju valoda. Daudzie aizguvumi no aramiešu valodas, kā arī skaidri manāmais helēnistiskais iekrāsojums neapšaubāmi pārliecina/ ka dzejojums radies tikai pēc ebreju atgriešanās no Bābeles gūsta, precīzāk sakot, pēc 332. gada pirms m. ē., kad Palestīnā jau bija kļuvusi manāma grieķu kultūras ietekme.

Arheoloģiskie atradumi Ēģiptē, Sīrijā un Palestīnā apgāzuši arī otro leģendu — it kā Salamans būtu viņam piedēvēto Pamācību autors. Bībelē lasāms, ka Salamans esot pārspējis visas Ēģiptes gudrības. So vārdu nozīme mums kļuva skaidra tikai pēc hieroglifu atšifrēšanas. Izrādījās, ka ēģiptiešu gudrības daudzinājumam ir noteikts pamats. Jau V dinastijas valdīšanas laikā (ap 2450.—2315. g. pirms m. ē.) augsts galminieks Ptahoteps savam dēlam uzrakstījis īsās prātulās ietvertu dzīves padomu krājumu. Tajā viņš sniedzis ārkārtīgi bagātīgu dzīves pieredzi, jo savu ieteikumu uzrakstīšanas laikā viņam bijis jau 110 gadu. Vēl interesantāks ir pamācošu parunu krājums, ko sastādījis ēģiptiešu gudrais Amenemope 16. gadsimtā pirms m. ē.

No ķīļraksta plāksnītēm mēs zinām, ka ar līdzīgiem kopojumiem varējusi lepoties arī šumeri, asīrieši, haldieši un feniķieši. Salīdzinot visu šo materiālu ar Bībeles pamācībām, redzama to atkarība no jau pieminētajiem, daudz senākiem kopojumiem. Atrasti burtiski aizguvumi, līdzīgas domas, izteicieni un pat leksika. Tomēr tas nekādā ziņā nenozīmē, ka Bībeles pamācībās nebūtu arī ebreju tautā radušās prātulas un parunas. Taču to lielākā daļa ir svešas cilmes. Tās droši vien bija izplatītas visās austrumu zemēs, tai skaitā arī Kānaānā. Izraēla tauta tik lielā mērā bija tās apguvusi, ka beidzot par to autoru sāka uzskatīt Salamanu.

IZRAĒLS UN JUDA

KĀ ŠĶIRAS IZRAĒLA UN JŪDAS CEĻI.

Dāvida dinastija Juda baudīja lielu cieņu, un tapec Sala- mana dēls Rehabeāms bez jebkādiem kavēkļiem uzkāpa Jeruzalemes tronī. Bet jaunajam valdniekam vēl vajadzēja doties uz Sihemu, lai saņemtu ziemeļu cilšu piekrišanu. Šķita, ka arī tur nekādu šķēršļu nebūs. Ziemeļi bija gatavi arī turpmāk pakļauties Jūdas valdošajam namam, taču pieprasīja, lai tiktu atvieglota nodevu nasta, ko tiem uzlicis'Salamans. Ziemeļu ciltis kā savu pilnvaroto izvirzīja nesenās sacelšanās vadītāju Jero- boāmu, kurš atgriezās no Ēģiptes pēc tam, kad faraons viņu bija bagātīgi apgādājis ar zeltu. Piespiezdamās jauno valdnieku uzsākt sarunas ar dumpinieku un trimdinieku, ziemeļu ciltis lika saprast, ka viņu prasību noraidīšanas gadījumā tās gatavas ķerties pie ieročiem, lai izcīnītu neatkarību.

Cilšu vecajo padomē ar runu uzstājās Jeroboāms un ķēniņam teica:

«Tavs tēvs ir mums jūgu darījis smagu, bet tagad dari tu mums vieglāku šo grūto kalpošanu un smago jūgu, kādu tavs tēvs ir mums uzlicis, tad mēs esam ar mieru tev kalpot.»

Rehabeāms prasīja trīs dienas pārdomām. Viņa tēva vecie, pieredzējušie padomnieki ieteica piekāpties. Taču ķēniņš labprātāk uzklausīja savus jaunos rotaļu biedrus, kuri uzkurināja viņa iedomību, kūdīdami būt stingram pret ziemeļu nekauņām.

Kad pēc trim dienām cilšu pārstāvji "atkal sapulcējās, ķēniņš bargi paziņoja:

«Mans tēvs jūsu jūgu ir smagu darījis, bet es pie jūsu jūga pielikšu vēl ko klāt; mans tēvs jūs ir sitis ar pātagām, bet es jūs sitīšu ar skarpijiem.»

Zaudējuši visas cerības, cilšu vecajie atteicās atzīt ķēniņu un steigšus devās prom no Sihemas. Rehabeāms vēl neizprata stāvokļa nopietnību un nosprieda ar spēku piespiest ziemeļus padoties. Bet visļaunākais bija tas, ka soda ekspedīcijas vadību viņš uzticēja ziemeļos visienīstākajam cilvēkam, nodevu ievācējam un klaušu pārraugam Adorāmam, kura vārds vien Salamana valdīšanas laikā ziemeļos bija iedvesis šausmas.

Ziemeļu ciltis ķērās pie Ieročiem un, sakāvušas ķēniņa karaspēku, Adorāmu nomētāja ar akmeņiem. Pārbiedētais Rehabeāms ielēca kaujas ratos un aizauļoja uz Jeruzalemi, lai patvertos aiz tās mūriem.

Sis aplamās politikas rezultāti ilgi nelika sevi gaidīt. Desmit zieme|u ciltis atdalījās no Jūdas, pasludināja savu neatkarību un par ķēniņu izsauca Jeroboāmu. Dāvida un Salamana spēcīgā valsts saira divās savstarpēji naidīgās ķēniņvalstīs: Izraēlā un Jūdā.

Bet ietiepīgais Rehabeāms, paļaudamies uz savu spēku, vēl negribēja atzīt, ka ir zaudējis. Sapulcinājis milzīgu karaspēku no jūdiešiem un benjamīniešiem, kuri nebija pievienojušies dumpim, viņš grasījās doties uz ziemeļiem, lai sacelšanos noslīcinātu asinīs. Bet tad uzstājās kāds vecs pravietis, kuram Jeruzalemē bija liela ietekme. Runādams Jahves vārdā, viņš nosodīja nodomu uzsākt brāļu karu un aicināja ķēniņu atsacīties no neprātīgās ieceres.

Pilsoņu karš tādā veidā tika novērsts, taču tas nenozīmēja, ka abas valstis dzīvotu saticībā. Desmitiem gadu ilgi starp tām valdīja nesamierināms naids, kas izpaudās intrigās, sadursmēs uz robežām un beidzot tomēr noveda pie kara.

Bija pagājuši pieci gadi kopš sadalīšanās. Redzēdams, ka abas puses savstarpējās ķildās ir novājinātas, faraons Sišaks devās sirojumā uz Kānaānu un izpostīja Jūdu, kā arī daļēji Izraēlu. Viņš aizvācās tikai tad, kad Rehabeāms viņam samaksāja milzīgu atpirkšanās maksu, noplicinādams Jeruzalemes svētnīcu un ķēniņa pili, no kurienes bija jāizņem visi vērtīgākie dārgumi. Salamana celtņu greznums un žilbinošā spozme, kas bija pastāvējusi nepilnus divdesmit gadus, nodzisa: tur, kur agrāk bija mirdzējis zelts, tagad rēgojās tikai kails mūris vai koka siena. Uz Ēģipti aizveda arī zelta vairogus, kuri bija greznojuši «Libānas meža namu»,. Ķēniņš- Rehabeāms to vietā lika izliet vara vairogus, kuriem ar savu neīsto spožumu vajadzēja nosegt nesenās slavas nožēlojamo pagrimumu^

IZRAĒLS PIELŪDZ ZELTA TEĻU.

Sākumā Jeroiboāms par savu galvaspilsētu izvēlējās Sihemu. Bet vēlāk, glābdamies no faraona Sīšaka, savu rezidenci viņš pārcēla uz Penuēlu, līdz beidzot galīgi apmetās Tircā.

Izraēls cieta no reliģiskās galvaspilsētas trūkuma. Pēc ziemeļu cilšu atdalīšanās Jahves priesteri bija pārcēlušies uz Jeruzalemi, un dievlūdzēji vēl aizvien ceļoja uz Salamana dievnamu, kur atradās vienīgais un lielākais kulta svētums — derības šķirsts. Jeroboāmu dziļi satrauca lie-

lic svētcejotāju bari uz naidīgās Jūdas galvaspilsētu, un viņš baidījās, ka ar laiku viņa pavalstnieki varētu novērsi ies no Izraēla un censties pēc jaunas apvienošanās, kā tas bija noticis Dāvida un Salamana slavenajos laikos.

Gribēdams novērst šīs briesmas, Jeroboāms nosprieda, ka jākļūst neatkarīgam no Jeruzalemes ari reliģiskā ziņā. Sajā nolūkā viņš uzcēla svētnīcas Bētelē un Danā un lika izliet zelta teļus Jahves troņa pakājes atbalstam. Viņš i/,veidoja pat atsevišķu priesteru korporāciju, noteica pašiem savus reliģiskos svētkus, kā ari atsevišķu reliģisko rituālu. Tā bija jau reliģiska šķelšanās, turklāt apvienota ar elkdievību.

Jeroboāma rīcība izraisīja lielu neapmierinātību jahvistu vidū, bet sevišķi sašutis bija pravietis Ahija, kurš ar savu ietekmi taču bija panācis Jeroboāma pasludināšanu par Izraēla ķēniņu.

Kādu dienu, kad ķēniņš Bētelē kvēpināja upuri zelta teļam, Ahija ieradās no Jūdas un ar savu lāstu panāca, ka sagruva elku dieva altāris. Saniknotais ķēniņš pastiepa roku, dodams pavēli sagrābt pārdrošnieku, bet pret svēto vīru paceltā roka tūlīt sakalta. Ķēniņš mirklī pazemojās un lūdza pravieti, lai tas ar Jahves palīdzību viņam atdotu veselību. Tā arī notika, taču ķēniņš no šā gadījuma nesmēla pietiekamu mācību un ari turpmāk savā valstī veicināja pievēršanos elkdievībai.

Pravietis Ahija skubināja Jeroboāmu atgriezties uz pareizās ticības ceļa, bet, kād viņa pūliņiem nebija nekādu panākumu, pārcēlās uz Silo pilsētu, kur viņš dzīvoja dziļā vientulībā. Vi-ņš bija jau pavisam vecs un akls, dziļi vīlies tajā cilvēkā, kuru bija padarījis par valdnieku, cerēdams, ka tas uzticīgi kalpos Mozus ticībai.

Kad Jeroboāms valdīja Tircā, saslima viņa mīļotais dēliņš Abija. Tad ķēniņš teica savai sievai:

«Celies, lūdzu, un pārģērbies, lai neviens tevi nepazīst, ka tu esi Jeroboāma sieva, un aizej uz Silo; tur atrodas pravietis Ahija, kas par mani vēstīja, ka "es kļūšot ķēniņš pār šo tautu. Un paņem sev rokā līdzi desmit maizes klaipus un cepumus, arī trauciņu medus un aiznes to viņam: ias pateiks, kas zēnam vainas.»

Neraugoties uz aklumu, pravietis tūdaļ pazina ķēniņa sievu. Tad ar viņa muti sāka runāt Jahve, bargi nosodīja Jeroboāmu par svešu dievekļu uzstādīšanu un pasludināja šādu spriedumu;

«Un tad nu redzi, tagad es likšu nelaimei nākt pār Jeroboāma namu, un es izdeldēšu Jeroboāmam ikvienu vīrieti — ir vājo, ir stipro — Izraēlā. Un es iznīcināšu Jeroboāma pēctečus tā, kā mēslus mēdz izmēzt, iekams tie visi būs pagajam. Kas no Jeroboāma pēctečiem mirs pilsētā, tos ēdīs suņi, bet, kas Jeroboāmam nomirs uz lauka, to debesu putni ēdīs, jo tas kungs ir runājis. Bet tu piecelies, atgriezies savā namā, un, kamēr tu saviem soļiem nonāksi pilsētā, tikmēr tavs dēls būs miris.» ,

Jeroboāma sieva pārbijās un ēzeļmātes mugur^ steidzās uz Tircu, bet brīdī, kad viņa pārkāpa pār savas mājas slieksni, bērns pēkšņi viņas rokās nomira.

Jeroboāms valdīja divdesmit divus gadus. Pēc viņa troni mantoja viņa dēls Nadabs.

KAS NOTIKA JŪDAS ĶĒNIŅVALSTĪ?

Salamana dels Rehabeāms valdīja Jūda septiņpadsmit gadu. Viņa valdīšana nebija labvēlīga jahvisma nostiprināšanai. Rehabeāma piektajā valdīšanas gadā faraons Sīšaks aplaupīja Jeruzalemes svētnīcu, turklāt viņš pats savas mātes, amonietes Naemas, ietekmē nodevas elkdievībai. Visā zemē uz pakalniem un zem svētajiem kokiem tika godināti sveši dievi.

Starp Izraēlu un Jūdu nereti notika bruņotas sadursmes, tāpēc, lai nodrošinātos pret Jeroboāma iebrukumiem, Rehabeāms nocietināja daudzas robežpilsētas. Par karaspēka pavēlniekiem šajās pilsētās viņš iecēla savus divdesmit astoņus dēlus, pie sevis Jeruzalemē paturēdams tikai Abijāmu, kuru viņš bija izraudzījies par savu troņmantnieku.

Ajsijāms valdīja tikai trīs gadus. Reliģijas jautājumos viņš gāja sava tēva un mātes Maāhas pēdās un nepūlējās ierobežot plaši izplatīto elkdievību. Pats viņš bija rosīgs politiķis un karavadonis. Cenzdamies • pieveikt Izraēlu, viņš noslēdza savienību ar Damaskas ķēniņu un izdevīgā brīdī, sapulcējis milzīgu karaspēku, devās pret Jeroboāmu. Asiņainā kaujā, kurā krituši pieci simti tūkstoš Izraēla dēlu, viņš guva pilnīgu uzvaru, ieņēma Bēteli un citas ziemeļu pilsētas, izpostīja tās un aizveda sev līdzi ļoti daudz gūstekņu. Tādējādi pieveicis Izraēla ķēniņu, Abi- jāms atgriezās Jeruzalemē un ņēma sev četrpadsmit sievas, kuras viņam dzemdēja divdesmit divus dēlus un sešpadsmit meitas.

Viņa pēcnācējs Jūdas tronī bija Asa, kurš valdīja četrdesmit vienu gadu. Atšķirībā no saviem priekštečiem viņš bija kvēls Jahves piekritējs un necieta elkdievību. Vis- I irms viņš atbīdīja no ietekmes savu vecomāti Maāhu, kura bija Aštartes un Priapa kulta aizbildne. Jeruzalemes svētnīcā viņa bija uzstādījusi koka bluķi, kurš simbolizēja Aštarti. Asa lika sadedzināt to Kedronas ielejā, aizvākt 110 pakalniem un birzīm visus elkus un izsūtīja no savas valsts svešzemniekus, kuri pielūdza māņu dievus.

Asa centās par Jahves kulta centru padarīt Jeruzalemes lempli, no jauna savākdams tajā dārgumus un tādējādi ,-itjaunodams tā bijušo slavu. Taču Jūdas zemniekus un ganus nebija viegli atvilināt uz galvaspilsētu, jo vēl aizvien tie bija saglabājuši savas svētnīcas pauguros un birzis, kur upurēja Jahvem.

Asa sekmīgi atvairīja dienvidu beduīnu cilšu iebrukumu un atjaunoja savienību ar Damaskas ķēniņu, lai paņemtu spīlēs Izraēlu. Kad pravietis Hananija viņam pārmeta šo Mozus ticībai bīstamo savienību, viņš pavēlēja pravieti iemest pazemes cietumā. Mūža nogalē ķēniņš tomēr atskārta, cik bīstama ebreju ciltīm var kļūt Aramas augošā vara, un pūlējās uzlabot attiecības ar Izraēlu.

Viņa dēls Jošafats valdīja divdesmit vienu gadu. Tāpat kā tēvs, arī viņš bija dedzīgs jahvists un turpināja tēva politiku. Viņam uz neilgu laiku izdevās noslēgt mieru ar Izraēlu. Lai to nostiprinātu, viņš savu dēlu Jorāmu apprecināja ar Izraēla varenā ķēniņa Ahaba meitu Ataliju.

OMRIJS — VISDIŽĀKAIS IZRAĒLA ĶĒNIŅŠ.

Jeroboama pectecis Nadabs valdīja tikai divus gadus. Filistiešu pilsētas Gibetonas aplenkuma laikā viņu nodevīgi nogalināja Baešs no Isašāra cilts. Ķēniņa slepkava apkāva arī visus ķēniņa dzimtas locekļus, tādējādi iznīcinādams Jeroboāma dinastiju.

Baešs bija veikls diplomāts un izmanīgs karotājs. Noslēdzis savienību ar Damaskas ķēniņu Ben-Hadadu I, viņš sāka uzbrukuma karu pret Jūdu. Pēc Ramas pilsētas ieņemšanas viņš to nocietināja, lai Jūdas ķēniņam apgrūtinātu iebrukumus Izraēlā.

Taču Baešs par zemu bija novērtējis Jūdas ķēniņu Asu. Ar bagātīgām dāvanām Asa uzpirka Ben-Hadadu un pierunāja viņu ne tikai lauzt savienības līgumu, bet pat iebrukt Izraēlā. Baešam vajadzēja steigšus doties uz zie-

meļiem, lai aizsprostotu ceļu aramiešiem. Asa izmantoja viņa prombūtni, pievāca Ramā visus tur sagatavotos būvmateriālus un izmantoja tos Gibeas un Mispas pilsētu nocietināšanai. Uzurpators un Izraēla ķēniņa slepkava pēc divdesmit četru gadu ilgas valdīšanas nomira dabīgā nāvē.

Baeša dēls Ēla noturējās tronī tikai vienu gadu. Kādās dzīrēs Tircā, uz kurieni viņš bija pārcēlis valsts galvaspilsētu, Ēla līdz nesamaņai piedzērās. Tad sazvērnieku priekšgalā pilī iebruka kaujas ratu vienības pavēlnieks Simrijs, nogalināja ķēniņu un iznīcināja visu viņa ģimeni. Tā gāja bojā Izraēla valdnieku otrā dinastija, ko bija dibinājis Baešs. Varu savās rokās pārņēma Simrijs.

Tomēr izrādījās, ka Simriju neatbalsta viss karaspēks. Tā virspavēlnieks Omrijs ar savām uzticamajām vienībām steidzās uz Tircu un aplenca pilsētu. Simrijs saprata, ka viņa stāvoklis ir bezcerīgs. Pēc septiņu dienu ilga aplenkuma viņš aizdedzināja ķēniņa pili un gāja bojā. tās liesmās.

Karaspēks par ķēniņu izsludināja Omriju. Viņš nodibināja ceturto dinastiju, kura piecdesmit gadu noturējās uz Izraēla troņa.

taču ne visi izraēlieši gribēja samierināties ar viņa valdīšanu. Plašs sabiedrisks grupējums par ķēniņu izvirzīja kādu Tibniju, ko sevišķi atbalstīja godkārīgā un ietekmīgā Ēfraima cilts. Pēc četru gadu ilga pilsoņu kara uz troņa tomēr noturējās Omrijs, bet Tibnijs pēkšņi pazuda no politiskās dzīves skatuves.

Omrijs nolēma uzcelt jaunu galvaspilsētu. Meklēdams Izraēlā piemērotu vietu, viņš atrada kādu uzkalnu, kurš viņam iepatikās. Tas valdīja pār visiem Kānaānas tirdzniecības ceļiem, un labā laikā no tā varēja novērot visas karavānas līdz pat Vidusjūras piekrastei. Bet vispirms uzkalns bija viegli aizsargājams aplenkuma gadījumā, kas Izraēla valsts nākamajai galvaspilsētai bija ļoti svarīgi. Omrijs šo pakalnu nopirka no kāda Semera par diviem talentiem sudraba un pēc bijušā īpašnieka vārda to nosauca par Samariju.

Omrija valdīšana Izraēlam bija ļoti laimīga. Ķēniņa vārdu cienīja gan asīrieši, gan ēģiptieši. Viņš Izraēlam pakļāva moābiešu zemi un piespieda to maksāt meslus. Toties viņam neveicās cīņās ar aramiešiem. Pēc kādas sakāves Omrijs bija spiests atdot Damaskas ķēniņam Ben- Hadadam I vairākas pilsētas un pieļaut, ka damaskiešu

tirgoņiem Samarijā piešķīra atsevišķu kvartālu un tirgošanās brīvību.

Lai gan Omrijs bija pieredzējis karavadonis, karot viņam nepatika. Omrijam bija labas attiecības ar Tīras ķēniņu Et-Baālu, un ar to noslēgto draudzības līgumu viņš nostiprināja, apprecinādams savu dēlu Ahabu ar Tīras princesi Izebeli. Draudzīgās attiecībās Omrijs bija tāpat ar Jūdas ķēniņu. So draudzību vēl nostiprināja viņa dēls Ahabs, atdodams ķēniņam Jorāmam par sievu savu meitu Ataliju.

Omrijs valdīja divpadsmit gadu. Viņš gan pieļāva elk- dievību, taču Izraēla labā viņam ir lieli nopelni, pie kādiem pieder vispirms jau skaistās galvaspilsētas Samarijas uzcelšana.

PRAVIETIS ELIJA UN IZEBELE.

Omrija dēls Ahabs valdīja divdesmit divus gadus. Savas sievas, feniķiešu princeses Izebeles ietekmē viņš kļuva neuzticīgs Jahvem un pieļāva, ka Baāla kults Izraēlā kļuva par valsts reliģiju. Izebele, kura bija dedzīga Tīras dieva Melkarta piekritēja, uzcēla tam Samarijā templi, bet Jahves praviešus nežēlīgi vajāja un nodeva mokpilnai nāvei. Nonāca pat tik tālu, ka cilvēkiem vajadzēja turēt slepenībā savu uzticību Jahvem. Tāds slepens jahvists bija ķēniņa nama galvenais pārraugs Obadja. Apkārtējās alās viņš no vajāšanām paslēpa simt praviešu, apgādādams tos ar maizi un ūdeni.

Kādu dienu pravietis Elija ieradās pie Ahaba. Viņš bija dzimis Gileādā, kur tuksnešainos novados sarunājās ar Jahvi un no tā bija saņēmis arī šo uzdevumu. Ģērbies rupjā vientuļnieka apmetnī, apjozies ar virvi, viņš kvēlās dusmās pārmeta ķēniņam atkrišanu no Jahves un pareģoja, ka zemi piemeklēs sausuma un bada posts. «Tik tiešām, ka tas kungs, Izraēla dievs dzīvo,» pravietis sauca bargā balsī, «kā priekšā es stāvu: šinīs nākamajos gados nebūs ne rasas, ne lietus, kā vienīgi pēc manas pavēles!»

Pavēstījis šo bēdu ziņu, pravietis aizbēga no galvaspilsētas, lai paglābtos no ķēniņa atriebības, un paslēpās Pār- jordānas tuksnešainajos kalnos. Seit cilvēki nedzīvoja, taču pravietis badu necieta, jo divas reizes dienā kraukli viņam piegādāja maizi un gaļu, bet ūdeni viņš pasmēla Kritās strautā. Iestājās pareģotais sausums, lietus vairs nelija, un strauts pilnīgi izsīka. Tad Elija pārcēlās uz Sareptas pilsētiņu Sidonas tuvumā.

Tur pravietim deva patvērumu kāda nabadzīga atraitne, dalīdamās ar viņu savā trūcīgajā iztikā. Un tad notika tāds brīnums, ka milti tīnē viņai neizsīka un eļļas krūkā nepietrūka.

Taču žēlsirdīgo atraitni piemeklēja liela nelaime: viņas dēliņš saslima un nomira. Tad Elija mirušo bērnu paņēma pie sevis istabā, noguldīja gultā un lūdza Jahvi ļaut bērnam augšāmcelties no miroņiem. Kad tas notika, atraitne nezināja aiz prieka, kur dēties, un lielā aizrautībā iesaucās: «Līdz ar šo es atzīstu tagad, ka tu esi dieva vīrs un tā kunga vārds tavā mutē ir patiesība!»

Bads Izraēlā ilga trīs gadus. Tad lielo raižu nomāktais Ahabs meklēja satikšanos ar Eliju un piekrita tam, ka tiek izdarīta pārbaude, kurš ir īstais dievs — Baāls vai Jahve.

Karmela kalnā sapulcējās četri simti piecdesmit ķēniņienes Izebeles uzturēto Baāla priesteru. Tiem pretī stājās viens pats Elija. Neskaitāmi izraēliešu un kānaāniešu bari nepacietīgi gaidīja, kāds iznākums būs šai savādajai divcīņai par viņu dvēselēm.

Elija uzaicināja Baāla praviešus nolikt uz altāra gabalos sacirstu vērsi un lūgt savu dievu, lai tas no debesīm sūta uguni upura sadedzināšanai. Baāla kalpi dejoja ap- 'kārt altārim, graizīja sevi ar nažiem un šķēpiem, neprātīgā aizrautībā brēkdami: «Ak, Baāl, atbildi mums!»

Kad pienāca jau dienas vidus un vērsis neaizdegās, Elija zobgalīgi ieteica saviem pretiniekiem:

«Sauciet stiprākā balsī, jo viņš taču ir dievs; viņš varbūt iegrimis domās vai aizņemts darīšanās, vai atrodas ceļā, varbūt, ka viņš guļ, un viņam būtu jāmostas!»

Pagāja dienvidus cēliens. Tad Elija uzcēla altāri, visapkārt tam izraka grāvi, sakrāva malku, sacirta savu vērsi gabalos un lika apliet altāri ar ūdeni. Kad grāvis bija pilns, Elija pacēla rokas pret debesīm un skanīgā balsī lūdza Jahvi dot zīmi, ka viņš ir īstenais dievs.

Un tūdaļ no debesīm nošāvās uguns, kas aprija ne tikai upura dzīvnieku, bet pat akmeņus un ūdeni, ar kuru bija pieliets grāvis. Redzot šo brīnumu, tauta nokrita zemē un lielā aizgrābtībā sauca:

«Tas kungs ir dievs, tas kungs ir dievs!»

Bet Elija neapmierinājās tikai ar šo uzvaru. Drīzumā viņš lika sagrābt viltus praviešus un tos visus līdz pēdējam apkaut pie Kišonas strauta.

Pēc tam Elija atgriezās Karmela kalnā. Nosēdies uz akmens un galvu uz cejiem noliecis, viņš gaidīja virs jūras parādāmies pirmo lietus mākoni. Pēc kāda brīža visu debesi aizklāja tumšas tūces, un sāka gāzt trīs gadus neredzēts ražens lietus.

Kad ķēniņiene Izebele uzzināja par notikumiem Karmela kalnā, viņa nozvērējās Elijam atriebties. Pravietis nobijās no niknās elku dievekļu pielūdzējas un aizbēga uz Jūdu, kur viņš slēpās kalnu alās. Tur viņš saņēma Jahves uzdevumu doties uz Sīriju un svaidīt Hazaēlu par Damaskas ķēniņu. Bet viņam bija arī vēl otrs, daudz svarīgāks norādījums par nākamo Izraēla ķēniņu svaidīt Ahaba karaspēka virspavēlnieku Jehu.

Pa ceļam viņam iznāca iet garām kādam izraēlietim, vārdā Elīss, kurš tieši tobrīd ara savu lauku ar arklā iejūgtiem divpadsmit vēršu pāriem. Elijam šis vīrs iepatikās, un par zīmi, ka viņš to pieņem par savu mācekli, pravietis tam uzmeta plecos ceļinieka apmetni. Sīs negaidītās izvēles pārsteigtais Elīss uzrunāja pravieti ar šādiem vārdiem:

«Lūdzu, es gribu noskūpstīt savu tēvu un savu māti, un tad sekot tev.»

Pēc tam Elīss nokāva divus vēršus, sarīkoja saviem cie- matniekiem azaidu un, atvadījies no tuviniekiem, devās jaunajam skolotājam līdzi tālajā pasaulē.

NABOTA VĪNA KALNS.

Ahabs nemitīgi karoja ar aramiešiem. Damaskas ķēniņš Ben-Hadads II kopa ar trīsdesmit diviem sabiedrotiem ķēniņiem ielauzās Izraēlā un aplenca pat Samariju. Tomēr viņu atvairīja un piespieda atkāpties savā zemē. Nākamo gadu viņš ieradās atkal, pie Afekas tika galīgi sakauts un nokļuva gūstā. Taču Ahabs palaida viņu brīvībā, pieprasot vienīgi, lai viņš atdod atpakaļ tās izraēliešu pilsētas, kas bija ieņemtas Omrija valdīšanas laikā, un atļauj izraēliešu tirgoņiem brīvi darboties Damaskā. Tomēr viens no Jahves praviešiem bargi nosodīja Ahabu par šādu augstsirdību.

Uzvaras karos un zemē valdošā labklājība ļāva Ahabam rūpēties par to, kā padarīt košāku Jezreēlu, kas līdzās

Samarijai bija Izraēla otra galvaspilsēta. Ķēniņa pili, ko bija uzcēlis viņa tēvs, Ahabs lika paplašināt un bagātīgi izgreznot ar ziloņkaula rotājumiem. Tāpat viņš gribēja paplašināt un izkopt pils dārzu. Sajā nolūkā ķēniņš devās pie Nabota, tuvējā vīna kalna īpašnieka, un lūdza to savu dārzu atdot ķēniņam, saņemot samaksu sudrabā vai arī apmaiņā pret vīna kalnu kādā citā vietā. Nabots ķēniņa lūgumu noraidīja, atsaukdamies uz to, ka nevar atdot savu tēvu mantojumu, kas ģimenē allaž pārgājis no tēva dēlam.

Ahabs atgriezās pilī sapīcis. Iekritis gultā, viņš ar seju pavērsās pret sienu un neņēma mutē ne kripatiņu maizes. Viņa sapņi par skaistu, plašu pils dārzu bija sabrukuši, saduroties ar Nabota stūrgalvību.

Kā parasti šādos gadījumos, lietu savās rokās ņēma enerģiskā un viltīgā Izebele. Viņa iesteid/ās ķēniņa guļamistabā un teica:

«Celies un ēd maizi, un nomierini savu sirdsprātu, es tev sagādāšu jezreēlieša Nabota vīna kalnu.»

Izebele tūlīt uzrakstīja saviem uzticības vīriem, lai tie sameklētu divus lieciniekus, kuri celtu pret Nabotu apsūdzību valsts nodevībā. Dibinoties uz šīm viltus liecībām, nelaimīgajam Nabotam piesprieda nāves sodu, nomētājot ar akmeņiem, bet viņa vīna kalnu atsavināja par labu ķēniņam. Ahabs tagad netraucēti varēja paplašināt savu dārzu.

Ķēniņa pāra nekrietno izrīcību visā Izraēlā uzņēma ar klusu nosodījumu, taču neviens neiedrošinājās skaļi iebilst. Vienīgi savai sūtībai uzticīgais pravietis Elija drosmīgi nostājās vaigu vaigā pret ķēniņu un, viņu nosodīdams, skaļi pasludināja, ka ķēniņš rīkojies ne tikai kā slepkava, bet arī kā laupītājs, un vēl piebilda:

«Tā saka tas kungs: Tanī pat vietā, kurā suņi ir lakuši Nabota asinis, tur tie uzlaizīs arī tavas asinis… Un arī par Izebeli tas kungs ir sacījis un teicis: Suņi ēdīs Izebeli Jezreēlas daļā.»

Drausmīgā pravietojuma ietekmē Ahabs saplēsa savas drēbes, ietērpās maisā, kurā staigāja un gulēja, kā arī šaustīja savu miesu ar gavēni. Redzēdams ķēniņa patieso nožēlu, Jahve nolēma izdeldēt ķēniņa dzimtu tikai pēc viņa nāves, lai aiztaupītu tam ciešanas viņa dzīves laikā.

KENIŅA AHABA NĀVE.

Miers ar aramiešiem ilga tikai trīs gadus. Neievērodams nolīgumu, Damaskas ķēniņš izraēliešiem neatdeva Ramotas pilsētu Gileādā, ko viņš bija sagrābis. Tālab Ahabs sabiedrojās ar Jūdas ķēniņu Jošafatu, un abi valdnieki savu kaujas ratu priekšgalā devās cīņā pret sīriešu karapulkiem. Ahabs cīnījās pārģērbies, lai viņu nepazītu, taču, neraugoties uz to, tika ievainots ar bultu. Iznests no kaujas lauka, viņš cēļā uz Samariju nomira. Turpretim Joša- fatam izdevās aizbēgt neskartam un ar sava karaspēka paliekām atgriezties Jeruzalemē.

Tādējādi piepildījās Elijas pravietojuma pirmā daļa. Ar asinīm nošķiestos Ahaba kaujas ratus kalpi mazgāja Samarijas dīķī, un suņi laizīja no tiem tekošās ķēniņa asinis tāpat, kā savā laikā tie bija laizījuši ar akmeņiem nomētātā Nabota asinis.

Ahaba dēls Ahasja valdīja tikai divus gadus. Kādu dienu viņš nokrita no pils balkona un guva smagus miesas bojājumus. Tāpēc viņš gribēja griezties pēc palīdzības pie kānaāniešu Ekronas dieva Baāl-Zebuba, kurš bija izdaudzināts ar to, ka spējot cilvēkiem atdot veselību. Bet ķēniņa sūtņus ceļā aizturēja pravietis Elija, norāja par to, ka tie meklē palīdzību pie sveša dieva, un pareģoja ķēniņam drīzu nāvi.

Ķēniņa sūtņi bešā atgriezās Samarijā, bet par pravieša pārdrošo rīcību sašutušais ķēniņš pavēlēja Eliju notvert. Tomēr tas nebija tik viegli izdarāms. Trīs cita pēc citas izsūtītas sardzes vīru vienības pravietis iznīcināja, uzsūtīdams tām uguni no debesīm, bet pēc tam pats ieradās pie ķēniņa un pareģoja viņam drīzu nāvi par kānaāniešu dievu godināšanu.

Drīz vien ķēniņš Ahasja nomira, un tronī nāca Jorāms, pēdējais Ahabu dinastijas valdnieks.

ELIJA UZBRAUC DEBESIS.

Elija sava visuzticamākā mācekļa Elīsa pavadībā ceļoja pa-Kanaanu. Kad viņš nonāca Jērikā, pravietis, citiem piecdesmit praviešiem to redzot, ar apmetni iesita pa Jordānas ūdeni, un tas tūdaļ pašķīrās. Kad viņi bija jau pārgājuši upei pāri, pēkšņi sacēlās vētra un šurpu nāca ugunīgi rati, kuros bija iejūgti ugunīgi zirgi. Elija iekāpa ugunīgajos ratos un tika aizrauts debesu tālēs.

To redzot, Elīss saplēsa savas drēbes un izmisis iesaucās:

«Mans tēvs, mans tēvs! Izraēla rati un viņa jātnieki!»

Nekādu atbildi nesaņēmis, viņš ar sava skolotāja pamesto mēteli pašķīra Jordānas ūdeņus un atgriezās Jērikā. Turienes pravieši, kurus bija dziļi iespaidojis redzētais brīnums, iecēla viņu par Elijas pēcteci.

ELISA BRĪNUMDARBI.

Jērikas iedzīvotāji sūrojās, ka ūdens tur esot nelāgs un zeme neauglīga. Elīss lika atnest viņam jaunu trauku ar sāli un, iedams no avota uz avotu, iekaisīja tajos sāli. Kopš tā laika Jērikai bija labs dzeramais ūdens un auglīga zeme.

Pēc kāda laika Elīss devās uz Bēteli, jo viņš atšķirībā no sava skolotāja, kuram labāk patika uzturēties tuksnesī, par savu galveno darba lauku uzskatīja pilsētas un apdzīvotas vietas.

Kādreiz, ejot garām pilsētai, ap Elīsu saskrēja bars nešpetnu bērnu un, smiedamies par viņa kailo galvvirsu, klaigāja:

«Nāc šurp, plikpauri, nāc šurp, plikpauri!»

Pravietis palūkojās uz mazajiem zaimotājiem un Jahves vārdā tos nolādēja. Tad no meža izskrēja divi lāči un saplosīja četrdesmit divus bērnus.

No Bēteles pravietis devās uz Karmela kalnu un tālāk uz Izraēla galvaspilsētu Samariju. Tur pie viņa atnāca kāda āfraitne un sūdzējās, ka kreditors par nesamaksātu parādu paņēmis verdzībā divus viņas dēlus. Elīss juta līdzi sieVfetei, jo tā bija uzticīga Jahves piekritēja. Viņai piederošo mazo eļļas daudzumiņu pravietis palielināja tiktāl, ka atraitne par to varēja izpirkt savus dēlus.

Sunemā dzīvoja sieviete, kurai neradās bērni tāpēc, ka viņa bija precējusies ar daudz vecāku vīru. Viņa aizvien uzņēma pravieti ļoti viesmīlīgi un bija pat iekārtojusi tam atsevišķu istabu ar gultu, galdu un lukturi.

Gribēdams pateikties sievietei par viesmīlību, Elīss ar brīnumdarītāja spēku panāca to, ka viņa dzemdēja dēlu. Pāris gadu vēlāk zēns grūti saslima un nomira. Tad pravietis zēna miesas sasildīja ar savu ķermeni, un nelaiķis atdzīvojās.

Gilgalā valdīja tāds bads, ka ļaudis ēda zāli. Kāds dievbijīgs vīrs Baāl-Sališā uzzināja, ka tur uzturas Elīss un, negribēdams pieļaut, ka pravietis cieš badu, atveda viņam

divdesmit miežu plāceņus un maisiņu ar nule savāktiem graudiem. Elīss pateicās viņam par dāvanu un lika maizītes izdalīt simt cilvēkiem, kuri tobrīd bija sapulcējušies pie viņa. Atnācējs negribēja to darīt, jo pareizi sprieda, ka visiem tik un tā nepietikšot. Bet tad notika brīnums: plāceņi pavairojās, un visi ne tikai remdināja izsalkumu un krietni pieēdās, bet pat paņēma maizi sev līdzi uz mājām.

KĀ ELĪSS IZDZIEDINĀJA SPITĀLĪGO.

Sīrijas ķēniņa karaspēka virspavēlnieks Naāmans bija bagāts un slavens cilvēks. Taču viņš nebija laimīgs, jo slimoja ar spitālību. Starp viņa sievas kalpotājiem atradās meitenīte, kuru sirotāji bija sagūstījuši Izraēlā un pārdevuši Naāmanam par verdzeni. Mazā gūstekne pažēloja savu kungu un pastāstīja tam, ka Samarijā dzīvojot liels pravietis, kurš varētu viņu izārstēt.

Iepriecinātais Naāmans lūdza sava valdnieka atjauju doties uz Samariju un pie reizes arī ieteikuma vēstuli Izraēla ķēniņam. «Kad šī vēstule nonāks pie tevis,» Damaskas valdnieks rakstīja Izraēla ķēniņam, «tad zini, ka es savu kalpu Naāmanu esmu pie tevis sūtījis, lai tu viņu atbrīvotu no spitālības.»

Izraēla ķēniņš saplēsa drānas un iesaucās:

«Vai tad es esmu dievs, ka varu nokaut un atkal dzīvu darīt, ka šis pie manis sūta vīru, lai to atsvabinu no viņa spitālības?»

Viņš nodomāja, ka viltīgais Damaskas valdnieks vienkārši meklē ieganstu kara pieteikšanai Izraēlam. Kamēr ķēniņš uztraucās un nezināja, ko iesākt, Elīss ar sūtni deva valdniekam ziņu, lai tas slimo atsūta pie viņa.

Lepnais sīriešu augstmanis lielas apkalpotāju svītas pavadībā greznos kaujas ratos piebrauca pie pravieša mājas. Bet Elīss neizgāja viņu sagaidīt un pat nepaklanījās viņam, tikai sūtīja savu kalpu, likdams svešajam augstmanim pasacīt, lai tas septiņas reizes ienirst Jordānā, tad viņš izārstēšoties.

Naāmans bija aizvainots līdz dvēseles dziļumiem. Nekad viņam savā mūžā vēl nebija gadījies, ka pret viņu izturētos tik nevērīgi. Turklāt viņam radās aizdomas, ka viss šis padoms ar ieteikumu ienirt Jordānā ir vienkārši izsmiekls. Dusmas vairs nevaldīdams, viņš iesaucās:

«Vai Amana un Farfara, Damaskas upes, nav labākas, ka es tanīs nevarētu mazgāties, lai kļūtu šķīsts?»

Pārskaities viņš uzšāva zirgiem ar pātagu un aizbrauca. Taču apkalpotāji ceļā viņu pārliecināja, ka nenotikšot nekas slikts, ja viņš paklausītu nelaipnā pravieša padomam. Tāpēc karavadonis nogriezās uz Jordānu un septiņas reizes ienira tās ūdenī. Un, ak tavu brīnumu! Spitālība atstājās no viņa, it kā ar roku noņemta, un viņa miesa kļuva tik šķīsta kā jaunpiedzimušam bērnam.

Pateicības pārpilnais Naāmans aizauļoja pie brīnumdarītāja un kā atlīdzību piedāvāja tam zeltu, sudrabu un dārgas drēbes. Kad Elīss nenieka negribēja pieņemt, augstmanis aizgrābtībā iesaucās, ka turpmāk atzīšot vienīgi Jahvi, kurš viņu izdziedinājis. Un izdzirdējis, ka Jahve ir godināms tikai sava paša tēvzemē, lika kalpiem piepildīt vairākus maisus ar zemi un uzkraut tos mugurā diviem zirgēzeļiem. Izkaisīdams atvesto zemi savā dzimtenē uzceltā Jahves altāra priekšā, viņš gribēja ievērot bauslības burtu.

Bet tad vienu brīdi Naāmans sāka bažīties. Kā sava ķēniņa augstmanim viņam taču templī vajadzēs piedalīties sīriešu dievam Rimonam par godu rīkotajā rituālā. Kad viņa kungs un ķēniņš klanīsies Rimonam, arī viņam vajadzēs dziļi noliekties. Tāpēc Naāmans lūdza savu labdari, lai tas jau priekšlaikus viņam piedotu šādu neuzticību Jahvem, un pravietis, atbildot Naāmanam, deva savu svētību, atlaizdams vēl neizdarītos pārkāpumus.

Svešzemnieka sarunu ar pravieti bija noklausījies Elīsa apkalpotājs un nolēma ar viltību sev pievākt kādu nieku no tām bagātībām, kādas viņa kungs ar vieglu roku bija noraidījis. Tāpēc viņš steidzās Naāmanam nopakaļ un, to uz ceļa apturējis, teica, ka pravietis lūdzot vienu talentu sudraba un divas kārtas drānu diviem jaunekļiem, kuri nulc pie viņa ieradušies no Ēfraima kalniem. Sīriešu augstmanis šo lūgumu labprāt izpildīja, viena talenta vietā iedodams pat divus talentus sudraba.

Apkalpotājs noglabāja izkrāptās mantas savās mājās. Taču pravieša priekšā nekas nevarēja palikt noslēpts. Elīss ataicināja vainīgo sava vaiga priekšā un dusmīgā balsī viņam pārmeta, ka tas, ņemdams sudrabu un drēbes, iekārojis arī eļļas kokus un vīna kalnus, sīklopus un liellopus, kalpus un kalpones, un paziņoja viņam: «Tāpēc Naāmana spitālība pielips tev un taviem pēcnācējiem uz mūžīgiem laikiem!» Un tā arī noticis.

AHABA DINASTIJAS BOJĀ EJA.

Izraēla ķēniņš Jorams valdīja divpadsmit gadu. Pēc uzkāpšanas tronī viņš kopā ar Jūdas ķēniņu Jošafatu devās karā pret Moābas ķēniņu Mešu, kurš bija Izraēla vasalis, bet tagad bija atteicies maksāt meslus. Sabiedroto karaspēks ielauzās moābiešu zemē no dienvidiem un viņus sakāva, taču nespēja tos no jauna nospiest pakļautības jūgā.

Drīzumā Damaskas ķēniņš Ben-Hadads ielauzās Izraēlā un apstājās pie Samarijas mūriem. Aplenkums bija ilgstošs, tāpēc pilsētā sākās tāds bads, ka mātes ēda pašas savus bērnus. Par laimi, sīriešu apmetnē izplatījās valodas, ka hetu un ēģiptiešu karaspēks nāk aplenktajiem palīgā. Damaskas ķēniņš steidzīgi atkāpās, un Samarija negaidot izglābās no drausmīgās bojā ejas.

Pēc kāda laika ķēniņš Ben-Hadads grūti saslima. Uzzinājis, ka uz Damaskas pusi nāk Elīss, viņš aizsūtīja pie tā savu augstmani Hazaēlu ar bagātīgām dāvanām un lūdza, lai tas viņu izārstētu.

Elīss uzklausīja Hazaēla vārdus un sāka rūgti raudāt. Kad viņam pajautāja, kāpēc tas raud, pravietis ar skumjām atbildēja:

«Tādēļ, ka es zinu, ko tu ļaunu darīsi Izraēla bērniem; tu nodedzināsi viņu stipri nocietinātās pilis, un tu nogalināsi ar zobenu viņu jaunos vīrus, un viņu bērnus tu satrieksi, un tu uzšķērdīsi viņu grūtās sievas.»

Bet Hazaēls viņam atbildēja:

«Kas tad īsti ir tavs kalps, vai suns, kas tādas varmācības pastrādātu?»

Bet tad pravietis viņam svinīgi pavēstīja:

«Tas kungs man parādīja tevi kā ķēniņu pār Aramu.»

Svētā izraēliešu vīra vārdu iedrošinātais Hazaēls atgriezās pie sava kunga, noslāpēja viņu ar segu un pasludināja sevi par Damaskas ķēniņu.

Jorāms gribēja izmantot valsts apvērsumu Damaskā un ar to saistītās jukas, lai aramiešiem atņemtu Ramotas pilsētu Gileādā, taču vienā no sadursmēm tika ievainots. Tāpēc viņš karaspēka pavēlniecību uzticēja Jehum, bet pats atgriezās Jezreēlā, lai izdziedētu ievainojumus. Tur pie viņa ciemos ieradās Jūdas ķēniņš Ahasja, ar kuru viņam bija draudzīgas attiecības.

Jahvisti Jorāmu neieredzēja kā Ahaba dēlu un zelta teļa pielūdzēju. Pravietis Elīss nolēma izmantot ķēniņa slimību, lai atņemtu viņam troni, Tāpēc Elīss aizsūtīja uz

Ramotu Gileādā savu mācekli, dodams tam uzdevumu par ķēniņu svaidīt karaspēka pavēlnieku Jehu.

Slepenās ceremonijas laikā Elīsa vēstnesis sacīja šos svinīgos vārdus:

«Tā saka tas kungs, Izraēla dievs: es tevi svaidu par ķēniņu pār tā kunga tautu, un tev būs sava kunga Ahaba nams jāsadragā, jo es atriebšu pie Izebeles savu kalpu, praviešu, asinis un visu tā kunga kalpu asinis.»

Kad karaspēks uzzināja par Jehus svaidīšanu, tas vienprātīgi ievēlēja viņu par Izraēla ķēniņu.

Jaunais valdnieks Elīsa uzdevumā tūdaj sēdās kaujas ratos un dumpinieku karapulku priekšgalā traucās uz Jezreēlu. Jorāmam par sazvērestību nekas nebija zināms, tāpēc viņu pārsteidza vēsts, ka Jehus atstājis Ramotu Gileādā un steidzas pie viņa. Ķēniņš nosūtīja pie viņa divus vēstnešus, bet neviens no tiem neatgriezās, jo dumpinieks tos ar spēku aizturēja. Noraizējies par to, ka nav nekādu ziņu, Jorāms kopā ar Jūdas ķēniņu Ahasju personīgi devās pretim sava karaspēka pavēlniekam. Kad viņu sagaidīja dumpinieka zaimi, Jorāms mēģināja bēgt, taču viņu caururba nodevīgā Jehus raidītā bulta, un viņš nedzīvs izvēlās no ratiem. Ahasja tāpat metās bēgt, bet Jehus ievainoja arī viņu. Taču Ahasjam izdevās nokļūt līdz Megidai, kur viņš, asinīm noplūstot, mira. Kalpi ķēniņa mirstīgās atliekas aizveda uz Jeruzalemi un apraka Dāvida kapenēs. Ķēniņiene Izebele saprata, ka pienākusi viņas pēdējā stunda. Apņēmusies cienīgi sagatavoties nāvei, viņa izkrāšļoja seju un sacirtoja matus, bet pēc tam lepni nostājās pils logā. Kad uz ielas parādījās Jehus, ķēniņiene viņu sagaidīja ar zaimiem un izsmieklu. Saniknotais ķēniņa slepkava lika Izebeli izmest pa logu, un sašķaidīto ķermeni vēl samina viņa aizjūga zirgi. Izebele cauru nakti nogulēja uz ielas asins paltī, bet pilī pa to laiku notika sazvērnieku dzīres. Pēc tam Jehus pavēlēja ķēniņieni apglabāt, taču izrādījās, ka suņu bars aprijis viņas miesas un pāri palikušas tikai nožēlojamas paliekas. Tādējādi piepildījās Elīsa pareģojuma otrā puse.

Samarijā dzīvoja septiņdesmit Ahaba dēli. Jehus uzrakstīja vēstuli pilsētas vecajiem, lai tie viņam par savas padevības un paklausības zīmi atsūta Ahaba dēlu galvas. Kad iebiedētie pilsētas iedzīvotāji tās atveda kurvjos saliktas, Jehus pavēlēja galvas sakraut divās grēdās pie pilsētas vārtiem, lai visi varētu pārliecināties par Ahaba nama izdeldēšanu.

Iekams nogalinātā ķēniņa Ahasjas miesas bija atvestas uz Jeruzalemi, četrdesmit divi viņa brāļi, neko nezinādami par notikušo apvērsumu, ieradās viesos pie Jorāma. Jehus tos sagūstīja un lika nokaut pie akas savā mājā.

Atbraucis Samarijā, nežēlīgais uzurpators sarīkoja asiņainu slaktiņu Jorāma piekritējiem, draugiem un amatpersonām. Pēc tam viņš savā galvaspilsētā saaicināja Baāla priesterus no visas Kānaānas, paziņodams tiem, ka sakarā ar savu kronēšanu gribot upurēt viņu dieviem. Taču tā bija viltība. Kad ar priesteriem stāvgrūdām pilns bija viss templis, tiem virsū metās karavīri un ar zobeniem tos apkāva līdz pēdējam vīram. Dievekļa Baāla tēls tika sadauzīts, bet viņa templis apgānīts, pārvēršot to par publisku ateju.

Jahve triumfēja pār kānaāniešu dieviem. Tomēr tā bija uzvara tikai pa pusei, jo Jehus neizskauda zelta teļa kultu, kura centri bija Bēteles un Danas pilsētas. Tas izraisīja sašutumu praviešu vidū, kuri Jehu bija uzcēluši tronī, bet Jahve saskaitās un ļāva Damaskas viltvārža ķēniņam Hazaēlam nesodīti izpostīt visas Izraēla zemes uz austrumiem no Jordānas.

Jehus mira, kad bija valdījis divdesmit astoņus gadus. Izraēla tronī uzkāpa viņa dēls Joahass, kas valdīja sešpadsmit gadus.

ATALIJA — JŪDAS ĶĒNIŅIENE.

Nogalinātā Jūdas ķēniņa Ahasjas māte Atalija bija Izebeles un Ahaba meita, un, tāpat kā māte, arī viņa bija spēcīgas gribas sieviete. Pateicoties Atalijas ietekmei, Baāla kults pakāpeniski guva pārsvaru pār Jahves kultu. Salamana svētnīcā kūpēja altāri svešiem dieviem, un to priesteri un pielūdzēji tur jutās kā savās mājās.

Saņēmusi vēsti par dēla nāvi, Atalija izdarīja asiņainu valsts apvērsumu un pati sagrāba varu savās rokās. Uz troni viņa gāja pāri daudziem līķiem, noslepkavodama visus ķēniņa dzimtas locekļus. Viņa tomēr neiedrošinājās nogalināt Ahasjas māsu Jehošebu, jo tā bija Jahves varenā virspriestera Jojadas sieva.

Jehošeba no pils asins pirts izglāba Ahasjas viengadīgo dēlēnu Joasu un, ķēniņienei nezinot, zēnu paslēpa pie sevis mājā.

Kad Joass bija septiņus gadus vecs, virspriesteris Jo- jada organizēja lielu jahvistu sazvērestību. Vispirms viņš

* vienojās ar visiem karaspēka vadoņiem, pierunādams tos nostāties Joasa pusē. Pēc tam, kā ieganstu izvirzīdams sabata svētīšanu Jeruzalemē, viņš no visas valsts tur sapulcināja Ievītus un apbruņoja tos ar ieročiem no Dāvida arsenāla.

Sazvērējušos pavēlnieku karavīri norunātajā sabata 'dienā ieņēma visu tempļa teritoriju, atbruņoja ķēniņa sardzi un nogalināja ikvienu cilvēku, kurš neaicināts mēģināja iekļūt notikuma vietā. Izdevīgā brīdī Jojada bruņotu Ievītu apsardzībā izveda pagalmā mazo Joasu un kronēja to par ķēniņu. Brīdī, kad zēnam uzlika galvā ķēniņa diadēmu un nosēdināja uz troņa, svētnīca nodrebēja varenos saucienos: «Lai dzīvo ķēniņš!»

Tikai šajā brīdī Atalija pamanīja, ka svētnīcā notiek kas neparasts. Viņa izskrēja no pils un, ieraudzījusi tronī.sēžam kronēto zēnu, izbijusies iesaucās: «Nodevība, nodevība!» Jojada pavēlēja izvest viņu pils zirgu staļļos un ar zobenu nodurt.

Kamēr Joass bija nepilngadīgs, viņa vārdā valdīja virspriesteris Jojada. Pateicoties viņam, atkal triumfēja Jahves piekritēji. Jeruzalemes templi iztīrīja no visām eīk- dievlbas pēdām, Baāla altārus apgāza un viņa priesterus padzina. Tā rezultātā svētnīcas celtne diezgan ievērojami cieta, un šos bojājumus vajadzēja izlabot. Turklāt ilgās nolaidības dēļ un nevērīgi izturoties pret Jahves kultu, tā sienas bija sākušas plaisāt.

Tempļa pārbūve un tā kādreizējās greznības atjaunošana prasīja ievērojamus naudas izdevumus. Ķēniņš Joass izsludināja ziedojumu vākšanu tautā, lai iegūtu vajadzīgos līdzekļus amatnieku apmaksai, kā arī akmens, dzelzs un vara iegādei. Sajā nolūkā pie tempļa vārtiem uzstādīja lielu lādi ar caurumu vākā, pa kuru ticīgie iemeta savus ziedojumus.

Līdzekļus tempļa izbūvei vāca divdesmit trīs gadus, taču nekādi darbi netika uzsākti, jo priesteri piesavinājās visu, ko vien ticīgie bija iemetuši lādē. Galu galā tas ķēniņam apnika, un viņš uzticēja kontroli pār lādi savam rakstvedim. Tagad no turienes izņemtus ziedojumus saskaitīja tikai galma kalpotāja un virspriestera klātbūtnē. Pēc kāda laika beidzot varēja ķerties pie tempļa atjaunošanas.

Virspriesteris Jojada nomira simt trīsdesmit gadu vecumā. Pēc viņa nāves ķēniņš Joass, ietekmīgu augstmaņu spiests, novērsās no Jahves un sāka godināt Baālu.

Kad Jojadas dēls priesteris Zaharja asos vārdos pārmeta valdniekam atkrišanu no ticības, ķēniņš lika viņu nomētāt akmeņiem, aizmirsdams, ka par troni viņš pateicību parādā Zaharjas tēvam.

Jahve nolēma ticības atkritēju sodīt, un drīz vien Jūdā ielauzās Damaskas ķēniņš Hazaēls, izpostīdams zemi un sēdams nāvi iedzīvotāju vidū.

Neveiksmīgie kari izraisīja valstī dziju neapmierinātību. Joass zaudēja tautas atbalstu un piedevām vēl sasirga tā, ka vajadzēja gulēt gultā. To izmantoja Jahves priesteri, kuri viņam nepiedeva Zaharjas nogalināšanu. Viņu vadībā izcēlās galma apvērsums, un slimo ķēniņu nogalināja viņa paša kalpi.

IZRAĒLA PAGRIMŠANA UN BOJĀ EJA.

Jehum bija ļoti sliktas attiecības ar Damaskas ķēniņu Hazaēlu. Kad Asīrijas ķēniņš Salmanasars III uzbruka Damaskai, Jehus nostājās viņa pusē un pat maksāja asīriešu ķēniņam meslus. Taču drīz vien Asīrijai, kuru novājināja iekšējas jukas.un apdraudēja mē- diešu kalnu ciltis, vajadzēja atteikties no savas ekspansijas politikas. Hazaēls izmantoja šo iespēju, lai atriebtos Jehum. Vairākos karagājienos viņš ieņēma teritoriju aiz Jordānas. Pēc Moābas un Pārjordānas zemju zaudēšanas Izraēlam piederošās zemes samazinājās gandrīz par trešo daļu. Ķēniņa Jehus valdīšanas laika beigu posms iezīmējās ar sakāvēm un valsts novājināšanos.

Viņa dēlam Joahasam, kurš valdīja septiņpadsmit gadu, vajadzēja atzīt Damaskas virskundzību. Izraēla karaspēks mitējās pastāvēt. Joahasam bija atļauts turēt tikai gluži niecīgus bruņotos spēkus, kuri sastāvēja no desmit tūkstošiem kājnieku, desmit kaujas ratiem un piecdesmit jātniekiem. Valsts bija pilnīgi neaizsargāta. Ķēniņš Hazaēls krustām un šķērsām to izstaigāja ar savu armiju, ciemos un pilsētās pievākdams visu pārtiku. Izraēla nevarība ļāva viņam uzbrukt filistiešiem un Jūdai. Pēc filistiešu pilsētas Gatas ieņemšanas viņš uzbruka Jeruzalemei. Tomēr, kad Jūdas ķēniņš Joass viņam samaksāja milzu atpirkšanās naudu zeltā un sudrabā, Hazaēls no pilsētas aplenkuma atteicās.

Izraēla tronī nāca Joass. Tas bija krietns karavadonis un valdnieks. Viņa valdīšanas laikā Asīrija atkal uzbruka Damaskai un to smagi sakāva. Joass izmantoja sava nik-

nākā ienaidnieka pašreizējo vājumu un atguva visas zemes, ko savā laikā bija zaudējis viņa tēvs. Pēc tam viņš ielauzās Jūdā, pakļāva to un izlaupīja Jeruzalemi. Nopostījis pilsētas mūrus, viņš uz Jūdas troņa kā savu vasali atstāja Amacju un atgriezās Samarijā.

Damaskas novājināšanās un Asīrijas iekšējās jukas ļāva brīvāk uzelpot visai Kānaānai. Jeroboāma II valdīšanas laikā Izraēla atguvās no sava pagrimuma, un tajā iestājās liels saimniecisks uzplaukums. Zemē atkal valdīja labklājība, kas atgādināja Salamana laikus. No jauna atdzīvojās starptautiskā tirdzniecība un izveidojās plašs turīgo ļaužu slānis. Samarijā notika rosīga celtniecība, un tā kļuva par lielu metropoli.

Sim ārēja spožuma laikmetam tomēr bija savas ēnas puses. Sīko lauku saimniecību vietā stājās lieli zemes īpašumi, ko apstrādāja vergi un bezzemnieki. Tajā pašā laikā, kad niecīgs sabiedrības slānis dzīvoja nedzirdētā bagātībā un izšķērdībā, pauperizētās tautas masas cieta no aizvien sūrāka posta, netaisnībām, korupcijas un spaidiem. Bagātnieki nepazina žēlastību pret nabagajiem, parādu dēļ atņēma tiem personisko brīvību, paaugstināja pārtikas cenas un necilvēciskā kārtā izspieda no tiem visu, lai vien paši varētu dzīvot zaļas dienas. Jeroboāma II kari ar visu savu smagumu gūlās galvenokārt uz tautas masām, kamēr lielie zemes īpašnieki un valsts augstākās amatpersonas sarausa aizvien lielākas bagātības.

Tajā laikā Tekojā, netālu no Betlēmes, dzīvoja jūdu vīrs, vārdā Āmoss. Kā lopkopis viņš visu mūžu bija pavadījis plašajās kalnu augstienēs, pieturēdamies pie skarba un vienkārša dzīves veida, ciešā saskarē ar dabu.

Kādu dienu Āmoss redzēja parādību, ka Jahve viņam uzdod pārveidot pasauli. Tāpēc viņš ņēma rokā gana zizli un devās uz Samariju. Tur sastaptā neķītrību un negantību pasaule viņu satricināja līdz dvēseles dziļumiem. Ar Šausmām viņš nolūkojās uz izkrāsotām sievām, grezni ģērbtiem jaunekļiem, augstmaņiem ar nežēlīgām sirdīm, neizsakāmi lepniem namiem un pilīm, kamēr sirdi viņam kremta posts un pazemojums, kādā dzīvoja vienkāršie ļaudis.

Āmoss nekavējoties steidzās uz Bēteli, kas bija Izraēla reliģiskais centrs. Nostājies pie svētvietas, kurā Mozus dievs tika godināts zelta teļa izskatā, viņš sāka pravietot. Pilsētas iedzīvotāji un no citurienes sanākušie svētceļnieki ar izbrīnu ieklausījās no tāliem kalniem atnākušā gana aizrautīgajos vārdos. Viņš runāja skarbā, neizsmalcinātā, tēliem pārbagātā valodā, pieminēdams debesu putnus, lāčus, lauvas un čūskas. Viņam bija kalnieša šķīstais skatiens un dziļā pārliecība, ka viņš cilvēkiem dara zināmus dieva vārdus. Vīzijās, kurās siseņu bari un debesu uguns liesmas aprija Izraēlu, viņš brīdināja ļaudis, ka Jahve tos sodīs par viņu negantībām.

Amoss allažiņ atgādināja, ka viņš nav pravietis. Un patiesi — šis kalnu gans bija caurcaurēm neparasts cilvēks. Viņš nepiešķīra nozīmi — kā to darīja citi — reliģiskā rituāla ārējo formulu ievērošanai, bet aicināja ļaudis, lai tie neapvaino dievu ar izvirtību, izšķērdību un cietsirdību pret nabagajiem un nevarīgajiem. Tāda mācība vēl nekad nebija dzirdēta no Jahves praviešu mutes.

Savos pasludinājumos Amoss pavēstīja Izraēla un Samarijas bojā eju, tāpēc ka bagātnieki, kuri gulēja ziloņkaula gultās, dzīvoja izvirtušās pārmērībās un aplaistījās ar smaržīgām eļļām, izsūca un cietsirdīgi apspieda nomāktās tautas masas. Bezgala sašutis, viņš tiem uzsauca:

«Uzklausiet šo vēsti jūs, kas nomācat mazturīgo un esat apņēmušies izdeldēt zemes mazos cilvēkus. Jūs, kas sakāt: Kad tad nu jaunais mēness būs pāri, lai mēs varam pārdot labību, un kad būs pagājis sabats, ka varam atvērt labības klētis, samazinot mēru, paaugstinot cenu un viltojot svaru, un lai beidzot mēs varētu iegūt sev par vergiem nabagos par naudu un trūcīgos par pāri kurpju un pelavas pārdot par graudiem.»

Tie bija smagi pārmetumi. Āmoss pārmeta bagātajiem izraēliešiem, ka tie apkrāpj nabagos, pārdodot sliktāku labību mazākā svarā un augstākā cenā, ka parādu un pat apavu pāra dēļ padara cilvēkus par vergiem. Šaustīdams morālo izlaidību un Izraēla sabiedrisko iekārtu, pravietis aizkaitināja augstmaņus un viņu acīs kļuva par bīstamu musinātāju. Virspriesteris Amacja brīdināja ķēniņu Jeroboāmu:

«Amoss kūda Izraēla ļaudis uz dumpi pret tevi; zeme vairs nevar paciest viņa vārdus.»

Pēc ķēniņa pavēles pravieti izsūtīja no Izraēla, lai viņš nemusinātu ļaudis pret apspiedējiem un izsūcējiem.

Pa to laiku, it kā apstiprinot Amosa pravietojumu, Iz- raēlam un Jūdai tuvojās lielas briesmas. Tikusi galā ar iekšējām jukām, Asīrija atspirga no īslaicīgās nevarības. Tronī nāca lielais karotājs Tiglats Pilesars III, kuru dēvēja par Fūlu. Kaut gan viņš uzsāka brutālu iekarošanas politiku, Izraēls neatskārta draudošās briesmas. Valsti novājināja galma apvērsumiun iekšējās jukas. Divi grupējumi, ko bija izveidojuši Ēģiptes un Asīrijas piekritēji, nikni cīnījās savā starpā, radīdami anarhiju Samarijā.

Jeroboāma II dēlu Zaharju pēc sešu mēnešu ilgas valdīšanas nogalināja Salums. Salums savukārt krita no kāda Manahēma rokas. Uzurpators noturējās uz troņa piecus gadus, atbalstīdamies uz Asīrijas varu un piekopdams teroru. Tiglats Pjlesars pirmo reizi iebruka Izraēlā un tās valdnieku pārvērta par savu vasali. Pēc tam, saņēmis tūkstoš talentu sudraba lielu kontribūciju, viņš atgriezās Ninīvē. Manahēms bija savācis šo summu, no katra mantīgāka iedzīvotāja iekasēdams piecdesmit seķeļu sudraba lielu nodevu. Tas izraisīja vispārēju kurnēšanu. Manahēma dēls Pekahja noturējās pie varas tikai divus gadus un krita par upuri sazvērestībai, kuras priekšgalā stāvēja viens no karavadoņiem, vārdā Pekahs. Tādējādi uzvarēja ēģiptiešiem draudzīgais grupējums.

Pekahs uzsāka Asīrijai naidīgu politiku, noslēgdams savienību ar Damaskas ķēniņu Recīnu I. Tomēr abi sabiedrotie jutās pārāk nespēcīgi, lai uzstātos pret Asīriju ar ieročiem rokās. Tāpēc viņi aicināja sev pievienoties arī Jūdu. Bet, Iii kā šis priekšlikums tika noraidīts, viņi nolēma ar varu piespiest Jūdu izveidot vienotu fronti. Jūdas ķēniņš Ahass atradās grūtā situācijā. No ziemeļiem viņam uzbruka divi sabiedrotie, dienvidos — ēdomieši, bet rietumos — filistieši. Cietis sakāvi klajā laukā, viņš patvērās aiz Jeruzalemes mūriem, ko aplenca sīriešu un asī- riešu karaspēks.

Ahass meklēja palīdzību pie Moloha un tam kā dedzināmo upuri uz altāra ziedoja savu mazo dēlēnu. Kad tas tomēr neko nelīdzēja, tad, nevērojot pravieša Jesajas brīdinājumus, viņš lūdza Asīrijas ķēniņa palīdzību. Nosūtīdams ^asīriešu valdniekam kā dāvinājumu visu zeltu un sudraBu, kādu vien bija izdevies savākt svētnīcā un pilī, Ahass savā vēstulē rakstīja: «Es esmu tavs kalps un tavs dēls, nāc šurp un paglāb mani no Aramas ķēniņa un no Izraēla ķēniņa rokas, kas man ir uzbrukuši.»

Tiglats Pilesars III zibenīgā kara gājienā sagrāva Damasku un nogalināja ķēniņu Recīnu, bet pēc tam ielauzās Izr.aēlā. Viņa karavīri smailajās ķiverēs un dzelzs bruņu- kreklos postīja zemi un nogalināja tās iedzīvotājus. Degošo Izraēla pilsētu un ciemu dūmos atskanēja spīdzināto un degošo upuru vaimanas. Iebrucēji izdūra gūstekņiem ncis, nocirta rokas un kājas, uzsēdināja tos uz mietiem mii dzīvus nodīrāja. Pie dzīvības palikušos Asīrijas valdnieks izsūtīja uz Mezopotāmijas vidieni, bet to vietā nometināja daždažādu citu sakauto Āzijas cilšu piederīgos. Visa Izraēla zeme, izņemot pakalnu, uz kura atradās Samarija, kļuva par Asīrijas provinci. Jūda ar Jeruzalemi paglābās, taču kļuva par Asīrijas vasali, un par savu šķietamo neatkarību tai vajadzēja samaksāt ar smagām ikgadējām nodevām.

Samarija bija varens, nepieejams cietoksnis, un asīrieši pat nemēģināja to ieņemt. Ķēniņš Pekahs patvērās tajā ar sava karaspēka paliekām, taču ilgi uz troņa nenoturējās. Tiglata Pilesara kūdīšanas un intrigu rezultātā Asīrijai draudzīgais grupējums izdarīja valsts apvērsumu mi nelaimīgo ķēniņu nogalināja. Varu sagrāba savās rokas sazvērestības vadītājs Hozejs, kurš bija paklausīgs nks Asīrijas valdnieka rokās.

Hozejs vairākus gadus maksāja savam aizbildnim meslus. Pateicoties Ēģiptes intrigām, ar laiku tomēr galvu atkal pacēla asīriešiem naidīgais grupējums un centās pierunāt Hozeju uz dumpi. Hozejs izšķīrās par šo soli, kad Tiglats Pilesars 727. gadā pirms m. ē. nomira un Sīrijā sākās sacelšanās, kas pārņēma arī Samariju.

Tiglata Pilesara pēctecis Salmanasars V tūlīt devās karagājienā pret dumpiniekiem, atklātā laukā sakāva izraēliešus un saņēma gūstā Hozeju, kuru dzglzīs iekaltu aizsūtīja uz Ninīvi. 724. gadā pirms m. ē. viņš aplenca Samariju. Divus gadus vēlāk Salmanasars nomira, savu mērķi nesasniedzis. Tikai Sargons II vēlāk ieņēma un nopostīja Izraēla citadeli.

Sargons II pēc asīriešu paraduma vietējo iedzīvotāju augšējos slāņus izsūtīja uz Asīriju, daļēji uz Hāranas apvidu, daļēji uz Gozanas upes krastiem. Turpretī izpostītajā Izraēla teritorijā viņš nometināja dažādas Arābijas un Babilonijas ciltis. Arī jaunie atnācēji drīz vien sāka pielūgt Jahvi. Tad Asīrijas ķēniņš turp nosūtīja vienu no ebreju priesteriem, lai tas viņiem mācītu Mozus ticības pamatus.

Tādējādi bez vēsts bojā gāja desmit Jēkaba ciltis, bet to vietu aizņēma dažādu tautu sajaukteņi, kurus vēlāk kopējā vārdā sāka dēvēt par samariešiem.

JŪDAS ĶĒNIŅVALSTS LIKTENIS.

Pēc Ahasjas un Cibijas dela Joasa nogalināšanas Jūdas tronī nāca Amacja. Viņš sakāva ēdomiešus Nāves jūras dienvidos un atņēma tiem viņu dievekļu tēlus, ko uzstādīja Jeruzalemes svētnīcas pagalmā. Sā iemesla pēc galvaspilsētā izcēlās jahvistu dumpis. Amacja aizbēga uz Lahišu, kur sazvērnieki viņu nogalināja.

Amacjas dēls Asarja bija spējīgs karavadonis un krietns zemes saimnieks. Atjaunojis labas attiecības ar izraēliešiem, viņš pieveica filistiešus, pārmācīja nemierīgās arābu ciltis un pakļāva sev amoniešus. Nostiprinādams karaspēku un Jeruzalemes nocietinājumus, viņš daudz spēcīgāku padarīja zemes aizsardzību. Pateicoties tam, ka jaunais ķēniņš bija stingrāk savai varai pakļāvis ēdomiešus un nocietinājis Elatas ostu, viņam izdevās atdzīvināt tirdzniecību Sarkanajā jūrā un ievērojami vairot valsts labklājību.

Savas valdīšanas beigu posmā viņam tomēr izcēlās asa ķilda ar priesteriem, jo ķēniņš bija piesavinājies viņu tiesības izdarīt upurēšanu Jahvem. Turklāt ķēniņš saslima ar spitālību, un viņam vajadzēja dzīvot atšķirti Jeruzalemes tuvumā. Priesteri uzvaras priekā pasludināja, ka Jahve ķēniņu šādā veidā sodījis par priesteru tiesību aizskaršanu.

Viņa dēls Jotāms valdīja tikai piecus gadus. Atšķirībā no tēva viņš hija kvēls jahvists, tomēr jūdu zemē bija kupli sazēlis svešu dievekļu, koku un akmeņu kults. Viņa valdīšanas laikā tika noslēgta Izraēla un Damaskas savienība, kura drīz ar ieročiem vērsās pret Jūdu.

Uz troņa nāca viņa dēls Ahass. Sīriešu un izraēliešu savienotā karaspēka ielenkumā viņš — kā mums tas jau zināms — kā dedzināmo upuri ziedoja savu dēlēnu un aicināja palīgā Asīriju. 5ajā laikā savu sludinātāja darbību izvērsa lielais pravietis Jesaja, kurš bija izglītots cilvēks, lielisks runātājs un rakstnieks. Kvēliem vārdiem viņš šaustīja zemē ieviesušos elkdievību, skubināja Jūdas ķēniņvalsti paļauties uz Jahves aizgādību un brīdināja no savienības ar Asīriju. Taču Ahass neuzklausīja svēto vīru un aicināja palīgā draudzīgo aziātu. Sekas tam izrādījās neizsakāmi postošas ne tikai brālīgajai Izraēla zemei, bet arī pašai Jūdai. Svešu karotāju izpostītā zeme nonāca galīgā trūkumā. Pēc meslu samaksāšanas šķietamajam sabiedrotajam templis un ķēniņa pils bija noplicināta. Jūda zaudēja savu neatkarību. Ahass devās uz Ninīvi, lai

atzītu Asīrijas ķēniņa virskundzību. Milzīgā pilsēta ar savām greznajām celtnēm atstāja uz viņu tik lielu iespaidu, ka Ahass kļuva par kvēlu asīriešu dievu pielūdzēju. Jeruzalemes templī Jahves altāri viņš lika nobīdīt sāņus un tā vietā uzcelt altāri svešiem dievekļiem. Dāvida pilsētā modē nāca Asīrijas reliģija un kultūra.

Ķēniņa Hiskijas valdīšanas laikā krita Samarija. Jūdā las atstāja satriecošu iespaidu. Pravietis Jesaja brīdināja tautu no asīriešu briesmām, iesaukdamies:

«Viņu bultas ir asas, un viņu stopi ir stingri uzvilkti; viņu zirgu nagi ir cieti kā klints, un viņu ratu riteņi kā viesulis. Viņu balsu dunoņa ir kā lauvas rūkoņa, tie rūc kā jauni lauvas, kas ņurdēdami sagrābj laupījumu un to aiznes, un nav neviena, kas viņiem to atņemtu!»

Ar apokaliptiski draudīgiem vārdiem viņš skubināja Jūdu atmest svešos dievekļus un atgriezties uz Jahves ceļa. Nosodīja divkosīgos bagātniekus, kuri gavēja un nesa ziedojumus Jeruzalemes templī, bet tajā pašā laikā darīja pāri nabagiem, bāriņiem un bērniem. Pirmo reizi Izraēla vēsturē tika mācīts, ka rituālām ceremonijām nav nekādas nozīmes, ja tās neizdara ar tīru un taisnīgu sirdi.

Pravieša ietekmē ķēniņš Hiskija sāka lielu kampaņu jahvisma atjaunošanai. Viņš iznīcināja jebkāda veida elk- dievību, sagrāva piemiņas akmeņus un nocirta kokus, kurus ļaudis pielūdza pakalnu svētvietās, un lika salauzt pat Mozus uzdevumā izlieto vara čūsku.

Jahvisma reakcija tajā pašā laikā bija Asīrijai mests izaicinājums. Hiskija bija saprātīgs valdnieks un apzinājās, ka agrāk vai vēlāk nāksies ar ieročiem rokā mēroties ar vareno lielvalsti. Tāpēc viņš uzkrāja vērtslietas un ieročus, apmācīja karaspēku un nostiprināja Jeruzalemi, uzceldams ap pilsētu otro mūri un varenus stūra bastionus. Taču vispirmām kārtām viņš parūpējās par galvaspilsētas apgādi ar ūdeni. Sajā nolūkā viņš lika izkalt klintī pazemes kanālu, pa kuru ūdens no Gihonas avota ietecēja tieši pilsētā.

Jeruzalemē šajā laikā risinājās rosīgas diplomātiskas pārrunas. To iznākumā tika noslēgta asīriešiem naidīga savienība, kurā piedalījās Babilonijas ķēniņš Merodahs Baladans, Ēģiptes faraons, kā arī feniķiešu un filistiešu valstiņu ķēniņi.

Sabiedrotie cerēja galvenokārt uz Ēģipti, bet pravietis Jesaja kā izglītots un pasauli redzējis cilvēks zināja, ka

Ēģipti novājinājušas iekšējas jukas. Tāpēc viņš brīdināja ķēniņu Hiskiju nepaļauties uz faraona palīdzību. «Ēģipte nav nekas un nevar nekā palīdzēt!» viņš ar pārmetumu atkārtoja, sarūgtināts par to, ka viņu laikus nav paklausījuši.

Bija tomēr jau pārāk vēlu atkāpties. Drīzumā sacēlās Asīrijas vasaļu valstiņas. Sanheribs zibenīgā ātrumā ieņēma Babilonu,_ apspieda sacelšanos Feniķijā, bet pēc tam vērsās pret Ēģiptes karaspēku, kurš steidzās palīgā saviem sabiedrotajiem. Un tad pareizs izrādījās Jesajas paredzējums. Ekronas tuvumā ēģiptieši tika smagi sakauti un bēga, pamezdami savus sabiedrotos likteņa ziņā.

Sanheribs ieņēma Lahišas cietoksni un izpostīja jūdu zemi, pilsētu un ciemu iedzīvotājus aizvezdams uz Asīriju. Ugunsgrēku un krāsmatu vidū aizstāvējās vienīgi Jeruzaleme. Asīrijas ķēniņš to aplenca un pa divi lāgi — pirmo reizi ar sūtņiem, otro ar rakstveida paziņojumu — uzaicināja Hiskiju padoties. Bet tad atkal uzstājās Jesaja un pamudināja savus ciltsbrāļus pretoties, pravietiskos vārdos pareģodams, ka Jahve sodīs ienaidnieku. Un patiesi — kādu nakti naidnieka apmetnē parādījās eņģelis ar zobenu un nokāva 185 000 asīriešu karavīru. Sanheribs pavēlēja atkāpties un atgriezās Ninīvē. Jeruzaleme bija brīva.

Hiskija valdīja vēl dažus gadus un paguva uzcelt Jūdas valsti no drupām un gruvešiem. Drīz atkal atgriezās labklājība un ļaudis godināja vienīgi Jahvi, kurš viņus paglāba no asīriešu pārspēka. Pravietis Jesaja bija pareizi paredzējis nākotni un tāpēc baudīja lielu cieņu kā ķēniņa galmā, tā arī jūdu tautas visplašākajās masās.

Hiskija dēlam Manasem (687.—642. g. pirms m. ē.), uzkāpjot tronī, bija divpadsmit gadu. Galma kliķe, kura audzināja viņu un viņa vārdā valdīja, sastāvēja no sīkstiem jahvisma ienaidniekiem. Viņu ietekmē ķēniņš atjaunoja svešo dievekļu kultu. Jūdu zemē augstieņu svētvietās atkal pielūdza akmens un koka stabus, Jeruzalemes templī stāvēja asīriešu, kānaāniešu, moābiešu un sidoniešu dievekļu altāri un tēli. Visvairāk godināta tika Aštarte. Svētnīcas pagalmā mitinājās priesterienes, kuras Aštartei par godu nodevās rituālai netiklībai. Bez tam pielūdza vēl sauli, mēnesi un planētas. Pie ieejas svētnīcā uzcēla staļļus, kuros turēja saules dievam veltītus zirgus. Gehinomā Moloham upurēja zīdaiņus, un pats ķēniņš savu dēlu nesa tam par ugunsupuri.

Tajā pašā laikā nikni vajāja Jahves piekritējus. Elkdie- vlbas neprāta pārņemtais Manase aptraipīja sevi ar daudzu nevainīgu upuru asinīm, jo sevišķi nikni vērsdamies pret praviešiem, kuri drosmīgi viņu nosodīja un pareģoja drīzu Jūdas bojā eju. Mocekļa nāvē mira arī sirmais pravietis Jesaja, kuru ar koka zāģi pārzāģēja divās daļās.[16]

Cīnīdamies pret jahvistisko opozīciju, Manase balstījās uz Asīriju un kļuva par tās vasali. Asīrija tolaik atradās savas varenības kalngalos. Tronī bija nācis lielākais Asīrijas ķēniņš Asurbanipals, apgaismots valdnieks, kas skaisti izbūvēja Ninīvi un savā bibliotēkā savāca tūkstošiem ķīļraksta plāksnīšu, kurās bija ietverti pagājušo gadsimtu rakstniecības vislielākie dārgumi.

Ap 652. gadu pirms m. ē. sadumpojās Asurbanipala brālis, Babilonijas gubernators, un tajā pašā laikā sacēlās arī paverdzinātie Asīrijas vasaļi. Uz Manasi krita aizdomas, ka viņš ir vienojies ar dumpiniekiem. Asīriešu karaspēks ielauzās Jūdā un važās iekaltu aizveda viņu uz Ninīvi. Vairākus gadus viņš tur pavadīja pazemes cietumā un drausmīgo pārdzīvojumu iespaidā atkal pievērsās jah- vismam. Atguvis brīvību, Manase atgriezās Jeruzalemē, izdeldēja elkdievību un kā dievu godināja vienīgi Jahvi.

Viņa dēls Amons valdīja tikai divus gadus. Jauneklis bija audzināts svešu dievekļu kulta garā, tāpēc mēģināja atcelt tēva pēdējos pret elkdievību vērstos pasākumus un gāja bojā no jahvistu rokas.

Tronī nāca Josija (640.—609. g. pirms m. ē.). Viņa valdīšanas sestajā gadā Asīriju ķēra briesmīgs trieciens. No Kaukāza kalniem nevaldāmā vilnī lejup plūda skitu mežonīgās ciltis, pārplūdināja Mēdiju un Asīriju, izlauzās cauri Kānaānai, apiedamas Jeruzalemi, un apstājās pie Nīlas. Asīrijas ķēniņš patvērās Ninīvē un tur atrada glābiņu, bet iebrukumā izpostītā valsts nespēja vairs pacelties no pagrimuma, lai gan skiti pēc dažiem gadiem atgriezās savās kalnu mītnēs. Josija izmantoja Asīrijas vājumu un attīstīja rosīgu darbību, lai valstī ieviestu fundamentālas sabiedriskas un reliģiskas reformas. Dzīdamies pēc sabiedrības saliedēšanas, viņš ar bargu nesaudzību izdeldēja svešos kultus un jahvismu padarīja par vienīgo valsts reliģiju. Sajā darbā viņu atbalstīja pravieši Nahums un Cefanija. Viņa valdīšanas trīspadsmitajā gadā galvaspilsētā parādījās dižais pravietis Jeremija, cēlies no priesteru dzimtas, kura bija sākusies jau ar virspriesteri Abjatāru.

Jeremija izturējās labvēlīgi pret ķēniņa reformām, jo tās nolīdzināja ceļu demokrātiskas iekārtas ieviešanai Jūdā. Taču nojauzdams, ka tās ar savu smaili būtībā vērstas pret asīriešu ietekmi, pravietis brīdināja no savienības ar Ēģipti, sacīdams, ka tā novedīšot Jūdu postā un iznīcībā. Savās runās viņš pareģoja ziemeļu tautu iebrukumu un Jeruzalemes nopostīšanu, tāpēc Jeremija galvaspilsētas iedzīvotājos nebijā iecienīts.

Pēc piecdesmit gadu ilgajiem elkdievības laikiem vajadzēja attīrīt Jeruzalemes dievnamu no visām svešu kultu paliekām un atjaunot tās celtnes. Un tad atgadījās notikums, kurš dziļi satrauca visus ticīgos jahvistus. Kādā tempļa nostūrī tika atrasti rituļi ar aizmirstās «bauslības grāmatas» tekstiem.

Virspriesteris Hilkija tos nolasīja satrauktajam Josijam. Tur, starp citu, bija paredzēti bargi sodi tiem, kuri neievēro Mozus noteiktos rituālos priekšrakstus. Lai, rastu skaidrību, pēc padoma griezās pie pravietes Huldas, un viņa apstiprināja teksta autentiskumu, kā arī nomierināja ķēniņu, sacīdama, ka tekstos minētie sodi neattiecoties uz ķēniņu personīgi, ja viņš saglabājis uzticību Jahvem. Atrasto bauslības grāmatu pēc tam svinīgi nolasīja dievnama pagalmā, un ticīgie zvērēja, ka ievēros tajā sniegtos norādījumus.

Kopš šā gadījuma apritēja pāris gadu. Asīrijā sākās jaunas politiskas jukas. Pēc Asurbanipala nāves no asīriešu valsts atdalījās veselas provinces, no ziemeļiem virsū mācās mēdieši, bet no dienvidiem — semītu haldiešu ciltis, kuras ieņēma Babilonu. 612. gadā pirms m. ē. iebrucēji sagrāba un pilnīgi iznīcināja Ninīvi. Asīriešu armijas pavēlnieks ar karaspēka paliekām aizbēga uz Hāranu, kur aizstāvējās līdz pēdējam vīram.

Haldiešu ķēniņš Nabopolasārs par savu galvaspilsētu izvēlējās Babilonu un uz Asīrijas drupām dibināja tā saukto Haldejas jeb Jaunbabilonijas lielvalsti. Tā kā viņš jau bija vecs, tad karaspēka vadību uzticēja savam dēlam Nabuhodonosoram.

Faraons Neho II saprata, cik lielas briesmas no jaunajiem iekarotājiem draud Ēģiptei. Kaut gan viņš visu mūžu bija cīnījies pret asīriešiem, faraons tagad nolēma doties

palīgā bijušajiem ienaidniekiem, kuri Hāranā gatavojās izšķirošai kaujai ar iebrucējiem.

Josija šajā situācijā neizrādījās tālredzīgs politiķis. Vadīdamies no akla naida pret asīriešiem, viņš nolēma aizšķērsot ceļu ēģiptiešu karaspēkam, kurš caur Kānaānu steidzās uz Hāranu. Bet pie Megidas Josija tika sakauts un, ēģiptiešu kareivja bultas cauršauts, krita kaujas laukā. Viņa līķi aizveda uz Jeruzalemi un apbedīja ķēniņu kapenēs. Tronī aicināja viņa dēlu Joahašu.

Faraons pa to laiku pie Hāranas bija smagi sakauts un metās bēgt. Atceļā viņš, nesastapis pretošanos, ielauzās Jeruzalemē, aizveda Joahasu uz Ēģipti, bet Jūdas tronī uzsēdināja sev paklausīgo Joakīmu.

Joakīms pielūdza svešus dievekļus, bet jahvistus vajāja. Viņa valdīšanas laikā noteicēji valstī, protams, bija Ēģiptes piekritēju grupējums, un Jeruzaleme kļuva par Jaun- babilonijas valstij naidīgu intrigu centru.

Pravietis Jeremija fanātiski mīlēja savu tautu, tāpēc noziedzības, korupciju, sabiedriskas netaisnības un politisko aklumu, kas valdīja zemē, izjuta kā personīgu traģēdiju. Tā kā pravietim piemita nosliece uz vientulīgām pārdomām, viņš bieži ieslīga apātijā un izmisumā. Tomēr Jeremija uzstājās ar publiskām runām, lai brīdinātu tautu no bīstamajām sekām, kādas var radīt Babilonijas kolosa kaitināšana. Ar to viņš iemantoja apmāto tautas masu naidu, un tās kādu dienu uzbruka viņam un mēģināja nomētāt ar akmeņiem. Pēdējā brīdī pravieti paglāba tikai ķēniņa karaspēka iejaukšanās.

Joakīms bija pravietim naidīgi noskaņots. Kad Jeremija uzrakstīja savas runas, ķēniņš lika tās tūlīt sadedzināt, jo viņu kaitināja pravieša pareģojums par Jeruzalemes bojā eju. Divus gadus vēlāk pravietis šīs runas no jauna nodiktēja savam sekretāram Baruham.

Faraons Neho pēc pirmās sakāves apbruņojās no jauna, lai atgūtu Sīriju. 605. gadā pirms m. ē. viņš atkal devās * karagājienā pret Babiloniju un izšķīrējā kaujā pie Kar- hemišas vēlreiz tika smagi sakauts. No galīgas iznīcināšanas viņu paglāba tikai tas, ka Nabuhodonosoram, kurš dzinās faraonam pakaļ, saņemot ziņu par sava tēva Nabo- polasāra nāvi, vajadzēja atgriezties Babilonā.

Nabuhodonosors valdīja no 605. līdz 562. gadam pirms m. ē. Pirmajos valdīšanas gados viņš bija aizņemts ar valsts iekšējo jautājumu kārtošanu un tāpēc Jūdu lika mierā. Sakāve pie Karhemišas noveda pie tā, ka ēģiptie

šiem draudzīgais grupējums zaudēja savu ietekmi, un Joakīms maksāja meslus Jaunbabilonijas ķēniņam. Pēc trim gadiem, Ēģiptes un atdzimstošā ēģiptiešiem draudzīgā grupējuma sakūdīts, viņš atteicās to darīt. Tad Nabuhodonosors zibenīgā pārgājienā iebruka Jūdā, ieņēma Jeruzalemi un aizveda gūstā Joakīmu, kurš pēc tam pazuda bez vēsts Mezopotāmijas plašumos.

Uz troņa nāca Joakīma dēls Joahīns. Tā kā arī viņa politika bija Babilonijai naidīga, Nabuhodonosors ieradās ar milzu armiju un aplenca Jeruzalemi. Joahīns — vai nu aiz vīrišķības trūkuma, vai arī gribēdams glābt Jeruzalemi no nopostīšanas — iznāca no pilsētas un brīvprātīgi nodeva sevi ienaidnieka rokās kopā ar māti, sievām, dēliem un galma augstmaņiem. Lai uzvarētāju pielabinātu, viņš tam uzdāvināja visus cēlmetāla traukus un dārglietas, kādas vien pilī un dievnamā bija atrodamas.

Šoreiz Nabuhodonosors bija nepielūdzams. Kopā ar ķēniņa ģimeni viņš aizveda uz Babiloniju septiņus tūkstošus izcilu jūdu vīru un tūkstoš amatnieku. To vidū bija ari pravietis Ecēhiēls.

Joahīns pavadīja ieslodzījumā trīsdesmit septiņus gadus. Viņu atbrīvoja tikai Jaunbabilonijas ķēniņš Evil- Merodehs, taču nelaimīgais jūdu valdnieks vēlējās pēdējos mūža gadus pavadīt trimdā. Babilonas pilī Joahīnam uņ viņa pieciem dēliem ierādīja atsevišķas telpas, tāpat nozīmēja apkalpotājus un piešķīra pārtiku no ķēniņa muižām.

Joahīna vietā Nabuhodonosors par Jūdas ķēniņu iecēla viņa tēvoci Matanju, piešķirdams tam Cedekija vārdu. Tas bija jau pavecs, vājš un aprobežots cilvēks. Drīz vien viņš nokļuva fanātisko Ēģiptes piekritēju ietekmē, un Jūda atkal uzsāka bīstamās intrigas pret Babiloniju. Ēģiptes tronī nāca faraons Psametihs II, uz kuru Babilonijas apspiestās tautas lika lielas cerības. Jeruzalemē notika slepenas apspriedes ar to sūtņiem, bet ielās musinošas runas turēja kūdītāji un fanātiskie jahvisti.

Jeremija bija pārsteigts un izmisis. Viņš skaidri apzinājās, ka neprāši grūž valsti tieši bezdibenī. Viņš bieži uzstājās ļaužu priekšā ar kaislīgām runām, pūlēdamies tos pārliecināt, ka nedrīkst kaitināt Babilonijas milzi. Tāpat viņš brīdināja daudz necerēt uz Ēģiptes palīdzību. «Arī ar Ēģipti tu paliksi kaunā, kā tu paliki kaunā ar Asuru,» pravietis norāja lētticīgos jūdus.

Jeruzalemiešu pūlis ienīda Jeremiju par to, ka viņš iedrošinājās runāt nepatīkamu patiesību. Galma kliķe, kura izrīkoja ķēniņu, apsūdzēja pravieti nodevībā un sakāves sludināšanā, tāpēc viņš tika apcietināts, ieslodzīts un mocīts. Taču Jeremija palika nelokāms. Tikko izlaists no cietuma, viņš atkal atsāka savu darbību, lai glābtu tēvzemi.

Kad uz troņa nāca faraons Hofra, Babilonijai naidīgais grupējums vairs neslēpa savus nodomus. Tad Nabuhodo- nosors saprata, ka pienācis laiks rīkoties. Straujos pārgājienos viņš ieņēma Jūdu, sagrāba Lahišu un citus cietokšņus un beidzot aplenca valsts galvaspilsētu. Jeruzaleme aizstāvējās varonīgi. Pie ieročiem sauca pat sirmgalvjus, sievietes, bērnus un vergus, kam tika apsolīta brīvlaišana.

Gribēdams glābt pilsētu un dievnamu no galīgas izpostīšanas, Jeremija vēl aizvien skubināja būt apdomīgiem un brīvprātīgi padoties. Tāpēc viņu apsūdzēja nodevībā, un svārstīgais ķēniņš Cedekijs pravieti brīžiem iemeta cietumā, brīžiem atkal atbrīvoja, lai slepšus no sava galma prasītu viņam padomu.

Haldiešu karaspēks veselu gadu nostāvēja pie pilsētas mūriem. Tad pienāca vēsts, ka faraons Hofra ar milzīgu armiju nāk palīgā Jeruzalemei. Nabuhodonosoram vajadzēja izbeigt pilsētas aplenkšanu un doties pretim ēģiptiešu karapulkiem.

Jeruzaleme bija brīva. Pilsētā valdīja neaprakstāms prieks. Līksmā sajūsmā ļaudis klaigāja kā neprātīgi, apskāva cits citu un cildināja faraonu kā savu glābēju. Tikai Jeremija nepiedalījās vispārējā priekā.Zinādams Nabuho- donosora varenību, pravietis neticēja Ēģiptes uzvarai, un viņu mocīja ļaunas priekšnojautas. Turklāt bagātie un privileģētie ļaudis nepildīja savus iepriekš dotos solījumus: neatbrīvoja nabagos no parādu nastas un nepiešķīra brīvību vergiem. Tāpēc pilsētā sākās trūcīgo ļaužu kurnēšana un pat nekārtības, lai gan viņi nupat vēl drosmīgi bija aizsargājuši nocietinājumu mūrus.

Jeremija zaudēja cerības, ka viņam izdosies glābt saprātu zaudējušo Jeruzalemi. Tāpēc viņš nolēma doties uz savu dzimto pilsētu Anatotu, lai pirms sabrukuma nokārtotu savas mantības lietas. Tur pie pilsētas vārtiem viņu apcietināja kā dezertieri, sākumā nežēlīgi sita, bet pēc tam iemeta cietumā. Ķēniņš Cedekijs tomēr pavēlēja Jeremiju atvest uz Jeruzalemi, lai savā neziņā un šaubās uzklausītu pravieša padomu, bet pēc tam palaida viņu brīvībā.

Drīz vien pienāca ziņa, ka ēģiptieši sakauti, un babiloniešu karaspēks atkal parādījās pie Jeruzalemes mūriem.

Aplenkums ilga vēl astoņus mēnešus. Pilsētā plosījās sērgas un bads. Ielās vāļājās tik daudz līķu, ka visus nespēja apbedīt. Nogāja pat tiktāl, ka mātes apēda pašas savus no spēku izsīkuma, bada vai slimībām mirušos bērnus.

586. gadā pirms m. ē. haldieši pārgāja izšķīrējā triecienā un pa mūrī izlauztu robu iebruka pilsētā. Sākās asiņains slaktiņš. Satrakotie jaunbabiloniešu karavīri slepkavoja, laupīja un dedzināja. Dāvida pilsēta drīz vien pārvērtās drupu kaudzē. No dievnama un ķēniņa pils pāri palika tikai gruveši, apkvēpušas mūru paliekas un kolonnu stumbeņi. Jeruzaleme bija beigusi pastāvēt.

Izmantodams vispārējās jukas, ķēniņš Cedekijs kopā ar ģimeni un galma augstmaņiem izkļuva no pilsētas.un aizbēga Pārjordānas virzienā. Viņa tvarstīšanai nosūtītā Babilonijas karavīru vienība panāca Cedekiju Jērikas tuvumā. Nabuhodonosors pavēlēja nogalināt Cedekija dēlus, viņam pašam izdurt acis un pēc tam važās iekaltu aizsūtīja uz Babilonu. Pēdējais jūdu ķēniņš drīz vien nomira pazemes cietumā.

Toties Jeremijam uzvarētājs atļāva palikt Jūdā. Pravietis izmantoja Babilonijas ķēniņa labvēlību, lai izvestu no Jeruzalemes un noslēptu derības šķirstu un upuru altāri.* Taru vēlāk svētie priekšmeti nekad vairs netika atrasti.

Kā tas mezopotāmiešiem bija parasts, iekarotās zemes pilsētu un ciemu iedzīvotājus izsūtīja. Desmitiem tūkstošiem gūstekņu nostādīja kolonnās un sasēja ar garām virvēm. Pātagas šmiukstinot un rupji lamādamies, uzraugi dzina viņus tālajā trimdā. Nelaimīgo cilvēku kolonnas mēnešiem ilgi vilkās baltajā tuksneša tveicē, savu ceļu iezīmēdamas ar kritušo līķiem. Tos, kuri palika dzīvi, ieslodzīja nometnēs Babilonas apkaimē.

Izpostītajā Jūdas zemē atstāja tikai nabadzīgos lauku iedzīvotājus, kuru rīcībā nodeva pamestos laukus, vīna kalnus un dārzus, lai tie uzturētu dzīvības dzirksti. Par gubernatoru Nabuhodonosors iecēla jūdu Gedalju ar rezidenci Mispas pilsētā. Viņa pilī uzturējās arī Jeremija, kurš uzņēmās garīgo aizgādību par jūdu tautas paliekām.

Visā zemē valdīja nabadzība un sabrukums. Nodevu piedzinēji izspieda pēdējo dzīvības sulu no zemniekiem un ganiem, partizāni un sirotāju bandas izlaupīja pilsētas un ciemus. Fanātiskie Asīrijas ienaidnieki slepkavoja tos savus ciltsbrāļus, kurus viņi uzskatīja par atkritējiem un iztapoņām.

Beidzot viņiem izdevās nogalināt ari pašu Gedalju. Pēc

izdarītā atentāta tie aizbēga uz Ēģipti, ar varu aizvezdami sev līdzi arī pravieti Jeremiju. Pravietis dzīvoja Tafnisas pilsētā, šaustīdams savus tautiešus par elkdievības piekopšanu un atkrišanu no jahvisma.[17]

BĀBELES GŪSTS.

Izvestos jūdus sākumā turēja nometnēs un nodarbināja Babilonas izbūvē un kanālu apkalpē, kā arī ķēniņa muižās. Ar laiku, jo sevišķi pēc Nabuhodonosora nāves, viņiem atdeva personisko brīvību. Tad ebreji izveidoja atsevišķus ciemus, kur nodarbojās ar augļkopību un dārzeņkopību. Liela daļa izvesto ebreju nodevās ari tirdzniecībai un kļuva par visai turīgiem ļaudīm, jo Babilona tolaik bija viens no vissvarīgākajiem starptautiskās tirdzniecības centriem. Daži no viņiem kļuva par ievērojamiem finansistiem, un tiem piederēja tūkstošiem vergu. To vidū bija arī tādi, kas ieņēma izcilus amatus valsts pārvaldē un ķēniņa galmā.

Babilona bija milzīga pilsēta ar vairāk nekā miljons iedzīvotāju. Visapkārt tai stiepās divkāršs mūris, kurš bija tik biezs, ka pa to varēju braukt četrzirgu aizjūgs. Vairāk nekā seši simti sardzes torņu uzmanīja, vai pilsētai netuvojas ienaidnieks. No lieliskajiem, ar plakanciļņiem rotātajiem Ištaras vārtiem veda plata, taisna procesiju iela, ko abās pusēs greznoja lauvu attēli. Pilsētas cerrtrā atrādās viens no septiņiem pasaules brīnumiem: Semiramidas gaisa dārzi, kuri bija ierīkoti uz terasēm, ko balstīja no dedzinātiem ķieģeļiem mūrētas arkas.

Babilonā atradās vairāk nekā piecdesmit tempļu. Vissvarīgākais no tiem bija veltīts augstākajam babiloniešu dievam Mardukam. Tā tuvumā augstu debesīs pacēlās zikurāts — septiņstāvu tornis, kuram bija jau vairāk nekā divi tūkstoši gadu. Pašā tā virsotnē saulē vizmoja no gaiši zilām glazētām plāksnītēm celta svētnīca, kurā mita Marduks.

Šauro ieliņu labirintos virmot virmoja trokšņaino ļaužu bari. Cauri gājēju drūzmai spraudās kamieļu karavānas, ar precēm piekrauti pajūgi un dievbijīgu svētceļotāju procesijas. Pilnā kaklā auroja pārdevēji, lielīdami savas preces, šķērsieliņās no amatnieku darbnīcām atskanēja

apdullinoši blīkšķi. Ļaužu burzmā varēja dzirdēt visdažādākās valodas, jo metropolē saplūda ceļinieki no visām pasaules malām.*

No mazās, provinciālās Jeruzalemes uz lielās pasaules trokšņaino centru šurp atvestajiem jūdiem viss Babilonā redzētais bija satraucošs pārdzīvojums un tajā pašā laikā arī bīstams drauds. Dažs labs no tiem ātri pārtautojās, bet citi, kuri neticēja, ka viņiem kādreiz būs iespējams atgriezties, nosprieda samierināties ar jauno dzīvi un iekārtoties tajā pēc iespējas ērtāk.

Lielumlielo daļu šurp atvesto tomēr kremta trimdas slimība — ilgas pēc dzimtenes. Šie optimisti sēdēja it kā uz mantu aizsaiņiem, aizvērdami acis pret jaunās dzīves iespējām un nepacietīgi gaidīdami, kad beidzot Jahve satrieks Babilonu un ļaus viņiem atgriezties tēvzemē. Jeremija, kurš pastāvīgi sarakstījās ar aizvestajiem, brīdināja viņus neļauties maldinošām ilūzijām un ieteica jaunajā dzīves vietā celt mājas un iekārtot dārzus. Bet pravieša saprātīgā balss tikai vēl padziļināja viņu sarūgtinājumu. Dzimtenes ilgās tvīkstošie bieži sapulcējās Eifratas krastā un sāpju pilnā balsī dziedāja savas sēru dziesmas. Vēlāk dzejnieks, kurš sacerējis 137. psalmu, šādos vārdos pauda viņu izjūtas:

«Pie Bābeles upēm

tur mēs sēdējām un raudājām,

kad pieminējām Cionu.

Ja es tevi aizmirstu, Jeruzaleme,

tad lai nokalst mana labā roka!

Mana mēle lai pielīp pie aukslējām,

ja es tevi nepieminētu,

ja es neatzītu Jeruzalemi

par savu augstāko prieku!»

Pretēji Izraēla ķēniņvalsts iedzīvotājiem, kurus 722. gadā pirms m. ē. aizveda asīrieši, tos izkliedēdami tā, ka tie bez pēdu pagaisa Āzijas tautu jūrā, jūdi turējās vienkop ciemos un pilsētiņās. Tur viņi piekopa savas senās tradīcijas, svinēja sabatu un visus citus reliģiskos svētkus, bet, tā kā Jeruzalemes dievnama vairs nebija, tad sapulcējās kopām lūgsnām savu vadītāju mājās. Šādas sapulcēšanās kļuva par nākamo sinagogu iedīgli.

Ebreju kopienām joprojām bija savi priesteri, pravieši un sabiedriskie vadītāji. Līdzās tiem parādījās rakstu zinātāji, kuri rūpējās par tautas gara mantu savākšanu un sakārtošanu. Vairākus rakstu rituļus izsūtītie bija paspējuši iznest no degošā dievnama, taču daudz vēsturiska un tiesiska materiāla vajadzēja uzrakstīt no mutvārdu nostāstiem. Tas bija kārtējais posms svēto rakstu izveidošanā, kuri galīgo apstrādi guva pēc atgriešanās no Bābeles gūsta.

Trimdinieki centās izprast savu nedienu cēloņus, apcerēt savu vēsturi. Ciešanas padzi|ināja viņu attieksmi pret Jahvi. 2. un 5. Mozus grāmatā Jahve ir atriebīgs dievs, kurš par tēvu grēkiem piemeklē bērnus līdz ceturtajam augumam. Bet vai patiesi dievs varētu būt tik netaisnīgs, ka bezvainīgos sodītu tāpat kā vainīgos? Kopus atbildība nesaskanēja ar morāles principiem, un tālab vajadzēja rast citu izskaidrojumu postam, kāds bija piemeklējis jūdu tautu. Atbilde uz šiem urdošajiem jautājumiem bija mesiā- nisma ideja. Jūdu tauta šķita Jahves izredzēta, lai ar ciešanām šķīstītos no grēkiem un pasludinātu pasaulei viena vienīga, universāla, cilvēci mīloša dieva slavu.

Galvenais šādas mesiāniskas domas aizstāvis bija pravietis Ecēhiēls, kurš jau 597. gadā pirms m. ē. bija ticis izvests uz Babiloniju. Viņš sludināja principu, ka katrs cilvēks pats atbild par saviem pārkāpumiem. So individuālās atbildības principu pravietis pauda šādos vārdos:

«Ikvienam, kas grēku dara, jāmirst. Bet dēlam nav jānes sava tēva noziegums, un tēvam nav jānes dēla noziegums. Taisnam tiek alga par viņa taisnību, un'bezdievim sods par viņa bezdievību.»

Tas bija milzu solis uz priekšu monoteisma ētiskā padziļināšanā, atriebīgā cilts dieva jēdziena atmešana. Tā kā, viņaprāt, jūdu tauta bija izredzēta svarīgai vēsturiskai misijai, pravietis apokaliptiskās vīzijās pareģoja visu tās apspiedēju iznīcināšanu un jūdu tautas galīgo triumfu tuvā nākotnē. Kādu dienu, sludinādams savā mājā, viņš ticīgajiem paziņoja, ka Jahve viņu aizvedis nākamajā, atjaunotajā Jeruzalemē. Kāds noslēpumains vīrs viņu izvadājis pa pilsētu un atjaunotās svētnīcas pagalmu, bet Jahve viņam piekodinājis visu vērīgi ielāgot, lai viņš varētu saviem ciltsbrāļiem sniegt precīzu ziņojumu.

Tādējādi tika uzmundrināts svešumā aizsūtīto gars un tajos iepotēta pārliecība, ka viņi kādreiz atgriezīsies savā tēvu zemē un viņu ķēniņš būs Dāvida pēctecis, kurš Jahves vārdā valdīs mūžu mūžos taisnībā un mierā.

ATGRIĒŠANĀS.

Pēc Nabuhodonosora nāves Jaun- babilonijas valsts sāka pagrimt. Tā pēctecis, ķēniņš Nabonids, nebija ne izcils karavadonis, ne lietpratīgs valsts vadītājs. Viņa prātu nodarbināja vienīgi reliģiskie jautājumi un pagātnes pieminekļi, kurus viņš lielā daudzumā bija sakrājis savā pilī. Dzīdamies pēc valsts nostiprināšanas, ķēniņš visām pakļautajām tautām atņēma viņu dievekļu tēlus un savāca tos Babilonā. Ar to viņš savos pavalstniekos radīja dziļu neapmierinātību. Pēc kāda laika ķēniņš pavisam zaudēja saprātu un, atsacīdamies no valsts pārvaldes jautājumu kārtošanas, pārcēlās uz tālu pili Sīrijas tuksneša nomalē Arābijas ziemeļos. Galvaspilsētā kopš šā laika valdīja viņa dēls Belsacars.

Pa to laiku pār Mezopotāmiju savācās jauni politisku draudu mākoņi. 558. gadā pirms m. ē. Ansanā uz troņa nāca Kīrs. Šis maz pazīstamais cilts virsaitis pēc astoņu gadu ilgas valdīšanas izrādījās bargs un ģeniāls karotājs, kurš pakļāva mēdiešus un pasludināja sevi par persiešu ķēniņu.

Nabonids pret jauno iekarotāju izveidoja savienību, kurā bez Haldejas ietilpa Lidijas ķēniņš Krēzs, Sparta un faraons Amasiss. Kīrs pieņēma šo izaicinājumu, uzvarēja Krēzu un īsā laikā ieņēma Mazāziju. Tad viņš devās pret galveno ienaidnieku — Haldeju. 540. gadā pirms m. ē. Kīrs to sakāva un gadu vēlāk bez cīņas ieņēma Babilonu. Varenā cietokšņa vārtus viņam atvēra dieva Marduka priesteri, kuri Nabonida jaunās reliģiskās politikas dēļ jutās apdraudēti.

Nepilnos divdesmit gados pēc uzkāpšanas tronī Kīrs kļuva par valdnieku milzīgā lielvalstī, kuras robežas sniedzās no Indijas līdz Vidusjūrai. Tautas, kuras Haldeja bija apspiedusi, sveica viņu kā atbrīvotāju. Kīrs izrādījās pavisam cita veida iekarotājs un valstsvīrs. Atšķirībā no Asīrijas un Haldejas ķēniņiem viņš iekaroto zemju tautas nenogalināja, nenopostīja to pilsētas un saviem karavīriem neatļāva laupīt. Iekarotajās zemēs turpinājās ierastais dzīves ritms, tirgoņi un amatnieki, tāpat kā agrāk, mierīgi darīja savu darbu.

Persiešu ķēniņš arī vēl citādā ziņā izrādījās jaunu laiku cilvēks. Tautām, kuras Haldeja bija paverdzinājusi, viņš piešķīra tālejošu autonomiju un atdeva tām viņu uz Babilonu aizvestos dievekļus. Viņa reliģiskā un politiskā iecietība izpaudās vēl arī tādējādi, ka pārvietotajām ciltīm viņš

ļāva atgriezties kādreizējās dzīves vietās un atdeva tām agrāk nolaupītos svētnīcu rituālos traukus un dievu tēlus.

Svešumā aizvestie jūdi apsveica Ķīru ar neaprakstāmu sajūsmu. Viņi to uzskatīja ne tikai par brīvības nesēju, bet par Jahves sodošo roku, tā sūtni un mīluli. Priesteri un pravieši saviem nedienu biedriem paziņoja, ka viņu glābējs esot «dieva svaidītais», «mesija», «izredzētais» un «Jahves sūtīts gans».

Viņu cerības ātri piepildījās. Nepilnu gadu pēc Haldejas iekarošanas Kīrs ar speciālu dekrētu atļāva jūdiem atgriezties Jeruzalemē. Viņš pat pavēlēja, lai tiem tiktu atdoti visi liturģiskie trauki, ko Nabuhodonosors bija pie- vācis Jeruzalemes svētnīcā. Jūdiem atdeva trīsdesmit zelta un tūkstoš sudraba bļodas, trīsdesmit zelta un četri simti desmit sudraba kausus, kā arī tūkstoš citu liturģisko piederumu.

Sagatavošanās ceļam mājup bija visai ilga. Vajadzēja sastādīt sarakstus, lai zinātu, kuri no izvestajiem vēlas atgriezties, un savākt tos sevišķās nometnēs. Ne jau visi gribēja doties atpakaļ. Turīgie ļaudis, kuriem piederēja tirdzniecības uzņēmumi un zemes īpašumi, kā arī tādi, kas atradās augstos valsts amatos, nemaz neilgojās atgriezties izpostītajā, noplicinātajā un provinciālajā jūdu zemē. Tomēr visi, kā nabagie, tā bagātie, devīgi ziedoja līdzekļus Jeruzalemes dievnama atjaunošanai, tā ka repatrianti veda sev līdzi šim nolūkam savāktas milzu vērtības.

Atgriezties vēlējās gandrīz piecdesjnit tūkstoš cilvēku, ieskaitot sievietes, bērnus un kalpus. Lielākoties tie bija cilvēki, kuriem trimdā nebija sevišķi veicies, tad vēl patrioti, kvēli Jahves piekritēji, priesteri, pravieši un Levija cilts dēli.

Karavāna, kura devās tālajā ceļā, izstiepās vairāku kilometru garumā, jo bez cilvēkiem tur bija 736 zirgi, 245 zirgēzeļi, 6720 nastu nesēji ēzeļi un 435 kamieļi. Gājienu vadīja virspriesteris Jozua, Zerubabels un divpadsmit no cilšu vecajiem izvēlēti vīri. Viņi gāja pa veco, iemīdīto tirgoņu karavānu ceļu vispirms augšup gar Eifratu, paejot garām Ninīvesdrupām, līdz Hāranai, bet no turienes pa jau pazīstamo Ābrahāma maršrutu gar Damasku un Hermona kalnu tālāk uz Ģenecaretes ezeru līdz Jūdas ķēniņvalsts robežām.

l3n tad kādu dienu starp klinšu kraujām iznira Jeruzalemes drupas. Nogurušie ceļinieki raudāja, aiz prieka smējās un skaitīja Jahvem par godu aizrautīgas lūgsnas.

DZĪVES JAUNCELSME.

Dzīve sagrautajā Jeruzalemē bija neizsakāmi grūta. Repatriantiem vispirms vajadzēja rast sev pajumti un kaut cik novākt drupas no pilsētas ielām. Tāpēc viņi tikai septītajā mēnesī pēc atgriešanās uzcēla Jahvem upuru altāri, bet otrā gadā ķērās pie dievnama atjaunošanas.

Kad to uzzināja samarieši, viņi atsūtīja pārstāvjus un lūdza atjauju arī viņiem piedalīties svētnīcas būvdarbos, taču Zerubabels un Jozua noteikti noraidīja piedāvāto palīdzību. Pret samariešiem, kuri bija nometināti Ziemeļkānaānā pēc izraēliešu izvešanas, viņi izturējās ar nicināšanu, lai gan arī tie tāpat pielūdza Jahvi.

Šādas attieksmes sekas izrādījās visai nepatīkamas. Samarieši un citas ciltis, kuras bija apmetušās bez iedzīvotājiem palikušajos jūdu zemes apvidos, ar neparastu ietiepību pretojās atjaunošanas darbiem, rīkodami bruņotus uzbrukumus, nopostīdami jau uzceltos mūrus un ar dažādām intrigām sēdami apjukumu Jeruzalemē. Beidzot jūdi, kurus bija nogurdinājušas grūtības un arvien sliktākie dzīves apstākļi, pārtrauca dievnama atjaunošanu un pievērsās ikdienas darbam iztikas sagādāšanai. Rūpēs par dienišķās maizes kumosu viņi pret reliģijas jautājumiem sāka izturoties vienaldzīgi un par svētnīcu vairs neraizējās.

Tā pagāja piecpadsmit gadu. Pasaulē pa šo laiku bija notikušas lielas pārmaiņas. Kīrs 529. gadā pirms m. ē. bija kritis kaujā pret tautām, kuras uzbruka viņa valsts ziemeļu robežām, un tronī nāca viņa dēls Kambīzs. Viņš valdīja tikai septiņus gadus, bet šajā laikā paspēja iekarot visu Ēģipti un tādējādi radīja visplašāko impēriju senās pasaules vēsturē. Persijas nākamā ķēniņa Dārija I (522.— 485. g.) valdīšanas laikā pravieši Hagajs un Zaharja šaustīja jeruzalemiešu nevīžību un Jahves vārdā paskubināja tos atkal pamēģināt atjaunot templi.

Taču arī šoreiz radās grūtības. Persiešu satraps Tatnajs, kuram bija padota Kānaāna, nosūtīja uz Jeruzalemi komisiju, lai tā pārbaudītu, ar kādām tiesībām tiek atjaunots Jeruzalemes templis. Tā kā jūdi atsaucās uz Ķīra dekrētu, viņš savam valdniekam lūdza norādījumus, ko darīt tālāk. Dārijs bija iecietīgs cilvēks. Viņa uzdevumā tika izdarīti meklējumi Ekbatanas arhīvā, kur atrada Ķīra dekrētu. Tāpēc ķēniņš pavēlēja satrapam, lai viņš ne tikai kā netraucētu svētnīcas atjaunošanas darbus, bet pat palīdzētu

repatriantiem, piegādājot tiem būvmateriālus un dzīvniekus dedzināmiem upuriem.

Celtniecība ilga četrarpus gadus. Jahves jaunais miteklis ne ar ko neatgādināja agrāko grezno Salamana celto templi. Nabadzīga, maza, bez jebkādiem izgreznojumiem uzceltā svētnīca nožēlojamā kārtā atgādināja pašas zemes postu un pagrimumu. Vissvētākā vieta, kur agrāk noslēpumainā mirdzumā atdusējās zelta derības šķirsts, tagad bija tukša. Jeruzaleme pati vēl bija milzīga gruvešu kaudze, un tur tikai vietumis rēgojās uz ātru roku sakleķētas mājeles, kas deva pajumti nedaudzajiem pilsētas iemītniekiem.

EZRAS MISIJA.

Kopš dievnama atjaunošanas bija pagājuši četrdesmit trīs gadi. Uz Persijas troņa nāca Artakserkss I (465.—424. g. pirms m. ē.). Babilonā tolaik dzīvoja mācīts un Mozus bauslībā izglītots vīrs, vārdā Ezra. Atbraucēji no Jeruzalemes atveda viņam satraucošas ziņas, ka jūdu tauta kļuvusi nolaidīga reliģisko pienākumu izpildē un tai draudot pārtautošana jaukto laulību pēc ar apkārtējām arābu ciltīm.

Ezra bija jau krietni gados, taču, neraugoties uz to, apņēmās tūlīt doties uz Jūdu, lai uzmundrinātu savu tautu.

Artakserkss, kuram Ezra lūdza atļauju aizbraukt, uzņēma viņu ļoti labvēlīgi. Ķēniņš viņam ne tikai kā neliedza izbraukšanas atļauju, bet no saviem dārglietu krājumiem ziedoja arī daudz zelta un sudraba Jeruzalemes svētnīcas izrotāšanai. Bez tam viņš Kānaānas pārvaldniekam deva norādījumu sirmajam jūdu repatriantam izmaksāt simt talentu sudraba un apgādāt viņu ar nepieciešamo pārtiku.

Ezra savukārt izsludināja ziedojumu vākšanu starp Babilonā dzīvojošiem tautiešiem un, sadabūjis tādā ceļā ievērojamas vērtības, 458. gadā pirms m. ē. devās tālajā ceļā. Ar viņu kopā gāja, neskaitot sievietes un bērnus, 1576 vīrieši, kuri bija nolēmuši atgriezties dzimtajā zemē.

Pēc četrus mēnešus ilga ceļojuma repatrianti sasniedza Jeruzalemi. Ezra sparīgi ķērās pie reformām, kurām vajadzēja veicināt Jūdas atdzimšanu. Tas, ko viņš redzēja Jeruzalemē, viņu bezgala sarūgtināja. Tā kā ebreju sieviešu trūka, daudzi jūdi bija apprecējušies ar kānaāniešu, hetiešu, filistiešu, jebusiešu, amoniešu, moābiešu, ēģiptiešu

un amoriešu meitām. Pat priesteriem un tautas vadītājiem bija cittautiešu sievas. Jeruzalemes ielās skanēja visdažādāko valodu un izlokšņu juceklis, un izredzētajai tautai draudēja drīza iznīcība.

Ezra bija dziļi satriekts. Viņš sadriskāja savu apmetni, izmisumā plosīja bārdu un augu dienu, pārmēra raižu kremsts, sēdēja kā sastindzis. Pie viņa sapulcējās ļaudis, kuriem vēl dārgs bija dieva vārds, lai kopīgi pielūgtu Jahvi.

Vakara upuru laikā Ezra dievnama priekšā nokrita ar seju uz zemes un tik gauži raudāja un vaimanāja, ka viņam līdzi sāka raudāt arī visi tur sapulcējušies jeruza- lemieši.

Pateicoties Ezrās pūliņiem, beidzot tika pieņemts lēmums, ka visiem, kuri bija apprecējuši sveštautu sievas, trīs dienu laikā vajadzēja aizsūtīt tās projām, citādi viņiem draudēja mantas un pilsoņu tiesību zaudēšana. Nesaudzīgais dekrēts padarīja nelaimīgas un izjauca daudz ģimeņu, jo atrāva iemīļotas sievas no saviem vīriem un gādīgas mātes no bērniem. Turklāt tas pasliktināja attiecības arī ar apkārtējām tautām,-kuras apvainojās, ka viņu meitas tik nevērīgi tika atstumtas. Jūdu tauta gan saglabāja savu rases 1111 reliģisko nošķirtību, taču kopš šā laika dzīvoja pilnīgā izolācijā naidīgā vidē.

NEHEMIJAS MISIJA.

Artakserksa I galmā Sūzās augstajā dzērienu devēja amatā bija jūds Nehe- mija. Kādu dienu pie viņa ieradās no Jeruzalemes cilvēks, vārdā Hananija, un pastāstīja par Jūdas traģisko stāvokli. Galvaspilsētas mūri vēl aizvien gulēja drupās. Bagātnieki apspieda nabagos, par parādiem atņēma tiem tīrumus, vīna kalnus un dārzus un piespieda vergu darbos strādāt pat viņu dēlus un meitas. Nodevas, augļošana un nežēlīga izsūkšana bija novedusi tautas lielāko daļu galīgā postā, bet priesteri un bagātnieki dzīvoja bezrūpīgā pārticībā.

Nelāgās vēstis satrauca Nehemiju līdz dvēseles dziļumiem. Daudz dienu viņš raudāja, bēdājās, gavēja un lūdzās Jahvi, lai tas apžēlotos par ciltsbrāļu sūro likteni dzimtajā pusē.

Beidzot persiešu ķēniņš pamanīja, ka viņa dzērienu devējs, pasniedzot valdniekam vīnu, ir noskumis un noraizējies, un pajautāja, kas nospiež tā sirdi.

«Kādēļ tavs vaigs ir noskumis,» ķēniņš vaicāja, «un tomēr tu taču neesi slims? Tas nav nekas cits kā sirds skumjas!»

Nehemija savam kungam pastāstīja, ko bija dzirdējis no Hananijas:

«Lai dzīvo ķēniņš mūžīgi! Kā gan lai mans vaigs nebūtu noskumis, kad pilsēta, manu tēvu kapu vieta, ir izpostīta un tās vārti sadedzināti ugunīs?»

Tālāk ķēniņš viņam jautāja:

«Ko tad tu lūdz?»

Nehemija pēc dedzīgas lūgsnas visu izklāstīja ķēniņam un teica, ka vēloties atgriezties Jeruzalemē:

«Ja tas ķēniņam labi šķiet un tavs kalps ir patīkams tavā priekšā, tad es lūdzu, ka tu sūti mani uz Jūdu, uz manu tēvu kapu pilsētu, lai es to atkal uzceļu.»

Artakserkss ieredzēja savu dzērienu devēju un tam pilnīgi uzticējās. Viņš ne tikai atļāva Nehemijam doties uz Jeruzalemi, bet pat iecēla par Jūdas pārvaldnieku un deva lidzi vēstuli ķēniņa mežu pārraugam ar norādījumu pilsētas mūru un namu. atjaunošanai izsniegt tik daudz būvmateriālu, cik vien vajadzīgs, turklāt kā apsardzi sūtīja viņam līdzi spēcīgu persiešu kājnieku un jātnieku vienību.

Nehemija ieradās Jeruzalemē 445. gadā pirms m. ē. Trīs dienas, vietējiem iedzīvotājiem nezinot, viņš sīki apskatīja sagrautos mūrus un ugunsgrēkā apdegušos pilsētas vārtus un tikai pēc tam darīja zināmus savas ierašanās iemeslus:

«Jūs redzat nelaimi, kādā mēs esam, ka Jeruzaleme ir izpostīta un tās vārti sadedzināti ugunī. Nāciet un atkal uzcelsim Jeruzalemes mūrus, lai mēs vairs ilgāk nebūtu par apsmieklu!»

Pilsēta bija pilnīgi neaizsargāta, atdota tuksneša laupītāju un jūdu pamestajās zemēs apmetušos cilšu žēlastībai.

Nehemija nekavējoši ķērās pie darba. Atsevišķām dzimtām, ieskaitot arī priesteru ģimenes, tika ierādīti noteikti mūru posmi, un ļaudis, Nehemijas spara un apņēmības uzmundrināti, knaši ķērās pie darba.

Samariešu, amoniešu, arābu un citu naidīgo cilšu vadītāji zobojās par ebrejiem, neticēdami, ka tie spēs no jauna uzcelt mūrus. Amoniešu priekšnieks Tobijs ņirdzīgi paziņoja:

«Lai viņi ceļ ko celdami, ja lapsa uzkāps uz tā, tā sagraus viņu akmeņu mūri!»

Bet, kad mūri jau bija līdz pusei uzcelti, nelabvēli apskaitās un ieņēma naidīgu nostāju, gatavodamies bruņotam uzbrukumam. Nehemija neļāvās iebiedēties un organizēja pretestību. Celtnieki tika apbruņoti ar zobeniem, šķēpiem, lokiem un vairogiem.

«Darbs ir liels un plašs,» Nehemija paskaidroja, «un mēs uz mūra esam tālu cits no cita atšķirti. Tanī vietā, kur jūs dzirdēsiet taures skaņu, tur sapulcējieties pie mums … Tā mēs veicām mūru darbu, un proti, tā, ka puse no mums turēja gatavībā šķēpus no rīta ausmas sākuma, līdz kamēr parādījās zvaigznes.»

Kopš tā laika puse jeruzalemiešu strādāja būvdarbos, apjozušies zobenus, bet otra puse dienu un nakti turējās gatavībā atsist uzbrukumu. Gar mūri izvietotiem taurētājiem vajadzēja aicināt apsargus uz apdraudētiem posmiem.

To redzot, naidnieki neiedrošinājās ielaisties atklātā cīņā un nolēma rīkoties ar viltu. Četras reizes viņi mēģināja izvilināt Nehemiju no pilsētas ar ieganstu, ka gribot uzsākt ar viņu pārrunas un noslēgt mieru, bet, kad tas neizdevās, pūlējās pilsētā sēt bailes un sajukumu, izmantojot uzpirktus jūdu nodevējus.

Taču Nehemija bija modrs un neatlaidīgi tiecās uz mērķi. Jeruzalemieši dienu un nakti drudžaini strādāja būvdarbos, bieži vien neizgulējušies un neapmainījuši drēbes. Tāpēc arī jau pēc piecdesmit divām dienām mūri atkal pacēlās no gruvešiem, un galvaspilsēta varēja ar atvieglinājumu uzelpot.

Tagad Nehemija ķērās pie sabiedrisko lietu kārtošanas. Nabadzībā nonākušos iedzīvotājus viņš atbrīvoja no smagās nodevu un nodokļu nastas, apmierinādamies tikai ar visai pieticīgām piegādēm sava nama uzturēšanai. Pēc tam viņš sasauca sapulci un lika bagātniekiem zvērēt, ka viņi nepiedzīs augļus par aizdevumiem un atdos nabagajiem parādu un augļošanas ceļā atņemtos laukus, vīna kalnus un dārzus.

Izpildījis savu misiju, Nehemija pēc divpadsmit gadiem atgriezās Sūzu pilī, kur atkal stājās goda pilnajā dzērienu devēja amatā.

Pēc pāris gadiem viņš atkal devās uz Jeruzalemi, lai pārliecinātos, kā klājas viņa ciltsbrāļiem. Ar sašutumu Nehemija redzēja, ka stāvoklis atkal pasliktinājies. Visvairāk pravieti sāpināja priesteru alkatība, jo viņi Ievītiem un dziedātājiem neizmaksāja tiem pienākošos daļu no desmitās tiesas, un tāpēc tie bija pametuši darbu dievnamā un iztikas iegūšanai apstrādāja zemi. Vēl ļaunāk bija tas, ka neviens neievēroja sabatu. Laucinieki sabatā mina vīna spiedes, ieveda Jeruzalemē visādas zemkopības preces un iepirkās pilsētas veikalos. Sabatā bija atļauts tirgoties pat Jeruzalemē dzīvojošiem Tīras tirgoņiem.

Nehemija ar lielu apņēmību likvidēja nekārtības dievnamā un sabata priekšvakarā lika aizslēgt pilsētas vārtus, lai nenotiktu nekāda tirgošanās.

Viņš atklāja arī, ka jūdi no jauna pasākuši stāties laulībā ar sveštautu sievām. Jauktajās laulībās dzimušie bērni pat neprata vairs ebreju valodu. Un ari kāds no virspriestera dēliem bija apprecējis svešas izcelsmes sievu. Uztraucies par šādām nebūšanām, kuras bija iespiedušās pat priesteru aprindās, Nehemija izsauca pie sevis visus vainīgos, bargi tos norāja un nolādēja, dusmās dažam labam iezveļot pat ar dūri vai izplūkājot bārdu. Pēc tam viņš lika visiem apzvērēt, ka tie atsacīsies no apprecētajām sveštautu sievām. Tos, kuri viņa pavēlei nepaklausīja, to skaitā arī virspriestera dēlu, Nehemija padzina no Jeruzalemes.

«VAI TAD ES ESMU SAVA BRĀĻA SARGS!»[18]

Dāvida valsis sadalīšanās Izraēlā un Jūdā drīz vien izrādījās par vienu no vislielākajām traģēdijām ebreju tautas vēsturē. Lai par to pārliecinātos, pietiek minēt dažus faktus. Salamans nomira 932. gadā pirms m. ē., bet 721. gadā krita Samarija, Izraēla valstiņa tātad pastāvēja drusku vairāk nekā divi simti gadu. Jūda, kura bija aicinājusi Asīriju palīgā pret brālīgajām izraēliešu ciltīm, paglābās tikai tādā kārtā, ka f kļuva par sava šķietamā glābēja vasali. Jau divdesmit gadu pēc Samarijas iznīcināšanas Asīrijas ķēniņš stāvēja pie Jeruzalemes mūriem, un, tikai pateicoties laimīgai nejaušībai, Jūdas valsts toreiz nezaudēja savu neatkarību. Tā pastāvēja vēl simts piecpadsmit gadu, tas ir, līdz 586. gadam pirms m. ē., ' kad Nabuhodonosors nopostīja Jeruzalemi.

Šīs traģēdijas cēloņi bija visai sarežģīti. Kā mums" jau zināms, ziemeļu un dienvidu ciltis aizvien bija šķīris dziļš etnisks un politisks antagonisms. Dāvida un Salamana laikā tās samierināja kopējās valsts intereses un kopējs reliģisks centrs, par kādu kļuva Jeruzalemes templis. Pēc atšķelšanās Izraēla izlauzās arī no šīs tik svarīgās kopības un nodibināja pati savus kulta centrus Bētelē un Danā. Šī reliģiskā sašķelšanās noveda ne tikai pie pilnīgas abu ebreju valstiņu garīgas atsvešinātības, bet fatāli ietekmēja arī to ārējās attiecības.

Brīdi pakavēsimies pie notikumiem Izraēlā. Ja runājam par šīs valstiņas tautību sastāvu, tad jāatzīmē, ka izraēliešu ciltis vēl aizvien tur bija mazākumā. Tā$ izjuta spēcīgu spiedienu no dažādu Kānaānas tautību puses, kuras varēja lepoties ar

bagātīgām reliģiskām un kultūras tradīcijām. Jeroboāmam un citiem Izraēla ķēniņiem ar to vajadzēja nopietni rēķināties, un tāpēc šeit Jahves kults pieņēma elkdievības raksturu. Tas izr paudās zelta teļa tēla uzstādīšanā un tajā apstāklī, ka no valsts tika padzīti ortodoksālā jahvisma pārstāvji — priesteri un Ievīti.

Vājais Izraēls tāpat nevarēja sekmīgi aizstāvēties pret kaimiņvalstu Feniķijas un Damaskas intrigām un mahinācijām. Sveštautu kulti Izraēlā iesakņojās aizvien spēcīgāk, un dažbrīd šķita, ka jahvisms lemts iznīcībai, Ahaba un viņa sievas feniķietes Izebeles laikā cīņa pret jahvismu pieņēma jau asiņainu raksturu. No Bībeles mēs uzzinām, ka dedzīgā feniķiešu dievu piekritēja vajāja un slepkavoja Jahves praviešus. Tiesa, Elijas vadībā notika sacelšanās, taču tā nevarēja uzvarēt, jo pravietim vajadzēja bēgt pāri Izraēla robežām. Tikai jahvistu grupējuma vadonis Jehus guva uzvaru pār svešajiem kultiem. Taču tas bija īslaicīgs triumfs, jo viņš pats, gribēdams nodrošināt sev zemes iedzīvotāju vairākuma atbalstu, drīz vien pievērsās elkdievībai. Pat pirmais Izraēla ķēniņš Jeroboāms, kuru taču izvirzīja pravieša Ahijas vadītie jah- visti, bija galvenais reliģiskās šķelšanās vaininieks. Vispār, ja mēs no šāda viedokļa palūkojamies uz Izraēla vēsturi, tad ar izbrīnu redzam, ka Bībele vai nu apsūdz tās ķēniņus svešu dievu kultā, vai arī noklusē viņu reliģisko darbību, kam tāpat ir sava nozīme. Citiem vārdiem runājot, izrādās, ka viņu vidū nav bijis neviena uzticīga jahvista, kurš būtu izpelnījies Bībeles vēsturisko grāmatu sastādītāju uzslavu.

Bet kā viss noritēja Jūdā? Varētu likties, ka šai valstij, kuru kalni šķīra no kaimiņzemju ietekmes un kurai piederēja tradicionālais Jahves kulta priekšmets, derības šķirsts, valstij, kur ebreju tautas iedzīvotāji bija ievērojamā pārsvarā, būtu vajadzējis kļūt par Mozus ticības balstu. Taču arī tur aizvien jo kupli zēla svešu dievu kulti. Bībele apsūdz astoņus Jūdas ķēniņus vai nu elkdievībā, vai arī priesteru vajāšanā. Ahasja upurēja pats savu dēlu kā dedzināmo upuri uz svešu dievu altāra, Joass nogalināja priesteri Zaharju par to, ka tas viņam bija pārmetis elkdievību, Manase uzsāka asiņainu Jahves piekritēju vajāšanu.

Tomēr, neraugoties uz visu, Jūdā jahvismam bija daudz sīkstāks sakņojums. Pateicoties tādiem ķēniņiem kā Asa, Jo- šafats, Jotāms, Hiskija un Josija, Mozus ticība atdzima aizvien no jauna, līdz beidzot izcīnīja sev pārsvaru pār svešo dievu pielūgšanu. Šai ziņā sevišķi nopelni ir Josijam, kurš izdarīja dziļas reliģiskas reformas un atjaunoja 5. Mozus grāmatā ietvertās tiesiskās normas.

Abas ebreju valstiņas bija pārdzīvojušas ilgu un grūtu reliģisko cīņu izraisītos satricinājumus. Vēl ļaunāk bija tas, ka šīs cīņas tūkstošiem pavedienu saistījās ar starptautisko politisko spēku sistēmu. Samarijā un Jeruzalemē savā starpā cīnījās grupējumi, kuri meklēja atbalstu gan Sīrijā, gan Asīrijā, gan Ēģiptē. Tādējādi Izraēls un Jūda kļuva par rotaļlietu politiskās intrigās, kuras galu galā noveda pie šo valstiņu sabrukuma.

Pasliktinājās arī iekšējās sociālās attiecības. Kā tas parasti mēdz būt, ilgstoši kari, savstarpējas cīņas, dinastiski apvērsumi un reliģiskas jukas abās zemēs izraisīja ne tikai anarhiju, bet tāpat padziļināja šķiru pretrunas. Smagās nodokļu nastas un parādu jūga nomāktās plašās tautas masas kļuva aizvien nabadzīgākas, bet nelielais privileģēto slānis savās rokās sarausa aizvien lielākas bagātības. Parādījās tādi pravieši kā Amoss, Jeremija un Nehemija, kuri skarbi nosodīja apspiešanu, augļošanu, izmantošanu un varmācību, ko piekopa bagātnieki, taču — kā tas vispār zināms — pamācības, sprediķi un aicinājumi laboties nekad nav spējuši grozīt vēstures gaitu.

Kā ilustrācija sacītajam var noderēt jau pieminētā izraēliešu zemnieka vēstule, kura atrasta 1960. gadā Rišon-Lecionas tuvumā. Pēc zinātnieku domām, tā radusies 7. gadsimtā pirms m. ē. Vēstule sastāv no četrpadsmit uz māla krūkas lauskām rakstītām rindām. Tā ir bojāta un nav visa saglabājusies, taču vēstules saturs pilnīgi skaidrs. Zemnieks, kurš nupat pabeidzis ražas novākšanu, sūdzas, ka nodevu piedzinējs bez jebkāda pamata atņēmis viņam uzmetni. Ja mēs atcerēsimies, ka uzmetnis nabadzīgajiem izraēliešiem noderēja arī kā apsegs naktīs, mums kļūs skaidrs tālaika nodokļu sistēmas ne- žēlīgums. Uzmetnis droši vien bija nabadzīgā zemes rūķa vienīgā bagātība.

Ar laiku tomēr pat bagātie ļaudis kļuva par karu un politisko juku upuriem. Zemi izpostīja daždažādi iebrucēji, bet augstos meslus, kurus vajadzēja maksāt kaimiņu valstīm, sedza tie, kuriem vēl piederēja zelts un sudrabs, jo no noplicinātās tautas vairs nekas nebija izspiežams. Asiņainajam uzurpatoram Manahēmam, neraugoties uz valdošo teroru, vajadzēja balstīties uz Asīriju, lai noturētos pie varas. Tiglats Pilesars III par šādiem pakalpojumiem pieprasīja drausmīgi augstu samaksu tūkstoš talentu sudraba apmērā. Manahēms šo summu savāca tādā veidā, ka iekasēja no bagātniekiem pa piecdesmit seķeļu sudraba. Tā kā talentā bija trīs tūkstoši se- ķeļu, tad viņš savam protektoram samaksāja trīs miljonus seķeļu sudraba. Izdarot aprēķinu (izdalot trīs miljonus ar piecdesmit), iznāk, ka sešdesmit tūkstošiem turīgāko cilvēku vajadzēja samaksāt lielu nodevu, lai tronī varētu noturēties asiņains uzurpators.

Šo faktu gaismā kļūst saprotamas nemitīgās galma revolūcijas, ķēniņu slepkavības un dinastiskie apvērsumi, kas notika Izraēlā. Tiesa, Jūdā arī reizēm nogalināja ķēniņus un notika galma apvērsumi, taču tur visu laiku valdīja viena, no Dāvida cēlusies dinastija, bet Izraēlā 250 gadu laikā cita citu nomainīja deviņas ķēniņu dinastijas, kuras dibināja uzurpa- tori ar varas un spēka palīdzību.

Dinastiskie strīdi starp Izraēla un Jūdas valdniekiem, kā arī priesteru cīņa par hegemoniju novājināja abas valstiņas un nekādā ziņā neatbilda tautas interesēm. Gadījās gan arī tā, ka abi ķēniņi dzīvoja saticībā, taču šādi gadījumi bija reti, un tiem drīzāk piemita politisku manevru raksturs, tā ka par patriotiskiem principiem šeit nevarēja būt ne runas. Abas ķēniņvalstis lielākoties viena ar otru sīvi cīnījās, nodarot savstarpēji lielus postījumus, un nesvārstīdamās aicināja sev palīgā pat mūžsenos ienaidniekus, lai tikai radītu lielākus draudus pretējai pusei.

Pietiks ar trim piemēriem, kas ilustrē šo satraucošo politisko aklumu. Šķelšanās vaininieks Jeroboāms neapšaubāmi bija Ēģiptes algotnis. Viņa dumpja tiešais rezultāts bija tas, ka faraons šīšaks I piecus gadus pēc Salamana nāves izpostīja Kānaānu un no Jeruzalemes tempļa aizvāca visas dārglietas. Izraēla ķēniņš Joass tāpat izlaupīja Jeruzalemes dievnamu un daļēji nopostīja pilsētas mūrus. Ķēniņš Pekahs noslēdza savienību ar Damasku un, gribēdams piespiest Jūdu iestāties Asīrijai naidīgajā koalīcijā, kopā ar savu sabiedroto devās karagājienā pret Ahasu, postīja Jūdas zemi un aplenca Jeruzalemi. Tad Ahass, kā jau mēs to minējām, ataicināja Kānaānā asīriešu karaspēku, samaksādams par to ar svētnīcas dārgumiem. Tādai pašnāvnieciskai politikai agrāk vai vēlāk vajadzēja novest pie visas ebreju tautas iznīcināšanas.

Kamēr desmit izraēliešu ziemeļu ciltis bez pēdām izkusa Mezopotāmijas etniskajā tīģelī, jūdiem tā saucamais Bābeles gūsts nebija nekāds gūsts, bet tikai pārvietošana, kura daudzos gadījumos izrādījās pat materiāli izdevīga. Turklāt vēsture viņiem bija labvēlīga. Persijas ķēniņš Kīrs jau savas valdīšanas pirmajā gadā atļāva jūdiem atgriezties dzimtenē. Pirmais repatriantu vilnis devās ceļā 537. gada pavasarī pirms m. ē., bet tas nozīmē, ka trimda bija ilgusi nepilnus piecdesmit gadus.

Taču, neraugoties uz šo īso laika posmu, daudz jūdu bija paguvuši iedzīvoties svešumā un atteicās atgriezties. Tie bija dažādi ļaudis: turīgi tirgoņi, lauksaimnieki un amatnieki, kurus saimnieciska? intereses piesaistīja jaunajai dzīves vietai, bet ne mazums ari jaunās, Babilonijā dzimušās paaudzes pār-' stāvju, kuru reliģiskā degsme bija krietni vājāka nekā viņu tēviem. Taču pret savu tēvu zemi viņi nebija vienaldzīgi un, kā tas mums no Bībeles zināms, devīgi ziedoja līdzekļus Jeruzalemes tempļa atjaunošanai. Emigrācijā palikušie dzīvoja tā saucamā diasporā jeb izkliedētībā, saglabādami senās ierašas un rituālus.

Nav nekādu šaubu, ka atgriezties dzimtenē pieteicās vispirms trūcīgie ļaudis, priesteri un Ievīti. Tie bija kvēli Jahves piekritēji, Mozus ticības viskonservatīvākā novirziena pārstāvji, kurus nebiedēja tālā ceļa grūtības un trūcīgā dzīve

Jeruzalemes drupās. Tādējādi Jūdā izveidojās sevišķi spēcīgs ortodoksālo jahvistu grupējums. Trāpīgs ir formulējums, ka jūdi emigrēja kā tauta, bet atgriezās kā reliģiska kopiena.

Šis fakts arī izskaidro gandrīz visu, kas mums zināms no Ezras un Nehemijas grāmatām. Vispirms pārsteidz reliģijas un priesteru lielā nozīme jaunajā jūdu sabiedrībā. Tā bija vistīrākā teokrātija, kuras priekšgalā atradās virspriesteris. Pie tā pastāvēja no augstmaņiem izveidots padomdevējs orgāns, tā sauktā vecajo padome, no kuras vēlāk izveidojās sine- drija institūts.

Teokrātiskā iekārta tomēr tautai nenodrošināja demokrātisku vienlīdzību. Priesteri pieļāva finansiālas ļaunprātības, bet turīgie slāņi apspieda, izsūca un parādu jūgā nomāca plašās tautas masas.

Nehemija, kurš, nevērojot gadu nastu, apņēmās izbeigt dzimtenē valdošo netaisnību, šādos vārdos apraksta tur pastāvošo kārtību:

«Bija izcēlusies liela zemāko ļaužu un viņu sievu brēkšana pret saviem brāļiem, jūdiem, jo bija, kas sacīja: Mūsu kopā ar mūsu dēliem un meitām ir daudz. Gādājiet, ka mēs saņemam labību, lai mēs paēstu un dzīvotu.

Bija arī tādi, kas sacīja: Mums jāieķīlā savi tīrumi un savi vīna dārzi, un savas mājas, lai dabūtu dārdzības brīdī labību.

Un vēl citi sacīja: Mēs esam aizņēmušies naudu uz saviem tīrumiem un vīna dārziem ķēniņa nodokļiem.

Bet mūsu miesas ir taču tādas pašas kā mūsu brāļu miesas, mūsu bērni ir tādi paši kā viņu bērni; un, lūk, mums vajag spiest savus dēlus un savas meitas kļūt par kalpiem, un dažas no mūsu meitām jau ir ieslīgušas kalpībā, un mūsu rotām nav spēka palīdzēt, jo mūsu tīrumi un mūsu vīna dārzi pieder citiem.

Un es kļuvu ļoti dusmīgs, kad es dzirdēju viņu skaļo žēlošanos un šos vārdus. Mana sirds pārdomāja tos sevī, un es bāros ar augstmaņiem un priekšniekiem un sacīju viņiem: Jūs taču visi nododaties augļošanai cits ar citu.

Un es sasaucu lielu tautas sapulci pret viņiem un sacīju viņiem:

Atdodiet viņiem vēl šodien pat viņu tīrumus, vīna dārzus, viņu augļu kokus un viņu mājas; atlaidiet viņiem tās pagaidas no naudas un labības, vīnogu sulas un eļļas, ko jūs esat no viņiem ņēmuši kā augļus un kas jums no viņiem vēl prasāms» (Nehemijas grāmatas 5. nodaļas 1.—7., 11. pants).

Reizē ar apspiešanu un saimnieciskām ļaunprātībām no augstmaņu puses pieauga arī sabiedrības demoralizācija un vienaldzība pret nacionālajiem jautājumiem. Vīrieši un sievietes stājās laulībā ar citu, rases ziņā svešu kaimiņu tautu pārstāvjiem, viņu bērni bieži vien vairs nesaprata ebrejiski, un Jeruzalemes ielās bija dzirdamas sarunas svešās valodās. Turklāt daudzi repatrianti bija apguvuši aramiešu valodu, kura Babilonijā guva plašu izplatību. Ar vārdu sakot, jūdiem draudēja pārtautošanās briesmas.

Ezra un Nehemija uz šīm parādībām reaģēja visai vētraini. Viņi ieviesa ļoti bargus laulības likumus. Ebrejiem, kuri bija apprecējuši sveštautu sievietes, vajadzēja aizsūtīt projām savas sievas un no tām dzimušos bērnus vai arī pašiem atstāt Jūdas robežas. Ebreju vēsturnieks Jozefs Flāvijs piemin kādu augstdzimušu ebreju Manasi, kurš gaidīja iecelšanu virspriestera amatā, bet tika noraidīts tāpēc, ka viņa sieva bija sveš- tautiete. Tad Samarijas valdnieks iecēla viņu par galveno priesteri svētnīcā, kura bija uzcelta pie Gerizima kalna. Tur viņam piebiedrojās liels skaits priesteru un Ievītu, kuriem vajadzēja atstāt Jeruzalemi šā paša iemesla dēļ.

Centieni pilnīgi izolēties no apkārtējām tautām atstāja dziļu un tālejošu ietekmi uz ebreju reliģiju. Tā kļuva par šovinistiskas politikas ieroci, par važām, kurām vajadzēja noturēt nelielo ebreju tautu no svešām ietekmēm. Vissīkākās ikdienas dzīves norises regulēja rituāli priekšraksti. Sabatā neviens nedrīkstēja doties tālākā ceļā vai pat noraut labības vārpu, lai gan cilvēku mocīja izsalkums. Grēks bija pat izvilkt nastu nesēju ēzeli no bedres, kurā tas būtu iekritis.

Ebreju rakstnieki uzskaitīja trīsdesmit deviņas izdarības, kuras nedrīkstēja izpildīt sabata laikā. Visi, kuri nevarēja samierināties ar rituālu un priesteru aizbildniecību, emigrēja no Jūdas.

Šī neauglīgā reliģiskā formālistika, kas atgādināja fetišismu, priesteriem noderēja par līdzekli jūdu tautas noturēšanai teokrātijas varā. Mozus ticība līdz ar to kļuva nedzīva un zaudēja dziļāku ētisku saturu.

Par laimi, ebreju sabiedrībā pastāvēja cits reliģijas novirziens, kura paudēji bija pravieši.

Bībelē ietvertas sešpadsmit praviešu grāmatas, no kurām vislielākā nozīme ir Āmosa, Jesajas, Jeremijas un Ecēhiēla grāmatām. Lai gan dažiem no viņiem ebreju folklora piedēvējusi brīnumdarītāju spēku, no tā nekādā ziņā nav izsecināms, ka tie būtu leģendāri tēli. Toties gan ir skaidrs, ka grāmatas, kuras tiem piedēvē Bībele, ne vienmēr ir šo praviešu uzrakstītas. Jau šodien lingvistisku pētījumu rezultātā noskaidrots, ka viņiem piedēvētās grāmatas ir tikai antoloģijas, kuras labākā gadījumā radušās, apkopojot viņu rakstīto tekstu fragmentus ar nezināmu autoru dažādos gadsimtos veidotiem sacerējumiem.

Tādē| mums ir tiesības sacīt, ka Bībeles praviešu grāmatas if ebreju tautas kopīgs īpašums un pauž idejas, kādas to saviļņoja, sākot ar 8. gadsimtu pirms m. ē.

Praviešiem nebija nekā kopēja ar apkārt klaiņojošiem pa- reģoņiem, lai gan tie uzskatāmi par augstāko, izsmalcinātāko jau daudzus gadsimtus pastāvējušās pareģniecības formu. No pareģoņiem viņi atšķīrās vispirms ar to, ka pravietošana nebija viņu profesionāla nodarbība un viņi nepārtika no nākotnes pareģošanas. Tie bija viedi vīri, tautas pamācītāji, sabiedriski un politiski darbinieki, kā arī augstākas reliģiskas koncepcijas paudēji, kuri sludināja cilvēka individuālo morālo atbildību dieva priekšā. Jesaja bija turīgs zemkopis, Āmoss — gans, Jeremija — augstas priesteru dzimtas pēcnācējs, bet Ecēhiēls — Jeruzalemes svētnīcas priesteris. Visi viņi bija pārliecināti par to, ka Jahve viņus izredzējis; cildenai reliģiskai un sabiedriskai misijai.

Praviešu nopelns bija tas, ka viņi priekšplānā izvirzīja ebreju reliģijas ētiskās vērtības. Tā, piemēram, Āmoss sludināja, ka nav svarīgi Jahves kulta rituāli un ceremonijas, bet gan tas, lai cilvēki būtu taisnīgi un dievbijīgi savā sirdī. Mihass šo domu formulēja vēl vienkāršāk, mācīdams, ka Jahve no cilvēka vispirms prasot, lai tas būtu labs, taisnīgs un žēlsirdīgs. Jesaja beidzot Jahvi pārvērta visas cilvēces dievā, piešķirdams tam jau nepārprotamas universālas iezīmes. Tiesa, pravieša izpratnē izraēlieši joprojām bija izredzētā tauta, bet izredzēta tikai tam, lai visai cilvēcei nestu priecas mācību un tādējādi glābtu pasauli. Šī mesiānisma ideja bija kaut kas gluži jauns, un tā radoši ietekmēja pirmo kristiešu kopienu domu.

Interesanti, ka padziļinātajā monoteistiskā koncepcijā, kas vijas cauri praviešu grāmatām, daži zinātnieki saskata Bābeles gūsta ietekmi. Ebrejiem vajadzēja kaut kādā mērā simpatizēt persiešu Zaratustras piekritējiem, kuri mācīja, ka pasaulē darbojas divi savstarpēji cīnošies spēki: gaismas dievs Or- muzds un ļaunuma dievs Arimāns. Ormuzda kultam nenoliedzami ir daudz kā kopēja ar jahvismu. Persieši, tāpat kā ebreji, neatzina dievu tēlus, un ar to viņi iemantoja svētbilžu noliedzēju jahvistu simpātijas. Visas kristiešu duālistiskās reliģiskās koncepcijas par dievu un sātanu, debesīm un zemi, gaismas un tumsas valsti radušās persiešu ietekmē: ebreji tās atnesa sev līdzi, atgriežoties no Bābeles gūta, un savukārt nodeva tālāk agrīnajai kristietībai.

Tātad praviešu idejas bija gluži revolucionāras. Reliģija šo gudro vīru mācībā mitējās būt komunāls institūts un kļuva par katra cilvēka personisku jautājumu. Saskaņā ar viņu mācību Jahves acīs patiku gūst nevis ārējas kulta formas un rituāli, bet gan morāla skaidrība, godaprāts, taisnīgums un krietnums. Aristotelis rakstīja, ka izskatītos savādi, ja kāds apgalvotu, ka viņš mīlot dievu. Bet daži pravieši mācīja tieši to un ar šo svaigo domu aizsāka jaunu posmu tautu reliģiskajā dzīvē.

5o ētisko principu loģiska konsekvence bija Izraēlā un Jūdā pastāvošo sociālo attiecību asa kritika. Pravieši šaustīja sabiedrību par tās atkrišanu no īstenā dieva, morālo pagrimumu un korupciju. Ķēniņiem viņi pārmeta to noziegumus un izlaidīgo dzīvi, bet ebreju sabiedrībai pareģoja sabrukumu un ciešanas, ja tā neatgriezīsies uz taisnā ceļa.

Kā mēs to jau vairākkārt pieminējām, šai kritikai bija svarīgi iemesli. Kamēr bagātnieki dzīvoja austrumnieciskā greznībā, tauta grima aizvien dziļākā nabadzībā. Ķēniņi dzina ļaužu masas piespiedu darbos svētnīcu, piļu un cietokšņu celšanai, bet paši dzīvoja lepnās pilīs apkalpotāju un piegulē- tāju ielenkumā. Verdzība Kānaānā pastāvēja jau kopš sendienām, bet tikai ķēniņu valdīšanas laikā un pēc atgriešanās no Bābeles gūsta jo plaši ieviesās nodošana verdzībā parādu dēļ. Karu izdevumi kā smaga nasta gūlās uz zemniekiem un beidzot tos pilnīgi izputināja. Ekspluatācija un bagātnieku patvaļa, nodevas un parādu jūgs padziļināja strādājošo masu postu, bet valdošo slāni padarīja aizvien bagātāku. Pravietis Jesaja izmisumā iesaucās: «Bēdas tiem, kas ceļ namu pēc nama un iegūst tīrumu pēc tīruma, kamēr nekas vairs pāri nepaliek, un jūs esat vienīgie zemes īpašnieki» (Jesajas grāmatas 5. nodaļas 8. pants).

Tāpat pravieši bija tālredzīgi politiķi. Tā, piemēram, pravietis Jesaja brīdināja ķēniņu Ahasu neaicināt palīgā asīriešus pret sīriešu un izraēliešu savienību. Jeremija, liekot uz spēles dzīvību, asi uzstājās pret politiskiem fanātiķiem, kuri, paļaudamies uz Ēģiptes palīdzību, kūdīja Jūdu pret haldiešiem, un pat tad, kad Nabuhodonosors jau bija aplencis Jeruzalemi, aicināja kapitulēt. Drīz vien notikumi parādīja, cik saprātīgi un pareizi bijuši viņa apsvērumi.

Šie garīgie vadoņi, sludinātāji, aizgrābtības pārņemti pravieši un lieli dzejnieki pauda to, kas ebreju tautā bija visvērtīgākais. Viņu morālie ideāli, reliģiskās koncepcijas un aicinājumi pēc sabiedriskas taisnības atstāja dziļu ietekmi uz Eiropas kultūru turpmākos divos gadu tūkstošos.

Bībelē izklāstītā Izraēla un Jūdas vēsture ir tikai hronikas veida ķēniņu uzskaitījums un viņu valdīšanas novērtējums no jahvisma pozīcijām. Parasti mēs neuzzinām, kādi iemesli tos paskubinājuši uz tādu, bet ne citādu rīcību, neizprotam karu, draudzības līgumu un diplomātisku gājienu politiskos un psiholoģiskos motīvus. Bībeles teksts mūs informē tikai par to, kad atsevišķi ķēniņi valdījuši. īsi izsakoties, Bībelē pārstāstītā vēsture sastāv tikai no lakoniskām hronikas piezīmēm bez jebkādas pragmatiskas sakarības.

Abu ebreju valstu vēsture, par laimi, atradusies sazobē ar Mezopotāmijas un Ēģiptes lielvalstu vēsturi. Babilonijā, Asīrijā, haldiešu Jaunbabilonijas valstī un Ēģiptē saglabājušies milzīgi arhīvi ar dokumentiem un tāpat ieraksti uz kapakmeņiem, klintīs un tempļos. Tekstos, kas attiecas uz minēto valstu vēsturi, atklāts daudz piezīmju, kuras met vienreizēju gaismu arī uz notikumiem Izraēlā un Jūdā.

Pateicoties šiem atklājumiem, ar korelācijas metodes palīdzību izdevies ne tikai atklāt daudzu Bībelē pārstāstītu notikumu agrāk nezināmu cēloņsakarību, bet tāpat arī pārbaudīt, vai tie vispār ir patiesi. Vēl vairāk — izdevies pat aptuveni noteikt Izraēla un Jūdas ķēniņu valdīšanas, kā arī citu ebreju vēsturē svarīgu notikumu laika robežas. Šā jautājuma paskaidrošanai ir vērts pieminēt vienu no vienkāršākiem šādas aplēses gadījumiem. Bībelē, piemēram, stāstīts, ka Kīrs jau pirmajā gadā pēc Babilonijas ieņemšanas atļāvis jūdiem atgriezties Jeruzalemē. Uz persiešu dokumentu pamata izdarītas aplēses ļauj nosacīt, ka tas noticis 539. gada beigās pirms m. ē. Tā kā repatrianti pāris mēnešus gatavojušies ceļam, pirmais to vilnis nevarēja doties uz Jeruzalemi agrāk kā 537. gada pavasarī pirms m. ē.

Nebūtu nekādas jēgas mūsu izklāstā burtiski atkārtot Bībeles neskaidros un lakoniskos nostāstus, neizmantojot bagātīgos materiālus, kādus mums sniedz arheoloģija.

Tāpēc nodaļa, kurā aplūkota abu ebreju ķēniņvalstu vēsture, ir sakomponēta no dažādiem vēsturiskiem avotiem. Galvenokārt dibinoties uz 1. un 2. Ķēniņu grāmatu, kā arī izmantojot no Ezras un Nehemijas grāmatām un Jesajas, Jeremijas un Ecēhiēla pravietojumiem smeltās ziņas, tajā izlietoti arī Mezopotāmijā un Ēģiptē atrastie dokumenti.

Ēģiptē un Mezopotāmijā izdarītie arheoloģiskie atklājumi apbrīnojamā kārtā apstiprina iepriekš pieminēto Bībeles tekstu precizitāti un patiesīgumu. Šādu atklājumu ir tik daudz, ka nav iespējams tos visus šeit minēt. Tāpēc aprobežosimies tikai ar nedaudziem vissvarīgākajiem un pārsteidzošākajiem.

Bībele stāsta, ka piecus gadus pēc ebreju vienotās ķēniņ- valsts sašķelšanās faraons Sīšaks iebrucis Jūdā un izlaupījis Jeruzalemes svētnīcu. Un, palūk, kādā templī Kārnākās pilsētā atklāti plakanciļņi, kuri nākamajām paaudzēm iemūžinājuši šo karagājienu. Tajos redzams ēģiptiešu dievs Amons, kurš virvē sasaistītus ved 156 ebreju gūstekņus. Ikviens no šiem gūstekņiem pārstāv vienu no tām pilsētām, kuras Sīšaks bija ieņēmis un aplaupīijs. No šā pilsētu saraksta mēs uzzinām kādu interesantu faktu, kurš Bībelē pilnīgi noklusēts. Izrādās, ka faraons, laupīšanas kārē aizrāvies, nebija saudzējis pat paša protežēto ķēniņu Jeroboāmu un izlaupījis arī nule nodibinātās Izraēla ķēniņvalsts teritoriju.

Izraēla izcilākais valdnieks Omrijs pakļāva sev Moābas ķēniņvalsti un četrdesmit gadu no sava vasaļa piedzinis milzīgas nodevas — simt tūkstoš aunu katru gadu. Jorāma valdīšanas laikā Moābas ķēniņš Meša sadumpojies un atteicies maksāt viņa zemei uzspiestās nodevas. Tad Jorāms kopā ar ēdomiešiem un jūdiem devies pārmācīt dumpinieku. Bībelē apgalvots, ka sabiedrotie uzvarējuši Mešu un viņa zemi galīgi izpostījuši.

Ņemot vērā šos apgalvojumus, visai dīvaina liekas piezīme, ka uzvarētāji tad «… no aplenkuma atstājās un atgriezās atpakaļ savā zemē» (2. Ķēniņu grāmata, 3. nodaļa, 27. pants).

Šīs dīvainās piezīmes noslēpumu atklāja tikai arheoloģija. 1868. gadā vācu misionārs F. A. Kleins austrumos no Nāves jūras atrada milzīgu zilga bazalta akmens bluķi, kurā bija iekalts uzraksts moābiešu valodā. Kleins par vērtīgo atradumu piedāvāja arābiem četrdesmit dolāru. Taču, iekams darījums bija noticis, iejaucās franču valdība un piesolīja īpašniekiem par akmeni tūkstoš pieci simti dolāru. Tad arābi nosprieda, ka akmenim droši vien piemīt kādas maģiskas īpašības. Viņi sakurināja tam apkārt uguni un lēja uz bluķa ūdeni, līdz tas sadrupa šķembās, kuras viņi pārdeva kā talismanus. Franču arheologiem tikai ar lielām pūlēm un naudas izdevumiem izdevās šķembas sapirkt, lai vērtīgo akmeni atkal saliktu vienkopus. Tagad tas atrodas Luvrā.

No uzraksta uz akmens izriet, ka Meša sākumā patiesi cietis sakāvi un patvēries Kir-Haserotas cietoksnī, kur upurējis savu dēlēnu dievam Kamosam, lai iegūtu tā labvēlību, Tālākajās rindās ar gandarījumu atzīmēts, ka Meša iebrucējus sakāvis un «Izraēlam pienācis gals uz mūžīgiem laikiem».

Kā redzam, abas puses dižojās ar uzvaru. Taču, tā kā Jo- rāms Moābas ķēniņvalsti pēc šā iebrukuma nebija galīgi paverdzinājis, bet, kā atzīst Bībele, «atgriezās atpakaļ savā zemē», mums ir tiesības secināt, ka karš gan bijis ļoti nikns, taču tas nav devis uzvaru nevienai pusei. Mešam ir tik daudz taisnības, ka viņš kopš šā laika patiešām bija atbrīvojies no sava ilggadīgā apspiedēja.

Bībelē mēs sastopamies ar gadījumu, kurš ilgu laiku bija gluži neizprotams. Ķēniņš Ahabs bija smagi sakāvis un saņēmis gūstā Damaskas valdnieku Ben-Hadadu II. Taču pretēji tā laika paradumiem uzvarēto ienaidnieku nenogalināja un nenopostīja arī viņa galvaspilsētu. Taisni otrādi — Ahabs pret viņu izturējies ļoti laipni, iesēdinājis savos ratos, uzrunājis par brāli, pat noslēdzis ar viņu savienību un atlaidis brīvībā.

Bija tikai nojaužams, ka aiz šās Ahabam un toreizējiem laikiem tik nepierastās augstsirdības slēpjas kādi sevišķi apsvērumi.

Asīrieši aizved verdzībā pakļauto zemju iedzīvotājus. Asīriešu bareljefs.

šo mīklu atminēja pēc tam, kad tika atrasts Asīrijas ķēniņa Salmanasara III (859.—825. g. pirms m. ē.) ieraksts. Varenās lielvalsts valdnieks tajā paziņo, ka viņš uzvarējis divpadsmit sabiedrotos ķēniņus, kuru vidū bija arī Ben-Hadads un Ahabs. Salmanasars III apkāvis 25 tūkstošus ienaidnieku un aplencis Damasku, bet pilsētu acīmredzot nav ieņēmis, jo atgriezies Ninīvē un piecu gadu laikā jaunu karu nav uzsācis. No ieraksta teksta varam secināt, ka karš palicis neizšķirts. Damaska spējusi aizstāvēties, bet Ahabs gan cietis lielus zaudējumus, taču palicis neuzvarēts.

Šo jaunatklāto faktu gaismā Bībeles vēstījums kļūst saprotams. Ahabs droši vien apzinājies Asīrijas spēka nemitīgo pieaugumu. Šādos apstākļos nebija viņa interesēs, lai Izraēla priekšpostenis Sīrija, kas viņu sargāja no sagaidāmā asīriešu iebrukuma, tiktu iznīcināta. Kā saprātīgs valstsvīrs viņš pieturējies pie gudras politikas — centies noslēgt savienību ar pieveikto pretinieku. Taču šī savienība nebija nekāda ilgstošā: kolīdz asīrieši aizgāja uz savu zemi, starp Sīriju un Izraēlu atkal iedegās vecie strīdi, un Ahabs krita vienā no daudzajām abu kaimiņvalstu sadursmēm.

Vislielāko saviļņojumu pasaulē izraisīja tā saucamais «melnais obelisks», kuru angļu arhitekts Leijerds 1846. gadā izraka asīriešu pilsētas drupās uz Telnimruda pakalna. Četr- šķautņu stabs, kas iztēsts no melna bazalta, visnotaļ pārklāts ar plakanciļņiem un ķīļraksta zīmēm. Vienā tā pusē redzams Salmanasars III savas svītas pavadībā. Gara vergu virtene nes viņam vērtīgas mantas: ziloņkaulu, audumus, krūkas un grozus, c 'tā vietā virvēs ved dažādus dzīvniekus: ziloņus, kamieļus, antilopes, pērtiķus, vēršus un leģendāro vienradzi.

Salmanasaru redzam arī vēl kādā citā plakancilnī. Valdnieks stāv lepni izslējies, bet pie viņa kājām pazemojas kāda amatpersona grezni izšūtā apmetnī.

Uzrakstus tikai pēc vairākiem gadiem izdevās atšifrēt anglim Roulinsonam. Un tad izrādījās, ka pie Salmanasara kājām padevīgā pozā tupošais augstmanis ir Izraēla ķēniņš Jehus, kurš savā laikā bija nogalinājis Ahabu un Izebeli. Uzraksts zem šā attēla skan šādi: «Ķēniņa Jaui no Bit-Humri (jeb Omrija ķēniņu nama) piegādātās nodevas: sudrabs, zelts, zelta bļoda, zelta trauki, zelta kausi, zelta spaiņi, alva, ķēniņa scepteris un balzama koki, kas saņemti no viņa.» No cita ieraksta redzams, ka Jehus šīs nodevas samaksājis Salmanasara valdīšanas astoņpadsmitajā gadā, tātad ap 842. gadu pirms m. ē.

Faktu, ka Jehus bijis asīriešu ķēniņa vasalis, Bībele noklusē. Taču asīriešu ieraksti atsedz iemeslu, kāpēc Damaskas ķēniņš ielauzies Izraēlā un izpostījis tā pilsētas. Tā bija atriebība par to, ka Jehus lauzis ar aramiešiem noslēgto pret Asīriju vērsto savienības līgumu un, izceļoties jaunam karam ar Salmanasaru, brīvprātīgi padevies Asīrijai, samaksādams milzīgas nodevas zeltā un sudrabā. Šīs gļēvās politikas sekas bija liktenīgas. Pēc ilgām un sīvām cīņām ar Damasku Izraēls Joahasa valdīšanas laikā cieta pilnīgu sagrāvi, un tā kādreiz tik spēcīgā armija tika samazināta līdz piecdesmit jātniekiem, desmit kaujas ratiem un divdesmit pieciem tūkstošiem kājnieku.

Ķēniņš Jehus atnes meslus Salmanasaram III.

«Melnais obelisks» mums tādējādi atgādināja, cik tuvredzīga un postu nesoša bijusi izraēliešu uzurpatoru politika. Sīrijai, kuru sabiedrotais bija nodevis, vienai vajadzēja cīnīties ar vareno Asīriju, un šajā cīņā tā, protams, tika sakauta. Arī Izraēls, kuru novājināja karš ar savu dabisko sabiedroto, galu galā kļuva par laupījumu Sargonam II. Samarija tika nopostīta, bet desmit uz Mezopotāmiju aizvestās izraēliešu ciltis trimdā bez vēsts izgaisa.

Sargons Bībelē pieminēts tikai vienu reizi sakarā ar sacelšanos Ašdodas pilsētā. Toties Samarijas iekarotājs tur parādās anonīmi kā «Asīrijas ķēniņš». Grūti bija iedomāties, ka runa šeit ir par Sargonu, jo vairāk tāpēc, ka iepriekšējos trīs teksta pantos pieminēts Salmanasars.

Tikai ķēniņa pils drupās Horsabadā atrastais ieraksts darīja šaubām galu. Izrādījās, ka Salmanasars gan uzsācis Samarijas aplenkšanu, bet jau pēc gada nomiris. Pilsētu ieņēma tikai viņa pēctecis Sargons pēc diviem savas valdīšanas gadiem, t. i., pēc trīsgadīga aplenkuma. Dibinoties uz šo informāciju, bija nosakāms, ka Samarija kritusi 721. gadā pirms. m. ē.

Minētajā uzrakstā Sargons pavēstī:

«Es aplencu un ieņēmu Samariju un kā kara guvumu aizvedu gūstā 27 290 iedzīvotāju. No tiem es izveidoju ķēniņa korpusu, kurš sastāvēja no piecdesmit kaujas ratiem… bet pilsētu es atjaunoju un padarīju to vēl skaistāku nekā agrāk. Es tur nometināju ļaudis no citām iekarotajām zemēm. Es iecēlu viņiem pārvaldnieku un uzliku par pienākumu maksāt tādas pašas nodevas, kādas maksā visi citi Asīrijas iedzīvotāji.»

Bībele trīs reizes pasvītro greznību, kāda it kā valdījusi ķēniņa pilī Samarijā. 1. Ķēniņu grāmatā (22. nodaļas 39. pants) stāstīts, ka Ahabs uzcēlis ziloņkaula namu. Amoss (3. nodaļas 15. pantā) dieva vārdā pravieto: «Un es sagraušu tiklab greznās ziemas, kā vasaras mītnes, un ar ziloņkaulu rotātām telpām būs jāpazūd no zemes virsus…» Bet 45. psalmā, par kuru daži zinātnieki domā, ka tas ticis uzrakstīts kā kāzu dziesma Ahabam un Izebelei, minētas «ziloņkaula pilis».

Viegli saprotams, ka šo fantastisko vēstījumu uzskatīja par vienu no neapvaldītas iztēles piemēriem, kura tik raksturīga austrumu tautām. Tikai arheoloģiskie atradumi Samarijas drupās atklāja, ka tā nepavisam nav leģenda.

1931.—1935. gadā angļu un amerikāņu arheologu ekspedīcija tur veica sistemātiskus izrakumu darbus. Zem gruvešu kaudzēm atrada aizsardzības mūru un torņu fundamentus, kā arī cisternas lietus ūdens uzkrāšanai. Vissvarīgākais atradums tomēr bija ķēniņa Ahaba un viņa laulātās draudzenes pils paliekas. Tā atradusies kalnu grēdas rietumu galā, no kurienes bija saredzama Vidusjūra. Pagalmā atrada ar akmeņiem izliktu Bībelē pieminēto dīķi, kurā mazgāti Ahaba asinīm nošķiestie kaujas rati.

Kad arheologi sāka izsijāt gruvešu smelkni, viņus pārņēma izbrīns. Starp ķieģeļu un akmens šķembām vāļājās tūkstošiem ziloņkaula plāksnīšu lausku. Uz tām bija redzami plakan- ciļņi ar lotosu, liliju, papirusu, palmu, lauvu, vēršu, stirnu, sfinksu un feniķiešu dievekļu attēliem.

Tiesa, pils gan nebija celta no ziloņkaula, taču tās sienas,

kā arī tur novietotās mēbeles bija apšūtas ar tādu daudzumu ziloņkaula plāksnīšu, ka viegli varēja rasties iespaids par ziloņkaula celtnēm.

Tagad no Izraēla pārcelsimies uz Jūdu. šeit jau pašā sākumā uzduramies intriģējošai mīklai, kas saistīta ar saprātīgā ķēniņa Usijas traģisko likteni.

2. Ķēniņu grāmatā (15. nodaļa, 5. pants) burtiski lasām: «Bet tas kungs piemeklēja ķēniņu, un tas kļuva spitālīgs līdz pat savai miršanas dienai, un viņš dzīvoja atšķirtā namā.»

Bībeles pētnieki un arheologi uzskatīja par iespējamu, ka Usija dzīvojis savas pils pagrabos, kamēr viņa vārdā valdījuši tā dēls Jotāms un mazdēls Ahass. Tiesa, pēc Bībeles tiesību priekšrakstiem spitālīgie nedrīkstēja palikt Jeruzalemē, taču varētu būt, ka ar ķēniņu darīts izņēmums.

Šo uzskatu vajadzēja atmest, kad Ramas tuvumā atklāja kādas citadeles drupas, par kuru nekas nav minēts nevienā vēstures avotā. Citadeli apjoza vairāk nekā trīs metrus biezi mūri, bet tās vārti, spriežot pēc atrastajām pēdām, bija izlieti no bronzas vai vara. Plašajā pagalmā atradušās trīs celtnes. Vienai no tām aizmugurē bijuši slepeni vārtiņi, pa kuriem, nevienam nemanot, varēja izkļūt no citadeles.

Kas un kāpēc būtu uzcēlis šādu nocietinājumu galvaspilsētas tiešajā tuvumā? Viss norāda uz to, ka citadeli sev licis uzbūvēt pats Usija. Tās drupās atrasts pārsteidzošs daudzums Aštartes statuešu, bet tieši Usiju pravieši bija apsūdzējuši feniķiešu dievietes kulta piekopšanā. Bez tam uz kādas lauskas iegravēts sēdoša bārdaina vīrieša attēls. Tā kā tikai ķēniņus un dievus rādīja sēdošā stāvoklī, nav nekādu šaubu, ka citadele bijusi ķēniņa miteklis.

Tagad mēs sapratīsim, kāpēc Bībele Usijas uzturēšanās vietu sauc par «atšķirtu namu», «brīvu namu» jeb «brīvības namu». Nelaimīgais ķēniņš netika spaidu kārtā ieslodzīts, kā tas notika ar citiem spitālīgajiem, bet savā atsevišķi uzceltā pilī baudīja zināmu brīvību, un no turienes, atrazdamies pavisam tuvu galvaspilsētai, viņš varēja kontrolēt arī valsts pārvaldi.

Pēc Samarijas krišanas jūdi atskārta, kādas briesmas tiem draud no Asīrijas. Ķēniņš Hiskija steidzīgi nostiprināja Jeruzalemes mūrus un savāca noliktavās ieročus. Viņš parūpējās arī par pilsētas nodrošināšanu ar ūdeni. Senais jebusiešu kanāls, pa kuru Dāvida karaspēks savā laikā bija iekļuvis pilsētā, šim nolūkam vairs nederēja un, liekas, būs arī ticis aizbērts, jo izrādījās bīstams pilsētas drošībai. Bībelē stāstīts, ka Hiskija licis klintī izkalt jaunu kanālu, pa kuru ūdeni no Gihonas avota ievadīja Jeruzalemē, kur to uzkrāja cisternā.

Kā tas bieži noticis, Hiskijas izkaltais kanāls tika atklāts gluži nejauši. 1800. gadā bars arābu zēnu rotaļājās pie Siloes dīķa. Viens no viņiem iekrita ūdenī un, peldēdams uz otru krastu, pamanīja klintī šauru eju. Tas bija puskilometru garš kanāls, kurš lokveidā stiepās kaļķakmens klintī līdz pilsētas rietumu daļai. Savādi likās tas, ka, neraugoties uz steigu, strādnieki kanālu nebija kaluši taisnā līnijā, ietaupot vairāk nekā divi simti metru garu, sūru piepūli prasošu posmu. Taču pēc rūpīgiem topogrāfiskiem pētījumiem izrādījās, ka līkumu vajadzējis mest, lai neskartu klintī izkaltās Dāvida un Salamana kapenes.

Tikai 1880. gadā izdevās gūt neapšaubāmus pierādījumus, ka tas bijis Hiskijas kanāls. Vairāki jauni vācu arhitekti devās izpētīt noslēpumaino kanālu. Līdz ceļiem brizdami pa dūņām un ūdeni, viņi ar pūlēm nogāja pusi no tā garuma. Vienam no viņiem paslīdēja kāja, tas iekrita ūdenī un pamanīja uz sienas kādu noslēpumainu uzrakstu. Uzzinājis par šo atradumu, Jeruzalemē ieradās angļu orientālists Arčibalds Seiss, lai nokopētu uzrakstu. Šis darbs bija ļoti grūts. Stundām ilgi tupot ūdenī un dūņās, zinātniekam plandošā sveces gaismā vajadzēja nozīmēt burtu pēc burta. Tomēr bija vērts tā pūlēties, jo uzraksts izrādījās ārkārtīgi svarīgs. Daļēji bojātais teksts saturēja dramatisku vēstījumu, kā strādnieki no abām pusēm ar laužņiem kaluši kanālu un, satuvojušies trīs olekšu attālumā, cauri plānajai klints sienai sadzirdējuši pretējās grupas balsis. Kad beidzot tuneļa abas daļas tika savienotas, viņi aiz prieka šķindinājuši laužņus citu pret citu, bet ūdens pirmoreiz tecējis no avota uz pilsētu. Uzraksta ebreju valoda neapšaubāmi pieder Hiskijas laikam.

Asīrijas ķēniņš Sanheribs kādā no saviem uzrakstiem pats netieši atzīstas, ka nav ieņēmis Jeruzalemi. Tiesa, viņš dižojas, ka izpostījis Jūdu un no Hiskijas saņēmis trīsdesmit ta- lentu zelta un trīs simti talentu sudraba, bet piebilst, ka Jūdas ķēniņu «kā putnu iesprostojis būrī». Iemeslus, kāpēc viņš pārtraucis Jeruzalemes aplenkšanu, Sanheribs, protams, nepiemin. Bībele viņa neveiksmi izskaidro kā tā kunga brīnumdarbu. Jahves atsūtīts eņģelis izgājis cauri ienaidnieka apmetnei, nokaudams 185 tūkstošus asīriešu karavīru.

Mēģināts izskaidrot, kas īsti slēpjas aiz šā brīnumdarba. Liekas, ka atminējumu šai mīklai sniedzis grieķu vēsturnieks

Hērodots. Kāds ēģiptiešu priesteris viņam stāstījis, ka San- heriba karaspēks uz laiku pārtraucis Jeruzalemes aplenkšanu, lai dotos pret ēģiptiešiem. Tad asīriešu karaspēka nometnē parādījies milzīgs daudzums lauku peļu, kuras tā sagrauzušas loku stiegras un no ādas izgatavotās apbruņojuma daļas, ka ieročus zaudējušiem asīriešu karavīriem vajadzējis izvairīties no kaujas.

Peles senlaiku nostāstos bieži figurē kā simbols dažādām sērgām. Ar to sastopamies gan Bībeles, gan Ēģiptes, gan Mezopotāmijas leģendās. No tā varētu secināt, ka Sanheri- bam vajadzējis pārtraukt Jeruzalemes aplenkšanu tāpēc, ka viņa karaspēkā plosījusies kāda baismīga sērga. Par apstiprinājumu šai hipotēzei varētu uzskatīt arī faktu, ka angļu arheologs Streičijs netālu no Lahišas atklājis masu kapu, kurā atradušies divi tūkstoši vīriešu skeletu.

Kā mums jau zināms, faraons Neho Karhemišas tuvumā kaujā pret haldiešiem cietis smagu sakāvi. Slavenais angļu arheologs Vūlijs pilsētas drupās izdarījis arheoloģiskus meklējumus un atklājis šīs vēsturiskās kaujas dramatiskas pēdas. Kādas piepilsētas mājas grīda bijusi pārklāta ar pelnu kārtu, un tajā atrasti simtiem bultu uzgaļu, šķēpu smailes, kā arī salauztu zobenu paliekas. Visvairāk bultu uzgaļu sakrājies pie ieejas atsevišķās istabās. Tie bija saliekti, triecoties pret akmens palodām vai durvju metāla apkalumiem. Šo palieku izvietojums rāda, ka cīņa plosījusies ap ieejām istabās, kuru aizstāvji sīvi pretojušies. Galu galā uzbrucēji tomēr uzvarējuši un māju pārvērtuši drupu kaudzē.

Citi atradumi mums sniedz ieskatu tā laika politiskajās intrigās. Ķīļraksta plāksnītes ar asīriešu tekstiem liecina, ka hetu Karhemiša bijusi Asīrijas vasalis. No otras puses, ēģiptiešu dievekļu statuetes, gredzens ar iegravētu faraona Psa- metiha I vārdu, kā arī viņa dēla Neho spiedogi rāda, cik spēcīga bijusi ēģiptiešu ietekme šajos apvidos. Karhemiša, tāpat kā Jeruzaleme, acīmredzot svārstījusies savā nostājā starp Ēģipti un Asīriju, līdz beidzot tika izpostīta. Faraons Neho apkaunojošā kārtā nodevis savus sabiedrotos un kopā ar Asīriju vērsies pret Nabuhodonosoru.

Šajā sakarā ir vērts pieminēt citu interesantu atklājumu. Vūlijs starp ieročiem atrada ar bronzas skārdu apsistu grieķu vairogu. Uz tā bija saskatāma plakancilnī atveidota Gorgona, ko aplī ielenc dažādi dzīvnieki: zirgi, suņi, brieži un truši. Kā grieķu vairogs varēja nokļūt Karhemiša?

Vūlijs neviļus atcerējās kādu vietu Hērodota rakstos, kur stāstīts, ka Apollona svētnīcā Branhidajā Efesas tuvumā svinīgi iesvētītas trofejas, kuras faraons Neho bija guvis Gazā, bet tā, kā zināms, izmantoja grieķu algotņus. Tātad vairogs varēja piederēt grieķu algotnim, kurš pēc Gazas nopostīšanas droši vien bija stājies faraona dienestā un beidzot Karhe- mišā, tālu no savas dzimtenes, kritis.

Babiloniešu dokumentos tāpat atrasti apstiprinājumi Bībeles sniegtajām ziņām par Jūdas ķēniņu Joahīnu, kuru Nabu- hodonosors aizvedis uz Bābeli gūstā. Kad Asīrijas tronī nāca Evil-Merodehs, tas bijušo jūdu ķēniņu atbrīvojis un atļāvis viņam dzīvot ķēniņa pilī.

2. Ķēniņu grāmatā (25. nodaļas 28.—30. pantā) par Evil- Merodehu un Joahīnu lasām:

«Un viņš runāja ar to laipnīgi un pacēla viņu sēdeklī augstāk par visu ķēniņu sēdekļiem, kas bija pie viņa Bābelē. Un viņš pārmija viņa cietuma drēbes, un tas ēda vienmēr viņa priekšā, kamēr dzīvoja. Un viņš tam nosprieda uzturam dienišķu daļu, ko tas ik dienas dabūja no ķēniņa, kamēr dzīvoja.»

1933. gadā Babilonas arhīvā atrastas pils pārrauga piezīmes par pārtikas devu izsniegšanu dažādiem rezidentiem, kurus uzturēja ķēniņš. Un, ak, tavu brīnumu, šajā sarakstā figurē jūdu ķēniņš Joahīns, pieci viņa dēli un vēl astoņi jūdi, kuri sastāvēja viņa svītā un apkalpotājos. Kā no dokumentiem redzams, Babilonā dzīvojusi vesela grupa sagūstītu ķēniņu. Šo ķēniņu ēnu vidū savu nelaimīgo mūžu beidzis arī Joahīns.

Pateicoties arheoloģijai, mēs pārliecinājāmies tāpat par to, ka Bībelē pieminētais Gedalja, kuru Nabuhodonosors iecēla par Jūdas pārvaldnieku un kuru viņa ciltsbrāļi nogalināja kā nodevēju, ir vēsturiska persona.

Lahišas pilsētas drupās atrasts zīmogs ar uzrakstu: «Gedol- jas, Jūdas pārvaldnieka īpašums.»

Runādami par Bābeles gūstu, mēs sacījām, ka daži no aizvestajiem jūdiem svešumā kļuvuši bagāti. Pārsteidzošā veidā to apstiprina arheoloģija, kad amerikāņu zinātniskā ekspedīcija Nipurā atradusi daļu no savdabīgas bankas firmas «Mu- rašs un dēli» arhīva.

Simts piecdesmit ķīļraksta māla plāksnītēs ietverta šās jūdu ģimenes rosīgā un plaši sazarotā starptautiskā darbība. Tur atrodami līgumi par zemes, kanālu, dārzu, aitu iznomāšanu, pirkšanas un pārdošanas darījumiem, parādu zīmes un kvītis par drošības naudas iemaksu parādu dēļ ieslodzījumā nokļuvušo atbrīvošanai. Firma par savu vidutājību ņēmusi tiem laikiem parasto augsto 20% likmi. Starp parakstiem uz dokumentiem ir daudz ebreju vārdu, kas liecina, ka prāva izvesto daļa dzīvojusi pārticībā.

Bībele klusē par lielu, 265 gadus ilgu ebreju vēstures posmu: no 433. gada pirms m. ē., kad Nehemijas vadībā tika atjaunoti Jeruzalemes mūri, līdz Makabeju sacelšanās sākumam 168. gadā pirms m. ē.

Iespējams, ka šajā laikā nenotika nekas svarīgāks. Jūda bija kļuvusi par mikroskopisku, atpalikušu milzīgās persiešu valsts provinci. Ar persiešu ķēniņu piekrišanu tā bija izveidojusies par teokrātisku, priesteru pārvaldītu valstiņu jeb, pareizāk sakot, par reliģisku kopienu. No pārējās pasaules izolētie ebreji nodarbojās paši tikai ar savām iekšējām lietām. Vecā Derība šajā laikā droši vien guva šodien pastāvošo izveidojumu. Priesteri un mācīti vīri apcerēja pagātni un savāca dokumentus, kuriem vajadzēja noskaidrot tautas posta cēloņus. Viņi nonāca pie uzskata, ka ebreji nemitīgi atkrituši no Jahves, pārkāpuši viņa bauslību un par to tikuši sodīti. Tādējādi Bībele kļuva par plašu, pret ķēniņiem un tautu vērstu apsūdzības rakstu un līdz ar to par dokumentu, kuram vajadzēja pierādīt, ka tikai Mozus ticībā ebreju tautai meklējams glābiņš un labklājība.

333. gadā pirms m. ē. tā laika pasaulē notika spējš lūzums. Maķedonijas ķēniņš Aleksandrs pie īsas izšķīrējā kaujā satrieca Dārija III karaspēku. Persija mitējās pastāvēt, un tās vietā radās grieķu pasaules lielvalsts. Jaunais uzvarētājs steidzās uz Ēģipti un bez pretestības ieņēma to. Nepārbaudīta leģenda apgalvo, ka pa ceļam viņš iegriezies Jeruzalemē, lai cildinātu Jahvi. Taču Bībele par to visu klusē. Kalnainās, no pasaules atšķirtās Jūdas iedzīvotāji nenojauta, ka cilvēces vēsturē sācies jauns laikmets.

332.—331. gadā pirms m. ē. jaunais pasaules valdnieks uz viena no Nīlas deltas zemesragiem dibināja Aleksandriju, nākamo zinātnes un mākslas galvaspilsētu. Bābeles gūstā aizvesto ebreju pēctečiem viņš piešķīra tādas pašas tiesības kā grieķiem un ēģiptiešiem. Šī pasākuma sekas, kā mēs to redzēsim, vēlāk izrādījās ļoti tālejošas.

Aleksandrs Lielais nomira 323. gadā pirms m. ē. Viņa valsti savā starpā sadalīja dižā valdnieka karavadoņi, tā saucamie diadohi. Tādējādi pēc asiņainām cīņām izveidojās trīs valstis: Ēģipte, kur valdīja Ptolomaji, Sīrija, kur vara atradās Seleikidu rokās, un Maķedonijas ķēniņvalsts, kur nostiprinājās Antigonidu dinastija.

320. gadā pirms m. ē. Ptolomajs I iekļauj Jūdu savā valstī. Ebreju tautai tagad draudēja pilnīgi atšķirīgas, daudz lielākas briesmas nekā spaidi un varmācība. Sākās helēnisma laikmets, kas raksturojās ar iecietību, gara brīvību, jauniem intelektuāliem strāvojumiem, kā arī ar zinātnes, literatūras un mākslas uzplaukumu. Par šā apgaismības un humānisma laikmeta centru kļuva Aleksandrija. Ptolomajs II izveidoja milzīgu rokrakstu rituļu krājumu, kur bija sakopots viss iepriekšējo paaudžu garīgais mantojums. Pateicoties viņam, radās arī Bībeles grieķiskais tulkojums jeb tā saucamā Septuaginta.*

Vairums ebreju nespēja pretoties helēnisma aizraujošajai pievilcībai. Jo sevišķi tai pakļāvās Aleksandrijā dzīvojošie pārceļotāji. Ar laiku viņi tik lielā mērā helenizējās, ka aizmirsa ebreju valodu un runāja tikai grieķiski.

No viņu vidus nāca zinātnieki, vēsturnieki un dzejnieki, kuri iemantoja slavu un atzinību visā pasaulē.

Grieķu ietekme plašā vilnī ieplūda arī Jeruzalemē. Ebreju jaunā paaudze, ko aizrāva jauno laiku klimats, sajūsminājās par grieķu literatūru, filozofiju un valodu. Nogāja pat tik tālu, ka pašā Jeruzalemes centrā tika uzcelta arēna, ķur pēc grieķu atlētu parauga uzstājās puskaili ebreju jaunieši. Veselīga un daiļa ķermeņa kults, grieķu dzejas melodiskums un filozofisko ideju plašais lidojums guva virsroku pār psalmu dziedāšanu un rituālo priekšrakstu spaidiem.

Tomēr Jeruzalemē pastāvēja vēl arī spēcīgs ortodokso Jahves piekritēju grupējums, kurš aktīvi pretojās svešo ietekmju invāzijai. Abi ebreju sabiedrības nozarojumi nereti sacirtās naidīgās sadursmēs un strīdos. Jeruzaleme ilgu laiku bija intrigu, juku un politisko cīņu arēna.

Pēc vairāk nekā simts gadiem Jūda nonāca Seleikidu kundzībā. 195. gadā pirms m. ē. Antiohs III uzvarēja Ptolomaju V un ieguva visu Palestīnu. Jeruzalemes tuvumā izauga grieķu kolonijas, Samarija kļuva par jaunā valdnieka administrācijas svarīgu centru. Jahves svētajā pilsētā aizvien vairāk nostiprinājās grieķu parašas, turklāt vēl tādā mērā, ka —tā mums pastāsta Makabeju 2. grāmatas autors (4. nodaļas 14. pants) — «… priesteri nu vairs čakli nebija pie tā altāra darbiem, bet nievāja to dievnamu un negādāja par tiem upuriem, bet steidzās tām negantīgām vingrošanas spēlēm un ripu mešanai piebiedroties». Pat dievbijīgais un centīgais virspriesteris Jasons tika apsūdzēts bezdievībā un jaunās ķecerības veicināšanā.

Tad tronī nāca Antiohs IV Epifāns. Viņš bija fanātisks grieķu kultūras cienītājs, kurš apņēmās iznīdēt savā valstī visas citas parašas un ticības. 168. gadā pirms m. ē. viņš izlaupīja visas dārglietas Jeruzalemes templī, bet, kad šā iemesla pēc izcēlās nemieri, nosūtīja uz turieni savu karavadoni, kurš ar uguni un zobenu izpostīja pilsētu, sagrāva tās nocietinājumu mūrus un aizveda verdzībā daudz iedzīvotāju.

Sākās terora un vajāšanu režīms. Dievnamā ar varu ieviesa Olimpa Zeva kultu; piedraudot ar nāves sodu, tika aizliegts upurēt Jahvem, svinēt sabatu un apgraizīt bērnus. Uzticīgos Jahves piekritējus, kuri nepaklausīja drakoniskajiem aizliegumiem, spīdzināja un nogalināja.

Beidzot ebreji priestera Matatijas vadībā sacēlās, bet no 165. līdz 135. gadam pirms m. ē. sacelšanos vadīja pēc kārtas viņa dēli Jūda, Jonatāns un Simons, kurus dēvēja par Makabejiem. Varonīgā partizānu cīņa bija tik sīva, ka Se- leikidu karaspēkam vajadzēja izvākties no daudzām Palestī- nas pilsētām un sacelšanās vadītājs Jūda 164. gadā pirms m. ē. ieņēma Jeruzalemi un tās templī atjaunoja Jahves kultu.

Epifāna dēls, ķēniņš Antiohs V Eipators, ieradās ar lieliem bruņotiem spēkiem, lai apspiestu sacelšanos. Betlēmes tuvumā Makabeji padevās, jo nespēja pretoties spēcīgajām grieķu jātnieku un kaujas ziloņu vienībām. Taču kapitulācijas noteikumi bija necerēti labvēlīgi. Jaunais ķēniņš, redzēdams, ka viņa tēva pūles nebija guvušas panākumus, piešķīra ebrejiem reliģiskā kulta brīvību un deva viņiem pat zināmu autonomiju, bet Makabeji ar šādu pusneatkarību tomēr nesamierinājās. Jūdas brāļi — Jonatāns un Simons — atsāka cīņu, kura 142. gadā pirms m. ē. beidzās ar pilnīgu politiskās neatkarības atgūšanu.

šo varonīgo cīņu vēsture izklāstīta divās Makabeju grāmatās. Pirmā grāmata, kuras autors ir mums nezināms jūds, uzrakstīta ebreju valodā, taču līdz mūsu dienām tā saglabājusies tikai grieķu tulkojumā. Otro grāmatu uzrakstījis kāds cits ebrejs skaistā klasiskā grieķu valodā, tātad tās autors uzaudzis helēniskā vidē.[19]

Kopš šā laika Jūdā valdīja Makabeju dinastija, kuru ebreju vēsturnieks Jozefs Flāvijs dēvē par Hasmoneju dinastiju, jo viens no Matatijas priekštečiem saucies par Hasmoneju.

63. gadā pirms m. ē. Palestīnā iebruka romiešu karavadonis Pompejs un pēc trīs mēnešu ilga aplenkuma ieņēma Jeruzalemi. Ebreju neatkarībai pienāca gals. Palestīna kļuva par Romas provinci.

Romas ierēdņu spaidu un izsūkšanas politika ar laiku kļuva tik neizturama, ka Palestīnā no jauna uzliesmoja sacelšanās. Mūsu ēras 70. gadā Tits ieradās ar spēcīgu armiju un aplenca Jeruzalemi. Pilsētas iedzīvotāji aizstāvējās ar nepieredzētu varonību un nāves nicināšanu, tomēr romiešu pārspēks galu galā tos pieveica. Traģēdiju, kādu pārdzīvoja pilsēta, ar satricinošu patiesību aprakstījis Jozefs Flāvijs. Cilvēki mira uz ielām no bada, slimībām un spēku zaudējuma, gadījās pat, ka mātes apēda savus zīdaiņus. Romiešu leģionāri apkāva tūkstošiem gūstekņu līdz pēdējam vīram vai arī uzkāra tos krustos. Pēc pilsētas ieņemšanas Tits pavēlēja nolīdzināt ar zemi tos kvartālus, kuri vēl bija saglabājušies, bet ebrejiem, kā arī Kristus piekritējiem bija aizliegts ieiet nopostītajā pilsētā, piedraudot ar nāves sodu.

Sešdesmit gadu pilsētas drupās apmetni bija iekārtojis ar savu nežēlību pazīstamais X Romas leģions. Mūsu ēras 117.—138. gadā ķeizars Hadriāns tur uzcēla romiešu koloniju Aelia Capitolina. Tajā vietā, kur bija atradusies svētnīca, tagad pacēlās Jupitera tēls. Svētās vietas apgānīšana un aizliegums apgraizīt bērnus mūsu ēras 132. gadā no jauna izraisīja ebreju sacelšanos.

Dumpinieku karaspēku, kurš īsā laikā izauga līdz pusmiljonam vīru, vadīja Simons Bar-Kohba. Viņš drīz vien ieņēma Jeruzalemi un plašus Palestīnas apvidus. Rabīns Akiba apsveica Bar-Kohbu kā mesiju un skubināja viņu pasludināt sevi par Izraēla ķēniņu.

Jaunā jūdu valsts nepastāvēja ilgi. Hadriāns no Britānijas uz Palestīnu nosūtīja savu karavadoni Jūliju Severu, kurš ātri atguva Palestīnu un 136. gadā ieņēma insurgentu pēdējo cietoksni Betaru. Tur krita vai arī izdarīja pašnāvību Bar-Kohba, Dumpiniekus, kuri nebija krituši kaujā, pārdeva verdzībā, vai arī tie aizbēga uz Babiloniju.

Izraēlas arheologu ekspedīcija 1961. gadā kādā no Nāves jūras piekrastes alām atrada pēdējo tur bojā gājušo insurgentu skeletus un dokumentus.

Jau ar Bābeles gūstu un Gedaljas, nogalinātāju aizbēgšanu uz Ēģipti sākās tā saucamā diaspora jeb ebreju izklī- šana pa visu pasauli. Persiešu un grieķu valdīšanas gados varmācīgo aizvešanu svešumā nomainīja brīvprātīga emigrācija. Pirmais diasporas centrs Babilonijā pastāvēja līdz vēlīnajiem viduslaikiem. Ēģiptē ebreju kolonija radās Elefantīnas salā, bet galvenokārt Aleksandrijā. Pēc Makabeju un Bar- Kohbas sacelšanās svešumā devās jauni izceļotāju viļņi, kuri ievērojami pastiprināja jau agrāk radušās ebreju emigrantu kopienas.

Diaspora pakāpeniski izplatījās uz Kirenaiku, Grieķiju un Mazāziju. Vislielākā ebreju kopiena, kurā skaitījās ap simts tūkstoš cilvēku, izveidojās Aleksandrijā. Citu svarīgu emigrācijas centru ebreji izveidoja pašā impērijas galvaspilsētā Romā.

SEŠI BĪBELES NOSTĀSTI

PAR VARONĪGO JUDĪTI.

Jūdas pilsētā Betulijā dzīvoja bagāta atraitne, vārdā Jūdīte. Viņai piederēja iekopti tīrumi, liellopi, avis un bija liela kalpu saime. Turklāt Jūdīti daudzināja par skaisto augumu un jauko vaigu.

Pēc vīra nāves dzīve viņai šķita bez jebkādas pievilcības. Trīsarpus gadu, atraitnības raupjās drēbes apvilkusi, viņa lūdza dievu un gavēja. Ar savu dievbijību un tiklo dzīvošanu Jūdīte iemantoja tādu cieņu, ka Jūdas iedzīvotāji sāka viņu uzskatīt par pravieti.

Bet tad gadījās, ka Kānaānas zemē iebruka milzīgi Nabuhodonosora karapulki ar Holofernu priekšgalā. Betulijā brīvprātīgi nepadevās, bet sīvi pretojās iebrucējiem.

Pēc divdesmit dienu ilga aplenkuma pilsētā pietrūka ūdens. Nelaimīgie iedzīvotāji sapulcējās pie pārvaldnieka Usijas pils un, gauži raudādami, lūdza viņu padoties Ho- lofernam. Ļaužu postu redzot, Usijam sirds vai plīsa, tomēr viņš stingri noteica paciesties vēl piecas dienas, cerēdams, ka Jahve steigsies viņam palīgā.

Bet Jūdīte pa to laiku novilka savas atraitnības drānas, nomazgājās, ieziedās ar smaržīgu eļļu un sacirtoja matus. Pēc tam viņa uzvilka skaistas drēbes un izgreznojās ar visdārgākajām rotām, kādas vien viņai bija. Tā pušķojusies un savu glītumu uzposusi, Jūdīte devās uz ienaidnieka apmetni, līdzi ņemot tikai vienu no savām kalponēm, kura nesa traukus ar vīnu un eļļu, kā arī ceptu gaļu, vīģu plāceņus, maizi un sieru.

Kad Jūdīte rītausmā nokāpa no pakalna, uz kura atradās Betulija, viņu aizturēja ienaidnieka sardze un aizveda uz sava pavēlnieka telti. Holoferns, glābdamies no odiem, zvilnēja savā guļvietā aiz priekškara, tērpies purpurā un mirdzēt mirdzēdams no zelta, smaragda un citu dārgakmeņu rotām. Jūdīte nometās ceļos un paklanījās svešajam kara priekšniekam, bet Holoferns, viņas daiļuma savaldzināts, ar patikšanu nolūkojās atnācējā. Atguvies no sava pārsteiguma, Holoferns laipnā balsī apvaicājās, kāpēc viņa šeit ieradusies.

«Es esmu ebreju meita,» Jūdīte paskaidroja, «un no viņiem aizbēgu, jo redzēju, ka pilsēta tiks izpostīta. Viņi pret jums bija augstprātības pārņemti un no brīvas gribas nedomāja padoties. Tālab es nospriedu: aiziešu pie diža Holoferna un pastāstīšu viņam noslēpumu, kā pilsēta ieņemama, nezaudējot neviena karavīra.»

Holofernam šāda runa bija tīkama, un viņš pavēlēja apkalpotājiem palīdzēt viņai piecelties. Kad Judīte izslējās visā savā smuidrajā augumā, viņa bija tik neizsakāmi daiļa, ka teltī esošie augstmaņi vislielākajā sajūsmā iesaucās:

«Kas šos ļaudis varētu smādēt, kam ir tādas skaistas sievas!»

Tad Jūdīte izlikās nokļuvusi pravietiskā aizgrābtībā un svinīgā balsī pareģoja iebrucējiem pilnīgu uzvaru pār jūdiem. Holofernam par to bija lielumlielais prieks, un viņš sacīja:

«Ja tā notiks, kā tu esi runājusi, tad tavs dievs būs arī mans dievs!»

Pēc tam Holoferns lika Jūdītei ierādīt ērtu telti un trīs dienas no vietas ielūdza viņu lepnās dzīrēs. Bet ebreju sieva, negribēdama baudīt nešķīstu pārtiku, ēda tikai to, ko kalpone viņai bija atnesusi no Betulijas.

Svešā karaspēka pavēlnieks pa to laiku sāka aizvien vairāk ap Jūdīti lakstoties, izrādīdams lielu neatlaidību. Jūdīte noģida, ka ceturtajā dienā Holoferns viņu lūgs pēc dzīrēm palikt teltī pie viņa. Pirms doties dusēt, viņa aizsūtīja projām savu kalponi un cauru nakti, asaras lie- dama, izlūdzās Jahves palīdzību sava nodoma izpildīšanai.

Nākamajā dienā dzīres bija vēl krāšņākas. Līksmajās gaidās Holoferns izdzēra pārlieku daudz vīna un, dziļa miega pievārēts, atkrita guļvietā. Tad Jūdīte ar viņa paša zobenu nocirta Holofernam galvu, ietina to pie gultas uzkārtajā priekškarā un ielika savā ceļasomā. Izlavījusies no apmetnes, viņa aizsteidzās uz Betuliju un parādīja saviem ciltsbrāļiem ienīstā uzbrucēja galvu. Visā pilsētā valdīja liels prieks. Ļaudis pateicās Jahvem par uzvaru un cildināja varoni, kura ar diviem zobena zvēlieniem bija nocirtuši ienaidniekam galvu.

Kad asīrieši no rīta atrada savu pavēlnieku mirušu, tos pārņēma tādas izbailes, ka visi metās bēgt, atstājot apmetni ar neskaitāmiem dārgumiem un Jūdā salaupītām mantām. Pilsētas aizstāvji vajāja tos ar lielu niknumu un sarīkoja tādu slaktiņu, ka tikai nedaudzi palika pie dzīvības.

Uzvarētājiem par laupījumu krita daudz liellopu, avju, ēzeļu un kamieļu, kā ari lieli krājumi zelta, sudraba, ieroču un apģērbu. Visu, kas bija Holoferna personiskais

īpašums, un proti, zelts, sudrabs, dārgakmeņi un vērtīgas drēbes, izsniedza Judītei kā balvu par viņas varonību.

Pilsētas iedzīvotāji veselus trīs mēnešus svinēja uzvaru, diedami, dziedādami, skaitīdami pateicības lūgsnas un spēlēdami arfas. No Jeruzalemes ieradās virspriesteris Joakīms, lai godinātu varoni un piedalītos vispārējās līksmēs.

Jūdīte nodzīvoja līdz simts piektajam mūža gadam. Visa tauta viņu mīlēja un cienīja, bet viņas lielās uzvaras diena tika ieskaitīta ebreju svētkos, un kopš šā laika to svin katru gadu.

ESTERE — PERSIEŠU ĶĒNIŅIENE.

Persijas ķēniņš Ahasverus savas valdīšanas trešaja gada sarīkoja lielas dzīres. Tajās viņš saaicināja persiešu un mēdiešu dižciltīgos un galma augstmaņus, kā arī viņam pakļauto zemju pārvaldniekus no Indijas līdz Etiopijai. Dzīres ilga simts septiņdesmit dienu bez pārtraukuma, bet to noslēgumā ķēniņš uz septiņas dienas ilgām dzīrēm ielūdza visus Sūzu iedzīvotājus, neatkarīgi no viņu bagātības un sabiedriskā stāvokļa.

Galdi bija izvietoti pils pagalmā un dārzā. Lai pasargātos no saules svelmes, tiem pāri bija nostiepti un pie marmora kolonnām nostiprināti balti, zaļi un violeti audumi. Viesi plītēja, atlaidušies zelta un sudraba zviļņos pie galdiem, kuri balstījās uz zaļgana un balta marmora plāksnēm. Apkalpotāji pasniedza ēdienus un vīnus zelta bļodās un kausos.

Tajā pašā laikā ķēniņiene Vašti pils sieviešu spārnā pie sava galda pacienāja dižciltīgo, pārvaldnieku un galma augstmaņu laulātās draudzenes.

Dzīru septītajā dienā Ahasverus sadomāja parādīt ķēniņieni saviem viesiem, jo viņa bija neizsakāmi skaista. Tāpēc valdnieks tai pavēlēja izrotāties ar ķēniņienes diadēmu un ierasties pie viņa. Bet Vašti iespītējās un negribēja pavēlei paklausīt.

Bezgala sašutis par šādu stūrgalvību, Ahasverus nekavējoties sasauca septiņu persiešu un mēdiešu dižciltīgo padomi, lai apspriestos, ko iesākt ar nepaklausīgo sievieti. Godājamie vīri bija gauži satraukušies par mieru paši savās mājās, tāpēc viens no tiem teica šādus vārdus:

«Ķēniņš Ahasverus pavēlējis, lai ķēniņiene Vašti atnāk šurp, bet viņa nav paklausījusi. Un tagad visas persiešu

un mēdiešu augstmaņu sievas ar nicināšanu un nepaklausību izturēsies pret saviem vīriem.»

Ķēniņš nolēma uz visiem laikiem atstumt savu stūrgalvīgo sievu. Tajā pašā laikā viņš pa visu savu valsti izsūtīja vēstules ar pavēli darīt pavalstniekiem zināmu, ka sievām jāklausa saviem vīriem. Tādējādi jau pašā iedīglī tika novērsts draudīgais sievu dumpis.

Drīz pēc tam ķēniņš pavēlēja pa visu valsti sameklēt visskaistākās jaunavas un atsūtīt tās uz viņa pili. Uzticama einuha uzraudzībā atlasītās skaistules divpadsmit mēnešus iesvaidījās ar mirrēm, apslacinājās ar smaržām un vaiga glītumu uzkopa ar krāšļiem. Pēc šādas sagatavošanās tās nonāca ķēniņa gultā.

Pēc četriem gadiem pienāca kārta neredzēti skaistai jaunavai, vārdā Estere. Viņa bija izraēliete, taču to neviens nezināja, jo Estere savu tautību bija noklusējusi. Viņas vecāki bija miruši, tai mazai esot, un tāpēc meiteni audzināja tēva brālis Mardohajs, viens no daudzajiem izsūtītajiem no Jeruzalemes.

Aliasverum meitene tik gauži iepatikās, ka viņš to appreci ja 1111 kronēja par ķēniņieni. Ar brāļameitas gādību Mardohajs lika iecelts sliekšņa sarga amatā un iemantoja tādu uzticību, ka drīkstēja uzturēties pie ķēniņa guļamistabas durvīm. Tas gauži aizkaitināja divus citus sliekšņa sargus. Ķādu dienu Mardohajs noklausījās viņu sarunu, kurā tie apsprieda, kā ķēniņu nogalināt. Mardohajs tūdaļ to paziņoja Esterei, kura brīdināja savu laulāto draugu no. draudošajām briesmām. Abus sazvērniekus pakāra, bet ķēniņš vēl vairāk pieķērās savai mīļotajai.

Mardohajs galmā ieguva tādu svaru, ka sāka nevērīgi izturēties pret Hamanu, kuru ķēniņš bija pacēlis pār visiem saviem augstmaņiem. Tas bija tik varens, ka visi viņa priekšā drebēja un krita ceļos. Vienīgi Mardohajs to nedarīja un viņam pat nepaklanījās.

Hamans vai pušu plīsa aiz niknuma, taču jutās nevarīgs, jo nekauņa atradās paša ķēniņa tiešā aizgādībā. Bet uzzinājis, ka Mardohajs ir cēlies no ebrejiem, nolēma asiņaini atriebties visiem viņa tautas brāļiem, kuri dzīvoja Persijā. Un tā, Hamana pierunāts, ķēniņš parakstīja dekrētu, pēc kura bija iznīcināmi visi ebreji, tāpēc ka tiem bija atšķirīgas parašas, likumi un reliģiski rituāli.

Kad to uzzināja Mardohajs, viņš saplēsa savas drēbes, uzģērba maisu, apkaisīja galvu ar pelniem un staigāja pa Sūzu ielām, izbrēkdams savu izmisumu un sirdsēstus.

Tad Estere nolēma rīkoties. Nākamajā dienā viņa sarīkoja dzīres, kurās ielūdza ķēniņu un viņa lielāko augstmani Hamanu. Lepodamies par šādu pagodinājumu, Ha- mans kļuva vēl pašpārliecinātāks un pavēlēja uzcelt piecdesmit olekšu augstas karātavas, pie kurām viņš bija nodomājis pakārt Mardohaju.

Taču ķēniņam tonakt kaut kā nenāca miegs, un viņš lika atnest vecās hronikas ko palasīties. Tur viņš izlasīja, ka Mardohajs viņam izglābis dzīvību. Ikdienas darbu gūzmā tas viņam bija piemirsies, bet tagad viņš nosprieda atlīdzināt savam uzticamajam sliekšņa sargam.

Nākamās dienas rītā Hamans ieradās pie ķēniņa, lai apstiprinātu Mardohajam nāves sodu. Bet Ahasverus viņam pajautāja, kā būtu jārīkojas ar cilvēku, kuru ķēniņš grib pagodināt. Būdams pilnīgi pārliecināts, ka ķēniņš runā par viņu, Hamans atbildēja:

«Tam jāuzģērbj drēbes, kas ķēniņam bijušas mugurā, un jāatved zirgs, uz kura ķēniņš jājis un kurš ar ķēniņa kroni rotāts. Bet viens no ķēniņa visdižciltīgākajiem augstmaņiem lai ved zirgu pie pavadas un, iedams pa pilsētas ielām, sauc viņa priekšā: Tā top darīts vīram, kuram ķēniņš grib parādīt izcilu godu!»

Var iedomāties, kāds bija Hamana pārsteigums, kad viņš izdzirdēja, ka ķēniņš runājis par Mardohaju. Saskaņā ar paša doto padomu viņam vajadzēja uzsēdināt savu ienaidnieku zirga mugurā un vadāt to pa pilsētu, pārsteigtajiem iedzīvotājiem paziņojot: «Tā tas top darīts vīram, kuram ķēniņš grib parādīt izcilu godu!»

Tikko Hamans bija atgriezies mājā, pie viņa ieradās einuhi ar pavēli tūlīt ierasties pie ķēniņa uz dzīrēm. Estere jau pirms tam bija atzinusies savam laulātajam draugam, ka ir izraēliete un Mardohaja brāļameita. Ar asarām acīs viņa lūdzās, lai ķēniņš atceļ pavēli par tās tautiešu iznīcināšanu. Ahasverus tagad atskārta, kāds nelietis ir Hamans, un, kolīdz tas bija ieradies pilī, pavēlēja viņu pakārt pie Mardohajam uzceltajām karātavām.

Pēc Esteres lūguma ķēniņš ne tikai kā atcēla baismīgo dekrētu, bet pat atļāva ebrejiem atriebties viņu ienaidniekiem visā Persijas valstī. Tādējādi dzīvību zaudēja septiņdesmit pieci tūkstoši cilvēku, to skaitā ari desmit Hamana dēli.

Mardohajs, kuru ķēniņš Hamana vieta bija paaugstinajis pār visiem saviem augstmaņiem, izsūtīja ebreju kopienām vēstuli ar aicinājumu, lai viņi par piemiņu savai izglāb

šanai katru gadu svinētu līksmos purima svētkus, kas nozīmē «likteņa svētki», jo teitan bija izšķīries ebreju tautas liktenis.

TOBIJS — UZTICAMAIS IZRAĒLIETIS PERSIJAS ZEME.

Kada no Galilejas mazajām pilsētiņām Naftāla cilts teritorijā dienas gaismu ieraudzīja Tobijs. Viņš uzauga tēva mājas reliģiskajā atmosfērā, kur valdīja pieķeršanās senču tradīcijām un ticībai. Tādā pašā garā viņš audzināja ari savu dēlu, kuru tāpat nosauca par Tobiju. Aizvests asīriešu gūstā, viņš tomēr prata iekārtoties un viņam klājās gluži labi. Tobijs dzīvoja pārticībā, taču savu bagātību viņš neizlietoja tikai paša vajadzībām, bet dalījās arī ar saviem trūcīgajiem ciltsbrāļiem, kuri cieta no sīvajiem asīriešu spaidiem. Sevišķu vērību Tobijs piegrieza, lai tiem sniegtu pēdējo palīdzību pie izraēliešu apbedīšanas saskaņā ar Mozus ticības rituālu, par ko draudēja bargs sods.

Kādu dienu, noguris no mirušo apbedīšanas, viņš atgū- lās uz zemes, bet putnu izkārnījumi no bezdelīgu ligzdas iebira viņam tieši acī. Tobijs pacietīgi panesa grūto acu slimību un aklumu, nekurnēdams pret dievu, un tāpat vis- lielakaja pazemībā uzņēma bezdievīgo ļaužu zaimus un izsmieklu.

Kad vecais Tobijs juta, ka viņa dienas ir skaitītas, viņš aizsūtīja savu dēlu Tobiju pie nabagā Gabeļa, kuram savā laikā bija aizdevis naudu, lai dēls to atprasītu un atvestu nedienu piemeklētajam tēvam. Par pavadoni nepieredzējušajam jauneklim uz tālo Ragas pilsētu piedāvājās pats eņģelis Rafaēls, kurš šim nolūkam bija pieņēmis cilvēka izskatu.

Negaidot ieraudzījis ceļam sagatavojušos skaisto puisi, jaunais Tobijs apjautājās: «Brālīt, no kuras cilts un tēva- nama tu esi?», bet svešais puisis atbildēja, ka viņš esot no Izraēla bērniem un dodoties uz Ragu. Patīkami pārsteigtais Tobijs nopriecājās un labo ziņu pavēstīja tēvam, kurš ieteica turēties kopā ar nepazīstamo ceļotāju. Un viņš tik tiešām nepievīla jaunā Tobija paļaušanos.

Eņģelis Rafaēls viņu ne tikai pavadīja uz Ragu, bet tur viņam atrada arī sievu, Tobiju radinieka Raguēla meitu, un pēc atgriešanās mājās izārstēja vecā tēva acu vājumu. Tad jaunais Tobijs, kurš izjuta neizsakāmu pateicību pret Rafaēlu, teica savam tēvam:

«Tēv, kā mēs viņam samaksāsim, lai atlīdzinātu viņa labdarību? Šķietas, nebūs aplam darīts, ja es viņu lūgšu pieņemt pusi no visa tā, ko esmu sev līdzi atvedis?»

Bet Rafaēls nebija pierunājams pieņemt samaksu un beidzot atklāja, kas viņš īstenībā tāds ir.

ĪJABS.

Arābu Ucas zemē dzīvoja kāds dievbijīgs taisnīgs vīrs, vārdā Ijabs. Liktenis visādi viņam bija labvēlīgs, jo bez septiņiem dēliem un trim meitām viņam piederēja vēl septiņi tūkstoši avju, trīs tūkstoši kamieļu, pieci simti nastu nesēju vēršu, pieci simti ēzeļu mātes un pulka kalpu.

Kamēr Ijaba bērni dzīroja, bet viņš pats uz sava lauka upurēja dedzināmo upuri, dieva vaiga priekšā sapulcējās eņģeļi, un to vidū bija arī sātans. Kad radītājs viņam pajautāja, no kurienes šis ieradies, sātans atbildēja:

«No ceļojuma un no klejojuma pa visu zemes virsu.»

Kad dievs apvaicājās, vai sātans pamanījis arī Ijabu, dievbijīgu un taisnīgu vīru, kurš nevienam nav darījis ļauna, sātans nievājoši atbildēja, ka neesot grūti būt dievbijīgam, ja cilvēks ir bagāts un laimīgs.

«Bet izstiep savu roku,» viņš izaicinoši teica, «un pieskaries ar ļaunumu visam, kas tam pieder, tad tiešām, saderam, ka viņš no tevis atsacīsies.»

Dievs piekrita pārbaudīt Ijaba dievbijību un atstāja sātanam šajā ziņā brīvas rokas.

Drīz vien Ijabam uzbruka viena liksta pēc otras. Sa- bieši nolaupīja viņam lopus un nogalināja ganus, debess uguns aprija avis un kalpus. Haldieši aizveda kamieļus, bet briesmīgs viesulis, no tuksneša nākdams, sagrāva viņa māju, zem drupām aprakdams Ijaba dēlus un meitas.

Ijabs saplēsa savas drēbes, apcirpa savu galvu, metās pie zemes un vislielākā pazemībā pielūdza dievu, sacīdams:

«Kails es esmu nācis no savas mātes klēpja, un kails es atkal aiziešu. Tas kungs bija devis, tas kungs ir ņēmis, tā kunga vārds lai ir slavēts!»

Dievs bija gauži apmierināts, ka nav vīlies sava kalpa dievbijībā, un pārmeta sātanam, ka ļāvies no tā pierunāties un bez iemesla darījis pāri goda vīram. Taču sātans neuzskatīja, ka ir zaudējis, un pikti teica:

«Es deru, ja tu savu roku izstieptu un ar sāpēm viņa

kaulus un viņa miesas aizskartu, ka viņš tad tiešām atklāti no tevis atsacīsies!»

Dievs atkal atļāva sātanam rīkoties, un tas lika uz Ijaba miesas uzmesties riebīgiem trumiem. Nabaga vīrs apsēdās mēslainē un ar poda lausku skrāpēja no sevis strutu kreveles. Postu vēl palielināja tas, ka viņa sieva, ko bija sarūgtinājušas ciešanas, viņu apbēra ar pārmetumiem un , sirdīgi izsaucās:

«Vai tu stipri vēl turies pie savas dievbijības? Atsaki dievam un mirsti!»

Bet ījabs mierīgi viņai atbildēja:

«Tava runa ir gluži tāda kā nelgu sievu runas! Ja mēs esam no dieva labu saņēmuši, kā tad lai mēs arī nesaņemam ļaunu?»

Par Ijaba postu uzzināja trīs viņa draugi: Elifass, Bilda ds un Cofars. Viņi tūdaļ aizsteidzās pie nelaimes piemeklētā un, ieraudzīdami viņu tik gaužā postā, sāka raudāt, saplēsa savas drēbes un apkaisīja galvu ar pelniem. Pēc tam viņi nometās blakus savam draugam un palika pie viņa septiņas dienas un septiņas naktis, ne vārda nebilzdami un tādējādi izrādīdami cieņu viņa ciešanām.

Beidzot Ijabs izrāvās no sāpju sastinguma un aizlauztā balsī sāka sūroties par savu nelaimīgo likteni:

«Lai izgaist diena, kurā es piedzimu, un nakts, kas vēstīja: saņemtais ir zēns! Kādēļ es neesmu nomiris mātes miesās vai bojā gājis, kad es iznācu no mātes klēpja?… Un nu man nav miera, man trūkst elpas, un es nedabūju atpūsties, un bēdas nāk uz bēdām!»

Elifass apbēdināts noklausījās šajā kurnēšanā un ar pārmetumu balsī atgādināja cietējam:

«Vai tava dieva bijība nav arī tava cerība? Un tava dzīves ceļa nevainība — tava paļāvība?»

Tomēr Ijabs turpināja gausties:

«Tas dievs mani izdevis jaundarītāju pulkam,

Un viņš mani iegrūž bezdievīgo rokās.

… Viņš mani sagrāba pie mana skausta,

Notrieca pie zemes un atkal lika piecelties;

Viņš mani ir izlicis par tēmēkli savām šautrām.

Viņa bultas švirkst man visapkārt,

Viņš urbj šķēpus manās nierēs,

Viņš izlej manas sirds asinis,

Viņš izkrata man no manām iekšām manu žulti.

Viņš manī rada vainu pēc vainas,

Gabalu gabalos viņš mani salauž,..

Mans vaigs ir sarkans kļuvis no manām raudām, Un pār manu acu plakstiem guļ nāves ēnas, Kaut gan viltību neesmu nekad rokā ņēmis, Un mana lūgšana ir nevainojami šķīsta.»

Draugi ilgi sarunājās ar Ijabtf, izsacīdami domu, ka viņš droši vien ir kaut kur sagrēkojies, jo nevar būt, ka sods ķertu nevainīgu cilvēku. Taču ījabs zvērēja un piesauca dievu par liecinieku, ka neesot viņam grēka darbu un viņš ciešot bez vainas.

Jaunais cilvēks, vārdā Elihu, kādu laiku klusēdams noklausījās šajā domu apmaiņā. Beidzot arī viņš iejaucās četru draugu sarunā, paziņodams, ka, viņaprāt, taisnības neesot nevienai pusei. Ciešanas bieži vien nemaz neesot sods par grēkiem. Dievs palaikam grūti piemeklējot tieši viņam uzticīgos mirstīgos, lai viņus pārbaudītu un nostiprinātu viņu ticību.

ījabs visu laiku, sūrojās par savu likteni, taču ne mirkli nezaudēja ticību dieva aizgādības neizprotamajai gudrībai. Atmaksādams Ijabam par bezgalīgo uzticību, dievs viņam parādījās baismīgā virpuļviesulī un paskaidroja, ka veltīgi viņš cenšas atklāt ciešanu cēloņus, jo dieva gudrie nodomi cilvēka prātam neesot izprotami.

Ijabs pazemīgi pakļāvās dieva gribai un nožēloja savu izturēšanos. Tāpēc dievs viņam atdeva dēlus un meitas, kā arīdzan visu mantu.

DANIELS.

Kad Nabuhodonosors ieņēma Jeruzalemi un aizveda gūstā Jūdas ķēniņu Joahīnu, viņam iegribējās savā galmā redzēt ķēniņa un dižciltīgo dzimuma ebreju jaunekļus, lai tos uzaudzinātu un mācītu haldiešu garā. Uz Babilonu aizvesto skaisto jaunekļu vidū bija arī Daniēls un trīs viņa tuvi draugi: Ha- nanja, Misaēls un Asarja.

Visi četri draugi bija ļoti dievbijīgi un negribēja ēst pilī pasniegtos ēdienus, jo tie nebija pagatavoti atbilstoši Mozus bauslības priekšrakstiem. Tāpēc jaunekļi lūdza einuhu, kura pārziņā tie bija nodoti, atļaut viņiem pārtikt vienīgi no maizes un dārzeņiem.

Jaunekļi mācījās ne tikai Babilonijas vēsturi un parašas, bet tos iepazīstināja tāpat ar haldiešu magu zinībām — astroloģiju un sapņu iztulkošanas mākslu.

Pēc mācību pabeigšanas Nabuhodonosors lika audzēkņus atvest pie sevis, lai tos eksaminētu. Un tad, sev par

lielu izbrīnu, viņš pārliecinājās, ka zināšanās un gudrībā tie desmitiem reižu pārspēj visus Haldejas zintniekus un burtniekus.

Taču visgudrākais starp ebreju jaunekļiem bija Daniēls. Kādu dienu bagātā tirgoņa Joakīma laulātā draudzene, brīnumskaistā un dievbijīgā Suzanna, peldējās sava dārza dīķī. Aiz krūma paslēpušies uz viņu glūnēja divi miesas- kārīgi veči un pēc tam daiļavai uzmācās ar neķītriem • priekšlikumiem. Kad Suzanna viņus noteikti noraidīja, tie skaisto sievieti nosūdzēja tiesā par laulības pārkāpšanu. Nopratināšanā abi paskaidroja, ka redzējuši Suzannu kopā ar kādu jaunekli, taču notvert to nav spējuši, jo jaunais cilvēks skrējis žiglāk nekā viņi. Tiesa noticēja večiem un notiesāja Suzannu uz nāvi. Taču brīdī, kad Suzannu vajadzēja vest uz nāves soda izpildīšanu, atsteidzās Daniēls. Gaišreģības pārņemts, viņš izmisušā balsī sauca, lai sprieduma izpildīšanu atliek, jo sieviete nav vainīga. Tad tiesneši piekrita tam, lai Daniēls vēlreiz izdarītu nopratināšanu.

Daniēls atšķīra večus un sāka iztaujāt katru atsevišķi. Drīz vien izrādījās, ka viņu liecības ir pretrunīgas. Viens apgalvoja, ka noziedzīgo pāri redzējis zem pistācijas koka, bet otrs pastāvēja uz to, ka viss noticis zem kupla ozola. Kļuva skaidrs, ka apsūdzētāji melo, un tāpēc tos notiesāja uz nāvi, nomētājot ar akmeņiem, bet dievbijīgo sievieti palaida brīvībā.

Vēlāk atgadījās, ka Nabuhodonosors redzēja sapni, kurš viņu gauži satrauca. Ķēniņš saaicināja savā pilī haldiešu pareģoņus, zīlniekus un magus. Taču tie nenieka neiespēja, jo ķēniņš sapni bija aizmirsis, bet tagad pieprasīja, lai tie ne tikai sapni iztulkotu, bet ari pasacītu, ko viņš īsti redzējis. Kad ķēniņam paskaidroja, ka vienīgi dieviem zināmi cilvēku sapņi, viņš kļuva tik neganti nikns, ka pavēlēja nokaut visus pareģoņus savā valstī.

Sis spriedums attiecās arī uz Daniēlu. Bendēm, kuri grasījās viņu sagrābt, Daniēls paskaidroja, ka ir ar mieru iztulkot ķēniņa sapni, tikai pieprasīja vienu dienu, lai varētu pienācīgi sagatavoties.

Cauru nakti Daniēls lūdza dievu, līdz Jahve apžēlojās par viņu un atklāja sapņa noslēpumu. Nākamās dienas rītā Daniēls stājās Nabuhodonosora vaiga priekšā un sacīja:

«Tev, ak, ķēniņ, bija parādība, tu redzēji lielu tēlu; tas bija vareni liels un stāvēja tavā priekšā ārkārtīgā spožumā; tā izskats bija briesmīgs. Sī tēla galva bija no tīra zelta, tā krūtis un rokas no sudraba, tā vēders un gurni no vara. Tēla stilbi bija no dzelzs, un tā kājas pa daļai no dzelzs un pa daļai no māla. Tev ar visu uzmanību tēlā noraugoties, pēkšņi no kalna bez kādas cilvēka roku palīdzības atraisījās akmens un gāzās lejup; tas ķēra tēla dzelzs un māla kājas un sašķaidīja tās.

Līdz ar to sašķīda druskās arī tēla vara, sudraba un zelta daļas; tās izputēja kā pelavas vasarā uz klona, vējš tās aiznesa, tā ka no tām nekā vairs pāri nepalika. Bet akmens, kas satrieca tēlu, kļuva par lielu kalnu, kas piepildīja visu zemi.»

Pēc tam Daniēls deva sapņa izskaidrojumu, sacīdams, ka zelta galva esot paša ķēniņa valdīšana, bet pēc tās nākšot cita, sudraba, un pēc tam trešā, vara ķēniņvalsts. Bet ceturtā, dzelzs ķēniņvalsts, satriekšot iepriekšējās un valdīšot mūžīgi.

Noklausījies viedos vārdus, ķēniņš nokrita uz savas sejas, godinādams ebreju dievu, un paaugstināja Daniēlu, ieceldams to par pārvaldnieku pār visām Babilonijas zemēm. Pēc Daniēla lūguma ķēniņš arī dāvāja dzīvību visiem pareģoņiem un zintniekiem, kurus pirmīt bija nolēmis nāvei.

Pēc kāda laika Nabuhodonosors Duras līdzenumā lika uzcelt sešdesmit olekšu augstu tēlu no tīra zelta. Tā priekšā viņš sapulcināja visus augstmaņus, dižciltīgos un amatvīrus, pavēlēdams tiem pielūgt tēlu. Kolīdz sāka spēlēt taures, stabules, dūdas un arfas, visi nokrita uz sejas tēla priekšā un pielūdza to kā dievu. Tikai trīs ebreju jaunekļi Sadrahs (jeb Hananja), Mesehs (jeb Misaēls) un Abdenago (jeb Asarja) palika stāvam kājās, jo negribēja kalpot pagānu dieveklim.

Ķēniņš par sodu lika iemest viņus degošā ceplī, pavēlēdams, lai to sakurina septiņas reizes karstāku, nekā tas bija darīts līdz šim. Tomēr uguns neskāra uzticīgos Jahves piekritējus, jo par viņiem rūpējās eņģelis, kurš viņus pavadīja uz soda vietu. Kad jaunekļi iznāca no cepļa liesmu neskarti, ķēniņš viņus iecēla augstos valsts amatos un piedraudēja ar nāves sodu katram, kurš turpmāk iedomātos nozaimot Jahvi.

Drīz pēc tam ķēniņam atkal rādījās sapnis. Viņš redzēja ar augļiem pilnu koku iesniedzamies debesīs. Tā zari bija pilni ar putniem, bet pie stumbra mitinājās āra zvēri. Tad no debesīm nokāpa eņģelis, iztrenkāja putnus un zvērus un koku nocirta, atstadams tikai saknāju, ko piesaistīja pie zemes ar dzelzs un vara važām.

Pilī atsauktais Daniēls valdniekam viegli iztulkoja redzēto sapni, sacīdams:

«Sis koks, ak, ķēniņ, ir tava valdīšana, kura līdzīgi tā zariem sniedzās līdz debesīm. Bet tāpat arīdzan tu tapsi izdeldēts un zaudēsi prātu. Un tad cilvēki tevi izstums no sava vidus. Tu dzīvosi kopā ar zvēriem un ēdīsi zāli kā vērsis. Bet pāri atstātais saknājs nozīmē, ka tev tiks atdota ķēniņvalsts, līdzko tu atzīsi, ka debesu dievs valda pār visu.»

Un tā patiesi arī notika. Prātu zaudējušais ķēniņš vislielākā pazemojumā dzīvoja starp zvēriem, bet, kad pēc septiņiem gadiem viņš izveseļojās, tad augstmaņi un amatpersonas viņu atkal uzsēdināja tronī. Kopš tā laika ķēniņš vairs neatzina elku dievus un slavināja tikai debess valdnieku, kurš bija sodījis viņu par augstprātību, pazemojis, bet pēc tam atkal cēlis godā.

Vēlāk tronī nāca Belsacars. Kādu dienu jaunais ķēniņš pili sarīkoja lielas dzīres, uz kurām salūdza visus savus augstmaņus. Galdi vai lūza no ēdieniem un dzērieniem, un tā drīz vien dzīrotāji, ieskaitot ķēniņa sievas un piegulētajās, bija piedzērušies. Apskurbušais Belsacars lika atnest visus Jeruzalemes dievnamā nolaupītos zelta un sudraba traukus, un viņa viesi no tiem dzēra vīnu.

Daniēls, ko atkal ataicināja uz pili, ķēniņam teica šādus vārdus:

«Tu un tavi dižciltīgie, tavas sievas un blakus sievas, jūs visi dzērāt vīnu no Jahves svētnīcas traukiem. Dievs skaitījis tavas valstības dienas un tās izbeidzis. Tu svaru kausā esi svērts un par vieglu atrasts. Tava valsts ir dalīta un tiks atdota mēdiešiem un persiešiem.»

Belsacars saprata, ka ar Daniēla muti runā dieva gars, tāpēc ieģērba viņu purpurā, aplika viņam ap kaklu zelta važu un iecēla par trešo cilvēku valstī.

Pareģojums piepildījās tajā pašā naktī: Belsacars tika nogalināts, un Babilonijas tronī nāca mēdiešu ķēniņš Dārijs.

Ķēniņš Dārijs iecēla simt divdesmit provinču pārvaldniekus, kuriem par priekšniekiem nolika trīs augstmaņus, bet pāri tiem paaugstināja Daniēlu. Skaudības kremstie dižciltīgie nosprieda gāzt ķēniņa mīluli. Bet, tā kā Daniēls uzcītīgi pildīja viņam uzdotos pienākumus, grūti bija viņu nomelnot ķēniņa acīs. Tomēr viņi zināja, ka Daniēls ir uzticīgs Jahvem un stingri ievēro reliģiskos priekšrakstus. Tāpēc augstmaņi sagudroja nelietīgu paņēmienu, kā Da- niēlam piekļūt no citas puses. Pēc viņu pamudinājuma Dārijs izdeva dekrētu, kas visiem pavalstniekiem aizliedza trīsdesmit dienas pielūgt dievus.

Daniēls tam nevarēja paklausīt, jo šāds rīkojums bija pretrunā ar Mozus bauslību. Atvēris savas mājas logus uz Jeruzalemes pusi, viņš trīs reizes dienā pielūdza Jahvi. Skauģi viņam uzglūnēja un nosūdzēja ķēniņam par nepaklausību.

Dārijs ļoti cienīja un mīlēja Daniēlu, tālab tikai ar smagu sirdi pavēlēja viņu iemest lauvu bedrē, kurā turēja izsalkušos plēsoņas. Ķēniņš pēc sava sprieduma neēda vakariņas un bija tik sagrauzts, ka cauru nakti nevarēja aizvērt ne acu. Agri no rīta viņš steidzās pie lauvu bedres un asaru pilnā balsī sauca:

«Daniēl, tu dzīvā dieva kalps! Vai tavs dievs, kuram tu bez mitēšanās kalpo, tevi ir izglābis no lauvām?»

Uz to Daniēls atbildēja:

«Ķēniņš lai dzīvo mūžīgi! Mans dievs sūtīja savu eņģeli un aizturēja lauvām rīkli, ka tie mani neaiztika, jo viņš zināja, ka es esmu nevainīgs un ka ari savā rīcībā pret ķēniņu es neesmu atļāvies sev nekā ļauna.»

Bezgala iepriecinātais ķēniņš lika tūdaļ izvilkt Daniēlu no lauvu bedres un iecēla viņu agrākajos amatos. Bet nosūdzētāji paši tika iemesti bedrē, kur lauvas tos tūlīt saplosīja un aprija.

Daniēls dzīvoja vēl ķēniņa Ķīra valdīšanas sakumā. Viņš ne tikai baudīja vispārēju cieņu kā valsts amatpersona, bet iemantoja plašu slavu arī kā iedvesmots pravietis. Vizijās, kurās padebešus uzvandīja viesuļvētras, bet no jūras dzelmēm iznira dīvaini briesmoņi, viņš ebreju tautai pasludināja atbrīvošanos no visām ciešanām un paredzēja, ka atnāks dieva svaidītais, kurš izklīdinās visus grēkus un zemes virsū nodibinās taisnību. Sis tautas me

sija uzsēdīsies tronī, liesmām plandot, un no viņa kāju apakšas izplūdis uguns upe. Tūkstoš kalpotāju gaidīs viņa pavēles, un visi ticīgie ievēros svētajos rakstos nosacīto bauslību.

Kad Kīrs atļāva izvestajiem ebrejiem atgriezties Jeruzalemē, Daniēls jau bija par vecu, lai dotos tālajā ceļā. Viņš savu mūžu beidza Babilonā un kā augsta amatpersona tika apbedīts greznajās ķēniņa kapenēs.*

JONASS.

Jahve kādu dienu pavēlēja Jonasam doties uz Ninīvi un grēcīgajiem pilsētas iedzīvotājiem pasludināt drīzu bojā eju. «Celies un dodies uz lielo pilsētu Ninīvi,» Jahve viņam piekodināja, «norāj to un paziņo tai, ka tās ļaunie darbi jau nonākuši mana vaiga priekšā!» Taču pravietis nobijās no šās misijas, jo viņam šķita bezcerīgi sludināt tādā pilsētā, salīdzinājumā ar kuru Jeruzaleme bija tikai nožēlojams ciems. Tāpēc viņš nedevās vis uz austrumiem, bet Jafā uzkāpa uz kuģa un aizbrauca pilnīgi pretējā virzienā uz Tašišu.

Par sava kaipa nepaklausību sadusmotais Jahve sabrāz- moja jūru spīvā vētrā. Viesuļi un bangas rēkdami triecās pret kuģi, bet tā ļaudis dienu un nakti smēla laukā ūdeni un lūdza savus dievus apžēloties par viņu dzīvībām. Bet Jonass pa to laiku mierīgi gulēja zem klāja. Stūres vīrs viņu pamodināja un noburkšķēja;

«Kā tu vari tik cieši gulēt? Celies un piesauc savu dievu! Varbūt šis dievs atcerēsies mūs, lai mēs neaizejam bojā.»

Lai izzinātu, kura dēļ viņiem klājas tik ļauni, tika mesti kauliņi. Tie norādīja uz Jonasu. Tad kuģa ļaudis viņam teica:

«Saki, kāpēc mums uzbrukusi šī nelaime?»

Jonass atzinās, ka izpelnījies dieva dusmas, jo nav paklausījis viņa gribai.

«Ko lai mēs ar tevi darām, lai jūra nomierinātos?» viņi satraukti jautāja.

«Ņemiet mani un iemetiet jūrā, tad tā kļūs rāma,» Jonass atbildēja. «Es zinu, ka manas vainas dēļ pār jums sacēlusies šī lielā vētra.»

Jūrnieki nosprieda atbrīvoties no postu nesošā pasažiera. Viņi mēģināja to izsēdināt krastā un airēja cik vien spēka uz malu, bet nespēja pie .tās piestāt, jo trakojošās

bangas katru reizi atsvieda viņus atpakaļ jūrā. Neatlika nekas cits, kā izmest Jonasu ūdenī.

Tad Jahve sūtīja lielu zivi, lai tā Jonasu apritu. Trīs dienas un trīs naktis viņš pavadīja jūras briesmoņa vēderā, dziedādams slavas dziesmas tam kungam, kurš paglābis viņu no noslīkšanas. Kad nezvērs beidzot viņu izspļāva malā, Jonass tagad jau paklausīgi devās uz Ninīvi.

Tur no rītausmas līdz nakts tumsai viņš klaiņoja pa ielām, sludinādams iedzīvotājiem Jahves vārdu un pLreģo- dams, ka pēc četrdesmit dienām Ninīve tikšot nopostīta.

Asīrijas ķēniņš noticēja Jonasa pareģojumam un nožēloja savus grēkus. Saviem pavalstniekiem viņš lika ievērot stingru gavēni un pat mājdzīvniekiem nedeva ne barību, ne ūdeni, ko nodzerties.

Redzēdams, ka Ninīves iedzīvotāji novērsušies no ļaunā ceļa, Jahve apžēlojās par viņiem un atsauca savu spriedumu. Jonasam tas nepatika. Vīlies un sadusmots viņš aizgāja no pilsētas, lai nekļūtu par apsmieklu ļaudīm, kuriem bija pareģojis bojā eju. Netālu no pilsētas viņš sev uzcēla zaru telti un rūgti žēlojās:

«Ak kungs, vai tas nav tieši tas, ko es teicu, kad es biju vēl savā zemē? Tādēļ es priekšlaikus steidzos aizbēgt uz Tašišu, jo es zināju, ka tu esi žēlīgs un mīlestības pilns dievs, lēnprātīgs un bagāts žēlastībā, kam paredzamā ļaunuma pašam žēl. Tad nu, kungs, pieņem manu dvēseli, jo es gribu labāki mirt nekā dzīvot!»

Jahve pravietim neko neatbildēja, bet darīja tā, ka pāri viņa galvai uzauga kupls augs, kurš viņu pasargāja no svilinošajiem saules stariem. Nākamās dienas rītausmā Jahve pavēlēja parādīties kādam tārpam, kas apgrauza auga saknes, un tas ātri nokalta, satrusēja un sabira pīšļos. Tajā pašā laikā sāka pūst karsts, sauss austrenis, bet saules svelme bija tik neizturama, ka Jonass nokrita nesamaņā.

Un tad Jahve vērsās pie viņa ar šādiem vārdiem:

«Tev sāp sirds par augu, gar kuru tu nemaz nebiji pūlējies, kuru tu nebiji izaudzinājis, kas vienā naktī tapa un vienā naktī bija atkal pagalam. Un kā tad lai man nebūtu žēl Ninīves, tādas tik lielas pilsētas, ar vairāk nekā simts divdesmit tūkstošiem iedzīvotāju, kas vienkārši nezina atšķirt savu labo roku no kreisās un kuriem pieder daudz lopu?»

PAMĀCOŠI TAUTAS NOSTĀSTI

Jūdas, Babilonijas un Ēģiptes jūdu vidū pēc Bābeles gūsta attīstījās savdabīgs didaktisks nostāsta paveids, ko dēvēja par «midraš». Tie ir pamācoši stāsti, kuri tautā uzglabājās mutvārdos patriotiska gara uzturēšanai vai arī kādas tā laika cilvēku prātus satraucošas filozofiskas domas paušanai. Tātad tie pieskaitāmi pie īstās folkloras. Rabīni droši vien šos nostāstus plaši izmantojuši savās pamācībās un Bībeles komentāros, lai ar tajos ietvertajām alegorijām jo tiešāk iedarbotos uz klausītājiem.

Kā visi tautas stāstījumi tie iezīmējas ar dzīvu, dramatisku vēstījumu, bagātīgu tēlainību un tādu fabulas risinājumu, kas nojauca robežas starp īstenību un fantāziju, starp sapni un nomodu. Zināmā mērā tie atgādina pazīstamās arābu teiksmas par Sinbadu Jūrasbraucēju «Tūkstoš un vienas nakts pasakās». Tās apvieno patiesas poēzijas pievilcības spēks un tās pašas alkas pēc taisnības zemes virsū, tikai ar to atšķirību, ka ebreju nostāsti, kas radušies dziji reliģiozā tautā ar grūtu vēsturisku likteni, satur nozīmīgākas filozofiskas domas, kuras saistītas ar dzīvības un nāves, ciešanu un laimes, dieva un cilvēka mūžsenajām problēmām.

Šo nostāstu fabula risinās uz noteikta, mums kaut kādā mērā jau zināmu vēsturisku reāliju fona. Tajos sastopamies ar tādām pilsētām kā Ninīve un Babilona vai tādiem valdniekiem kā Nabuhodonosors vai Belsacars. Anonīmiem autoriem, kā redzams, palaikam bijušas zināmas pat attieksmes, kādas pastāvējušas, piemēram, Babilonijas ķēniņa galmā. Visumā tomēr tie šajā ziņā ir diezgan juceklīgi un nav nekādā mērā saistīti ar vēsturiskiem notikumiem. Kopš atšifrēti Mezo- potāmijas valdnieku dokumenti, grūti piekrist tēzei, ka šie nostāsti atbilstu autentiskiem, burtiski ņemamiem vēstures notikumiem, un šodien pat tādi cilvēki, kuri Bībeles izpratnē pieturas pie vistradicionālākajiem iztulkojumiem, uzskata tos par literāru izdomu.

Kā piemērs šajā ziņā var noderēt Jūdītes grāmata. Tur sastopam pavisam nevēsturisku mēdiešu ķēniņu Arfaksādu, austrumu tautu iekarotāju un Ekbatanas pilsētas dibinātāju. Haldiešu ķēniņš Nabuhodonosors tiek dēvēts par Asīrijas valdnieku, kura rezidence ir jau viņa dzīves laikā sagrautā Ninīve. Holoferns, būdams persietis, protams, nevarēja būt Asīrijas karaspēka pavēlnieks. Ar vārdu sakot, būtu pavisam naivi vēl aizvien turēties pie apgalvojuma, ka Jūdītes grāmata atbilst vēstures patiesībai.

Taču, neraugoties uz visu, nedrīkstam atmest iespēju, ka tajā atbalsojušies zināmi patiesi notikumi. Pētnieki mēģinājuši atšifrēt tās fabulas vēsturiskos ietvarus un nonākuši pie pārliecības, ka tā attiecināma uz Persijas ķēniņa Artakserksa III Ohosa valdīšanas laiku (358.—337. g. pirms m. ē.). No dokumentiem zināms, ka viņa karaspēka virspavēlnieks bijis Holoferns, bet tā palīgs — einuhs Bagoass. Abi viņi pieminēti Jūdītes grāmatā.

Artakserkss III bijis cietsirdīgs un iedomīgs cilvēks. Viņa valdīšanas laikā sadumpojās provinču pārvaldnieki — satrapi, un sacelšanās uzliesmoja arī Ēģiptē. Artakserksa pirmā ekspedīcija pret dumpiniekiem beidzās nesekmīgi. Uzzinot, ka ķēniņa karaspēks cietis sakāvi, sacēlās arī Feniķija, Kipra un daļa Sīrijas. Beidzot nodibinājis kārtību Āzijā, Artakserkss caur Kānaānu steidzās uz Ēģipti, un 341. gadā pirms m. ē. tā atkal kļuva par Persijas provinci.

Baznīcas vēsturnieks Eisebijs 4. gadsimtā apgalvo, ka Artakserkss, karodams ar Ēģipti, no Kānaānas izvedis prāvu skaitu ebreju un tos nometinājis Hirkanijā, pie Kaspijas jūras. Ja tāda deportācija patiesi notikusi, tad tai bijis soda raksturs. Ļoti iespējams, ka-arī ebreji pievienojušies visu Persijas valsti pārņēmušiem nemieriem un Betulijas aplenkšana bijusi viena no šīs cīņas epizodēm.

Visticamāk, ka Jūdītes grāmata tikusi uzrakstītā Makabeju karu laikā, izmantojot mutvārdos saglabājušos nostāstus. Cīnīdamies ar Seleikidu pārspēku, ebreji izplatīja līdzīga" veida nostāstus, lai ar vēstures piemēriem pierādītu, ka Jahve nekad traģiskos lūzuma brīžos nav pametis savu tautu. Tātad runa ir par sava veida propagandas literatūru, kuras uzdevums bija nostiprināt nemiernieku vīrišķību un pretestības spēju.

Jūdītes varonīgā izrīcība morālā ziņā tomēr likās visai apšaubāma. Turklāt oriģinālais ebreju teksts gājis zudumā, un saglabājušies tikai tā tulkojumi grieķu un latīņu valodās. So iemeslu pēc ebreji neieskaitīja Jūdītes grāmatu svētajos rakstos. Turpretī katoļu baznīca to uzņēma kanoniskajos tekstos un ietilpināja Bībelē.

Tipiska austrumu teiksma ir nostāsts par Esteres un Mar- dohaja piedzīvojumiem persiešu ķēniņa galmā Sūzās. Stāstnieka neapvaldītā iztēle pārspīlētā veidā šeit aprakstījusi visus notikumus: ķēniņa bankets ilgst simt astoņdesmit dienas, atlasītās skaistākās persiešu meitenes kopj savu glītumu divpadsmit mēnešus, lai pēc tam nonāktu pie ķēniņa, Esterei jāgaida veseli četri gadi, pirms valdnieks viņu apprec, karātavas, pie kurām pakar Hamanu, ir piecdesmit olekšu augstas, beidzot ebreji, atriebdamies saviem ienaidniekiem, apkauj septiņdesmit piecus tūkstošus cilvēku.

Sie dramatiskie notikumi risinās Persijas ķēniņa Kserksa (Bībelē viņš dēvēts par Ahasveru) valdīšanas laikā (485.— 465. g. pirms m. ē.). Interesanti, ka viņa laulātā draudzene, šķiet, ir vēsturē pirmā cīnītāja par sieviešu tiesībām, kuras nepaklausība izraisīja tādu satraukumu persiešu augstmaņos.

Esteres grāmatas autors nav zināms, bet, kā liecina persiešu valodas ietekme tekstā un tāpat arī diezgan labā galma dzīves pazīšana, tas varēja būt kāds ebrejs, kas Sūzās dzīvojis tajā laikā, kad Palestīnā plosījās Makabeju karš. Viņam nenoliedzami bijis literārs talants. Stāstījuma stils ir dzīvs un krāsains, fabulu iezīmē dramatisks spriegums, tāpat pārsteidz plastiskā un kolorītā tēlainības bagātība. Sākotnējais nostāsts vēlāk papildināts ar dažādiem citu autoru iestarpinājumiem un šādā veidā tad arī uzņemts Bībelē.

Daži pētnieki domā, ka tās autors fabulas pamatmetus aizņēmies no babiloniešu vai persiešu mitoloģijas, lai gan nekādu konkrētu pierādījumu šādam apgalvojumam pagaidām nav. Viņi balstās vienīgi uz to faktu, ka Esteres vārds neapšaubāmi cēlies no dievietes Ištaras, bet Mardohaja — no babiloniešu dieva Marduka. Turklāt izsacīts arī pieņēmums, ka viss šis nostāsts izdomāts tāpēc, lai dramatizētu purima svētku liturģiju, kuru izcelsmei un nosaukumam līdz šim nav pietiekami pamatota izskaidrojuma,

Esteres grāmatu grūti pieskaitīt pie reliģiskās literatūras. Dieva vārds tajā pieminēts tikai vienu reizi, bet ebreju ienaidnieku apkaušana ir krasā pretrunā ar tiem principiem, kurus pasludinājuši izcilie pravieši Jeremija, Jesaja un Ecēhiēls. Taču, neraugoties uz to, priesteri Esteres grāmatu ieskaitīja Bībeles didaktiskajos rakstos, ko dēvē par «ketubim». Tās tekstu lasīšana vēl tagad ir purima svētku ceremoniju pamatā. Pirmie kristieši šo grāmatu neatzina, bet katoļu baznīca vēlāk to ieskaitīja kanoniskajos rakstos.

Pie tām Vecās Derības grāmatām, kuras atrodas uz šķirtnes starp «vēsturiskajām» un didaktiskajām, pieder arī Tobija grāmata. Tā nosaukta šādā vārdā pēc tās galvenā varoņa Tobija, kura piedzīvojumi attēloti ar neparastu tēlainību un krāsainību. Grāmatas sākumā tās autors iezīmē vēsturisko fonu, uz kura risinās darbība. Tā runā par vēsturiskiem ķēniņiem Salmanasaru (drīzāk gan par Sargonu) un Sanheribu, bet tajā pašā laikā tālākajā vēstījumā piemin persiešu pilsētas Ragu un Ekbatanu, pieļaudama hronoloģiskas atvirzes par simts vai pāris simtiem gadu. Padomi, kādus vecais Tobijs dod savam dēlam, ļoti atgādina tās dzīves gudrības, kuru tik daudz semītu tautu literatūrā. Ticība eņģeļiem, sātanam un aizzemes būtnēm nākusi no persiešu reliģijas, ar kuru ebreji iepazinušies trimdas laikā.

Par visizcilāko Bībeles literatūras pieminekli uzskata ījaba grāmatu. Aprakstījuma un stilistikas dzīvīgums, darbības dramatiskais kāpinājums, filozofiskās domas drosme un jūtu kvēle — tas viss jo bagātīgi sastopams šajā grāmatā, kuru vienlaicīgi var uzskatīt par traktātu, poēmu un drāmu. Dievbijīgā cietēja vārds ikdienas valodā kļuvis par sinonīmu grūtu nedienu un katastrofu apzīmēšanai.

ījaba grāmata veidota no trim pamatdaļām: no prologa prozā, poētiska dialoga un epiloga, kuram raksturīgs «happy end».[21] Izdarītie lingvistiskie pētījumi dod pamatu secināt, ka grāmatas vidējā daļa, un proti, draugu diskusija par ciešanu jēgu, ir vēlāks iestarpinājums.

Grāmata pašreizējā veidā droši vien radusies 3. gadsimtā pirms m. ē., tātad jau helēniskajā laikmetā. Nezināmais ebreju autors vai sastādītājs tomēr nav radījis patstāvīgu darbu, bet gan daudz ko aizguvis no šumeru rakstniekiem. Par šo pārsteidzošo atklājumu mums jāpateicas amerikāņu orientālistam Samuēlam Krāmeram, grāmatas «Vēsture sākas Šumērā» autoram. Atšifrēdams Nipuras drupās izraktās ķīļraksta plāksnītes, viņš atrada dzejojumu par kādu šurneru, kurš nepašaubāmi izmantots par prototipu Bībeles ījabam. Tas bijis bagāts, laimīgs, gudrs un taisnīgs vīrs ar plašu ģimeni un daudziem draugiem. Piepeši viņu piemeklējušas slimības un ciešanas, taču viņš nav kurnējis un nav bijis sarūgtināts pret savu dievu. Viņš pakļāvies dieva gribai un, tikai asaras liedams un vaimanādams, lūdzis par viņu apžēlciic;. Viņa pazemības un dievbijības aizkustinātais dievs galu galā apžēlojies par nelaimīgo un izdziedinājis viņu.

Sakritība fabulas risinājumā un pamatdomā ir tik pārsteidzoša, ka grūti apšaubīt abu versiju savstarpējo atkarību. Taču nedrīkst aizmirst, ka tos abus atdala divus vai trīs tūkstošus gadu ilga reliģisko priekšstatu attīstība. Ebreju nostāsts, lai gan tas balstās uz šumeru sniegtā pamata, ir daudz skaistāks un pilnīgāks literārā ziņā, kā arī nobriedušāks savā filozofiskajā domā.

Ar šajā stāstījumā ietverto problēmu mēs sastapāmies, jau runājot par praviešiem. Un proti, runa šeit ir par cilvēka atbildības, viņa ciešanu un vainas problēmām. Mozus grāmatās šis jautājums atrisināts visai vienkāršā veidā, palīgā ņemot koncepciju par kopus atbildību. Nākamajām paaudzēm jācieš tēvu grēku dēļ, pat ja tām pašām nav nekādas vainas. Šāds fatālisms tomēr nevarēja saglabāties, nobriestot ētiskajam monoteismam, jo kopus atbildība ir krasā pretrunā ar dieva taisnīguma jēdzienu. Jeremija un Ecēhiēls mācīja, ka katrs cilvēks pats ir atbildīgs dieva priekšā par saviem darbiem, un līdz ar to abi pravieši uzstājās pret Mozus grāmatā pasludināto tēzi. Patiesībā tas bija revolucionārs solis, kas nozīmēja milzīgu progresu reliģiskajā domāšanā.

Taču ar to nebija atrisināta cilvēku satraucošā problēma, bet drīzāk gan vēl vairāk sarežģīta. Ja katrs cilvēks pats atbild par savu rīcību, tad kāpēc šādā gadījumā cieš taisnīgi un dievbijīgi cilvēki? Ja dievs ir taisnīgs, tad kāpēc viņš sagādā šādiem cilvēkiem mokas, uzsūtot tiem slimības, postu un tuvinieku nāvi?

Tieši ar šiem jautājumiem nodarbojas ījaba grāmata. Pēc ilgākas diskusijas starp ījabu un viņa draugiem, kura būtībā risinās apburtā lokā, ierunājas jaunais Elihu un ierosina tādu jautājuma atrisinājumu, kas patiesībā ir atsacīšanās no mēģi

nājuma to izšķirt: dievs uzsūtot likstas sev uzticīgiem mirstīgiem, lai tos pārbaudītu un nostiprinātu viņu tikumību. Visi diskusijas dalībnieki piekrīt jaunekļa izskaidrojumam, nemaz nepamanīdami, ka cilvēku pārbaudes nežēlīgās metodes ir tikpat lielā mērā pretrunā ar taisnīguma jēdzienu kā slimības, ciešanas, posts un tuvinieku zaudēšana.

Pie literāro fikciju kategorijas, protams, jāpieskaita arī Daniēla grāmata. Tajā sastopamās brīnumdarības, apokaliptiskie pravietojumi un miglainās vēsturiskās reālijas šajā ziņā neatstāj nekādu šaubu. Šās leģendas autori ik uz soļa pierāda, ka tiem trūkušas zināšanas Babilonijas un Persijas vēsturē, jo viņi sajauc mēdiešu un persiešu valdniekus, haldiešus pārvērtuši anahroniskā priesteru un magu kastā, pie tam Da- niēlam šajā kastā piešķirot sevišķi nozīmīgu lomu.

Visfantastiskākās ir ziņas par nostāstā pieminētiem ķēniņiem. Nabuhodonosors uzstāda milzīgu no zelta izgatavotu dievekļa tēlu un pavēl tautai to pielūgt. Pēc tam viņš godina izraēliešu dievu un noteic, ka ar nāvi sodāms katrs, kas sacīs ko ļaunu par šo dievu. Dārijs saviem pavalstniekiem aizliedz trīsdesmit dienas pielūgt jebkādu dievu, bet, kad Daniēls iznāk no lauvu bedres, pavēl visām pakļautām tautām pāriet Mozus ticībā.

Protams, trim jaunajiem ebrejiem, kuri neskarti iznāk no degošā cepļa, kā arī Daniēlam mierīgo lauvu bedrē piemīt liels teiksmainas pievilcības spēks, un tāpēc šie nostāsti aizvien iedarbojušies uz tautas un mākslinieku iztēli. Vispopulārākā tomēr ir leģenda par noslēpumaino roku, kura uz dzīru zāles sienas raksta trīs mīklainos vārdus: «mene, tekel, ufarsin».

To patiesā nozīme vēl aizvien ir zinātnisku strīdu priekšmets. Grūtības sagādā tas, ka senebreju un aramiešu valodas rakstībā neapzīmē patskaņus, bet gan vienīgi līdzskaņus. Šī iemesla dēļ mainās vārdu nozīme atkarībā no tā, vai mēs, piemēram, starp līdzskaņiem liekam «a» vai «e» skaņu. Tāpēc visumā pieņemta ir Daniēla grāmatā sniegtā šo vārdu interpretācija.

Līdzās dažādu neticamu notikumu sablīvējumam Daniēla grāmatā ir minēti daži fakti, kurus var uzskatīt par patiesības tālu atbalsi. Tas, piemēram, sakāms par Nabuhodonosora septiņus gadus ilgo ārprātu. No citiem avotiem mums gan zināms, ka patiesībā nevis šis valdnieks, bet gan viņa mantinieks Nabonids septiņus gadus slimojis ar kādu psihisku kaiti. Tāpat iemešana degošā ceplī bijusi Babilonijā visai bieži pielietots sods. ligu laiku nebija nekāda izskaidrojuma dīvainajam faktam, ka ķēniņš Belsacars paaugstinājis Daniēlu par trešo cilvēku valstī. Kāpēc tieši par trešo un nevis par otro? Uz šo jautājumu atbildi spēja sniegt tikai arheoloģija. Izrādījās, ka Belsacars bija Nabonida dēls un viņa dzīves laikā Babilonijas koreģents. Tātad Belsacars sava tēva dzīves laikā bija otrs cilvēks valstī, bet Daniēls kā paaugstinātais pār citiem augstmaņiem hierarhijā varēja ieņemt tikai trešo vietu. Šie sīkumi, protams, neko nespēj grozīt mūsu uzskatos par Daniēla grāmatas atbilstību vēstures faktiem, taču pierāda, ka fabulas pamats izveidojies Babilonijai raksturīgos apstākļos. Turklāt vēl jāpiemin, ka šī grāmata sadalās divi daļās, kuras uzrakstījuši divi dažādi autori divi dažādos laika posmos, un proti, ļoti populārajā nostāstā ar noteiktu fabulas risinājumu, kā arī apokaliptiskajā stilā ieturētos pravietojumos.

Tāpat kā ījaba grāmata, arī Daniēla grāmata dzīvības sulas smēlusies svešā mitoloģijā. Ugaritas izrakumos atrasta poēma, kas radusies 14. gadsimtā pirms m. ē. Tajā aprakstīti kāda Daniēla un viņa dēla Ahata likteņi. Tās varonis bijis gudrs un taisnīgs tiesnesis, kurš iestājies par atraitnēm un bāreņiem. No šīs poēmas tad nu arī ebreji acīmredzot aizguvuši ieceri savam nostāstam par Daniēlu.

Daniēla grāmatas apokaliptiskajā daļā ietverti pravietojumi par četru cita citai sekojošu valstu parādīšanos: babiloniešu, persiešu, mēdiešu un grieķu. Nepārprotami norādījumi uz Jeruzalemes dievnama apgānīšanu, kas notika Antioha Epi- fāna valdīšanas laikā 167. gadā pirms m. ē., liecina, ka Daniēla grāmata savu tagadējo veidu ieguvusi helēnisma laikmeta vēlīnajā posmā. To, starp citu, apstiprina arī aramiešu- ebreju tekstā sastopamie daudzie grieķu vārdi.

Ebrejiem tie bija grūti laiki, kad viņi cīnījās par savu reliģisko neatkarību. Pravietojumiem vajadzēja uzmundrināt nomāktos tautas brāļus un stiprināt viņu cerības uzvarēt. Kvēla patriotisma caurstrāvotās vīzijās Daniēla grāmata pasludina ebrejiem Cilvēka dēla atnākšanu, kurš viņus atbrīvos no svešinieku spaidiem. Tāpat tā sludina dieva valstības iestāšanos un mirušo augšāmcelšanos, pasaulei ejot bojā. Taču šīm mesiānisma idejām nav determiniska rakstura. Pravietojums piepildīsies tikai tad, kad cilvēki šķīstīs savas sirdis no grēkiem un kļūs taisnīgi.

Kā redzams, Daniēla grāmata, tāpat kā praviešu un ījaba grāmatas, pasvītro cilvēka personisko atbildību dieva priekšā. Tās mesiānisma idejas dziļi ietekmēja sākotnējo kristietību, un Daniēla grāmatā pieminētais Cilvēka dēls kļuva par Jēzus Kristus tituli.

Pie šīs pašas alegorisko tautas leģendu grupas pieder arī Jonasa grāmata. Vētrainās un gleznainās pravieša peripētijas ir tipisks ebreju folkloras veidojums, taču pētniekiem ir aizdomas, ka šā nostāsta pirmsākumi slēpjas mums nezināmā mezopotāmiešu mītā. Lielā zivs vai jūras nezvērs, kurš aprijis Jonasu, pārāk uzkrītoši atgādina mītisko haosa pūķi Tiamatu.

Jonasa grāmata noteikti radusies pēc Bābeles gūsta. Bībeles tekstu skaidrotāji daudz pūlējušies, mēģinādami iztulkot tās šķietami alegorisko jēgu. Izraēlam, — viņi saka, — piekrīt pravietiska misija citu tautu vidū, bet, tā kā šis uzdevums palika neizpildīts, to pēc Jahves gribas aprija briesmonis Nabuhodonosors.

Mums tomēr daudz svarīgāka šķiet fabulas noslēgumā ietvertā pamatdoma. Kad Jonass sapīka par to, ka Ninīve palika neizpostīta, Jahve viņam sniedza uzskatāmu pamācību taisnīguma izpratnē. Ja jau Jonasam kļuva žēl nokaltušā auga, vai tad Jahve varēja neapžēlot lielu pilsētu, kur līdzās grēciniekiem dzīvoja taisnīgi ļaudis, bērni un nevainīgi dzīvnieki? Cik liels solis šeit sperts uz priekšu priekšstatos par Jahvi, salīdzinot ar Mozus, Jozuas vai soģu laika Jahvi![22]

Visām šīm idejām, kuras iedīglī mēs sastopam Jeremijas, Jesajas un Ecēhiēla pravietojumos, kā arī didaktiskajos nostāstos, vajadzēja, protams, radoši ietekmēt reliģisko koncepciju tālāko attīstību. Spilgtu gaismu uz šā interesantā procesa norisi meta Nāves jūras piekrastes alās atrastie tīstokļi. Beduīnu taāmiru cilts gani 1947. gadā apmetās atpūsties klinšainā apvidū netālu no Ain-Fešas avota. Un tad mazs arābu zēns, meklēdams noklīdušu kazlēnu, vienā no daudzajām klinšu alām atrada lielas māla krūkas ar kaut kādiem noslēpumainiem tīstokļiem.

Kā vēlāk izrādījās, tie bija garas aunādas sloksnes, aprakstītas ar arhaiskām ebreju rakstu zīmēm.

Sākumā atradumam nepiešķīra sevišķu nozīmi. Un tikai tad, kad daļa no tīstokļiem nokļuva Savienotajās Valstīs, bet daļa — Svētā Marka Sīrijas pareizticīgo klosterī, zinātniekiem atvērās acis. Slavenais orientālists Viljems F. Olbraits nesvārstīdamies nosauca šos tīstokļus par «mūsu gadsimta vislielāko atradumu».

Lieta tāda, ka tīstokļi satur Vecās Derības tekstus no 3. vai 2. gadsimta pirms m. ē. Tā kā visvecākais noraksts, kādu līdz šim bija izdevies atrast, radies tikai mūsu ēras 9. gadsimtā, šiem tīstokļiem ir nenovērtējama nozīme kā salīdzinošās filoloģijas pētījumos, tā arī daudzu strīdīgu vai neizprotamu Bībeles fragmentu iztulkojumā.

Kņada, kas sacēlās ap šiem tīstokļiem, un tāpat vēsts, kāda cena par tiem tiek maksāta (amerikāņi par sešiem tīstokļiem samaksāja 250 tūkstoš dolāru), sasniedza arī Arābijas tuksnesi. Neapdzīvotajos Nāves jūras klinšājos tagad ņudzēt ņudzēja beduīni, kuri izvandīja visas tur atrodamās alas un aizas. Rezultāti bija neparasti bagātīgi. Divdesmit piecās alās viņi atrada pāris simtu tīstokļu, kā arī tūkstošiem ar ebreju, aramiešu un grieķu rakstu zīmēm aprakstītu sadriskātu fragmentu. Tālākie meklējumi, ko jau sistemātiski un zinātniski veica arheoloģiskās ekspedīcijas, sniedz arvien jaunus atradumus.

Šobrīd atrasts jau tik milzīgi daudz materiāla, ka, pēc zinātnieku vērtējuma, paies vismaz piecdesmit gadu, iekams šie teksti tiks sakārtoti un zinātniski apstrādāti. Bet jau tagad zināms, ka starp tiem ir Jesajas grāmata, Habakuka grāmatas komentāri, kā arī apokaliptiskais vēstījums par «Gaismas dēlu karu pret tumsības dēliem».

Protams, radās intriģējošs jautājums, kādā kārtā šie svētie raksti varēja nokļūt neapdzīvotajās Nāves jūras piekrastes alās. Ar šo problēmu 1951. gadā nodarbojās speciāla arheoloģiska ekspedīcija, kura drīz vien publicēja sava darba rezultātus.

Netālu no Nāves jūras alām atrodas drupas, kuras daudzus gadus tika uzskatītas par romiešu cietokšņa paliekām. Arābi tās nosauca par Hirbet-Kumranu. Drupas saglabājušās no kādreizēja celtņu kompleksa, kas bijis būvēts no aptēstiem akmeņiem un apjumts ar palmu stumbriem, niedrēm un dūņām. Arheologi atraktajās drupās konstatēja kādreizēju ēdamzāli, guļamtelpas, virtuves, amatnieku darbnīcas, atejas, noliktavas, kā arī divus rituālām vajadzībām paredzētus peldbaseinus.

Vissvarīgākais atklājums tomēr bija par skriptoriju nosaukta zāle, kur pārrakstītāji izgatavojuši svēto rakstu kopijas. Tur saglabājušies akmens galdi ar soliem, bet, pats galvenais, — vairākas bronzas un māla tintnīcas, kurās bija atrodamas pat tintes paliekas. Pazemes noliktavās keramisku lausku kaudzēs atrada neskartus tādus pašus cilindrveida māla traukus, kādos bija uzglabāti agrāk uzietie tīstokļi. Tāpēc nav nekādu šaubu, ka tīstokļi piederējuši tiem cilvēkiem, kuri dzīvojuši šajās telpās.

Starp citu, gruvešos atrada arī daudz monētu. Vecākā no tām bija datēta ar 125. gadu pirms m. ē., jaunākā — ar mūsu ēras 68. gadu. Ugunsgrēka pēdas liecina, ka noslēpumainās būves šajā gadā varmācīgā kārtā gājušas bojā.

Arheologi nonāca pie slēdziena, ka šeit mitinājušies ebreju jesejiešu sektes locekļi, kuri, glābdamies no sinedrija vajāšanām, aizbēguši no Jeruzalemes. Šī tēze balstījās ne tikai uz visumā pārliecinošiem arheoloģiskiem atradumiem, bet arī uz seno ceļotāju un vēsturnieku liecībām. Tā, piemēram, romietis Plīnijs Vecākais stāsta, ka, uzturēdamies Palestīnā, viņš apmeklējis arī lielu jesejiešu klosteri pie Nāves jūras. Droši vien tas būs bijis tas pats klosteris, kura drupas atraka Hir- bet-Kumranā. Par jesejiešiem raksta arī ebreju vēsturnieks Jozefs Flāvijs un filozofs Filons no Aleksandrijas.

Drupās atrastā monēta no mūsu ēras 68. gada ļauj mums iedomāties, kas noticis ar šo klosteri. Jeruzalemē uzliesmoja ebreju tautas sacelšanās. Pret dumpiniekiem nosūtīja X Romas leģionu, kas bija pazīstams ar savu nežēlību. Pēc Jeruzalemes svētnīcas nodedzināšanas un sacelšanās asiņainās apspiešanas jesejiešiem par savu likteni nevarēja būt nekādu ilūziju. Leģionāri izlaupīja zemi un pamazām tuvojās arī klosterim. Sektes locekļi vispirms parūpējās par svēto rakstu glābšanu. Vērtīgos tīstokļus viņi salika māla traukos un paslēpa vientuļās klinšu alās, cerēdami nākotnē, kolīdz aprimsies kara vētra, atkal atsākt savu darbību.

Alās atrasto dokumentu vidū sevišķi liela nozīme ir tīstoklim, kas ietver jesejiešu rituālos priekšrakstus, ticējumus, morālās pamācības un organizatoriskos principus. No šā dokumenta redzams, ka viņi pieturējušies pie mantas kopības. Katru dienu, saulei rietot, sektes locekļi ietērpušies svētku drānās, baseinā saņēmuši ikdienišķo kristīšanu un pēc tam sēdušies pie kopējā vakariņu galda, kur sektes vecākais pirms azaida svētījis maizi un vīnu. Jesejieši, starp citu, sludinājuši mīlestību pret savu tuvāko, cildinājuši nabadzību, skubinājuši apdāvināt trūkumcietējus, nosodījuši verdzību un ticējuši dieva svaidītā, lielā taisnības sludinātāja atnākšanai, kurš nodibinās jaunu kārtību zemes virsū.

Kāda iemesla pēc senais tīstoklis izraisījis tik kvēlus strīdus? Vislielākā nozīme šeit tam, ka jesejieši visādā ziņā ir tik pārsteidzoši līdzīgi pirmajiem kristiešiem.

Tāpēc grupa orientālistu ar Dipon-Sommeru priekšgalā izteikuši uzskatu, ka jesejieši ir tieši tā vienojošā saikne starp jūdaismu un kristietību, kuras trūkumu zinātne tik asi izjutusi.

JAUNĀ GRĀMATA PAR BĪBELI'

Mūsu literatūra par Bībeli un Bībeles kritiku Ir noteikti nepietiekama.

Tāpēc pilnīgi saprotama interese, kādu padomju lasītājos, un it īpaši ateisma propagandistos, izraisa katras jaunas, vairāk vai mazāk solīdas. grāmatas parādīšanās, kura veltīta Bībeles teksta zinātniskai analīzei un iztirzājumam. Sī interese pieaug vēl vairāk, ja grāmatas autors ir mūsu laikabiedrs un Bibeles teksta analīzei izlieto jaunākos mūsdienu zinātnes sasniegumus.

Un tagad, lūk, lasītājs saņem jaunu, turklāt prāvu grāmatu par Bībeli. Kas par šo grāmatu būtu sakāms?

Poļu autora Zenona Kosidovska grāmata «Bībeles stāsti» nav pētījums, kurš pilnībā aptvertu visu Bībeli. Z. Kosidovskis aprobežojas ar Vecās Derības tekstu analīzi, galvenokārt pievērsdamies tām Bībeles nodaļām, kuras nosacīti varētu dēvēt par «vēsturiskām». Tās ir piecas Mozus grāmatas, Jozuas un Soģu grāmatas, četras Ķēniņu grāmatas, Ezras, Nehemijas un Ijaba grāmatas, kā arī atsevišķi Bībeles nostāsti, piemēram, par Esteri, Tobiju, Jūdīti un citi.

Autors izvirzījis sev lielu un sarežģītu uzdevumu:  pakļaut tās tekstu rūpīgai vēsturiskai analīzei un tādā veidā pierādījis, ka Bībele nav nekas cits kā senu tautas nostāstu un leģendu konglomerāts, kurus sakopojuši un reliģiozā garā pārstrādājuši senebreju teologi. Autors parāda, ka Bībelē atrodams viss, ko vien vēlamies, ieskaitot arī vēstures patiesībai atbilstošus momentus, tikai ne pārdabiskas, dievišķīgas būtības izpausmes.

Iepazīstoties ar Z. Kosidovska grāmatu, vispirms uzmanību pievērš savdabīgā divsleju izklāsta forma. Kosidovskis sākumā pārstāsta iztirzājamās Bībeles nodaļas saturu, reizēm to pastiprinādams ar burtiskiem izrakstiem, bet pēc tam sniedz tā komentējumu. Tas dod iespēju lasītājam vispirms iepazīties ar autentisko Bībeles tekstu. šāda iespēja ļoti vērtīga  lasītājam, kuru interesē reliģijas vēstures jautājumi. Tiesa, šeit mēs sastopamies ar vienu Z. Kosidovska īpatnību: tur, kur vēstures un arheoloģijas ziņas atļauj spilgtāk izzīmēt sadzīves ainas un notikumus tajā laikmetā, ar kuru saistīts viens vai otrs Bībeles nostāsts, autors izmanto šīs ziņas. Tas, kā mēs tālāk redzēsim, vienlaikus ir gan viņa grāmatas stiprā, gan arī vājā puse.

Otrkārt, materiāla izklāsta divslejība dod iespēju lasītājam, kurš tikko iepazinies ar Bībeles nostāstu, saņemt attiecīgam tekstam atbilstošu zinātnisku komentējumu.

Sī otrā Kosidovska grāmatas sleja ir visinteresantākā, visnovatoriskākā un visvajadzīgākā.

Seit Z. Kosidovskis, balstīdamies uz jaunākajiem arheoloģijas un vēstures datiem, kā ari uz visu to zināšanu summu, ko cilvēce uzkrājusi par pagātni, sniedz pirmajā slejā pārstāstītā Bībeles teksta zinātnisku analīzi. Turklāt viņš dara to populārā veidā, ar zinātnisku godīgumu un objektivitāti. So pēdējo īpašību gribētos sevišķi pasvītrot.

Pie mums ilgu laiku valdīja teorija, ka Bībelē viss ir mistificēts, un līdz ar to tika pilnīgi noliegts Bībeles nostāstu un personāžu lielākās daļas vēsturiskums. Ja mēs atšķiram Lielās Padomju Enciklopēdijas (otrā izdevuma) sējumus un sameklējam Bībelē minētos personu vārdus, tad gandriz pie katra no tiem varam izlasīt: «mistisks personāžs», «mīts» u. tml. Sādā sakarā dažiem ateisma propagandistiem izstrādājas vienkāršotais uzskats, ka Bībele ir tikai seno leģendu krājums, kuram nav nekā kopīga ar vēsturisko patiesību. Bet mūsdienu vēstures zinātne liecina, ka šis jautājums nepavisam nav tik vienkāršs.

Izvērtējot Bībeli kā vēstures dokumentu, Z. Kosidovskis nepieturas ne pie viena no vecajiem viedokļiem, lai cik autoritatīvs tas arī liktos. Visu laiku viņš stāv zinātnes pozīcijās, un tas ir Joti vērtīgi. Ja zinātne apstiprina kādu no Bībeles tekstiem, viņš tā arī raksta: apstiprina. Ja viņam zināms, ka zinātnē par vienu vai otru jautājumu pastāv atšķirīgi viedokļi, hipotēzes un pieļāvumi un tās rīcībā nav vienam pēdējam, galīgam secinājumam nepieciešamo datu, viņš tā ari raksta: pagaidām mēs nevaram pasacīt, kur šeit slēpjas patiesība. Z. Kosidovskim svešs ir jau gatavu domu un recepšu uztiepums. Viņš sniedz tikai to, kas zinātnei šodien ir zināms.

Z. Kosidovskis soli pa solim lasītājam atsedz Bībeles un visu tās nostāstu absolūti cilvēcisko, nekādiem noslēpumainības un dievišķī- guma aizkariem neaizplīvuroto būtību, kas dibinās uz laicīgiem, cilvēciskiem, sociāli ekonomiskiem, šķiriskiem un vēsturiskiem pamatiem. Atklājas it kā dievišķīgas atklāsmes patiesību visciešākās saiknes ar pašas Bībeles un kristietības nosodīto un noraidīto Tuvo Austrumu tautu pagānisko māņticību. Bībeles personāži vairs nevadās no dieva un svētā gara iedvesmojumiem, bet gan no politiskiem, saimnieciskiem, mantiskiem un citiem apsvērumiem. Sīs pasaules motīvi un intereses aizsedz noslēpumainās debesis ar tronī sēdošo pasaules radītāju un aizgādnieku. Izredzētā tauta izrādās ne labāka un ne sliktāka par citām ciltīm un tautām, kuru vidū tā dzīvojusi un attīstījusies. Tās viendievība izaug no elkdievības, politeisma un henoteisma, bet ne no debesu iedvestās atklāsmes.

Zenons Kosidovskis nereti pievērš lasītāja uzmanību dažu Bībeles nostāstu stila un valodas skaistumam, literāro tēlu izstrādei, aprakstu dzejiskumam un vēsturisko ainu patiesīgumam, taču visas šīs cilvēka, rakstnieka un estēta godīgās sajūsmas vadmotīvs ir tās patiesības pasvītrojums, ka šim skaistumam ir gluži cilvēcisks un laicīgs raksturs, atgādinājums, ka Bībeles personāžiem jāieņem sev pienācīga vieta nevis svētbilžu vidū, bet gan starp tēliem, ko radījuši citi cilvēces ģēniji — dažādu zemju un tautu rakstnieki, mums nezināmie folkloras šedevru veidotāji.

Var nepiekrist dažiem Z. Kosidovska grāmatas secinājumiem, dažām rindām vai rindkopām, taču nevar noliegt, ka tā dziļi atsedz cilvēcei nozagtās un reliģijas kalpībai nodotās grāmatas cilvēcisko būtību. Un tas ir Kosidovska darba milzīgais nopelns.

Jā, vienā otrā jautājumā ar Z. Kosidovski varam nebūt vienis prātis. Piemēram, kā jau mēs to pieminējām, zināmus iebildumus var izraisīt vēstures un arheoloģijas materiālu izmantošana, pārstāstot Bībeles tekstus. Tā kā Z. Kosidovskis nekur nenorāda, kas ņemts tieši no Bībeles un kas pievienots, dibinoties uz zinātniski vēsturisko materiālu, var rasties zināmas grūtības grāmatas izmantošanā zinātniski ateistiskajai propagandai. Tāpēc mēs uzskatījām par nepieciešamu norādīt uz dažām no šīm vietām teksta piebildēs.

Ir Z. Kosidovska grāmatā — tiesa, gan ļoti nedaudzās vietās — pamanāma arī bīstamāka nosliece, kad viņš nevis sniedz absolūti precīzu Bībeles teksta izklāstu, bet pakļaujas plaši iesakņotam tradicionālam baznīcas iztulkojumam un, pašam to nemanot, sāk Bībeles tekstam piešķirt baznīcas kalpiem noderīgu iekrāsojumu. Arī šīm vietām mēs esam snieguši piebildes.

Vietumis Bībeles leģendu un tajās aprakstīto notikumu izklāstā jaužama arī Z. Kosidovska subjektīvā pieeja, viņa simpātijas vai antipātijas pret vienu vai otru Bībeles personāžu. Tā, piemēram, skaidri samanāmi autora centieni attaisnot patriarha Ābrahāma rīcību. Arī līdzīgās vietās ir izsacītas piebildes.

Tad vēl pēdējā piezīme. Diemžēl Z. Kosidovska grāmatā nav iztirzāti vairāki Bībeles nostāsti, kuri, pretendēdami uz vēsturiskumu, būtu varējuši sniegt labu materiālu Bībeles teksta kritikai. Pie tādiem, manuprāt, pieder nostāsts par Jūdu un Tamāru (1. Mozus grāmata, 38. nodaļa); Samuēla mātes Annas lūgšanas izklāsts, kas tik veikli apspēlēts Jaunajā Derībā (1. Samuēla grāmata, 2. nodaļa); nostāsts par tautas skaitīšanu Dāvida valdīšanas laikā (2. Samuēla grāmata, 24. nodaļa); par pravieša Elijas sastapšanos ar dievu (1. Ķēniņu grāmata, 19. nodaļa). Nav iztirzāta arī apokrifos ieskaitītā Sīraka gudrības grāmata (tā saucamais Eklesiasts), kā arī vairāki citi nostāsti. To pārspriedums Z. Kosidovska grāmatu, bez šaubām, būtu darījis spilgtāku un pilnīgāku.

Neraugoties uz šīm iebildēm, Z. Kosidovska grāmata kļūs par vērtīgu un uzticamu palīgu mūsu propagandistiem, aģitatoriem, lektoriem un pārrunu vadītājiem un par vienu no iemīļotām grāmatām tiem lasītājiem, kas vienkārši interesējas par šo tēmu. Un gribas cerēt, ka šī grāmata kļūs par draugu tiem, kas šodien vēl atrodas reliģijas valgos, bet rītā skatīs savus līdzšinējos uzskatus un pārliecības pavisam citām acīm, ko darīs gaišākas iegūtās zināšanas.

Ļeņingradā, 1965. g. jūlijā

A. Osipovs

no piezīmēm z. kosidovska grāmatas 3. izdevumam krievu valoda

PASKAIDROJUMI

20. Ipp.

Hedekela — sens Tigras upes nosaukums. 20. Ipp.

… izņēma vienu no viņa ribām un uztaisīja no tās sievieti. — Z. Kosidovskis pārstāsta šeit vienu no Bībeles versijām par sievietes radīšanu. Tā lasāma 1. Mozus grāmatas 2. nodaļas 21. un 22. pantā. Pēc citas versijas (tās pašas grāmatas 1. nodaļas 27. pantā), dievs radījis vīrieti un sievieti vienlaicīgi sestajā dienā «pēc sava ģīmja, pēc dieva ģīmja». Kosidovska atstāstīto teiksmu baznīca ilgus gadus izplatīja ticīgo vidū, jo tā noderēja par attaisnojumu sievietes nospiestajam stāvoklim feodālajā ģimenē un tās pilnīgai atkarībai no vīrieša.

22. Ipp.

Tur viņš apņēma sev sievu, un tā viņam dzemdēja Enohu. — Seit pieļauta neprecizitāte. Bībelē nav sacīts, no kurienes Kainam sieva. Daži baznīcas komentatori apgalvo, ka tā bijusi viena no Kaina māsām.

24. Ipp.

…Hams kļuva par afrikāņu tautu hamītu aizsācēju. — Seit Kosidovskis pārstāsta parasto baznīcas sniegto Bībeles teksta izskaidrojumu Pašā Bībelē nav norādījuma par Ziemeļu, Austrumu un Āfrikas tautu rašanos no trim Noas dēliem. Baznīcas dotā versija, ka Āfrikas tautas radušās no tēva nolādētā un verdzībai lemtā Hama pēcnācējiem, tika izmantota koloniālo spaidu attaisnošanai.

39. Ipp.

Tera bija ļoti bagāts cilvēks. — Tas ir gandrīz viss, kas Bībelē teikts par Teru. Kosidovskis, dibinādamies uz vēstures materiāliem, atveido to sabiedrības slāņu sadzīves ainas un parašas, pie kuriem, pēc Bībeles nostāsta, piederējis Tera.

42. Ipp.

Tera, Nahors un Ābrāms jaunajā dzimtenē. — Sajā un nākamajā nodaļā no Bībeles ņemtas tikai ziņas par to, ka Tera 205 gadu vecumā nomiris Hāranā un ka Ābrahāms ar Latu, savu brāļadēlu, un visu mantību pārcēlies uz Kānaānu. Viss pārējais ir Kosidovska papildinājumi, dibinoties uz arheoloģijas un vēstures datiem.

42. Ipp.

… Visuma, saules, mēness un zvaigžņu radītājs varēja būt tikai viens vienīgs… dievs. — Bībelē nekas nav sacīts par to, kā Ābrahāmam radās ticība vienam vienīgam dievam. Sā jautājuma traktējumā Kosidovskis droši vien balstās uz senebreju teiksmām. Taču šeit jāpiebilst, ka ticība vienam vienīgam, visuresošam un visuvarenam dievam, t. i., monoteisms, nevarēja rasties tik agrā ebreju tautas attīstības posmā. Ābrahāma dievs bija vienīgais dievs tikai viņa ciltij, bet citām ciltīm bija savi dievi. Zinātnē to sauc par henoteismu. Monoteisms kā tāds pie ebrejiem sāka attīstīties tikai 1. gadu tūkstoša pirms m. ē. otrās trešdaļas sākumā un vairāk vai mazāk izkoptu formu ieguva 1. gadu tūkstoša vidū.

46. Ipp.

Ābrāms… lūdza faraona ierēdņiem viesmīlību. — Bībelē nav sīkāku ziņu par Abrāhāma pārgājienu, tur norādīts tikai viņa karavānas virziens. Viss pārējais ir Kosidovska papildinājums, kas dibinās uz arheoloģiskiem, etnogrāfiskiem un vēsturiskiem avotiem, kuri sniedz ziņas par Bībelē minētos rajonus apdzīvojošo tautu sadzīvi.

49. Ipp.

Ābrāms raizējas par pēcnācējiem. — Kosidovskis šajā nodaļā, neviļus sekodams ebreju un kristiešu morālajām tradīcijām, mazliet izskaistina Ābrahāma tikumisko seju, piemēram, attaisnodams neglīto notikumu ar Hagāru. Bībeles tekstā Ābrahāma rīcība ir klaji vienaldzīga, pat cietsirdīga.

52. Ipp.

… pieprasīja izdot abus aizdomīgos svešzemniekus. — Seit Kosidovskis nav īsti precīzs. Atbilstoši Bībeles tekstam, sodomieši pieprasīja izdot svešzemniekus pretdabiskiem dzimumsakariem. No tā arī radies sodomisma termins. Padomju pētnieki pierādījuši, ka šajā Bībeles teksta vietā atspoguļojas seno kānaāniešu kulta rituāli par godu vietējiem auglības dieviem.

55. Ipp.

… tāpēc ka viņš to bija izraudzījis par arābu tautu ciltstēvu. — Bībeles tekstā sacīts, ka dievs apsolījis Hagārai padarīt Ismaēlu par lielas tautas ciltstēvu, bet nav teikts, kura īsti būs šī tauta.

57. Ipp.

Ābrahāms devās pie_ vietējā hetu ķēniņa. — Bībelē šajā vietā hetu ķēniņš nav minēts. Ābrahāms griežas tieši pie pašas tautas, bet pēc tam pie Efrona.

59. Ipp.

Ābrahāms apprecas otro reizi. — Sajā nodaļā Kosidovskis atkal izdevīgākā gaismā, nekā to atļauj Bībeles teksts, parāda Ābrahāma izturēšanos pret dēliem, ko viņam dzemdējusi Ketūra.

73. Ipp.

Sapnī viņš redzēja, ka sīvā cīkstiņā saķēries ar pašu dievu. — Bībelē

nav sacīts, ka Jēkabs redzējis sapni. Viss it kā noticis nomodā.

78. Ipp.

… tekstos- sastopam pamīšus gan Elohima, gan Jahves vārdu. — Jāpiezīmē, ka Elohima vārds (tas nozīmē: dievi) nav lietots vienkārši pirms Jahves vārda (pēc dažu pētnieku domām, tas nozīmē «esošais», bet pēc citu, — «no augšas uzbrūkošais, t. i., zibens bultas triecošais»), Zinātnieki pierādījuši, ka tie ir divi dažādi vārdi, ko dievam devušas divas dažādas ebreju ciltis — Jūdas un Ēfraima. So cilšu leģendu un mītu kopojums tad arī veido pirmās Bībeles grāmatas pamatu.

93. Ipp.

Par Hamurapi valdīšanas laiku 5r ari citi pieņēmumi: pēc «Britu enciklopēdijas» — 2067.—2055. g. pirms m. ē., bet pēc franču enciklopēdijas «Larousse» — 2003.—1961. g. pirms m. ē.

123. Ipp.

… teiksmas, ko radījuši ebreji, lepodamies ar savu izcilo priekšteci. — Daži mūsdienu zinātnieki uzskata, ka leģenda par Jāzepu un «divpadsmit patriarhiem» ir vairāku to ebreju cilšu nostāstu pārstrādājums, kuri radušies Jūdas ķēniņvalsts galvaspilsētā Jeruzalemē 9. vai 8. gadsimtā pirms m. ē. To mērķis — ideoloģiski ietekmēt pēc Salamana nāves no kopējās nacionālās valsts atšķēlušās ciltis, kuras nodibināja Izraēla valsti ar galvaspilsētu Samariju. Leģendai par patriarhiem un Jāzepu vajadzēja nostiprināt radniecības un vienības garu ebreju ciltīs un sagatavot vienotās valsts restaurāciju.

123. Ipp.

… vēl ilgi dzīvoja Gošenes zemē. — Neviens no zinātniekiem šodien nenoliedz, ka hiksosu iebrucēju vidū varējuši būt arī ebreji. Kad ēģiptieši hiksosus padzina, protams, vajadzēja aiziet arī ebrejiem. Jāšaubās, vai viņi būtu palikuši Ēģiptē pēc tās atbrīvošanās. Tā laika dokumenti piemin veselu^ virkni ebreju cilšu, kuras nākamos gadsimtos, ko Bībelē dēvē par «Ēģiptes verdzību», brīvi dzīvojušas Arābijas, Sinajas un Pārjordānas stepēs. Tas, protams, nenozīmē, ka nelielas ebreju grupas nebūtu varējušas palikt no hiksosiem atbrīvotajā Ēģiptes teritorijā un tur nokļūt ēģiptiešu kalpībā. Kosidovskis šajā jautājumā pārāk paļaujas uz Bībeles nostāstiem.

128. Ipp.

Brīnišķīgā izglābšanās. — Sajā nodaļā Kosidovskis brīvi attēlojis Mozus lepno dzīvi faraona galmā, lai tādā veidā sniegtu pilnīgāku ieskatu tā laika parašās. Bībeles tekstā līdzīgu ainu nav.

131. Ipp.

Četrdesmit gadu trimdā. — Visi Mozus piedzīvojumi midiāniešu zemē ir Kosidovska literāri piedomājumi.

137. Ipp.

… ēģiptiešu lepno jātnieku nožēlojamās paliekas. — Aprakstot šo notikumu, Kosidovskis nepieturas pie Bībeles teksta, bet gan pie baznīcas tradīcijas. Pēc Bībeles nostāsta, dievs uzsūtījis spēcīgu austrumu vēju, kurš aizdzinis ūdeni, un tādējādi radusies iespēja pāriet šauro līci pa izveidojušos sēri. Kad faraona karaspēks nonācis jūras vidū, viņa kaujas rati iestiguši tūkstošiem kāju izmīdītajās slapjajās smiltīs, un smagie aizjūgi tikko spējuši virzīties uz priekšu. Pa to laiku pārmainījies vējš sācis dzīt ūdeni atpakaļ. Sādā veidā tad nu arī gājis bojā faraona karaspēks. Bībeles nostāsts, kā redzam, visumā ir reālistiskāks.

159. Ipp.

Tātad teiksmas, brīnumdarbi, kā arī citas pārdabiskas parādības neizslēdz iespēju, ka Mozus patiesībā ir dzīvojis. — Teologi tagad cenšas ar vēstures zinātnes palīdzību racionālistiski pamatot Bībeles tekstus. Dibinoties uz tā fakta, ka zinātne apstiprina dažus Bībelē pieminētos notikumus, viņi gluži bez jebkāda pamata secina, ka viss Bībelē aprakstītais ir patiesība un tam jātic kā dieva vārdam. Arī Z. Kosidovskis šeit, tāpat kā dažās citās vietās, Bībeles tekstiem dod racionālu izskaidrojumu. Bet, ar zinātnes datu palīdzību apstiprinādams daudzu Bībelē pieminēto notikumu vēsturiskumu, autors ar šādu paņēmienu vēlreiz parāda kristiešu un jūdu «svētās» grāmatas tekstu tīri cilvēcisko, ar šās zemes dzīvi saistīto raksturu.

173. Ipp.

Dolmeni. — Arheoloģiski pieminekļi — no viena vai vairākiem rupji aptēstiem vai pilnīgi neapstrādātiem akmens bluķiem veidotas kapenes.

284. Ipp.

… paturēja zem ieročiem tikai trīs tūkstošus atlasītu karavīru. —

Sauls izveidoja pastāvīgu kara draudzi jeb pulku, kurš vienmēr bija kaujas gatavībā. Tādi bija visiem Austrumu tautu valdniekiem.

294. Ipp.

… jo precības ar ķēniņa vecāko meitu sniedza labākas izredzes uz troni. — Šeit Kosidovskis nav gluži precīzs, izklāstot Bībeles tekstu. Dāvidam nebija nekādu cerību uz laulībām ar Saula vecāko meitu, un viņš labprāt apprecēja Miholu.

296. Ipp.

…uz Betlēmi ģimenes svinībās. — Bībelē runa ir par gadskārtējo upura dienu Dāvida dzimtas "dievekļiem. Tas lieku reizi pierāda, ka Jahve senebrejiem nepavisam nav bijis vienīgais dievs.

349. Ipp.

Neprāta lēkmē viņš sacirta abus vēršus, ar kuriem pašlaik ara zemi. —

Seit Kosidovskim nav taisnība. Tā nebija neprāta lēkme. Pēc Bībeles teksta, Sauls, uzzinājis, ka amonieši aplenkuši Jabešu, pārskaitās, sacirta savus vēršus gabalos un izsūtīja tos visām izraēliešu ciltīm, piedraudot, ka tā notiks ar jebkura cilvēka vēršiem, kurš atsacīsies doties pret ienaidnieku. Sauls vienkārši pielietoja «uzskatāmās diplomātijas» sensenu paņēmienu. Vēl tikai pirms simt gadiem Samils Kaukāza kalnu ciltīm nosūtīja gaļu, zemi un ūdeni par zīmi, ka tie tiks sakapāti un tiem atņems zemi un ūdeni, ja viņi neatbalstīs Samilu. Tieši tāds simbolisks raksturs bija arī Saula rīcībai.

406. Ipp.

… lai izvestu no Jeruzalemes un noslēptu derības šķirstu un upuru altāri. — Seit Kosidovskis pārstāsta Bībeles nekanonisko grāmatu versiju, kas radusies vairākus gadsimtus pēc aprakstītajiem notikumiem. Jūdu teologi gribēja tādā kārtā parādīt, ka Jahves svētā bauslība nevarēja iet bojā vai nokļūt iekarotāju rokās tāpat kā parastas lietas.

408. Ipp.

… jo metropolē saplūda ceļinieki no visām pasaules malām. — Autors sniedz Babilonas aprakstu, pamatojoties uz tur atrastiem dokumentiem un arheoloģiskiem izrakumiem. Bībelē šādu ainu nav.

438. Ipp.

… Bībeles grieķiskais tulkojums jeb tā saucamā Septuaginta. — «Sep- tuaginta» nozīmē septiņdesmit vīru tulkojumu. Pēc nostāstiem, Bībeles tulkojumu grieķu valodā veikusi komisija 72 cilvēku sastāvā (pa 6 cilvēki no katras ebreju cilts).

458. Ipp.

…tika apbedīts greznajās ķēniņa kapenēs. — To Kosidovskis ņēmis ne no Bībeles, bet no leģendām.

A, Osipovs, T. Trifonova

īpašvārdu rādītājs(NEVAJADZĪGS)

Abam-rams 85 Abdenago 455 Abela-Bet-Maāha 326 Ābels 21, 22, 32 Abel-Sitima 195 Abesīnija 171, 365 Abiēzers 212

Abigaila 299, 301—303, 314 Abija 141, 377 Abijāms 378

Abimelehs 54, 56, 62, 63, 87, 95, 214, 215, 256, 259, 260, 347 Abirama 50 Abisajs 323 Abišāga 327, 330, 370 Abjatārs 299, 313, 316, 322,

327—331, 357, 358, 402 Abners 287, 290, 300, 307—311 Ābrahāms 15, 25, 26, 31, 36, 37, 50, 52, 54—60, 62, 63, 65, 71, 72, 77, 80—98, 114, 117, 131—133, 146, 158, 168, 179, 235, 249, 353, 411, 467, 473, 475, 476 Abrāms 39, 42—51, 475 Absaloms 319—324, 326, 329,

356, 367 Abu-Hasana 175 Abzu 27, 28 Acerota 146 Ada 22

Ādams 9, 19—22, 30—32, 79 Adhanata 364 Adoma 197, 244, 245 Adonibesedeks 235 Adonīds 253, 254 Adonisedeks 202, 235

Adonja 327—330, 357, 358, 367 Adorāms 334, 375 Adullāma 298 Aelia Capitolina 440 Afeka 275, 276, 343, 345, 347, 383

Āfrika 89, 170, 240, 252, 474 Afrodīte 254 Agags 261, 288 Agamemnons 248, 265, 268 Ahabs 257, 258, 379, 381—385, 389—391, 419, 429, 430, 432 Ahans 199, 236

Ahasja 385, 389—391, 398, 419 Ahass 396, 398, 399, 422, 426, 433

Ahasverus 447—449, 462 Ahāts 466

Ahija 340, 367, 377, 419

Ahillejs 355

Ahimelehs 297—299

Ahinoāma 302, 303, 314

Ahišs 298, 302, 303, 331

Aftiltofels 323, 324

Ahora 200

Ain-Feša 467

Ain-Siti-Marioma 354

Aja 46, 173, 199—201, 236—238

Ajalona 202, 247

Aka 159

Akabas līcis 96, 131, 148, 151, 171, 179, 182, 315, 338, 362 Akiba 370, 440 Aksuma 365

Aleksandrija 437, 438, 441, 469 Aleksandrs Lielais 437 Alevī Z. 363

Alts A. 179 Alžīra 171

Amacja 394, 395, 398 Amaleks 139, 287 Amana 388 Amasiss 410 Amass 325, 329 Amenemope 372 Amenhoteps III 84 Amerika 88 Aminadabs 277 Amnons 319, 320 Amons 119, 160, 255, 266, 401, 428

Amons Ra 242

Amoss 191, 262, 267, 350, 394,

395, 420, 424, 425, 432 Amsterdama 167 Anate 254 Anaters 118 Anatjahu 256 Anatolija 265 Anatota 331, 405 Aners 49 Anglija 33, 252 Anna 273, 473 Ansana 410 Antigone 326 Antigonidi 438 Antilibāna kalni 358 Antiohs III 438 Antiohs IV Epifāns 439, 466 Antiohs V Epiators 439 Antitaura kalni 42 Anubiss 116 Apiss 180, 185 Apollons 349, 436 Apsolītā zeme 45, 132, 145, 148,

150, 155, 157, 192, 197 Arabia Felix 363 Arābija 41, 96, 179, 362—364,

397, 410, 468, 475 Arama 207, 208, 255, 361, 379,

389, 396 Ararats 23 Arfaksāds 461 Argolīda 256, 268 Arimans 425 Aristotelis 426 Arkādijs 346 Armēnija 23, 268 Arnona 151, 215, 216, 315 Arons 15, 128, 133, 134, 137, 139, 141, 142, 146, 148—150, * 180, 184, 188—190, 336

Artakserkss I 413—415 Artakserkss III Ohoss 461 Asa 379, 380, 419 Asahēls 308 Asarja 398, 453, 455 Aseneta 109, 122 Asīrija 12, 242, 346, 353, 367, 393—402, 406, 410, 418, 420—422, 427, 429—436,

459,    461 Asnāte 122 Asuana 256 Asara 20, 404

Asurbanipals 12, 401, 402 Ašdoda 218, 267, 276, 431 Ašera 91, 253 Ašers 204 212

Aškelona 'l86, 206, 218, 220, 235, 267, 306

Aštarte 91, 187, 207, 253—257, 261, 305, 339, 349, 351, 366, 379, 400, 433 Ašurs 29

Atalija 379, 381, 391, 392 Atijs 254 Atons 119, 183 Atreidi 265 Augšēģipte 118 Austrālija 88

Austrumi 131, 214, 253, 263, 474, 477

Avarisa 118, 121, 122, 160, 161 Āzija 119, 159—161, 214, 240, 242, 359, 361, 362, 397, 408, 461 Baālata 337 Baāl-Berita 215 Baāl-Cefone 136, 175 Baāl-Gada 203 Baāl-Hacira 320

Baāls 29, 91, 136, 187, 207, 211, 212, 214, 215, 253—258, 339, 349, 366, 381, 382, 391, 392 Baāls Peors 154 Baāl-Sališa 386 Baāl-Zebuls 385

Bābele 11, 14, 17, 24—26, 35, 36, 78, 79, 82, 179, 262, 350, 353, 367, 372, 401, 407—409, 422, 425, 426, 436, 437, 440,

460,   467

Babilona 12, 14, 25, 31, 35, 36, 89, 90, 400, 402—404, 406— 408, 410, 413, 436, 453, 458, 460, 478

Babilonija 12, 35, 36, 41, 79, 84, 91, 242, 255, 397, 399, 401— 406, 409, 422, 424, 427, 440, 441, 453, 455, 457, 460, 465, 466

Baešs 379, 380 Bagdāde 170 Bagoass 461 Bahurima 323, 329 Balaks 152 Balkāni 164, 265, 267 Banijs Ralfs 96 Baraks 209, 210 Bardavilas ezers 176 Bar-Kohba 440, 441 Barsilajs 324, 325, 329 Baruhs 10, 403 Basana 151, 173 Bata 116

Batseba 317, 318, 327, 328, 330, 358

Becaleēls 143 Bellerofonts 190

Belsacars 410, 456, 457, 460, 466

Benajs 330, 331 Ben-Hadads I 379, 380 Ben-Hadads II 383, 389, 429 Beni-Hasana 98, 99, 353 Beniamin 77

Benjamīns 85, 103, 109—113, i 15, 204, 208, 209, 216, 229, 230, 259, 280 Ben-oni 77

Bēršeba 46, 63, 278, 333 Betara 440 Bet-Avena 284, 286 Bētele 46, 47, 65, 76, 77, 90, 188, 199, 209, 237, 238, 277, 348, 377, 378, 386, 391, 394, 418 Bet-Harona 337

Betlēme 77, 96, 226, 227, 230— 233, 289, 290, 296, 352, 396, 439, 477 Bet-Milla 260 Bet-Sana 251, 305, 351 Bet-Semeša 263, 277, 345 Betuēls 58

Betulija 445, 446, 461 Bezeka 283 Bibla 242, 252, 266 Bildads 452 Bileāms 152—154 Bilha 67, 77, 103, 104 Bit-Humri 430

Bizantija 358 Boāss 230—233, 262 Bodenheimers 170 Boultons V. H. 167 Branhidaja 436 Britānija 440

Burharts Jakobs Ludvigs 92, 171 Busko 170

Cadoks 313, 316, 322, 327—329,

331, 336, 357 Cartana 244 Cedekijs 404—406 Cefanija 401 Ciba 325 Cibija 398 Ciklaga 303, 306 Cilla 22 Ciona 312, 408 Cipora 131, 133 Coara 53 Coba 287, 340 Cofars 452 Cora 218 Cūfa 280

Dagans 91

Dagons 91, 225, 276, 305, 344,

345, 351 Dalīla 223, 224 Dalmans Gustavs 173 Damaska 41, 44, 45, 48, 49, 84, 92, 97, 315, 329, 340, 358, 367, 370, 378—380, 383, 385, 387—389, 391, 393, 394, 396, 398, 411, 419, 422, 429—431 Dana 48, 168, 188, 227, 333, 377,

391, 418 Daniels 8, 453—458, 465—467 Dans 67, 204, 218, 226, 227, 267 Darijs 457, 465 Dārijs I 412 Dārijs III 437 Darvas kalns 93 Darvins 9 Dāvidpils 313

Dāvids 8, 11, 13, 86, 99, 186, 187, 233, 261—264, 269, 277, 289—304, 306—331, 333, 335, 341, 342, 346—358, 360, 361, 365—368, 370, 375— 377, 390, 392, 399, 406, 409, 418, 421, 433, 434, 473, 477 Debīra 202, 238

Debora 11, 209—211, 245, 248, 260

Deiviss Pouels 186, 188 Dēmetra 254 Derhems Carls T. 32 Dienvidarābija 364 Dienvidkānaāna 207, 208, 246, 266 • Dilnuma 30 Dina 74—76, 81 Dionīss 349 Dipon-Sommers 470 Divupe 29 Doēgs 298, 299 Dora 242 Dotana 104 Dura 455

Ea 28, 30 Ēbala kalns 200

Ecēhiēls 253, 254, 267, 404, 409, 424, 425, 428, 463, 464, 467 Eceon-Gebera 338, 362 Ēdene 22, 169 Edips 190

Edoma 72, 74, 150, 151, 164, 165, 168, 208, 245, 299, 315 Efesa 436

Efraims 109, 114, 203—205, 208, 209, 216, 217, 226—228, 239, 273, 275, 276, 280, 340, 343, 366, 367, 380, 388, 476 Efrata 77, 233 Efrons 57, 60, 475 Egejas jūra 265, 267, 268 Eglona 202, 206, 238 Eglons 208, 287

Ēģipte 39, 41, 43, 44, 46, 47, 55, 80, 84, 89, 98, 99, 104, 105, 107—114, 116—123, 127, 132—135, 137, 139— 141, 145, 147, 150, 157—160, 163—166, 168, 169, 171— 173, 175—177, 179—183, 185—187, 190, 192, 198, 214, 216, 238, 240—242, 250, 252, 253, 257, 265—268, 275, 279, 329, 333, 338, 340, 346, 347, 353, 361, 362, 364, 367, 370, 372, 375, 376, 396, 397, 399, 400, 402—405, 407, 412, 420, 422, 426—428, 435, 437, 438, 441, 460, 461, 475

Ehnatons 84, 119, 120, 182—184, 186

Ehuds 208, 209

Eifrata 14, 20, 24—26, 30, 35, 39—41, 43, 48, 57, 85, 93, 94, 152, 160, 315, 411 Eiropa 9, 26, 170, 171, 173, 265,

363, 427 Eisebijs 461 Ekbatana 412, 461, 463 Ekrona 218, 235, 267, 276, 292,

385, 400 Ela 380 Elama 48, 242 Elamarna 80 Elata 390 Elbētele 77 Eldamieha 244 Eldžiba 238

Eleāzars 150, 154, 205, 277, 316

Elefantīna 256, 441

Elhanans 352

El-Huleha ezers 203

Eliēzers 45, 49, 97, 131, 139

Elifass 452

Elihu 453, 464

Elija 8, 190, 381—386, 419, 473 Elima 137 Elimelehs 230—233 Elis 256, 273—275, 278, 342— 346

Elīss 383, 385—390 Elkans 273

Elohims 78, 91, 94, 476 El-Ola 180 Els 91, 253 E1 Sadaj 179 Eļļas kalns 322 Endora 304, 355 Enki 30, 31 Enlils 29 Enohs 22, 474 Epifāns 439

Estere 447—449, 462, 463, 471

Ešabaāls 254

Eškols 49

Ešmuns 253

Etarna 136, 221

Et-Baāls 381

Etiopija 447

Evil-Merodehs 404, 436

Ezavs 60—65, 72—74, 76, 77,

" 82, 158, 174, 287 Ezra 262, 413, 414, 423, 424, 428, 471

Fajuma 121 Farfara 388

Feniķija 80, 249, 250, 252, 349,

359, 364, 400, 419, 461 Fidlers Arkādijs 92 Filons 167, 469

Flāvijs Jozefs 97, 119, 167, 261,

424, 440, 469 Frīģija 349 Fūls 395

Gaāls 215 Gabelis 450

Gads 154, 204, 205, 285, 341 Galēda 71

Galileja 98, 238, 338, 365, 450 Ganga 9

Gata 218, 267, 276, 290, 292, 298, 302, 306, 312, 331, 393 Gaza 95, 202, 206, 218, 222, 224,

235, 267, 303, 436 Gedalja 406, 436, 440 Gehinoma 400 Gerāra 54, 62, 95 Gerizima kalns 424 Geršoms 131, 139 Gešūra 320

Gezera 80, 90, 186, 255, 333, 337 Gibea 186, 228, 229, 279—282, 284, 286, 287, 289, 290, 293, 295, 296, 300, 304, 327, 331, 348, 350, 380 Gibeona 201, 202, 238, 239, 247,

308, 316, 326, 357 Gibetona 379 Gibraltars 254

Gideons 211—215, 256, 259, 287 Gihona 20, 328, 354, 355, 399, 434

Gilboa kalni 213, 304, 306 Gileādā 70, 71, 104, 205, 215— 218, 229, 282, 283, 285, 324, 381, 385, 389, 390 Gilgala 197, 198, 201, 202, 239, 277, 283—285, 288, 347, 386 Gilgamešs 12, 25, 30—32, 263 Glāzers E. 363 Gliks Nelsons 362 Goliāts 290—292, 297, 298, 351, 352

Gomora 48, 52, 53, 95—97 Gordijs 166 Gorgona 435

Gošene 113, 114, 121, 123, 127, 128, 130, 133, 136, 160, 161, 174, 184, 476 Gozana 397

Grieķija 26, 159, 241, 349, 441 Grotefends 12

Ģenecaretes ezers 98, 151, 411

Habakuks 468

Ilacora 203, 209, 211, 238, 261, 337

Hadads 339, 340 Hadarēzers 340 Hadramauta 364 Hadriāns 440 Hagajs 412

Hagāra 49, 50, 55, 56, 60, 82,

83, 88, 475 Hagita 327

Haldeja 402, 410, 411, 454

Halisa 161, 266

Hamans 448, 449, 462

Hamors 74, 75, 95

Hams 22—24, 474

Hamurapi 12, 29, 41, 79, 85, 87,

88, 92, 93, 97, 179, 476 Hananija 379, 414, 415 Hananja 453, 455 Hanibāls 254 Hanuns 315 Haram-Bilkisa 364 Haram-Ramet-el-Halila 95 Hārana 40—43, 45, 57, 64—66, 70, 75, 84, 85, 92—94, 97, 397, 402, 403, 411, 475 Hārans 39, 85 Flaroda avots 212 Hasdrubāls 254 Hasmoneji 440 Hasmonejs 440 Hatusils 162 Hatušaša 12, 161, 266 Havila 20

Hazaēls 383, 389, 391, 393 Hebabs 145 Hebers 210

Hebronā 46, 48, 56, 62, 95, 173, 202, 223, 238, 307, 308, 310—312, 322 Hedekela 20, 474 Hēliopole 108, 183, 184 Hērakls 190, 248, 254, 263 Hereta 298

Hermons 45, 197, 203, 315, 411 Hērodots 12, 88, 89, 97, 122,

349, 435 Hians 118

Hieronims, svētais 346 Hilkija 402

Hīrāms 313, 332, 334, 335, 338,

357, 359, 360, 365, 370 Hirbet-Kumrana 468, 469 Hirkanija 461

Hiskija 80, 181, 353, 399, 400,

419, 433, 434 Hofnus 187, 274, 275 Hofra 405

Holoferns 445, 446, 461 Homērs 237, 247, 253, 266 Hora kalns 150

Horebas kalns 133, 138, 170,

179, 182 Horsabada 12, 432 Hozejs 157, 191, 255, 349, 397 Hrožnijs Bedržihs 162 Hulda 402 Hūrs 139, 187 Hušajs 323, 324

Ibn-Ezra 167 Idomencjs 262

Ieva 9, 19, 21, 22, 30, 31, 79

Ifigenija 248, 261

Ijabs 29, 89, 451—453, 463, 464,

466, 467, 471 Illīrija 265, 267, 268 Ilumkuhs 364 Inanna 371

Indija 9, 362, 410, 447 Ipuvers 120 Īrija 30 īsa 437

Isajs 289, 291, 297, 301 Isašārs 204, 209, 379 Isīda 254

Ismaēls 50, 55, 56, 60, 83, 185, 475

Išbošets 307—311, 367 Ištara 84, 89, 407, 462 Itālija 243

Izāks 37, 54—66, 71, 73, 77, 81—84, 86, 90, 91, 95, 97— 99, 133, 158, 179 Izebele 258, 349, 381—384, 390,

391, 419, 430, 432 Izraēla 440

Izraēls 49, 73, 77, 87, 93, 113, 127, 129, 133—135, 140—

144, 148—150, 152, 154, 155, 157, 158, 160, 168, 176, 179, 181, 188, 190—192, 195, 197—200, 203—207, 209, 210—214, 216, 217, 227— 229, 232, 233, 235—237, 239, 248—250, 255, 256, 259, 261, 269, 271, 273—278, 280— 284, 286—289, 292—294, 300—304, 306—311, 313— 316, 318, 319, 321, 322, 324—334, 336, 337, 340, 341, 343—349, 351, 352, 355— 359, 364—368, 370, 372, 373, 375—384, 386, 387, 389— 391, 393—399, 408, 418— 422, 426—431, 433, 440, 450, 467, 476

Jābals 22

Jabeša 229, 282, 283, 305, 308,

327, 349, 478 Jabīns 203, 209—211, 238, 261 Jaboka 151, 216 Jaēla 210, 211 Jafa 334, 458 Jafets 22—24

Jahve 8, 15, 19—24, 26, 29—33, 36, 49, 52, 65, 78, 79, 86, 91, 95, 133—144, 146, 148— 150, 154, 155, 157—159, 163, 169, 172, 174, 176, 179—184, 187—191, 197—200, 204— 207, 209—214, 216, 224— 227, 229, 235, 236, 240, 243, 244, 248, 255—258, 261, 273—281, 283—286, 288, 289, 292, 305, 310, 313, 314, 322, 326, 329, 331, 337, 339, 342, 344—346, 348, 350, 353, 356, 357, 366, 370, 376, 377, 379, 381—384, 386, 388, 391—395, 397—402, 408, 409, 411—414, 419, 422, 425, 426, 434, 437—439, 445, 446, 454—459, 461, 467, 476—478 Jakob-els 85 Jakobers 118 Jam-Sufa 175 Janhams 120 Japāna 9, 159 Jarmuka 215 Jarmuta 202 Jasons 439 Jaui 430

Jaunbabilonija 367,- 402—404,

410, 427 Jāvs 91

Jāzeps 68, 73, 101, 103, 117, 119—123, 127, 136, 160, 203, 476

Jefta (Gileādietis) 215—218,

248, 261 Jegarsahaduta 71 Jehošeba 391

Jehus 383, 389—391, 393, 419, 430, 431

Jēkabs 36, 37, 57, 60—77, 81— 87, 89, 90, 92, 95, 98, 103— 106, 109—114, 116, 119, 121—123, 127, 128, 132, 133, 140, 144, 158, 174, 179, 206, 275, 397, 476 Jemena 364 Jemine 280

Jeremija 157, 257, 341, 344, 402—408, 420, 424—426, 428, 463, 464, 467 Jērika 119, 151, 155, 165, 166, 173, 177, 185—188, 195— 199, 201, 236, 244—246, 385, 386, 406

Jeroboāms 188, 340, 367, 375—

379, 419, 422, 428 Jeroboāms II 394—396 Jerubbaāls 212, 215, 254, 260 Jeruzaleme 14, 49, 170, 176, 179, 181, 186, 187, 189, 199, 202, 203, 206, 228, 234, 235, 238, 239, 252, 253, 256—258, 260, 262, 277, 298, 311—317, 320, 322, 323, 325, 326, 329—331, 334, 338—340, 342, 347, 350, 352, 354, 355, 357, 359, 363, 365—367, 369, 370, 375— 379, 385, 390—394, 396— 406, 408, 409, 411—418, 420, 422—428, 433—435, 437— 440, 447, 448, 453, 456—458, 466, 469, 476, 478 Jeseja 29, 256, 257, 262, 349, 396, 398—401, 424—426, 428, 463, 467, 468 Ješua 186

Jetrus 131, 139, 145, 146 Jezreēla 209, 210, 213, 239, 287, 304—306, 311, 361, 383, 384, 389, 390 Jēzus Kristus 8, 370, 467 Joābs 308, 310, 312, 315-317,

320, 321, 324, 325, 327-331, 354, 355, 358 Joahass 391, 393, 403, 431 Joahīns 404, 436, 453 Joakīms 403, 404, 447, 454 Joass 211, 212, 256, 391—393,

398, 419, 422 Jojada 391—393 Jonadabs 258, 319 Jonass 458, 459, 467 Jonatāns 269, 282, 284—287, 293, 295—297, 299, 305-

307,    311, 353, 439

Jorāms 379, 381, 385, 389—391, 428 429

Jordāna' lī, 45, 74, 96—98, 150, 151, 155, 156, 165, 195-197, 205, 211, 213, 216, 217, 229, 244, 245, 259, 282, 285, 322—325, 334, 365, 385— 388, 391, 393 Jordānija 238, 335 Josija 257, 258, 341, 401—403, 419

Jošafats 379, 385, 389, 419 Jotāms 215, 398, 419, 433 Jozua 8, 11, 12, 93, 139, 147, 148, 155, 156, 160, 164—166, 173, 185—188, 193, 195, 197—206, 215, 226, 227, 234—241, 243—249, 275, 287, 326, 411, 412, 467, 471 Jubals 22

Jūda 112, 187, 188, 199, 204, 207, 216, 218, 221, 226, 227, 235, 239, 245, 256—258, 267, 275, 289, 290, 298, 303, 307,

308,    317, 322, 326, 330, 333, 340, 341, 343, 353, 356, 357, 365—367, 373, 375—379, 381, 383, 385, 389—391, 393—406, 411, 413—415, 418—424, 426—428, 433, 434, 436—440, 445—447, 453, 460, 473, 476

Jūdīte 10, 445, 446, 461, 462, 471

Jūlijs Severs 440 Jupiters 440 Juris, svētais 30

Kaāba 55, 90

Kadeša 41, 44, 54, 144, 146. 148—150, 162, 171, 180, 190, 198, 202, 209, 210

Kaftara 267 Kaftora 267

Kains 21, 22, 32, 418, 474 Kālebs 147, 148 Kambīzs 412 Kamoss 339, 429 Kānaāna 24—26, 32, 35, 36, 41, 43—49, 54, 59, 60, 68, 69, 71, 72, 77, 80, 85, 88—91, 93, 94, 97, 98, 109, 110, 113, 114, 116, 119, 132, 136, 142, 145—148, 150, 151, 154, 155, 157, 159, 164, 169, 173, 175, 177, 178, 180, 181, 184—190, 195, 197, 199—201, 203— 207, 209, 211, 218, 226, 227, 230, 231, 234—245, 249, 251—255, 257, 259, 263, 265—269, 275, 285, 287, 305, 334, 347, 349—351, 353, 355, 357, 360—362, 365, 367, 372, 376, 380, 385, 391, 394, 401, 403, 412, 413, 418, 422, 426, 445, 461, 475 Kānaāns 24

Karhemiša 403, 435, 436 Karmela kalns 203, 267, 288,

301, 370, 382, 383, 386 Karnaka 428

Kartāga 249, 252, 254, 255 Kasiti 242 Kaspijas jūra 461 Kaširs 187 Katabana 364 Kaukāzs 401, 478 Kedrona 354, 379 Kegila 299 Kellers Verners 239 Kenjona Ketrina 165 Ketūra 59, 131, 179, 476 Ķibele 254

Kilikija 266, 338, 362 Kiljons 230, 232 Kimhams 325 Kipra 238, 267, 461 Kir-Haserota 429 Kirenaika 441

Kirjat-Jearima 277, 313, 345

Kīrs 410—412, 422, 427, 457, 458

Kišona 210, 383

Kīšs 279—281, 327

Kleins F. A. 428

Klitaimnestra 262 :

Koa 361

Konstantinopole 346

Korahs 15, 148, 149, 184 Korinta 190

Kosidovskis Zenons 166, 183,

471—478 Kosta Uriels, da 167 Krāmers Samuēls 464 Krēta 262, 265, 267, 268 Krēzs 410

Kristus 249, 345, 440 Krita 381 Ksenofonts 12 Kserkss 462 Kumrana 88 Kuša 20

Kušan-Rišataima 207, 208

Ķēniņu ieleja 167 Ķīna 9

Lahiša 80, 186, 202, 238, 398,

400, 405, 435, 436 Laimīga Arābija 362 Laiša 168, 227 Laitfūts 30 Lamehs 22 Lami Mari 84

Lats 39, 42—44, 47, 48, 52, 53,

82, 86, 87, 96, 158, 475 Lea 66—68, 71, 73, 83, 232 Leijerds 430 Lejasēģipte 118 Lelevels Joahims 10 Leviatāns 29, 30, 181 Levijs 76, 87, 128, 132, 149, 188,

226, 313, 411 Libāna 203, 242, 334, 337, 347,

365, 367 Libna 202 Lidija 410 Likurgs 158 Lisana 96 Londona 167 Luvra 429

Maāha 320, 378, 379

Madagaskara 362

Mahanaima 72, 307, 309—311

Mahīrs 324

Mahlons 230, 232

Makabeji 10, 437, 438—441, 461,

462 Makēda 202

Makpela 57, 77, 95, 114 Maķedonija 437, 438 Maliks 255

Malkulms 255

Mamre 48, 49, 56, 57, 76, 77,95, 114

Manahēms 396, 421 Manase 109, 114, 154, 203—205, 209, 211, 212, 400, 401, 419, 424

Manua 218, 226 Maona 300 Māra 137, 170 Mardohajs 448, 449, 462 Marduks 28, 29, 41, 407, 410, 462

Mari 84, 85, 94, 352

Marks, svētais 468

Maspero 121

Matanja 404

Matatija 439, 440

Mazāzija 161, 164, 241, 265, 267,

268, 349, 410, 441 Mēdija 401 Medinet-Habu 266 Megida 90, 186, 333, 337, 361,

362, 390, 403 Meka 55, 90, 94 Melek-Karts 255 Melhisedeks 49 Melkarts 381 Melna jura 161 Memfisa 121 Meraba 294 Merāri 187 Meriba 363, 364

Merneptahs 164, 166, 167, 172,

241, 265 Merodahs Baladans 399 Meromas ūdeņi 203 Mesehs 455 Mesa 389, 428, 429 Metuzāls 22

Mezopotāmijā 12, 13, 25, 26, 29—35, 41, 48, 77, 79, 80, 84—86, 89, 90, 119, 159, 162, 165, 179, 240, 250, 257, 268, 338, 353, 362, 364, 371, 397, 404, 410, 422, 427, 428, 431, 435, 460 Mežu ieleja 96 Midiāns 179, 259 Migdal-Edara 77 ' Migdola 136, 174, 175 Miha 226, 227 Mihass 157, 262, 425 Mihola 294, 295, 302, 309, 314, 350, 356, 477

Mikelandželo 32, 185 Mikēnas 265, 267, 268 Mikmaša 284 Milkoms 255 Minea 364 Mīnojs 265

Mirjama 11, 128, 137, 146, 149,

176, 189 Misaēls 453, 455 Mispa 186, 216, 217, 228, 256, 277, 282, 283, 347, 380, 406 Moāba 151—153, 154, 190, 191, 208, 209, 230, 231, 255, 315, 389, 393, 428, 429 Molohs 255, 339, 366, 396, 400 Mongolija 9 Mons Kasiuss 176 Montē Pjers 121, 165, 166, 175,

176 Mosula 84 Mošeh 185 Mots 207, 254

Mozus 8, 11—13, 15, 28, 30, 79, 80, 88, 92, 96, 99, 119, 121. 125, 129—151, 154—160, 163, 164, 167—170, 172— 192, 195, 200, 204—206, 236, 239, 243, 248, 250, 255, 257, 258, 262, 275, 276, 287, 335, 341, 343, 344, 348, 357, 365, 377, 379, 394, 397, 399, 402, 409, 413, 418—420, 422, 424, 437, 450, 453, 457, 464, 465, 467, 471, 473, 474, 476, 477 Muhamēds 89, 94, 363 Murašs 436 Musils Aloiss 176, 177

Naāmans 387, 388 Nābals 300-302, 347 Nabonids 410, 466 Nabopolasārs 36, 402, 403 Nabots 383—385 Nabuhodonosors 402—407, 410, 411, 418, 426, 435, 436, 445, 453—455, 460, 461, 465, 467 Nacarete 358 Nadabs 141, 378, 379 Naema 378

Naftāls 204, 209, 212, 450 Nahašs 282, 315

Nahors 39, 42, 43, 57, 65, 72,

84, 93, 475 Nahums 401

Nahura 85

Nanarsins 39

Nārbali 40, 41, 94

Naruševičs Ādams 10

Nātāns 314, 317, 318, 327, 328,

341, 357, 358 Nāves jūra 48, 72, 87, 96, 151, 155, 197, 244, 398, 428, 440, 467—469 Nebo 155 Negeba 46, 288

Nehemija 262, 414—417, 420,

423, 424, 428, 437, 471 Nehems 120

Neho II 402, 403, 435, 436 Nehuštans 181 Ners 310 Neta 122 Niedolu jūra 175 Nīla 46, 98, 113, 118, 121—123, 127—129, 135, 160, 171, 174, 184, 241, 256, 265, 401, 437 Nimrods 24 Ninīve 12, 25, 32 Nin-ti 31 Nipura 436, 464 Noa 22—24, 33, 36, 474 Noami 230—233

Nobe 297, 298, 308, 316, 348 Noda zeme 22 Numa Pompīlijs 159 Nuzi 88, 92

Ņemcevičs Juliāns Ursins 10

Obadja 258, 381 Obed-Edoms 313 Obeds 215, 233 Ofeis 334 Ofīra 338, 362 Ofra 211, 212, 214, 215 Ogs 151, 152, 173 Oholiābs 143

Olbraits Viljems F. 93, 182, 350,

362, 468 Olimps 439

Omrijs 379—381, 383, 428, 430

Ona 108

Orbinejs 116

Orfa 230

Ormuz'ds 425

Oronta 162

Osīrijs 253, 254

Otniēls 207

Pa-di-pa-Re 122 Padrija 253 Paleste 267

Palestīna 12, 25, 29, 79, 80, 84, 90, 93, 95, 97—99, 116, 119, 161, 165, 175, 181, 186, 237, 250, 251, 260, 261, 265, 267, 270, 363, 372, 438—440, 462, 469 Palmira 184 Paltis 302, 309 Pārana 146

Pārjordāna 97, 154, 177, 195, 204, 205, 213, 215, 230, 287, 307, 315, 327, 329, 347, 381, 393, 406, 476 Paro Andrē 35, 84 Paseks Jans Hrizostoms 10 Pastērs 171 Pasurs 187 Pekahja 396 Pekahs 396, 397, 422 Pelegs 85 Peloponēsa 265 Peliga 85 Pēlūzija 241, 266 Penīna 273 Penuēla 73, 213, 376 Persefone 254

Persija 30, 412, 413, 422, 437,

447—450, 461, 462, 465 Persijas līcis 41, 85 Petera 152

Petrijs Flinders 79, 80 Pihahirota 136, 175 Pinehass 154, 187, 205, 274, 275 Pišona 20

Pitoma 127, 161, 164 Piīnijs Vecakais 469 Polija 169 Polinēzija 88 Pompeja 167 Pompejs 440 Poseidons 262

Potifars 105, 106, 108, 116, 122

Priaps 379

Priekšjordāna 97

Pričards Džeimss Dž. 28

Prūsija 370

Psametihs I 435

Psametihs II 404

Ptahoteps 372

Ptolemaji 166, 438

Ptolemajs I 438

Ptolemajs II 438

Ptolemajs V 438 Puhšteins 161 Pulherija 346 Punta 362 Putiels 187 Putifars 122

Ra 122 Raba 317 Rafaēls 450, 451 Rafaima 311 Raga 450, 463 Raguēls 450 Rahāba 196, 198 Rahabs 29, 30

Rāhele 65—68, 70—72, 77, 82,

83, 91, 92, 103, 232, 281 Raiss Deivids Storms 93, 94 Rama 209, 379, 380, 433 Ramataima 273, 277, 278, 280, 281, 284, 289, 295, 303, 343, 346, 348, 349 Ramota 385, 389, 390 Ramzesa 127, 129, 161, 164, 172, 175

Ramzesīdi 241

Ramzess II 160—162, 164, 166, 241

Ramzess III 241, 266

Ras-Samra 10, 28

Rebeka 58—64, 66, 82, 83

Recīns I 396

Refidima 138, 287

Rehabeāms 340, 375, 376, 378

Rehabs 258

Rejs Mikolajs 10

Renāns 10

Rešons 340, 358, 367

Riepa 309, 326, 327, 356

Ričoti Džuzepe 179

Rietumāzija 182

Rimona 229

Rimons 388

Rišon-Leciona 421

Rogeles avots 327, 328

Roma 94, 240, 243, 252, 440,

441 Romuls 190 Ropss Daniēls 249 Rostans 172 Roulinsons 430

Rūbens 68, 77, 104, 111, 154,

204, 205 Rūgtie ezeri 174, 175 Rute 230—233, 248, 262

Sāba 338, 339, 363—365, 370 Sabarima 199 Sadrahs 455 Safnat-Paneahs 108, 122 Saladins 94

Salamans 8, 11, 13, 14, 181, 186, 187, 234, 252, 257, 314, 318, 327—334, 336—342, 347, 357—372, 375—378, 391, 394, 413, 418, 422, 434, 476 Salema 49 Salmanasars 463 Salmanasars III 393, 429—432 Salmanasars V 397 Sāls jūra 96, 244 Samarija 186, 348, 380, 381, 383, 385—387, 389—391, 394— 397, 399, 418, 420, 424, 431—433, 438, 476 Samuēls 99, 247, 256, 260, 261, 263, 269, 273—275, 277— 285, 287—290, 293, 295, 296, 303—305, 307, 308, 311, 341—343, 345—349, 351, 352, 473 Sanelhagara 122 Sanheribs 353, 400, 434, 435, 463

Sanhuniatons 96

Sāra 50, 51, 54—57, 59, 60, 77,

82, 83, 86—88 Sāraja 39, 42, 44, 46, 47, 49, 50 Sarepta 382 Sargons 159, 463 Sargons II 397, 431, 432 Sarkanā jūra 11, 96, 136, 163, 166, 174, 175, 197, 364, 398 Sarona 97 Sarūgi 85

Sauls 13, 99, 168, 186, 187, 254, 261, 263, 269, 279—300, 302—309, 311, 313, 316, 322, 323, 325—327, 331, 332, 341—343, 346—353, 355, 356, 477, 478 Savienotās Valstis 32, 468 Seīra 72, 74, 245 Seiss Arčibalds 434 Seleikidi 438, 439, 461 Semiramida 407 Serugs 85 Seržans 171 Seti I 160, 166 Sets 160 Sidim 96

Sidirria 96

Sidona 252, 255, 266, 382 Sihema 46, 74, 76, 77, 104, 186, 205, 214, 215, 235, 256, 259, 260, 344, 347, 375, 376 Sihems 74, 75, 87 Sihons 151 Silo 186 Siloe 434

Simeons 76, 87, 110, 111, 204 Simons 439 Simons Bar-Kohba 440 Simrijs 380

Simsons 14, 218—226, 248, 258,

263, 264, 267, 268 Šina 137, 170

Sinaja 137, 169—171, 174, 177,

182, 476

Sinaja kalns 8, 80, 140—144, 157, 171, 174, 180, 182, 198, 235, 236, 287 Sindbads Jūrasbraucējs 460 Sineāra 24, 35 Sins 42 Sinuhets 98 Sīraks 473 Sirbonas ezers 176 Sīrija 12, 25, 28, 41, 45, 85, 90, 92, 97, 119, 161, 185, 208, 238, 250, 252, 255, 265—267, 315, 340, 364, 367, 370—372, 383, 387, 397, 403, 410, 420, 430, 431, 438, 461, 468 Sisera 209—211, 261 Skorocice 170 x Smaržu ce|š 364 Smits Džordžs 27, 32, 33 Smits E. 167 Sobijs 324

Sodoma 48, 49, 51—53, 95—97

Solons 158 Somālija 362 Soreka 223 Sparta 410

Spinoza Benedikts 167 Stendāls 7 Streičijs 435 Sudāna 171 Sueca 174, 175 Sukota 213 Sulamīte 369, 370 Sunama 304, 327 Sunema 386 Sūra 54 Suzanna 454

Sūzas 12, 414, 416, 447, 448, 462

Saļima 280

Sališa 280

Salums 396

Samils 478

Sampoljons 12

Seba 325, 326, 356, 367

Sefela 359

Semers 380

Sems 22___ 24

Silo 204, 205, 207. 227, 229, 256, 273, 275, 276; 343, 344, 346, 377

Simejs 323, 325, 329, 331 Sišaks 367, 376, 378, 422, 428 Soho 290

Sumera 35, 255, 346, 464 Sūra 137

Tābora kalns 210, 281 Tafnisa 407 Tālie Austrumi 9, 92 Talija 253

Tamāra 319, 320, 473 Tammuss 253, 254, 257 Tanisa 161 Tašiša 458, 459 Tatnajs 412 Tauru kalni 96

Tēbas 121, 122, 129, 160, 184,

242, 266, 362 Tebeca 215 Tehaptilli 88 Tekoja 394 Telbalata 95 Teldžemla 95

Telelamarna 10, 84, 117, 120,

186, 241 Teledamieha 244 Telelfulla 350 Telhariri 84 Telnimruda 430

Tera 39—43, 58, 70, 75, 84, 85,

87, 93, 94, 474, 475 Tēsējs 190 Tiamata 27, 28, 467 Tibnijs 380

Tiglats Pilesars 111 395—397, 420, 421

Tigra 24—26, 30, 35, 39, 43, 474 Timna 219—221 Timnat-Sera 204, 205, 239 Timsahas ezers 174 Tīra 250, 252, 254, 255, 266, 313, 332, 334, 381, 417

Tirca 376—378, 380 Tirinta 265 Tits 176, 440 Toba 216

Tobijs 10, 415, 450, 463, 471

Tolmajs 320

Tots 185

Troja 262, 265

Tubalkains 22

Tukidīds 265

Tura §5

Turcija 93, 161, 346 Tutmoss 185 Tutmoss III 166, 251 Tuvie Austrumi 9, 11, 471

Uca 451

Ugarita 12, 28, 29, 79, 91, 93,

252, 253, 257, 466 Ūra 12, 15, 25, 33, 39—42, 85,

89, 90, 92—94, 255 Urijs 317 Urusalima 186 Usija 433, 445 Ušers 30

Utnapištims 31, 33 Uza 313

Vadi-Elaraba 362 Vads 180 Vašti 447

Vatikāns 32 Vecšteins J. G. 370, 371 Velhauzens Jūlijs 10, 79 Venamons 242

Vidusjūra 41, 97, 155, 164, 175, 176, 241, 252, 329, 380, 410, 432 Vinklers 161 Vjetnama 92 Vorens 354

Vūlijs Leonards 33, 90, 92, 93, 162, 435

Zaharja 393, 396, 412, 419 Zapona kalns 253 Zaratustra 425 Zāreda 151

Zebulons 204, 209, 212 Zebuls 215 Zerubabels 411, 412 Zevs 439 Zevs Kasioss 176 Ziemeļi 474

Ziemejkānaāna 203, 412 Ziemeļkarolīna 32 Zifa 299

Zilfa 68, 103, 104

Zanna d'Arka 209, 248

SATURS

Autora ievadvārdi………………………………………………. , , , , i 5

Ievads ………………………………………………………………………………………… 7

NO PASAULES RADISANAS LIDZ BĀBELES TORNIM . , 17

Pasaules radīšana………………………………………………… . 19

Ādams un Ieva paradīzē…………………………………………………………………. 19

Kains un Ābels…………………………………………………………………………… 21

Grēku plūdi. ……………………………………………………………………………… 22

Bābeles tornis …………………………………………………………………….. 24

Brīnumaini atklājumi par pasaules radīšanu, paradīzi, grēku plūdiem un Bābeles torni 25

ĀBRAHĀMS, IZĀKS UN JĒKABS……………………………………………………………. 37

Ābrāma dzimta dzīvo Ūrā………………………………………………………………. 39

Tera nolemj izceļot uz Hāranu……………………………………….. . 40

Tera, Nahors un Ābrāms jaunajā dzimtenē …. 42

Gājiens uz Kānaānas zemi………………………………………………………………. 43

Apsolītajā zemē………………………………………………….. • 45

Kā Sāraja kļuva par faraona sievu……………………………………………………… 46

Lata šausmīgais piedzīvojums…………………………………………………………. 47

Ābrāms raizējas par pēcnācējiem . …………………………………………………….. 49

Ābrāms kļūst par Ābrahāmu……………………………………………………………. 50

Trīs noslēpumainu vīru apciemojums…………………………………………………. 51

Sodoma un Gomora Kā tika pievilts ķēniņš Abimelehs Izāka piedzimšana …. Izāks uz upuru altāra .

Sāras nāve …………………………………

Kā apprecināja Izāku . . Ābrahāms apprecas otro reizi .

60

Par lēcu virumu…………………………………………………………

61

Izāka dienas un nedienas………………………………………………

62

Rebekas un Jēkaba viltība…………………………………………….

63

Jēkaba kāpnes …………………………………………………………..

64

Kā Lābans un Jēkabs viens otru apkrāpa .

65

Jēkaba bēgšana . … * ..

70

Jēkabs cīkstas ar dievu…………………………………………………

72

Sastapšanās ar Ezavu…………………………………………………..

73

Kā Jēkaba dēli atriebās par savu māsu .

74

Jēkabs Bētelē un Mamrē ………………………………………………

76

Patiesība un teiksmas par patriarhiem .

78

JAZEPA VĒTRAINAIS DZĪVES STĀSTS ….

101

Pārdots verdzībā………………………………………………………..

103

Jāzeps Potifara mājā……………………………………………………

105

Faraona pilī ……….

107

Jāzeps valda pār Ēģipti…………………………………………………

109

Jēkaba dzimta cieš badu ………………………………………………

109

Jāzeps vēlreiz pārbauda brāļus…………………………………………

112

Izraēla dzimta apmetas Nīlas deltā ….

113

Tautas teiksmas vai vēstures patiesības? .

115

125

Klaušu darbos . ………………………………………………………..

127

Brīnišķīgā izglābšanās…………………………………………………

128

Četrdesmit gadu trimdā………………………………………………..

131

Iziešana no Ēģiptes…………………………………………………….

134

Pāri Sarkanajai jūrai……………………………………………………

136

Gājiens cauri tuksnesim……………………………………………….

137

Deja ap zelta teļu ………………………………………………………

140

Ar Jahvi noslēgtā derība……………………………………………….

142

Ceļā uz Kadešu…………………………………………………………

144

Četrdesmit gadu tuksnesī……………………………………………..

148

Uz Apsolīto zemi………………………………………………………

150

Zintnieks Bileāms………………………………………………………

152

Mozus pēdējās dienas………………………………………………….

155

Mozus teiksmju oreolā…………………………………………………

157

JOZUA UN SOĢI…………………………………………………….

•

193

Jērika — Kānaānas priekšnocietinājums .

195

Dramatiskie notikumi pie Ajas cietokšņa mūriem .

199

Gibeoniešu viltība………………………………………………………

201

202

Karš ar Ziemeļkānaānas ķēniņiem…………………………………………………….. 203

Kā Jozua pārvaldīja Kānaānu…………………………………………. 203

Izraēls iekārtojas Kānaānā………………………………………………………………. 206

Debora — Izraēla Zanna d'Arka……………………………………………………….. 209

Kā vienkāršs zemnieks kļuva par Izraēla atbrīvotāju . . 211

Jefta — Gīleādas nelaimīgais varonis………………………………………………… 215

Simsons …………………………………………………………………………………. 218

Kā Simsons sadomāja precēties ……. 219

Simsona piedzīvojumi Gazā…………………………………………………………… 222

Simsons un Dalīla ……………………………………………………………………… 223

Simsona varonīgā nāve…………………………………………………………………. 225

Kā damieši nozaga Jahves tēlu………………………………………………………… 226

Benjamīniešu noziegums ……… 22?

Uzticīgā Rute ar dūjas sirdi . ……………………………………………………. 230

Ciņu un varonības laikmets …….. 234

IZRAĒLA ZELTA LAIKMETS………………………………………………………………… 271

Virspriesteris Elis un Samuēla piedzimšana …. 273

Eļa dinastijas gals……………………………………………………… 275

Derības šķirsta brīnumainais liktenis …… 276

Tautas modinātājs Samuēls …….. 277

Kā Sauls tika svaidīts par ķēniņu…………………………………………………….. 279

Saula pirmā uzvara……………………………………………………………………… 282

Kā Sauls aizkaitināja priesterus……………………………………………………….. 284

Jonatāna varoņdarbs…………………………………………………………………….. 285

Galīgā sanīšanās ar Samuēlu…………………………………………………………… 287

Kā Dāvids uzvarēja Goliātu……………………………………………………………. 290

Dāvids, Sauls un Jonatāns ……………………………………………………………. 293

Mihola un Jonatāns izglābj Dāvidu…………………………………………………… 295

Priesteru apkaušana un Dāvida bēguļošana …. 297

Kā Dāvids pasaudzēja Sauļu un iemīlējās Abīgailā . . 299

Dāvids filistiešu kalpībā un Saula traģiskais liktenis . . 302

Dāvids apraud Saula un Jonatāna nāvi……………………………………………….. 306

Dāvids tiek ievēlēts par Jūdas ķēniņu un cīnās par

Izraēla troni………………………………………………………………………………. 307

Dāvida pilsēta……………………………………………………………………………. 311

Dāvids — varenas valsts izveidotājs …… 314

Dāvids atņem Orijam sievu………………………………………………………. 317

Jauips nelietības ķēniņa pilī …… . 319

Absaloma dumpis………………………………………………… 321

Izraēla Antigone Riepa…………………………………………………………………. 326

Galma intrigas…………………………………………………………………………… 327

Salamans — Izraēla un Jūdas ķēniņš…………………………………………………. 330

Stāsts par divām mātēm 331

Salamans — gādīgais valdnieks………………………………………………………. 332

Salamans ceļ dievnamu………………………………………………………………… 334

Salamana bagātības …………………………………………………………………….. 337

Sābas ķēniņiene…………………………………………………………………………. 338

Salamana harēms un svešie dievekļi………………………………………………….. 339

Patiesība un teiksmas par Izraēla monarhijas dibinātājiem 341

IZRAĒLS UN JODA…………………………………………………………………………….. 373

Kā šķīrās Izraēla un Jūdas ceļi…………………………………………………………. 375

Izraēls pielūdz zelta teļu…………………………………………. 376

Kas notika Jūdas ķēniņvalstī?…………………………………………………………. 378

Omrijs — visdižākais Izraēla ķēniņš…………………………………………….. 379

Pravietis Elija un Izebele………………………………………………………………. 381

Nabota vīna kalns ….*………………………………………… 383

Ķēniņa Ahaba nāve . …………………………………………………………………… 385

Elija uzbrauc debesīs……………………………………………………………………. 385

Elīsa brīnumdarbi……………………………………………………………………….. 386

Kā Elīss izdziedināja spitālīgo………………………………………………………… 387

Ahaba dinastijas bojā eja………………………………………………………………. 389

Atalija — Jūdas ķēniņiene…………………………………………………………….. 391

Izraēla pagrimšana un bojā eja…………………………………………………………. 393

Jūdas ķēniņvalsts liktenis……………………………………………………………… 39S

Bābeles gūsts……………………………………………………………………………. 407

Atgriešanās………………………………………………………………………………. 410

Dzīves jauncelsme………………………………………………………………………. 412

Ezras misija……………………………………………………………………………… 413

Nehemijas misija………………………………………………………………………. 41-1

«Vai tad es esmu sava brāļa sargs?»……………………………………………… 418

SESI BĪBELES NOSTĀSTI……………………………………………………………………. 443

Par varonīgo Jūdīti……………………………………

Estere — persiešu ķēniņiene…………………………………………………………… 447

Tobijs — uzticamais izraēlietis Persijas zemē …. 450

Ijabs……………………………………………………………………… 451

Daniēls……………………………………………………………………………………. 453

Jonass…………………………………………………………………………………….. 458

Pamācoši tautas nostāsti ……………………………………………………………… 460

A. Osipovs. Jauna grāmata par Bībeli………………………………………………………….. 471

No piezīmēm Z. Kosidovska grāmatas 3. izdevumam krievu

valodā. (A. Osipovs, T. Trifonova)…………………………………………………………….. 474

īpašvārdu rādītājs…………………………………… ………………………………………….. 479

Zenons Kosidovskis «BĪBELES STĀSTI»

HE Ka 259 Redaktore V. Sklennika Mākslinieciskais redaktors G. Krutojs Tehniskā redaktore /. Stokmane Korektore L. Brahmane

Nodota salikšanai 30. 06. 77. Parakstīta iespiešanai 06. 02. 78. Formāts 84X108/32. Tipogrāfijas papīrs nr. 3. Latīņu garnitūra. Augstspiedes tehnika. 28,56 uzsk. iespiedi. 30,35 izdevn. 1. Metiens 50 000 eks. Pasut. nr. 2537-D. Maksā 1 r. 40 k. Izdevniecība «Zinātne» 226018 Rīgā, Turgeņeva iela 13. Iespiesta Latvijas PSR Ministru Padomes Valsts izdevniecību, poligrāfijas un grāmatu tirdzniecības lietu komitejas tipogrāfijā «Cīņa» 226424 Rīga, Blaumaņa ielā 38/40,

PASKAIDROJUMI

1 Pēcvārds Z. Kosidovska grāmatas 1, izdevuma tulkojumam krievu valodā.

[1] rejs Mikolajs (1505—1569.), pirmais izcilais poļu rakstnieks, iesaukts par «poļu literatūras tēvu»; Paseks Jans Hrizostoms (ap 1636.—1701.), memuārists; Naruševičs Ādams (1733—1796.), dzejnieks un vēsturnieks; Ņemcevičs Juliāns Ursins (1758.—1841.), rakstnieks un politisks darbinieks; Lelevels Joahims (1786.—1861.), vēsturnieks un bibliogrāfs, politisks darbinieks.

[2] katoļi bez šīm grāmatām, kuras atzīst ebreji un citas kristiešu konfesijas, Vecās Derības kanonā ieskaita vēl septiņas grieķu valodā uzrakstītas grāmatas, un proti, Tobija, Judītes, Baruha, Gudrības un Eklesiasta, kā arī divas Makabeju grāmatas.

[3] vēlāk, ar atpakaļejošu datumu.

[4] skat. piezīmes grāmatas beigās.

[5] sakarā ar Ādamu vērts pieminēt visai jocīgu incidentu, kurš pirms dažiem gadiem izraisījās Savienoto Valstu Kongresā. Oficiāli izdotā brošūrā «Cilvēku rases» mākslinieks bija uzzīmējis Ādamu ar nabu. Tas paskubināja no Ziemeļkarolīnas ievēlēto kongresmenu Carlu T. Derhemu iesniegt interpelāciju. Tajā viņš zīmējumu pasludināja par komunistiskās propagandas izpausmi, jo Ādamu dievs veidojis no māliem un tādēļ nekādas nabas neesot varējis būt. Kvēlo bībeles piekritēju izdevās pieveikt tikai vētrainās debatēs, atgādinot viņam faktu, ka Vatikānā atrodas Mikelandželo darināts Ādama attēls, kuram tāpat ir naba.

[6] vārds «abrāms» atvasināts no babiloniešu «Abi-rama», kas nozīmē «Godā celtais tēvs», Tēvs šeit ir mēness dievs. Vārds «Sāra» — tuvu rada babiloniešu vārdam «šaratu» un nozīme «princese».

[7] arābi vēl šodien par savu ciltstēvs uzskata Ismaēlu un tic, ka viņš ar savu māti apbedīti Mekā zem melnā Kaābas akmeņa, kas tiek uzskatīts par islāma lielāko svētumu. Sis nostāsts uzņemts arī korānā.

[8] «turēt aiz papēža» pie senajiem ebrejiem nozīmēja «nobīdīt kādu sāņus», «uzkundzēties kādam».

[9] bībelē nekonsekventi minēti reizēm vieni, reizēm otri. Daži domā, ka ismaēlieši ir tie paši beduīni.

[10] skat. z. kosidcrvska grāmatā «Kad saule bija dievs» (Rīga, «Zinātne», 1971.) nodaļu «Faraonu pēcnāves likstas».

[11] kad šis grāmatas fragments parādījās žurnālā «Dookola Swiata», es saņēmu vairākas vēstules no lasītājiem, kuri vērsa manu uzmanību uz pretrunu, kāda pastāv starp iepriekš izsacīto apgalvojumu un V. H. Boultona grāmatā «Piramīdu mūžība un Pompejas traģēdija» atrodamiem faktu izklāstiem. Autors min vēstuli, kuru arheologs E. Smits 1929. gadā publicējis Londonas avīzē «Times». Tajā sacīts, ka faraona Merneptaha mūmija, ko, starp citu, kapeņu aplaupītāji sacirtuši gabalos, saturot «sāls kristālu inkrustācijas pazīmes», kuri it kā pierādītu, ka faraons patiesi noslīcis jūrā. Seit uzmanība vispirms jāpievērš dīvainajam faktam, ka šī svarīgā ziņa publicēta tikai trīsdesmit gadu pēc mūmijas atrašanas. Bez tam mūsdienu zinātne noraida šo pierādījumu šādu iemeslu dēļ. Faraona mirstīgās atliekas bija iebalzamētas, bet ilgstošajam un sarežģītajam balzamēšanas procesam noteikti vajadzēja iznīcināt jebkuras, pat visniecīgākās jūras sāls paliekas. Ja uz mūmijas patiesi atklāti sāls kristāli, tad to rašanās iemesls varēja būt arī cits. Jāpatur prātā arī tas apstāklis, ka Merneptahs kopā ar citiem faraoniem tika pārnests no sākotnējās apbedīšanas vietas uz kopējo katakombu.

[12] pēc tam, tātad šī iemesla dēļ.

[12] Tuvākas ziņas par šo faraonu atrodamas Z. Kosidovska grāmatā «Kad saule bija dievs» (Rīga, «Zinātne», 1971.). Skat. nodaļu «Faraons — dumpinieks un priesteri — atriebēji».

[13] aramas ķēniņvalsts atradās Sīrijā, tāpēc izsacītas šaubas, vai ķēniņš Kušan-Rišataima būtu devies karagājienā uz tālo Dienvid- kānaānu. Jādomā, ka_ Bībeles sastādītāji kļūdaini uzrakstījuši RA1 (Arama), nevis DM (Edoma). Ēdomas ķēniņvalsts rietumos robežojas ar Dienvidkānaānu.

[14] Skaldi un valdi.

[15] burtiski: «dievs no mašīnas»; atrisinājums, iejaucoties neparedzētiem spēkiem.

[16] bībelē viņa dzīves gals nav pieminēts ne ar vienu vārdu. Ziņa par pravieša mocekļa nāvi atrodama Bābeles Talmudā, un droši vien tā balstās uz apokrifisko «Jesajas uzkāpšanu debesīs».

14 — 2537

[17] pēc Talmūda, Jeremija miris Babilonā, uz kurieni pēc Ēģiptes iekarošanas viņu aizvedis Nabuhodonosors. Turpretī pēc kristīgo ticējumiem, Jeremiju Ēģiptē nogalinājuši viņa ciltsbrāļi.

[18] kaina vārdi no 1. Mozus grāmatas 4. nodaļas 9. panta.

[19] ebreji abas šīs grāmatas neatzina par svētiem rakstiem, bet katoļu baznīca tās uzņēmusi Bībeles kanoniskajās grāmatās.

[20] skaitīts, skaitīts, svērts un dalīts.

[21] laimīgas beigas.

[22] Ābrahāma saruna ar Jahvi par lidzīgu tēmu, neapšaubāmi, ir vēlāk izdarīts iespraudums, kas radies laikmetā pēc Bābeles gūsta, kad taisnīguma jēdziena izpratne zemes virsū bija ļoti aktuāla problēma.

Content

KOSIDOVSKIS ZENONS BĪBELES STĀSTI

AUTORA IEVADVĀRDI SAKARĀ AR 3. IZDEVUMA IZNĀKŠANU KRIEVU VALODĀ

IEVADS

NO PASAULES RADĪŠANAS LlDZ BĀBELES TORNIM

PASAULES RADĪŠANA.

ĀDAMS UN IEVA PARADĪZĒ

KAINS UN ĀBELS.

GRĒKU PLŪDI.

BĀBELES TORNIS.

BRĪNUMAINI ATKLĀJUMI PAR PASAULES RADĪŠANU, PARADĪZI, GRĒKU PLŪDIEM UN BĀBELES TORNI

ĀBRAHAMS, ĪZAKS UN JĒKABS

ĀBRĀMA DZIMTA DZĪVO URĀ.

TERA NOLEMJ IZCEĻOT UZ HĀRANU.

TERA, NAHORS UN ABRĀMS JAUNAJĀ DZIMTENE*.

GĀJIENS UZ KANAĀNAS ZEMI.

APSOLĪTAJA ZEMĒ.

KĀ SĀRAJA KĻUVA PAR FARAONA SIEVU.

LATA ŠAUSMĪGAIS PIEDZĪVOJUMS.

ĀBRĀMS RAIZĒJAS PAR PĒCNĀCĒJIEM*.

ĀBRĀMS KĻŪST PAR ĀBRAHĀMU.

TRĪS noslĒpumainu vĪru apciemojums.

SODOMA UN GOMORA.

KĀ TIKA PIEVILTS ĶĒNIŅŠ ABIMELEHS.

ĪZĀKA PIEDZIMŠANA.

ĪZĀKS UZ UPURU ALTĀRA

SĀRAS NĀVE.

KĀ APPRECINĀJA IZĀKU.

ĀBRAHĀMS APPRECAS OTRO REIZI*.

ĪZĀKA UN REBEKAS DVĪŅI.

PAR LĒCU VIRUMU.

ĪZĀKA DIENAS UN NEDIENAS.

REBEKAS UN JĒKABA VILTĪBA.

JĒKABA KĀPNES.

KĀ LĀBANS UN JĒKABS VIENS OTRU APKRĀPA.

JEKABA BĒGŠANA.

JĒKABS CĪKSTAS AR DIEVU.

SASTAPŠANĀS AR ĒZAVU.

KĀ JĒKABA DĒLI ATRIEBĀS PAR SAVU MĀSU.

JĒKABS BETELE UN MAMRE.

PATIESĪBA UN TEIKSMAS PAR PATRIARHIEM

JĀZEPA VĒTRAINAIS DZĪVES STĀSTS

PĀRDOTS VERDZĪBĀ.

JAZEPS POTIFARA MĀJĀ.

FARAONA PILĪ.

JĀZEPS VALDA PĀR ĒĢIPTI.

JĒKABA DZIMTA CIEŠ BADU.

JĀZEPS VELREIZ PĀRBAUDA BRĀĻUS.

IZRAĒLA DZIMTA APMETAS NĪLAS DELTĀ.

TAUTAS TEIKSMAS VAI VĒSTURES PATIESĪBAS?

MOZUS

KLAUŠU DARBOS.

BRĪNIŠĶĪGĀ IZGLĀBŠANĀS*.

ČETRDESMIT GADU TRIMDĀ*.

IZIEŠANA NO ĒĢIPTES.

PĀRI SARKANAJAI JŪRAI.

GĀJIENS CAURI TUKSNESIM.

DEJA AP ZELTA TEĻU.

AR JAHVI NOSLĒGTĀ DERĪBA.

CEĻĀ UZ KADEŠU.

ČETRDESMIT GADU TUKSNESI.

UZ APSOLĪTO ZEMI.

ZINTNIEKS BILEĀMS.

MOZUS PĒDĒJĀS DIENAS.

MOZUS TEIKSMU OREOLĀ

ATTĒLU SĒRIJA

JOZUA UN SOĢI

JĒRIKA — KĀNAĀNAS PRIEKŠNOCIETiNĀJUMS.

DRAMATISKIE NOTIKUMI PIE AJAS CIETOKŠŅA MŪRIEM.

GIBEONIEŠU VILTĪBA.

PIECU ĶĒNIŅU SAVIENĪBA.

KARŠ AR ZIEMEĻKĀNAĀNAS ĶĒNIŅIEM.

KĀ JOZUA PĀRVALDĪJA ĶĀNAĀNU.

IZRAELS IEKĀRTOJAS KĀNAANĀ.

DEBORA — IZRAĒLA ŽANNA D'ARKA.

KĀ VIENKĀRSS ZEMNIEKS KĻUVA PAR IZRAĒLA ATBRĪVOTĀJU.

JEFTA — GILEĀDAS NELAIMĪGAIS VARONIS.

SIMSONS.

KĀ SIMSONS SADOMĀJA PRECĒTIES.

SIMSONA PIEDZĪVOJUMI GAZĀ.

SIMSONS UN DALĪLA.

SIMSONA VARONĪGĀ NĀVE.

KĀ DANIEŠI NOZAGA JAHVES TĒLU.

BENJAMĪNIEŠU NOZIEGUMS.

UZTICĪGĀ RUTE AR DŪJAS SIRDI.

CĪŅU UN VARONĪBAS LAIKMETS

IZRAĒLA ZELTA LAIKMETS

VIRSPRIESTERIS ĒLIS UN SAMUĒLA PIEDZIMŠANA.

ĒĻA DINASTIJAS GALS.

DERĪBAS ŠĶIRSTA BRĪNUMAINAIS LIKTENIS.

TAUTAS MODINĀTĀJS SAMUĒLS.

KĀ SAULS TIKA SVAIDĪTS PAR ĶĒNIŅU.

SAULA PIRMĀ UZVARA.

KĀ SAULS AIZKAITINĀJA PRIESTERUS.

JONATĀNA VAROŅDARBS.

GALIGĀ SANĪŠANĀS AR SAMUĒLU.

KĀ DĀVIDS UZVARĒJA GOLIĀTU.

DĀVIDS, SAULS UN JONATĀNS.

MIHOLA UN JONATĀNS IZGLĀBJ DĀVIDU.

PRIESTERU APKAUŠANA UN DĀVIDA BĒGUĻOŠANA.

KĀ DĀVIDS PASAUDZĒJA SAULU UN IEMĪLĒJĀS ABIGAILĀ.

DĀVIDS FILISTIEŠU KALPĪBĀ UN SAULA TRAĢISKAIS LIKTENIS.

DAVIDS APRAUD SAULA UN JONATĀNA NĀVI.

DĀVIDS TIEK IEVĒLĒTS PAR JŪDAS ĶĒNIŅU UN CĪNĀS PAR IZRAĒLA TRONI.

DĀVIDA PILSĒTA.

DĀVIDS —VARENAS VALSTS IZVEIDOTĀJS.

DĀVIDS ATŅEM ŪRIJAM SIEVU.

JAUNAS NELIETĪBAS ĶĒNIŅA PILĪ.

ABSALOMA DUMPIS.

IZRAĒLA ANTIGONE RICPA.

GALMA INTRIGAS.

SALAMANS — IZRAĒLA UN JŪDAS ĶĒNIŅŠ.

STĀSTS PAR DIVĀM MĀTĒM.

SALAMANS — GĀDĪGAIS VALDNIEKS.

SALAMANS CEĻ DIEVNAMU.

SALAMANA BAGĀTĪBAS.

SĀBAS ĶĒNIŅIENE.

SALAMANA HARĒMS UN SVEŠIE DIEVEKĻI.

PATIESĪBA UN TEIKSMAS PAR IZRAĒLA MONARHIJAS DIBINĀTĀJIEM

IZRAĒLS UN JUDA

KĀ ŠĶIRAS IZRAĒLA UN JŪDAS CEĻI.

IZRAĒLS PIELŪDZ ZELTA TEĻU.

KAS NOTIKA JŪDAS ĶĒNIŅVALSTĪ?

OMRIJS — VISDIŽĀKAIS IZRAĒLA ĶĒNIŅŠ.

PRAVIETIS ELIJA UN IZEBELE.

NABOTA VĪNA KALNS.

KENIŅA AHABA NĀVE.

ELIJA UZBRAUC DEBESIS.

ELISA BRĪNUMDARBI.

KĀ ELĪSS IZDZIEDINĀJA SPITĀLĪGO.

AHABA DINASTIJAS BOJĀ EJA.

ATALIJA — JŪDAS ĶĒNIŅIENE.

IZRAĒLA PAGRIMŠANA UN BOJĀ EJA.

JŪDAS ĶĒNIŅVALSTS LIKTENIS.

BĀBELES GŪSTS.

ATGRIĒŠANĀS.

DZĪVES JAUNCELSME.

EZRAS MISIJA.

NEHEMIJAS MISIJA.

«VAI TAD ES ESMU SAVA BRĀĻA SARGS!»

SEŠI BĪBELES NOSTĀSTI

PAR VARONĪGO JUDĪTI.

ESTERE — PERSIEŠU ĶĒNIŅIENE.

TOBIJS — UZTICAMAIS IZRAĒLIETIS PERSIJAS ZEME.

ĪJABS.

DANIELS.

JONASS.

PAMĀCOŠI TAUTAS NOSTĀSTI

JAUNĀ GRĀMATA PAR BĪBELI'

PASKAIDROJUMI

īpašvārdu rādītājs(NEVAJADZĪGS)

SATURS

PASKAIDROJUMI